
Prefaţă 


Această carte prezintă o perioadă distinctă în istoria României modeme, 
o perioadă de tranziţie de la structurile economice şi sociale agrare de 
mult împămîntenite şi formele politice medievale la o societate modelată 
de valorile urbane şi industriale şi unită de loialitatea faţă de statul unitar. 
Semnele acestei evoluţii şi-au făcut apariţia în ultimul pătrar al secolului 
al XVIII-lea. Deşi modeste şi fragmentare la început, forţele ce aveau să 
aducă schimbarea au luat avînt, mai ales din anii ’30 ai secolului al XVTll-lea. 
Atunci, cele două Principate, Moldova şi Ţara Românească, nucleul 
României modeme, s-au eliberat în mare măsură de suzeranitatea otomană 
şi au fost atrase în sistemul politic şi economic internaţional dominat de 
Europa Apuseană. Pe la mijlocul deceniului al şaptelea al aceluiaşi veac 
s-au stabilit în mare măsură bazele instituţionale şi noul climat ideologic 
ce vor continua procesul de edificare a naţiunii pînă în secolul XX. 

Evenimentele politice oferă cadrul de susţinere al acestui studiu privitor 
la etapele timpurii de formare a naţiunii. Vom începe cu o prezentare a 
oamenilor şi instituţiilor din Moldova şi din Ţara Românească la sfîrşitul 
secolului al XVIII-lea şi în primele decenii ale secolului al XlX-lea, conti- 
nuînd cu examinarea reorganizării administrative ce a avut loc între anii 
’20 şi ’40, pentru a sfîrşi cu amplele reforme ale domnitorului Alexandru 
Ioan Cuza în anii ’60. Condiţiile în care sînt evaluate tendinţele largi ale 
dezvoltării economice şi politice şi spectaculoasele mutaţii în mentalităţi 
sînt următoarele: subminarea relaţiei suzeran-vasal cu Imperiul Otoman 
şi afirmarea dreptului la autodeterminare; cultivarea ideii de naţiune etni¬ 
că drept bază a comunităţii; apariţia noilor modalităţi de producere a bu¬ 
nurilor şi de conducere a afacerilor; progresul neîncetat al formelor politice, 
modelelor economice şi realizărilor culturale de tip occidental. 

Sînt încîntat că am prilejul de a aminti persoanele care m-au sprijinit 
să fac ca această carte să vadă lumina tiparului. Mulţi dintre colegii şi 
prietenii mei din România m-au ajutat să înţeleg istoria ţării lor, trecută 

şi prezentă. Aş dori să-mi exprim gratitudinea faţă de Pompiliu Teodor, 
Cornelia Bodea, Mihai C. Demetrescu, Ioan Beju, Mircea Păcurariu, Aurel 

A 

Jivi şi Lucian Boia. In ce măsură mă simt îndatorat faţă de alţii reiese 
din notele de subsol şi din „Eseul bibliografic 64 din prezentul volum. Sir 
William Deakin a făcut preţioase comentarii pe marginea unei prime forme 
a manuscrisului, iar Maurice Pearton l-a citit cu multă atenţie. Am pri¬ 
mit încurajări constante din partea lui Anthony Morris, de la Oxford Uni- 
versity Press. Colegii de la Facultatea de Istorie a Universităţii din Illinois, 
precum şi studenţii mei mi-au creat o atmosferă stimulatoare pentru du¬ 
cerea la bun sfîrşit a prezentului proiect. Aş dori să consemnez, de aseme¬ 
nea, îndatorarea mea faţă de patru istorici, trecuţi în nefiinţă acum, care 
mi-au lărgit orizontul cunoaşterii istoriei şi mi-au susţinut efortul de stu¬ 
diere a ei: Joseph Doty, de la Union College, Schenectady, New York; 
Andrei Oţetea de la Universitatea din Bucureşti; David Prodan de la Uni¬ 
versitatea din Cluj şi Robert Lee Wolff, de Ia Harvard University. 



Introducere 


La prima vedere ar părea ciudat ca o istorie a României modeme să 
înceapă cu anul 1774. In acel an nu s-a consemnat nici o bătălie de mari 
proporţii şi nu a avut loc nici o ruptură bruscă cu trecutul. Totuşi, oricît 
de lipsit de dramatism ar fi fost, el a marcat începutul unor schimbări fun¬ 
damentale în statutul internaţional al principatelor Moldova şi Ţara 
Românească şi în structura lor social-politică internă. In 1774 Rusia şi Impe¬ 
riul Otoman pun capăt unui război, care a durat şase ani, prin semnarea 
Tratatului de la Kuciuk-Kainargi, în virtutea căruia, între altele, i se acordă 
ambasadorului rus la Constantinopol dreptul de reprezentare în faţa sul¬ 
tanului pentru a apăra cele două Principate împotriva încălcării autonomiei 
lor. In cursul deceniilor ce au urmat, această prevedere a Tratatului a ofe¬ 
rit pretextul pentru intervenţia sistematică a ruşilor în afacerile Moldovei 
şi ale Ţării Româneşti, fapt ce a erodat încetul cu încetul şi în cele din urmă 
a distrus suzeranitatea otomană. Anul 1774 a marcat şi urcarea în scaunul 
Ţării Româneşti a lui Alexandru Ipsilanti. Timp de opt ani, acesta a iniţiat 
reforme luminate în toate domeniile vieţii publice, încurajînd în general 
transformarea, chiar dacă modestă încă, a vieţii politice şi sociale, trans¬ 
formare ce avea să continue sub domnia succesorilor săi. Deceniul al optu¬ 
lea, în linii mari, a fost martorul unei schimbări importante în modul în 
care românii instruiţi gîndeau despre ei înşişi şi despre relaţia lor cu Europa. 
Această mutaţie de mentalitate a primit expresie în Carte de rogacioni , 
publicată în 1779, de către un călugăr român din Transilvania. Ea a fost 
tipărită în alfabetul latin şi nu în cel tradiţional chirilic şi a reprezentat 
ca atare o declaraţie a individualităţii etnice distincte a românilor şi o afir¬ 
mare a legăturii lor cu Europa. 


Românii au ocupat un loc aparte printre popoarele din Europa de 
Sud-Est încă de la formarea Moldovei şi a Ţării Româneşti în secolul al 
XlV-lea. Ei erau, fără îndoială, ortodocşi, şi, alături de sîrbi, bulgari şi greci, 
aparţineau lumii culturale şi religioase bizantine. Ca şi slavii de sud, dato¬ 
rau supunere ecleziastică Patriarhului Constantinopol ului şi, pînă în veacul 

al XVII-lea, slavona a fost limba oficială a bisericii şi a cancelariei dom¬ 
neşti. Pînă tîrziu în secolul al XVIII-lea, românii împărtăşeau înalta cul¬ 
tură ecleziastică şi ordinea socială şi economică agrară, comună întregii 
regiuni. în acelaşi timp, românii se diferenţiau de vecinii lor. Aveau pri¬ 
virea îndreptată atît către Apus, cît şi către Răsărit, întrucît vorbeau o limbă 
ce se trăgea din latină şi îşi revendicau descendenţa din romani. 

A 

In privinţa dezvoltării lor, între secolele al XV-lea şi al XVIII-lea, ro¬ 
mânii se distanţau, în mod fundamental, de slavii de sud şi de greci. în 
timpul acestei lungi perioade de dominaţie otomană în Europa de Sud-Est, 
românii au reuşit să-şi păstreze autonomia politică şi o dată cu ea structu¬ 
rile sociale şi economice tradiţionale. Drept rezultat, boierimea şi-a păs¬ 
trat locul de elită conducătoare, iar marile moşii pe care le stăpîneau şi 
care erau lucrate de către o ţărănime numeroasă şi dependentă au rămas 
baza agriculturii. Situaţia la sud de Dunăre diferea izbitor. Aici, cuceri¬ 
rea regatelor bulgar şi sîrb de către turci în secolele al XlV-lea şi al XV-lea 
a dus la distrugerea elitelor naţionale şi la încorporarea aproape în între¬ 
gime a acestei regiuni în Imperiul Otoman ca provincii administrate de 

A 

către o armată de dregători civili şi militari turci. In cazul slavilor de sud, 
viaţa comunităţii era în mare măsură redusă la nivelul satului şi al bise¬ 
ricii parohiale. în secolul al XVII-lea, Moldova şi Ţara Românească şi-au 
continuat calea separată de dezvoltare, menţinîndu-şi şi chiar lărgindu-şi 
autonomia. Cu toate că domnitorii recunoşteau suzeranitatea sultanului 
şi îşi îndeplineau obligaţiile militare şi financiare de vasalitate, ei au în¬ 
treţinut relaţii directe cu o serie de ţări, ceea ce era o încălcare grosolană 
a statutului lor, şi au acordat un ajutor neprecupeţit clerului şi locurilor 
sfinte ortodoxe din teritoriul aflat sub stăpînire otomană. Totuşi, cele trei 
secole de dominaţie otomană au avut ca efect general strîngerea legătu¬ 
rilor românilor cu Răsăritul. In privinţa comerţului şi relaţiilor externe, 
ca să nu mai vorbim de cultură şi de viaţa spirituală, erau atraşi de Con- 
stantinopol. 

A 

In secolul al XVIII-lea, Principatele au intrat într-o perioadă de criză. 
Autonomia lor a devenit din ce în ce mai precară, pentru că autorităţile 
otomane, alarmate de presiunea neîncetată a Austriei şi a Rusiei la gra¬ 
niţele de nord ale Imperiului, au intervenit după bunul plac în afacerile 
lor. Sultanul numea şi mazilea domnitorii după cum îi venea bine, impu¬ 
nea biruri noi şi secătuia ţările de bogăţiile lor agricole prin rechiziţii şi 
vînzări forţate. In acest moment neprielnic al sorţii lor din anii ’70, intelec¬ 
tualii şi boierii români patrioţi şi-au întors privirea către Rusia ortodoxă 
pentru a evita catastrofa care se abătuse asupra vecinilor lor de la sud 
de Dunăre. 

Cursul evenimentelor între deceniul al optulea al secolului al XVIII-lea 
şi deceniul al şaptelea al veacului următor scoate în evidenţă un fapt deo¬ 
sebit de important în legătură cu evoluţia Principatelor, şi anume, constan¬ 
ta lor integrare în Europa. „Integrare", nu „occidentalizare", este cuvîntul 
potrivit, întrucît receptarea experienţei şi modelelor europene a fost mai 
curînd un act de adaptare decît unul de imitare. Procesul a căpătat o for¬ 
mă palpabilă în anii ’30 ai secolului al XlX-lea, cînd a luat naştere o nouă 
elită politică şi intelectuală. Educaţi în Occident şi profund tulburaţi de 
neconcordanţele observate de ei între progresul material şi dinamismul in¬ 
telectual din ţările apusene, pe de o parte, şi înapoierea aparent de nere¬ 
zolvat de acasă, pe de altă parte, membrii acestei elite şi-au propus să 
stimuleze gîndirca oamenilor şi să reformeze instituţiile. în deceniile urmă¬ 
toare, ei au căutat să-şi realizeze obiectivele în dauna moştenirii ortodoxe 

* 

răsăritene a românilor. In timp ce aceştia au adoptat o concepţie urbană, 
comercială despre viaţă, tradiţiile religioase şi populare ale veacurilor an¬ 
terioare au continuat să însufleţească ţărănimea şi pe ceilalţi membri ai 
lumii rurale. Această separaţie va avea consecinţe profunde, adînci rea pră- 
pastiei materiale şi spirituale dintre oraş şi sat şi dintre elită şi masa popu¬ 
laţiei nefiind cea din urmă. 

Principala caracteristică a dezvoltării politice interne în Principate în¬ 
tre anii ’70 ai secolului al XVIII-lea şi anii ’60 ai secolului al XlX-lea a 
fost aşezarea guvernării pe baze raţionale. Reformatorii din rindurile dom¬ 
nitorilor şi ale elitei s-au angajat într-un efort susţinut de codificare a legi¬ 
lor, de introducere a separaţiei puterilor, în sensul că puterea executivă, 
puterea legislativă şi puterea judecătorească trebuiau să acţioneze inde¬ 
pendent una de alta, de instalare a ordinii în finanţele publice şi de creare 
a unui aparat funcţionăresc calificat din punct de vedere profesional. Aces¬ 
te măsuri au avut drept consecinţe generale sporirea eficienţei şi puterii 
de previziune ale administraţiei, deşi concentrarea puterii în mîinile domni¬ 
torului şi organelor centrale de guvernare a lipsit de autoritate oficialită¬ 
ţile locale şi a descurajat iniţiativa şi participarea locală în treburile publice. 
Cu toate acestea, la centru — în Bucureşti, capitala Ţării Româneşti, şi în 
Iaşi, capitala Moldovei — organizarea activităţii politice s-a îmbunătăţit, 
întrucît indivizii legaţi de aceleaşi principii şi aparţinînd aceleiaşi clase au 
format grupări şi în cele din urmă partide pentru a-şi atinge obiectivele. 

Schimbări evidente s-au produs şi în structura societăţii. Marii boieri, 
forţa politică şi economică conducătoare în vechiul regim, al căror statut 
depindea de stăpînirea pămîntului, şi-au văzut subminat monopolul pu¬ 
terii pe măsura diversificării economiei Principatelor şi a înmulţirii posi¬ 
bilităţilor de înavuţire sau de ridicare a poziţiei sociale. Concurenţa cea 

mai puternică cu care s-au confruntat a venit din partea clasei mijlocii au¬ 
tohtone în formare. Compusă din mici grupuri de oameni de afaceri, ne¬ 
gustori înstăriţi şi membrii profesiunilor liberale, în special avocaţi, această 
clasă era pe cale de a deveni principalul stegar al spiritului întreprinză¬ 
tor, atît în economie, cît şi în politică. Diferenţierea socială s-a intensificat 
şi în masa ţărănimii, care constituia majoritatea covîrşitoare a populaţiei. 
Apărută în special ca urmare a pătrunderii capitalismului la sate, această 
diferenţiere a sporit numărul ţăranilor înstăriţi, în timp ce grosul ţără¬ 
nimii a rămas pe treapta cea mai de jos a scării sociale, în stare doar să 
o ducă de azi pe mîine. Oarecum aparte de structurile de clasă tradiţio¬ 
nale se afla un număr redus de intelectuali, dintre care mulţi erau fii de 
boieri, care aşteptau de la Europa Occidentală să le ofere modele de dez¬ 
voltare politică şi economică. împreună cu clasa mijlocie şi cîţiva boieri, 
aceştia au format noua elită, care, treptat, şi-a asumat orientarea desti¬ 
nelor ţării. 

Elita era purtătoarea unei noi concepţii despre comunitate, care a in- 

A 

fluenţat decisiv evoluţia României modeme. In trecut, comunitatea orto¬ 
doxă ce-i cuprindea pe greci, pe slavi şi pe români, moştenire a Bizanţului, 
oferise cadrul moral de desfăşurare a eforturilor individuale şi publice. 

A 

In ultimele decenii ale secolului al XVIII-lea, o mînă de intelectuali ro¬ 
mâni a început să definească, totuşi, comunitatea dintr-o perspectivă di¬ 
ferită. Termeni precum „patrie“ şi „naţiune 44 , ambii folosiţi în sens etnic, 
apăreau cu o frecvenţă din ce în ce mai mare în discuţiile despre modul 
în care urma să fie realizată organizarea politică şi asigurat binele obştesc. 

a 

In anii ’30 ai secolului al XlX-lea, ideea de naţiune etnică ajunsese să 
absoarbă energiile elitei, întrucît membrii acesteia şi-au asumat datoria, 
aproape ca o misiune sacră, de a realiza unirea şi independenţa Moldovei 
şi Ţării Româneşti. Ei căutau, de asemenea, o nouă bază spirituală pe care 
să clădească România unită şi au ales drept călăuză tipul de secularism 
promovat de gîndirea luminată şi liberală din Europa Occidentală. în felul 
acesta preconizau un sistem moral independent de învăţăturile religioase 
şi bazat pe atributele presupus naturale ale fiinţelor umane, reducînd în 
mod sistematic rolul Bisericii Ortodoxe în treburile publice la îndeplini¬ 
rea funcţiilor sale strict religioase. 

Ritmul schimbărilor din economie a rămas în urma celor intervenite în 
mentalităţile şi instituţiile politice. Agricultura, în special, a dovedit o rezis¬ 
tenţă neînduplecată faţă de înnoire. Organizarea şi metodele de producţie 
erau în esenţă aceleaşi ca în secolele anterioare: ţăranii continuau să asi¬ 
gure mîna de lucru, uneltele şi animalele de povară, iar majoritatea lor ră- 
mîneau dependenţi din punct de vedere economic de stăpînii marilor moşii. 

Industria era şi ea legată de trecut: mărfurile, în marea lor majoritate, con¬ 
tinuau să fie produse în mici ateliere meşteşugăreşti, iar sistemul bres¬ 
lelor încă mai controla producţia şi desfacerea. O schimbare a existat, totuşi, 
întrucît formele şi procedeele capitaliste luau treptat cu asalt tradiţia. Agri¬ 
cultura a fost influenţată de progresul susţinut al proprietăţii private şi de 
decăderea neîncetată a satului devălmaş, precum şi de cererea crescîndă 
de produse agricole româneşti, mai ales de grîu, pe piaţa internaţională. 
La oraş, meşteşugarii şi breslele acestora erau asediaţi de importurile de 
mărfuri străine de larg consum şi de „manufacturile“ locale, predecesoare 
ale fabricii modeme. Mai greu de măsurat, dar nu mai puţin importantă 
pentru progresul economic, a fost schimbarea de atitudine faţă de investi¬ 
ţie şi profit, acel nou spirit întreprinzător născut încă din deceniul al patru¬ 
lea al secolului al XlX-lea, dacă nu mai devreme. 

La baza evoluţiilor interne din Principate s-a aflat schimbarea din sta¬ 
tutul lor internaţional determinată de concurenţa dintre Marile Puteri pen¬ 
tru a dobîndi preponderenţă în regiune, pe de o parte, şi hotărîrea elitei 
intelectuale şi politice româneşti de a dobîndi independenţa, pe de altă 
parte. Intervenţia Marilor Puteri în afacerile Principatelor a avut efecte 
profunde asupra evoluţiei lor, întrucît a slăbit legăturile lor cu statul oto¬ 
man şi cu lumea culturală ortodoxă şi a accelerat integrarea lor în Europa. 
Elita românească s-a confruntat astfel cu o criză de identitate şi a fost atra¬ 
să de noile modele de dezvoltare. Conştiinţa crescîndă a dihotomiei est-vest 
şi alegerea făcută de această elită constituie substanţa istoriei româneşti 
între anii ’70 ai secolului al XVIII-lea şi anii ’60 ai secolului următor. 

MOLDOVA ŞI ŢARA ROMÂNEASCĂ 

1774-1821 


Suzeranitatea otomană a constituit faptul precumpănitor al vieţii po¬ 
litice şi economice a Principatelor Române în cursul perioadei cuprinse 
între Tratatul de la Kuciuk-Kainargi din 1774 şi începutul războiului grec 
de independenţă din 1821. Sultanul hotăra succesiunea domnitorilor şi in¬ 
fluenţa în mod decisiv politica acestora, iar cerinţele lui de alimente şi alte 
bunuri sleiau şi în acelaşi timp impulsionau capacitatea productivă a Mol¬ 
dovei şi a Ţării Româneşti. A fost totuşi o jumătate de secol dinamică pen¬ 
tru Ţările Române, iar vasalitatea, oricît de oneroasă ar fi fost, nu a putut 
opri evoluţia instituţiilor şi nici înăbuşi răspîndirea ideilor. Organizarea 
pe baze raţionale a guvernării, concentrarea puterii în mîna domnitorului 
şi extinderea aparatului funcţionăresc, codificarea legilor şi secularizarea 
vieţii publice, toate acestea fiind caracteristice unei societăţi modeme, au 
avansat în mod inexorabil. Nici suzeranitatea otomană nu a fost imună 
la schimbare. Anumiţi domnitori luminaţi şi boierii reformatori au profi¬ 
tat de interesul crescînd rusesc şi vest-european faţă de Principate pentru 
a încerca să se elibereze de dominaţia otomană şi să obţină autonomia, 
iar, în cele din urmă, independenţa. 


LEGĂTURA OTOMANĂ 

Relaţiile politice dintre Imperiul Otoman, pe de o parte, şi Moldova 
şi Ţara Românească, pe de altă parte, îşi găsesc începuturile în ultimul 
deceniu al secolului al XlV-lea. Nici nu apucaseră bine Principatele să 
se formeze în prima jumătate a acelui veac că existenţa lor a şi fost primej¬ 
duită de puterea militară otomană în ascensiune la sud de Dunăre. Oştile 
otomane înfrînseseră nobilimea feudală sîrbă în bătălia de la Kossovo- 
polje din 1389 şi au desăvîrşit ocuparea Bulgariei prin cucerirea în 1393 
a oraşului Tîmovo, capitala ţaratului. Drept rezultat, între acestea şi Ţă- 
rile Române n-a mai rămas decît Dunărea, care servea în mod tradiţional 

drept cale de circulaţie spre interiorul Peninsulei, şi nu atît drept barieră 
în calea armatelor duşmane. 

Primele contacte politice între Ţara Românească şi otomani nu pot fi 
datate cu precizie, însă, la 1394, pare să se fi plătit pentru întîia oară un 
haraci, eveniment ce sugerează că turcii erau nerăbdători să obţină avan¬ 
taje de pe urma succeselor repurtate în Bulgaria. O altă plată a unui tri¬ 
but a fost efectuată în 1417, ca urmare a unei expediţii militare în Ţara 
Românească a sultanului Mahomed I (1413-1421). 1 Aceste plăţi nu par 
să fi redus Ţara Românească la statutul de vasal. Mai curînd, aşa cum pre¬ 
tindea Mircea cel Bătrîn (1386-1418), ele reprezentau înţelegeri între egali, 
întrucît, în schimbul haraciului, sultanul accepta să împiedice oştile oto¬ 
mane să treacă Dunărea în incursiuni de jaf şi pentru luarea de robi. 2 Cu 
toate acestea, Ţara Românească avea să fie de aici înainte supusă unor 
presiuni otomane neîncetate. Ca urmare a unei serii de noi campanii mi¬ 
litare după moartea lui Mircea cel Bătrîn, sultanii au impus acestui Prin¬ 
cipat poveri din ce în ce mai grele. în 1432, de pildă, ca preţ al păcii, 
domnitorul Alexandru Aldea (1431-1436) a fost silit să plătească un tri- 

A 

but anual şi să asigure servicii militare după bunul plac al sultanului. în¬ 
ţelegeri similare, mai curînd sub forma unor armistiţii, au fost încheiate 
în 1444 şi 1451. în sfîrşit, în 1462, Mahomed al II-lea (1451-1481) îl 
îndepărtează pe domnitorul Vlad Ţepeş (1456-1462; 1476) de la tron, 
ca pedeapsă pentru „rebeliune" şi îl instalează în locul acestuia pe mai 
supusul Radu cel Frumos (1462-1473). Faptul că sultanul putea dispune 
atît de liber de succesiunea domnitorilor în scaun sugerează cît de grav 
fusese compromisă independenţa Ţării Româneşti şi mulţi istorici consi¬ 
deră astfel anul 1462 drept data care marchează începutul oficial al vasali- 

« A 

taţii faţă de Imperiul Otoman. 3 In orice caz, aceste evenimente au reprezentat 
sfîrşitul confruntărilor militare de anvergură dintre cele două părţi. De aici 
înainte, domnitorii Ţării Româneşti vor considera plata tributului ca o obli¬ 
gaţie inevitabilă şi vor recurge la negocieri în locul armelor pentru a apăra 
autonomia administrativă a ţării lor. 

Supunerea Moldovei faţă de statul otoman a urmat acelaşi tipic, însă 
a survenit mai tîrziu, în parte cel puţin datorită distanţei mai mari care 
o despărţea de centrele otomane de putere. Prima mare încleştare între 

1 M. Maxim, „Din istoria relaţiilor româno-otomane — «capitulaţiile»“, în Anale 
de istorie, 28/6, 1982, pp. 45—48. 

2 G. 1. Constantin, „Le Trăite entre Ie Sultan Baiazet I er et la Valachie“, în Der Islam, 
59/2, 1982, pp. 254-284; M. Maxim, „Cu privire la înţelegerile de pace româno-otomane 
din timpul domniei lui Mircea cel Mare“, în I. Pătroiu (ed.), Marele Mircea Voievod, 
Bucureşti, 1987, pp. 365-396. 

3 N. Sloiccscu, Vlad Ţepeş, Bucureşti, 1976, pp. 120— 124. 

oşti le moldovene şi otomane a avut loc în 1420, cînd flota turcă întreprin¬ 
de un atac nereuşit asupra Cetăţii Albe (Akkerman), port la limanul Nistru¬ 
lui aflat sub stăpînirea Moldovei. Ulterior, domnii Moldovei au întreţinut 
în general relaţii paşnice cu sultanul prin plata unor sume de bani. Turcii 
se refereau la acestea ca daruri (peşcheş) şi nu ca haraci şi se pare că nu 
au compromis independenţa acestui principat. Moldova a început să plă¬ 
tească tribut în 1456 ca răspuns la un ultimatum dat de Mahomed al 11-lea 
domnitorului Petru Aron (1451-1452; 1454-1457). Cu toate acestea, cîr- 
muitorii Moldovei, în special înzestratul Ştefan cel Mare (1457-1504), 
au evitat vasalitatea prin alternarea negocierilor cu rezistenţa armată. To¬ 
tuşi, pe vremea urmaşilor lui Ştefan, situaţia Moldovei a devenit din ce 
în ce mai nesigură. Independenţa a luat sfîrşit în 1538, cînd sultanul Soli- 
man I (1520-1566) l-a îndepărtat de la domnie pe Petru Rareş (1527-1538; 
1541-1546). L-a înscăunat în locul lui pe Ştefan Lăcustă (1538-1540), 
care l-a omagiat pe sultan ca suzeran al său, recunoscînd prin aceasta statu¬ 
tul de vasal al tării. 4 

* 

Relaţiile dintre Ţările Române şi Imperiul Otoman vor fi reglementate 
de diverse tratate, cunoscute sub numele de ahdname sau sulhname , denu¬ 
mite mai tîrziu, incorect, „capitulaţii“, şi de diplome suplimentare de în¬ 
vestitură ( berat ), emise de către sultan cu ocazia înscăunării domnitorilor. 
* 

In conformitate cu legea islamică, otomanii priveau Ţările Române ca fi¬ 
ind ceva între teritoriile cucerite — subordonate direct autorităţii musulma- 
ne — şi zonele din afara graniţelor Islamului, ostile statului musulman şi 
cu care nu putea exista decît o pace vremelnică. Moldova şi Ţara Româ¬ 
nească erau astfel teritorii cu statut de ahd (tratat) şi se aflau în zona inter¬ 
mediară de pace {dar alsulh), întrucît nu fuseseră ocupate de oştile otomane 
şi nu fuseseră încorporate în statul otoman. 5 In schimb, domnitorii şi bo¬ 
ierii aveau voie, teoretic cel puţin, să conducă treburile interne ale ţărilor 

A 

respective fără amestecul oficialităţilor civile şi militare turceşti. In cadrul 
acestui aranjament, boierii îşi păstrau privilegiul tradiţional de a alege dom¬ 
nitorul, dar acum sultanul şi-a asumat dreptul de a le confirma alegerea 
şi de a învesti pe noul domnitor cu însemnele funcţiei. Elementele palpa¬ 
bile ale supunerii erau plata unui tribut anual şi participarea Ţărilor Române 
la campaniile militare otomane atunci cînd erau chemate. O altă consecinţă 


4 L. Şimanschi (ed.). Petru Rareş , Bucureşti, 1978, pp. 136-174. 

5 Ş. Gorovei, „Moldova în «Casa păcii» pc marginea izvoarelor privind primul secol 
de relaţii moldo-otomane", în Anuarul Institutului de Istorie şi Arheologie , 17, 1980, 
pp. 629-677; M. Maxim, „Cu privire la statului de 'Ahd al ţărilor române faţă de Poartă: 
Consideraţii pe marginea unor izvoare otomane", în Revista de istorie , 39/6, 1986, 
pp. 523 534. 

a vasalităţii a fost încetarea relaţiilor diplomatice directe cu alte ţări. De acum 
încolo, domnitorilor li se va interzice să aibă contacte cu statele europe¬ 
ne, cu excepţia celor realizate prin intermediul Constantinopolului. 

Cel puţin la început, relaţia dintre cele două părţi era departe de a fi uni¬ 
laterală. Sultanul şi-a asumat obligaţii formale faţă de Ţările Române. Ca 
suzeran, prelua responsabilitatea apărării lor împotriva vreunui atac străin, 
dar s-a abţinut să plaseze trupe în cele două Principate, cu excepţia unei 
mici gărzi personale pentru fiecare dintre cei doi domnitori. A dat instruc¬ 
ţiuni oficialităţilor otomane de-a lungul Dunării să aplice cu stricteţe inter¬ 
dicţia ca musulmanii să dobîndească pămînt sau să se stabilească definitiv 
în Principate. Interdicţia a fost extinsă la toţi negustorii şi dregătorii turci, 
cărora li s-a permis să călătorească la nord de Dunăre doar pentru treburi 
oficiale şi cu consimţămîntul domnitorului sau al reprezentanţilor acestuia. 

în secolele al XVI-lea şi al XVII-lea, domnitorii şi boierii insistau ca 
aceste restricţii să fie aplicate cu stricteţe pentru a se preîntîmpina pătrun¬ 
derea masivă a turcilor şi a altor musulmani la nord de Dunăre şi a se păs¬ 
tra o aparenţă de autonomie şi caracterul creştin al ţărilor lor. Dar reuşita 
lor nu a fost decît parţială. Au fost înfiinţate capete de pod militare şi comer¬ 
ciale, aşa-numitele raiale, în Ţara Românească pe malul de nord al Dunării, 
la Giurgiu şi la Tumu, încă din 1417, şi la Brăila, în 1542, iar în Moldova 
la Hotin, la graniţa de nord cu Polonia, în 1723. 

Toate raialele au fost organizate în acelaşi mod. Brăila însă a fost cea 
mai mare şi cea mai importantă din punct de vedere economic. Capul de 
pod consta dintr-o fortăreaţă, pe care turcii au construit-o imediat după 
cucerirea cetăţii în 1539, împreună cu raiaua propriu-zisă, adică teritoriul 
din jurul cetăţii ce cuprindea cincizeci şi cinci de sate, locuitorii acestora 
fiind siliţi să aprovizioneze fortăreaţa şi să presteze diverse munci. Ra¬ 
iaua cuprindea şi proprietăţi întinse împărţite ca fiefuri ( has ) membrilor 
familiei sultanului şi înalţilor dregători otomani. Administratorul ( nazîr ), 
a cărui jurisdicţie se întindea atît asupra treburilor civile, cît şi asupra celor 
militare, era un slujbaş de rang superior cu trei cozi de cal la tui, în timp 
ce domnii Moldovei şi ai Ţării Româneşti nu aveau dreptul decît la două 
prinse la stindard. Judecătorii musulmani (cadiii) împărţeau dreptatea pentru 

musulmani în litigiile dintre aceştia, precum şi în cele iscate între creştini 

* 

şi turcii aflaţi pe teritoriul românesc. împreună cu guvernatorul sangeacu- 
lui Silistra, din care facea parte Brăila, toţi aceşti dregători au exercitat o 
influenţă semnificativă în Ţara Românească, iar domnitorii se străduiau 
să rămînă în termeni buni cu ei. 6 


6 R. I. Perianu, „Raiaua Brăilei: Noi contribuţiuni 44 , în Revista istorica româna , 15/3, 
1945, pp. 287-333. 

Primul tratat oficial ( ahdname ) între otomani şi Ţările Române a fost 
încheiat cu Ţara Românească, probabil în timpul domniei lui Vlad I 
(1394—1397; recunoscut doar într-o parte din ţară), iar cu Moldova cîndva 
înainte de 1456. Acest tratat şi cele ce vor urma nu erau alianţe înche¬ 
iate pe picior de egalitate şi erau extinse la nesfîrşit, de obicei fără forma¬ 
lităţi. Ultimele reînnoiri oficiale par să fi fost făcute în a doua jumătate a 
secolului al XVI-lea. 7 Legăturile pe care le întăreau între părţi nu erau nici- 
odată imuabile. In cea de-a doua parte a secolului al XVI-lea şi în tot cursul 
secolului al XVIl-lea, echilibrul stabilit prin aceste prime tratate s-a năruit, 
pentru că atît domnitorii, cît şi sultanii urmăreau ţeluri incompatibile cu un 
adevărat armistiţiu. Cei dintîi încercau fără încetare să se elibereze de tute¬ 
la otomană, iar ceilalţi încercau prin orice mijloc să subjuge complet Ţă¬ 
rile Române. Cu toate că în această perioadă controlul otoman s-a întărit 
treptat, relaţiile au rămas structural aceleaşi. Sultanii continuau să-şi exercite 
puterea indirect prin intermediul domnitorului şi al instituţiilor autohtone, 
ceea ce le-a permis românilor să se bucure în mare măsură de autonomie. 
Domnitorii îşi păstrau propriile lor armate, chiar dacă reduse ca efectiv, 
îşi exercitau puterile legislative şi juridice tradiţionale şi se angajau chiar 
în schimburi diplomatice cu alte ţări. 

Primejdia încorporării în Imperiul Otoman aproape că dispăruse în 
această perioadă. La începutul secolului al XVII-lea, otomanii renunţaseră 
la ideea ocupării Ţărilor Române şi a transformării lor în paşalîcuri, aşa 
cum procedaseră cu teritoriile de la sud de Dunăre şi, la nord, cu două 
treimi din Ungaria. Cauzele ar trebui căutate se pare în schimbarea calcu¬ 
lelor strategice şi economice ale oficialităţilor otomane. Cînd au intrat pen¬ 
tru prima oară în contact cu Ţara Românească şi cu Moldova, oştile otomane 
erau angajate într-o mare campanie în ţinuturile sîrbe şi, de-a lungul văii 
Dunării, pînă în Europa Centrală. Ţările Române prezentau o importanţă 
strategică mică pentru aceste operaţiuni. Mai tîrziu, după încheierea lor cu 
succes, suzeranitatea otomană asupra Moldovei şi a Ţării Româneşti nu a 
fost contestată în mod serios de către alte puteri europene pînă la sfîrşitul 
secolului al XVII-lea. Ca urmare, nici apărarea căilor de aprovizionare către 
Ungaria, nici statutul de graniţă neprotejată nu impuneau o ocupare mili- 
tară a Ţărilor Române. In plus, în momentul în care cuceririle otomane în 

7 Pentru o analiză mai cuprinzătoare a autonomiei, vezi M. Maxim, „Le statut des 
pays roumains envers la Porte ottomane aux XVI c -XVlII e siecles 44 , în Revue roumaine 
d 'histoire, 24/1-2, 1985, pp. 29-50. 

K P. P. Panaitescu, Interpretări româneşti: Studii de istorie economică şi socială , 
Rucureşti, 1947, pp. 149 159. 

Europa Centrală şi de Sud-Est îşi urmaseră cursul, luase fiinţă o relaţie 
practică între sultan şi domnitorii români, bazată pe ahdname, care s-au 
dovedit o binefacere pentru trezoreria otomană. Nenumăratele beneficii 
economice i-au convins pe sultani şi pe dregătorii acestora să nu se atingă 

a 

de aranjamentele existente. In schimb, au intensificat exploatarea fiscală şi 
agricolă a Ţărilor Române, socotind-o mai profitabilă decît ocuparea mi¬ 
litară şi împărţirea pămîntului arabil în timaruri. Relaţiile economice exis¬ 
tente, care valorificau enormele resurse naturale ale Ţărilor Române, 
aduceau beneficii atît de substanţiale tuturor celor interesaţi (şi nu în cele 
din urmă negustorilor şi zarafilor, a căror influenţă la Constantinopol era 
în creştere), încît rînd pe rînd sultanii au respins toate propunerile de a re¬ 
duce Moldova şi Ţara Românească la statutul de provincie sub guverna¬ 
tori turci. Disponibilitatea moldovenilor şi a valahilor de a negocia a facilitat 
înţelegerea paşnică cu otomanii. Domnitorii erau pregătiţi să lupte — şi 
au fâcut-o de nenumărate ori —, dar păreau să fi înţeles realitatea poli¬ 
tică şi strategică a situaţiei lor. Au socotit mai înţelept să ducă tratative 
înainte ca independenţa să fie irevocabil compromisă. 

Cu toate acestea, secolul al XVII-lea a fost martorul şubrezirii inexo¬ 
rabile a autonomiei Moldovei şi a Ţării Româneşti. Deşi domnitori puter¬ 
nici ca Matei Basarab (1632-1654) şi Şerban Cantacuzino (1678-1688) 
în Ţara Românească şi Vasile Lupu (1634-1653) în Moldova şi-au rea¬ 
firmat prerogativele în treburile militare şi externe, astfel de relansări s-au 
dovedit de scurtă durată. Pe la sfîrşitul veacului, sultanul ajunsese pur şi 
simplu să considere domnitorul ca un înalt dregător otoman şi, ca atare, 
scaunul domnesc devenise evident nesigur. Sultanul mazilea domnii aproa¬ 
pe după bunul plac şi cu o frecvenţă uimitoare pentru a-şi întări autori¬ 
tatea asupra deţinătorilor acestei funcţii şi pentru a-şi spori beneficiile 
financiare pe care le obţinea la fiecare schimbare de domnitor, in Moldo¬ 
va, între 1612 şi 1711, o domnie dura în medie doi ani şi jumătate, iar în 
Ţara Românească, cam tot atunci, patru ani şi jumătate. Autoritatea dom¬ 
nitorului în treburile interne nu a fost totuşi redusă din cauza statutului 
de vasalitate. Dacă era capabil şi îşi asigura favoarea sultanului şi a sfet¬ 
nicilor acestuia, domnitorul putea să acţioneze în ţară ca un conducător 
absolut. 

Supunerea politică a Ţărilor Române a fost însoţită de poveri fiscale şi 

A 

economice crescînde. In calitate de state tributare, erau nevoite să-şi asu¬ 
me numeroase obligaţii formale faţă de suzeran în afara plăţii tributului. 
Printre acestea se numărau contribuţii speciale Ia vistieria otomană pen¬ 
tru sprijinirea campaniilor militare, serviciul militar în sine, recrutarea de 
lucrători pentru diverse îndeletniciri cum ar fi repararea fortăreţelor de-a 

lungul Dunării şi, din ce în ce mai importante o dată cu trecerea vremii, 
zaherelele, proviziile alimentare pe care Ţările Române trebuiau să le pună 
la dispoziţia oştilor otomane şi a Constantinopolului. 

O povară şi mai oneroasă, avînd o influenţă şi mai dăunătoare asupra 
vieţii publice decît aceste obligaţii de la stat la stat, o constituia şirul fără 
sflrşit de daruri cerute pentru a-1 îmbuna pe sultan, familia sa şi nenumă¬ 
raţii dregători mai mari sau mai mici. Unele se dădeau la date stabilite, 
cum ar fi urcarea pe tron a unui nou sultan, cînd dărnicia era măsura loia¬ 
lităţii personale a domnitorului. Apoi erau peşcheşurile, de fapt un fel de 
mită, pe care candidaţii la scaunele ambelor Ţări Române le plăteau sulta¬ 
nului şi altora pentru a le cumpăra bunăvoinţa. încă din a doua jumătate 
a secolului al XVI-lea, scaunul domnesc devenise obiect de aprig mezat, 
iar sumele oferite de către cei intraţi în cursă atingeau adesea proporţii 
uriaşe, ca de pildă de şapte ori tributul anual. Intrase în obişnuinţă ca fieca¬ 
re negociere sau înţelegere să fie însoţită de daruri, mărimea acestora de- 
pinzînd de rangul şi influenţa celui care le primea. 

în calitate de vasali credincioşi, era de aşteptat din partea domnitori¬ 
lor să pună la dispoziţia suzeranului animale şi alimente ori de cîte ori 
li se cerea acest lucru. Furnizarea de provizii a început probabil în seco¬ 
lul al XV-lea şi a devenit o caracteristică a relaţiilor româno-otomane în 
secolul al XVI-lea. Otomanii au transformat relaţiile lor comerciale cu Ţă¬ 
rile Române într-un real monopol în a doua jumătate a acelui veac. 9 De¬ 
pendenţa Constantinopolului şi a armatei otomane de alimente şi de alte 
produse din Ţările Române l-au determinat pe sultanul Soliman I şi pe 
succesorii săi să impună restricţii asupra exportului de vite, oi, grîu şi alte 
cereale, miere şi cherestea din Ţările Române în alte ţări atîta vreme cît 
nu erau satisfăcute nevoile otomane. Ei i-au silit pe domnitori să contro¬ 
leze strîngerea şi expedierea acestor produse şi să-i sprijine pe negustorii 
otomani în obţinerea cantităţilor necesare la cele mai scăzute preţuri po¬ 
sibile. Ambele Ţări Române erau periodic invadate de negustori otomani 
şi de alte naţii din zona Mediteranei răsăritene, care se bucurau de avan¬ 
taje speciale faţă de negustorii autohtoni. Toate aceste practici au asigu¬ 
rat vasalitatea economică a Ţărilor Române, care avea să dureze pînă în 
primele decenii ale secolului al XlX-lea şi să le secătuiască de mare parte 
din bogăţiile lor. 

în secolul al XVIII-lea, controlul politic otoman asupra Ţărilor Ro¬ 
mâne s-a înrăutăţit, paralel cu o intensificare a exploatării economice. în 

9 M. Maxim, „Regimul economic al dominaţiei otomane în Moldova şi Ţara 
Românească în a doua jumătate a secolului al XVI-lea", în Revista de istorie , 32/9, 
1979, pp. 1731 1765. 

primele decenii ale acestui veac, Poarta şi-a pierdut încrederea în dom¬ 
nitorii pămînteni. Cauza imediată a constituit-o alianţa dintre domnul Mol¬ 
dovei, Dimitrie Cantemir (1710-1711) şi Petru cel Mare al Rusiei, precum 
şi înţelegerile secrete cu Austria şi cu alte puteri încheiate de domnul Ţă¬ 
rii Româneşti, Constantin Brâncoveanu (1688-1714). Sultanul i-a înde¬ 
părtat pe amîndoi de la domnie şi, pentru a-i înlocui, şi-a îndreptat privirea 
către un grup care slujise Imperiul cu loialitate timp de peste un secol — 
familiile greceşti bogate din Fanar, un cartier al Constantinopolului. Da¬ 
torită priceperii lor în ale negoţului, bogăţiei lor şi cunoaşterii Europei şi 
a limbilor vorbite pe continent, aceste familii fanariote şi numeroase alte 
familii greceşti sau elenizate aduseseră servicii nepreţuite Porţii Otomane 
şi, în consecinţă, dobîndiseră o influenţă imensă la nivelurile înalte, mai 
ales în domeniul afacerilor străine. Aici au ocupat funcţii-cheie — precum 
cea de mari dragomani sau de tălmaci (de fapt, sfetnici principali) — în 
relaţiile cu Marile Puteri europene. 10 

Fanarioţii au devenit astfel, în mod logic, candidaţi la scaunul Mol¬ 
dovei şi al Ţării Româneşti. Loialitatea lor ajunsese astfel cu atît mai in¬ 
dispensabilă cu cît Ţările Române se aflau acum Ia fruntariile Imperiului 
şi formau obiectul interesului crescînd al Austriei şi al Rusiei. Sultanii spe¬ 
rau ca domnii fanarioţi să se opună intruziunilor străine şi să încurajeze 
integrarea politică şi economică a Ţărilor Române în Imperiu. 

Această asociere a pus bazele aşa-numitului regim fanariot, forma speci¬ 
fică luată de dominaţia otomană în Ţările Române în secolul al XVIII-lea. 11 
Acest regim a făcut să sporească dependenţa domnitorului de bunăvoinţa 
sultanului, iar modesta libertate pe care şi-o păstrase în relaţiile cu străi¬ 
nătatea aproape a dispărut. Pînă şi formalitatea unei alegeri s-a întrerupt 
după 1730, ultima ocazie cunoscută în care li s-a permis boierilor să aibă 
ceva de spus în alegerea domnitorului lor. Armata naţională s-a dezintegrat 
şi a fost redusă la funcţii ceremoniale şi de gardă pe lîngă domnitori. Aces¬ 
tora li se permitea să menţină contacte cu ţările străine, dar nu în propriul 
lor beneficiu. Ei slujeau mai curînd drept agenţi ai suzeranului şi drept 
culegători de informaţii pentru acesta. 

10 Cu privire la cariera unui reprezentant de vază al acestui grup, vezi N. Camariano, 
Alexandre Mavrocordato, le Gr and Drogman: Son activite diplomatique (1673-1709% 
Salonic, 1970. 

11 Cu privire la caracterul regimului fanariot, vezi Ş. Lemny, „La critique du regime 
phanariote: Cliches mentaux et perspectives historiographiques‘\ în A. Zub (ed.), Culture 
and Society , Iaşi, 1985, pp. 17-30; C. Papacostea-Danielopolu, „Etat actuel des 
recherches sur «l’epoque phanariote»“, în Revue des etudes sud-est europeennes , 24/3, 
1986, pp. 227-234. 

Cerinţele fiscale şi economice otomane impuse Ţărilor Române în se¬ 
colul al XVIII-lea erau practic nelimitate. Volumul lor reflecta criza gene¬ 
rală care pusese stăpînire pe Imperiu. Tributului şi darurilor li se adăugaseră 
cheltuielile competiţiei pentru scaunul domnesc. Pentru a râmîne în com¬ 
petiţie şi a cîştiga premiul, candidatul victorios intra în datorii enorme, pe 
care nu ezita să le treacă asupra contribuabililor din noua sa ţară. Cu toate 
că ar fi fost de presupus ca aceste datorii să fie personale, îndată după so¬ 
sirea în capitală, noul domnitor ridica dări sau recurgea la alte stratageme 
pentru a-şi plăti creditorii şi a-i descuraja pe rivalii la scaunul domnesc. 
Poarta şi dregătorii profitau din plin de această situaţie. Pentru ca aface¬ 
rea să fie şi mai rentabilă, aceştia schimbau domnitorii cu o frecvenţă ame¬ 
ţitoare, adesea mutîndu-i dintr-un principat într-altul şi înapoi. Acest trafic 
s-a intensificat la mijlocul secolului: Ţara Românească n-a avut nici mai 
mult, nici mai puţin decît optsprezece domnitori între 1730 şi 1768, iar 

A 

Moldova, şaptesprezece între 1733 şi 1769. In acest interval. Constantin 
Mavrocordat a fost domnitor al Ţării Româneşti de şase ori şi al Mol¬ 
dovei de patru ori. 

Livrările de produse către Constantinopol şi raialele de la Dunăre au 
devenit adevărate rechiziţionări. Schimbarea de atitudine a turcilor faţă 
de această asigurare de provizii este evidentă într-un firman din 1755 al 
sultanului Osman al IlI-lea (1754-1757), prin care se cerea fiecărei Ţări 
Române să trimită Porţii cîte 11 000 de tone de grîu anual la preţul stabi¬ 
lit de oficialităţile otomane. Dependenţa capitalei şi a armatei de alimentele 
din Ţările Române a dus la o înăsprire a restricţiilor comerciale otomane. 
La 1729, sultanul Ahmed al IlI-lea (1703-1730) îi interzisese domnito¬ 
rului Ţării Româneşti, Nicolae Mavrocordat, să vîndă austriecilor griul cul¬ 
tivat de-a lungul Dunării, sub motivul că astfel de vînzări ar putea reduce 
rezervele de grîne ale Porţii. Pe tot parcursul secolului al XVIII-lea, auto¬ 
rităţile otomane au insistat că nevoile Imperiului erau prioritare şi, în con¬ 
secinţă, au luat măsuri drastice ori de cîte ori livrările erau insuficiente, 
aşa cum s-a întîmplat în 1761 şi 1764, cînd sultanul a suspendat temporar 
exporturile de grîne şi de animale spre alte ţări. 12 

Pe măsură ce autonomia Ţărilor Române se deteriora din ce în ce mai 
mult, interdicţiile privind stabilirea musulmanilor pe aceste meleaguri şi 
limitarea activităţilor lor erau încălcate fără teamă de pedeapsă. Turcii şi 
alţi supuşi otomani au achiziţionat pămînt în vecinătatea raialelor şi s-au 

12 M. M. Alexandrescu-Dersca, „Â propos d’un firman du sultan Mustafa III“, în 
Balcanici , 7/2, 1944, pp. 363 391. 

stabilit acolo; negustorii turci cumpărau pe spezele lor mari cantităţi de 
grîne şi de animale de la ţărani la preţuri mult mai mici decît preţul mediu 
al pieţei. Dregătorii otomani, călătorind în număr mare prin Ţările Române, 
cereau populaţiei locale să le plătească hrana, locuinţa şi transportul (aşa-nu- 
mitul drept de conac şi olac). Eforturile domnitorilor şi ale boierilor de 
a convinge Poarta să pună capăt acestor abuzuri au fost în general zadar¬ 
nice, în parte din cauza faptului că guvernul central nu putea aplica pro¬ 
priile sale decrete dregătorilor aflaţi de-a lungul frontierei dunărene şi în 
raiale. Ţările Române au suportat astfel consecinţele şubrezirii administra¬ 
ţiei otomane în Europa de Sud-Est. 


PE MĂSURA SCHIMBĂRILOR 

Tratatul de Ia Kuciuk-Kainargi, care a pus capăt războiului ruso-turc 
din 1768-1774, promitea schimbări semnificative în relaţiile dintre Ţările 
Române şi suzeranul lor. Cu toate că se ocupa în special de alte probleme, 
Tratatul cuprindea cel puţin o prevedere care, dacă ar fi fost dusă la înde¬ 
plinire, ar fi limitat puterile exercitate de către dregătorii otomani în Ţările 
Române. Articolul 16 dădea ambasadorului rus la Constantinopol dreptul 
de reprezentare în numele Ţărilor Române „atunci cînd împrejurările o ce- 
reau“ şi obliga guvernul otoman să asculte cu simpatie astfel de interven- 
ţii. 13 In jumătatea de secol ce a urmat, diplomaţii ruşi, exercitîndu-şi noile 
prerogative, au contribuit, într-adevăr, la punerea bazelor unui nou statut 
legal al Ţărilor Române. în parte, datorită acestei presiuni, sultanul a fost 
obligat să definească mai precis legăturile care uneau Ţările Române de 
Imperiu şi a trebuit astfel să recunoască vrînd-nevrînd principiul autono¬ 
miei ignorat de multă vreme. 

La cîteva luni după încheierea păcii din 1774, ca răspuns la cerinţele 
Rusiei, sultanul a emis hatişerifuri către domnii Moldovei şi Ţării Româ¬ 
neşti, impunînd limite drastice suzeranităţii politice otomane şi privilegi¬ 
ilor economice. Acestea recunoşteau în principiu autonomia, care fusese 
garantată prin ahdname cu cîteva veacuri în urmă şi limita astfel puterea 
dregătorilor otomani de a interveni în treburile interne ale Ţărilor Române. 
Interziceau sultanului să detroneze un domnitor fără motive suficiente şi 
scoteau de sub jurisdicţia dregătorilor otomani cazurile ce implicau creş- 

13 Cu privire la semnificaţia Articolului 16, vezi E. L Drujinina, Kiuciuk-Kainar- 
djiiskii mir , Moscova, 1955, pp. 295 300. 

tinii şi mahomedanii de la graniţă şi din raiale, desemnînd în schimb un 
sfat domnesc drept curte de primă instanţă şi curţile de judecată ale cadi- 
ilor din Giurgiu (pentru Ţara Românească) şi Brăila (pentru Moldova) 
drept curţi de apel. Hatişerifurile restrîngeau, de asemenea, intrarea negus¬ 
torilor şi a personalului militar şi civil în Ţările Române la cei aflaţi cu 
treburi oficiale sau care obţinuseră permisiunea necesară din partea au- 
torităţilor din Ţara Românească şi din Moldova. In sfîrşit, ele interziceau 
turcilor să se stabilească permanent în Ţările Române, să deţină proprietăţi 
funciare acolo sau să se angajeze în practicarea agriculturii şi a creşterii 
vitelor şi cereau ca toate pămînturile luate de la mănăstiri sau de la creşti¬ 
nii din apropierea raialelor să fie restituite fără întîrziere. 14 

Majoritatea acestor restricţii vor rămîne pe hîrtie. Guvernul otoman 
a ignorat pur şi simplu prevederile Tratatului de la Kuciuk-Kainargi, pre¬ 
cum şi hatişerifurile din 1774. A continuat să se amestece la fel ca şi înainte 
în treburile interne ale Ţărilor Române şi să ridice şi mai mult pretenţiile 
economice, pînă cînd noi războaie şi tratate cu Rusia vor aduce temporar 
o oarecare uşurare. 

A 

Intr-un anumit sens, guvernul otoman nu avea altă soluţie decît să per¬ 
siste în exploatarea economică a Ţărilor Române. în ultimul pătrar al 
secolului al XVIII-lea şi în primele decenii ale secolului al XlX-lea, Con- 
stantinopolul şi fortăreţele de la Dunăre depindeau atît de mult de Ţările 
Române în privinţa produselor alimentare încît, în corespondenţa oficială, 
Moldova şi Ţara Românească erau menţionate în mod repetat drept „grî- 
narele Imperiului 44 . Cantităţile cerute erau adesea aproape incredibile. De 
pildă, între decembrie 1786 şi aprilie 1788, cînd un nou război cu Rusia 
părea iminent, comandanţii militari otomani au cerut Moldovei 219 833 
chile turceşti de grîu din Moldova (1 chilă de Constantinopol însemna 
aproximativ 26 kg) sau 5 715 000 kg; 265 267 chile de orz (6 796 000 kg); 
119 631 chile de făină (2 937 000 kg), iar în primele nouă luni ale anului 
1787, 117 000 de oi. 15 Nu există nici o certitudine că toate aceste cereri 
au fost satisfăcute, deşi sultanul însuşi i-a adus laude domnitorului Ale¬ 
xandru Ipsilanti pentru zelul depus în acest sens. Ca de obicei, greul a fost 
dus aproape în exclusivitate de ţărănime. în afară de produse agricole, 

14 M. M. Alcxandrescu-Dersca, „Rolul hatişerifurilor de privilegii în limitarea 
obligaţiilor către Poartă (1774-1802)“, în Studii: Revistă de istorie , 11/6, 1958, 
pp. 101-119; M. A. Mehmed (ed.), Documente turceşti privind istoria României, I, 
1455-1774 , Bucureşti, 1976, pp. 319-328. 

15 M. A. Mehmed (ed.), Documente turceşti, II, 1774-1791 , Bucureşti, 1983, 
pp. 155-302. 

otomanii au cerut cherestea pentru repararea fortăreţelor de la Dunăre şi 
de la graniţa cu Rusia şi pentru construirea de poduri şi de nave şi au or¬ 
donat domnitorilor să mobilizeze meşteri şi muncitori calificaţi pentru în¬ 
deplinirea acestor operaţiuni. Cantitatea exactă de lemn de construcţie şi 
numărul de muncitori, uneori şi cîte 2 000 în acelaşi timp, erau lăsate la 
discreţia comandanţilor militari locali. Aceşti dregători nu ţineau seama 
de condiţiile din Ţările Române cînd întocmeau listele de rechiziţionări. 

A 

In consecinţă, după încheierea războiului ruso-turc din 1787-1792, am¬ 
bele părţi au recunoscut situaţia economică disperată a Ţărilor Române, 
iar Tratatul de la Iaşi din 1792 Ie acorda o păsuire de doi ani în privinţa 
aprovizionărilor. Dar guvernul otoman nu a luat în seamă această preve¬ 
dere a Tratatului. A ordonat imediat noi livrări de alimente către Constan- 
tinopol, iar în 1792, Ţara Românească a asigurat 265 554 chile de grîu 
şi de orz, o cantitate enormă într-o vreme în care ţăranii din Oltenia făceau 
faină din ghindă şi mîncau muşchiul de pe copaci. Nici marea foamete 
care s-a abătut asupra Ţărilor Române în 1794-1796 nu a determinat gu- 

A 

vemul otoman să-şi modereze cererile. In următoarele două decenii el a 
continuat să se bizuie pe mari cantităţi de cereale şi de animale din Ţara 
Românească şi din Moldova, în special grîu şi oi. Dar erau solicitate şi alte 

A 

produse. In 1819, de pildă, cantităţi substanţiale de caşcaval (230 400 kg), 
seu topit (2 280 960 kg), grăsime (136 960 kg) şi miere (72 960 kg) au 
fost achiziţionate în Ţara Românească pentru aprovizionarea Constanti- 
nopolului. 16 

Repartizarea şi colectarea acestor provizii aveau loc după datină. Can¬ 
titatea totală de provizii era împărţită pe judeţe şi subîmpărţită pe sate. Is¬ 
pravnicii, sprijiniţi de către boieri şi preoţi, îşi asumau responsabilitatea 
generală a operaţiunii. Colectarea în sine era un prilej de numeroase abu¬ 
zuri: se luau cantităţi mai mari decît cele cerute de turci, diferenţa fiind 
însuşită de către boierii şi oficialităţile locale; plata se făcea pe bază de re- 
cipisă şi nu în bani şi se putea ca recipisa să nu fie onorată niciodată; unele 
articole erau pur şi simplu luate cu forţa. Adeseori, negustorii otomani erau 
părtaşi la aceste jafuri organizate. Singura resursă ce le mai rămînea ţăra¬ 
nilor era revolta, o armă puternică ce îi impresiona pe dregători, dat fiind 
că violenţele prelungite puteau submina colectările şi livrările, puteau re¬ 
duce profiturile şi încorda relaţiile cu Poarta. Cu toate că autorităţile oto¬ 
mane îşi asumau în mod formal responsabilitatea plăţii produselor, de fapt, 
cereau adesea ca acestea să fie livrate fără plată. Chiar atunci cînd pro- 


16 M. Guboglu, Catalogul documentelor turceşti * I, Bucureşti. 1960, pp. 261 273. 

ducătorii erau despăgubiţi, ajungeau cîteodată să-şi plătească propriile lor 
grîne şi animale, întrucît domnitorul putea impune noi biruri pentru a-şi 
acoperi propriile sale cheltuieli în calitate de mijlocitor, aşa cum a proce¬ 
dat Nicolae Caragea în Ţara Românească în 1783. 

Un moment hotărîtor în relaţiile economice dintre Ţările Române şi 
suzeran l-a constituit hatişeriful emis de sultanul Selim al III-lea (1789— 1807) 
în 1802 sub presiunea Rusiei. Pentru întîia oară, Poarta a ţinut seama de 
capacitatea Ţărilor Române de a furniza mărfurile cerute şi a recunoscut 

dreptul domnitorului de a negocia cantităţile şi preţurile cu dregătorii oto- 

. _ ^ 

mani. Intr-un anumit sens, aceste concesii au reprezentat o reacţie la schim¬ 
bările ce aveau loc pe piaţa de la Dunărea de Jos, provocate de interesul 
internaţional crescînd pentru produsele agricole româneşti. Concurenţa im¬ 
punea o modificare a vechiului mecanism de stabilire a preţurilor, iar sul¬ 
tanul a permis astfel concesiilor reciproce făcute de negustorii din Brăila 
să influenţeze preţurile mărfurilor. 

Principalul antrepozit de zaherele în secolul al XVIII-lea şi Ia începu¬ 
tul secolului al XlX-lea era Brăila, cel mai important port dunărean al Ţării 
Româneşti. Aici, grîul, orzul, cheresteaua şi multe alte produse de pe în¬ 
treg teritoriul Principatului erau depozitate pînă în momentul în care pu¬ 
teau fi transportate la Constantinopol sau în alte porturi otomane. Negoţul 
cu grîne prin Brăila devenise atît de important încît mare parte a acestuia 
se facea cu o nouă unitate de măsură — chila de Brăila, egală cu circa 
307 kg. Preţul cerealelor la Brăila era determinat de diverse împrejurări, 
în special abundenţa recoltei şi situaţia politică existentă (război sau pace 
şi caracterul presant al necesităţilor otomane). 18 Preţul oferit de dregătorii 
şi negustorii otomani era invariabil mai mic decît valoarea grînelor pe 
piaţa internaţională, însă nu putea scădea atît de jos încît să-l descurajeze 
pe producător să cultive cantităţi suficiente. Şi nu era nici în interesul dom¬ 
nitorului să consimtă la o spoliere totală a ţăranilor, deoarece un astfel de 
tratament le-ar fi subminat capacitatea de a plăti biruri către stat. Noile me¬ 
canisme de stabilire a preţurilor au asigurat livrările neîntrerupte către Con¬ 
stantinopol pînă în ajunul revoltelor din Ţara Românească şi din Grecia 
din 1821. 

17 M. A. Mehmcd (ed.). Documente turceşti , III, 1791-1812 , Bucureşti, 1986, 
pp. 167-177; T. lonescu, „Hatişeriful de la 1802 şi începutul luptei pentru asigurarea 
pieţei interne a principatelor dunărene^, în Studii şi articole de istorie , I, Bucureşti, 
1956, pp. 37-78. 

IH C. C. Giurescu, Istoricul oraşului Brăila , Bucureşti, 1968, pp. 97- 115. 

Obligaţiile de la stat la stat şi concurenţa pentru ocuparea scaunelor 
domneşti au continuat să secătuiască Ţările Române de avuţii substanţiale. 
Ca urmare a Tratatului de la Kuciuk-Kainargi, sultanul a stabilit valoarea 
tributului pentru Ţara Românească la 619 pungi şi pentru Moldova la 135 

A 

de pungi. In 1812 aceste sume se ridicaseră la 1 000 şi respectiv 500 de 
pungi. Taxa anuală plătită sultanului pentru a-şi acoperi cheltuielile sui¬ 
tei sale, richiabia, a crescut în Ţara Românească de la 80 la 500 de pungi, 
iar în Moldova de la 50 la 300 de pungi. Domnitorii continuau să cheltu¬ 
iască sume imense de bani pentru a obţine şi a-şi păstra scaunul. Alexandru 
Mavrocordat este celebru pentru faptul că şi-a cumpărat scaunul Moldo- 

A 

vei în 1782 cu enorma sumă de un milion de piaştri. In ultimul deceniu 
al secolului, eforturile domnitorilor de a se menţine în scaunul Moldovei 
au costat cel puţin jumătate din venitul anual al acestui Principat ce se ri¬ 
dica la patru milioane de piaştri. Neplata sumelor cerute însemna adesea 
mazilirea domnitorului şi confiscarea averii sale personale. 

Efectul cumulativ al dominaţiei — în mod special, dacă în aceasta se 
identifică principala cauză a subdezvoltării economice a Ţărilor Române — 
constituie de mult timp un subiect controversat, dar o evaluare precisă se 
va putea face doar după o cercetare şi mai amănunţită a arhivelor otoma¬ 
ne. Cu toate că mărturiile pentru anumite perioade sugerează un răspuns 
afirmativ la această întrebare, studiile recente arată că restricţiile otomane 
impuse comerţului în Moldova şi în Ţara Românească nu au constituit 
niciodată un monopol, ci reprezentau, de fapt, exercitarea dreptului de pre- 
empţiune asupra anumitor mărfuri. 19 Alte studii asupra secolului al XVII-lea 
au arătat că Ţările Române îşi direcţionau de regulă mare parte din comer¬ 
ţul lor către pieţele Europei Centrale, că prosperitatea lor depindea de ce¬ 
rerile consumatorilor şi de fluctuaţia de preţuri din acea zonă şi că Imperiul 
Otoman însuşi servea drept piaţă indispensabilă pentru produsele Ţărilor 
Române. 20 

Clar este însă că nici tratatele dintre Rusia şi Imperiul Otoman, nici 
hatişerifurile emise periodic de către sultan nu au operat schimbări majore 
în subordonarea politică a Ţărilor Române faţă de Poartă şi nici nu le-au 

A 

micşorat obligaţiile economice. In acelaşi timp, însă, se făceau simţite noi 
forţe, vestitoare ale schimbării. O grupare reformatoare atît în rîndurile 

19 Idem , Probleme controversate în istoriografia română. Bucureşti, 1977, pp. 111-122. 

20 B. Murgescu, „Impactul conjuncturii europene asupra comerţului românesc în 
a doua jumătate a secolului al XVII-Iea 4 \ în Revista de istorie, 41 /5, 1988, pp. 514-524 
şi 41/6, pp. 587 596. 

boierilor moldoveni, cît şi în ale celor munteni insista necontenit pentru 
autonomie şi pentru o reformă politică internă, iar Marile Puteri au început 
să disceamă o „problemă românească 41 în cadrul mai amplei Chestiuni 
Orientale. 


STATUL ŞI TREBURILE LUI 

Instituţiile politice, juridice şi fiscale din Ţările Române în a doua ju¬ 
mătate de secol de dominaţie otomană nu căpătaseră încă forme modeme. 
Funcţia executivă şi cea judecătorească rămăseseră încă strîns împletite; 
legea civilă şi cea bisericească se suprapuneau, iar bugetele anuale şi o con¬ 
tabilizare precisă a veniturilor şi cheltuielilor statului rămîneau încă o ches¬ 
tiune de viitor. Cu toate acestea se făceau simţite mai multe înnoiri importante 
în administraţia publică: se procedase deja la codificarea legii şi a fost pro¬ 
clamat principiul separării puterilor ca mod de aşezare pe baze raţionale 
a sistemului judecătoresc; concentrarea puterii politice în mîinile dom¬ 
nitorului şi ale unei birocraţii centrale din ce în ce mai largi avea loc fără 
încetare în dauna boierilor de provincie şi a administraţiei locale; curen¬ 
tele în favoarea secularizării ce apăruseră în rîndurile persoanelor instruite 
subminau influenţa religiei şi rolul clerului în instituţiile civile. 

Ponderea dominaţiei politice şi economice otomane a afectat dezvol¬ 
tarea administraţiei publice în mare măsură, deşi nu întotdeauna în mod 
vizibil. Instituţiile, adaptate satisfacerii nenumăratelor pretenţii fiscale şi 
economice ale statului suzeran, se dezvoltau aşa cum o impuneau împreju¬ 
rările. Intervenţiile neîncetate şi arbitrare ale Porţii în treburile politice in¬ 
terne ale Ţărilor Române — frecventa mazilire a domnilor este doar un 
exemplu dintre cele mai izbitoare — au subminat continuitatea adminis¬ 
traţiei şi, prin crearea unui climat de teamă şi incertitudine, au contribuit 
la descurajarea guvernării pe baza unor reguli stricte şi a unor proceduri 
raţionale. 

Sistemul politic existent în timpul acelei perioade poate fi cel mai bine 
caracterizat drept oligarhie. Puterea era exercitată de către domnitor şi marii 
boieri. Domnitorul îşi păstrase o autoritate considerabilă sub suzeranitatea 
otomană, chiar dacă autonomia ţării se deteriorase în secolul al XVIII-lea. 
Iniţiativa în definirea şi aplicarea politicii oficiale îi aparţinea, dar nu putea 
cîrmui treburile inlerne şi nici satisface cererile suzeranului fără sprijinul 
boierilor de frunte. In ciuda tensiunilor neîncetate dintre ei, boierii erau foar¬ 
te uniţi în dorinţa lor de păstrare a ordinii sociale şi economice existente. 

O trăsătură izbitoare a dezvoltării politice a fost neputinţa instituţiilor 
reprezentative de a deveni o prezenţă puternică. Cauzele au fost multiple. 
Boierii, care aveau toate temeiurile să limiteze autoritatea domnitorului, 
erau lipsiţi de coeziune. îi despărţeau rangurile şi averile şi se întreceau 
între ei pentru bunăvoinţa domnitorului, astfel încît erau doar arareori în 
stare să organizeze o opoziţie efectivă faţă de politica acestuia. Absenţa 
unei puternice clase de mijloc pămîntene, interesate într-o cîrmuire raţională, 
limitată, explică şi absenţa unor puternice organe reprezentative şi prepon- 
derenţa executivului. Insă cheia acestei probleme era dominaţia otomană. 
Sultanul şi dregătorii săi sprijineau domnia, chiar dacă persoana domnito¬ 
rului putea fi oricînd sacrificată, întrucît el era omul lor în Ţările Române, 
care răspundea de îndeplinirea politicii lor şi de asigurarea livrărilor de bu¬ 
nuri şi bani. Boierii, pe de altă parte, erau refractari şi insubordonaţi, fiind 
o sursă permanentă de nelinişte pentru autorităţile otomane. Lipsa lor de do¬ 
cilitate putea uneori să fie folosită pentru a ţine în Mu un domn îndărătnic, 
însă Poarta nu avea nici un interes să instituţionalizeze opoziţia împotriva 
acestuia. 

Persoana cea mai importantă a cîrmuirii Ţărilor Române era domni¬ 
torul. 21 Puterea sa politică şi judecătorească era aproape absolută, iar cu- 
vîntul său în politica fiscală şi economică aproape decisiv. Controla toate 
pîrghiile administraţiei centrale şi provinciale, iar personalul său era direct 
sau indirect răspunzător faţă de el. Domnitorul era judecătorul suprem, care 
audia pricini de orice fel, fie că erau civile sau penale, laice sau eclezias¬ 
tice, şi servea drept curte supremă de apel. Putea să dea sentinţe mai aspre 
sau mai blînde decît cele prevăzute de lege şi putea graţia sau comuta pe¬ 
depse după cum dorea. Administrarea economiei se afla în mîinile sale, 
o responsabilitate ce decurgea mai ales din rolul său de furnizor a tot fe¬ 
lul de bunuri şi de biruri pentru suzeranul său şi din puterea sa de iniţia¬ 
tivă în stabilirea birurilor şi în alte probleme fiscale. Era de asemenea cel 
ce negocia cu negustorii şi dregătorii otomani preţurile ce trebuiau plătite 
pentru zaherea. Implicarea sa în economie nu se sfîrşea aici. Avea puterea 
să stabilească preţurile maximale ale mărfurilor vîndute pe piaţa locală şi 
să intervină aproape după voia sa în treburile breslelor negustorilor şi ale 
meşteşugarilor. Puţine limitări constituţionale împiedicau exercitarea aces¬ 
tor prerogative considerabile. 

21 Istoria dreptului românesc , I, partea a Il-a, Bucureşti, 1984, pp. 95-100. Pentru 
o expunere contemporană a prerogativelor domnitorului în problemele juridice, vezi 
extrase din manualele de drept elaborate de Mihai Fotino în 1765 şi 1766, în V. A. 
Georgescu şi E. Popescu-Mihuţ, Organizarea de stat a Ţării Româneşti , 1765-1782 , 
Bucureşti, 1989, pp. 93-96, 106 -108, 114 117. 

In timp, totuşi, diverse forţe s-au asociat pentru a restrînge absolutis¬ 
mul la care aspirau toţi domnitorii. Cea mai importantă limitare venea din 
afara Ţărilor Române. Dreptul asumat de către sultan de a selecta şi a ma¬ 
zili domnitorul era probabil cea mai formidabilă şi unica stavilă în calea 
autorităţii domneşti. Sultanul îl trata pe domnitor ca pe un dregător oto¬ 
man, iar în ierarhia dregătorească otomană, el se afla sub vizirii importanţi. 
Totuşi, grecii din Fanar rîvneau la scaunul Ţărilor Române ca o încununare 
a carierei lor publice, chiar dacă modul în care îşi realizau ambiţiile impu¬ 
nea constrîngeri severe în privinţa libertăţii lor de acţiune. Pentru a-şi păs¬ 
tra scaunul, erau nevoiţi să intre în graţiile unei armate de dregători otomani. 
* 

împrumuturile şi diversele favoruri primite de către domnitori îi obligau 
să împartă funcţii publice şi să adopte măsuri fiscale adesea contrare in¬ 
tereselor lor, ca să nu mai vorbim de bunăstarea ţării în care veniseră pen¬ 
tru a o cîrmui. în orice caz, domnitorii puteau fi maziliţi oricînd de către 
sultan, în ciuda limitelor prevăzute de tratatele impuse de Rusia. In 1786, 
de pildă, domnitorul Ţării Româneşti, Mihai Suţu, şi domnitorul Moldo¬ 
vei, Alexandru Mavrocordat, au fost maziliţi peste noapte, fiind suspec¬ 
taţi de lipsă de loialitate. Precaritatea domniei poate fi dedusă şi din faptul 
că între 1791 şi 1802 au fost şase domnitori în Ţara Românească şi cinci 
în Moldova. 

Durata domniei a fost o problemă continuu controversată între dregă¬ 
torii otomani şi ruşi în primele două decenii ale secolului al XlX-lea. In 
hatişeriful din 1802, care prevedea o succesiune ordonată, sultanul Selim 
al III-lea a fost de acord cu o durată a domniei de şapte ani şi a promis 
că domnitorii nu aveau să fie maziliţi înainte de termen decît pentru motive 
serioase, verificate atît de curtea rusă, cît şi de cea otomană. In ciuda acestui 
angajament solemn, un singur domnitor de după 1802 — Scarlat Callima- 
chi, domnitorul Moldovei (1812-1819) — şi-a încheiat domnia la termen. 

Un pas important către asigurarea stabilităţii politice a fost făcut de că¬ 
tre înşişi principalii pretendenţi la scaunul domnesc. Familiile fanariote 
şi clientela lor se alarmaseră din cauza cheltuielilor financiare crescînde 
cerute de rămînerea în competiţie. Se spune că în 1818, de pildă, soţia dom¬ 
nitorului Ţării Româneşti Alexandru Suţu (1818-1821) a oferit o sumă de 
două ori mai mare decît bugetul anual al ţării pentru a asigura înscăunarea 
fiului ei. Candidaţii care nu reuşeau sufereau, fireşte, pierderi financiare 
enorme, dar şi cîştigătorii ajungeau la Iaşi sau la Bucureşti atît de împo¬ 
văraţi de datorii încît nu le ajungea o domnie scurtă pentru a-şi satisface 
creditorii şi a pune ceva deoparte pentru „pensie“. Familiile de vază căuta- 
seră cu disperare un timp să pună ordine în procesul de numire a dom¬ 
nitorilor. In cele din urmă, Poarta le-a ascultat păsul, dregătorii ajungînd 

la concluzia că nu era întotdeauna înţelept să se acorde scaunul celui care 
oferea mai mult. Influenţat, probabil, de fuga în Austria a domnitorului Ţării 
Româneşti Ioan Caragea, în 1818, sultanul Mahmud al II-lea (1808-1839) 
a emis noi instrucţiuni privitoare la numirea domnitorilor, reducînd nu¬ 
mărul familiilor fanariote din rîndul cărora puteau fi aleşi la patru: fami¬ 
liile lui Scarlat Callimachi, Alexandru Suţu, Mihai Suţu şi Dimitrie Moruzi. 
Acestea, la rîndul lor, au acceptat să contribuie la întreţinerea unui număr 
de alte cincizeci de familii fanariote din Constantinopol — o mare po¬ 
vară financiară care, într-adevăr, a ajuns să fie suportată de locuitorii Ţări¬ 
lor Române. Astfel, din bugetul pe anul 1820 al Ţării Româneşti, de circa 
şase milioane de piaştri, un milion era cheltuit pentru sprijinirea acelor fa¬ 
narioţi care fuseseră excluşi de la competiţia pentru scaunul domnesc. 

Libertatea de acţiune a domnitorilor era şi ea limitată de către ambasa¬ 
dorul rus la Constantinopol şi de către consulii de la Bucureşti şi Iaşi. Exem¬ 
ple de amestec al acestora sînt berechet, de la proteste împotriva impunerii 
unor noi biruri boierilor şi clerului pînă la încurajarea boierilor să înain¬ 
teze dregătorilor otomani de la Constantinopol plîngeri împotriva dom¬ 
nitorului aflat la cîrmuire. 22 Principala responsabilitate a consulilor era 
aceea de a asigura respectarea de către domnitori a tratatelor dintre Rusia 
şi Imperiul Otoman. In 1792, de pildă, consulul de la Iaşi, în conformi¬ 
tate cu instrucţiunile primite de la Sankt Petersburg, l-a convins pe dom¬ 
nitorul Alexandru Moruzi să nu strîngă noi biruri, acţiune care ar fi încălcat 
Tratatul de la Iaşi. 23 

A 

In ciuda procedeelor de selecţie, a instabilităţii mandatului şi a altor 
inconveniente, în ultima jumătate de veac de regim fanariot, în scaunul 
Moldovei şi al Ţării Româneşti au ajuns cîteva personalităţi deosebite. 
Acestea au vădit structuri complexe, avînd deopotrivă vicii şi virtuţi. Ni- 
colae Mavrogheni (Ţara Românească, 1786-1790), spre deosebire de ma¬ 
joritatea omologilor săi, fiind un grec de origine modestă, a fost cel mai 
înzestrat comandant militar dintre toţi domnitorii fanarioţi, repurtînd nu¬ 
meroase succese în războiul ruso-turc din 1788-1790. A fost un sprijinitor 
generos al Bisericii Ortodoxe şi a ferit masa populaţiei de biruri arbitrare, 
atrăgîndu-şi în schimb duşmănia stăruitoare a boierilor dat fiind că-i obli¬ 
gase să suporte grele poveri fiscale cu care nu erau deprinşi. Constantin 
Ipsilanti (Ţara Românească, 1802-1806), fanariot şi el, a fost un cîrmuitor 
capabil, care a nutrit planuri ambiţioase pentru unirea Principatelor şi crea- 

22 Dimensiunea acestei probleme este sugerată în introducerea la Hurmuzaki, Do¬ 
cumente., serie nouă, 1, Rapoarte consulare ruse, 1770-1796 , Bucureşti, 1962, pp. 5-59. 

23 Ibid., pp. 496-499. 

rea unui regat al Daciei ce ar fi urmat să fie condus de principi ereditari 
ai familiei Ipsilanti. Fanariotul Ioan Caragea (Ţara Românească, 1812-1818) 
a întrunit trăsăturile unui intelect cultivat cu cele ale unei avariţii nemă¬ 
surate. Ridica neîncetat birurile şi s-a dovedit deosebit de inventiv în năs¬ 
cocirea altora noi, cum ar fi birul femeilor rele, cu gîndul de a-şi strînge 
o avere personală, dar a introdus şi un nou cod de legi, a promovat învă- 
ţămîntul şi a tradus din italiană în greacă opt dintre comediile lui Goldoni. 
Scarlat Callimachi (Moldova, 1812-1819), un om blajin, cultivat, a spriji¬ 
nit înnoirile în învăţămînt şi a iniţiat o nouă codificare a legislaţiei civile. 

Personalitatea cea mai proeminentă dintre domnitorii acelei perioade 
a fost, fără îndoială, Alexandru Ipsilanti (domnitor al Ţării Româneşti, 
1774-1782; 1796-1797 şi al Moldovei, 1786-1788). 24 El merită epitetul 
de despot luminat, întrucît a încercat să introducă în Principate multe dintre 
ideile transformatoare ale Europei. Grec, descinzînd dintr-una din cele mai 
de vază familii ale Fanarului, avea o educaţie solidă, iar ca mare dragoman 
îşi demonstrase iscusinţa de administrator. A încercat să reorganizeze din 
temelii sistemul de cîrmuire a Ţării Româneşti, să reformeze sistemul jude¬ 
cătoresc, să reînsufleţească învăţămîntul superior şi să stabilească relaţi¬ 
ile sale cu suzeranul otoman pe baze raţionale, legale. Dacă mare parte din 
ceea ce a realizat nu a reuşit să dăinuie, acest lucru s-a întîmplat în spe¬ 
cial din cauza altora şi a împrejurărilor din vremea sa. 

Singura clasă socială din interiorul ţării capabilă să pună la încercare 
puterea domnitorului fusese, în mod tradiţional, marea boierime. Pe la mijlo¬ 
cul secolului al XVIlI-lea poziţia marilor boieri se deteriorase grav. Structu¬ 
rile fundamentale ale regimului nobiliar din secolul al XVII-lea dispăruseră 
sau fuseseră drastic modificate. Dreptul de a alege domnitorul fusese re¬ 
ţinut de sultan, iar vechea adunare de stări, care în secolul al XVII-lea fu¬ 
sese un organ independent, reprezentînd interesele boierilor, cedase locul 
unui sfat de obşte, format din marii boieri numiţi de către domnitor. 

Cu toate că rolul marilor boieri în treburile politice slăbise, aceştia con¬ 
tinuau să reprezinte principala putere socială, economică şi politică din 
ţară. 25 Domnitorii fanarioţi şi anturajul lor veneau şi plecau, dar boierii, 
ale căror averi şi poziţii sociale îşi aveau rădăcinile în pămîntul ţării, ră- 
mîneau o forţă permanentă. Uniţi, puteau exercita o presiune puternică 


24 M. D. Vlad, „Iluminism şi modernism în politica reformatoare a domnitorului 
Alexandru Ipsilanti", în Revista de istorie , 40/10, 1987, pp. 997-1016. 

25 O descriere contemporană a boierilor, făcută cu discemămînt, a fost trimisă în 
1822 de către L. Kreuchely, consulul prusac la Iaşi şi apoi la Bucureşti, ambasadorului 
prusac de la Constantinopol: „Explication des boyars valaques", în Hurmuzaki, Docu¬ 
mente, X, Bucureşti, 1897, pp. 495-548. 

pînă şi asupra celui mai autoritar domnitor, pentru că, fără sprijinul lor ta¬ 
cit cel puţin, el nu putea spera să-şi îndeplinească obligaţiile faţă de sultan. 

Marile familii moşiereşti — Cantacuzinii, Sturzeştii şi Văcăreştii — 
continuau să formeze sfatul domnesc, un organ consultativ de o influen¬ 
ţă considerabilă, care împreună cu favoriţii domnitorului ocupau cele mai 
înalte dregătorii în ţară. Domnul se bizuia adesea pe ei pentru a căpăta spri- 
jin material şi moral. împrumuta de la aceştia bani pentru a satisface pre¬ 
tenţiile extraordinare ale sultanului şi se consulta cu ei în mod regulat cu 
privire la cheltuielile de stat, practici care le dădeau putere de control asu¬ 
pra finanţelor publice. Interesele domnitorului coincideau, de fapt, adesea 
cu cele ale boierilor. Ei se împotriveau ca un singur om schimbărilor fun¬ 
damentale din structura economică şi socială a ţării şi aproape întotdea¬ 
una colaborau cînd era vorba de introducerea unor noi poveri fiscale asupra 
ţărănimii. 

Exista, totuşi, o tensiune inerentă între domnitor şi boieri. Cel dintîi, 
conştient sau nu, era angajat în acapararea puterilor în stat, tendinţă ma¬ 
nifestă în codificarea legilor, în controlul său asupra sistemului judiciar 
şi intervenţia sa crescîndă în relaţiile dintre moşieri şi ţăranii dependenţi. 
Fiecare măsură luată de către domnitor micşora întru cîtva puterea şi in¬ 
fluenţa boierilor. Aceştia, la rîndul lor, se agăţau cu tenacitate de privile¬ 
giile ce le mai rămăseseră şi încercau să ştirbească puterea domnitorului. 
Foloseau Curtea rusă şi Poarta otomană pentru a se împotrivi domnito¬ 
rilor „despoţi 44 , protestînd frecvent împotriva încălcării „vechilor drepturi 
şi rînduieli 44 , mai ales în domeniul fiscalităţii. De asemenea, au conspirat 
împotriva domnitorilor, aşa cum s-a întîmplat în 1782, cînd mai mulţi bo¬ 
ieri moldoveni au jurat în secret să lupte pentru drepturile şi privilegiile 
„stării boierilor 44 , faptă ce a dus la executarea conducătorilor lor; au înain¬ 
tat petiţii pentru redobîndirea vechilor privilegii, ca de pildă în 1790, cînd 
unii boieri munteni i-au cerut comandantului armatei austriece de ocupa¬ 
ţie să reinstituie serbia, a cărei abolire, la mijlocul secolului al XVIII-lea, 
o atribuiau unor cîrmuitori tirani; au mers atît de departe încît să pună sub 
semnul întrebării însăşi domnia ca instituţie, aşa cum au procedat în 1802, 
cînd cîţiva boieri moldoveni au alcătuit un plan de constituire a unei „repu¬ 
blici aristo-democraticeşti 44 . Uneori, în caz extrem, fugeau din ţară, de obi¬ 
cei pe pămînt austriac, ca în 1802, cînd din locul lor de refugiu, de la Braşov 
(Kronstadt), au adresat memorandumuri împăraţilor Austriei şi Rusiei, 
plîngîndu-se de starea deplorabilă în care ajunsese Ţara Românească. 26 

26 V. Georgescu, Memoires et projeîs de reforme dans Ies Principautes Roumaines, 
1769-1830 , Bucureşti, 1970, pp. 43 44, 45^16. 

Toate aceste acte de sfidare au avut arareori efect. Ele puteau cîteodată 
să fie primejdioase pentru domnitor, întrucît una dintre principalele sale 
responsabilităţi faţă de sultan era menţinerea păcii şi a ordinii. Tulburări 
ce ar fi putut întrerupe fluxul de provizii către Constantinopol sau să-i ofere 
Rusiei pretextul unei intervenţii ar fi făcut Poarta să ceară explicaţii imedia¬ 
te. Totuşi, opoziţia boierilor a rămas sporadică, pentru că acestora le lipsea 
baza instituţională care să dea eforturilor lor coeziune şi continuitate. 

O ameninţare potenţial serioasă la adresa autorităţii domnitorului ve¬ 
nea din partea a două organe deliberative, care îşi păstraseră cel puţin o 
aparenţă a reprezentativităţii de altădată. 27 Cel mai important dintre acestea 
era sfatul domnesc, care, în afara funcţiilor sale consultative, avea respon¬ 
sabilităţi judecătoreşti speciale. Acea secţiune a sfatului care servea drept 
tribunal era tehnic cunoscută sub numele de divan domnesc, termen ce a 
ajuns să fie aplicat întregului sfat (de aici înainte, divanul va fi folosit cu 
acest al doilea sens). După 1774, importanţa divanului a crescut din cau¬ 
za frecventelor ocupaţii militare şi, în consecinţă, a neocupării scaunului 
domnesc. Uneori avea atribuţii largi, dar a fost întotdeauna subordonat pu¬ 
terii ocupante. In orice caz, aceste episoade au fost prea scurte şi boierii 
prea neascultători pentru a permite divanului să devină o instituţie inde¬ 
pendentă, cu putere politică proprie. 

Membrii divanului erau numiţi de către domnitor dintre boierii de ran¬ 
gul întîi şi al doilea. Tradiţia, întărită prin firmane emise de către sultan, 
recunoştea dreptul domnitorului de a alege pe cine dorea dintre boierii 
pămînteni sau greci. însă un domnitor înţelept ţinea seama de poziţia so¬ 
cială, de influenţa politică şi de durata în care cei numiţi de el fuseseră 
în slujba statului. Astfel de considerente explică opoziţia cu care se con¬ 
frunta adesea domnitorul din partea unui organ ales de către el însuşi. Deşi 
componenţa divanului era în continuă schimbare, un mic nucleu de mari 
boieri îşi menţinea de la o domnie la alta locul în divan ca şi alte înalte 
dregătorii sau reapărea frecvent în aceste funcţii. Astfel, treburile interne 
ale ţării erau conduse de către domnitor cu sprijinul unui mănunchi de fa¬ 
milii boiereşti, care formau casta aristocrată sau oligarhia ce a dominat viaţa 
politică, economică şi culturală pînă tîrziu în deceniul al treilea al seco¬ 
lului al XlX-lea. 

Cel de-al doilea organism important, reprezentînd opinia boierilor, era 
sfatul de obşte. Acesta era o rămăşiţă a vechii adunări de stări, redusă acum 

27 V A. Georgescu şi R Slrihan, Judecata domnească în Ţara Românească şi 
Moldova (1611-1831), partea 1, Organizarea judecătorească, voi. II, 1740-1831, 
Hucurcşli, 1981, pp. 63-76, 96 -100. 

la acele persoane chemate în mod special de către domnitor. Ca şi în seco¬ 
lul al XVlI-lea, nici un statut legal nu reglementa structura sa şi nici nu-i 
definea prerogativele. Acestea nu erau menţionate nici în Tratatul de la 
Kuciuk-Kainargi, nici în numeroasele coduri de legi adoptate de către di¬ 
verşi domnitori între 1765 şi 1818, cu toate că sfatul era, cel puţin teore¬ 
tic, o instituţie politică fundamentală alături de domnitor şi de divan. Ca 
întruchipare a autonomiei tradiţionale a ţării, sfatul de obşte avea posibi¬ 
litatea să modifice echilibrul dintre domnitor şi boieri şi să devină un organ 
cu adevărat reprezentativ. Fireşte, atît domnitorul, cît şi sultanul preferau 
să-l lase într-o stare amorfă. 

Sfatul de obşte putea fi convocat doar de către domnitor sau de către 
cineva desemnat de către acesta. La o convocare se puteau întruni cel puţin 
doisprezece şi cel mult o sută patruzeci de persoane, însă numărul lor arare¬ 
ori trecea de treizeci şi şase. Nici o chestiune publică -— laică sau eclezias¬ 
tică, economică sau politică, de la alegerea mitropoliţilor şi a episcopilor 
şi codificarea legilor pînă la biruri şi probleme de administraţie centrală 
şi locală — nu depăşea competenţele sfatului. Acesta nu era o unealtă do¬ 
cilă a domnitorului. Dezbaterile erau adesea animate, mai ales cînd era 
vorba de biruri, iar uneori boierii sfîrşeau prin denunţarea domnitorului 
la Constantinopol. Domnitorul era, însă, cel care stabilea ordinea de zi şi 
avea putere de decizie, iar atîta vreme cît Poarta era mulţumită de presta¬ 
ţia sa, acesta învingea orice opoziţie. 

Domnitorul îşi datora predominanţa în treburile interne şi aparatului 
dregătoresc din ce în ce mai mare şi mai complicat, asupra căruia acesta 
avea autoritate atît la nivel central, cît şi local. A continuat procesul de cen¬ 
tralizare a autorităţii, procedînd la transferul de putere şi de iniţiativă de 
la organele locale de guvernare şi de la boierii de provincie către institu¬ 
ţiile cu sediul la Bucureşti şi la Iaşi şi administrate de către boieri înalţi 
dregători, răspunzători doar faţă de domn. 

Organizarea administrativă a ambelor Principate explică sporirea dre- 
gătorimii. Ţara Românească era împărţită în 17 judeţe, care la rîndul lor 
erau grupate în trei mari unităţi geografice: cinci judeţe la apus de Olt for¬ 
mau Oltenia istorică. Aceasta, deşi mai păstra doar puţin din vechea ei 
autonomie, continua să fie cîrmuită de către un ban, care îşi avea reşedinţa 
la Bucureşti; celelalte douăsprezece judeţe de pe malul stîng al Oltului for¬ 
mau, în secolul al XVIl-lea, Ţara de Sus şi, mai către răsărit, Ţara de Jos, 
fiecare dintre ele fiind condusă de cîte un mare vornic şi un mare logofăt. 
Fiecare judeţ era administrat de către doi ispravnici, unul grec şi altul pă- 
mîntean, care întruneau funcţiile executive, judecătoreşti şi fiscale, în ciuda 
străduinţelor domnitorilor de a introduce separaţia puterilor. Fiecare judeţ 

era împărţit în plăşi (numite plaiuri în judeţele de munte), iar acestea erau 
administrate de către zapcii şi vătafi, numiţi de marele vornic. Ca şi isprav¬ 
nicii, ei aveau autoritate executivă, judecătorească şi fiscală. La fiecare 
dintre aceste niveluri administrative, numărul dregătorilor a fost în conti¬ 
nuă creştere în secolul al XVIII-lea. Au apărut noi dregătorii, iar personalul 
celor vechi s-a dublat sau chiar s-a triplat în special pentru a ceda presiu¬ 
nilor boierilor care îşi doreau asemenea funcţii şi a satisface nevoia de bani 
a domnitorului. Sistemul administrativ şi tendinţa de centralizare au fost 
în esenţă aceleaşi în Moldova şi în Ţara Românească. 

Vînzarea dregătoriilor devenise un obicei. îndată ce se urca în scaun, 
noul domnitor scotea funcţiile înalte la mezat. Cumpărătorii acestora, în 
special boierii şi membrii anturajului domnitorului, vindeau, la rîndul lor, 
funcţii la nivelul judeţelor, iar ispravnicii şi vătafii vindeau posturi locale. 
Fiecare era, fireşte, dornic să recupereze banii cheltuiţi pentru propria sa 
funcţie şi să se mai aleagă şi cu ceva profit. Funcţia cea mai căutată era 
cea de mare vistier, figura centrală din sistemul fiscal al ţării. Aceasta se 
vindea cu 300 000 de piaştri în 1820, o sumă enormă, dar îi asigura celui 
în cauză un venit de cel puţin 500 000 de piaştri, întrucît el era acela care 
numea ispravnicii. Vînzarea acestor dregătorii a avut un efect dezastruos 
asupra moralităţii şi eficienţei aparatului administrativ. Mulţi dintre cei ce 
obţineau posturile erau lipsiţi de experienţă şi de aptitudini. La nivelul ju¬ 
deţului, de pildă, ispravnicii erau numiţi dintre fiii boierilor, iar unica lor 
calificare pentru acest post important din administraţia locală era dată de 
avuţia şi puterea familiilor lor. O dată instalaţi, aceştia îşi obţineau veni¬ 
turile din banii destinaţi vistieriei publice — biruri şi dări — suplimentate 
de daruri şi alte surse cunoscute în general drept havaieturi. Practica da¬ 
rurilor era considerată normală, dat fiind că dregătorii nu primeau salarii 
regulate. Astfel, dregătorii îşi considerau postul ca o investiţie şi îşi folo¬ 
seau autoritatea pentru a se îmbogăţi pe seama locuitorilor din jurisdicţia 
lor. îşi îndeplineau îndatoririle în special în speranţa unui cîştig personal, 
nu din simţul datoriei. 

Un dregător care nu făcea parte din ierarhia dregătorească autohtonă, 
dar al cărui rol era, totuşi, crucial pentru bunul mers al sistemului adminis¬ 
trativ, era secretarul turc al domnitorului — divan-effendi. 28 Menţionat 
în documente încă din a doua jumătate a secolului al XVI-lea, acesta avea 
atît pe vremea aceea, cît şi în secolul al XVIII-lea atribuţii protocolare 
atunci cînd dregătorii otomani vizitau Bucureştii şi Iaşii şi răspundea de 

2H P. Strihan, „Divan-Efîendi în Ţara Românească şi Moldova în secolele XVII-XIX‘\ 
în Studii: Revistă de istorie , 21/5, 1968, pp. 881 896. 

traducerea comunicărilor către şi din partea oficialităţilor otomane la toate 
nivelurile. Una dintre treburile sale, şi nu cea mai puţin importantă, era aceea 
de a nu-1 slăbi pe domnitor din ochi şi de a raporta Porţii asupra activită¬ 
ţilor şi loialităţii acestuia. Lua parte în mod regulat la întrunirile divanului. 
Printre atribuţiile sale se număra şi aceea de a citi în turceşte firmanurile 
emise de către sultan, un act de mare însemnătate simbolică, întrucît dădea 
expresie, în întreaga administraţie, prezenţei şi autorităţii statului otoman. 

a 

In secolul al XVIII-lea şi la începutul secolului al XlX-lea, divan-effendi 
îşi asumase importante puteri judecătoreşti. El răspundea de judecarea şi 
arbitrarea pricinilor dintre pămînteni şi supuşii otomani. S-ar putea ca dom¬ 
nitorii înşişi să fi încurajat această activitate ca mijloc de limitare a ames¬ 
tecului cadiilor de la Dunăre în treburile judecătoreşti ale Ţărilor Române. 

Un personaj indispensabil bunului mers al administraţiei domneşti s-a 
dovedit capuchehaia, reprezentantul sau agentul diplomatic al domnitori¬ 
lor români la Poarta otomană. 29 Acesta era intermediarul dintre domnitor, 
pe de o parte, şi dregătorii otomani şi lumea bancară şi comercială de la 
Constantinopol, pe de altă parte. Prin intermediul lui, domnitorul plătea 
birul, trimitea daruri celor puternici pentru a le cîştiga favorurile, transmi¬ 
tea informaţii politice, îşi denunţa duşmanii şi se justifica. Capuchehaia 
trebuia deci să fie o persoană care să cunoască îndeaproape cum merg tre¬ 
burile la Curtea sultanului şi în administraţia otomană, care să fie bine vă¬ 
zută de acestea, care să aibă prieteni şi al cărei cuvînt să atîme greu. La 
început, postul a fost ocupat de un boier pămîntean, dar, o dată cu creşte¬ 
rea importanţei grecilor în organizarea politică otomană, capuchehaia a 
ajuns să fie în secolul al XVIII-lea, în mod invariabil, un grec sau o per¬ 
soană total elenizată. 

Domnitorul era lipsit de un instrument important de politică de stat — 
o armată permanentă. Dezmembrarea acesteia mersese atît de departe, în- 
cît la mijlocul secolului al XVIII-lea domnitorul nu mai avea la dispoziţie 
decît o forţă simbolică pentru garda personală şi menţinerea ordinii pu- 

A 

blice. încercările din a doua jumătate a acelui veac de a reînfiinţa armata 
naţională au avut doar un succes temporar. Războaiele dintre Rusia şi Tur¬ 
cia au oferit prilejuri favorabile în acest sens. în timpul campaniilor din 
1768-1774, 4 000 de voluntari din fiecare Principat, în majoritate ţărani, 
s-au alăturat oştilor ruseşti. Dar au fost urgent lăsaţi la vatră după înche- 

29 A. H. Golimas, Despre capuchehăile Moldovei şi poruncile Porţii către Moldova 
pînă la 1829 , Iaşi, 1943, pp. 1-72. Cu privire la activitatea acestora, vezi rapoartele 
trimise domnitorului în A. Camariano-Cioran, Reprezentanţa diplomatică a Moldovei 
la Constantinopol (30 august 1741 -decembrie 1742), Bucureşti, 1985. 



MOLDOVA ŞI ŢARA ROMANEASCA, 1774-1821 


41 


ierea războiului, pentru că nici ruşii, nici otomanii nu găseau că ar avea 
vreun avantaj dacă ar întreţine o armată permanentă a Moldovei şi a Ţării 
Româneşti. Armata de 10 000 de oameni adunată de Nicolae Mavrogheni, 
domnul Ţării Româneşti, pentru a lupta alături de turci împotriva austrie¬ 
cilor în 1788-1790 a avut aceeaşi soartă. 

A 

Intrucît nici nu putea fi vorba de o armată permanentă autohtonă, dom- 
nitorii recurgeau la forţele neregulate locale. In Ţara Românească, de pildă, 
în primul deceniu al secolului al XlX-Iea, domnitorii au sporit rolul pandu¬ 
rilor din Oltenia. Organizaţi în prima jumătate a secolului al XVllI-lea din 
rîndurile ţăranilor liberi pentru apărarea hotarelor şi ca un fel de jandar¬ 
merie, pandurii împleteau diverse activităţi militare cu ocupaţiile agricole 
tradiţionale pentru a fl scutiţi de anumite dări. La începutul secolului al 
XlX-lea, slujeau ca miliţie teritorială ce putea fi activată pe vreme de răz¬ 
boi sau de tulburări interne. 30 Domnitorul Constantin Ipsilanti le-a sporit 
rapid numărul, întrucît decisese să rupă relaţiile cu suzeranul său otoman 
şi, pentru a-şi asigura independenţa, dorea să aibă, în afară de sprijinul ru¬ 
sesc, o însemnată forţă militară proprie. Pandurii au participat la campa¬ 
nia rusă din Oltenia în 1807 în sprijinul răscoalei sîrbilor, dar armistiţiul 
încheiat între Rusia şi Turcia a pus capăt nevoii de a avea o mare armată 
munteană şi a dus la reducerea numărului pandurilor. Totuşi, ideea unei 
armate permanente a prevalat în gîndurile boierilor antiotomani şi ale ge- 

A 

neralilor ruşi. In 1812, comandantul forţelor ruse din Ţările Române a 
înaintat divanelor din Ţara Românească şi Moldova cîte un plan amă¬ 
nunţit cu privire la organizarea unor armate permanente, dar înainte ca 
acestea să poată reacţiona în vreun fel, Rusia a încheiat pace şi a renun¬ 
ţat la idee. Aveau să treacă mai multe decenii pînă să se nască o armată 
regulată modernă. 

O trăsătură caracteristică izbitoare a sistemului judecătoresc din Prin¬ 
cipate, în secolul al XVIII-lea şi în primele decenii ale secolului al XlX-lea, 

A 

a fost multitudinea de coduri şi cutume legale. In primul rînd, exista legea 
scrisă, ce consta din diverse coduri de legi civile şi canoane bizantine, 
precum şi din interpretările şi reglementările suplimentare promulgate de 
către domnitorii Moldovei şi ai Ţării Româneşti. In secolul al XlX-lea 
au intrat în vigoare codurile europene apusene, în special cele franceze 
şi austriece. Legea cutumiară, în cea mai mare parte nescrisă şi foarte di¬ 
versificată, în funcţie de localitate, şi-a păstrat vitalitatea, în ciuda supra¬ 
punerii permanente a codurilor scrise. Legea scrisă şi cea tradiţională s-au 

3(1 Cu privire la panduri, vezi Istoria militară a poporului român , IV, Bucureşti, 1987, 
pp. 96 102. 

dezvoltat independent una de cealaltă şi, pînă în a doua jumătate a seco¬ 
lului al XVIll-lea, nu s-a făcut nici o încercare de combinare a lor într-un 
cod naţional unic. 

Legea bizantină (ius receptum ), cunoscută în limba română în general 
sub numele de pravilă, a stat la baza jurisprudenţei româneşti în secolul 
al XVIII-lea. 31 Autoritatea acesteia este evidentă în deciziile luate de către 
organele judecătoreşti şi în referirile continue la surse bizantine în toate 
proiectele de codificare întreprinse între 1765 şi 1818. Pravila era norma 
după care se măsura temeinicia tuturor codurilor noi. 

Textele legale bizantine cel mai larg folosite în secolul al XVIII-lea 
erau aşa-numitele Basilicale sau Cărţi împărăteşti . O altă sursă importan¬ 
tă a deciziilor legale era Hexabiblos, un compendiu de materiale privitoare 
la dreptul civil şi penal, întocmit în 1345 de către Constantin Harmenopou- 
los, ce a început să circule în Ţările Române în secolul al XVIII-lea. Juris- 
prudenţa românească din secolul al XVIII-lea a continuat să fie influenţată 
şi de alte culegeri de legi bazate pe surse bizantine şi folosite în veacurile 
anterioare: Sintagma lui Matei Vlastares, o culegere de legi canonice orga¬ 
nizată alfabetic, alcătuită în 1335, tradusă însă în slavonă, nu în română, 
precum şi un număr de nomocanoane — colecţii de legi imperiale bizan¬ 
tine şi de canoane ale sinoadelor bisericeşti. Demne de menţionat dintre 
acestea din urmă sînt nomocanonul lui Malaxos (1561-1562), tradus în 
limba română sub titlul Pravila aleasă (laşi, 1632); nomocanonul lui Da- 
niil Panoneanul, ce a stat la baza îndreptării legii (Tîrgovişte, 1652); un 
nomocanon lărgit conţinînd întreaga pravilă a Ţării Româneşti, precum 
şi nomocanonul lui Iacob din Ianina (1645), tradus în limba română sub 
titlul Cîrja arhierească (Iaşi, 1754). 

In cursul regimului fanariot, care a durat aproape un secol, multe dintre 
codurile bizantine folosite în judecătorii nu se găseau decît în limba greacă. 
Unele, precum Hexabiblos de Harmenopoulos, au fost tipărite în mai mul¬ 
te rînduri în secolul al XVIII-lea, dar în afara Ţărilor Române, în timp ce 
alte coduri circulau în manuscris. Limba greacă însă nu putea deveni lim¬ 
ba sistemului judecătoresc, întrucît majoritatea celor care făceau dreptate 

31 Cu privire la problema generală a receptării dreptului bizantin în Ţările Române, 
vezi V. A. Georgescu, Bizanţul şi instituţiile româneşti pînă la mijlocul secolului al 
XVIII-lea , Bucureşti, 1980, pp. 87-120, şi E. Popescu-Mihuţ, „Remarques sur la place 
des textes de droit criminel byzantin dans la pratique judiciaire roumaine du XVIII e 
siecle 44 , în Etudes byzantines et post-byzantines , Bucureşti, 1991, pp. 180-192. Vezi 
şi G. Cronţ, „Byzantine Juridical Influences in the Rumanian Feudal Society: Byzan- 
tine Sources of the Rumanian Feudal Law 44 , în Revue des etudes sud-est europeennes , 
2/3—4, 1964, pp. 359 383. 

nu ştiau să citească în această limbă. Incepînd cu ultimele decenii ale se¬ 
colului al XVIII-lea, limba română a început să cîştige neîncetat teren faţă 
de cea greacă. Cîţiva domnitori luminaţi au recunoscut această tendinţă, 
poruncind să se efectueze traducerea în limba română a textelor impor¬ 
tante. Domnul Ţării Româneşti, Alexandru Ipsilanti, a iniţiat traducerea 
secţiunilor penale din Basilicale , iar domnul Moldovei, Alexandru Moruzi, 
a dat ordin să se traducă Hexabiblos în întregime. 

Paralel cu pravilele bizantine, pe care adeseori le completa, exista le¬ 
gea cutumiară — obiceiulpămîntului — rod al condiţiilor economice şi 
sociale existente înainte de formarea Ţărilor Române în secolul al XIV-lea. 32 
Obiceiul pămîntului n-a fost niciodată confirmat de către un domnitor sau 
de către o curte superioară de judecată; nu a fost niciodată codificat, stu¬ 
diat de către învăţaţi sau predat în academiile de învăţămînt superior, tot 
aşa cum nu a existat nici o ediţie oficială sau particulară a acestuia. A con¬ 
stituit, totuşi, un sprijin de importanţă crucială pentru structura socială şi 
economică a Ţărilor Române pînă cel puţin în primele decenii ale secolu¬ 
lui al XlX-lea. în mod paradoxal, atîta vreme cît au prevalat codurile bizan- 
tine, locul deţinut de obiceiul pămîntului era în siguranţă. Intrucît pravilele 
nu făceau referire la multe instituţii şi practici şi deoarece nu exista o codi¬ 
ficare cuprinzătoare a legilor din Moldova şi Ţara Românească, singura 
soluţie pentru cei ce judecau era invocarea normelor tradiţionale ale regiu¬ 
nilor din care făceau parte. Problemele sociale fundamentale, precum drep¬ 
tul pretins de boieri de a conduce treburile ţării, obligaţiile reciproce ale 
moşierilor şi ţăranilor dependenţi, controlul ţăranilor liberi asupra pămîn¬ 
tului şi solidaritatea obştii săteşti faţă de venetici, erau cel mai adesea solu¬ 
ţionate pe baza legii cutumiare. Cu toate că pravilele erau folosite în special 
în cazurile în care erau implicaţi boierii şi mănăstirile, în dispută fiind mari 
proprietăţi şi cantităţi imense de bunuri, precum şi alte chestiuni compli¬ 
cate, atît pîrîtorii, cît şi pîrîţii cereau adesea ca judecata să se facă în con¬ 
formitate cu obiceiul pămîntului. 

încercările făcute la sfîrşitul secolului al XVIII-lea de alcătuire a unor 
culegeri de norme legale tradiţionale subliniază importanţa legii cutumiare. 
în 1782, în Moldova au fost strînse informaţii referitoare la normele şi 
procedurile legale locale ca răspuns la solicitările guvernatorului austriac 
din Bucovina de a avea date cu privire la stăpînirea pămîntului în Princi¬ 
pat, iar în 1797, domnitorul Ţării Româneşti, Alexandru Ipsilanti, a în¬ 
fiinţat logofeţia de obiceiuri, care răspundea de culegerea „normelor de 


12 Cu privire la naşterea şi decăderea obiceiului pămîntului, vezi V. Hanga, Les 
InsiilHliuns du droit coufumier roumain , Bucureşti, 1988, pp. 44-158. 

drept consuetudinar“, precum şi de informaţii cu privire la „istoria şi la orîn- 
duiala politicească“ a ţării. Alte culegeri, totuşi, par să nu se fi făcut în cele 
două Ţări Române, cum nu s-a încercat nici o codificare a materialelor 

i 7 

existente, probabil din cauza permanentelor încălcări ale obiceiurilor de 
către legea scrisă. 

A 

In ciuda unei anumite vitalităţi, obiceiul a cedat încet-încet locul pravi¬ 
lei şi legislaţiei domneşti. Normele stabilite cu mult timp în urmă în ve¬ 
chea comunitate sătească, în care predominau sistemul social patriarhal 
şi economia naturală, nu puteau rezolva problemele unei societăţi din ce 
în ce mai complexe. Ele nu puteau, de pildă, să slujească nevoile domni¬ 
torului şi ale dregătorilor, angajaţi în centralizarea instituţiilor publice. Doar 
ocazional, în a doua jumătate a secolului al XVIII-lea, tradiţia nescrisă a 
prevalat asupra codurilor scrise, aşa cum s-a întîmplat în 1797, cînd diva¬ 
nul Ţării Româneşti a stipulat că, în probleme referitoare la zestre, se va 

* 

urma obiceiul, chiar dacă venea, evident, în contradicţie cu pravila. In afa¬ 
ră de inadaptabilitatea ei la nevoile în schimbare ale societăţii, legea cutu- 
miară prezenta şi dezavantajul de a avea un caracter esenţialmente local 
şi, ca atare, era inaplicabilă la nivel naţional. 

Domnitorii recunoşteau neajunsurile existenţei unor sisteme legale mul¬ 
tiple, aşa că, în anii ’60 şi ’70 ai secolului al XVIII-lea, au luat primele 
măsuri de unificare a acestora şi au procedat la o reformă generală a nor¬ 
melor şi procedurilor judiciare. Scopul imediat era aducerea la zi a pravi- 
lei şi eliminarea legilor învechite. In secolele anterioare, preceptele legii 
imperiale şi canonice bizantine fuseseră socotite drept obligatorii şi, în con¬ 
secinţă, nu s-a considerat necesară sancţionarea lor şi nici discutarea va¬ 
labilităţii lor. Dar, în a doua jumătate a secolului al XVIII-lea, domnitorii 
şi-au dat din ce în ce mai mult seama cît de puţin se potriveau codurile 
bizantine cu necesităţile societăţii contemporane din Moldova şi Ţara Ro¬ 
mânească. Ca atare, au încercat să armonizeze tradiţia şi necesitatea prin- 

* 

tr-o nouă legislaţie şi prin codificarea legilor. Intr-adevăr, ei au procedat 
la crearea unui cod legislativ naţional. Iniţiativa le-a aparţinut în mod ne¬ 
cesar lor, dat fiind că dreptul de a legifera şi, în consecinţă, de a modi¬ 
fica legile existente le era în general recunoscut. 

Domnitorii îşi exercitau largile puteri legislative în diverse moduri. 
Cea mai importantă activitate a lor era întocmirea şi promulgarea de hri¬ 
soave, acte normative ce priveau probleme sociale şi economice specifice 
şi confirmau sau modificau o reglementare existentă sau stabileau norme 
noi. Promulgarea unui hrisov era de obicei precedată de un raport întocmit 
de către membrii divanului la porunca domnitorului. Aprobarea acestuia 
dădea raportului forţă dc lege şi se renunţa adesea la adoptarea reglemen- 

tării printr-un hrisov. Dacă problema respectivă era de importanţă excep¬ 
ţională, domnitorul putea convoca sfatul de obşte, însă nu era obligat să 
urmeze recomandările acestuia. Multe hrisoave priveau organizarea fis¬ 
cală şi juridică a ţării şi probleme civile referitoare la moştenire, adopţie 
şi la ţigani. Un alt tip de legislaţie domnească, ce reglementa statutul di¬ 
verselor categorii sociale, în special cel al ţăranilor dependenţi, şi se pro¬ 
mulga în acelaşi fel ca şi hrisoavele, era aşezămîntul. Domnitorul emitea 
în mod regulat şi instrucţiuni sub forma unor scrisori circulare către dre¬ 
gătorii de judeţ, stabilind noi reguli administrative şi juridice sau amendînd 
unele mai vechi. Adesea, acestea conţineau un număr de articole (ponturi) 
şi aveau putere deplină de lege, însă erau frecvent menite să pregătească 
terenul pentru reglementări cu un caracter mai oficial, sub forma unui hri¬ 
sov sau aşezămînt. Printre ponturile importante s-au numărat cele emise 
de către domnitorul Mihai Suţu, în 1795, privind puterile judecătoreşti ale 
ispravnicilor de judeţ. 

Deciziile domnitorilor în anumite pricini speciale formau şi ele un cor¬ 
pus important de legi, demonstrînd întreaga măsură a puterilor judecăto¬ 
reşti pe care le aveau aceştia. Toate instanţele judecătoreşti erau subordonate 
domnitorului. Cu toate că erau împuternicite să cerceteze substanţa pri¬ 
cinilor, ele nu împărţeau dreptatea. Funcţia lor era, mai curînd, să strîngă 
dovezi, în special mărturiile împricinaţilor şi să facă recomandări, dar ver- 

A 

dictul final rămînea la latitudinea domnitorului. In consecinţă, volumul de 
muncă era enorm, pentru că majoritatea reclamanţilor i se adresau direct, 
chiar şi în cele mai nesemnificative pricini, în loc să le adreseze autori¬ 
tăţilor judecătoreşti din judeţele respective. Puterea de a da verdictul final, 
verdict ce avea aceeaşi forţă ca un cod de legi sau ca un act judecătoresc, 
a devenit unul dintre cele mai preţioase instrumente de care dispunea dom¬ 
nitorul pentru adaptarea atît a pravilei, cît şi a obiceiului pămîntului la ne¬ 
cesităţile în schimbare ale societăţii şi statului. 

De o importanţă fundamentală pentru dezvoltarea dreptului şi a insti¬ 
tuţiilor publice în general au fost codificările întreprinse în a doua jumătate 
a secolului al XVIIl-lea. Astfel de lucrări erau conforme cu spiritul vremu¬ 
rilor şi reprezentau o mărturie a trecerii societăţii româneşti de la forme 
medievale la forme modeme. 

Prima încercare de codificare a fost făcută de către domnitorul Ţării 
Româneşti Ştefan Racoviţă (1764-1765). Acesta i-a cerut lui Mihail Fo- 
tino, un boier venit de curînd în Ţara Românească din Chiosul său natal, 
să reunească legea imperială şi canonică bizantină (ius receptum ), legea 
domnească (ius novum) şi obiceiul pămîntului într-un singur cod, sub 
forma unui manual, care să slujească nevoile practice ale judecătorilor. 

Fotino, unul dintre cei mai învăţaţi jurişti ai zilelor lui, a redactat în 1765 
un manual de drept ce s-a bucurat de o ediţie revizuită în 1766. Ambele 
volume au fost publicate în limba greacă. Acestea au apărut sub forma 
unui nomocanon lărgit, unul dintre volume conţinînd legea imperială laică 
(constituţională, fiscală, penală, agricolă şi maritimă), iar celălalt cuprin- 
zînd legea canonică. Fotino s-a inspirat mai ales din Basilicale, practică 
ce va fi urmată de către toţi codificatorii de mai tîrziu pînă la introduce¬ 
rea codurilor europene occidentale în deceniul al patrulea al secolului al 
XlX-lea. Fotino a consultat şi surse muntene, însă obiceiul pămîntului ocu¬ 
pa doar o porţiune restrînsă din această sinteză erudită. 33 Cu toate că aceste 
manuale nu au fost niciodată aprobate în mod oficial, numeroasele copii 
manuscrise sugerează folosirea lor pe scară largă. 

Alexandru Ipsilanti a realizat cel mai cuprinzător program de codifi¬ 
care şi de reformă juridică dintre toate tentativele făcute în acest sens în 
a doua jumătate de veac de regim fanariot. 34 A început în 1775 reorgani¬ 
zarea justiţiei de la vîrf. Hrisovul cu ponturi , emis de el, se referea la in¬ 
stanţele superioare şi preciza îndatoririle divanului, care din momentul acela 
îşi asuma atribuţiile unei curţi supreme de justiţie. S-au creat prin acest 
hrisov noi departamente, fiecare dintre ele ocupîndu-se cu o categorie spe¬ 
cială de pricini — penale, comerciale şi civile. Cartea domnească dată 
de Ipsilanti în acelaşi an se ocupa cu probleme de principiu. Cea mai im¬ 
portantă stipulaţie a fost cea care stabilea că puterea judecătorească trebuie 
să fie separată de cea executivă; pentru întîia oară se prevedea numirea unui 
dregător în fiecare judeţ, ale cărui funcţiuni să fie exclusiv judecătoreşti. 
Ispravnicul, care slujise în mod tradiţional ca judecător şef în judeţul său, 
a păstrat puteri administrative şi poliţieneşti considerabile, însă, de aici îna¬ 
inte, i s-a interzis să judece pricini sau să aplice amenzi. Scopul lui Ipsi¬ 
lanti era de a mări eficienţa şi onestitatea sistemului judecătoresc şi de a-1 
face un instrument mai sensibil al propriei sale politici, dar a avut prea pu¬ 
ţin succes în înlocuirea tradiţiei cu principiul separării puterilor. 

Reformele juridice ale lui Ipsilanti au culminat cu promulgarea unui 
nou cod de legi, în 1780, Pravilniceasca condică . Bazată pe Basilicale 
şi pe obiceiul pămîntului şi publicată în greacă şi în română, aceasta nu 

33 V. A. Georgescu, „Un manuscrit parisien du «nomikon procheiron» (Bucarest, 
1766) de Michel Fotino (Photeinopoulos)“, în Revue des etudes sud-est europeennes , 
8/2, 1970, pp. 329-364. 

34 Vezi instrucţiunile lui Ipsilanti în Pravilniceasca condica 1780 , Bucureşti, 1957, 
pp. 161-168; V. A. Georgescu şi E. Popescu, Legislaţia agrară a Ţării Româneşti , 
1775-1782 , Bucureşti, 1970, pp. 58 -62. 

a reprezentat un cod complet şi se ocupa mai curînd cu organizarea instan¬ 
ţelor judecătoreşti, cu procedura judiciară şi cu cîteva probleme de drept 
civil. Prevederile ei reflectau atît angajarea domnitorului faţă de reforma 
socială generală, cît şi recunoaşterea limitelor acesteia. Pe de o parte, Ipsi- 
lanti reafirma limitarea puterilor judecătoreşti ale ispravnicilor, dar, pe de 
altă parte, consfinţea pretenţiile boierilor de proprietate cu privire la pres¬ 
taţiile în muncă ale ţăranilor dependenţi. 

Numeroase codificări din ambele Ţări Române au urmat iniţiativa lui 
Ipsilanti. In Ţara Românească a devenit necesar un nou cod de legi, cu¬ 
prinzător, întrucît judecătorii continuau să aplice o varietate mare de nor¬ 
me legale, practică ce adesea ducea la confuzii şi la decizii judecătoreşti 
contradictorii. Curînd după venirea sa la domnie, în 1812, domnitorul Ioan 
Caragea a numit doi jurişti care să alcătuiască un nou cod. Aceştia şi-au 
fundamentat lucrarea în special pe legea bizantină, pe Pravilniceasca con¬ 
dică a lui Ipsilanti şi pe obiceiul pămîntului, dar s-au inspirat şi din surse 
occidentale, mai ales din Codul civil francez din 1804, în chestiuni privi¬ 
toare la contracte şi moşteniri, ceea ce sugerează evoluţia societăţii muntene 
spre forme economice şi sociale mai modeme. Un sfat de obşte, convocat 
de Caragea în 1818, constituit din înalţi prelaţi, din boieri care deţineau 
înalte funcţii în stat şi din alţi boieri, a recomandat aprobarea codului. Pu¬ 
blicată în greacă şi în română, Legiuirea a fost aplicată imediat şi a rămas 
în vigoare pînă în 1865, cînd a fost introdus un nou cod civil. Contribu¬ 
ţia cea mai importantă adusă de Legiuirea lui Caragea la administrarea 
justiţiei era sistematizarea pe subiecte, o inovaţie semnificativă în materie 
de legislaţie scrisă în Ţara Românească. Codul atingea multe aspecte ale 
vieţii sociale, în special relaţiile dintre moşieri şi ţărani, dat fiind că întărea 
prerogativele boierilor asupra pămîntului în dauna celor care îl munceau. 

Codificarea legilor s-a desfăşurat cu tot atîta intensitate şi în Moldova, 
unde domnitorii au încercat să realizeze o mai mare uniformizare a admi¬ 
nistrării justiţiei şi să răspundă problemelor sociale urgente. în 1785, Ale¬ 
xandru Mavrocordat a promulgat Sobornicescul Hrisov, care se referea 
la daniile de pămînt şi la statutul ţiganilor. Acesta confirma dreptul strămo¬ 
şesc de preempţiune de care se bucurau rudele sau membrii obştii săteşti 
în cazul în care pămîntul trecea în alte mîini şi a fost menit să preîntîm- 
pine distrugerea satelor de ţărani liberi de către boierii puternici. Soborni¬ 
cescul Hrisov interzicea, de asemenea, despărţirea familiilor de ţigani şi 
clarifica statutul moldovenilor care se căsătoreau cu ţigani. In 1814, An- 
dronache Donici, un înalt magistrat, a elaborat un manual de drept civil, 
bazat pe Basilicale şi pe obiceiul pămîntului. Cu toate că nu a fost nici¬ 
odată aprobat în mod formal de către domnitor, a fost larg folosit de către 

judecători pînă în 1865 deoarece reprezenta un compendiu sistematic şi 
uşor de mînuit al normelor juridice aplicate. Scarlat Callimachi a promul¬ 
gat un cod cuprinzător în 1817, bazat pe izvoare tradiţionale, dar, pentru 
întîia oară, autorii acestuia s-au inspirat în mare măsură din codurile occi¬ 
dentale. 35 Principala lor sursă de inspiraţie a fost codul civil austriac din 
1811, pe care l-au adaptat la condiţiile Moldovei, în special în chestiuni 
economice. Întrucît Codul Calimach a fost publicat în limba greacă şi nu 
a fost tradus în româneşte pînă în anul 1838, judecătorii continuau să facă 
apel la codurile bizantine, la obiceiul pămîntului şi la manualul Iui Donici. 
Evoluţia societăţii moldoveneşti a făcut, însă, imperios necesară alcătuirea 
unui cod penal autohton. In 1820, domnitorul Mihai Suţu a promulgat un 
cod de procedură penală în limba română, care combina prevederile drep¬ 
tului bizantin şi ale obiceiului pămîntului cu articole preluate din codul 
penal austriac din 1803 (tradus în limba română în 1807 pentru uz în Bu¬ 
covina) şi care a rămas în vigoare pînă în 1865, cînd a fost redactat un nou 
cod penal. 

Cele două responsabilităţi financiare oficiale, de maximă urgenţă, ale 
domnitorilor, între Tratatul de la Kuciuk-Kainargi şi sfîrşitul regimului fa¬ 
nariot în 1821, ţineau de satisfacerea cerinţelor sultanului şi de echilibrarea 
bugetului. Cheltuielile statului în ambele Ţări Române au crescut spec- 
taculos în această perioadă. In anul fiscal 1818-1819, în Ţara Românească 
acestea s-au ridicat la suma enormă de 5 910 000 lei, iar în Moldova, la 
1 443 000 lei. O sumă suplimentară, de 1 000 000 lei, a fost plătită în se¬ 
cret de către Ţara Românească (dar şi de către Moldova, la un nivel pro- 
porţional mai scăzut) unei armate de dregători turci. In fiecare dintre cele 
două Ţări Române, aproximativ 35 la sută din cheltuielile curente din acel 
an au fost în beneficiul turcilor, iar 25 la sută în cel al domnitorului, în 
timp ce 40 de procente au fost rezervate ţării. O analiză a ultimei catego¬ 
rii, în cazul Moldovei, arată că suma cea mai însemnată, cam o jumătate, 
era folosită pentru plata dregătorilor, urmată de cheltuieli substanţiale pen¬ 
tru serviciile poştale. 36 Aceste cifre reflectă sporirea neîntreruptă a birocra¬ 
ţiei statului. Se pare că s-a cheltuit puţin pentru serviciile sociale; probleme 
ca, de pildă, ajutorarea săracilor, a orfanilor şi chiar învăţămîntul nu erau 
încă socotite ca responsabilităţi publice. 

35 A. Rădulescu, „Izvoarele Codului Calimach“, în Pagini din istoria dreptului 
românesc, Bucureşti, 1970, pp. 133-154. 

36 V A. Georgescu, Memoires et projets , pp. 71-80: Raportul lui lordache Rosetti- 
Rosnovanu către ambasadorul rus la Constantinopol, 1818. 

Veniturile statului ţineau pasul cu cheltuielile doar prin impunerea unor 
biruri grele şi adesea arbitrare, suportate de marea masă a populaţiei. Venitul 
anual al Ţării Româneşti s-a ridicat între 1782 şi 1818 de la 3 550 000 de 
taleri la 6 000 000 de taleri, în timp ce acela al Moldovei a scăzut de la 
2 840 000 de taleri în 1785 la 1 450 000 în 1818, în special din cauza pier¬ 
derii Basarabiei, anexată de Rusia în 1812. Din cauza unor procedee con¬ 
tabile haotice şi a lipsei unor bugete anuale oficiale, nu este întotdeauna 
posibil să se facă o distincţie precisă între veniturile şi cheltuielile vistie¬ 
riei statului, pe de o parte, şi cele ale vistieriei domnitorului, pe de altă parte. 
Banii publici şi averea personală a domnitorului erau încă socotite ca fiind 
unul şi acelaşi lucru, în ciuda eforturilor care se făceau pentru a le separa. 
Domnitorii înşişi sprijineau o astfel de schimbare, pentru a evita ruinarea 
averilor personale din cauza lăcomiei fără margini a dregătorilor otomani. 

Principala sursă a vistieriei statului era birul, un impozit perceput pe fie¬ 
care cap de familie, plătibil în rate. Alături de alte dări impuse capului fa¬ 
miliei, precum menzilul , menit să subvenţioneze sistemul poştal, şi banii 
zaherelei , pentru proviziile ce trebuiau trimise Porţii, birul aducea în vistie¬ 
ria statului şi în cea domnească între 60 şi 70 la sută din veniturile lor 
anuale. Celelalte 30-40 la sută proveneau din dările în bani pentru porci 
şi pentru stupi ( dijmăritul în Ţara Românească şi desetina în Moldova), 
pentru oi ( oieritul în Ţara Românească şi goştina în Moldova), pentru 
vin (vinărici în Ţara Românească şi vădrărit în Moldova), cunoscute sub 
numele generic de huzmeturi în Ţara Românească şi rusumaturi în Mol¬ 
dova. Venitul domnitorului Ţării Româneşti din aceste dări trecea de un 
milion de lei în anul fiscal 1814—1815. Din această sumă, vinăriciul repre¬ 
zenta 42 la sută, oieritul 37 la sută, iar dijmăritul 21 la sută. Domnitorul 
mai obţinea venituri şi de pe urma numeroaselor taxe de consumaţie, de 
barieră şi vamale, precum şi din cele puse asupra mărfurilor vîndute la tîr- 
guri, avînd, de asemenea, dreptul exclusiv asupra beneficiilor rezultate din 
minerit, mai ales din exploatarea sării. El strîngea taxele pe bunurile ce in¬ 
trau sau tranzitau ţara, dar nu avea nici un control asupra tarifelor, stabilite 
de autorităţile otomane în cadrul unor negocieri cu puterile străine. Domni¬ 
torul putea totodată să strîngă huzmeturi aproape după placul inimii, une¬ 
ori pentru a acoperi obligaţii de stat, alteori în propriul său beneficiu. De 
pildă, în 1815, în Ţara Românească, Ioan Caragea a crescut drastic vină¬ 
riciul, dijmăritul şi oieritul pentru a satisface cererile de mînă de lucru şi 
de căruţe ale Porţii, iar în 1819, Alexandru Suţu a triplat aceste sume pentru 
a-şi achita datoriile pe care le făcuse în timpul luptei sale pentru scaunul 
domnesc. Dacă toate încercările sale eşuau, domnitorul recurgea la împru¬ 
muturi, în special de la mănăstiri sau de la înalte feţe bisericeşti, sume pe 
care, adesea, nu le mai înapoia niciodată. 

Principala dare, birul, era plătită aproape în exclusivitate de către ţără- 

A 

nime. In 1775, domnitorul Alexandru lpsilanti a stabilit o dare fixă, plăti- 
bilă în patru rate {samă în Ţara Românească şi sfert în Moldova). Aceasta 
a fost impusă pe fiecare cap de gospodărie pînă în 1783, cînd a fost intro¬ 
dusă o nouă unitate fiscală — lude 37 — unitate de contribuabili în Ţara 
Românească alcătuită dintr-un număr variabil de bimici. O familie mai 
înstărită putea forma singură o lude, dar cel mai adesea săracii erau grupaţi 
împreună cu cîţiva vecini prosperi. La începutul secolului următor, întru- 
cît birul a crescut, într-o lude puteau fi chiar douăsprezece familii. în 1804, 
în Ţara Românească erau cam 40 000 de liuzi, numărul lor scăzînd pînă 
la 19 500 în 1820. Domnitorii însă, inventivi ca întotdeauna în materie 
de chestiuni fiscale, au crescut pur şi simplu valoarea totală a impozitu¬ 
lui. Consecinţele acestei politici s-au reflectat în sporirea sumei pe care 
o avea de plătit fiecare lude: 16 taleri în 1775, 80 în 1804 şi 212 în 1818. 
Chiar dacă se ţine seama de creşterea numărului de bimici din fiecare lude 
şi de deprecierea monedei de argint în această perioadă, povara suportată 
de fiecare contribuabil s-a mărit simţitor. Hotărîrea în legătură cu numărul 
de liuzi pe judeţ, cu categoriile de bimici ce trebuiau incluse în fiecare lude 
şi cu modalitatea de strîngere a birului, era luată de dregătorii vistieriei în 
consultare cu dregătorii locali. Se poate ca acelaşi sistem să fi funcţionat 
şi în Moldova, dar aici, se pare, bătrînii satului aveau cuvîntul decisiv în 
repartizarea pe săteni a birului stabilit. Anumite categorii fiscale, precum 
breslele negustorilor şi ale meseriaşilor, erau şi ele supuse plăţii birului 
şi erau organizate în unităţi fiscale, numite cruci , dar acestea plăteau mai 
puţin decît ţăranii. 

Marele avantaj al statului de pe urma repartizării celui mai important 
impozit pe liuzi şi pe cruci era răspunderea colectivă pentru plata acestuia. 
O astfel de asigurare era esenţială la ţară, unde fuga reprezenta arma prin¬ 
cipală folosită de ţărani pentru a se feri atît de plata birului către stat, cît 
şi de dările pretinse de moşieri. Dacă o familie fugea sau dacă din anumite 
motive nu era în stare să-şi respecte obligaţiile, ceilalţi bimici din lude erau 
siliţi să acopere diferenţa. Astfel, povara prevenirii fugii populaţiei rurale 
pentru a scăpa de plata impozitelor, o problemă economică şi socială majo¬ 
ră a epocii, a fost trecută din seama dregătorilor statului pe seama satului. 

Spre deosebire de bir, care era întotdeauna strîns de către birarii sau 
agenţii fiscali ai domnitorului, strîngerea celorlalte dări, precum huzme- 
turile şi oieritul, era concesionată marilor boieri şi negustorilor avuţi. 

37 S. Columbcanu, „Sistemul dc impunere pe lude în Ţara Românească (1800-1830)“, 
în Studii: Revistă de istorie , 21/3, 1968, pp. 469- 479. 

Otcupcii , cum erau cunoscute aceste persoane care luau în arendă strîn- 
gerea birurilor, găseau această practică deosebit de lucrativă, întrucît pu¬ 
teau subarenda în mare măsură birurile la nivel de judeţ şi chiar la nivel 
orăşenesc. Atît bimicul, cît şi vistieria statului aveau de suferit. Cel dintîi 
era adesea silit să plătească mai mult decît cerinţele legale, întrucît fisca¬ 
litatea devenise într-adevăr o afacere privată în care otcupul încerca să-şi 
sporească profiturile prin orice mijloc posibil. Veniturile vistieriei se micşo¬ 
rau, la rîndul lor, din acelaşi motiv. 

Prin crearea liuzii şi prin introducerea altor reforme, Alexandru Ipsi- 
lanti şi alţi cîţiva dintre succesorii săi speraseră să pună sistemul fiscal al 
ţării pe baze mai raţionale, dar s-au lovit, în mod inevitabil, de două obsta¬ 
cole majore: scutirea totală sau parţială de la impunere a boierilor şi a mă¬ 
năstirilor — posesorii celor mai mari averi — şi privilegiile fiscale de care 
se bucurau multe alte categorii ale populaţiei. Domnitorii se confruntau ne¬ 
întrerupt cu cererile financiare imense, adeseori arbitrare, ale dregătorilor 
otomani, ceea ce făcea planificarea pe termen lung şi buna administrare 
imposibile. 

Povara fiscală era astfel suportată, în mod disproporţionat, de către să- 
răcime. S-ar putea ca jumătate din populaţia fiecărui Principat să fi fost 
scutită, dintr-un motiv sau altul, de plata birului. Poziţia socială era deci- 

A 

sivă. In afară de boieri şi de înaltul cler, anumite categorii dintre foştii 
dregători şi dintre neamurile boierilor, aflate în serviciul statului, plăteau 
puţin sau chiar deloc. Doar în împrejurări extraordinare cei puternici in¬ 
trau şi ei în rindurile bimicilor, aşa cum s-a întîmplat în 1789, cînd bise¬ 
rica din Ţara Românească a contribuit cu 131 000 de taleri la zaherele, şi 
în 1804, cînd stările privilegiate au fost nevoite să plătească dijmăritul şi 
vinăriciul. Pe lîngă boieri şi înaltul cler, un număr aproape infinit de gru¬ 
puri privilegiate se bucurau într-o oarecare măsură de scutirea de bir. Po¬ 
trivit recensămîntului din Ţara Românească, din 1819, 194 000 de familii 
aparţineau „stării a treia“ şi erau, ca atare, pasibile de impunere, dar, din¬ 
tre acestea, 76 000 erau privilegiate, şi anume, erau scoase din rindurile 
bimicilor şi scutite parţial sau total de la plata oricăror dări. 38 Cei mai nume¬ 
roşi dintre aceştia erau scutelnicii, care ajunseseră la 20 610 în 1819, şi 
posluşnicii, care numărau 20 558 de persoane. Aceştia apăruseră în deceniul 


18 N. Grigoraş, „Privilegiile fiscale în Moldova, 1741 1821“, în Anuarul Institutului 
de Istorie şi Arheologie, 14, 1977, pp. 41-53, şi 18, 1981, pp. 183-200; I. Constantinescu, 
„Aspecte ale destrămării feudalismului în Ţara Românească şi Moldova la sfirşitul 
secolului al XVlII-lea şi începutul secolului al XlX-lea“, în Studii şi materiale de istorie 
medie , 9, 1978, pp. 9 42. 

al cincilea al secolului al XVIIl-lea, după abolirea rumâniei, ca mijloc de 
compensare a stăpînilor de moşii pentru pierderea muncii ţăranilor. în schim¬ 
bul unor munci sau al altor servicii pentru aceştia, scutelnicii şi posluşni- 
cii erau scutiţi de plata birurilor domneşti. Mai erau totuşi şi alte categorii 
care reuşeau să scape de întreaga povară a fiscalităţii. Neamurile în Ţara 
Românească sau mazilii în Moldova — rubedeniile boierilor care nu deţi¬ 
neau funcţii în slujba statului şi erau un fel de boiernaşi de provincie — 
plăteau o dare personală şi nu erau astfel incluşi în repartizarea birurilor 

A 

pe liuzi. In cele din urmă, ruptaşii, în marea lor majoritate străini, plăteau 
o taxă pe avere, pe baza unor aranjamente individuale cu vistieria. 

Sistemul fiscal era astfel prizonierul tradiţiei. Acesta fusese conceput 
în primul rînd pentru a satisface nevoile imediate ale domnitorului, ale su¬ 
zeranului său şi ale boierilor. La sfîrşitul secolului al XVIIl-lea, însă, struc¬ 
turile învechite ale sistemului fiscal împiedicau dezvoltarea economică şi 
progresul social, în parte deoarece domnitorii şi boierii nu erau stăpîni la 
ei acasă şi nu-1 puteau schimba, dar şi pentru că prea puţini dintre aceştia 
gîndeau în termenii naţiunii şi ai responsabilităţii lor faţă de ea. 


BISERICA ORTODOXĂ 

Biserica Ortodoxă în Moldova şi în Ţara Românească era, la sfîrşitul 
secolului al XVIIl-lea, o biserică naţională: locuitorii aparţineau, într-o 
majoritate covîrşitoare, acestei biserici; ea era strîns legată de soarta po¬ 
litică a Ţărilor Române încă de la formarea acestora în secolul al XlV-lea, 
lăsîndu-şi amprenta atît asupra culturii şi literaturii, cît şi asupra credin¬ 
ţelor şi obiceiurilor populare. Rolul bisericii în viaţa economică a fost sub¬ 
stanţial, întrucît mănăstirile luate la un loc erau cele mai mari deţinătoare 
de pămînt în ambele Ţări Române, iar productivitatea lor influenţa în mod 
substanţial capacitatea ţării de a face faţă obligaţiilor faţă de Poartă. Pentru 
marea masă a populaţiei, biserica oferea o sumă variată de servicii în pri¬ 
vinţa cărora statul nu-şi asumase încă responsabilitatea — sănătate, învă- 
ţămînt, ajutorarea săracilor şi înregistrarea datelor privitoare la evoluţia 

A 

populaţiei. In administraţia publică, clerul stătea cot la cot cu boierii în 
cele mai înalte sfaturi ale statului şi împărţea dreptatea în pricinile civile, 
precum şi în cele ecleziastice. 

Pe lîngă rolul său de instituţie naţională, biserica făcea, în acelaşi timp, 
parte integrantă din lumea ortodoxiei răsăritene. Contactele româneşti cu 
bisericile slave de sud se regăsesc în urmă, în secolul al X-lca, dacă nu mai 

devreme, iar legăturile canonice cu Patriarhia de la Constantinopol fuse¬ 
seră inaugurate în secolul al XV-lea. In secolul al XVIII-lea, influenţa grea¬ 
că pătrunsese adînc în biserica din Ţara Românească şi din Moldova, în 
mare măsură datorită influenţei domnilor fanarioţi şi a familiilor lor. Pa¬ 
triarhul Constantinopolului îşi mai exercita dreptul de a aproba alegerea 
mitropoliţilor Moldovei şi Ţării Româneşti (sau Ungrovlahiei în termeni 
ecleziastici) şi constituia autoritatea supremă în materie de doctrină şi ritu¬ 
aluri, deşi, în toate celelalte chestiuni, bisericile româneşti erau indepen¬ 
dente. Contactele ecleziastice directe cu celelalte patriarhii răsăritene — 
Alexandria, Antiohia şi Ierusalimul — erau mult mai puţin intense decît 
fuseseră în secolul al XVlI-lea, însă sprijinul financiar pe care toate bise¬ 
ricile ortodoxe din Răsărit îl primeau din Ţările Române a crescut în seco¬ 
lul al XVIII-lea. „Bisericile închinate 11 , în mod special, al căror venit, cel 
puţin al unora dintre ele, era rezervat pentru fapte bune în Răsărit, au con¬ 
tribuit cu sume enorme de bani la apărarea ortodoxiei în Imperiul Otoman. 
Ca rezultat, cele două biserici româneşti se bucurau de un loc special în 
cadrul ortodoxiei răsăritene, iar mitropoliţii acestora aveau dreptul să ur¬ 
meze imediat după Patriarhul Constantinopolului la întrunirile sinodului 
patriarhal. 

Relaţiile dintre bisericile române şi biserica ortodoxă rusă datau din 
secolul al XVI-lea şi, deşi prieteneşti, ele nu au fost niciodată atît de strînse 
ca acelea dintre români şi lumea greacă. Aceste contacte au intrat într-o 
nouă etapă după Tratatul de la Kuciuk-Kainargi. Cu toate că între 1774 şi 
1812 ele au devenit mai intense decît fuseseră vreodată, această experien¬ 
ţă a contribuit prea puţin la promovarea unor relaţii mai bune între ierar- 

A 

hii celor două biserici. încercările Ecaterinei a Il-a şi ale lui Alexandru 
I de a-şi impune voinţa politică asupra Principatelor au fost însoţite de 
intervenţia brutală a Sfîntului Sinod de la Sankt Petersburg în conducerea 

celor două mitropolii române. 

_ ^ 

Două exemple sînt evocatoare. In timpul războiului ruso-turc din 
1787-1792 autorităţile de ocupaţie ruseşti au dat bisericile româneşti pe 
mîna prelaţilor simpatizanţi ai ţelurilor politice ruse în Europa de Sud-Est. 
După moartea mitropolitului Leon Gheucă, în 1788, comandantul mili¬ 
tar rus, cu aprobarea Ecaterinei a Il-a şi a Sfîntului Sinod, l-a adus la Iaşi 
pe arhiepiscopul Ambrozie Serebrenicov al Poltavei ca „ocîrmuitor“ al 
bisericii din Moldova. Acesta îl hirotoniseşte ca adjunct al său, episcop-vi¬ 
car, pe Gavriil Bănulescu-Bodoni, român născut în Transilvania, care slu¬ 
jise în biserica rusă în diverse funcţii. Cînd s-a retras din Moldova, în 
1792, potrivit prevederilor Tratatului de la Iaşi, armata rusă l-a lăsat în 
urma ei pe Bănulescu-Bodoni, pe care autorităţile de ocupaţie ruseşti îl 

instalaseră ca mitropolit. A fost arestat de către noul domnitor la porun¬ 
ca sultanului şi a fost trimis la Constantinopol de unde va fi curînd repa¬ 
triat în Rusia. 

Cele două biserici române au căzut din nou sub control rusesc în timpul 
războiului ruso-turc din 1806-1812. De data aceasta, relaţia părea perma¬ 
nentă, întrucît ţarul plănuise anexarea Principatelor şi subordonarea bise¬ 
ricilor române Sfîntului Sinod. Un decret imperial de la 1808 îl numea 
pe Bănulescu-Bodoni — retras ca mitropolit al Kievului în 1803 — exarh 
al Moldovei şi al Ţării Româneşti. 39 Sfîntul Sinod s-a grăbit să dea instruc¬ 
ţiuni noului prelat, cerîndu-i să i se adreseze pentru îndrumare în toate ches¬ 
tiunile administrative şi spirituale. Aceste acţiuni nu au însemnat altceva 
decît anexarea bisericilor române şi ruperea tuturor legăturilor lor cu Pa¬ 
triarhia de la Constantinopol. 

Cei doi mitropoliţi au rezistat cu dîrzenie acestor proceduri necano- 

A 

nice. In Moldova, Veniamin Costachi s-a retras din scaun imediat după nu¬ 
mirea ca exarh al lui Bănulescu-Bodoni şi s-a stabilit la mănăstirea Neamţ. 

A _ 

In Ţara Românească, Dositei Filitti a refuzat să-l recunoască pe Bănules¬ 
cu-Bodoni şi, în consecinţă, a fost înlăturat din scaun de către Sfîntul Sinod 
în 1809. A fost înlocuit cu un grec, Ignatie, mitropolitul Artei în Epir, care 
a fost instalat fără să se ţină seama de formele tradiţionale de alegere a mi- 
tropoliţilor. Necunoaşterea limbii române şi a obiceiurilor locale i-au sporit 
lipsa de popularitate. 40 Atît Ignatie, cît şi Bănulescu-Bodoni au fost, însă, 
sprijiniţi de către autorităţile ruseşti, dat fiind că aparţineau acelui mare 
grup de prelaţi ortodocşi din Europa de Sud-Est care serveau cu credinţă 
interesele ruseşti ca mijloc de eliberare a propriilor lor biserici de domina¬ 
ţia otomană. Dar nici unul dintre cei doi nu a manifestat interes pentru 
tinerele mişcări naţionale ale slavilor de sud şi ale românilor. Bănulescu-Bo¬ 
doni s-a dovedit un administrator capabil, cu planuri ambiţioase pentru 
reformarea bisericii în Ţările Române, dar a fost obligat să plece la retra¬ 
gerea trupelor ruseşti după semnarea Tratatului de la Bucureşti în 1812. 
El a fost imediat după aceea numit în fruntea noii Arhiepiscopii a Basa¬ 
rabiei, formată între Prut şi Nistru. Cam în acelaşi timp a părăsit Bucureştii 

39 E. C. Suttner, „Metropolit Gabriel Bănulescu-Bodoni 44 , în Ostkirchliche Studien, 
22/4, 1973, pp. 281-301; A. Stadniţkii, Gavriil Banulesko-Bodoni, Ekzarkh Moldo - 
Vlahiiskii (1808-1812 gg.) i Mitropolit Kişinevskii (1813-1821 gg.), Chişinău, 1894, 
pp. 86-90. 

40 E. G. PrCtopsaltes, Ignatios Mitropolitcs Oungrovlachias (1766--1828), I, Atena, 
1959, pp. 73-82. 

şi Ignatie, care s-a dus la Viena, unde a activat în mişcarea de renaştere 
politică şi culturală greaca. 

Mitropolia Ungrovlahiei, cu episcopiile ei subordonate de Rîmnic, Bu¬ 
zău şi Argeş (după 1793) şi Mitropolia Moldovei, cu episcopiile ei subordo¬ 
nate de Roman şi Huşi, aveau domenii întinse şi complexe în administrarea 
lor. Clerul se bucura de o considerabilă autonomie în conducerea trebu¬ 
rilor bisericeşti, însă mirenii, mai ales domnitorul şi marii boieri, aveau 
un rol crucial în chestiunile fiscale şi personale, precum şi în marile pro¬ 
bleme de politică. Autoritatea legislativă supremă a bisericii era învestită 
în adunarea obştească sau în sobor, care rezolva cele mai importante pro¬ 
bleme de administrare a bisericii; se ocupa de proiectarea unor noi legi 
şi de judecarea arhiereilor şi a boierilor de prim rang acuzaţi de delicte 
grave. In afară de mitropolit, care prezida aceste instanţe, membri de drept 
ai acestora erau episcopii, egumenii marilor mănăstiri, domnitorul şi sfet¬ 
nicii divanului. Adunarea obştească nu se întrunea frecvent, în parte şi din 
cauza faptului că divanul domnesc, din care făceau parte şi mitropoliţii şi 
episcopii, se ocupa de o sumă de probleme ecleziastice. Sinodul mitropo¬ 
liei, compus din înalte feţe bisericeşti, se ocupa de chestiunile mai de ru¬ 
tină ale conducerii bisericii. Acesta era şi el rar convocat, pentru că multe 
dintre problemele care intrau în competenţa lui se rezolvau direct între dom¬ 
nitor şi mitropolit. Clerul se folosea de un consistoriu, avînd mai ales funcţii 
judecătoreşti, pentru a pune oprelişti intervenţiei domnitorului şi a dregă¬ 
torilor săi în pricini matrimoniale şi în judecarea preoţilor, practică deve¬ 
nită comună în secolul al XVIII-lea. La nivel local, protopopul, un înalt 
prelat ce avea în jurisdicţia sa un număr de parohii, avea un rol-cheie în 
administraţia bisericească. Acesta reprezenta legătura cea mai importantă 
între mitropolit şi episcopi, pe de o parte, şi preoţii parohi pe de altă parte. 
El era acela care strîngea dajdiile ecleziastice, investiga preoţii acuzaţi 
de fărădelegi, slujea drept judecător de primă instanţă în anumite pricini 
minore şi avea principala răspundere pentru instruirea parohilor în îndepli¬ 
nirea obligaţiilor lor pastorale. 

Domnitorul şi boierii aveau un cuvînt decisiv în alegerea mitropoliţilor 
şi a episcopilor în virtutea controlului pe care îl exercitau asupra divanu¬ 
lui şi a sfatului de obşte. Procedura de alegere a mitropolitului Ungrovla¬ 
hiei începea în momentul în care domnitorul convoca divanul pentru a 
nominaliza un candidat. Uneori divanul putea să propună pînă la trei can¬ 
didaţi, dintre care domnitorul alegea unul. Apoi, pentru a aproba alegerea 
sa, domnitorul convoca sfatul de obşte, compus din înalţi prelaţi, din egu¬ 
meni ai mănăstirilor importante şi din boieri. Rar se întîmpla ca acesta 
să-l dezamăgească. în 1793, de pildă, sprijinul dat în divan de Alexandru 

Moruzi lui Dositei Filitti, unde se dădea votul decisiv, a fost suficient pen¬ 
tru a-i asigura acestuia scaunul de mitropolit. Alegerea canonică făcută 

A 

doar de înaltul cler urma acţiunii sfatului de obşte. întreaga procedură a 
evoluat de-a lungul veacurilor, iar alegerea mitropolitului de către o adunare 
de preoţi şi de boieri a continuat pînă în anii ’30 ai secolului al XlX-lea. 
Participarea domnitorului şi a altor mireni părea normală tuturor celor in¬ 
teresaţi întrucît alegerea unor înalţi prelaţi era un eveniment de interes 
general al populaţiei şi nu numai de interes ecleziastic. 

Preoţii parohi, deşi excluşi din organele ecleziastice mai înalte, aveau 
un rol deosebit de important în treburile publice la nivel local, dar majo¬ 
ritatea acestora erau prost pregătiţi pentru multiplele lor responsabilităţi 
spirituale şi administrative. 41 Mai toţi înţelegeau doar parţial Sfînta Scrip¬ 
tură, iar mulţi dintre ei nu erau în stare să ţină liturghia sau să dea sfînta 
împărtăşanie după cum se cuvine. Lipsa seminariilor era principala cauză 

A 

a educaţiei lor deficitare. In ultimul sfert al secolului al XVII-lea s-au în¬ 
fiinţat cîteva şcoli pentru preoţi pe lîngă mitropolii, episcopii şi la cîteva 
mănăstiri, unde învăţăceii primeau noţiuni elementare despre datoriile pre¬ 
oţilor. Ici şi colo, printr-un sat mai mare sau vreun tîrg, cîte un preot între¬ 
prinzător deschidea cîte o şcoală modestă în care cei ce voiau să îmbrace 
haina preoţească primeau rudimentele necesare ţinerii unei slujbe. Dar ma- 

A 

joritatea preoţilor nu urmau aceste şcoli. In schimb, erau recrutaţi din rîndul 
tinerilor, de obicei fii de preoţi, numiţi grămătici, care îl ajutau pe preot 
în îndeplinirea datoriilor lor şi ca atare, prin practică, învăţau tainele slujbei 
şi alte responsabilităţi ale chemării lor. „Programa 44 pe care o urmau în fe¬ 
lul acesta includea de obicei citirea ceaslovului (carte bisericească cuprin- 
zînd anumite rugăciuni şi cîntări pentru diferite ceasuri ale zilei) şi psaltirea, 
cîntul bisericesc şi, ocazional, puţină aritmetică. Limba folosită era întot- 

A 

deauna româna. In secolul al XVIII-lea, greaca nu înlocuia româna în bi¬ 
sericile săteşti şi se auzea doar dacă preotul rostea un vozglas (pasaj final 
al unei ectenii) în greacă, act ce era luat drept semn de mare erudiţie de 
către enoriaşi. După ce preotul satului îşi învăţa elevii tot ceea ce ştia, îi 
trimitea la hirotonisire. Cîteodată, după hirotonisire, aceştia rămîneau un 
timp la mitropolie sau la episcopie pentru mai multă învăţătură. 

Domnitorii luau cîteodată iniţiativa îmbunătăţirii educaţiei preoţilor, 
întrucît aceştia îndeplineau slujbe publice indispensabile. în timp ce înal¬ 
ţii prelaţi se ocupau de administraţie, de doctrină, de publicarea şi de tradu¬ 
cerea cărţilor bisericeşti, şi participau la treburile statului, preoţii parohi 

41 Dumitru Furtună, Preoţimea românească în secolul al XVIII-lea, Vălenii de 
Munte, 1915, pp. 23 -36, 154-162. 

erau cei ce intrau în contact direct, zilnic, cu masa de credincioşi. Ca pilde 
vii de bună purtare, le revenea responsabilitatea directă pentru menţinerea 
unor niveluri morale satisfăcătoare, combaterea superstiţiilor în rîndurile 
turmei lor şi pentru predicarea supunerii faţă de domnitor. Ei contribuiau, 
de asemenea, la apărarea ordinii publice în vreme de restrişte, ca atunci cînd 

A 

ţara era bîntuită de război sau de ciumă. In condiţiile unei absenţe generale 
a altor mijloace de comunicare, atît statul, cît şi biserica depindeau de preot 
pentru transmiterea informaţiilor importante şi instrucţiunilor către popu¬ 
laţie. Totuşi, în ciuda acestui rol-cheie al preotului, schimbările fundamen¬ 
tale în instruirea clerului aveau să apară de abia la începutul veacului următor. 

Mănăstirile rămîneau instituţiile economice şi sociale de bază în seco¬ 
lul al XVlII-lea. Ele controlau mari întinderi de pămînt arabil şi de păduri, 
iar veniturile lor se ridicau la aproape o treime din veniturile totale ale sta¬ 
tului, atît în Moldova, cît şi în Ţara Românească. Ca şi în trecut, ele înde¬ 
plineau importante funcţiuni sociale şi culturale. Au găzduit primele spitale 
modeme din Ţările Române, au făcut să funcţioneze şcoli pentru comuni¬ 
tăţile învecinate, au instruit călugări şi maici, au sprijinit traducerea în lim¬ 
ba română a cărţilor teologice din greacă şi rusă şi s-au angajat în copierea 
manuscriselor în limba română, un act indispensabil într-o perioadă de po¬ 
sibilităţi limitate de tipar. 42 

Secolul al XVlII-lea a fost martorul unei renaşteri generale a vieţii mo¬ 
nastice, după declinul suferit în a doua jumătate a secolului al XVH-lea. 
Administraţia, finanţele şi disciplina au fost întărite de noua legislaţie pro- 

A 

mulgată de către domnitori. întregul efort de reformă subliniază puterea 

A 

domnitorului şi a instituţiilor de stat de a conduce treburile bisericii. In Mol¬ 
dova, domnitorul Constantin Mavrocordat a iniţiat reformele din 1733 cu 
un hrisov ce modifica procedura de alegere a egumenilor. Hrisovul permi¬ 
tea mitropolitului şi unui sobor de clerici să numească în continuare egume¬ 
nul, dar îi rezerva domnitorului dreptul de a-1 învesti cu „cîrja şi cartea 
de egumenie^. Aşezămîntul lui Mavrocordat din 1741 promova stabilita¬ 
tea în administrarea mănăstirilor, permiţînd îndepărtarea egumenului numai 
după o investigaţie serioasă şi cu consimţămîntul domnitorului. Aşezămîn¬ 
tul cerea, de asemenea, ca toţi călugării să locuiască în mănăstire şi le in¬ 
terzicea să se angajeze în negoţ şi în alte activităţi nereligioase. Reforme 
similare au fost introduse şi în Ţara Românească. Aici, Alexandru Ipsilanti 


42 In absenţa unui studiu general, vezi următoarele pentru o dare de seamă detaliată 
a veniturilor şi cheltuielilor unei singure mănăstiri: D. Agache, „Veniturile şi cheltu¬ 
ielile mănăstirii Sf. Spiridon din laşi între anii 1771 şi 1823“, în Amarul Institutului 
de Istorie ,v/ Arheologie , 15, 1978, pp. 335-351. 

s-a preocupat în special de neorînduiala fiscală a mănăstirilor, care afectase 
negativ sănătatea financiară generală a ţării. Ca şi domnitorii Moldovei, 
el nu a ezitat să-şi folosească prerogativele pentru a schimba administraţia 
ecleziastică internă, aşa cum s-a făcut prin hrisovul din 1777, care limita 
sever autoritatea egumenilor în contractarea împrumuturilor. Bunăstarea 
fiscală şi morală a mănăstirilor a rămas o preocupare a domnitorilor pînă 
tîrziu în secolul al XlX-lea. 

Mănăstirile închinate creau probleme de nerezolvat domnitorilor şi ie¬ 
rarhilor bisericii române. 43 Practica închinării mănăstirilor a apărut în se¬ 
colul al XVl-lea, cînd ctitorii mănăstirilor făceau danii regulate în bani 
instituţiilor surori din afara Principatelor. Cum influenţa greacă s-a făcut 
din ce în ce mai puternic simţită în Ţările Române în secolul al XVII-lea, 
un număr de mănăstiri au fost efectiv preluate de călugării greci, care igno¬ 
rau adesea testamentele ctitorilor şi foloseau venitul aşa cum doreau. Con¬ 
secinţele acestor acte s-au agravat în secolul al XVlIl-lea, pe măsură ce 
creştea numărul mănăstirilor închinate. Scoase aproape total în afara ju¬ 
risdicţiei ecleziastice şi politice autohtone, acestea trimiteau în străinătate 
mari sume de bani, pe care domnitorii şi mitropoliţii doreau să le foloseas¬ 
că pentru propriile lor proiecte. 

Eforturile depuse de cîţiva domnitori în a doua jumătate a secolului 
al XVIII-lea de a modifica statutul mănăstirilor închinate s-au lovit de opozi¬ 
ţia înverşunată a tuturor patriarhilor din Răsărit, care au mers atît de departe 
încît să încerce să obţină din partea mai multor domnitori la rînd recunoaş¬ 
terea mănăstirilor ca proprietate inalienabilă a Locurilor Sfinte aparţinînd 
creştinătăţii răsăritene. Aceşti prelaţi s-au bucurat de sprijinul deplin al 
oficialităţilor ruseşti, care se bizuiau pe loialitatea clerului ortodox din tot 
Orientul Apropiat pentru promovarea ţelurilor Rusiei în Imperiul Otoman. 
Din cauza acestor complicaţii internaţionale, soluţia problemei mănăsti¬ 
rilor închinate nu a apărut pînă la mijlocul secolului al XlX-lea. Din altă 
perspectivă, controversa cu privire la aceste instituţii nu era decît un aspect 
al procesului din ce în ce mai puternic de afirmare a individualităţii Ţărilor 
Române în cadrul lumii ortodoxe răsăritene. 

Aşa cum sugerează administraţia mănăstirească, interesele şi activită¬ 
ţile bisericii şi ale statului se întrepătrundeau puternic. Experienţa înrădă¬ 
cinată în tradiţia bizantină mai curînd decît legislaţia specifică a fost cea 
care a determinat relaţiile lor de-a lungul veacurilor. Cooperarea înaltului 

43 A. D. Xenopol, Istoria românilor din Dacia Traiană, VI, ediţia a IlI-a, Bucureşti, 
fără dată, pp. 24-32; 1. F. Stănculescu, „Reforme, rînduieli şi stări bisericeşti în epoca 
fanariotă 44 , în Biserica Ortodoxii Românii , 81/5-6, 1963, pp. 540 544. 

cler cu boierii în cadrul aceloraşi organisme de stat şi bisericeşti a conso¬ 
lidat această tradiţie şi a fost, în plus, o consecinţă firească a originii lor 
sociale, educaţiei şi concepţiei de viaţă asemănătoare. 

A 

înaltul cler nu considera statul ca o entitate separată de biserică şi nu 

intra în competiţie pentru supremaţie cu domnitorul şi cu boierii. Acesta 

nu formula o linie politică sau o politică socială separată de cea a statului. 

Recunoştea, în schimb, că biserica şi statul aveau de îndeplinit misiuni corn- 
* 

plementare. înalţii prelaţi ofereau statului sprijin moral şi spiritual în schim¬ 
bul unui ajutor material dat bisericii şi respectării autonomiei sale religioase. 

Natura colaborării dintre biserică şi stat se exemplifică prin activitatea 
înaltului cler în divan şi în alte organisme publice. Prestigiul funcţiei ecle¬ 
ziastice i-a îndrituit la o întîietate faţă de boieri. Mitropolitul ocupa locul 
de cinste, după domnitor, în divan şi în adunările generale ale nobilimii şi 
prezida de drept divanul. Cînd prezida domnitorul, mitropolitul avea pri¬ 
mul cuvînt la deliberări. Iar atunci cînd mitropolitul judeca de unul singur 
o pricină, el adresa un raport scris domnitorului — o anafora prezentîn- 
du-i faptele şi recomandîndu-i o soluţie. Domnitorul îşi rezerva dreptul 
de a lua decizia finală, însă arareori refuza să aprobe recomandarea mitro¬ 
politului. în vremuri de gravă criză naţională, cînd, de pildă, scaunul dom¬ 
nesc era vacant, mitropolitul îşi asuma responsabilitatea politică a ţării. 

a 

In 1806, mitropolitul Veniamin Costachi, în Moldova, a fost caimacam, 
şi anume locţiitor al domnului în guvernarea ţării pînă la înscăunarea nou¬ 
lui domn, iar în 1808, în Ţara Românească, mitropolitul Dositei Filitti şi 
episcopii de Buzău şi de Argeş au fost membri de seamă ai guvernului pro¬ 
vizoriu în timpul ocupaţiei ruseşti. în alte împrejurări, înalţii prelaţi vor¬ 
beau în numele întregii naţiuni, aşa cum s-a întîmplat în 1802, cînd Dositei 
Filitti a adresat un memorandum împăraţilor Austriei şi Rusiei, cerîndu-le 
cu insistenţă ajutorul pentru a se pune capăt pustiirilor comise în Oltenia 
de trupele neregulate otomane. Misiuni diplomatice delicate au fost adesea 
încredinţate unor înalte feţe bisericeşti, ca în 1772, cînd mitropolitul Ţării 
Româneşti s-a aflat în fruntea delegaţiei ţării la negocierile de pace dintre 
Rusia şi Turcia de la Focşani. Nici unul dintre aceşti prelaţi nu a aspirat, 
totuşi, la exercitarea permanentă a autorităţii politice. îndată ce trecea criza 
sau după ce îşi îndeplineau misiunea, se întorceau la îndatoririle lor ecle¬ 
ziastice. 

Un alt domeniu important al colaborării dintre biserică şi stat era ad¬ 
ministrarea justiţiei, deşi secularizarea instituţiilor şi procedurilor judecă¬ 
toreşti era în curs de desfăşurare încă de la mijlocul secolului al XVIII-lea. 
Cu toate acestea, în Ţara Românească, în ciuda zelului reformator al lui 
Alexandru lpsilanti şi al altora, biserica îşi menţinuse propriile sale instanţe, 

iar mitropoliţii şi episcopii continuau să stea alături de marii boieri în cele 
mai înalte curţi de justiţie ale ţării. 44 Competenţa instanţelor bisericeşti nu 
se limita exclusiv la chestiuni spirituale sau la pricini implicînd strict cle¬ 
rul. Una dintre primele lor responsabilităţi era să ia hotărîri în pricini ce 
priveau căsătoria, divorţul sau moştenirea. Mitropoliţii şi episcopii auten¬ 
tificau în mod obişnuit documente legale, precum actele dotale şi testa¬ 
mentele, şi li se încredinţau adesea spre păstrare hîrtii importante, în special 
contracte de vînzare a pămîntului. Clericii se făceau astfel indispensabili 
sistemului judecătoresc şi vor rămîne ca atare pînă cînd aveau să se opereze 
schimbări fundamentale în anii ’30 ai secolului al XlX-lea. Alexandru Ip- 
silanti însuşi recunoştea calificarea lor excepţională, într-o scrisoare adresată 
mitropolitului în 1781, în care le lăuda cunoaşterea perfectă a obiceiului 
pămîntului, a pravilei şi a legislaţiei domneşti. 

A 

In ciuda cooperării lor strînse, relaţiile dintre biserică şi stat nu erau pe 

A 

picior de egalitate. In a doua jumătate a secolului al XVIII-lea, domnitorii 
tratau adesea biserica şi clerul cu trufie. Domnitorii aveau cuvîntul hotărî- 
tor în selectarea celor mai înalţi prelaţi, impozitau clerul atunci cînd aceasta 
servea ţelurilor lor şi judecau ei înşişi pricinile în care era implicat clerul. 
Ocazional, le dădeau chiar instrucţiuni preoţilor în chestiuni de ritual, aşa 
cum a făcut Mihai Suţu într-un hrisov din 1785 referitor la botez. Clerul 
nu accepta cu uşurinţă aceste încălcări ale drepturilor lui. Disputele cu 

A 

domnitorul cu privire la impozitări erau dure. In 1794, clerul moldovean, 
în frunte cu mitropolitul lacob Stamati, s-a ridicat împotriva cererii lui Mi¬ 
hai Suţu de a contribui cu grîu la zaherea, protestînd că nu a mai fost su¬ 
pus niciodată înainte la o astfel de dare, iar în 1798, mitropolitul Dositei 
Filitti s-a opus în mod public noilor dări anunţate de domnitorul Constan¬ 
tin Hangerli. Cu toate că prelaţii puteau înfrunta domnitorul în anumite 
chestiuni specifice, ei nu puneau sub semnul întrebării dreptul acestuia de 
a cîrmui şi nici nu încercau să creeze limite instituţionale prerogativelor 
domneşti. 


CHESTIUNEA ROMÂNEASCĂ 

După Tratatul de la Kuciuk-Kainargi, dezvoltarea politică şi economi¬ 
că a Moldovei şi a Ţării Româneşti a devenit din ce în ce mai legată de 
interesul crescînd al celor mai importante puteri europene în Europa de 

44 A. Constantinescu, „Contribuţii ale bisericii în justiţia Ţării Româneşti sub 
Alexandru Ipsilanti 44 , în Biserica Ortodoxă Română , 97/1 2, 1979, pp. 165 178. 

Sud-Est. Rusia, care în secolul al XVllI-lea înlocuise Polonia la frunta¬ 
riile de răsărit ale Moldovei, îşi pusese în gînd să înlăture Imperiul Otoman 
ca putere dominantă în regiune şi considera controlul asupra Principate¬ 
lor o condiţie crucială pentru atingerea cu succes a acestui ţel. Austria, 
care îşi întinsese graniţele pînă la vest de Moldova şi pînă la nord de Ţara 
Românească în urma războaielor victorioase împotriva turcilor la sfîrşitul 
secolului al XVII-lea şi ocupase pentru scurt timp Oltenia (1718-1739), 
îşi făcea planuri de expansiune economică şi politică dincolo de Carpaţi. 
Interesul francez faţă de Ţările Române s-a intensificat la începutul seco¬ 
lului al XlX-lea, cînd Napoleon şi-a dat seama de importanţa acestora ca 
pioni în rivalităţile Marilor Puteri în Orientul Apropiat. Marea Britanie pri¬ 
vea şi ea Principatele din perspectiva largă a deplasării alianţelor interna¬ 
ţionale şi a propriilor ei obiective strategice şi economice în Mediterana 
Răsăriteană. Toate cele patru puteri erau gata să dispună de Principate po¬ 
trivit scopurilor lor, în timp ce căutau soluţii pentru Chestiunea Orientală. 
Oricît de ameninţătoare puteau fi pentru existenţa Ţărilor Române la un 
moment dat, rivalităţile şi asocierile puterilor străine le-au îndepărtat, to¬ 
tuşi, treptat de sub jurisdicţia exclusivă a Imperiului Otoman şi le-au făcut 
obiectul preocupării internaţionale şi în cele din urmă al garanţiilor inter¬ 
naţionale. Cu timpul, soarta Principatelor, deşi neseparată vreodată de pro¬ 
blemele importante, a devenit o chestiune distinctă a diplomaţiei europene. 

Puterile au avansat împreună diverse planuri în anii ’70 ai secolului 
al XVIII-lea pentru a folosi Ţările Române ca o compensaţie reciprocă pen¬ 
tru pierderile şi cîştigurile teritoriale din alte părţi. Un exemplu tipic a fost 
propunerea lui Frederic al II-lea cel Mare, din ultimele etape ale războiu¬ 
lui ruso-turc din 1768-1774, ca Prusia şi Austria să beneficieze şi ele de 

* 

pe urma ostilităţilor. In vederea rezolvării pretenţiilor teritoriale, el a su¬ 
gerat ca Rusia să beneficieze de compensaţii pentru orice pierderi, dîn- 
du-i-se o provincie a Poloniei, ca Prusia şi Austria să se servească şi ele 
din teritoriul polonez, ce se întindea de-a lungul frontierelor lor, ca o com¬ 
pensaţie pentru cele dobîndite de Rusia, iar Polonia să fie consolată cu 
achiziţia Moldovei şi a Ţării Româneşti. Proiectul s-a năruit pentru că 
principalii protagonişti nu s-au putut înţelege asupra împărţirii exacte a 
prăzii. 

Puterile europene găseau din cînd în cînd Ţările Române de folos ca 
state tampon. Ecaterina a Il-a a Rusiei era dispusă, cel puţin în 1770, să 
recunoască neutralitatea perpetuă a Ţărilor Române ca mijloc de stăvi¬ 
lire a ambiţiilor contradictorii ale principalelor puteri. Iosif al II-lea al 
Austriei a avut chiar în vedere, în 1771, restabilirea statutului lor de state 

independente, libere atît de suzeranitatea otomană, cît şi de ocupaţia ru¬ 
să. 45 N-a ieşit nimic din nici una dintre aceste idei, din cauza opoziţiei sul¬ 
tanului şi speranţelor prelungite de cîştiguri teritoriale nutrite de puterile 
europene. O variaţiune pe tema independenţei române a fost inclusă în 
aşa-numitul Proiect grec al Ecaterinei a Il-a a Rusiei din anii ’70 şi ’80 
ai secolului al XVIII-lea. Acest plan îndrăzneţ de eliminare a Turciei din 
Europa viza cedarea către Austria a jumătăţii vestice a Balcanilor şi, la est, 
refacerea Imperiului Bizantin, constituit din Grecia, Insulele Egee şi zo¬ 
nele slave de la sudul Dunării şi care să-l aibă ca împărat pe nepotul Eca¬ 
terinei; Moldova şi Ţara Românească, servind ca zonă neutră între cele 
trei puteri, urmau să se unească pentru a forma regatul Daciei, sub un dom¬ 
nitor acceptabil atît pentru Rusia, cît şi pentru Austria. Iosif al II-Iea a fost 
iniţial de acord cu această idee, dar a dat îndărăt de teama unor compli¬ 
caţii neprevăzute. 

Rusia era cea mai agresivă dintre aceste puteri în urmărirea interese¬ 
lor ei speciale în Moldova şi Ţara Românească. între 1768 şi 1812, a pur¬ 
tat trei războaie cu Imperiul Otoman, slăbind suzeranitatea otomană la 
sfîrşitul fiecăruia dintre ele şi sporindu-şi propria influenţă asupra Ţărilor 
Române. Arareori lipsea din calculele oamenilor de stat ruşi ideea anexă¬ 
rii directe. încă din 1770, consiliul imperial a aprobat încorporarea în Im¬ 
periu atît a Moldovei, cît şi a Ţării Româneşti ca ţel legitim al războiului, 
deşi adesea Principatele erau folosite doar pentru a promova în altă parte 
ambiţiile teritoriale ale Rusiei. 

Tratatul de la Kuciuk-Kainargi prevedea consfinţirea legală a inter¬ 
venţiei Rusiei în treburile Ţărilor Române, dîndu-i de la bun început un 
avantaj faţă de Austria şi de ceilalţi rivali europeni. Cînd otomanii n-au 
ţinut seama de prevederile Tratatului şi de hatişerifurile din 1774, Rusia 
şi-a susţinut cauza cu atîta virulenţă, încît un nou război părea iminent. 
Prin medierea Franţei, care încerca să aibă relaţii prieteneşti atît cu Rusia, 
cît şi cu Imperiul Otoman, toate problemele în dispută au fost trecute cu 
vederea în Convenţia de la Ainali Kavak din 1779. Principalul scop al nego¬ 
ciatorilor otomani a fost redobîndirea suzeranităţii depline asupra Ţărilor 
Române prin anularea părţilor supărătoare din Tratatul de la Kuciuk-Kai¬ 
nargi şi prin abrogarea hatişerifurilor. Ei au argumentat că nu exista nici 
o bază legală pentru concesiile făcute Ţărilor Române, întrucît sultanul 
Mahomed al IV-lea (1648 -1687) nu le oferise niciodată un statut privi¬ 
legiat prin capitulaţii, aşa cum pretinseseră delegaţii români la Focşani 
în 1772 şi mai tîrziu. Guvernul rus ştia că textele acestor capitulaţii erau 

45 T. G. Djuvara, Cent projets de partage de la Turquie, Paris, 1914, pp. 278-305. 

falsuri, dar diplomaţii săi argumentau cu viclenie că locuitorii Principa¬ 
telor trebuiau să fie trataţi în conformitate cu propria lor părere despre 
perioada cea mai avantajoasă lor. Acest punct de vedere a prevalat în textul 

A 

final al Convenţiei. In ea se stipula ca toate prevederile hatişerifurilor din 
1774 să fie aplicate cu stricteţe, o stipulaţie care facea ca decretele să de¬ 
vină înţelegeri internaţionale ce nu mai puteau fi anulate doar pe baza au¬ 
torităţii exclusive a sultanului. 46 

De cea mai mare importanţă pentru viitorul Principatelor a fost şi con- 
simţămîntul otoman în privinţa numirii la Bucureşti şi la Iaşi a consulilor 
ruşi, care au devenit curînd principalii reprezentanţi ai intereselor ruseşti 
în Ţările Române. Primul consul rus şi-a luat în primire postul la Bucureşti 
în 1782 şi a fost urmat de un viceconsul la Iaşi în 1784 şi de un agent co¬ 
mercial la Galaţi în 1796 pentru a supraveghea comerţul rus la Dunărea 
de Jos. Principala funcţie a consulilor, care erau direct răspunzători faţă 
de ambasadorul rus de la Constantinopol, era de natură politică, şi anume, 
să transmită sfaturi şi avertismente domnitorului şi boierilor din partea 
superiorilor lor şi să stringă informaţii cu privire la situaţia din Ţările Ro¬ 
mâne, care să poată justifica intervenţia rusească în treburile acestora. 
Consulii nu ezitau să negocieze cu domnitorul şi cu divanul său tot felul 
de probleme, o activitate ce încălca atît spiritul, cît şi litera tratatelor din¬ 
tre Rusia şi Turcia. Protestele repetate ale guvernului otoman au fost ur¬ 
mate de asigurări din partea ambasadorului rus că acei consuli vor trata 
doar cu el, nu cu domnitorii şi boierii, şi că, la rîndul său, el va informa 
autorităţile otomane cu privire la situaţiile din Principate ce ar cere acţiune 
imediată; de fapt, consulii au continuat să procedeze ca înainte şi au do- 
bîndit un cuvînt decisiv în treburile interne ale Ţărilor Române. 

Politica Rusiei faţă de Moldova şi de Ţara Românească părea uneori 
contradictorie, pentru că era dictată de urmărirea unor obiective mai largi 
în Imperiul Otoman. Pe de o parte, oficialităţile şi diplomaţii ruşi căutau 
sprijinul fanarioţilor şi al altor conducători greci laici sau ecleziaşti de la 
Constantinopol, promiţîndu-le un rol dominant în Europa de Sud-Est după 
izgonirea turcilor de către Rusia. Pe de altă parte, încurajau popoarele din 
regiune să-şi urmărească propriile aspiraţii naţionale, ridicîndu-se împo¬ 
triva dominaţiei otomane, ţel ce contrazicea ambiţiile fanariote de a păstra 

* 

unitatea lumii culturale istorice greceşti. In Principate, oficialităţile ruse 
au încercat să consolideze rezistenţa domnilor fanarioţi faţă de încălcările 
politice şi de pretenţiile economice otomane, îndemnîndu-i, în acelaşi timp, 
pe boieri să apere privilegiile clasei lor atît împotriva turcilor, cît şi a 


46 llurinuzaki. Documente, NS I, pp. 14-19. 

domnitorilor. Opunînd spre avantajul lor aceste elemente unele împotri¬ 
va altora, ruşii sperau să-şi rezerve pentru ei înşişi puterea de decizie. 

Convenţia de la Ainali Kavak s-a dovedit a fi doar un armistiţiu. Pro¬ 
blemele în dispută între Rusia şi Imperiul Otoman erau complexe şi de 
nerezolvat — în afară de Balcani, Crimeea, Marea Neagră şi Caucaz —, 
şi ambele părţi continuau să se pregătească pentru următoarea bătălie deci¬ 
sivă. Senedul (înscris) emis de către sultan în 1783 prelungea armistiţiul 
în Ţările Române prin confirmarea prevederilor cuprinse în acordurile an¬ 
terioare cu Rusia, dar lăsa diferendele fundamentale nerezolvate. 

Austria era principalul rival al Rusiei în materie de avantaje economice 
şi politice în Ţările Române. Ea îşi vădise intenţiile prin anexarea Bu¬ 
covinei, partea de nord a Moldovei, în anul 1775. Numirea primului consul 
austriac la Bucureşti, în 1783, şi acordarea de către turci, în 1784, a drep¬ 
tului de liberă navigaţie la Dunărea de Jos şi pe Marea Neagră au sporit 
interesul pentru Ţările Române şi făceau preponderenţa Rusiei inaccepta¬ 
bilă. Austria a încercat în mod special să folosească Dunărea ca princi¬ 
pală rută a exporturilor sale către Răsărit şi ca o modalitate prin care să 
înfrîneze încercările Rusiei de a domina Ţările Române şi teritoriile de la 
sudul fluviului. Pentru a-şi atinge aceste ţeluri, în ultimele decenii ale se¬ 
colului al XVIII-lea, autorităţile austriece au sprijinit înfiinţarea unor com¬ 
panii de navigaţie, explorarea Dunării şi, mai ales, adîncirea Oltului pentru 
a deschide o cale fluvială directă între Transilvania şi porturile ruseşti şi 
otomane de la Marea Neagră. 47 

Cînd a reizbucnit războiul dintre Rusia şi Turcia în 1787, Austria a in¬ 
trat în conflict pentru a-şi proteja noile interese. Cauzele războiului au fost 
multiple, însă disputele legate de rolul din ce în ce mai mare al Rusiei în 
Ţările Române şi cererea Porţii de retragere a consulilor ruşi de la Bucu¬ 
reşti şi de la Iaşi au contribuit în mod substanţial la deteriorarea relaţiilor. 

A 

Austria a declarat război Turciei în februarie 1788. In Moldova, arma¬ 
tele austriece au obţinut victorii în nord, ocupînd împreună cu ruşii oraşul 
Iaşi la 3 septembrie şi cucerind cetatea Hotin la 19 septembrie, însă îna¬ 
intarea lor către sud a fost oprită de forţele combinate ale domnitorului 

A 

Ţării Româneşti, Nicolae Mavrogheni, cu cele turceşti. Intrucît armatele 
austriece erau răsfirate de-a lungul liniei frontului ce se întindea de la Hotin 

47 N. Docan, „Exploraţiuni austriece pe Dunăre la sfîrşitul veacului al XVIII-lea“, 
în Analele Academiei Române , Memoriile Secţiunii Istorice, seria a Il-a, 36, 1913-1914, 
pp. 541-709; G. Netta, Expansiunea economică a Austriei şi explorările ei orientale , 
Bucureşti, 1931, pp. 36-132; Hurmuzaki, Documente , XIX/1, Bucureşti, 1922, 
pp. 680-685. 

pînă la Adriatica, acestea nu au întreprins decît acţiuni minore pe frontul 
muntean pînă în toamna anului 1789, cînd, în sfîrşit, au trecut Carpaţii. 
Sub comanda prinţului de Coburg, austriecii au cîştigat o bătălie decisivă, 
înfrîngînd la 22 septembrie armatele combinate muntene şi otomane lîngă 
Rîmnicu Sărat, cucerind Craiova la 8 noiembrie şi Bucureştii la 10 noiembrie. 

Din modul în care prinţul de Coburg s-a apucat să organizeze adminis¬ 
traţia Ţării Româneşti reiese clar că ocupaţia militară era menită să fie un 
simplu preludiu la anexarea ţării. A format un nou sfat, constituit din bo¬ 
ierii de frunte şi din înaltul cler, şi le-a cerut să jure credinţă împăratului 
Iosif al 11-lea. Misiunii lui Coburg i s-a pus însă capăt abrupt prin decizia 
lui Leopold al II-lea, fratele şi succesorul lui Iosif al 11-lea, de a restrînge 
pierderile Austriei în războiul împotriva Turciei şi de a face pace, dată fi¬ 
ind situaţia primejdioasă din Apus provocată de Revoluţia franceză. Prin 
Tratatul de la Şiştov, din 4 august 1791, Austria a obţinut porţiuni foarte 
mici de teritoriu din Banat, fiind obligată însă să se retragă din Principate. 

Ţelurile Rusiei cu privire la Ţările Române s-au schimbat încetul cu în¬ 
cetul pe măsura desfăşurării războiului şi a pericolului implicării altor ţări. 
Principalele preocupări ale politicienilor ruşi vizau oricum altceva: expan¬ 
siunea în Caucaz către Persia şi dobîndirea porturilor Oceakov şi Akker- 

* 

man la Marea Neagră. In ceea ce priveşte Principatele, Ecaterina a Il-a a 
continuat la început să sprijine unirea lor într-un stat „independent" numit 
Dacia, sub patronaj rusesc, şi în februarie 1788 i-a îndemnat pe moldoveni 
şi pe munteni să formeze miliţii care să-i sprijine armatele, făcînd apel la 
credinţa lor comună ortodoxă. 48 Totuşi, pe la sfîrşitul anului, atingîndu-şi 
obiectivele majore, îngrijorată din cauza Poloniei şi a unei posibile inter¬ 
venţii europene în Balcani, Ecaterina a Il-a a fost dispusă să facă pace şi 
să evacueze Principatele. Otomanii au respins iniţial propunerile de pace 
şi, în consecinţă, oficialităţile ruse au preconizat ocuparea permanentă a 
Moldovei şi a Ţării Româneşti; dar turcii, fiind înfrînţi pe toate fronturile, 
şi ruşii, fiind confruntaţi cu primejdia unui război cu Marea Britanie şi cu 
Prusia, au ajuns în cele din urmă să se înţeleagă. Tratatul de la Iaşi, din 
9 ianuarie 1792, prevedea retragerea armatelor ruseşti din Ţările Româ¬ 
ne şi recunoştea suzeranitatea otomană asupra lor. Tratatul nu stipula însă 
retragerea consulilor ruşi şi permitea Rusiei să anexeze teritoriul dintre 
Bug şi Nistru, aducînd astfel Rusia pentru prima oară la fruntariile Mol¬ 
dovei. El reînnoia, de asemenea, toate garanţiile de autonomie date Ţă¬ 
rilor Române după 1774 şi a fost urmat de noi declaraţii de principiu ale 

4K Cî. S. Grosul, Dunaiskie kniajestva v politike Rossii, 1774-1806 , Chişinău, 1975, 
pp. 91 99. 

sultanului, ce reglementau plata birului şi a zaherelelor către Poartă şi li¬ 
mitau intrarea supuşilor otomani în Ţările Române. Poziţia Rusiei ca pu¬ 
tere dominantă în Principate s-a consolidat astfel extraordinar de mult. 

Alte state, în special Franţa, şi-au manifestat un interes crescînd faţă 
de Moldova şi de Ţara Românească pe măsură ce veacul se apropia de 
sfîrşit. Anterior, politicienii francezi aproape că ignoraseră Principatele, 
concentrîndu-şi atenţia asupra problemelor majore din Orientul Apropiat. 
Mandatul lui Vergennes, ca ministru de Externe (1774-1787), a fost mar¬ 
cat de efortul pentru menţinerea unor relaţii prieteneşti atît cu Rusia, cît 
şi cu Imperiul Otoman. Vergennes a încercat să desprindă Rusia de Marea 
Britanie şi de Prusia şi să o apropie de Austria, aliat al Franţei din 1756, 
dorindu-şi totuşi să preîntîmpine destrămarea Imperiului Otoman, ceea 
ce, după opinia sa certă, nu ar fi avantajat decît Marea Britanie. în plus, 
datorită bunelor sale oficii, diferendele dintre Rusia şi Turcia cu privire la 
Convenţia de la Ainali Kavak s-au mai estompat pentru un timp. Succe¬ 
sorul său, Choiseul, a avut mai puţin succes în armonizarea intereselor 
conflictuale din Orientul Apropiat, dat fiind că situaţia economică şi po¬ 
litică ce se înrăutăţea în ţara sa a diminuat influenţa franceză în treburile 
otomane. 

In timpul deceniului zbuciumat dinaintea numirii lui Napoleon ca 
prim-consul în 1799, Ţările Române au continuat să intre prea puţin în 

A 

calculele conducătorilor francezi. In toiul Revoluţiei franceze, aceştia nu 

A 

au dat cine ştie ce atenţie Orientului Apropiat în general. In 1794, Comi¬ 
tetul Salvării Publice şi-a reluat însă politica activă în Europa Răsăriteană, 
ca mijloc de contracarare a coaliţiilor ostile şi de sprijinire a Poloniei. Co¬ 
mitetul a manifestat un interes deosebit pentru Ţările Române ca bază con¬ 
venabilă de lansare a insurecţiei poloneze împotriva duşmanilor continentali 
ai Franţei. Emigranţilor polonezi din Moldova şi din Ţara Românească li 
s-au alăturat agenţii francezi în vederea recrutării de forţe şi strîngerii de 
provizii, însă sprijinul populaţiei locale în această acţiune riscantă s-a do¬ 
vedit slab. în 1797, Directoratul, care venise la putere la Paris cu doi ani 
înainte, a renunţat la aceste proiecte, în parte întrucît considera Rusia un 
potenţial aliat. A încercat totuşi să rămînă în relaţii prieteneşti cu Imperiul 
Otoman pentru a promova interesele comerciale franceze şi, în acelaşi an, 
a reuşit să deschidă primele consulate franceze la Bucureşti şi la Iaşi. 49 Dar 
nici n-au apucat bine să funcţioneze, că au fost închise brusc din cauza pier¬ 
derilor suferite de Napoleon în campania din Egipt. Tratatul de la Amiens, 

49 Hurmuzaki, Documente, suplimentul 1, partea a H-a, Bucureşti, 1885, pp. 100-130, 
171 176, şi partea a lll-a. Bucureşti, 1889, pp. 396 402, 454 468. 

din 27 martie 1802, care a impus un armistiţiu între Marea Britanie şi Fran¬ 
ţa, a restabilit totodată pacea între aceasta din urmă şi Imperiul Otoman. 
Reglementarea politică a fost urmată în scurt timp de un nou acord comer¬ 
cial care permitea vaselor comerciale franceze să navigheze liber în Ma¬ 
rea Neagră şi restabilea vechile privilegii ce le asiguraseră negustorilor 
francezi tarife preferenţiale. 

Redeschiderea consulatelor franceze de la Bucureşti şi de la Iaşi în 1803 
a marcat începutul unui deceniu de interes francez susţinut faţă de Ţările 
Române. Perspectivele unui comerţ sporit la Marea Neagră i-au încurajat 
atît pe oamenii de afaceri, cît şi pe demnitarii francezi să vadă în Mol¬ 
dova şi în Ţara Românească o sursă de materii prime şi de pieţe profita¬ 
bile pentru mărfurile franceze. Ţările Române ocupau, de asemenea, un 
loc de frunte în multiplele planuri ale lui Napoleon de reaşezare a hărţii 
politice a Europei de Sud-Est, mutîndu-le de colo-colo, între potenţialii 
săi aliaţi. 

Rivalitatea dintre Franţa şi Rusia a determinat în mare măsură istoria 
politică a Ţărilor Române între 1803 şi 1812. 50 Erau vremuri primejdioase 

A 

pentru ele. In timp ce Marile Puteri încercau să-şi reglementeze diferendele 
dintre ele, Ţările Române erau ameninţate în mod constant de o anexare 
nemijlocită sau erau rîvnite ca un obiect de compensaţie pentru schimburi 
teritoriale în alte părţi ale Europei. Pretenţiile lor de autonomie erau în 
mare măsură trecute cu vederea din cauza faptului că domnitorii erau dis¬ 
puşi să slujească interesele Marilor Puteri, că Principatelor li s-au impus 
administraţii militare străine, iar cele două mitropolii deveniseră un apen¬ 
dice al bisericii ruse. 

Caracteristic în acest sens a fost modul în care Napoleon a privit Mol¬ 
dova şi Ţara Românească în timp ce îşi urmărea planurile sale europene 
mai ambiţioase. Pînă la 1802, convins că împărţirea Imperiului Otoman 
era inevitabilă, Napoleon îşi exprimase simpatia pentru aspiraţiile supu¬ 
şilor creştini ai acestuia. Boierii moldoveni au luat în serios aceste de¬ 
claraţii şi în 1802 i-au prezentat o propunere de înfiinţare a unei „republici 
aristo-democraticeşti“ independente. 51 Dar ideile lor nu au făcut nici o 
impresie la Paris întrucît realitatea rivalităţilor Marilor Puteri din Orien¬ 
tul Apropiat îl convinsese de astă dată pe Napoleon că o destrămare a 
Imperiului Otoman l-ar avantaja foarte mult pe duşmanul său de moarte, 

50 Armând Goşu, „Rusia la Dunărea de Jos. Pacea de la Bucureşti (mai 1812)“, Studii 
şi materiale de istorie modernă , voi. X (1996), pp. 19-96. 

51 E. Vîrtosu, Napoleon Bonaparte şi proiectul unei „Republici aristo-demo- 
craticeşti " în Moldova, la 1802 , ediţia a Il-a, Bucureşti, 1947, pp. 3-29. 

Marea Britanie. Astfel, a ajuns la concluzia că Imperiul i-ar sluji mai bine 
ţelurile dacă rămînea intact, constituind o barieră în calea expansiunii brita¬ 
nice şi ruseşti. Şi-a concentrat, aşadar, toate eforturile spre păstrarea aces¬ 
tuia şi a încercat să descurajeze mişcările de autodeterminare naţională. 
Schimbîndu-şi orientarea. Napoleon a denunţat revolta sîrbă din 1804 ca 
un atac la adresa unui suveran legitim şi a recunoscut suzeranitatea oto¬ 
mană deplină asupra Ţărilor Române. 

Napoleon era convins acum că Rusia reprezenta ameninţarea princi¬ 
pală pentru integritatea Imperiului Otoman şi, ca atare, pentru poziţia Fran¬ 
ţei în Mediterana Răsăriteană. Reprezentanţii săi la Constantinopol i-au 
trimis un şuvoi de avertismente în legătură cu influenţa insidioasă a am¬ 
basadorului rus de la Constantinopol şi cu modul eficient în care folosea 
concurenţa dintre fanarioţii care rîvneau la scaunul Moldovei şi al Ţării 
Româneşti şi la alte dregătorii înalte pentru a obţine numiri favorabile Ru¬ 
siei şi a reorienta politica guvernului în avantajul acesteia. Rivalitatea din¬ 
tre cele două state în Europa de Sud-Est s-a intensificat după ce Franţa a 
dobîndit de la Austria controlul asupra Dalmaţiei şi a altor teritorii slave 
de sud, în urma Tratatului de la Pressburg din 26 decembrie 1805. Lanţul 
de succese militare în Europa Centrală, asociat cu o diplomaţie agresivă, 
a determinat o influenţă franceză fără precedent la Constantinopol. Di¬ 
plomaţii francezi au repurtat succese în schimbarea membrilor divanu¬ 
lui imperial favorabili Rusiei cu partizani ai Franţei, iar avertismentele 
lui Napoleon adresate sultanului Selim al lll-lea în legătură cu rusofîlia 
şi loialitatea dubioasă a domnitorului Ţării Româneşti, Constantin Ipsi- 
lanti, şi a domnitorului Moldovei, Alexandru Moruzi, au dus la mazilirea 
lor în 1806. Ţarul Alexandru I a răspuns pe măsură. Faptul că i-a reamin¬ 
tit cu violenţă lui Selim că demiterea domnitorilor încălca acordurile ante¬ 
rioare şi că ar putea să aibă consecinţe nedorite pentru continuarea bunelor 
relaţii între cele două ţări a determinat reîntoarcerea lor în scaun cîteva 
luni mai tîrziu. Ţarul însă nu avea nici un fel de intenţii să lase poziţia 
Rusiei în Principate la voia întîmplării. S-a decis să facă uz de forţă. Evo- 
cînd obligaţiile Rusiei, stipulate de Tratat, de a menţine ordinea în Princi¬ 
pate, în special în Ţara Românească, care fusese atacată în mod repetat de 
trupe turceşti şi de mercenari de la sudul Dunării, ţarul a ordonat arma¬ 
tei sale să treacă Nistrul la 22 noiembrie 1806. Neîntîlnind decît o rezis¬ 
tenţă moderată, trupele ruseşti au intrat în Bucureşti la 25 decembrie. 

A 

In momentul acesta a avut loc o schimbare spectaculoasă în relaţiile 
lui Napoleon cu Alexandru I, schimbare ce nu era de bun augur pentru 
viitorul Ţărilor Române. Victoria francezilor asupra ruşilor la Friedland, 

la 14 iunie 1807, a condus la negocieri între aceste părţi cu privire la ches¬ 
tiunile fundamentale ale păcii şi ordinii europene. Napoleon dorea să cîş- 
tige sprijinul lui Alexandru I împotriva Marii Britanii într-un moment în 
care răsturnarea lui Selim al IlI-lea la 29 mai 1807 îl făcuse să-şi revizu¬ 
iască din nou estimările sale privitoare la viabilitatea Imperiului Otoman. 
Năruirea programului de reforme al lui Selim şi marea influenţă a conser¬ 
vatorilor la Constantinopol l-au convins că Imperiul Otoman nu mai avea 
mult de trăit şi l-au determinat să încerce să realizeze o împărţire a prăzii 
cu Alexandru. în iulie, la Tilsit, au ajuns la o înţelegere generală. Alexan¬ 
dru a căzut de acord să declare război Marii Britanii şi să se alăture siste¬ 
mului continental în cazul în care Marea Britanie ar fi respins medierea 
rusă în războiul ei cu Franţa. în schimb, Napoleon, într-un acces de gene¬ 
rozitate, a acceptat anexarea de către Rusia a tuturor teritoriilor otomane 
din Europa, cu excepţia Rumeliei şi a Constantinopolului. 

Ţările Române au constituit o chestiune secundară la Tilsit. Napoleon 
şi Alexandru le priveau ca provincii ale Imperiului Otoman, supuse ace¬ 
luiaşi tratament ca şi celelalte teritorii ale acestuia şi nu ca state autonome 
sub suzeranitate otomană. Articolul 22 al Tratatului prevedea retragerea 
trupelor ruseşti, dar stipula că trupelor turceşti nu li se va permite să se re¬ 
întoarcă în fortăreţele lor înainte de ratificarea unui tratat de pace final 
între Rusia şi Turcia. Cu toate că negociatorii ruşi şi turci au semnat o con¬ 
venţie la Slobozia, la 24 august 1806, cerînd evacuarea Ţărilor Române 
de către ambele părţi în decurs de 35 de zile, Alexandru nu s-a hotărît să 
renunţe la poziţiile sale înaintate pe Dunăre. La începutul lunii noiembrie 
1807, el a solicitat acordul formal al lui Napoleon pentru anexarea Prin¬ 
cipatelor, evocînd serviciile aduse de către el cauzei franceze şi incapacita¬ 
tea turcilor de a menţine ordinea în Ţările Române. De ce, întreba el, să 
i se refuze Rusiei nişte provincii pe care împrejurările i le vor da în cele 

__ A 

din urmă oricum. 2 In momentul acela. Iui Napoleon nu-i trecea prin minte 
o utilizare mai bună a Ţărilor Române. în plus, avariţia Rusiei îi putea servi 
drept pretext pentru a reţine Silezia şi alte teritorii prusace. 

Negocierile neîntrerupte dintre Franţa şi Rusia au rezultat în Tratatul 
de la Erfurt din 12 octombrie 1808, prin care s-a înfăptuit alianţa mult do¬ 
rită de către Napoleon cu Alexandru. Tratatul părea să pecetluiască şi soarta 
Principatelor. Napoleon recunoştea anexarea lor de către Rusia şi accep¬ 
ta, ca o condiţie a oricărei păci între Franţa şi Marea Britanie, aprobarea 

52 D. A. Slurdza şi alţii. Acte şi documente relative la istoria renaşterei României , 
I, Bucureşti, 1900, pp. 661 673. 

acesteia din urmă pentru acţiunile Rusiei. In ceea ce-1 priveşte, Alexan¬ 
dru a fost de acord să ţină secrete aceste prevederi şi să negocieze cu sul¬ 
tanul o cedare paşnică a Moldovei şi a Ţării Româneşti. în felul acesta. 
Napoleon încerca să-i împiedice pe turci să se „arunce în braţele englezi¬ 
lor 44 , în cazul în care ar fi descoperit prea devreme modul în care fuseseră 

cedate Ţările Române. 

* 

In anii ce-au urmat, dat fiind că dificultăţile lui Napoleon cu Rusia erau 
din ce în ce mai mari, acesta a ajuns să regrete concesiile pe care le făcuse 
la Erfiirt. 53 îl îngrijora faptul că ajunsese să compromită independenţa Im¬ 
periului Otoman şi că prăbuşirea acestuia ar putea să schimbe complet 
starea lucrurilor. Căuta acum modalităţi de a împiedica Rusia să se stabi¬ 
lească pe malul drept al Dunării şi a început să-i facă curte Austriei. 

Absorbită în lupta împotriva lui Napoleon, Austria nu avea altceva de 
făcut decît să urmărească cu îngrijorare crescîndă sporirea puterii ruseşti 
în Europa de Sud-Est. Tratatul de la Erfurt fusese deosebit de dureros, în- 
trucît Austria avea propriile ei pretenţii teritoriale în Ţările Române şi era 
oricum dornică să primească şi ea ceva din împărţirea Imperiului Otoman. 
Refacerea Austriei după bătălia de la Wagram (5-6 iulie 1809) şi tensiu¬ 
nile crescînde din alianţa franco-rusă i-au mărit valoarea ca aliat. în timp 
ce Napoleon şi Alexandru se întreceau să-i cîştige simpatia, Ţările Române 
au devenit o ispită deosebită. Ţarul dorea sprijinul Austriei în lupta împo¬ 
triva lui Napoleon, pe care o considera inevitabilă, şi s-a oferit să cedeze 
părţi ale Moldovei şi ale Ţării Româneşti, precum şi întreaga Serbie în 
schimbul unui sprijin militar. 54 Mettemich, care devenise ministru de Ex¬ 
terne în octombrie 1809, nu s-a angajat cu nimic, pentru că ştia că Austria 
avea în Napoleon un curtezan mult mai tare şi mai periculos. Acesta din 
urmă continua să-l asigure pe Alexandru de prietenia lui nestrămutată şi 

A 

de lipsa sa de interes în privinţa Principatelor. In 1811 însă, i-a promis sul¬ 
tanului să i le dea înapoi dacă acesta intra în război împotriva Rusiei, iar 
mai tîrziu, în acelaşi an, numind Dunărea un „fluviu austriac 64 , Napoleon 
i-a oferit Austriei Ţările Române şi Serbia pe deasupra ca plată pentru 
o armată de 50 000 de oameni care să lupte în campania rusă. 

Mai era şi o altă putere care şi-a manifestat interesul pentru Ţările Ro¬ 
mâne. Ca o consecinţă, cel puţin parţială, a presiunilor ruseşti asupra Im¬ 
periului Otoman, Marea Britanie a început să urmărească cu mai multă 

53 G. Lebel, La France et Ies Principauîes Danubiennes , Paris, 1955, pp. 155-166. 

54 Cu privire la oferta lui Alexandm şi reacţia oficialităţilor austriece, vezi H. Hcppner, 
Osterreich unei die Donaufîirstentumer, 1774-1 HI 2, Graz, 1984, pp. 146-151. 

atenţie evenimentele petrecute în general în Europa de Sud-Est, la sfîrşi- 
tul secolului al XVIII-lea. Compania Levant, deşi în declin, găsea avanta¬ 
jos să achiziţioneze materii prime româneşti, precum cheresteaua şi griul, 
şi căuta pieţe de desfacere pentru stofe şi alte bunuri manufacturate. In¬ 
sistenţele companiei au avut pînă la urmă drept rezultat o concesiune din 
partea sultanului, în 1802, prin care se acorda vaselor comerciale britanice 
dreptul de liberă navigaţie în Marea Neagră şi Ia Dunărea de Jos. Guver¬ 
nul britanic, însă, considera Ţările Române, în anii ’90 ai secolului al 
XVIII-lea în special, ca un obstacol în calea penetrării şi mai adînc a Ru¬ 
siei în Imperiul Otoman şi astfel, ca şi celelalte puteri, le trata în primul 
rînd ca pe nişte pioni ai propriilor sale manevre diplomatice. Preocupări 
politice şi nu atît economice au dus la deschiderea primului consulat bri¬ 
tanic în Principate în 1803. Acesta era menit să servească drept avanpost 
din care să se urmărească activitatea agenţilor francezi şi să se contraca¬ 
reze influenţa crescîndă a Rusiei şi a Austriei în Balcani. 55 

Comerţul britanic cu Ţările Române a rămas modest. Nici măcar re- 
prezentantul atît de capabil al Companiei Levant, William Wilkinson, care 
a fost şi consul la Bucureşti între 1813 şi 1816, nu a putut să înfrîngă con¬ 
trolul comerţului din Moldova şi Ţara Românească exercitat de otomani 
sau să stîmească un interes mai mare printre negustorii britanici. Numă¬ 
rul de vase ce navigau sub pavilion britanic pe Marea Neagră şi pe Dunăre 
a crescut simţitor doar după ce Insulele Ionice au ajuns sub protectorat 
britanic în 1815, cînd mulţi negustori greci, reprezentînd interese britanice, 
s-au stabilit la Galaţi şi la Brăila. 56 

A 

In toamna anului 1811a avut loc o schimbare politică hotărîtoare la 
Dunărea de Jos. Ţarul Alexandru, care voia să-şi elibereze armatele pentru 
bătălia finală cu Napoleon, a semnat un armistiţiu cu otomanii la 28 oc¬ 
tombrie. Negocieri ulterioare au condus la semnarea Tratatului de la Bucu¬ 
reşti la 28 mai 1812. Confruntat cu coaliţia antirusă condusă de Napoleon 
şi sigur de iminenţa unui atac, Alexandru îşi redusese treptat pretenţiile 
teritoriale asupra Principatelor la acea parte a Moldovei ce se întindea în¬ 
tre Nistru şi Prut, teritoriu ce va fi cunoscut sub numele de Basarabia. Ţa¬ 
rul a fost, de asemenea, de acord să evacueze ambele Principate la trei luni 
după ratificarea Tratatului şi, într-adevăr, ultimele trupe ruseşti au plecat 

55 P. Simionescu şi R. Valentin, „Documents inedits concemant Ia creation du 
consulat britannique â Bucarest (1803)“, în Revue roumaine d’histoire, 8/2, 1969, 
pp. 241-262. 

56 P. Cernovodeanu, Relaţiile comerciale româno-engleze în contextul politicii orien¬ 
tale a Marii Britanii (1803 -1878), Cluj-Napoca, 1986, pp. 36-39. 

în octombrie 1812. Ţările Române au ajuns din nou sub suzeranitatea oto¬ 
mană şi de la Constantinopol au fost trimişi noi domnitori fanarioţi. 

a 

Infrîngerea lui Napoleon şi stabilirea unei noi ordini europene la Con¬ 
gresul de la Viena n-au avut un efect imediat prea mare asupra Principa¬ 
telor. Imperiul Otoman nu a fost reprezentat la congres, iar Marile Puteri 
au recunoscut în mod implicit Tratatul de la Bucureşti, considerînd că aces¬ 
ta ar fi reglementat problemele în Europa de Sud-Est. Totuşi, Tratatul de 
la Viena din 9 iunie 1815 conţinea anumite clauze care aveau să afecteze 
dezvoltarea viitoare a Ţărilor Române. Una dintre aceste clauze proclama 
libertatea de navigaţie şi de comerţ pe fluviile şi pe rîurile cele mai impor¬ 
tante ale Europei, inclusiv Dunărea, de la punctul din care erau navigabile 

a 

pînă la gurile lor. împreună cu noul statut al Rusiei ca stat riveran şi pre¬ 
zenţa sporită a navigaţiei europene pe Marea Neagră, această stipulaţie 
promitea să deschidă Principatele şi mai mult comerţului internaţional şi 
să le aducă mai direct în atenţia diplomaţiei europene. 

După Congresul de la Viena, Rusia şi-a redobîndit predominanţa pe 
care o avusese în Moldova şi în Ţara Românească înainte de 1812. Amba¬ 
sadorul ei la Constantinopol şi consulii de la Bucureşti şi de la Iaşi şi-au 
reluat intervenţia în forţă în treburile interne ale Principatelor şi au încer¬ 
cat să transforme elitele politice ale acestora în sprijinitori ai obiectivelor 
ruseşti în Europa de Sud-Est. Sarcina diplomaţilor ruşi a fost înlesnită de 
imensul prestigiu de care se bucura ţara lor atît printre domnii fanarioţi, 
cît şi printre boierii autohtoni datorită victoriei Rusiei asupra lui Napoleon 

A 

şi rolului de frunte pe care l-a jucat la conferinţa de pace. In plus, românii 
erau siguri că eliberarea lor de sub dominaţia otomană va fi înfăptuită de 
Rusia şi nu de Austria sau de puterile occidentale şi, ca atare, şi-au oferit 
fără reţineri colaborarea. Românii furnizau diplomaţilor ruşi în mod regu¬ 
lat informaţii cu privire la abuzurile otomane şi au întocmit nenumărate 
memorandumuri, prezentînd în mod detaliat propriile lor aspiraţii pe care 
le justificau cu ample argumente legale şi istorice. Domnitorii, în special, 
au profitat de această situaţie pentru a-şi spori rolul în afacerile externe, 
corespondînd direct cu ministrul rus al Afacerilor Străine, o încălcare fla¬ 
grantă a statutului lor de vasal. 

Obiectivul principal al ruşilor era să smulgă de la turci controlul perma¬ 
nent asupra Principatelor, însă ţarul prefera negocierile în locul războiului 
pentru a nu răsturna sistemul de alianţe internaţionale pe care îl promo¬ 
vase la Congresul de la Viena. Diplomaţii ruşi insistau de aceea asupra 
respectării autonomiei Principatelor, ştiind că această tactică va slăbi su¬ 
zeranitatea otomană şi va spori popularitatea Rusiei în rîndurile boieri¬ 
lor. Ruşii însă nu urmăreau cu o consecvenţă neabătută aceste scopuri. 

Dorinţa lui Alexandru de a ajunge la o înţelegere paşnică cu sultanul con¬ 
trazicea vederile reprezentanţilor săi de la Constantinopol. Grigori Stro- 
ganov, devenit ambasador în 1816, prefera linia dură în relaţiile cu turcii. 
Era sigur că ofertele de prietenie şi de compromis vor eşua, deoarece tur¬ 
cii nu vor permite niciodată Rusiei să exercite o influenţă permanentă asu¬ 
pra supuşilor lor creştini. Pe de altă parte, nu credea că Rusia trebuie să-şi 
sacrifice interesele vitale în regiune de dragul unei alianţe nesigure cu eu¬ 
ropenii occidentali. 57 

In Principate, oficialităţile ruse găseau că este avantajos să-i stîmească 
pe boieri şi pe domnitori unii împotriva altora. Stroganov de la Constan¬ 
tinopol şi Aleksandr Pini, consulul rus de la Bucureşti, foloseau pretenţi¬ 
ile fiscale nelimitate ale domnitorului ca un pretext convenabil pentru a 
invoca protecţia rusă a populaţiei, atît a celor privilegiaţi, cît şi a celor ne¬ 
privilegiaţi. Erau însă foarte atente să nu şi-l îndepărteze complet pe domni¬ 
tor. Mai curînd încercau să consolideze divanul din care făceau parte mari 
boieri şi înalţi prelaţi, pentru a contracara puterea domnitorului, dîndu-i 
divanului un rol lărgit şi mai multă independenţă în administrarea ţării, 
mai ales în probleme financiare. Astfel, atunci cînd domnitorul Ţării Ro¬ 
mâneşti, Alexandru Suţu, a încercat să-şi mărească lista civilă în 1819, Stro¬ 
ganov i-a dat instrucţiuni lui Pini să nu permită ca această chestiune să 
ajungă înaintea divanului dacă nu avea sprijinul boierilor şi al clerului. 

Ţarul a primit ajutor în eforturile sale de a ajunge la o înţelegere paş¬ 
nică cu sultanul din partea lui Mettemich, care dorea să preîntîmpine iz¬ 
bucnirea revoluţiei în Balcani. Mettemich voia în special să înlăture cauzele 
conflictului dintre Rusia şi Turcia, întrucît, după părerea sa, acestora le re¬ 
venea răspunderea principală pentru menţinerea ordinii în regiune. Folo- 
sindu-se de corespondenţa lui Friedrich von Gentz, confidentul său, cu 
domnul Ţării Româneşti, Alexandru Suţu, el i-a cerut cu insistenţă sul¬ 
tanului să-i facă concesii Rusiei în privinţa chestiunilor de frontieră în 
Caucaz, ca un „sacrificiu necesar 11 pentru păstrarea stabilităţii în Orien¬ 
tul Apropiat. 58 

Negocierile dintre Rusia şi Turcia, care au fost reluate în mod serios 
în iunie 1820, au dus în cele din urmă, la 3 aprilie 1821, la un acord gene¬ 
ral cu privire la întreaga gamă de probleme nerezolvate. In ceea ce pri¬ 
veşte Moldova şi Ţara Românească, cele două părţi au repetat principiile 

' 7 1. S. Dostian, Rossiia i balkanskii vopros. Moscova, 1972, pp. 145-151. 

58 I. C. Filitti, „Corespondenţa domnilor şi boierilor români cu Mettemich şi cu Gentz 
între 1812 şi 1828“, în Analele Academiei Române , Memoriile Secţiunii Istorice, seria 
a 11-a, 36, 1913-1914, pp. 973 1025. 

enunţate iniţial în Tratatul de la Kuciuk-Kainargi şi reafirmate, cu puţin 
înainte, în Tratatul de la Bucureşti. De data aceasta, cele două puteri au 
mers mai departe. Ele au specificat că divanele trebuie să joace un rol în 
elaborarea reglementărilor financiare viitoare ce urmau să stabilească bi¬ 
rurile şi proviziile datorate suzeranului otoman, ca plata tuturor livrărilor 
de bunuri să fie făcută la preţurile de piaţă curente şi ca libertatea comer¬ 
ţului cu alte ţări să fie garantată. 59 Cu toate că izbucnirea revoluţiei gre¬ 
ceşti a împiedicat aplicarea noului acord, reorganizarea administrativă a 
Ţărilor Române, cu care ambele părţi au fost de acord în principiu, a pre¬ 
gătit calea pentru schimbări constituţionale fundamentale în timpul ocu¬ 
paţiei ruseşti din 1829-1834. 


AUTONOMIA 


Ţările Române au supravieţuit inconsecventelor rivalităţi dintre Ma¬ 
rile Puteri, cel puţin în parte, pentru că acestea nu puteau ele însele să cadă 
vreodată de acord pentru mai mult timp asupra împărţirii unui teritoriu 
sau a delimitării sferelor de influenţă. Totuşi, supravieţuirea nu ar fi fost 
posibilă fără o puternică conştiinţă istorică a claselor conducătoare din so¬ 
cietatea românească. Meritul apărării existenţei politice a Ţărilor Române 
aparţine, în primul rînd, marii boierimi şi boierimii mijlocii. Boierii erau 
pe deplin conştienţi de diferenţele de statut legal între moldoveni şi mun¬ 
teni, ale căror legături cu statul otoman erau contractuale şi prevedeau drep¬ 
turi şi obligaţii reciproce, pe de o parte, şi greci, pe de altă parte, care-şi 
pierduseră individualitatea politică şi a căror ţară „era numită Turcia, nu 
Grecia 44 . 60 Ca principali purtători ai conştiinţei istorice, boierii se aflau în 
fruntea efortului de a-i convinge pe ruşi, pe austrieci şi chiar Poarta că Prin¬ 
cipatele nu renunţaseră niciodată la autonomia lor şi că era în avantajul 
tuturor celor interesaţi să o respecte. 

Boierii erau încurajaţi de împrejurările politice în schimbare din Eu¬ 
ropa de Sud-Est. Imperiul Otoman nu mai părea atît de formidabil pe cît 
fusese cîndva, iar boierii înşişi acceptau ideea declinului său inexorabil. 
La Bucureşti, circulau pamflete anonime sugerînd posibilitatea unei îm¬ 
părţiri teritoriale a Turciei europene care ar fi avantajat Principatele, pam¬ 
flete care dădeau expresie vie noii atitudini a boierilor. 


59 Hurmuzaki, Documente, XVIII, Bucureşti, 1916, pp. 485-493. 

60 V. Georgescu, Ideile politice şi iluminismul în Principatele Române, 1750-1831, 
Bucureşti, 1972, p. 138. 

Cererea de autonomie a boierilor era înrădăcinată în istorie şi în tra¬ 
diţie. Amintirea independenţei, care fusese transmisă de la o generaţie de 
cronicari la alta, a fost evidentă la negocierile de pace preliminare dintre 
Rusia şi Turcia, desfăşurate la Focşani, în 1772. Delegaţiile boierilor şi 
înaltelor feţe bisericeşti din ambele Ţări Române au cerut oficialităţilor 
ruse să readucă ţările lor la „relaţiile iniţiale 64, cu Imperiul Otoman şi să 
elimine toate „adăugirile 66 , precum birul exorbitant, nenumăratele daruri, 
livrările de bunuri şi starea de aservire generală suferită în timpul regimu¬ 
lui fanariot. Atunci cînd ministrul plenipotenţiar rus, contele Aleksei Orlov, 
a întrebat care fuseseră „relaţiile iniţiale 66 , românii i-au prezentat documen¬ 
te, dovedindu-i că Principatele îşi păstraseră autonomia, chiar de la primele 
ciocniri cu otomanii, în schimbul unei sume fixe. Originalele acestor docu¬ 
mente nu se mai puteau găsi, însă românii, bazîndu-se pe tradiţia conform 
căreia aceste documente, ahdname, existaseră cîndva, au elaborat propriile 
lor texte. 61 Orlov le-a acceptat ca atare, deşi ştia că sînt false şi, doi ani 
mai tîrziu, Tratatul de la Kuciuk-Kainargi recunoştea vechile privilegii ale 
Ţărilor Române ca datînd de pe vremea domniei sultanului Mahomed 
al IV-lea. 

Apărarea de către boieri a autonomiei după Tratatul de la Kuciuk-Kai- 
nargi a îmbrăcat diverse forme. Aceştia adresau petiţii Marilor Puteri, în 
primul rînd Rusiei. Ei cereau în mod repetat Ecaterinei a Il-a şi diploma¬ 
ţilor acesteia să-i ajute împotriva duşmanului comun şi să salveze ţările 
lor de la încorporarea în Imperiul Otoman, o catastrofa, după cum se plîn- 
gea boierul loan Cantacuzino în 1790, ce ar fi mai mare decît cutremurul 
de la Lisabona. Boierii afirmau autonomia legală a Ţărilor Române ori 
de cîte ori se prezenta o ocazie favorabilă pentru a-i împiedica pe dregă¬ 
torii otomani să-şi exercite puterile la nord de Dunăre şi să creeze prin 
aceasta precedente pentru un amestec permanent în treburile Principate- 

A 

lor. In secolul al XVIII-lea, cadiii oraşelor Brăila, Giurgiu şi Tumu, în 
mod special, continuau să-şi impună jurisdicţia asupra cazurilor în care 

A 

erau implicaţi musulmani şi creştini din afara raialelor. In 1774, boierii şi 
preoţii moldoveni au adresat prima dintr-un şir de petiţii către sultan prin 
care cereau ca hotărîrile domnitorului lor în toate pricinile civile şi pe¬ 
nale să nu fie supuse revizuirii de către nici o autoritate din afara ţării, ca 
pămîntenilor din Moldova şi Ţara Românească să nu li se permită să facă 
apel la nici o autoritate în afară de domnitor şi ca să nu li se permită cadiilor 

61 N. lorga, Genealogia Cantacuzinilor , Bucureşti, 1902, pp. 492-508; M. Kogăl- 
niceanu. Cronicele României sau letopiseţele Moldaviei şi Valahiei , III, ediţia a Il-a, 
Bucureşti, 1874, pp, 450-462. 

să judece pricini în cele două Principate. Cu toate că satisfacerea acestor 
cereri a întîrziat, boierii au reafirmat drepturile domnitorului ca judecător 
suprem şi sursă de maximă autoritate în materie de justiţie şi legislaţie, 
un principiu care a servit ca bastion al autonomiei politice în deceniile ce 
vor urma. O manifestare caracteristică a intenţiilor lor a fost petiţia lui Ioan 
Cantacuzino din 1790, care cerea ca Dunărea să redevină graniţa dintre 
Ţara Românească şi Imperiul Otoman, prin desfiinţarea raialelor, ca drep¬ 
tul boierilor de a alege domnitorul potrivit „legilor străbune^ să fie restabi¬ 
lit şi ca toate obligaţiile fiscale şi economice ale Principatului faţă de statul 
otoman să fie contopite în tribut, o unică sumă fixă, plătibilă din doi în 
doi ani. 62 

Toate aceste argumente legale şi istorice în sprijinul autonomiei nu 

au avut mare greutate pe lîngă Poartă, cu toate că sultanul recunoscuse 

* 

în mod implicit, în numeroase ocazii, autonomia Principatelor. încă de la 
mijlocul secolului al XVlII-lea, sultanul i-a cerut domnitorului Moldo¬ 
vei, Matei Ghica (1753-1756), să emită un firman prin care să le inter¬ 
zică paşalelor Hotinului şi Benderului să ia hotărîri în procesele din acest 
Principat sau să-i convoace pe împricinaţi în faţa curţilor lor. Funcţia ca- 
puchehaiei, reprezentantul domnului la Constantinopol, era o recunoaştere 
deschisă a autonomiei. In 1775, sultanul a ridicat rangul capuchehaiei la 
cel de trimis diplomatic, acordîndu-i anumite imunităţi şi dreptul de a călă¬ 
tori călare, un privilegiu rezervat ambasadorilor străini. De o importanţă 
fundamentală pentru promovarea cauzei boierilor a fost Noua Lege ( Ka - 
nun-i Cedid) din 1792, a lui Selim al III-lea, o cartă ce avea să guverneze 
relaţiile otomanilor cu Ţările Române pînă la Tratatul de la Bucureşti din 
1812. 63 Prin specificarea obligaţiilor economice şi fiscale ale Principate¬ 
lor şi prin restrîngerea mişcării dregătorilor şi negustorilor otomani la nord 
de Dunăre, sultanul accepta în mod tacit principiul autonomiei, cu toate 
că în practică nu ţinea adesea seama de el. 

Pe măsură ce sporea importanţa economică şi strategică a Principa¬ 
telor la sfîrşitul secolului al XVIII-Iea şi la începutul secolului al XlX-Iea, 
respectarea chiar formală de către otomani a autonomiei era în descreş¬ 
tere. Sultanul s-a arătat impenetrabil faţă de argumentele dreptului istoric 
avansat de către boieri şi n-a vrut să renunţe la drepturile sale suzerane asu¬ 
pra lor. Acesta se agăţa de principiul care fusese reafirmat generaţie după 

62 N. lorga, „Viaţa unui Mitropolit de altădată: Filaret al II-lea“, în Convorbiri 
literare , 35, 1901, pp. 1125-1131. 

63 M. A. Mehmet, „O nouă reglementare a raporturilor Moldovei şi Ţării Româ¬ 
neşti faţă de Poartă la 1792“, în Studii: Revistei de istorie , 20/4, 1967, pp. 691 707. 

generaţie în formula: „Moldova şi Ţara Românească sînt proprietatea mea 
moştenită 44 . Sultanul nu voia să audă de mandate pe viaţă pentru domni¬ 
tori, de alegerea domnitorilor de către boieri, de restituirea raialelor, de 
libertatea comerţului, de reprezentare diplomatică în Europa sau de crearea 
unei armate naţionale. Intervenţia rusă n-a rămas fără efect, dar în ciuda 
succeselor repurtate pe câmpul de bătălie şi a susţinutelor presiuni diplo¬ 
matice care au determinat concesiile otomane pe alte fronturi, sultanul 
nu voia să cedeze Principatele pentru că acestea deveniseră linia întîi de 
apărare a Imperiului în Europa şi rămăseseră grînarele Porţii. Dregătorii 
otomani nu făceau nici un secret din simţămîntul că cedarea Moldovei şi 
a Ţării Româneşti însemna începutul sfîrşitului pentru Imperiu în Europa. 

Intre 1800 şi 1812, boierii au încercat să-şi coordoneze campania pentru 
autonomie cu politica Rusiei, a Franţei şi a Austriei faţă de Imperiul Oto¬ 
man. Ei mai vedeau încă în Rusia principala lor speranţă de eliberare şi 
mai credeau încă într-o oarecare măsură într-o apropiată luptă între creşti¬ 
nătatea ortodoxă şi islam. Dar admiraţia lor faţă de Rusia nu mai era spon¬ 
tană şi necritică, aşa cum fusese în primii ani ai domniei Ecaterinei a Il-a. 
Intrucît teama lor faţă de turci scăzuse şi întrucît trăiseră pe pielea lor 
ocupaţia militară rusească şi intervenţia consulară în treburile lor, începu¬ 
seră să devină din ce în ce mai precauţi faţă de schimbarea suzeranităţii 
otomane cu autocraţia rusă. Sentimentele boierilor faţă de Franţa fluctuau 
după cum Napoleon părea înclinat sau nu să le sprijine cauza. In orice caz, 
aşa-numita partidă franceză a rămas restrinsă, iar o francofilie masivă avea 
să vină de-abia peste cîteva decenii. Austria nu avea sprijinitori adevăraţi 
printre boieri; doar în ultimă instanţă, aceştia căutau refugiu peste Carpaţi, 
în Transilvania, sau trimiteau apeluri la Viena. 

La sfîrşitul epocii fanariote, boierii din ambele Ţări Române s-au anga¬ 
jat în mişcarea de redobîndire a independenţei. Iordache Rosetti-Rosno- 
vanu, mare boier şi mare vistiernic al Moldovei, a înfăţişat succint cazul 
lor într-un memorandum trimis în 1818 ambasadorului rus Ia Constan- 
tinopol. 64 Acesta propunea limitarea tuturor obligaţiilor ţării faţă de statul 
otoman la un „dar 44 anual. Insista însă ca Moldova să fie guvernată ca un 
stat independent şi să nu mai fie forţată să îndure amestecul otoman în 
treburile ei economice şi politice. Realist fiind, a recunoscut că moldove¬ 
nii nu puteau atinge acest scop prin ei înşişi şi a recomandat ca ţara să 
caute „protecţia 44 Rusiei. Aceasta a fost formula care va pune efectiv capăt 
dominaţiei otomane în Principate în decursul unui deceniu. 


64 Georgcscu, Memoires et projets . pp. 69-71. 

Contururile economice şi sociale ale României modeme erau încă ne¬ 
clare în ultimele decenii ale secolului al XVIII-lea şi la începutul secolu¬ 
lui al XlX-lea. Structurile tradiţionale păreau intacte: agricultura continua 
să domine economia şi, atît în materie de organizare, cît şi sub raport teh¬ 
nic, păstra moştenirea trecutului; meşteşugarii ofereau majorităţii consu¬ 
matorilor bunurile de care aveau nevoie în viaţa cotidiană şi se bizuiau 
pe venerabilul sistem al breslelor pentru a organiza producţia şi desface¬ 
rea; negoţul nu a înregistrat nici o abatere, nici ca orientare, nici ca volum, 
de la tipicurile cunoscute; structurile sociale păreau fixate în timp, întrucît 
boierii îşi menţineau predominanţa, iar majoritatea ţăranilor, principalii 
purtători ai greului societăţii, sufereau din cauza sărăciei şi neluării în sea¬ 
mă. Totuşi, această impresie de imobilism este înşelătoare. Dincolo de aceste 
aparenţe, se afirmau largi tendinţe spre schimbare: populaţia era în creş¬ 
tere, un fenomen ce avea să afecteze viaţa materială şi organizarea socială 
în mod fundamental; aveau loc diferenţieri şi noi alinieri în cadrul diver¬ 
selor clase sociale, ce vor duce la triumful burgheziei şi la eclipsarea boie¬ 
rimii; subtilele modificări de mentalitate, mai ales în probleme legate de 
proprietate şi spiritul întreprinzător, vor impulsiona adoptarea unor noi mo¬ 
dele economice. 


POPULAŢIA Şl STRUCTURA SOCIALA 

Insuficienţa datelor ne îngreunează urmărirea cu certitudine a schim¬ 
bărilor demografice survenite în Moldova şi în Ţara Românească între anii 
’70 ai secolului al XVIII-lea şi anii ’20 ai secolului al XlX-lea. Nu se în¬ 
tocmeau statistici în mod regulat sau sistematic. Recensămintele erau or¬ 
ganizate doar ocazional, în scopul impozitărilor, dar acestea înregistrau 
mai curînd sate şi familii decît indivizi. Cifrele pe care le oferă sînt, cu 
toate acestea, clare într-o anumită privinţă: populaţia din ambele Ţări Ro- 

mâne era în creştere. Estimările privind populaţia totală variază conside¬ 
rabil de la sursă la sursă. Pentru Ţara Românească, acestea sînt cuprinse 
între 600 000 şi 1 350 000 de locuitori în 1774, între 915 000 şi 1 767 000 
în 1812-1815 şi între 1 200 000 şi I 795 000 în 1819-1820. Cifrele mai 
mici sînt probabil mai aproape de situaţia reală. Populaţia Moldovei a fost 
estimată Ia 320 000 de locuitori în 1772, la 528 000 în 1803 şi la 1 115 000 
în 1826. Ultima cifră este neîndoielnic prea mare. Creşterile au avut loc 
în special în zonele rurale, în timp ce numărul orăşenilor a rămas compa- 

A 

rativ scăzut. In 1803, populaţia rurală a Moldovei era de 479 850 per¬ 
soane (reprezentînd 90,9 la sută din total), cea urbană era de 48 050 
persoane (9,1 la sută); în 1832, cifrele erau 1 062 927 (89,1 la sută) şi, 
respectiv, 129 413 (10,9 la sută). 1 Densitatea populaţiei în Moldova a cres¬ 
cut de la 7,7 persoane pe km 2 * în 1774 la 11,8 persoane în 1803. Tendinţe 
similare se pot observa şi în Ţara Românească. 

Sînt greu de explicat precis aceste mutaţii demografice. Ratele natali¬ 
tăţii şi mortalităţii sînt necunoscute, cu toate că trebuie să presupunem 
că cea de a doua era înaltă, din cauza igienei şi sanitaţiei rudimentare, atît 
la sate, cît şi la oraşe, a absenţei unor servicii de asistenţă medicală eficien¬ 
te pentru masa populaţiei şi, în special, din cauza proastei alimentaţii. Creş¬ 
terea populaţiei a fost încetinită şi de numeroasele războaie purtate pe 
pămînt românesc între 1768 şi 1812. Acestea au afectat activitatea agri¬ 
colă şi viaţa socială, întrucît mişcarea armatelor încolo şi încoace era în¬ 
soţită de dezordine civilă, de distrugerea recoltelor, de rechiziţionări şi 
de jafuri, precum şi de răspîndirea bolilor. Multe sate erau pur şi simplu 
abandonate, locuitorii lor fugind în locuri mai puţin expuse mişcărilor de 
trupe sau căutînd adăpost dincolo de hotarele ţării. In afară de război, im¬ 
punerile fiscale din ce în ce mai oneroase şi pretenţiile economice ale dom¬ 
nitorului, ale boierilor şi ale dregătorilor otomani, care împovărau în special 
ţărănimea, i-au determinat pe mulţi săteni să-şi ia lumea în cap. Fuga era 
un fenomen comun în secolul al XVIII-lea, înregistrînd un moment de vîrf 
în timpul războiului ruso-turc din 1768-1774. In acei ani, de pildă, au fost 
abandonate 91 din totalul de 791 de localităţi din Oltenia, iar registrele 

1 E. Negruţi, „Situaţia demografică a Moldovei în secolul al XIX-lea“, în Revista 
de istorie , 34/2, 1981, pp. 243-257; idem. Satul moldovenesc în prima jumătate a seco¬ 
lului al XlX-lea: contribuţii demografice , Iaşi, 1984, pp. 13-27; P. G. Dmitriev, Narodo- 
naselenie Moldavii (po materialam perepisei 1772-1773, 1774 i 1803 gg), Chişinău, 
1973, pp. 56-91. 

2 G. Iscru, „Fuga ţăranilor — forma principală de luptă împotriva exploatării în 

veacul al XVllMea în Ţara Românească' 4 , în Studii: Revistă de istorie , 18/1, 1965, 

pp. 125 146. 

mitropoliei Ungrovlahiei pentru 1772-1774 nu au înregistrat nici un fel 
de strîngeri de venituri, deoarece „pămîntul era fără oameni“. Multe sate 
au fost părăsite, de asemenea, în timpul războiului din 1787-1792.' In 1804 
şi în 1805, impozitele grele au provocat un exod masiv al populaţiei din 
Ţara Românească la sud de Dunăre. Efectele fugii erau de obicei tempo¬ 
rare, căci mulţi dintre cei care îşi părăseau satele se întorceau atunci cînd 

* 

situaţia se îmbunătăţea. In acelaşi timp, avea loc un flux constant al popu¬ 
laţiei în sens contrar, către Ţările Române, în special al românilor din Tran¬ 
silvania, iar la începutul secolului următor al evreilor din Galiţia şi din 
Bucovina, ceea ce compensa unele pierderi provocate de emigrare. 3 4 

Un spor semnificativ al populaţiei s-a înregistrat după 1812. La început 
gradat, acesta s-a accelerat între 1830-1860. Cauzele erau multiple. Tra¬ 
tatul de la Bucureşti din 1812 a inaugurat o perioadă de pace relativă, 
iar eliminarea ultimilor domni fanarioţi, în 1821, precum şi noile şi seve¬ 
rele limitări ale amestecului politic şi ale exploatării economice otomane 
au adus o oarecare stabilitate socială şi au însufleţit speranţele de progres 
printre fruntaşii populaţiei rurale şi urbane. Era vizibilă o schimbare a stă¬ 
rii de spirit, dar nu se remarca tot atît de uşor o îmbunătăţire a condiţiilor 
materiale de viaţă, care ar fi putut reduce rata mortalităţii. Frecvenţa şi gravi¬ 
tatea ciumei şi altor boli au descrescut, în parte, poate, datorită unei efica¬ 
cităţi mai mari a carantinei de-a lungul Dunării. Totuşi, calitatea îngrijirii 
medicale şi accesul masei populaţiei la aceasta au rămas neschimbate. Foa¬ 
metea era mai puţin frecventă şi mai puţin întinsă, probabil datorită faptu¬ 
lui că producţia de grîne şi de alte culturi era în creştere, ceea ce facea ca 
hrana să fie mai abundentă. Rămîne însă îndoielnică îmbunătăţirea într-o 
măsură semnificativă a alimentaţiei majorităţii populaţiei. 

Societatea din cele două Ţări Române era organizată pe baza stărilor, 
dar modelul era lipsit de rigiditatea şi de claritatea structurilor similare din 
Europa Centrală şi din Europa Occidentală. 5 Statutul juridic al fiecărei stări 
nu fusese reglementat în mod sistematic şi depindea mai curînd de obiceiul 

3 S. Columbeanu, Grandes exploitations domaniales en Valachie au XVIIl-e siecle , 
Bucureşti, 1974, pp. 38^47. 

4 Ş. Meteş, Emigrări româneşti din Transilvania în secolele XII1-XX, ediţia a Il-a, 
Bucureşti, 1977, pp. 148-173. Cu privire la imigrarea evreilor în Moldova, vezi studiul 
extins al lui Louis Roman, „Imigrarea evreilor şi situaţia provinciilor româneşti şi a Ungariei 
(secolele XVIII-XIX)“, în Studia et acta historiae iudaeorum Romaniae , Voi. 6 (2001), 
pp. 48 107, şi Introducerea la Izvoare şi mărturii referitoare la evreii din România , voi. II, 
partea a Il-a, Bucureşti, 1990, pp. XXIX-LXXV, şi voi. III, partea I, Bucureşti, 1999, 
pp. 10-69. 

5 V. A. Georgescu, „Les Asscmblees d’ctats en Valachie et en Moldavie de 1750 
â 1831/1832“, în Revue roumaine d'histoire , 11/1, 1972, pp. 27-33. 

pămîntului şi de legile adoptate cînd şi cînd de-a lungul multor veacuri. 
Cu toate acestea, în secolul al XVII 1-lea cîteva stări au căpătat contururi 
mai mult sau mai puţin distincte. Hrisoavele domneşti, în special refor¬ 
mele lui Constantin Mavrocordat în ambele Principate, în anii ’40 ai se¬ 
colului al XVIII-lea, au consolidat statutul juridic al boierimii şi al clerului. 
Alte legi au şlefuit structura organizatorică a breslelor, ridicînd marii ne¬ 
gustori şi meşterii la statutul de elită urbană. 

Principalele patru stări — boierimea, clerul, orăşenimea mijlocie şi ţă¬ 
rănimea — se distingeau una de alta atît prin privilegiile politice, econo¬ 
mice şi sociale de care dispuneau fiecare în parte, cît şi, într-o oarecare 
măsură, prin lipsa unor drepturi, respectîndu-se principiul adesea enun¬ 
ţat că fiecare individ trebuia să rămînă în limitele propriei sale stări. Ex¬ 
clusivismul social se manifesta prin căsătorie, care a rămas o asociere între 
ranguri şi ordine egale. Discriminarea dintre stări se exprima prin titluri, 
îmbrăcăminte şi locuinţă, modul particular de folosire a limbii materne, 
prin atitudinea faţă de anumite limbi şi culturi străine, în special greacă şi 
franceză. Marea boierime forma o castă aristocrată, clar distinctă de bo¬ 
ierii de rangul al doilea şi al treilea. Boierii, la rîndul lor, se deosebeau de 
neamuri şi de mazili, care erau descendenţi ai boierilor de rangul întîi şi 
respectiv de al doilea, şi care nu aveau parte de dregătorii. In ceea ce pri¬ 
veşte biserica, o mare prăpastie sub raportul învăţăturii şi nivelului de via¬ 
ţă diferenţia înaltul cler de preoţii parohi. La oraş, negustorii şi meseriaşii 
erau departe de a alcătui grupuri omogene, fie din punct de vedere social, 
fie din punct de vedere etnic, iar deosebirile din cadrul celor două ranguri 
erau adesea adînci. La sate, ţăranul liber era ceva mai bine situat decît ve¬ 
cinul său dependent, însă dependenţa în sine se manifesta şi ea în mii şi 
mii de feluri. Sistemul stărilor se complica şi mai mult prin existenţa a nu¬ 
meroase grupuri privilegiate, în afara nobilimii şi a clerului, precum pos- 
luşnicii şi scutelnicii, a căror poziţie socială nu poate fi precis definită. 

Boierii constituiau principala forţă economică şi politică a ţării, cu toate 

. A 

că erau clasa socială cea mai puţin numeroasă. In 1806, de exemplu, erau 
593 de boieri (de toate rangurile), care deţineau dregătorii în Ţara Româ¬ 
nească. Chiar după valul vînzărilor de titluri de către domnii fanarioţi, în 
ultimii douăzeci de ani ai domniei lor, cînd clasa boierească a crescut nu¬ 
meric în mod apreciabil, în 1832 se înregistrau mai puţin de cinci fami¬ 
lii boiereşti la fiecare mie de familii din Ţara Românească. 

6 D. Bcrindci şi I. Gavrilă, „Mutaţii în sînul clasei dominante din Ţara Românească 
în perioada de destrămare a orînduirii feudale 44 , în Revista de istorie , 34/11, 1981, 
pp. 2029 2046. 

Cu toate că instituţia nobiliară era tot atît de veche ca şi Ţările Ro¬ 
mâne, înaintea domniei lui Constantin Mavrocordat, la mijlocul secolu¬ 
lui al XVIU-lea, nu s-a făcut nici un fel de efort pentru a stipula condiţiile 
în care cineva putea face parte din clasa boierimii. De regulă, pînă atunci, 
criteriul principal de stabilire a statutului boieresc îl constituia deţinerea 
de pămînt. La începutul secolului al XVIII-lea, istoricul — şi mai tîrziu 
domnitorul Moldovei — Dimitrie Cantemir sugera în Descriptio Molda- 
viae că primul semn de nobleţe la români era stăpînirea asupra pămîntu- 
lui. 7 Mărimea unei moşii boiereşti determina de obicei locul pe care stăpînul 
acesteia îl ocupa pe scara socială şi măsura în care putea fi clasificat drept 
boier mai mare sau mai mic. O moşie mare sugerează existenţa unei cla¬ 
se boiereşti ereditare; în practică, după cîte se pare, titlul trecea de la tată 
la fiu. 

Constantin Mavrocordat a procedat la codificarea poziţiei boierilor pen¬ 
tru a spori dependenţa acestora faţă de domnitor şi a face să crească spri¬ 
jinul dat de către aceştia sistemului politic şi social existent. Pentru a-şi 
îndeplini primul ţel, a făcut din dregătorie singurul criteriu de apartenenţă 
la clasa boierească iar pentru a-şi asigura loialitatea boierilor le-a garantat 
scutirea de biruri. Constantin Mavrocordat a împărţit în mod formal bo¬ 
ierii în două categorii — marii boieri, care deţineau cele mai importante 

A 

19 dregătorii, şi restul, care aveau funcţii mai puţin înalte. In 1775, Ale¬ 
xandru Ipsilanti a modificat ordinea rangurilor boiereşti, avînd în vedere 
numărul crescînd al dregătorilor. El a împărţit prima stare în trei, degra- 
dîndu-i pe boierii mai mici şi pe boiernaşi, incluşi de acum înainte în stă¬ 
rile a patra şi a cincea, deşi criteriul deţinerii unei dregătorii a rămas valabil 
pentru stabilirea apartenenţei la clasa boierească. Cerinţa deţinerii unei dre¬ 
gătorii pentru recunoaşterea statutului de boier încălca în mod clar obiceiul 
pămîntului. Dar situaţia concretă a făcut să se reconcilieze încetul cu în- 

A 

cetul tradiţia cu inovaţia. Termenul de boier însemna acum dregător. Insă 

A 

dregătorul respectiv era, cu puţine excepţii, şi stăpînul unei moşii. In a doua 
jumătate a secolului al XVlll-lea, dregătoria stabilea, astfel, locul cuiva în 
ierarhia boierească, deşi controlul asupra pămîntului continua să determine 
însăşi apartenenţa la clasa boierească. 

Boierii erau evident departe de a fi o instituţie monolită, aşa cum o 
considerau cei din afară. Existau tensiuni permanente între vechii boieri, 
care îşi datorau poziţia moştenirii sau deţinerii de pămînt, şi nou-veniţii, 

7 D. Cantemir, Descriptio Moldaviae , Bucureşti, 1973, p. 299. Totuşi, în alt loc, 
Dimitrie Cantemir susţine că nohilitatea era conferită de slujirea domnitorului (ibid., 
pp. 281 287). 

care îşi dobîndiseră rangul boieresc prin deţinerea unei dregătorii sau prin 
cumpărarea ei. Boierii de provincie îi invidiau pe marii boieri şi pe cei 
care slujeau în Capitală, unde se aflau în primele rînduri ale celor cărora 
domnitorul le împărţea favoruri. Existau, de asemenea, şi diferende etnice. 
Boierii pămînteni erau iritaţi de intruziunea grecilor, care-i însoţeau pe 
domnii fanarioţi. în a doua jumătate a secolului al XVlIl-lea, problema 
devenise mai puţin acută, întrucît majoritatea grecilor fuseseră asimilaţi 
şi, ca atare, boierii erau, în cea mai mare parte, omogeni din punct de ve¬ 
dere etnic. De pildă, în Moldova, în 1810, din 465 de boieri, doar 17 erau 
greci, iar în Ţara Românească, în anii ’20, erau doar 62 de boieri greci. 

Principala cauză a tensiunilor din sînul clasei boiereşti era, fără doar 
şi poate, concepţia pe care marii boieri o aveau despre ei înşişi. Se conside¬ 
rau o aristocraţie, un grup exclusiv, compus din cele mai bune elemente 
ale societăţii, singurii capabili să conducă. O astfel de atitudine cerea un 
anumit stil de viaţă. Boierii trebuiau să trăiască în „nobleţe". Astfel, nu 
se puteau angaja în anumite activităţi, precum negoţul. Teoretic, ei trebu¬ 
iau să trăiască de pe urma roadelor pămîntului, deşi nu trebuiau neapărat 
să locuiască acolo şi să-l administreze ei înşişi. Mulţi boieri, într-adevăr, 
locuiau în Capitală sau într-un oraş de provincie, unde se simţeau obligaţi 
să ducă un anumit stil ostentativ de viaţă, potrivit rangului lor. Acest lucru 
era costisitor, iar datoriile în care intrau şi recompensele primite din partea 
domnitorului îi legau mai mult ca oricînd de curtea domnească. 

Ultima jumătate de secol de domnie fanariotă a fost martora unor schim¬ 
bări fundamentale în stilul de viaţă al boierilor. Principala cauză era con¬ 
tactul cu Occidentul. înainte de adoptarea unor obiceiuri vest-europene, 
boierii se descurcau uşor, din veniturile moşiilor lor, şi duceau o existen¬ 
ţă relativ simplă. Cu toate că preţurile produselor agricole recoltate de pe 
moşiile lor erau scăzute, serviciile în muncă prestate de ţărani, de scutel- 
nici şi de posluşnici, precum şi venitul ce-1 obţineau din monopolul asupra 
vînzărilor de produse — băuturi alcoolice şi came — pe moşiile lor le asi¬ 
gurau o existenţă materială relativ lipsită de griji. 

Schimbările în acest mod de viaţă au devenit mai evidente după răz¬ 
boiul ruso-turc din 1768-1774. Influenţa franceză - introdusă de către 
domnitorii fanarioţi — era din ce în ce mai puternică şi mai răspîndită. 
Momentul marchează începutul europenizării claselor de sus româneşti, 
oricît de superficial ar fi fost iniţial acest proces. în timpul războiului, bo¬ 
ierii au venit în contact cu ofiţerii ruşi, mulţi dintre aceştia fiind de origine 
franceză, germană sau greacă şi avînd o educaţie cosmopolită. Aceştia au 
introdus dansurile franţuzeşti, muzica europeană, jocul de cărţi şi tot ei au 

fost aceia care organizau soarele cu astfel de distracţii. Femeile participau 
la aceste petreceri în mod regulat şi, prin contactul cu societatea din afara 
familiei, au început să se emancipeze. Mulţi boieri au început să imite no¬ 
bilimea europeană nu numai în stilul de viaţă, ci şi în simbolurile acesteia, 
grăbindu-se să adopte blazoane şi să-şi alcătuiască genealogii. 8 Rezulta¬ 
tul acestei occidentalizări de suprafaţă era o goană după lux în toate do¬ 
meniile, de la îmbrăcăminte, mobilier, pînă la distracţii. Drept rezultat, 
bugetele multor gospodării boiereşti au fost grav afectate, iar falimentele 
au devenit din ce în ce mai mult un lucru obişnuit. 

Un astfel de portret al boierilor, oricît de caracteristic ar fi, este, cu toa¬ 
te acestea, incomplet. O parte dintre ei erau educaţi şi participau ca nişte 
oameni luminaţi la treburile obşteşti şi de stat. Un exemplu elocvent îl ofe¬ 
ră marele boier Radu Golescu (1746-1818), mare moşier şi înalt dregător, 
care poseda o bibliotecă splendidă şi care le-a oferit fiilor săi o educaţie 
la înălţimea posibilităţilor din vremea aceea în Ţările Române, inclusiv 
studiul limbii franceze şi al celei italiene. 9 Atît el, cît şi fiii săi erau pătrunşi 
de un puternic simţ al datoriei, în sensul promovării binelui general. Mulţi 
alţi boieri se aflau în fruntea mişcărilor de reformă constituţională în Prin¬ 
cipate şi de eliberare de sub dominaţia otomană. Din rîndurile lor s-au ri¬ 
dicat cei mai de seamă gînditori politici sau economici ai vremii. 

Vechea clasă boierească, legată de pămînt şi de tradiţiile sale aristocra¬ 
tice, s-a transformat treptat dinlăuntrul său. Rangurile boiereşti mai joase 
au devenit mai insistente în cererile lor de a împărţi puterea şi privilegi¬ 
ile cu marii boieri, iar noile categorii sociale, în special negustorii şi cămă¬ 
tarii, au intrat în rîndurile boierimii în număr crescînd, aducînd o dată cu 
ei valori şi aspiraţii sociale diferite de cele ale vechii aristocraţii. Mulţi din¬ 
tre boierii de ranguri superioare începuseră şi ei să se angajeze în comerţ 
şi făceau investiţii în industrie, ceea ce i-a determinat să adopte concep- 

A 

ţiile şi etica partenerilor şi concurenţilor lor ce nu aparţineau boierimii. îm¬ 
preună, aceştia participau la formarea clasei mijlocii modeme româneşti. 

Ţăranii, alcătuind majoritatea covîrşitoare a populaţiei, constituiau baza 
masivă a piramidei sociale. Formau într-adevăr o stare, dar era cea a ce¬ 
lor neprivilegiaţi, pentru că legislaţia care le definea statutul le punea în 
cîrcă principala povară a susţinerii ordinii sociale şi politice existente, lip- 
sindu-i, în acelaşi timp, de posibilitatea de a avea un cuvînt de spus în con- 

x R Eliade, De l’influence franqaise sur l’esprit public en Roumanie, Paris, 1898, 
pp. 181-190; N. lorga. Istoria românilor prin călători , Bucureşti, 198L pp. 437- 452. 

9 A. lordache, Goleştii: locul şi rolul lor în istoria României , Bucureşti, 1979, 
pp. 13-15. 

ducerea ei, cu excepţia, poate, a treburilor la nivel sătesc. Dacă ţăranii 
erau uniţi ca un singur om în plata birurilor, în prestarea obligaţiilor în 
muncă şi în lipsa de drepturi sociale, din alte puncte de vedere, erau des¬ 
părţiţi printr-un număr aproape infinit de trepte în statutul lor, fie că erau 
dependenţi, fie că erau liberi. 

A 

In a doua jumătate a secolului al XVlII-lea, cel mai cuprinzător strat 
de ţărani dependenţi îl constituiau clăcaşii, adică aceia care prestau clacă 

A 

pentru moşier. Aceştia nu erau iobagi. In Ţara Românească, în 1746, şi 
în Moldova, în 1749, în timpul domniilor lui Constantin Mavrocordat, 
legătura personală fusese desfiinţată. Iniţiativa acestei reforme în ambele 
Ţări Române aparţinuse domnitorului şi dregătorilor săi, care au încer¬ 
cat să transforme şerbii (rumâni în Ţara Românească, vecini în Moldova) 
într-un contribuabil serios şi un cultivator conştiincios al pămîntului. Alt¬ 
fel, îşi făcuseră ei socoteala, ar fi fost imposibil să facă faţă nevoilor finan¬ 
ciare crescînde ale statului, determinate de creşterea continuă a numărului 
dregătorilor şi, în special, de cerinţele fiscale şi economice otomane spo- 

A _ 

rite. In Ţara Românească, divanul a hotărît, la 5 august 1746, ca rumânii 
să se poată răscumpăra în bani, dar că pămîntul să rămînă în stăpînirea 
boierilor. Astfel, ţăranul îşi obţinea libertatea personală, dar nu i se recu¬ 
noştea pretenţia legală asupra pămîntului. Rămînea dependent din punct 
de vedere economic de boier, prestînd servicii în muncă pentru acesta, ca 
o chirie pentru folosirea pămîntului pe care familia sa îl cultivase de ge- 

A 

neraţii întregi. In Moldova, divanul a aprobat o reglementare asemănătoa¬ 
re la 6 aprilie 1749, dar boierii specificau că foştii vecini erau obligaţi să 

A 

presteze 24 de zile de muncă pe an. Intr-un anumit sens, în sistemul de 
clacă, relaţiile economice de şerbie continuau de fapt, chiar dacă nu de 

A 

drept, să existe în ambele Principate. In afară de prestaţia în muncă, clă¬ 
caşii continuau să plătească diferite dări boierului şi respectau monopo¬ 
lul acestuia în privinţa vînzării unor produse ca vinul şi carnea, precum 
şi în privinţa măcinării cerealelor. Clăcaşii erau în primul rînd răspunză¬ 
tori pentru plata birului şi a numeroase alte dări impuse de stat. 10 

Existau însă şi multe sate în care locuitorii acestora nu aveau nici o obli¬ 
gaţie faţă de vreun boier anume şi unde controlau ei înşişi pămîntul pe 
care-1 lucrau. Aceşti ţărani aveau de obicei în deplină proprietate cîte un 
lot familial (ocină) şi lucrau restul pămîntului în devălmăşie cu ceilalţi 

10 V. Mihordea, Maitrcs du sol et paysans dans Ies Principautes Roumaines au XVIIÎ-e 
sieck\ Bucureşti, 1971, pp. 79-114; I. Corfus, L'Agriculture en Valachie durant la 
premiere moitie du XlX-e siecle , Bucureşti, 1969, pp. 15-137. 

membri ai satului devălmaş. Potrivit legii, ţăranii liberi erau puşi în aceeaşi 
categorie cu ceilalţi „stăpîni de pămînt“, dar, spre deosebire de boieri, erau 
supuşi impozitării. 

Satele libere, spre deosebire de cele care căzuseră sub controlul moşie- 
rilor, şi-au menţinut vechile drepturi de a se autoconduce. Instituţia de 
bază era adunarea satului, obştea 11 , unde toţi locuitorii adulţi, bărbaţi şi 
femei, participau atît la dezbateri, cît şi în luarea deciziilor. Aici toţi erau 
egali, dar obiceiul permitea bărbaţilor mai înţelepţi şi mai în vîrstă ai sa¬ 
tului să aibă o poziţie de frunte. Satul, prin obşte, era deţinătorul nominal 
al pămîntului pe care-1 ocupau locuitorii acestuia, iar obştea avea respon¬ 
sabilitatea de a-1 apăra împotriva încălcării lui de către satele învecinate 
şi moşieri. Satul era, de asemenea, o persoană juridică, ce avea posibili¬ 
tatea chiar să se vîndă sau să se angajeze să facă clacă, de obicei pentru 
o perioadă limitată, în schimbul unui împrumut. In acelaşi timp, avea res¬ 
ponsabilităţi economice colective faţă de stat pentru plata dărilor şi faţă 
de propriii săi membri în privinţa coordonării activităţilor lor agricole. 

Pe măsură ce creştea povara impozitării, mulţi ţărani liberi au fost ne¬ 
voiţi să-şi vîndă ocinile şi să accepte statutul de clăcaşi: Această practică, 
ce se manifesta încă din secolul al XVII-Iea, s-a accelerat în veacul urmă¬ 
tor. Boierii, dornici să-şi mărească moşiile, profitau de nevoia de bani a 
ţăranilor liberi, infiltrîndu-se în comunitate şi încercînd să-i convingă pe 
membrii acesteia să le vîndă loturile de care dispuneau, un act de înstrăi¬ 
nare care încălca obiceiul pămîntului. Pe Ia sfîrşitul perioadei fanariote, 
numărul ţăranilor liberi se redusese la o mică fracţiune din populaţia ţă¬ 
rănească totală. 

O discuţie cu privire la societatea urbană trebuie să pornească de la fap¬ 
tul că graniţa dintre sate, pe de o parte, şi oraşe şi tîrguri, pe de altă parte, 
era departe de a fi distinctă. Mulţi locuitori ai oraşelor păstraseră legături 
strînse cu satul. Ca deţinători de pămînt arabil şi de păşuni, aceştia conti¬ 
nuau să-şi obţină o parte de venit din agricultură. Zonele rurale furnizau 
un şuvoi continuu de emigranţi către centrele urbane. Imigraţia era de fapt 
trăsătura caracteristică a vieţii urbane. Mai curînd decît sporul natural, aceas¬ 
ta explica creşterea populaţiei în oraşe şi tîrguri şi impunea vieţii urbane 
un caracter mai tranzitoriu, mai puţin aşezat decît al satului. Cu toate că 
este prea devreme să vorbim de o mentalitate urbană, ocupaţiile şi aspi¬ 
raţiile locuitorilor urbani începuseră totuşi să creeze o conştiinţă socială 
distinctă de cea rurală. 


11 Cu privire la organizarea obştii săteşti, vezi H. H. Stahl, Contribuţii la studiul 
satelor devâlmaşe româneşti , II, Bucureşti, 1959, pp. 25-102. 

Marea burghezie forma o elită nenobiliară a oraşelor. Compusă din mari 
negustori, angajaţi în negoţul la mare depărtare şi în alte activităţi eco¬ 
nomice pe scară largă, şi din meşteri care produceau bunuri în cantităţi 
suficiente pentru o piaţă extensivă şi care foloseau un număr mare de calfe 
şi ucenici, marea burghezie domina oraşele cam în acelaşi fel în care bo¬ 
ierii dominau satele. Singurul element care-i caracteriza pe toţi membrii 

* 

acestei clase era bogăţia. In comparaţie cu restul populaţiei urbane, nici un 
burghez nu era sărac; el îşi putea permite mai mult decît strictul necesar. 
O altă caracteristică a membrilor marii burghezii era simţămîntul propriei 
lor importanţe în creştere, care îi făcea să emită pretenţii sociale depăşind 
originile lor. Capitalul, pe care-1 acumulau în special prin negoţ, dar şi în- 
tr-o oarecare măsură prin „manufactură" (prelucrarea materiilor prime în 
ateliere modeste) şi prin „bănci" (împrumut de bani şi schimb de bani), le 
dădea posibilităţile materiale să se ridice în ierarhia socială şi făcea din 
ei o componentă importantă a aparatului administrativ. Burghezii aveau 
şi o atitudine distinctă faţă de muncă şi viaţă — cumpătare şi hărnicie, pre¬ 
cum şi un spirit întreprinzător în căutarea unor noi surse de înavuţire — 
care-i deosebea de majoritatea boierilor. Totuşi, nu-şi dezvoltaseră încă o 
conştiinţă a apartenenţei la o clasă distinctă, cu interese permanente pro¬ 
prii. Mai curînd, erau gata să-şi abandoneze statutul şi să intre în nobi¬ 
lime, acceptînd valorile acesteia ca pe propriile valori. Ca atare, au investit 
o mare parte din bogăţia lor în pămînt şi în ascensiunea pe scara socială. 

Marii negustori, denumiţi toptangii în documentele contemporane, fă¬ 
ceau negoţ cu ridicata în special cu produse agricole, pe care agenţii lor 
le colectau din toate colţurile Principatelor, cîteodată la cererea domnito¬ 
rilor. O altă întreprindere lucrativă era arendarea vămilor şi a minelor de 
sare. Mărfurile acestor neguţători ajungeau în principalele oraşe comer¬ 
ciale ale Europei Centrale şi, printr-o reţea de corespondenţi, erau infor¬ 
maţi tot timpul în legătură cu tendinţele economice de pe întregul continent. 
Unii dintre ei, datorită influenţei de care se bucurau în locurile înalte şi su¬ 
melor mari de bani pe care erau dispuşi să le plătească, dobîndeau rangul 
de boier. 

O personalitate de marcă printre marii negustori a fost Ioan Hagi 
Moscu. 12 Acesta era noul tip de negustor, care combina comerţul la mare 
depărtare între Ţara Românească şi pieţele internaţionale cu strîngerea 
impozitelor şi înaltele funcţii administrative. Născut în 1751, la Salonic, 
într-o familie de negustori macedo-români, vorbitori de limbă greacă, Ioan 

12 D. Limona şi E. Moisuc, „Casa comercială Ioan Hagi Moscu şi Ştefan I. Moscu 
ilin Bucureşti", în Revista arhivelor , 37/3, 1975, pp. 256-271. 



88 


ROMÂNII, 1774-1866 


Hagi Moscu şi-a extins afacerile la nord de Dunăre şi, datorită bogăţiei 
enorme pe care a acumulat-o, a obţinut o succesiune de funcţii oficiale. 
Incepînd ca supraveghetor al minelor de sare în 1786, a reuşit în decurs 
de un deceniu să ajungă paharnic, o funcţie boierească de rangul al treilea, 

A 

pe care, fără doar şi poate, şi-o cumpărase. In 1812, a ajuns mare vistier 
şi avea puteri întinse, în special în ceea ce priveşte strîngerea veniturilor 
statului, plata sumelor necesare acoperirii obligaţiilor acestuia şi ţinerea 

A 

registrelor financiare detaliate. In acelaşi timp, se ocupa de propriile sale 
afaceri şi de făurirea propriei sale averi, arendînd mari mine de sare (pre- 

A 

cum Slănic), diverse vămi şi dijmăritul pe oi şi porci. In timpul ocupaţiei 
austriece din 1789-1791 şi ocupaţiei ruseşti din 1806-1812, a acumulat 
sume enorme prin aprovizionarea celor două armate. 

Profesiunile liberale — avocaţi, medici, învăţători — erau puţine, dar 
numărul de funcţionari, de contabili şi al altora, care aveau anumite deprin¬ 
deri de afaceri, s-a mărit pe măsura creşterii producţiei, a comerţului şi a 
nevoii de servicii legale şi administrative complexe. La începutul secolu¬ 
lui următor, funcţionărimea a sporit în mod semnificativ numărul celor 
din clasa mijlocie pe măsură ce administraţia la toate nivelurile îşi asuma 
funcţiuni din ce în ce mai variate şi acoperea noi domenii, precum învă- 
ţăniîntul, care anterior fuseseră slujite de biserică. 

Sărăcimea forma un segment semnificativ al populaţiei urbane, dar lip¬ 
sesc cifrele exacte în acest sens. în vîrful acestei categorii se aflau munci¬ 
torii calificaţi, în special calfele şi ucenicii, dar grosul claselor de jos era 
format din slugile de casă şi din muncitorii zilieri sau ocazionali, veniţi 
de la ţară. Unii dintre aceştia erau total dependenţi de stăpînii lor, boierii, 
care trăiau mare parte a anului la oraş, sau de burghezii înstăriţi, care erau 
locuitori permanenţi ai oraşelor. Mulţi alţii şi-au păstrat legăturile cu sa¬ 
tul şi cu agricultura. Toţi duceau o existenţă nesigură şi erau nevoiţi să 
se bizuie pe familie sau pe propriile lor forţe într-o societate care arăta 
prea puţină preocupare pentru neprivilegiaţi. 

Clerul ortodox nu constituia o stare omogenă. Diferenţe semnificative 
de clasă, de instrucţie şi de putere îi despărţea pe mitropoliţi de episcopi 
şi de aparatul lor birocratic, de numerosul cler parohial. Majoritatea înal¬ 
ţilor prelaţi se recrutau din clasa boierească şi dintre preoţii greci din afa¬ 
ra Principatelor. Ei împărtăşeau cu marii boieri aceeaşi concepţie de viaţă 
şi anumite teorii filozofice şi morale, caracteristice lumii ortodoxe de pe 
vremea aceea. Aşa cum am văzut, erau în componenţa aceloraşi organe 
guvernamentale şi urmăreau adesea aceleaşi ţeluri politice şi economi- 

A 

ce. In absenţa unei academii teologice organizate, un număr de înalţi pre¬ 
laţi se instruiau la academiile domneşti din Bucureşti şi din Iaşi, cele mai 

importante instituţii de învăţămînt din Ţările Române în care admiterea 
era rezervată de obicei claselor de sus. In aceste academii se predau atît 
materii laice, cît şi religioase, iar candidaţii la posturi pe linie bisericească 
învăţau cot la cot cu colegii lor boieri destinaţi serviciilor de stat. 13 

Clerul de parohie era recrutat din straturile mai umile ale societăţii. Cel 
mai mare număr de preoţi provenea din rîndul ţărănimii şi doar arareori 
un membru al clasei mijlocii sau al boiernaşilor îmbrăţişa această voca¬ 
ţie. intr-un anumit sens, preoţimea forma o categorie închisă, întrucît sluj¬ 
ba era adesea trecută din tată în fiu, în special la sate. Acolo, credincioşii 
aveau un cuvînt decisiv în alegerea preotului şi erau rare cazurile în care 

autorităţile ecleziastice impuneau un candidat împotriva voinţei populare. 
* 

In genere, sătenii alegeau fiul unui preot, de obicei din satul lor sau din 
apropiere. In orice caz, tradiţia alegerii le permitea să selecteze pe cineva 
care ştia obiceiurile şi sensibilităţile locale. Doar dacă nu aveau la dispo¬ 
ziţie fii de preoţi, cereau episcopului să hirotonisească fiul unui ţăran lo¬ 
calnic şi aceasta numai dacă el slujise o perioadă de timp ca ţîrcovnic sau 
cîntăreţ de biserică. 

Hirotonisirea era foarte căutată în rîndurile ţărănimii. în afară de o che¬ 
mare spirituală pe care mulţi o simţeau, fără îndoială, şi de tradiţia că acest 
„dar“ al preoţiei nu trebuie să fie pierdut de familie, avantajele materiale 

A 

constituiau o atracţie puternică. In general, în secolul al XVIII-lea, preo¬ 
ţii se bucurau de scutire de bir, dar privilegiul nu era absolut şi putea să 
fie modificat de către domnitor după bunul lui plac. Fiii preoţilor, atîta timp 
cît se pregăteau să îmbrace haina preoţească şi pînă ajungeau la vîrsta ma¬ 
joratului, erau scutiţi de dările pe care le plăteau ţăranii. Cu toate că preo¬ 
ţii nu primeau un salariu fix, ei aveau un venit mai mult sau mai puţin 
regulat din taxele pe care membrii parohiei lor le plăteau cu bani sau în 
natură pentru diverse servicii făcute înlăuntrul sau în afara bisericii, prin¬ 
tre care botezuri, căsătorii, înmormîntări şi rugăciuni pentru morţi. Preo¬ 
tul de parohie, în special la sate, se bucura de obicei de un mare prestigiu. 
El nu era numai îndrumătorul spiritual al turmei sale de credincioşi, dar 
de multe ori servea şi drept conducătorul lor politic şi drept învăţătorul 
copiilor lor. 

Clerul parohial era departe de a fi omogen. Puţini preoţi erau înstăriţi. 
Cei care slujeau în biserica domnească, în bisericile ctitorite de domni 
sau cei ce slujeau în mănăstiri dobîndeau privilegii semnificative: nu plă¬ 
teau bir la stat şi nici dări către propriii lor superiori. Unii preoţi aveau 


M A. Camariano-Cioran, Academiile domneşti din Bucureşti şi Iaşi , Bucureşti, 1971, 
pp. 207-215. 

cîte o bucată de pămînt şi angajau mînă de lucru să o cultive, dar majo¬ 
ritatea preoţilor duceau aceeaşi viaţă grea ca şi enoriaşii lor. Trăiau în 
aceleaşi locuinţe modeste şi mîncau aceeaşi mîncare lipsită de varieta¬ 
te. Purtau şi acelaşi fel de îmbrăcăminte, dar în ultima parte a secolului 
al XVIIl-lea, în special în oraşe, episcopii au reuşit cu greu să-i oblige 
să poarte veşmintele preoţeşti, cel puţin în public. Preoţii care locuiau 
la sate, acolo unde locuitorii erau obligaţi să presteze servicii în muncă 
pentru boieri, erau de obicei scutiţi de această povară oneroasă în vreme 
de pace, dar în timp de război şi în alte împrejurări extraordinare erau 
şi ei chemaţi la munca cîmpului. 

Majoritatea preoţilor erau obligaţi să plătească nenumărate biruri şi dări 
atît statului, cît şi bisericii. Aşa cum sugerează obligaţia lor sporadică de 
a plăti bir, preoţii aveau totuşi nişte privilegii fiscale nu pentru că ar fi 
constituit o stare cu un statut legal recunoscut, ci pentru că domnitorii gă¬ 
seau, din cînd în cînd, că este avantajos să le acorde temporar anumite înles¬ 
niri fiscale. Anularea de către Alexandru Ipsilanti a majorităţii impozitelor 
percepute preoţilor de către stat este un bun exemplu în acest sens. Dom¬ 
nitorul era interesat mai ales să ridice calitatea generală a grijii duhovni¬ 
ceşti prin îmbunătăţirea condiţiilor de viaţă şi de educaţie ale preoţilor. 
In schimb, a limitat numărul preoţilor la 3 500 şi a stipulat că noii preoţi 

A 

puteau fi hirotonisiţi doar pentru a-i înlocui pe cei care muriseră. In cazul 
acesta, nu-1 preocupau atît de mult problemele spirituale, cît menţinerea 
capacităţii populaţiei rurale de plată a birului, care ar fi fost serios dimi- 
nuată în cazul unei supraabundenţe de preoţi. 14 In timpul domniei sale şi, 
în general, după aceea, principalele obligaţii fiscale ale preoţilor erau con¬ 
tribuţiile regulate pentru întreţinerea şcolilor (plăţi care au durat pînă în 
anii ’30 ai secolului al XlX-lea) şi pentru ajutorarea săracilor. Plăţile se 
făceau pe liuzi, 3 500 fiind constituite de preoţi. Astfel, oficial, fiecare preot 
forma o unitate fiscală, cu toate că numărul real al preoţilor era mult mai 
mare. Din cînd în cînd, preoţii erau supuşi şi la plata unor taxe speciale: 
în timpul ocupaţiei austriece din Ţara Românească, între 1789 şi 1791, aceş¬ 
tia au plătit pentru transportul proviziilor destinate armatei; în 1794 şi 1797, 
au contribuit cu alimente şi bani pentru a satisface rechiziţiile otomane 
extraordinare; în 1810, fiecare preot a fost obligat să contribuie la un fond 
special pentru achiziţionarea de alimente destinate armatei ruseşti de ocu¬ 
paţie. Preoţii mai trebuiau să facă diverse plăţi superiorilor lor ecleziastici: 
o taxă cînd erau hirotonisiţi şi o alta cînd era instalat un nou mitropolit 

14 N. Stoicescu, „Regimul fiscal al preoţilor din Ţara Românească şi Moldova pînă 
la Regulamentul Organic", în Biserica Ortodoxă Română, 89/3-4, 1971, pp. 335-354. 

sau un nou episcop, o danie anuală „benevolă* 4 către mitropolit şi epis¬ 
cop, o taxă de sprijinire a protopopului din judeţ, care nu primea salariu. 
Ocazional, un preot putea să evite plata parţială sau integrală a tuturor aces- 

A 

tor obligaţii devenind posluşnicul mitropoliei. In schimbul scutirilor fiscale 
el făcea anumite servicii, precum munca în vii sau distribuirea corespon¬ 
denţei dintre Mitropolie, protopopi şi preoţii de parohie. 

A 

In ciuda tuturor acestor biruri şi taxe şi a greutăţilor prin care treceau 
adesea preoţii, numărul lor era în continuă creştere pentru că biserica ofe¬ 
rea ţăranului aproape unicul prilej de a se ridica deasupra condiţiei sociale. 
Statisticile, oricît de subţirele, sugerează că numeroasele avantaje pe ter¬ 
men lung ale rangurilor ecleziastice contrabalansau inconvenientele oca¬ 
zionale ale fiscalităţii şi ale serviciilor în muncă. La începutul secolului 
al XlX-lea, un recensămînt arăta că existau 3 500 de preoţi în Ţara Ro¬ 
mânească şi 4 750 în Moldova, dar, fără îndoială, numărul lor era mult 

A 

mai mare. In 1818, istoricul Dionisie Fotino considera că numărul preo¬ 
ţilor din Ţara Românească era de 10 278, cifră care probabil era mai aproa¬ 
pe de adevărata stare de lucruri decît cea a recensămîntului oficial. Nu era 
ceva neobişnuit ca un sat să ţină cinci sau şase preoţi, cînd unul sau doi 
ar fi servit foarte bine nevoilor lor. Discrepanţele dintre numărătoarea ofi¬ 
cială şi situaţia reală erau provocate de refuzul preoţilor suplimentari de 
a se declara la recensămînt. Ei sperau astfel să eludeze reformele dom¬ 
nitorilor şi ale mitropoliilor, care îşi uniseră forţele pentru a face ordine 
în parohii. în 1793, mitropolitul Dionisie Filitti al Ţării Româneşti, înar¬ 
mat cu un hrisov al domnitorului Alexandru Moruzi, ce limita hirotonisi- 
rile, cerea fiecărui candidat la preoţie să prezinte o scrisoare din partea 
satului său, justificînd nevoia unui preot. în 1813, domnitorul Ioan Ca- 
ragea a fost nevoit să repete această poruncă din cauza secătuirii vistie¬ 
riei publice provocate de hirotonisirile nelimitate. Acesta a dat instrucţiuni 
satelor să aleagă drept preoţi doar pe cei care nu erau supuşi plăţii biru¬ 
lui şi nu-şi dădea consimţămîntul pentru o hirotonisire a oricărui candidat 
pînă nu primea asigurări din partea ispravnicului că era nevoie de un nou 
preot. In 1815, Caragea a dat instrucţiuni reprezentantului său Ia Craiova, 
unde aveau loc multe hirotonisiri neautorizate, să supună toţi preoţii hi¬ 
rotonisiţi aceloraşi biruri plătite de toată lumea. Nici una dintre aceste 
măsuri nu s-a dovedit eficientă şi, către sfîrşitul perioadei fanariote, oficia¬ 
lităţile civile şi bisericeşti făcuseră progrese foarte mici în reducerea nu¬ 
mărului excesiv de preoţi din zonele rurale. 

O categorie socială distinctă în ambele Ţări Române erau sudiţii (din 
italiană — suddito ), iniţial străinii angajaţi mai ales în comerţ şi în anu¬ 
mite meserii şi care se bucurau de protecţia consulilor lor de la Bucureşti 

şi de la laşi. 15 Aceştia apăruseră după Tratatul de la Kuciuk-Kainargi, care, 
permiţînd Rusiei şi mai tîrziu altor ţări europene să deschidă consulate la 
Bucureşti şi la Iaşi, adusese Ţările Române în sistemul aşa-numitelor ca¬ 
pitularii, documente conţinînd privilegii pe care sultanii otomani le acor- 

A 

daseră anumitor puteri străine. In spatele capitulaţiilor se afla conştiinţa 
că legea musulmană, care era fundamental religioasă, nu putea fi aplicată 

A 

creştinilor. Insă extinderea capitulaţiilor la Ţările Române era o anomalie, 
întrucît legea musulmană nu era în vigoare aici. Cu toate acestea, mulţi 
străini, care-şi aveau afacerile în Bucureşti, în Iaşi şi în alte oraşe, se bucu¬ 
rau de privilegii numeroase care îi distingeau de restul populaţiei. Cel mai 
important privilegiu economic al acestor sudiţi era tariful scăzut pe care-1 
plăteau ca negustori pentru bunurile importate şi exportate, o sumă care 
nu depăşea taxa ad valorem de trei la sută specificată în capitularii. Aceş¬ 
tia se mai bucurau şi de protecţie legală derivînd din statutul de extrate¬ 
ritorial itate: disputele între sudiţi erau judecate doar de către consulii ţărilor 
lor şi potrivit legilor din ţara lor de origine; cazurile în care erau implicaţi 
sudiţi şi băştinaşi erau audiate de autorităţile locale, însă consulul sau in¬ 
terpretul său trebuia să fie prezent şi nu se putea da nici o sentinţă fără 
asentimentul consulului. Persoana şi domiciliul sudiţilor erau inviolabile 
şi li se permitea să deţină proprietăţi funciare şi să se angajeze în comer¬ 
ţul cu amănuntul, drepturi de obicei neadmise de legea pentru străini. Ma¬ 
joritatea sudiţilor se bucurau de protecţie austriacă şi contribuiau astfel 

la expansiunea influenţei politice şi economice a Austriei în Principate. 

* 

Numărul sudiţilor a fost mic la început. In Moldova, de pildă, erau doar 
540 de capete de familii în 1803, însă în 1832 crescuseră la 4 400, în spe¬ 
cial datorită numărului mare de moldoveni băştinaşi, care obţinuseră pro¬ 
tecţie străină pentru a se bucura de toate avantajele inerente statutului de 
sudit. Numărul de sudiţi a atins un punct culminant în 1859, ajungînd la 

A 

6 164 de persoane. întrucît Principatele şi-au reafirmat autonomia în de¬ 
ceniile următoare, protecţia oferită atît străinilor, cît şi băştinaşilor a fost 
permanent redusă. Dobîndirea independenţei în 1877 şi proclamarea Re¬ 
gatului României în 1881 au pus efectiv capăt acestei instituţii prin trata¬ 
tele dintre România şi Austro-Ungaria, Franţa şi Germania. 

Sudiţii, împreună cu alţi străini, au contribuit la emanciparea econo¬ 
mică treptată a Ţărilor Române. Propriile lor activităţi comerciale au faci¬ 
litat subminarea monopolului comercial otoman şi aducerea Principatelor 
într-o măsură mai mare în sfera comerţului internaţional, iar exemplul lor 

15 S. Mărieş, Supuşii străini din Moldova în perioada 1781-1862 , laşi, 1985, 
pp. 40- 73. 

i-a încurajat pe alţi comercianţi străini să se stabilească în Ţările Române. 
Cu toate acestea, sudiţii mai simbolizau şi dependenţa politică şi econo¬ 
mică a Principatelor de Marile Puteri. 

Printre alţi străini, evreii reprezentau un adaos semnificativ şi în con¬ 
tinuă creştere la totalul populaţiei, în special în Moldova. Prima comuni¬ 
tate evreiască, formată din emigranţii din Turcia, s-a stabilit probabil la 
Iaşi pe la mijlocul secolului al XVII-lea. De atunci, pînă în 1834, evreii 
din Moldova au avut o organizare separată, hahambaşia, condusă de un 
şef rabin. Recunoscută pentru prima oară în 1866 şi confirmată în nume¬ 
roase prilejuri după aceea, hahambaşia a permis evreilor să-şi practice ne¬ 
stingheriţi religia şi să rezolve între ei probleme referitoare la propria lor 
comunitate; era o organizaţie care se asemăna cu comunităţile religioase 
autonome ale sistemului otoman de coreligionari. Pe la începutul secolu¬ 
lui al XVIII-lea, atraşi de posibilităţile economice şi de o relativă toleran¬ 
ţă, evreii deveniseră suficient de numeroşi în anumite oraşe pentru a face 
posibilă înfiinţarea propriilor lor bresle de negustori. Pe la sfîrşitul acelu¬ 
iaşi secol, ca rezultat al permanentei emigrări din Galiţia şi din Bucovina, 
aflate sub stăpînire austriacă, evreii s-au stabilit în multe sate şi pe mo¬ 
şiile boierilor, unde s-au angajat în anumite ocupaţii — împrumutul de 
bani cu dobîndă şi vînzarea băuturilor spirtoase, în special holercă, im¬ 
portată din Polonia — de care de obicei creştinii se feriseră în mod tra¬ 
diţional. Au început acum să se audă primele plîngeri serioase împotriva 
imigraţiei evreieşti. 16 în 1782, numeroşi boieri i-au cerut insistent dom¬ 
nitorului Alexandru Mavrocordat să alunge evreii din sate pentru că îi bă¬ 
gau pe ţărani în datorii prin cămătărie, provocînd astfel necazuri economice 
serioase moşierilor. Cu toate că domnitorul a subscris la cererea boierilor, 
succesorii săi nu au continuat alungarea evreilor din zonele rurale, iar si¬ 
tuaţia a rămas astfel fundamental neschimbată. Mulţi domnitori erau mo¬ 
tivaţi de interese egoiste. Găseau că negustorii şi cămătarii evrei bogaţi 
erau folositori şi depindeau de ei cînd aveau nevoie de împrumuturi sau 

A 

de alte ajutoare pentru satisfacerea cererilor otomane de noi provizii. încă 
din 1785, negustorii evrei din laşi împrumutau mari sume de bani vis¬ 
tieriei domneşti. 17 Mulţi dintre aceşti negustori, care proveneau din Ga¬ 
liţia, au devenit sudiţi austrieci, dobîndind astfel scutire de supunere la 
legile locale şi punîndu-i în dezavantaj pe concurenţii lor pămînteni. Au 
putut astfel, de pildă, să evite prohibiţia arendării pămîntului către evrei, 

16 E. Pavlescu, Economia breslelor in Moldova , Bucureşti, 1939, pp. 320-322. 

17 N. lorga, „Istoria evreilor în ţările noastre 44 , în Analele Academiei Române , 
Memoriile Secţiunii Istorice, seria a Il-a, 36, 1913-1914, p. 185. 

care fusese legiferată din raţiunea că era greşit să li se permită să devină 
„stăpînii“ creştinilor. în deceniile de început ale secolului al XlX-lea, un 
număr de evrei au arendat moşiile boierilor, care erau încîntaţi de posibi¬ 
litatea obţinerii unor profituri. Aceşti arendaşi au fost precursorii celor care 
vor întemeia marile trusturi de arendări la sfîrşitul aceluiaşi veac. 

A 

In primele trei decenii ale secolului al XlX-lea, populaţia evreiască 
a Moldovei s-a triplat de la 11 732 de persoane în 1803, la 36 956 în 1831, 
70 la sută din acestea locuind la oraş. Creşterea acestei populaţii în Iaşi, 
în aceeaşi perioadă, a fost şi mai spectaculoasă, şi anume de la 2 420 la 
17 570 sau 36 la sută din totalul locuitorilor acestui oraş. 

Cu toate că negustorii evrei din Turcia se stabiliseră în Bucureşti în 
a doua jumătate a secolului al XVII-lea, evreii din Ţara Românească au 
fost mai puţin numeroşi decît cei din Moldova. Recensămîntul oficial din 
1820 arăta existenţa unei singure comunităţi semnificative de evrei, cea 
din Bucureşti, din care făceau parte doar 127 de familii. Alte documente 
indică prezenţa unei mici colonii la Craiova şi cîteva persoane în alte ora- 

A 

şe. In 1831, populaţia evreiască din Ţara Românească era doar de 3 316 
persoane, circa 70 la sută dintre acestea locuind în Bucureşti. Numărul 
redus de evrei din Ţara Românească la vremea aceea se datora, lără doar 
şi poate, distanţei la care se afla acest Principat de cele mai însemnate cen¬ 
tre de emigraţie evreiască. 

A 

In acea perioadă, nu s-au înregistrat manifestări de antisemitism bazate 
pe ură rasială. Ostilitatea împotriva evreilor era aceeaşi care se manifesta 
împotriva oricărui străin sau concurent economic, cu toate că apăreau to¬ 
tuşi antagonisme religioase, datînd dintr-o epocă anterioară de polemică 
religioasă. 

Pe treapta cea mai de jos a scării sociale se aflau ţiganii. Cînd au fost 
menţionaţi pentru prima oară în izvoare scrise, în secolul al XlV-lea, ţiga¬ 
nii erau deja robi şi au rămas ca atare pînă la emanciparea lor, în 1848. 18 
Ei erau proprietatea domnitorului, a mănăstirilor şi a boierilor şi puteau 

A 

fi cumpăraţi, vînduţi şi lăsaţi moştenire, ca orice alte bunuri. In a doua 
jumătate a secolului al XVIIl-lea, hrisoavele domneşti au uşurat rigorile 

A 

existenţei lor. In 1766, Grigore Ghica, domnitorul Moldovei, a interzis vîn- 
zarea şi lăsarea drept moştenire a ţiganilor, care ar fi putut să le despartă 
familiile, iar în 1785, Alexandru Mavrocordat a redus o parte din stigmatul 
statutului de ţigan atunci cînd a decretat că un moldovean care se căsăto¬ 
rea cu o ţigancă rămînea liber, iar copiii rezultaţi dintr-o astfel de căsăto- 

18 G. Potra, Contribuţiuni la istoricul ţiganilor din România , Bucureşti, 1939, 
pp. 26-65, şi Viorcl Achim, Ţiganii în istoria României , Bucureşti. 1998, pp. 31-75. 

rie erau şi ei liberi. Cu toate acestea, nu se vădeau nici un fel de semne 
de diminuare a poverilor economice suportate de ţigani. Unii dintre aceş¬ 
tia, în special cei ce aparţineau mănăstirilor, lucrau la munca cîmpului, 
în timp ce alţii erau folosiţi în gospodăriile boiereşti, unde îndeplineau o 
sumă de treburi, de la bucătărie şi cusut (în cazul femeilor), pînă la fieră¬ 
rie (bărbaţii). Alţii, totuşi, aveau ocupaţii calificate şi puteau să locuiască 
departe de conacul boieresc. Unii dintre ei erau aurari, care-l slujeau pe 
domnitor, alţii erau meşteşugari nomazi, care plăteau stăpînilor lor, bo¬ 
ierii, un bir. Străini de obiceiurile, mentalitatea şi aspectul majorităţii popu¬ 
laţiei, ţiganii se aflau la periferia societăţii. Cu toate că aduceau în anumite 
zone servicii valoroase populaţiei, precum fierăritul, ei au rămas totuşi niş¬ 
te paria ai societăţii. 


AGRICULTURA 

în ultimul sfert al secolului al XVlII-lea şi în primele decenii ale se¬ 
colului al XlX-lea, economia Ţărilor Române se baza pe agricultură. Din 
multe puncte de vedere, organizarea şi tehnicile acesteia rămăseseră la ni¬ 
velul veacurilor anterioare. Peisajul, la rîndul său, a rămas în mare parte 
neschimbat, întrucît continua să fie dominat de întinderi imense de păduri, 
lunci şi păşuni. In multe părţi din Ţara Românească, de pildă, marile pă¬ 
duri se întindeau din munţi şi din zona deluroasă de la nord, departe spre 
cîmpie, pînă la Dunăre. Doar o mică parte de teren agricol era cultivată. 
Spre sfîrşitul secolului al XVIII-lea, un observator francez estima că era 
lucrată doar a 40-a parte din pămîntul arabil, în timp ce consulul englez 
de la Bucureşti afirma în 1815 că această suprafaţă se ridica la o şesime. 

Un lucru evident în legătură cu structura agriculturii şi metodele fo¬ 
losite în lucrarea pămîntului era caracterul itinerant al producţiei. 19 Miş¬ 
carea era încurajată de sistemul de cultivare. Se introduceau în circuit noi 
porţiuni de teren arabil şi se abandonau vechile cîmpuri secătuite. Această 
practică se întîlnea în special în zonele relativ slab populate şi în care lo¬ 
cuitorii aveau la dispoziţia lor întinderi mari, aproape nelimitate, de pă- 
mînt. Ţăranul ara unde şi cît voia şi, pur şi simplu, abandona un cîmp cînd 
acesta înceta să fie productiv. Sate întregi se mutau adesea cu totul, de obi¬ 
cei la distanţe mici şi la intervale relativ scurte. Uneori însă aceste mutări 

19 F. Constantiniu, Relaţiile agrare din Ţara Românească în secolul al XVIII-lea , 
Mucurcşti, 1972, p. 50. 

erau provocate de război sau de cererile fiscale grele ale domnitorului 
sau ale moşierului. Natura modestă a gospodăriei ţărăneşti făcea această 
mobilitate relativ uşoară. Ţăranul putea să-şi abandoneze coliba sărăcă¬ 
cioasă fără păreri de rău şi să-şi ridice cu uşurinţă o locuinţă similară în 
altă parte. Aceasta a făcut ca animalele — principala sursă de avuţie a ţă¬ 
ranului — să fie şi ele mobile. 

Ţăranii tratau pămîntul aşa cum făcuseră în veacurile anterioare. Con¬ 
tinua desţelenire de noi terenuri era fundamentală în sistemul lor de cul¬ 
tivare a pămîntului. în plus, domnitorii şi boierii încurajau această practică, 
garantîndu-le celor care procedau în acest fel şi lucrau apoi noile terenuri 
drepturi depline de uzufruct asupra pămîntului. Dar, pe la sfîrşitul secolu¬ 
lui al XVIII-lea, distrugerea pădurilor devenise atît de intensă încît boierii 
au avut cîştig de cauză în faţa domnitorilor, obţinînd limitarea defrişări¬ 
lor şi ca atare salvarea pădurilor în alte scopuri vitale. Cînd ţăranii au în¬ 
ceput să amenajeze noi terenuri arabile, pe păşuni şi fineţe, domnitorii au 
luat măsuri pentru a proteja şi aceste pămînturi. 

Dreptul de desţelenire a pămîntului era esenţial pentru sănătatea eco¬ 
nomică a gospodăriei ţărăneşti, date fiind metodele primitive de cultivare 
a pămîntului, care secătuiau foarte repede solul. 20 Ţăranii foloseau plugul 
de lemn sau, dacă erau prea săraci pentru a avea aşa ceva, o sapă de lemn, 
unelte care nu reuşeau să întoarcă brazda suficient. In zonele de munte 
se planta de obicei aceeaşi cultură, mai ales porumb, an după an, pînă cînd 
pămîntul nu mai producea nimic. în locul îngrăşămintelor, foloseau teh¬ 
nica cuiburilor, plantînd la un loc un amestec de boabe de porumb, semin¬ 
ţe de dovleac şi boabe de fasole, într-un efort de a reface fertilitatea solului. 
La cîmpie, unde era mai mult pămînt, practica obişnuită era aceea de a plan¬ 
ta un cîmp trei ani la rînd cu grîu, de pildă, pentru ca apoi ogorul să fie 
lăsat necultivat între trei şi şase ani. Uneori îl transformau în fîneaţă sau 
lăsau animalele să păşuneze acolo trei ani, iar în al patrulea an se planta 
altceva, de obicei porumb. Aceste procedee erau singurele modalităţi de 
conservare sau de reînnoire a productivităţii solului, dat fiind că îngrăşa- 
rea pămîntului în mod regulat nu era practicată. 

Creşterea animalelor era ramura cea mai importantă a agriculturii. Vîn- 
zarea lor era principala sursă de venituri a ţăranului, dîndu-i acestuia po¬ 
sibilitatea să facă faţă numeroaselor obligaţii în bani către stat şi către 
moşier. Avea nevoie şi de animale de povară pentru a-şi ara propriul lui 
petec de pămînt, pentru clacă şi pentru a se achita de diversele obliga- 

20 V. Neamţu, La Technique de la production cerealiere en Valachie el en Moldavie 
jusqu au XVIll-e siecle. Bucureşti, 1975, pp. 43-208. 

ţii, precum servicii de transport pentru moşier şi pentru otomani. Păşu¬ 
nile aveau ca atare o importanţă esenţială pentru ţărani. Întrucît ele se 
împuţinaseră în ultimele decenii ale secolului al XVIlI-lea, ţăranul şi mo¬ 
şierul intraseră într-o concurenţă aprigă pentru a-şi asigura controlul asu¬ 
pra lor. Obiceiul pămîntului îl obliga pe cel din urmă să-i dea ţăranului 
care locuia pe moşia sa o suprafaţă de păşune suficientă pentru satisface¬ 
rea nevoilor acestuia. Dar, întrucît nici obiceiul pămîntului, nici legea scri¬ 
să nu specificau exact numărul de animale necesar unui ţăran, moşierul 
stabilea adesea propriile limite privind numărul de vite pe care un ţăran 
putea să-l scoată la păscut pe păşunile sale. Cu toate acestea, atît ţăranul, 
cît şi moşierul erau dornici să extindă creşterea vitelor, oilor, porcilor, cai¬ 
lor şi caprelor, deoarece animalele şi produsele animaliere erau principa¬ 
lele articole de comerţ intern şi extern la sfîrşitul secolului al XVIII-lea 
şi începutul secolului al XlX-lea. 

Cultivarea viilor şi viticultura erau preocupări majore, atît ale boieri¬ 
lor, cît şi ale ţăranilor. Livezile erau şi ele numeroase, în special la deal, 
unde se culegeau cantităţi imense de prune, folosite pentru fabricarea ţui¬ 
cii. Vinurile din anumite regiuni, precum Cotnari şi Nicoreşti în Moldova, 
erau renumite pentru calitatea lor deosebită, dar alte vinuri, deşi bune, nu 
aveau prea mare cerere din cauza metodelor diferite de preparare. Chiar 
de la începuturile producţiei de vinuri, în vii erau folosiţi lucrători anga¬ 
jaţi, în special scutelnici şi posluşnici, mai curînd decît ţărani dependenţi. 21 
Întrucît turcii nu beau alcool, vinul şi ţuica scăpaseră monopolului comer¬ 
cial otoman şi erau un element principal în economia ambelor Ţări Române. 
Domnitorii luau măsuri extraordinare pentru a-i proteja pe producătorii 
locali de concurenţa străină, deoarece accizele pe vin contribuiau în mod 
semnificativ la umplerea vistieriei statului şi a celei domneşti, iar producţia 
şi vînzarea băuturilor spirtoase constituiau o sursă principală de venit a mo¬ 
şiilor boiereşti şi mănăstireşti. 

Dintre culturi, cele de grîne erau predominante. 22 Prima ca importanţă 
era porumbul, iar cultivarea acestuia s-a răspîndit cu repeziciune printre 
ţăranii mici producători încă de la introducerea lui în Ţările Române, pro¬ 
babil în a doua jumătate a secolului al XVII-lea. în veacul următor, porum¬ 
bul a devenit principala sursă de hrană a populaţiei rurale, înlocuind meiul. 
Cei ce îl cultivau au fost încurajaţi de recoltele mari, de multiplele între¬ 
buinţări şi de lipsa de interes a turcilor pentru acest produs. Griul ocupa 
şi el un loc important în producţia de cereale, datorită cererii permanente 

21 C. C. Giurcscu, Istoricul podgoriei Odobeştilor, Bucureşti, 1969, pp. 121-126. 

22 S. Colunibeanu, Grandes exploitations , p. 20. 

pe piaţa internaţională, mai ales din partea autorităţilor otomane. Orzul 
se cultiva şi el pe scară largă dat fiind că se plasa pe locul al doilea, după 
grîu, în rîndul cerealelor presupuse de obligaţiile zaherelei, fiind folosit 
şi de către ţărani pentru a-şi hrăni animalele. Ovăzul şi secara se cultivau 

A 

în cantităţi mici. In privinţa zarzavaturilor, producţia acestora a crescut 
continuu în secolul al XVIII-lea, în special în apropierea oraşelor şi târgu¬ 
rilor. Frecvent menţionate în izvoare şi de către călătorii străini erau varza, 
fasolea, ceapa, castraveţii, pepenii, roşiile şi ridichile. Cartoful se pare că 
a apărut în Ţara Românească abia după 1800, în timpul domniei lui Ioan 
Caragea (1812-1818). Aşa-numitele culturi industriale, ca inul şi cînepa, 
nu prezentau prea mare interes, ţăranii preferind să cumpere bunuri fă¬ 
cute din aceste fibre din Transilvania. Tutunul era cultivat ici şi colo, dar 
era de proastă calitate şi intra în concurenţă cu tutunul importat din Turcia 
şi din Austria. 

A 

In a doua jumătate de secol de regim fanariot, pămîntul continua să 
fie principala sursă de bogăţie şi, ca atare, baza puterii politice şi a condi¬ 
ţiei sociale. Aveau loc însă schimbări fundamentale în diviziunea pămîn- 
tului între diversele clase, boierii şi, într-o măsură mai mică, mănăstirile 

A 

lărgindu-şi moşiile pe seama ţărănimii. In rîndurile ţărănimii, procesele 
de diferenţiere socială, accelerate de schimbările demografice şi de o dez¬ 
voltare lentă a economiei de piaţă, au modificat distribuţia micilor pro¬ 
prietăţi. Noua concepţie privind deţinerea de pămînt a fost deopotrivă o 
cauză şi un rezultat al acestor schimbări. Credinţa tradiţională că pămîntul 
aparţinea în ultimă instanţă comunităţii ca un tot făcea loc accepţiunii că 
pămîntul putea fi însuşit de un individ, şi, ca atare, constituia proprietate 
particulară. 

Structura proprietăţii de pămînt poate fi stabilită doar în termeni ge¬ 
nerali, din cauza insuficienţei de date. Este imposibil, de pildă, să se de¬ 
termine cu exactitate totalul suprafeţei de pămînt aparţinînd fiecăreia dintre 
diferitele categorii de proprietari de pămînt, sau să se cunoască întinderea 
medie a terenurilor individuale în cadrul fiecărei categorii. Cu toate aces¬ 
tea, se poate deduce cu aproximaţie din datele recensămintelor oficiale pro¬ 
porţia de pămînt controlat de diversele clase sociale. Atât în Moldova, cît 
şi în Ţara Românească, cam două treimi din pămînt erau deţinute de către 
domnitor, boieri şi mănăstiri, iar restul se afla în mîna ţăranilor liberi (ră¬ 
zeşi, în Moldova; moşneni, în Ţara Românească). Aceştia din urmă îşi cul¬ 
tivau petecul de pămînt în cadrul sistemului de proprietate în devălmăşie, 
sau ca proprietari ai bucăţilor de pămînt pe care le deţineau. Potrivit re- 
censămîntului efectuat de către autorităţile de ocupaţie ruseşti, în Moldova, 
în 1773-1774, existau 1 977 de sate şi târguri. Dintre acestea I 830 erau 

înregistrate ca apartinînd boierilor şi mănăstirilor (din păcate, satele de 
răzeşi au fost şi ele incluse în această categorie). 23 Un registru al contri¬ 
buabililor pentru anul 1803 era mai explicit, fâcînd anumite discriminări. 
Din cele 1 711 sate şi tîrguri, 23 aparţineau statului, 215 mănăstirilor, 927 
boierilor şi 526 răzeşilor (266 de sate din Bucovina nu erau incluse pen¬ 
tru că teritoriul acesta fusese anexat de Austria în 1775). în afara creşte¬ 
rii numerice a locurilor populate, indicînd un spor demografic; cifrele mai 
sugerează şi creşterea întinderii domeniilor boiereşti; din 927 sate boiereşti, 
470 se aflau în mîna unui număr de 28 de mari familii boiereşti. 

Domnitorul, ca şef al statului, deţinea suprema autoritate în materie de 
repartizare a pămîntului. Acesta exercita dreptul de stăpînire extraordinară 
asupra tuturor proprietăţilor, indiferent de condiţia socială a deţinătorului 
ei. întregul pămînt ce nu era deţinut legal de către supuşii săi, toate tere¬ 
nurile din jurul oraşelor şi pămînturile confiscate pentru acte de înaltă tră¬ 
dare sau din lipsă de moştenitori îi aparţineau de drept. Domnitorul însă 
nu manifesta cine ştie ce interes pentru sporirea permanentă a suprafeţei 
de pămînt aparţinînd statului sau pentru transformarea acestuia în domenii 
productive. Le folosea în schimb pentru a satisface nevoile familiei sale, 
pentru a-şi răsplăti anturajul şi pentru a cultiva bune relaţii cu înaltul cler 
şi cu boierii. Ca rezultat al acestor danii neîntrerupte, pămîntul statului s-a 
micşorat continuu în secolul al XVIII-lea. Cînd, spre sfîrşitul veacului, 
confiscările, locurile nepopulate şi alte surse nu mai ofereau pămînt des¬ 
tul pentru nevoile sale, domnitorul a recurs la alte metode, mai subtile, de 
achiziţionare. O metodă preferată era afirmarea principiului că dreptul de 
posesiune trebuia susţinut de documente scrise. Dacă acestea nu puteau 
fi prezentate, pămîntul era considerat ca dobîndit în mod ilegal şi ca atare 

A 

era supus recuperării lui de către stat. In 1796, domnitorul Moldovei, Ale¬ 
xandru Callimachi, a constituit o comisie de boieri, însărcinată să caute ast¬ 
fel de pămînturi. Ţăranii liberi şi nu boierii au devenit ţinta principală a 
acestei căutări. 

Domnitorul era şi proprietar de pămînt de drept. Spre deosebire de pă¬ 
mînturile statului, propriile lui domenii creşteau necontenit prin moşte¬ 
nire, achiziţii şi dote. Cu toate că nu era unul dintre cei mai mari moşieri 
din ţară, deţinea o bază economică suficient de puternică pentru a-şi asi¬ 
gura o situaţie asemănătoare cu aceea a marilor boieri. Ca mare moşier 
avea aceleaşi interese ca şi ei şi îşi administra proprietăţile şi îi trata pe 
locuitorii de pe moşiile sale într-un mod asemănător. Colaborarea econo¬ 
mică cu boierii sugerează faptul că domnitorii fanarioţi nu se considerau 


23 Mihordca, Maitres du sol, pp. 46—47. 

simpli dregători otomani, ci, mai curînd, îşi identificau interesele cu cele 
ale ţării şi cu ale clasei ei conducătoare. 

Biserica acumulase de-a lungul veacurilor mari întinderi de pămînt mai 
ales de pe urma daniilor făcute de domnitori, de boieri şi de alţii mai umili. 
Cele două mitropolii aveau terenuri întinse în Principate, iar mănăstirile, 
precum cea de la Cotroceni, în apropiere de Bucureşti, aveau numeroase 
proprietăţi cuprinzînd pămînt arabil, vii şi mori. Luată la un loc, produc¬ 
ţia pămînturilor bisericeşti, deşi mai scăzută decît cea a moşiilor boiereşti, 
reprezenta o contribuţie însemnată la comerţul intern şi extern precum şi 
la vistieria statului. 

Boierimea cuprindea cei mai mari deţinători de pămînt. La sfîrşitul se¬ 
colului al XVIII-lea, boierii deţineau mai mult de jumătate din pămînt în 
fiecare dintre cele două Ţări Române. O parte din acesta le revenise sub 
formă de danii de la domnitori. Dar o sursă mai importantă au reprezen¬ 
tat-o ţăranii liberi, împotriva cărora boierii organizaseră o campanie sus¬ 
ţinută de însuşire a pămîntului acestora. O modalitate deosebit de eficientă 
a fost penetrarea satelor devălmaşe. Escamotînd drepturile de folosinţă în 
comun a proprietăţii de care se bucurau locuitorii comunei, boierii deve¬ 
neau coproprietarii satului, statut ce le permitea să cumpere bucăţile de 
pămînt ale oricui. 24 Această metodă de însuşire a pămîntului ţăranilor pare 
să fi fost răspîndită, iar rezistenţa satelor a fost destul de aprigă ca să ducă 
în 1785 la Sobornicescul hrisov , care interzicea „daniile 44 de pămînt ale 
ţăranilor către persoane neînrudite cu ei. Dar boierii aveau şi alte metode 
de creştere a întinderii domeniilor lor. Mulţi foloseau în avantajul lor înal¬ 
tele funcţii administrative. Cea mai profitabilă dintre aceste funcţii era cea 
de vistier, care punea la dispoziţia celui în cauză o cantitate de bani mult 
mai mare decît veniturile obţinute de pe propriile sale moşii. Nu era o coin¬ 
cidenţă faptul că moşierii cei mai mari erau de obicei marii vistieri. 

întinderea de pămînt deţinută de ţăranii liberi s-a redus neîncetat în 
această perioadă. Cu toate că datele statistice ale acestui proces sînt frag¬ 
mentare, se pare că în Moldova, la sfîrşitul secolului al XVIII-lea, satele 
de răzeşi reprezentau 32 la sută din total. O cifră asemănătoare era vala¬ 
bilă şi pentru Ţara Românească. Ţăranii liberi continuau să deţină pămînt, 
în comun sau individual, o bucată de pămînt care arareori depăşea ceea 
ce puteau ei cultiva doar împreună cu familiile lor. Dar sfîrşitul secolului 
al XVIII-lea şi începutul secolului al XlX-lea au constituit o perioadă de 
criză pentru satele devălmaşe libere, dat fiind că formele tradiţionale de 
proprietate ale pămîntului s-au distrus. 

24 Stahl, Contribuţii , II, pp. 232-256. 

Sub presiunea unui spor de populaţie şi a unei expansiuni, oricît de mo¬ 
deste, a pieţelor internă şi externă pentru produsele agricole, vechiul sistem 
de proprietate comună deplină asupra pămîntului a cedat unei proprietăţi 
comune limitate şi, în cele din urmă, chiar cerinţelor exprimate în rîndu- 
rile ţăranilor mai avuţi de a li se recunoaşte drepturile de proprietate priva¬ 
tă. Acele familii care căutau schimbarea nu mai erau mulţumite cu simpla 
folosinţă a pămîntului pentru a-şi asigura nivelul minim de subzistenţă, 
recunoscut de comunitatea din care făceau parte. Ţăranii priveau acum pro¬ 
dusele agricole ca o marfa şi, întrucît nevoile lor nu mai aveau o limită teo¬ 
retică, erau dornici să profite de condiţiile pieţei pentru a-şi ridica nivelul 
de trai. 25 

O altă modalitate de folosire a pămîntului, care a devenit din ce în ce 
mai obişnuită în această perioadă, sugerează şi ea o slăbire a structurilor 
agrare tradiţionale. Darea în arendă a moşiilor de către boieri şi de către 
mănăstiri devenise o practică răspîndită în a doua jumătate a secolului al 
XVIII-lea. 26 Iniţial un act spontan, poate bazat pe practica strîngerii veni¬ 
turilor statului, arendarea pămîntului a căpătat o recunoaştere legală prin 
înglobarea sa în Pravilniceasca Condică din 1780. Procedeul obişnuit era 
ca stăpînul moşiei să-şi dea în arendă pămîntul pentru o perioadă anume 
de timp în schimbul unei sume stabilite. Arendaşul avea apoi dreptul să 
primească toate veniturile şi obligaţiile în muncă datorate stăpînului de că¬ 
tre locuitori. Toate categoriile de populaţie participau la arendarea pămîn¬ 
tului — boierii mai mari şi mai mici, negustorii, clerul şi ţăranii —, dar 
cei mai numeroşi arendaşi erau la vremea aceea clăcaşii. 

La arendarea moşiilor, clăcaşii îşi exercitau dreptul lor tradiţional de 
preempţiune, care intra în vigoare ori de cîte ori pămîntul pe care îl lucrau 
îşi schimba stăpînul, fie chiar şi temporar. 27 Arendarea le oferea multe 
avantaje. Nu mai erau obligaţi să presteze obligaţiile în muncă şi să plă¬ 
tească dijmă. Stăpînul moşiei nu mai putea nici el să le impună noi po¬ 
veri pe umerii lor pe durata arendei. Clăcaşii mai obţineau şi alte beneficii, 
precum dreptul exclusiv de a vinde băuturi alcoolice pe moşie. Arenda a 
avut ca efect răscumpărarea în bani a obligaţiilor feudale. Uneori întrea¬ 
ga comună intra într-un aranjament de arendare, dar, de obicei, un grup 

25 Cu privire la evoluţia ideii de proprietate, vezi G. D. Iscru, Introducere în studiul 
istoriei moderne a României , Bucureşti, 1983, pp. 64-120. 

26 1. Constantinescu, Arendaşia în agricultura Ţării Româneşti şi a Moldovei pînă 
la Regulamentul Organic , Bucureşti, 1985, pp. 17 -42. 

27 1. Constantinescu, „Contribuţii la istoria relaţiilor agrare în perioada destrămării 
feudalismului: Arendarea pe ba/a dreptului de protimisis (preempţiune) în Moldova 4 *, 
în Studii: Revistă de istorie , 25/2, 1972, pp. 241 256. 

mai limitat — fruntaşii — îşi asuma responsabilitatea, luînd locul boie¬ 
rului sau al mănăstirii în înţelegerile ulterioare cu restul satului. O astfel 
de practică sugerează că procesul de diferenţiere în rîndurile ţărănimii de¬ 
pendente era în curs de desfăşurare. Arendarea pămîntului se bucura de 
popularitate printre ţărani întrucît le permitea să scape de controlul unei 
terţe părţi, care, aşa cum au învăţat din experienţă, ar fi fost mai pretenţioa¬ 
să decît moşierul. 

Boierii s-au opus dării în arendă a moşiilor către clăcaşi deoarece se 
temeau că în cele din urmă vor pierde controlul atît asupra pămîntului, cît 
şi asupra locuitorilor acestuia. Temerile lor erau justificate întrucît această 
practică tindea să-i facă pe clăcaşi mai independenţi faţă de boier, iar cînd 
perioada de arendă se încheia, aceştia refuzau să reia plata dijmei sau să 
presteze obligaţiile în muncă. După 1800, prin urmare, învoielile de aren¬ 
dare stipulau adesea că, după expirarea învoielii de arendare, clăcaşii îşi 
vor îndeplini toate obligaţiile, ca pînă atunci. Boierii, însă, vedeau clar că 
arenda contribuie la emanciparea ţăranilor. Au încercat, de aceea, în pri¬ 
mul rînd, să limiteze şi apoi să abolească dreptul de preempţiune de care 
se bucurau clăcaşii, pentru a fi liberi să-şi arendeze moşiile altor boieri sau 
negustori, care nu le-ar fi ameninţat drepturile de proprietate, in cele din 
urină au reuşit să-i convingă pe domnitori să abolească dreptul de preemp¬ 
ţiune, în 1815, în Moldova şi, în 1818, în Ţara Românească, chiar dacă 
domnitorii încurajaseră înainte arendarea de către ţărani ca mijloc de eli¬ 
minare a principalei cauze a fugii ţăranilor — abuzurile moşierilor — şi 
de consolidare a poziţiei economice a ţăranilor, care ar fi fost ca atare mai 
în măsură să-şi îndeplinească obligaţiile fiscale faţă de stat. Abolirea pre- 
empţiunii a fost una dintr-o serie de măsuri propuse de boieri pe vremea 
aceea pentru a-şi elibera moşiile de toate obligaţiile impuse de obiceiul 
pămîntului şi pentru a le transforma în proprietate privată. 

Victoria boierilor în lupta privind arendarea moşiilor către clăcaşi a 
marcat doar un pas în declinul general intervenit în statutul ţăranilor. In 
ultimele decenii ale secolului al XVIIl-lea, dependenţa de stăpînul unei 
moşii, fie el laic sau ecleziastic, era caracteristică majorităţii ţăranilor. Cea 
mai mare categorie a ţăranilor dependenţi o formau clăcaşii, care, deşi li¬ 
beri ca persoane, erau legaţi din punct de vedere economic de moşieri prin 
dijmă şi prin obligaţii în muncă. Dar dependenţa apărea sub varii forme. 
De pildă, două mari categorii de muncitori agricoli erau oaspeţii — aduşi 
din alte ţări în condiţiile specificate de un hrisov domnesc — şi băjenarii, 
care părăseau o moşie şi se duceau pe alta, de obicei în mod ilegal. Ambele 
categorii se aşezau pe o moşie boierească sau mănăstirească în conformi¬ 
tate cu o învoială ce stabilea obligaţiile lor fiscale faţă de stat şi dările 

şi serviciile ce le datorau faţă de stăpînul moşiei, care erau, în general, mai 
uşoare decît cele datorate de clăcaşi şi erau limitate la o anumită perioadă 
de timp. Adesea clăcaşii şi nou-veniţii locuiau unii alături de alţii, situaţie 
ce a creat o largă nemulţumire printre cei dintîi. Exemplul băjenarilor îi 
încuraja pe mulţi clăcaşi să caute condiţii mai bune de muncă în altă parte. 
Dată fiind lipsa de mînă de lucru în multe locuri, înregistrată la sfîrşitul 
secolului al XVIIl-lea, clăcaşii reuşeau adesea să-şi îmbunătăţească statu¬ 
tul, în ciuda interdicţiei stricte impuse de stat în privinţa folosirii clăcaşi- 
lor fugari. în acelaşi timp, moşierii se străduiau să-i reducă pe ţăranii cu 
care încheiaseră învoieli la statutul de clăcaşi, pentru a spori prestaţiile 
în muncă şi în bani ce le obţineau de la ei. 

Evoluţia relaţiilor agrare între anii ’70 ai secolului al XVIII-lea şi anii 
’20 ai secolului al XlX-lea a urmat aceleaşi căi, atît în Moldova, cît şi în 
Ţara Românească. In cele de mai jos, expunerea noastră se bazează pe con¬ 
diţiile din Ţara Românească, cu excepţia cazurilor în care situaţia diferă. 

Cea mai importantă obligaţie a clăcaşilor şi a altor ţărani dependenţi 
a fost în această perioadă dijma. 28 Aceasta reprezenta şi principala sursă 
de venit de pe urma pămîntului. Potrivit obiceiului străvechi, boierul era 
obligat să le asigure ţăranilor stabiliţi pe moşia sa pămînt arabil suficient 
pentru subzistenţă şi fîneaţă suficientă pentru hrana animalelor, primind 
în schimb o zeciuială din produsul acestor terenuri. Sistemul nu funcţiona 
prea bine, întrucît nici una din părţi nu avea încredere în cealaltă. Ţăranii 
nu-şi îndeplineau niciodată de bunăvoie şi la timp obligaţiile faţă de mo¬ 
şier, iar acesta căuta fără încetare modalităţi de creştere a ceea ce i se da¬ 
tora şi nu ezita să recurgă la măsurile coercitive pe care statul i le punea 
la dispoziţie. Colectarea zeciuielilor era realizată adesea în mod arbitrar, 
sporind astfel cantităţile luate de la ţăran. De pildă, moşierul insista ca 
dijma la grîne să fie calculată pornind de la suprafaţa de pămînt însămîn- 
ţată şi nu de la cantitatea de gnu recoltată. O astfel de practică însemna 
adesea un dezastru pentru ţăran, întrucît acesta era obligat să predea o can¬ 
titate fixă de grîne, chiar dacă recolta fusese slabă. Dijma era percepută 
aproape pentru orice produs al ţăranului — grîne, animale, fîn, vin — şi 
aproape pentru orice altceva de pe domeniu, de folos şi ţăranului, cum 
ar fi lemn din păduri şi peşte din bălţi. Moşierii au început chiar să per¬ 
ceapă o taxă pentru păşunat, deşi, potrivit obiceiului pămîntului, erau obli¬ 
gaţi să dea ţăranilor, în mod gratuit şi în suprafeţe suficiente, păşuni care 
să le satisfacă nevoile. Dar, pe la 1800, păşunile diminuîndu-se, boierii 


211 Corfus, L'Agriculturi• en Vaiachie , pp. 17-24. 

au limitat numărul de vite pe care ţăranii aveau permisiunea să le ducă 
la păscut pe păşunile moşiei. Moşierii justificau o asemenea măsură prin 
faptul că numărul excedentar de vite — acelea pe care nu Ie considerau 
necesare întreţinerii gospodăriei ţărăneşti şi ca atare erau menite să fie 
vîndute — nu trebuiau, după părerea lor, să cadă sub incidenţa obiceiului 
pămîntului şi să beneficieze de păşune în mod gratuit. Aceştia procedau 
după bunul plac, dat fiind că nici o lege nu stipula cîte capete de vite erau 
necesare într-o gospodărie ţărănească. 

Obligaţiile în muncă reprezentau o trăsătură distinctivă a dependenţei, 
numărul de zile de muncă cerute de moşier constituind un subiect de nesfîr- 
şită controversă între stăpînii pămîntului şi clăcaşi. în Ţara Românească 
genul de munci şi numărul de zile de clacă erau stipulate în Pravilniceasca 
Condică. Dar, ca şi în cazul altor aspecte ale relaţiilor moşieri-ţărani, ade¬ 
vărata stare de lucruri nu depindea atît de litera legii cît de măsura în care 
prevederile acesteia puteau fî aplicate. Legea avea şi unele neclarităţi, dar 
principala cauză a nerespectării prevederilor acesteia era refuzul atît al mo¬ 
şierilor, cît şi al ţăranilor de a se conforma unor condiţii pe care le consi¬ 
derau potrivnice propriilor lor interese. Pravilniceasca Condică stipula 
obligaţia clăcaşului de a presta 12 zile de clacă pe an, boierii şi mănăsti¬ 
rile insistînd ca această prevedere să fie aplicată pe deplin. Ori de cîte ori 
o dispută între moşieri şi ţărani ajungea în faţa divanului, sfatul boieresc 
era întotdeauna de partea boierilor. De obicei, acesta îşi baza hotărîrea pe 
o interpretare arbitrară a legii, interpretare care considera nevalabile în¬ 
voielile verbale între ţărani şi moşieri ce stabileau mai puţin de 12 zile 
de clacă. Întrucît aproape toate înţelegerile dintre cele două părţi erau ver¬ 
bale, bazîndu-se mai curînd pe obiceiul locului — care varia de la o moşie 
la alta — decît pe contracte scrise, împricinaţii ţărani se aflau în dezavan¬ 
taj clar şi erau siliţi, în mod invariabil, să îndeplinească zilele de clacă 
stabilite de lege. Hrisoavele promulgate de domnul Constantin Ipsilanti 
la 31 iulie 1804 şi de loan Caragea la 12 mai 1884 în Ţara Românească 
confirmau numeroasele hotărîri judecătoreşti, dar permiteau ţăranului să 
compenseze claca, dacă moşierul era de acord, cu plata unei sume de bani 
relativ mică, în fiecare an. 

O altă obligaţie în muncă a ţăranilor dependenţi era o zi de arat pe an 
pe suprafeţele de teren rezervate de moşier pentru propria sa folosinţă. Prac¬ 
tica aceasta a fost instituită în a doua jumătate a secolului al XVIII-lea, 
dar nu a fost legiferată în mod oficial decît la sfîrşitul epocii fanariote. Im¬ 
punerea ei a fost pur şi simplu un abuz de autoritate, aprobat de către in¬ 
stanţele de judecată dominate de marii moşieri. Suprafaţa de teren ce trebuia 
astfel lucrată era de un pogon. Rezistenţa ţăranilor era dîrză şi adesea avea 

ca rezultat înlocuirea acestei munci cu plata în bani, un leu la început, dar 
mai tîrziu suma depindea de voinţa moşierului, ajungînd cîteodată chiar 
la trei lei. Legiuirea lui Caragea a consfinţit aceste practici în 1818. O altă 
obligaţie a fiecărui ţăran dependent era tăierea şi transportarea unei căruţe 
de lemne, de Crăciun, pentru moşier. Această sarcină îşi găsea originea 
într-o practică mai recentă, din secolul al XVIII-lea, dar a devenit obliga¬ 
torie ca urmare a unor procese cu mult înainte de includerea ei în Legiui¬ 
rea lui Caragea. 

Începînd cu ultimul sfert al secolului al XVHI-lea, boierii (şi într-o mai 
mică măsură, mănăstirile) s-au angajat într-o campanie asiduă de creştere 
a serviciilor obligatorii în muncă. Cursul evenimentelor a fost asemănător 
în ambele Ţări Române, dar în Moldova ruptura morală dintre moşier şi 
ţăran a devenit mai adîncă şi preponderenţa proprietăţii boierului asupra 
bucăţii de pămînt a ţăranului a fost mai mare decît în Ţara Românească. 
Cele 12 zile de clacă stabilite de Constantin Mavrocordat în 1746 au rămas 
normă în Ţara Românească în ciuda presiunilor constante de mărire a ei. 
Curînd după încheierea războiului ruso-turc, în 1774, boierii i-au cerut 
domnitorului Alexandru Ipsilanti să le acorde 24 de zile de clacă anual. 
Domnitorul a refuzat net, temîndu-se să nu provoace tulburări în rîndul 
ţăranilor care să-i pericliteze toate încercările de a restabili pacea şi de a 
aduce prosperitatea în ţară. Legislaţia agrară elaborată din dispoziţia lui în 
1775 şi 1776 a stabilit numărul de zile de clacă la 12, o normă confir¬ 
mată de Pravilniceasca Condică în 1780. 

Moşierii din Moldova au avut iniţial mai mult succes decît cei din Ţara 
Românească, impunînd ţăranilor obligaţii în muncă mai grele. Actul de 
emancipare de la 1749 stipulase 24 de zile de clacă pentru foştii şerbi, însă 
autorii reformei permiteau lăturaşilor , adică ţăranilor care se aşezaseră pe 
moşiile boiereşti şi mănăstireşti pe bază de învoială, să efectueze doar 12 
zile de clacă. O astfel de nepotrivire între aceste două categorii de ţărani 
a dus la ample tulburări şi la fuga de pe moşii a clăcaşilor. In 1766, pentru 
a restabili ordinea, domnitorul Grigore Ghica a fixat claca la 12 zile, o ho- 
tărîre ce, aparent, însemna o victorie a ţăranilor. Dar pentru a-i mulţumi 
pe boieri, Ghica a introdus nartul , normă de muncă necesară pentru a so¬ 
coti o zi încheiată, care, de fapt, necesita o zi şi jumătate sau două pentru 
a fi îndeplinită (în Ţara Românească nartul reprezenta două zile de arat, 
una primăvara şi alta toamna). 29 

A 

Moşierii au devenit din ce în ce mai agresivi. In 1775, ei au înaintat 
o petiţie domnitorului, cerîndu-i să le acorde o zecime a zilelor de muncă 

29 R. Rosetti, Pămîntul, sătenii şi stăpinii in Moldova , Bucureşti, (907, pp. 326-330, 
462- 465. 



106 


ROMÂNII, 1774-1866 


dintr-un an, adică 36 de zile anual. Domnitorul ar fi fost de acord, dar a 
avut reţineri, întrucît scutirea de plata tributului pe o perioadă de doi ani, 
stipulată de Tratatul de la Kuciuk-Kainargi, ar fi justificat cu greu impu¬ 
nerea unor noi poveri pe umerii unei ţărănimi sleite. Dar în 1777, criza 
economică imediată fiind depăşită, domnitorul a ordonat clăcaşilor să exe¬ 
cute 2 zile în plus de clacă, folosite pentru amenajarea şi întreţinerea băl- 
ţilor cu peşte, a morilor şi a diverselor acareturi. In 1803, boierii au cerut 
din nou să li se acorde a zecea parte din numărul zilelor de lucru dintr-un 
an. Ca justificare, aceştia evocau recentele condiţii economice nefavora¬ 
bile şi presiunea neîntreruptă din partea domnitorilor pentru satisfacerea 
cererilor economice otomane, toate acestea, pretindeau ei, necesitînd cul¬ 
tivarea de noi pămînturi şi, în consecinţă, mai multă forţă de muncă. Ei 
au recurs la un nou argument în sprijinul pretenţiilor lor, insistînd că 12 
zile de clacă nu reprezentau o compensaţie suficientă; afirmau că numărul 
de zile fusese stabilit într-o vreme cînd pămîntul se găsea din abundenţă 
şi era slab populat şi, ca atare, avea valoare mică, într-o vreme cînd costul 
vieţii era scăzut, iar cheltuielile de întreţinere a moşiei erau modeste. De 
astă dată, subliniau ei, toate acestea se schimbaseră, pentru că pămîntul 
devenise o marfă a cărei valoare creştea în permanenţă, din cauza ridicării 
preţurilor agricole. Domnitorul Alexandru Moruzi le-a acceptat argumen¬ 
tele şi a emis un aşezămînt agrar, în 1805, care a schimbat în mod sem¬ 
nificativ relaţia dintre moşieri şi ţărani. Noile obligaţii pe care le-a impus 
ţărănimii făceau ca numărul zilelor de clacă să crească la aproximativ 33, 
ajungînd, de fapt, la cota pe care o ceruseră boierii. Documentul mergea 
şi mai departe. Limita fînaţul şi imaşul pe care boierul era obligat, prin 
obiceiul pămîntului, să Ie pună la dispoziţia ţăranilor de pe moşia sa şi, 
ca atare, mărea rezerva, întinderea de pămînt aflată în stăpînirea absolută 
a moşierului. 

Boierii din ambele Ţări Române căutau să obţină zile în plus de muncă 
pentru a-şi spori veniturile. Cu toate că datele statistice cu privire la pro¬ 
ducţie şi comerţ sînt fragmentare, se constată totuşi, ca o trăsătură gene¬ 
rală, o creştere a activităţii de pe moşii, la începutul secolului al XlX-lea. 
Moşierii nu se mulţumeau să pretindă mai multe zile de clacă, ci doreau 
ca acestea să fie concentrate în perioadele de lucru intens la cîmp, în loc 
să permită repartizarea lor egală de-a lungul anului, aşa cum fusese obi¬ 
ceiul. Ei căutau să înlocuiască agricultura ţărănească de tip comunal cu 
metode ce ar fi răspuns mai bine cererii pieţei. O astfel de comportare din 
partea boierilor sugerează o extindere a pieţei locale şi chiar a celei inter¬ 
naţionale pentru produsele agricole, mai ales pentru grîne, şi o dorinţă 
corespunzătoare de a o aproviziona. Fără doar şi poate, cererile de aprovi- 

zionare a armatelor — rusă, austriacă şi otomană — stimulau producţia, 
cel puţin pe termen scurt. Europa Occidentală manifesta şi ea un interes 
economic sporit pentru Ţările Române, deşi comerţul direct cu produse 
agricole româneşti era modest, neputînd explica la vremea aceea acţiunile 
boierilor. La cumpăna dintre veacuri, un stimulent mai mare pentru pro¬ 
ducţie l-a reprezentat cererea otomană crescîndă de provizii, însoţită de 
o mai mare flexibilitate în stabilirea preţurilor. Un comerţ înfloritor de con¬ 
trabandă, în afara restricţiilor comerciale otomane, a influenţat şi el pro¬ 
ducţia, dar măsura precisă a acestui negoţ, din motive evidente, rămîne 
necunoscută. 

Schimbările fundamentale în modul de viaţă al boierilor de la sfîrşitul 
secolului al XVIII-lea îşi pot găsi explicaţia şi în activitatea economică 
mai intensă, deşi mărturiile în acest sens sînt contradictorii. Contactele din 
ce în ce mai numeroase cu Europa — prezenţa ofiţerilor austrieci şi ruşi, 
deschiderea unor consulate străine, ce au servit drept introducere în viaţa 
socială occidentală, influxul de refugiaţi aristocraţi din Franţa revoluţio¬ 
nară, mulţi dintre aceştia devenind tutori în casele boiereşti şi apariţia ne¬ 
gustorilor occidentali — au dus la înlocuirea treptată a vechilor valori 
sociale, patriarhale, cu imitaţii ale modului de viaţă occidental. Adaptarea 
la noile obiceiuri, oricît de superficială, necesita mari sume de bani. Mulţi 
boieri şi-au cheltuit averile fără să ţină seama de consecinţe şi s-au înfun¬ 
dat adînc în datorii. Totuşi, cîţiva, nu prea mulţi, par să se fi gîndit să-şi 
sporească veniturile prin transformarea structurii economice a moşiilor lor 
pentru a produce mai multe grîne şi alte culturi agricole pentru piaţă. Aceş¬ 
tia nu aveau însă nici înclinaţia, nici deprinderile gospodăreşti necesare 

A 

pentru asemenea sarcină. In consecinţă, continuau să-şi împartă rezerva 
în loturi mici, pe care le împărţeau ţăranilor în schimbul dijmei. Nu do¬ 
reau nici să facă investiţii substanţiale în pămînt. Au ales, în schimb, o cale 
mai sigură de a obţine rapid fondurile necesare, arendîndu-şi moşiile, o 
practică ce sugerează lipsa de interes pentru supravegherea directă a pro¬ 
ducţiei agricole. După 1800, unii arendaşi — negustori şi cămătari din 
orăşelele învecinate — au manifestat aceeaşi preocupare pentru profituri 
imediate şi aceeaşi lipsă de interes pentru dezvoltarea unei agriculturi exten¬ 
sive cu caracter comercial. Nici dacă arendaşii erau clăcaşi, aceştia nu se 
arătau prea înclinaţi să se despartă de metodele tradiţionale din agricultură. 

Există un paradox în căutările boierilor de a obţine cît mai multe zile 
de muncă din partea ţăranilor lor: un număr mare de zile de clacă rămîneau 
nefolosite. în loc de cele 12 zile, cîteodată mai multe, stipulate în codu¬ 
rile de legi şi în alte legiuri domneşti, numărul de zile de clacă efectuate 
pc multe moşii nu depăşea 3 pînă la 9 zile pe an. Calcule sigure se pot face 

doar cu privire Ia proprietăţile mănăstireşti. Acestea arată, de pildă, că 
între 1782 şi 1786, pe patru mari moşii aparţinînd Mitropoliei Ungrovla- 
hiei, în judeţul Ilfov, locuitorii datorau un număr total de 18 562 zile de 
clacă, dar că nu efectuaseră în realitate decît 8 030 de zile. 30 Modul de fo¬ 
losire a acestor zile de muncă este grăitor pentru caracterul economic al 
acestor moşii. Cositul finului absorbea cea mai mare cantitate de muncă 
(3 939 de zile), în timp ce un număr relativ mic de zile era destinat cul¬ 
turilor (de pildă, 96 de zile pentru treieratul cerealelor). O examinare a 
altor proprietăţi aparţinînd Mitropoliei duce la constatări asemănătoare 
pentru intervalul 1780-1786, şi anume că 49 la sută din zilele obligatorii 
de clacă au rămas nefolosite. Cauza nu se regăseşte în primul rînd în re¬ 
zistenţa ţăranilor, ci mai curînd în neputinţa moşiilor de a absorbi toată 
mîna de lucru aflată la dispoziţia lor. Nu exista o rezervă semnificativă 
pentru cultivarea grînelor. In schimb, ţăranii se ocupau cu alte treburi, cele 
mai importante fiind producerea vinului şi creşterea animalelor. 

Un alt paradox aparent a fost folosirea atît de către mănăstiri, cît şi de 
către boieri a mîinii de lucru plătite, deşi atîtea zile de clacă rămîneau ne¬ 
folosite. Această practică poate fi explicată în parte prin nevoia de mun¬ 
citori calificaţi în cele două ramuri ale economiei unei moşii, care aduceau 
veniturile cele mai mari: viticultura şi creşterea animalelor. Moşierii nu 
puteau conta pe o ţărănime dependentă, adesea indiferentă sau ostilă, pen¬ 
tru îndeplinirea unor operaţiuni specifice la timpul potrivit şi au descoperit 
că salariile în bani constituiau un stimulent puternic al producţiei. Mun¬ 
citorii angajaţi, simbriaşii , nu constituiau în nici un caz un proletariat agri¬ 
col, obligat să-şi vîndă munca pentru a supravieţui. Aceştia erau de obicei 
ţărani dornici să cîştige bani cu care să-şi achite obligaţiile fiscale către 
stat şi către moşieri. Atît simbriaşii, cît şi cei ce îi angajau considerau aceas¬ 
tă învoială ca o soluţie practică temporară care nu schimba relaţiile funda¬ 
mentale dintre ei. 

în afară de clacă şi de dijmă, ţăranii care locuiau pe moşiile boiereşti 
sau mănăstireşti erau de asemenea obligaţi să respecte monopolul moşie¬ 
rilor lor. Moşierii, atît cei laici, cît şi cei ecleziastici, îşi impuneau cu stric¬ 
teţe dreptul exclusiv de a vinde vinul, zarzavaturile şi carnea pe moşie; de 
a construi şi a exploata mori şi pive cu ciocane; de a reglementa pescuitul. 
După 1800, moşierii au căutat din ce în ce mai mult să limiteze tradiţio¬ 
nala liberă folosinţă a pădurilor de către ţărani. Continuau să recunoască 
ţăranilor dreptul de a tăia lemne în pădure dacă erau pentru foc, dar înca¬ 
sau o taxă sau o zeciuială pe lemnul destinat construcţiilor sau pentru con¬ 
fecţionarea ciuberelor şi a şindrilei. 

30 Columbcanu, Grandes exploitations , pp. 90-91. 

Cu toate că ţăranii încercau adesea să se sustragă monopolului pe vin 
şi alimente, se pare că îl acceptau ca fiind stabilit prin obiceiul pămîntu- 
lui. Dar eforturile boierilor de a controla pădurile au stîmit o aprigă rezis¬ 
tenţă. Ţăranii nu voiau să renunţe la tradiţia conform căreia pădurea aparţine 
tuturor şi ca atare nimănui. De secole, locuitorii de pe o moşie se bucu¬ 
rau de dreptul nelimitat de a tăia lemn de foc şi de a obţine cherestea pen¬ 
tru construcţie şi chiar pentru vînzare din pădurile de pe o moşie. Defrişarea 
pădurilor fusese mijlocul principal prin care se extindea terenul arabil al 
unei moşii şi, în consecinţă, moşierul nu se opunea tăierilor nelimitate. Dar, 
în a doua jumătate a secolului al XVIIl-lea, pădurile începuseră să se re¬ 
ducă în mod dramatic ca suprafaţă, iar lemnul de construcţie devenea mai 
rar şi, ca atare, mai preţios. Boierii voiau să se înfrupte din această pricop¬ 
seală, iar domnitorii erau permanent preocupaţi să păstreze codrii care fur¬ 
nizau lemnul pentru corăbiile otomane şi pentru repararea fortăreţelor aflate 

A 

de-a lungul Dunării. împotriva unor astfel de adversari puternici, ţăranii 
se aflau angajaţi într-o luptă pentru o cauză pierdută. 31 

Boierii începuseră să-şi păstreze pentru propria lor folosinţă anumite 
păduri încă din secolul al XV-lea, dar mărturiile documentare privitoare 
la această practică abundă doar din secolul al XVIIl-lea. La început, au 
fost în discuţie doar dumbrăvile. 

a 

In 1786, domnitorul Moldovei a ordonat moşierilor să nu-i împiedice 
pe ceilalţi să folosească codrii ce se aflau pe moşiile lor. încetul cu înce¬ 
tul, însă, boierii au reuşit să impună o dijmă pentru lemnul tăiat din aceste 
păduri, pentru păscutul animalelor în acele locuri, pentru vînat şi pescuit. 

A 

In Moldova, domnitorul Alexandru Moruzi a consfinţit aceste taxe în 1792. 
Legiuirea sa a stabilit în amănunţime responsabilităţile tuturor celor care 
foloseau pădurile, fiind primul adevărat cod al pădurilor din Principat. 32 
Respectiva reglementare se ocupa şi de metodele de defrişare prin tăiere 
întîmplătoare şi prin ardere folosite de către ţărani. Observînd că pădurile 
de lîngă Prut şi Şiret fuseseră complet distruse prin astfel de practici, Mo¬ 
ruzi a interzis ţăranilor să intre în marile păduri virgine, permiţîndu-le doar 
să scoată copacii căzuţi sau să-şi ia lemn pentru construcţia de case. Astfel 
de porunci n-au avut un efect prea mare, întrucît ţăranii refuzau cu încă- 
păţînare să renunţe la drepturile lor ancestrale asupra pădurilor. Era o ches¬ 
tiune de necesitate economică. Atît timp cît foloseau metode tradiţionale 

A 

în agricultură, nu se puteau dispensa de păduri. In consecinţă, abia după 
schimbările majore din agricultură, de la mijlocul secolului al XlX-lea — 

31 Stahl, Contribuţii , HI, Bucureşti, 1965, pp. 376-386. 

32 D. C. Sturd/a-Şchecanu, Acte şi legiuiri privitoare la chestia ţărănească , Seria I, 
I, Bucureşti, 1907, pp. 41 46. 

în special dezvoltarea producţiei de grîne pe scară largă pentru piaţă —, 
boierii aveau să dobîndească în sfîrşit controlul asupra pădurilor. 

Moşierii limitau şi accesul ţăranilor la izlazuri. Obiceiul pămîntului de¬ 
creta că moşierii trebuiau să dea ţăranilor aşezaţi pe moşiile lor păşune su¬ 
ficientă, fără să ceară în schimb plată în muncă sau de alt fel. în ultimele 
decenii ale secolului al XVIII-lea au început, în schimb, să limiteze numă¬ 
rul de animale pe care ţăranii le puteau duce la păscut pe izlazurile comune 
la un număr pe care îl socoteau suficient pentru întreţinerea gospodăriei 
ţărăneşti. Au impus o taxă pe animalele care depăşeau acest număr, pe mo¬ 
tiv că erau crescute cu intenţia de a fi vîndute. Boierii aveau serioase motive 
economice pentru acţiunile lor, întrucît în multe zone ţăranii se sustrăgeau 
restricţiilor cu privire la păşuni, folosind pentru păscut pămîntul din pro¬ 
priile lor sate şi dobîndind noi terenuri de cultură pe moşiile învecinate. 

A 

In felul acesta, obţineau un beneficiu dublu: îşi asigurau suficientă păşu¬ 
ne şi, în acelaşi timp, îşi reduceau obligaţia de dijmă şi de clacă, deoarece 
pe terenuri noi, din cauza lipsei de mînă de lucru, puteau de obicei să ne¬ 
gocieze termeni mai buni. 

Boierii doreau să limiteze dreptul, de mult stabilit, al ţăranilor de a-şi 
muta animalele de pe o păşune pe alta, dincolo de hotarele proprietăţilor 
şi peste terenurile cultivate. Dar, de-abia în 1804, domnitorii au luat par¬ 
tea ţăranilor, evocînd lipsa unei alternative, întrucît „nu puteau trece prin 
aer“ cînd îşi duceau animalele la tîrg. 

Un moment hotărîtor în lupta dintre moşieri şi ţărani pentru controlul 
asupra pămîntului a fost aşezămîntul agrar al domnitorului Moldovei, Ale¬ 
xandru Moruzi, din 1805, prin care le acorda boierilor autoritatea de a li¬ 
mita păşunile date ţăranilor la maximum trei sferturi din proprietatea lor. 33 
Acesta a stabilit întinderea fînaţului dat fiecărui locuitor al moşiei la o ju¬ 
mătate de falce (la sfîrşitul secolului al XVIII-lea, o falce avea aproximativ 
un hectar şi jumătate în Moldova şi o jumătate de hectar în Ţara Româ¬ 
nească) pentru fiecare vită şi a limitat numărul de vite pe care îl putea 
ţine un clăcaş pe moşie de la 8 la 16 capete, după regiune. Moruzi a împăr¬ 
ţit în patru părţi fînaţurile şi imaşurile moşiilor înguste sau mici care nu 
puteau asigura ţăranilor minimul cerut de lege. O parte era rezervată mo¬ 
şierului, iar celelalte trei ţăranilor. Mult mai important decît prevederile 
specifice ale aşezămîntului a fost precedentul de a-i permite moşierului 
să impună, într-adevăr, dreptul de proprietate privată asupra unei porţiuni 
substanţiale din moşia sa, care pînă atunci fusese considerată drept moş¬ 
tenire comună a tuturor locuitorilor ei. 


33 Rosctti, Pămîntul, sătenii şi stăpînii , pp. 346- 357, 488-4%. 

Pămînturile nou defrişate — curăturile — erau şi ele obiect de dispu¬ 
tă între moşieri şi ţărani. Obiceiul pămîntului spunea că ţăranii puteau 
defrişa oricît pămînt doreau dacă aveau aprobarea prealabilă a moşierului. 
Această permisiune, cel puţin înainte ca pădurile să fi fost ameninţate cu 
distrugerea, era rar refuzată, deoarece defrişarea era singura modalitate de 
a se crea pămînt arabil, asigurîndu-i moşierului dijmele. Ţăranii se consi¬ 
derau proprietari absoluţi ai pămîntului defrişat de ei şi, ca atare, îşi arogau 
dreptul de a dispune de el cum doreau; moşierii ridicau însă obiecţii, iar 
documentele vremii conţin referiri frecvente la acapararea terenurilor de¬ 
frişate. Dar moşierii doreau să strîngă dijmă şi alte dări prin arendarea 
curaturilor altor ţărani de pe moşia lor sau din alte părţi. Ca şi în alte cazuri 
legate de stăpînirea pămîntului şi de obligaţii derivînd din aceasta, boierii 
sînt cei care au avut cîştig de cauză în cele din urmă. 

Eforturile boierilor de restrîngere a drepturilor ţăranilor asupra pămîntu¬ 
lui au constituit o parte dintr-o campanie mai amplă pentru eliberarea mo¬ 
şiilor lor de toate obligaţiile faţă de locuitorii acestora, obligaţii impuse 
de obiceiul pămîntului, şi pentru cîştigarea controlului asupra producţiei 
prin schimbarea metodelor tradiţionale ale agriculturii ţărăneşti. Dar nu 
reiese clar că ar fi intenţionat să-şi transforme moşiile în întreprinderi co¬ 
merciale bazate pe o rezervă întinsă destinată producerii grînelor şi a altor 
culturi pentru piaţă. 

O astfel de rezervă a existat pe moşia boierului în secolele XIV-XVII 

A 

sub forma unor terenuri separate de loturile de pămînt ale ţăranilor. In 
secolul al XVII-lea, delniţa boierească — parte din hotarul moşiei sa¬ 
tului, aflată în stăpînirea ereditară a familiei boiereşti — şi lucrul boie¬ 
resc ■, prestaţii în muncă ale ţăranilor dependenţi în folosul boierului — 
sugerează că această rezervă dobîndise un Ioc permanent în economia ru¬ 
rală. Dar ea nu se referea doar la pămîntul destinat cultivării grînelor, ci 
şi la păşuni, vii, păduri şi chiar mori şi distilerii, care erau supravegheate 
direct de către moşier sau de către reprezentantul acestuia şi care foloseau 
munca ţăranilor dependenţi. 

Izvoarele sînt prea fragmentare pentru a permite o descriere amănun¬ 
ţită a rezervei în secolul al XVlII-lea, a rolului acesteia în cadrul moşiei 
(dacă, de pildă, era compactă sau dispersată) şi a numărului şi categoriilor 
de persoane care o lucrau. Cu toate că surse indirecte sugerează că întin¬ 
derea acesteia a crescut în ultimele decenii ale secolului, ca reacţie la o ce¬ 
rere sporită de grîne şi de alte produse agricole, este imposibil să se calculeze 
cu cît a crescut producţia pentru că lipsesc datele respective, mai ales cele 

A 

referitoare la volumul recoltei pe hectar. In orice caz, cele 12 zile de muncă 
datorate anual de către clăcaşi nu erau suficiente pentru cultivarea unor 

mari întinderi de pămînt. Cu toate că ziua de arat primăvara şi toamna în 
Ţara Românească şi introducerea nartului în Moldova, care asigurau o 
cantitate mai mare de muncă, ar putea sugera o creştere a rezervei, aceste 
obligaţii, ca şi claca însăşi, se compensau adesea printr-o plată în bani. 
Calcule estimative cu privire la proporţia dintre loturile de pămînt ale ţă¬ 
ranilor şi rezerva moşierului indică întinderea modestă a celei din urmă. 
Intr-un grup de moşii aparţinînd Mitropoliei Ungrovlahiei în judeţul Ilfov, 
inima regiunii agricole a Ţării Româneşti, această proporţie varia, în pe¬ 
rioada 1772-1780, între 17 Ia 1 şi 27 la 1. O situaţie similară exista pe mo¬ 
şiile Mitropoliei aflate în alte judeţe. 34 Alte mărturii arată clar că rezerva 
nu constituia centrul producţiei de grîne. Mai degrabă loturile de pămînt 
ale ţăranilor dependenţi erau cele care acopereau aproape în întregime ne¬ 
voile moşierilor şi furnizau şi grînele pentm piaţa internă şi cea externă, 
inclusiv pentm Constantinopol. Statutul rezervei nu pare să se fi schimbat 
în mod semnificativ în nici una dintre Ţările Române între 1815 şi 1830. 
Pe moşii din patru părţi diferite din Ţara Românească, producţia de grîu 
realizată pe rezervă în raport cu cea obţinută pe loturile ţăranilor varia în- 

A 

tre 1 la 6 şi 1 la 25. In plus, moşierul continua să-şi obţină grosul grîne- 
lor din dijma strînsă de pe bucăţile de pămînt ale ţăranilor şi nu din claca 
efectuată pe rezervă. O dovadă izbitoare a importanţei mici pe care mo¬ 
şierii o acordau rezervei se poate găsi în registrele de venituri şi cheltuieli 
ale moşiilor mănăstireşti. în acestea nu erau despărţite veniturile prove¬ 
nite din cultivarea rezervei de cele obţinute din dijmă. 

Nici boierii, nici mănăstirile nu investeau resurse semnificative în pro¬ 
ducţia de grîne şi în alte culturi, o practică ce dovedea o dată în plus că 

A 

rezerva agricolă era mică şi relativ lipsită de importanţă. In schimb, aceştia 

A 

investeau în acele activităţi care promiteau cele mai mari cîştiguri. Intru- 
cît grosul venitului lor venea din vînzarea vinului şi a băuturilor spirtoase, 
a animalelor şi a produselor animaliere, aceştia dădeau o importanţă deo¬ 
sebită viticulturii, practicată pe aproape toate moşiile, fie că erau într-o 
zonă de deal sau de şes, precum şi finului şi întreţinerii păşunilor. Culti¬ 
varea viilor, culesul şi prelucrarea strugurilor necesitau mînă de lucru ca¬ 
lificată, iar depozitarea şi transportarea vinului cereau şi ele instalaţii şi 
căruţe speciale, toate acestea solicitînd investiţii considerabile. Folosirea 
morilor şi a pivelor cu ciocane era o altă sursă importantă de venituri pen¬ 
tru moşieri, iar construirea şi întreţinerea lor constituiau, în consecinţă, 
poziţii importante în bugetul unei moşii. Dar moşierii nu cheltuiau aproape 
nimic pe salarii şi pe inventarul necesar obţinerii grînelor şi a altor culturi. 


34 Columbeanu, Grandes exploitations , pp. 81-88. 

Mai curînd depindeau de ţărani, care le furnizau pe amîndouă şi lăsau în 
seama lor hotărîrea de a planta şi cultiva cum şi ce doreau ei, o lipsă de 
interes ce a dăinuit pînă în deceniile al treilea şi al patrulea ale secolului 
al XlX-lea. Pentru a obţine beneficii de pe pămînturile cultivate, moşierii 
recurgeau la metode ce necesitau investiţii puţine în salarii sau unelte. Aren¬ 
darea, de aceea, era deosebit de atrăgătoare. 

Modesta dezvoltare a rezervei şi bizuirea continuă pe loturile ţăranilor 
pentru a furniza grosul produselor agricole sugerează că în această pe¬ 
rioadă în agricultură nu au avut loc schimbări structurale importante. Alte 
impedimente explică la rîndul lor lipsa de progres în agricultură. Factorii 
demografici par să fi fost hotărîtori. Densitatea scăzută a populaţiei, pro¬ 
vocată mai ales de o rată înaltă a mortalităţii, a dus la lipsa mîinii de lucru 
corespunzătoare. In plus, numărul de persoane direct angajate în produc¬ 
ţie era variabil în permanenţă întrucît populaţia rurală avea o mobilitate 
remarcabilă. Războaiele frecvente şi ocupaţiile militare, cerinţele fiscale 
severe ale statului şi deteriorarea generală a statutului legal atît al ţărani¬ 
lor liberi, cit şi al celor dependenţi făceau adesea ca sate întregi să fugă 
pe altă moşie, în alt judeţ şi, uneori, în altă ţară. Fuga ţăranilor provoca 
adesea încetarea producţiei agricole pentru că, aşa cum am văzut, majo¬ 
ritatea inventarului agricol se afla în mîinile lor. Cînd plecau, luau cu ei 
animalele de povară şi uneltele. Monopolul aproape complet al ţăranilor 
asupra uneltelor de producţie însemna şi că inovaţiile în materie de me¬ 
tode agricole cădeau în responsabilitatea acelora care nu dispuneau de cele 
necesare pentru a le aplica. Practicile agricole — ce să se planteze, cum 
şi cînd — continuau să fie hotărîte în primul rînd de tradiţiile satului de- 
vălmaş, care ceda fără plăcere la schimbări. Ţăranul se simţea, de obicei, 
prea puţin stimulat să mărească producţia, pentru că dările interminabile 
şi rechiziţiile îl deposedau de o bună parte a roadelor muncii sale. Obliga¬ 
ţiile faţă de suzeranul otoman, sub forma unor livrări forţate de alimente 
pentru zaherea, birurile domneşti şi dijma dată unui moşier laic sau ecle¬ 
ziastic ţineau majoritatea ţăranilor la nivelul de subzistenţă. 

în ciuda ponderii tradiţiei, agricultura a vădit semne de schimbare în 
ultimele decenii ale secolului al XVlIl-lea. Piaţa pentru produsele agricole 
era în creştere, oricît de lentă, iar economia rurală, în general, depăşea li- 

A 

mitele autoconsumului. In mod paradoxal, cauzele greutăţilor economice 
au fost cele care au stimulat producţia. Nevoia de a aproviziona otomanii 
cu cantităţi din ce în ce mai mari de alimente, cerinţele armatei austriece 
şi în special ale celei ruse au accelerat ritmul producţiei şi au sporit volu¬ 
mul schimburilor de mărfuri şi cantitatea de bani puşi în circulaţie. Slăbi¬ 
rea treptată a monopolului comercial otoman a făcut ca grînele şi animalele 

româneşti să fie mai accesibile altor ţări, dar efectele depline ale pieţei 
internaţionale nu se vor face simţite decît după 1830. 

Intervenţia domnitorilor în problemele economice a contribuit şi ea 
în mare măsură la stimularea producţiei agricole. Cererile de alimente din 
partea otomanilor, a ruşilor şi a austriecilor au făcut din agricultură o pre¬ 
ocupare de stat permanentă, iar reglementările domneşti, menite să lărgeas¬ 
că producţia, au devenit o trăsătură comună a activităţii agricole. Tipice 
în acest sens au fost circularele lui Alexandru Ipsilanti, din 1779, către 
ispravnicii săi, prin care îi instruia să se asigure că ţăranii vor semăna, pri¬ 
măvara şi toamna, cît mai multe grîne posibil, nu numai porumb şi mei 
pentru propriul lor consum, ci şi grîu şi orz pentru Constantinopol. Pra- 
vilniceasca Condică a lui Ipsilanti a inaugurat o serie neîntreruptă de legi 
menite să plaseze agricultura pe baze legale şi economice raţionale. 

Intervenţia repetată a domnitorilor în relaţiile agrare a modificat echi¬ 
librul tradiţional între moşieri şi ţărani. Aceştia însă nu au urmat o politică 
agrară consecventă. Domnitorii erau mai curînd motivaţi în primul rînd 
de preocupări fiscale şi urmăreau ţeluri practice, imediate. în măsura în 
care exista, o astfel de politică încuraja ţăranii să producă mai multe grîne. 
în astfel de chestiuni, domnitorii se adresau direct ţăranilor, nu boierilor, 
practică ce arată încă o dată că producţia de grîne depindea de lotul de 
pămînt al ţăranului şi nu de rezerva boierească. 

Scopul imediat al legislaţiei domneşti era eliminarea disputelor între 
moşieri şi ţărani, care conduceau adesea la fuga în masă a ţăranilor şi, în 
consecinţă, la întreruperea fluxului de provizii destinat otomanilor şi a strîn- 
gerii birurilor pentru vistieria statului. Numeroasele aşezăminte şi coduri 
de legi promulgate între 1775 şi 1818 urmăreau reducerea fricţiunilor prin 
clarificarea drepturilor şi obligaţiilor reciproce şi uniformizarea lor la ni¬ 
velul întreg teritoriului ţării. Domnitorii au eliminat o parte din abuzurile 
la care fuseseră supuşi ţăranii, dar, în acelaşi timp, dădeau moşierilor o 
bază legală pentru încălcarea obiceiului pămîntului şi a învoielilor perso¬ 
nale cu ţăranii şi chiar îi încurajau să ceară intervenţia statului pentru apli¬ 
carea noilor norme. 

Implicarea domnitorilor în problemele agrare din Ţara Românească, 
în special, dezvăluie evoluţia lentă şi nesigură a politicii în acest sens. Ale¬ 
xandru Ipsilanti a pus bazele unei noi ere în relaţiile agrare în timpul primu¬ 
lui său an de domnie (1774), în timp ce se lupta cu consecinţele economice 
şi demografice catastrofale ale războiului recent încheiat dintre Rusia şi 
Imperiul Otoman. 35 Principala sa misiune era aceea de a convinge masele 


35 F. Constantiniu, Relaţiile agrare , pp. 145-149; V. Georgescu, „Date noi despre 
reglementarea relaţiilor agrare în domnia iui Alex. Ipsilanti 44 , în Studii: Revistă de istorie , 
23/3, 1970, pp. 441-468. 

de ţărani care îşi părăsiseră satele în timpul războiului să se întoarcă aca¬ 
să şi să rămînă acolo. Alexandru Ipsilanti şi-a dat seama că nu putea să-şi 
atingă nici unul din aceste două obiective dacă nu înlătura cauzele care 
se aflau la baza nemulţumirii lor, şi anume, poverile fiscale crescînde im¬ 
puse de stat, precum şi dijmele şi obligaţiile în muncă obţinute adeseori 

A 

în mod arbitrar de către moşieri. In consecinţă, domnitorul a rezistat cere¬ 
rilor boierilor şi ale mănăstirilor de a spori obligaţiile ţăranilor, în special 
numărul zilelor de clacă. Dorea, de asemenea, să uniformizeze acel tal- 
meş-balmeş de învoieli întocmite de către moşieri şi ţărani potrivit obiceiu¬ 
rilor locale şi condiţiilor economice. Acesta era obiectivul său în momentul 
în care a promulgat cea mai importantă culegere de legi a sa, Pravilni- 
ceasca Condică. N-a reuşit decît parţial să impună o uniformizare în re¬ 
laţiile agrare, întrucît însuşi acest cod permitea moşierilor şi ţăranilor să 
încheie învoieli pentru un număr variabil de zile de clacă, sub norma de 
12 zile de clacă stipulată de lege. Ipsilanti se pare deci că a cedat, împo¬ 
triva voinţei sale, atît boierilor cît şi ţăranilor; boierii erau dispuşi să ceară 
ţăranilor mai puţine zile de clacă pentru a atrage mînă de lucru încă defi¬ 
citară pe moşiile lor, iar ţăranii erau dispuşi să accepte această „generozi- 
tate“ ca mijloc de uşurare a poverilor lor. Aceste învoieli, însă, au zădărnicit 
eforturile domnului de a împiedica mutarea ţăranilor de pe o moşie pe alta. 

Legiuirea lui Caragea, promulgată de domnitorul Ioan Caragea în 1818, 
oferă o măsură clară a schimbărilor intervenite în relaţiile dintre moşieri 
şi ţărani în decursul a patru decenii. Aceasta demonstra în special victoria 
boierilor în lupta lor îndelungată pentru a-şi impune drepturile de pro¬ 
prietate absolută asupra moşiei, în dauna ţăranilor dependenţi. Două pre¬ 
vederi ale Legiuirii se fac remarcate: abolirea tuturor învoielilor prevăzînd 
mai puţin de 12 zile de clacă şi creşterea de şaisprezece ori a sumei pe 
care ţăranul era obligat să o plătească drept compensaţie pentru zilele de 
muncă, şi anume de la 30 de parale pe familie anual la 480 de parale. 
Scopul imediat al primei prevederi era să descurajeze mutarea ţăranilor 
de pe o moşie pe alta în căutarea unor obligaţii în muncă mai puţin one¬ 
roase. Raţiunea celei de a doua este însă mai puţin clară. Nu poate fi ex¬ 
plicată printr-o depreciere drastică a monedei. Mai curînd, aceasta reflectă 
dorinţa crescîndă a moşierilor de a primi toate zilele de clacă stipulate. Dacă 
lucrurile stăteau aşa, înseamnă că producţia sporea, că preţurile erau în creş¬ 
tere şi că mîna de lucru, care rămăsese puţină, devenise mai valoroasă de¬ 
cît compensaţiile în bani. Totuşi, legiuirea nu a avut în totalitate efectul 
scontat, deoarece ţăranii continuau să-şi transforme obligaţiile în muncă 
în plată în bani, chiar dacă această practică devenise mai costisitoare. 

Pravilniceasca Condică întărise principiul că fiecare persoană aşeza¬ 
tă pe pămîntul altcuiva şi care obţinea un beneficiu din folosirea acestuia 
era supusă obligaţiei de a presta clacă. Dar, în primele decenii ale secolu¬ 
lui al XlX-lea noţiunea de clacă era diferită de cea din secolul al XVIIl-lea. 
Vederile boierilor care redactaseră Legiuirea lui Caragea au triumfat. 
Aceştia considerau obligaţiile în muncă pur şi simplu ca o rentă datorată 

A 

de ţăran în schimbul privilegiului de a se fi aşezat pe moşia lor. In con¬ 
secinţă, boierii nu se mai simţeau obligaţi să-i ofere ţăranului nimic în 
schimbul clăcii — pămînt arabil, păşuni şi fineţe, lemn de construcţie sau 
pentru foc — aşa cum fusese obiceiul. Instanţele judecătoreşti, prezidate 
de boieri şi administraţia statului susţineau această interpretare. Legiuirea 
lui Caragea a reprezentat, de aceea, un pas mare înainte în eforturile boie¬ 
rilor de a dobîndi controlul absolut asupra moşiilor lor şi de a le transfor¬ 
ma în proprietate privată, nestînjenită de obligaţiile economice tradiţionale. 

A 

Dar codul nu a însemnat o victorie completă pentru boieri. In cîteva pri¬ 
vinţe importante. Legiuirea susţinea, cel puţin în parte, pretenţiile ţărani¬ 
lor la o parte din pămîntul pe care îl lucrau, mai ales pămîntul defrişat. Li 
se permitea să dispună liber, ca şi înainte, de curături, dar Legiuirea le re¬ 
cunoştea doar folosirea acestor terenuri, nu şi drepturile de proprietate 
asupra solului, pe care îl asigura moşierilor. Singurul drept de proprietate 
acordat ţăranilor era asupra recoltelor pe care le obţineau de pe aceste te¬ 
renuri, dar pînă şi acest drept era condiţionat de plata dijmei. 

Legislaţia domnească cu privire la relaţiile dintre boieri şi ţărani, luată 
în ansamblul ei, a impus mai multă uniformitate mozaicului de relaţii care 
evoluaseră de-a lungul veacurilor. A subminat şi mai mult satul devălmaş 
şi a slăbit drepturile tradiţionale ale ţăranului asupra lotului de pămînt pe 
care îl lucra în favoarea moşierilor, şi prin aceasta a încurajat caracterul 
comercial al agriculturii. 

în ciuda schimbărilor, în 1829 structura generală a agriculturii nu era 
marcat diferită de ceea ce fusese în anii ’70 ai secolului al XVIII-lea. Pro¬ 
ducţia globală crescuse, însă ritmul de creştere fusese lent. Cu toate că 
această producţie devenise mai sensibilă la condiţiile pieţei, tendinţa se 
observa doar pe moşiile din apropierea oraşelor mai mari — Bucureşti, 
Craiova şi Iaşi. în afară de sărăcia endemică a ţărănimii, de atitudinea 
ambivalenţă a boierilor faţă de agricultură şi de monopolul comercial oto¬ 
man, absenţa unor schimbări spectaculoase în agricultură poate fi atribui¬ 
tă unor probleme mai generale ale dezvoltării economice. înainte de 1830 
nici dezvoltarea demografică, nici urbanizarea nu avansaseră suficient pen¬ 
tru a schimba organizarea agriculturii. Populaţia Ţărilor Române în anii 
’20 ai secolului al XlX-lea era desigur mai mare decît fusese cu o juma- 

tate de veac în urmă, dar era încă redusă şi incapabilă să ofere destulă mînă 
de lucru agriculturii, aşa cum reiese din neîntreruptul import de mînă de 
lucru din Transilvania şi de la sudul Dunării. Oraşele erau, cu cîteva excep¬ 
ţii, mici şi nu ofereau agriculturii stimulentul unei pieţe mari şi variate. 
Satele înconjurătoare, la rîndul lor, erau prea sărace pentru a susţine o in¬ 
dustrie viguroasă, diversificată, la oraş. Creşterea demografică şi urbani¬ 
zarea nu au reuşit să influenţeze în mod semnificativ agricultura înainte 
de a doua jumătate a secolului al XlX-lea, dar în momentul acela alte forţe 
schimbaseră caracterul producţiei agricole. 


ORAŞE ŞI TÎRGURI 

Configuraţia urbană din ultima jumătate de veac de regim fanariot purta 
amprenta puternică a secolelor trecute. Nici unul dintre procesele caracte¬ 
ristice urbanizării modeme nu era în plină desfăşurare, cu toate că popu¬ 
laţia oraşelor şi a tîrgurilor creştea încet-încet. Oraşele din Moldova şi 
Ţara Românească se asemănau foarte puţin cu cele din Europa Occiden¬ 
tală. Pînă şi cele două capitale aveau un aspect rural. Erau risipite pe o 
suprafaţă întinsă, trădînd absenţa disciplinei impuse aiurea de vechile for¬ 
tificaţii. Turcii erau, într-un anumit sens, răspunzători pentru acest lucru 
întrucît interziseseră domnitorilor să-şi fortifice oraşele. Autonomia poli¬ 
tică de care se bucuraseră Ţările Române ferise însă aceste oraşe de isla- 
mizarea care pusese stăpînire pe centrele urbane de la sud de Dunăre. Cu 
toate acestea, în perioada fanariotă tîrzie, influenţa turcească era evidentă 
în arhitectură, îmbrăcăminte şi alimentaţie. 

Existau două tipuri principale de aşezări urbane: vechile oraşe, datînd, 
multe dintre ele, din secolul al XlV-lea, precum Iaşi, Botoşani şi Galaţi în 
Moldova, şi Bucureşti şi Tîrgovişte în Ţara Românească, şi tîrgurile, care 
au apărut în a doua jumătate a secolului al XVIII-lea şi prima jumătate a 
secolului al XlX-lea. Documentele oficiale ale vremii nu făceau întotdea¬ 
una distincţie între cele două categorii. Cu toate acestea, se considera că ora¬ 
şele aveau o varietate de funcţii — economice şi administrative, culturale 
şi religioase; erau de obicei mai mari decît tîrgurile, iar structura populaţiei 
era mai complexă şi, în mare măsură, angajată în activităţi neagricole. Tîrgu¬ 
rile, pe de altă parte, erau semi-urbane; funcţiile lor erau aproape în între¬ 
gime comerciale, iar majoritatea locuitorilor lor erau încă legaţi de agricultură. 

Populaţia oraşelor şi a tîrgurilor era mică. Estimările făcute de călători 
străini cu privire la populaţia Bucureştilor, cel mai mare oraş în ultimele 

decenii ale secolului al XVlII-lea, variau între 20 000 şi 60 000 de locui¬ 
tori. Populaţia celorlalte oraşe din Ţara Românească se plasa mult sub 

** _ 

aceste cifre. In Moldova, Iaşii erau în 1774 cel mai mare oraş, cu 9 075 de 
locuitori, reprezentînd 26 la sută din populaţia totală a oraşelor moldo- 
veneşti. In nici un alt oraş, populaţia nu depăşea numărul de 5 000 de locui¬ 
tori. Botoşanii aveau 2 665, iar Romanul 1 080. Pe la 1803 se înregistraseră 
doar unele sporuri modeste. Oraşul Iaşi se afla tot în frunte, cu 15 995 de 
locuitori, urmat de Botoşani cu 4 505 şi de Roman cu 2 235 de locuitori. 
Creşteri mai semnificative aveau să aibă loc în următorii treizeci de ani. 

A 

La 1831 populaţia Iaşilor, de pildă, ajunsese la 48 000 de locuitori. In ceea 
ce priveşte tîrgurile, populaţia lor nu poate fi precis determinată, mai ales 
din cauza faptului că oficialităţile aveau tendinţa să-i numere pe clăcaşii 
aşezaţi acolo drept săteni şi nu tîrgoveţi. în orice caz, înainte de anul 1832 
în Moldova nici un tîrg nu avea mai mult de 1 000 de locuitori. 

Principalul motiv pentru nivelul modest de dezvoltare urbană era de 
natură economică: ritmul lent de industrializare, demonstrat de perpetuarea 
monopolului breslelor asupra producţiei şi distribuţiei bunurilor; lipsa de 
investiţii în noi întreprinderi; slaba cerere de mărfuri şi servicii urbane în 
zonele rurale înconjurătoare. In Ţara Românească, se adăuga o problemă 
specială: incursiunile repetate ale paşei de Vidin, Pasvan-Oglu, şi ale altor 
trupe otomane nedisciplinate de la sud de Dunăre subminau în permanenţă 
activitatea economică, aşa cum s-a întîmplat în 1800, cînd Craiova, al doi¬ 
lea mare oraş al ţării, a fost distrusă aproape în întregime. Mai existau şi 
alte impedimente în calea dezvoltării oraşelor. în primul rînd, nu erau nici 
sănătoase, nici sigure. Din cauza lipsei de sistematizare urbană şi de asigu¬ 
rare a unor servicii publice de sănătate şi salubritate, oraşele erau pustiite 
fără încetare de molime şi de incendii. 

Cu toate că înainte de anii ’20 ai secolului al XlX-lea dezvoltarea ur¬ 
bană era limitată, s-au făcut simţite anumite tendinţe, ce urmau să acce¬ 
lereze mai tîrziu dezvoltarea economică şi socială a oraşelor. Populaţia 
urbană era în creştere, alimentată de imigraţia continuă de la sate. Cauza 
migrării ţăranilor către oraşe şi tîrguri pare să fi fost în primul rînd dete¬ 
riorarea condiţiilor de trai de la sate, ca o consecinţă a succeselor înregis¬ 
trate de boieri în extinderea controlului lor asupra pămîntului cultivat, a 
păşunilor, a pădurilor şi permanenta creştere a birurilor impuse de stat. 36 
Totuşi, centrele urbane ofereau mîinii de lucru calificate şi necalificate pri- 

36 E. Negruţ, „Despre migraţiile temporare în mediul urban din Moldova în prima 
jumătate a secolului al XIX-lea“, în Anuarul Institutului de Istorie şi Arheologie, 14, 
1977, pp. 301-312. 

lejuri modeste de angajare. Acestea nu erau sigure nici pentru clăcaşii fu¬ 
gari, care puteau fi oricînd trimişi înapoi moşierului lor. Dar nici domici- 
lierea permanentă sau temporară pe teritoriul unui oraş nu asigura în mod 
automat libertatea unei persoane. 

Influxul ţăranilor în oraşe era doar o parte a unei migraţii mult mai 
largi şi aproape continue a populaţiei rurale dintr-un loc într-altul. în aceas¬ 
tă perioadă cei mai mulţi ţărani care-şi părăseau casele nu se duceau în 
oraşe sau tîrguri, ci în alte sate şi pe alte moşii boiereşti, o situaţie care su¬ 
gerează măsura limitată a dezvoltării urbane şi lipsa generală de condiţii 
economice favorabile în oraşe. Cei ce se îndreptau către centrele urbane 
erau de obicei lipsiţi de o calificare şi îşi găseau de lucru în special ca slugi 
sau alte ocupaţii domestice, în timp ce persoanele care aveau o meserie tin¬ 
deau să fie mai selective, stabilindu-se de obicei în tîrguri, unde posibili¬ 
tăţile de a-şi folosi priceperea erau mai mari decît în oraşe. 

Cu toate că legăturile dintre sate şi centrele urbane rămăseseră puter¬ 
nice şi fuseseră consolidate de migraţia ţăranilor de la sate, cele două ca¬ 
tegorii de populaţie nu deveniseră mai distincte. O cauză era diversitatea 
etnică sporită, sesizabilă în multe oraşe şi tîrguri. Acele localităţi care se 
aflau în fruntea activităţii comerciale şi meşteşugăreşti atrăgeau un număr 
mai mare de străini, în special negustori şi muncitori calificaţi, care îşi păs¬ 
trau adesea identitatea etnică prin bresle aparte. Religia mărea şi ea dife¬ 
renţierea etnică. Mulţi dintre noii veniţi — evrei şi germani — nu erau 
ortodocşi. Cu toate că nu aparţineau bisericii dominante, aceştia nu sufe¬ 
reau discriminări rasiale sau religioase semnificative, necunoscute în ge¬ 
neral în Ţările Române la acea vreme. Sudiţii, aşa cum am văzut, au avut 
un rol important în viaţa oraşelor mai mari unde şi-au folosit statutul pri¬ 
vilegiat pentru a agonisi averi şi influenţă politică. Dar mai erau şi alţi 
străini care veneau la Bucureşti şi la Iaşi, precum şi în alte oraşe ca diplo¬ 
maţi sau călători. Toate aceste grupuri luate la un loc dădeau un aer cos¬ 
mopolit oraşelor, iar în multe aspecte ale vieţii economice şi sociale serveau 
drept catalizatori ai schimbării. 

Ultima jumătate de secol de regim fanariot a fost martora începuturi¬ 
lor unei administrări modeme a oraşelor. Dar modem nu trebuie conside¬ 
rat sinonim cu autonomie. Clasa mijlocie urbană avea de dus o luptă grea 
atît împotriva boierilor, cît şi a birocraţiei de stat pentru a dobîndi contro¬ 
lul asupra propriilor ei treburi. Locuitorii oraşelor erau supuşi de obicei 
aceloraşi dări şi servicii ca şi ţăranii dependenţi. Iniţial, domnitorul deţi¬ 
nuse controlul asupra oraşelor pentru că acestea s-au dezvoltat pe pămîn- 
turi asupra cărora avea putere de expropriere şi erau, ca atare, considerate 
proprietăţile sale. In secolul al XVII-lea, de pildă, domnitorii au început 

să includă proprietăţile din interiorul perimetrului oraşelor în daniile lor 
către boieri şi mănăstiri. La început, astfel de danii urbane erau mărunte — 
o casă, o baltă, un Ioc de moară pe malul unei ape curgătoare sau puţin 
pămînt arabil — dar în secolul al XVIlI-lea ele au devenit mai mari şi au 
lovit interesele economice vitale ale clasei mijlocii. Daniile de proprietăţi 
urbane au fost mai numeroase între 1750 şi 1760, ca urmare a legiuirilor 
de abolire a şerbiei, cînd moşierii doreau să-şi asigure mai mult pămînt 
şi mînă de lucru corespunzătoare. Pe măsura creşterii comerţului şi a pro¬ 
ducţiei meşteşugăreşti, boierii şi mănăstirile au recunoscut la rîndul lor 
beneficiile aduse de controlul activităţilor economice neagricole de Ia oraşe 
şi s-au zbătut să preia pieţele orăşeneşti pînă acum libere. 

Uneori daniile domneşti cuprindeau întreg teritoriul exterior al ora¬ 
şului, moşia , aşa cum s-a întîmplat la Bîrlad (1757), Craiova (1765) şi 
Ploieşti (1775), şi chiar centrul, vatra , ca Ia Roman în 1798. Aceste danii 
modificau drastic statutul legal al orăşenilor. Din oameni liberi, cu obligaţii 
fiscale către domnitor, deveneau dependenţi de boierul sau de mănăstirea 
ale căror moşii înglobau acum oraşul şi terenurile arabile înconjurătoare. 
Ei datorau noului stăpîn dijme şi în unele cazuri clacă (ambele transfor¬ 
mate de obicei în plată în bani) şi erau nevoiţi să respecte monopolurile 
tradiţionale ale moşierului. 

Noile relaţii legale şi economice create prin daniile domneşti au fost 
un obstacol în plus în calea dezvoltării comerciale şi industriale a oraşe¬ 
lor. Ele au constituit şi cauza tulburărilor întinse, întrucît orăşenii rezistau 
cu îndărătnicie pretenţiilor noilor lor stăpîni. Refuzau să presteze servicii 
în muncă sau să plătească dijma, îşi construiau ateliere şi deschideau cîr- 
ciumi fără să ceară permisiunea moşierilor nominali, pentru că se conside¬ 
rau stăpînii pămîntului. Unele dispute au durat decenii întregi şi sugerează 
o conştiinţă de clasă în creştere în rîndurile clasei mijlocii. Printre cele 
mai cunoscute conflicte urbane s-au aflat cele de la Bucureşti şi Ploieşti. 37 
Locuitorii mahalalei din partea de est a Bucureştilor au dat în judecată Mă¬ 
năstirea Pantelimon în 1785 pentru a-şi apăra drepturile de proprietate, 
un caz care a durat pînă în 1819, cînd domnitorul a intervenit în cele din 
urmă direct în favoarea mănăstirii pentru a înăbuşi dezordinile provocate 
de cetăţenii nemulţumiţi. La Ploieşti, în 1775, negustorii au refuzat ca¬ 
tegoric să recunoască donarea de către domnitorul Alexandru Ipsilanti a 

37 C. C. Giurescu, Contribuţii la studiul originilor şi dezvoltării burgheziei române 
pînă la 1848 , Bucureşti, 1972, pp. 69- 74; C. Şerban, „Noi contribuţii la istoria luptei 
tîrgoveţilor şi orăşenilor moldoveni împotriva asupririi feudale în secolul al XVIII-lea 
şi începutul secolului al XIX-lea“, în Studii şi articole de istorie , 4, Bucureşti, 1962, 
pp. 73-91. 

vetrei oraşului către vărul său. Rezistenţa lor, în ciuda hotărîrilor repetate 
date de către divanul domnesc împotriva lor, a fost neclintită pînă cînd, 
în 1809, căpeteniile lor au fost arestate, sub acuzaţia de rebeliune. Meşte¬ 
şugarii şi negustorii oraşelor aveau şi ei revendicările lor faţă de domni¬ 
tor. Aceştia obiectau mai ales împotriva fixării preţurilor la bunuri de larg 
consum de către administraţia centrală. Cînd, în 1814, negustorii din Plo¬ 
ieşti şi-au închis prăvăliile pentru a protesta împotriva reducerii de către 
domnitor a preţurilor cu amănuntul pentru a uşura greutăţile provocate 
de război şi de cei doi ani de ciumă, conducătorii acestora au fost arestaţi 
şi trimişi să lucreze la ocnele de sare. Conflicte de acest fel au existat pînă 
în anii ’30 ai secolului al XlX-lea, cînd procesul emancipării oraşelor era 
în plină desfăşurare. 

Clasele urbane de sus erau la rîndul lor ofensate de pierderea auto¬ 
nomiei în favoarea slujbaşilor domniei. Secolul al XVIIl-lea a fost mar¬ 
torul declinului permanent şi al dispariţiei aproape complete a organelor 
elective din administraţia urbană, mai ales ca rezultat al creşterii proprie¬ 
tăţilor boiereşti şi mănăstireşti. S-a estimat că la sfîrşitul secolului, 85 la 
sută din oraşele şi tîrgurile Moldovei şi 60 la sută din cele ale Ţării Ro¬ 
mâneşti erau total sau parţial într-o stare de dependenţă faţă de un mo¬ 
şier laic sau ecleziastic. în acelaşi timp, domnitorii au folosit prilejul de 
a-şi extinde controlul asupra oraşelor, înlocuind organele administrative 
alese pe plan local cu oameni numiţi de ei. Ispravnicul, în mod special, 
a dobîndit un rol precumpănitor în administrarea oraşului. Ca reprezen¬ 
tant al domnitorului, ispravnicul era implicat în toate treburile administra¬ 
tive, judecătoreşti şi fiscale ale oraşului. Cu toate acestea, în ultimul sfert 
de secol au fost reînviate treptat modeste instituţii reprezentative sub for¬ 
ma epitropiilor, însărcinate cu supravegherea lucrărilor publice, a asisten¬ 
ţei sociale şi, mai tîrziu, a şcolilor. Iniţiativa înfiinţării lor a aparţinut clasei 
mijlocii ca o cale de redobîndire măcar parţială a controlului propriilor 
ei treburi. Domnitorii, care trebuiau să-şi dea acordul pentru aceste epitro- 
pii, nu obiectau, întrucît acestea prestau servicii publice valoroase şi nu 
costau nimic vistieria statului. Cu toate acestea, pîrghiile administraţiei pu¬ 
blice au rămas în mîinile birocraţiei de stat. 

Sporul populaţiei şi creşterea activităţilor comerciale şi industriale în 

oraşe au creat necesitatea unor noi servicii publice şi au ridicat problema 

* 

dezvoltării sistematice urbane împotriva celei întîmplătoare. înaintea ul¬ 
timului sfert al secolului al XVIII-lea, domnitorii şi dregătorii lor nu dădu¬ 
seră mare atenţie oraşelor. Acestea nu figurau ca entităţi distincte în marile 
reforme din anii ’40 ai secolului al XVIII-lea şi în alte reglementări fis¬ 
cale şi legale. Dar în anii ’70, aşa cum a făcut în atîtea alte domenii ale 

administraţiei publice, Alexandru Ipsilanti a luat iniţiativa elaborării unei 
politici urbane. Propunerile sale au fost modeste, dar reflectau aprecie¬ 
rea dată de el rolului economic şi civilizator sporit pe care oraşele pu¬ 
teau să-l aibă în viaţa publică. 38 în 1775, domnitorul i-a dat instrucţiuni 
lui Mihail Fotino să insereze în noul cod de legi pe care îl pregătea un 
paragraf ce le cerea viitorilor domnitori să se preocupe ei înşişi de înfru¬ 
museţarea oraşelor. Alexandru Ipsilanti a făcut şi încercări îndrăzneţe de 
disciplinare a dezvoltării oraşelor. In 1776 a numit o comisie de boieri 
care să stabilească clar limitele Bucureştilor pentru a preîntîmpina aşe¬ 
zarea „ilegală“ a ţăranilor şi a ţiganilor şi, preocupat de sănătatea publi¬ 
că, a interzis tăierea animalelor în interiorul acestor limite, poruncindu-le 
breslelor măcelarilor să construiască abatoare la periferie şi să transpor¬ 
te carnea la oraş cu respectarea regulilor de igienă. Pravilniceasca Con¬ 
dică mai conţinea şi alte prevederi care dezvăluie o nouă sensibilitate faţă 
de problemele urbane, precum restricţii privind construcţiile ce ar fi pu¬ 
tut afecta proprietatea vecinilor. 

Toate aceste măsuri au reprezentat începuturile modeste ale sistemati¬ 
zării urbane. Dar, în general, între anii ’70 ai secolului al XVIII-lea şi anii 
’20 ai secolului al XlX-lea, nici autorităţile centrale, nici autorităţile locale 
nu au dat atenţie decît în trecere dezvoltării sistematice a oraşelor. Iaşii 
sînt un exemplu edificator de extindere urbană necontrolată. Dat fiind că 
oraşul se extindea prin cuprinderea satelor învecinate şi că primea un val 
continuu de nou-veniţi, dregătorii acestuia nu au făcut nici un efort de 
reglementare a construcţiilor sau de sistematizare a străzilor, cu toate că 
distrugerile periodice provocate de armatele străine şi de incendii ofereau 
prilejuri nemaipomenite de raţionalizare a dezvoltării lui. In schimb, cetă¬ 
ţenii, bogaţi sau săraci, erau lăsaţi să construiască după cum îi tăia capul. 

Dregătorii din Iaşi şi din alte părţi se preocupau de unele probleme pre¬ 
sante cum ar fi alimentarea cu apă, prevenirea incendiilor şi a molimelor, 
iluminatul străzilor şi întreţinerea principalelor drumuri publice şi au făcut 
progrese modeste în asigurarea acestor servicii publice esenţiale. La Bucu¬ 
reşti, domnitorul şi dregătorii săi se aflau în fruntea acestor iniţiative. Un 
hrisov din 1782, de pildă, a făcut din curăţatul străzilor o obligaţie perma¬ 
nentă a tuturor gospodarilor şi patronilor de prăvălii ca mijloc de îmbună¬ 
tăţire a salubrităţii şi de reducere a incidenţei bolilor. Totuşi, în ciuda acestui 
hrisov şi a altor măsuri similare, situaţia sanitară a rămas nesatisfacătoarc 
pînă în cel de-al doilea sfert al secolului al XlX-lea, cînd străzile au în- 

38 V. A. Georgescu şi E. Popescu, Legislaţia urbană a Ţării Româneşti , 1765-17X2 , 
Bucureşti, 1975, pp. 71 72. 

ceput să fie pavate cu piatră. Protecţia împotriva incendiilor era asigu¬ 
rată de o forţă de 100 de oameni la sfîrşitul secolului, dar aceasta era in¬ 
suficientă pentru un oraş de mărimea Bucureştilor, unde majoritatea 
clădirilor erau construite din lemn. După marele incendiu din 1804 ate¬ 
lierele care foloseau foc au fost mutate din centrul oraşului şi a fost în¬ 
curajată construirea caselor din piatră şi mortar. Iluminatul sistematic al 
străzilor a început în 1814, în urma unei porunci domneşti de a se pla- 
sa cîte un felinar la fiecare şapte case de-a lungul drumului principal. In 
Iaşi se luau măsuri similare. întreţinerea străzilor care erau podite cu bîr- 
ne de lemn era supravegheată de o epitropie creată special în acest scop, 
iar administraţia oraşului finanţa întreţinerea lor încredinţînd diversele taxe 
percepute în acest scop marilor boieri. O preocupare specială a unei alte 
epitropii era îmbunătăţirea alimentării cu apă a oraşului pentru a satis¬ 
face nevoile unei populaţii în creştere. Fondurile pentru săparea unor noi 
puţuri şi construirea noilor conducte erau luate din birul pe oierit şi din 
menziluri, taxa de întreţinere a sistemului poştal. 39 S-a făcut totuşi puţin 
pentru îmbunătăţirea serviciilor de sănătate, care rămăseseră necorespun¬ 
zătoare pentru nevoile populaţiei. La sfîrşitul secolului funcţiona doar un 
spital, cel al Mănăstirii Sf. Spiridon, iar singurii medici erau străinii care 
serveau curtea domnească. Drept rezultat, epidemii îngrozitoare ca ace¬ 
lea de la sfîrşitul anilor ’70 şi din 1819-1820 au făcut ravagii în oraş. 

* 

In ciuda unui anumit progres în urbanizare şi a unei solidarităţi de grup 
în rîndurile clasei mijlocii în luptele sale cu domnitorii şi boierii, se dis¬ 
cerne cu greu existenţa unei mentalităţi urbane distincte înainte de sfîr¬ 
şitul regimului fanariot. Negustorii şi meşteşugarii erau într-adevăr dornici 
să obţină controlul asupra propriilor treburi economice şi politice, dar încă 
nu manifestau un mod de a privi lumea specific burgheziei. Cultura urbană 
continua să fie dominată de boieri şi de biserică şi, ca atare, în ciuda unei 
anumite europenizări, avea tendinţa să reflecte valori tradiţionale, s-ar putea 
spune chiar rurale. 


INDUSTRIA ŞI COMERŢUL 

Economia Principatelor era dominată, aşa cum am văzut, de agricultură. 
Dar, la sfîrşitul secolului al XVlII-lea şi începutul secolului al XlX-lea, 
industria şi comerţul începuseră să se extindă. Şi-au făcut apariţia noi 


39 D. Berindci, Oraşul Bucureşti: Reşedinţă şi capitală a Ţării Româneşti, 1459-1862 , 
Bucureşti, 1963, pp. 151-154; C. Cihodaru şi G. Platon (ed.), Istoria oraşului Iaşi, I, 
laşi, 1980, pp. 429- 441. 

metode de prelucrare a produselor agricole şi a altor materii prime, sub 
forma manufacturilor, iar piaţa internaţională pentru mărfurile româneşti 
a crescut. Producţia sporită şi complexitatea în creştere a pieţei, la rîndul 
lor, au impus modalităţi mai sistematice şi mai raţionale de conducere a 
afacerilor, această perioadă fiind marcată de o extindere a creditului, de în¬ 
ceputurile unui sistem bancar mai modem şi de eforturile de creare a unei 
monede stabile. Cu toate că aceste schimbări au apărut încet, ele dezvăluie 
calea pe care o vor urma Principatele către forme mai modeme de indus¬ 
trie, comerţ şi finanţe în decursul secolului al XlX-lea. 

între anii ’70 ai secolului al XVIlI-lea şi anii ’20 ai secolului al XlX-lea, 
producţia de bunuri se afla, mai ales, în mîinile meşteşugarilor individuali, 
care lucrau singuri. Unii dintre ei aveau cîte un ajutor. Mai erau şi alţii care 
aveau atelier şi foloseau cîteva calfe şi ucenici, dar aceştia erau o excep¬ 
ţie. Oricare ar fi fost mărimea întreprinderii lor, erau în majoritate anga¬ 
jaţi în producerea articolelor comune de gospodărie, precum oale, luminări 
şi săpun destinate pieţei, dar mai erau şi alţii — morari, fierari, vopsitori 
şi croitori — care lucrau în special la comandă. Mulţi meşteşugari aveau 
locuri permanente de muncă, dar un număr mare dintre aceştia călătoreau 
departe de casă, organizîndu-şi atelierul oriunde găseau de lucru. Meş¬ 
teşugarii de la sate satisfăceau în general nevoile locale, ale ţăranilor, dar 
o parte din ceea ce produceau — pînză groasă şi ţesături de lînă, piei argă- 
site, oale şi vase făcute din lemn şi din lut -— erau vîndute la tîrguri şi 
chiar exportate, în special la sud de Dunăre. Mare parte din lucruri se fă¬ 
ceau în casă şi erau menite să satisfacă nevoile imediate ale gospodăriei 
şi să suplimenteze principalul venit al familiei, provenit din agricultură. 
Această tradiţie poate explica lipsa de specializare a multor meşteşugari. 

Meşteşugurile săteşti erau în declin la sfârşitul secolului. Cauzele sînt 
complexe, dar au de-a face, în special, cu incapacitatea meşteşugarilor de 
a satisface cerinţele clientelei lor. Le venea greu să facă rezerve de mate¬ 
rii prime pentru ei înşişi din cauza rechiziţiilor pentru zaherea şi din cauza 
creşterii dijmelor; le lipsea timpul să se rupă de agricultură pentru a pro¬ 
duce bunuri în cantităţi suficiente, iar uneltele şi metodele rudimentare 
le limitau capacitatea productivă. Drept rezultat, gospodăriile ţărăneşti se 
adresau din ce în ce mai mult meşteşugarilor specializaţi, care-şi aduceau 
marfa la tîrgurile locale şi regionale. 

Persistenţa unei economii naturale şi a unei abundenţe relative de ma¬ 
terii prime şi de mînă de lucru ieftină a favorizat menţinerea meşteşugu¬ 
rilor pe moşiile boiereşti şi mănăstireşti. 40 Aici, meşteşugarii trebuiau să 

40 Şt. Olteanu şi C. Şerban, Meşteşugurile din Ţara Românească şi Moldova in Evul 
Mediu , Bucureşti, 1969, pp. 339-348. 

producă aproape tot ceea ce aveau nevoie stăpînul şi gospodăriile aces¬ 
tuia, iar îmbrăcămintea, bunurile gospodăreşti, căruţele şi uneltele erau 
produse în mod regulat. Pe moşie se afla de obicei o echipă de meşteşu¬ 
gari calificaţi care asigurau funcţionarea morilor şi a distileriilor. Moşierii 
voiau în general să dobîndească şi să reţină un număr mare de meşteşu¬ 
gari ca mijloc de reducere a cheltuielilor de întreţinere a moşiilor, iar concu¬ 
renţa între ei pentru muncitori calificaţi era tot atît de aprigă ca şi pentru 
clăcaşi, o situaţie care sugerează din nou o populaţie redusă şi o lipsă de 
mînă de lucru. Meşteşugarii de pe multe moşii proveneau, în marea lor ma¬ 
joritate, din rîndurile robilor ţigani şi pentru a le creşte numărul moşierii 
aveau grijă ca băieţii de ţigani să înveţe meserii. O altă sursă importantă 
de mînă de lucru calificată o constituiau scutelnicii şi posluşnicii, care erau 
angajaţi adesea să confecţioneze bunuri pentru gospodăria boierului, în 
schimbul scutirii de dările către stat. Ocazional, moşierii angajau şi meşte¬ 
şugari străini, în special pentru a-şi construi morile, care asigurau o parte 
substanţială din veniturile moşiei. Cu toate acestea, ca şi la sate, meseriile 
de pe moşii au suferit un declin. Cauzele imediate erau adesea calitatea 
proastă a articolelor produse pe moşie şi accesul lesnicios la marfă de ca¬ 
litate mai bună şi la preţuri mai scăzute de la meşteşugarii din oraşele şi 
tîrgurile din apropiere sau de la meşteşugarii ambulanţi. 

Spre deosebire de mediul rural, în oraşe şi tîrguri meşteşugurile pros¬ 
perau. Apăreau noi ramuri, cele mai vechi se specializau, iar noile pro¬ 
duse şi cantităţile sporite apăreau ca o reacţie la cererea din ce în ce mai 
mare, atît în oraşe, cît şi, într-o oarecare măsură, în satele din împrejurimi. 
Meşteşugurile în oraşe şi tîrguri erau superioare celor de la ţară în mate¬ 
rie de unelte şi de tehnici folosite şi dispuneau aproape total de pieţele 
urbane dată fiind absenţa, în general, a manufacturilor şi mecanizării, pre¬ 
cum şi circulaţia încă limitată de mărfuri străine. Majoritatea meşteşugu¬ 
rilor orăşeneşti erau angajate în prelucrarea alimentelor, în confecţionarea 
îmbrăcămintei, a încălţămintei şi a bunurilor gospodăreşti, precum şi în 
producerea diverselor materiale de construcţie. Cu toate că exista o piaţă 
străină pentru produsele lor, destul de modestă, în special la sud de Du¬ 
năre, meşteşugarii de la oraşe îşi vindeau majoritatea mărfurilor pe plan 
local. 

Producerea de bunuri în oraşe era dominată de bresle. 41 Numite şi isna- 
furi, breslele erau asociaţii de meşteri constituite pentru a promova pro¬ 
priile lor interese economice prin reglementarea producţiei şi limitarea 
concurenţei. De la începutul secolului al XVIII-lea pînă în anii ’20 ai 


41 Pavlcscu, Economia breslelor în Moldova , pp. 179-255. 

secolului al XlX-lea, numărul breslelor a fost în continuă creştere. Teama 
de importuri străine şi sprijinul din partea domnitorilor, care vedeau în bres¬ 
le un izvor de stabilitate socială şi fiscală, i-au convins pe foarte mulţi meş¬ 
teşugari să se organizeze. 

Autorizaţia de înfiinţare a breslelor trebuia să vină de la domnitor, dar 
întrucît acestea erau atît asociaţii economice, cît şi frăţii cu responsabili¬ 
tăţi religioase sau sociale, biserica exercita drepturi largi de patronaj. Pentru 
a ridica simţul de răspundere şi de unitate al membrilor lor, exista obiceiul 
pe vremea aceea, cînd credinţa era puternică, iar prestigiul bisericii înalt, 
ca aceştia să-şi supună carta pentru aprobare mitropolitului sau episcopu¬ 
lui în eparhia căruia locuiau. Dacă omul bisericii găsea conţinutul moral 
şi spiritual al acesteia satisfăcător, le dădea binecuvîntarea sa. Consfinţi¬ 
rea domnitorului se acorda sub forma unui hrisov, care conţinea dispoziţii 
cuprinzătoare cu privire la organizarea producţiei în atelierul meşteşugă¬ 
resc, vînzarea mărfurilor pe piaţă, condiţiile de apartenenţă la breaslă şi 
datoriile conducătorilor breslei şi membrilor acesteia. Domnitorul însuşi 
îşi rezerva dreptul de a interveni în problemele breslei oricînd şi chiar de 
a o dizolva. 

Apartenenţa la o breaslă era, în principiu, deschisă oricărei persoane 
care îndeplinea cerinţele statutare, cu toate că existau şi asociaţii închise 

A 

care limitau strict numărul membrilor. In general, breslele erau formate 
din bărbaţi, dar existau şi unele care admiteau femei, de obicei pe cele an¬ 
gajate în confecţionarea îmbrăcămintei. Văduvelor li se acorda uneori drep¬ 
tul de membru pe care îl deţinuseră bărbaţii lor. Nici legile pămîntului, 
nici statutele breslelor nu interziceau admiterea femeilor, dar acceptarea 
sau respingerea oricărui candidat rămînea la latitudinea adunării gene¬ 
rale a membrilor breslei. Nici chiar libertatea personală nu era un criteriu 
de primire în breaslă, întrucît robii ţigani erau acceptaţi în breslele lăuta¬ 
rilor, fie împreună cu oameni liberi, fie în asociaţii separate ale lor. Ţiganii 
care erau organizaţi în bresle se bucurau de obicei de o libertate conside¬ 
rabilă. Trăiau din veniturile de pe urma meseriei lor, în propriile lor case, 
şi plăteau stăpînilor lor o dare anuală pentru acest privilegiu. 

Adevăraţii membri ai breslei erau meşterii. Doar ei puteau să adminis¬ 
treze treburile acesteia şi doar numele lor apăreau în registrul breslei, ceea 
ce îi autoriza să-şi practice meseriile. Cei care aveau ateliere mai mari fo¬ 
loseau calfe, plătite cu o leafă specificată într-o învoială. Calfele care dis¬ 
puneau de mijloace îşi puteau deschide propriile lor ateliere, dar numai 
după ce petrecuseră un număr de ani sub supravegherea unui meşter şi 
trecuseră un examen profesional. Meşterii angajau şi ucenici, băieţi de la 
6 pînâ la 12 ani, care făceau treburile mai mămnte pentru perioade variabile 

de timp, în funcţie de meserie, înainte de a trece şi ei un examen profe¬ 
sional. Dacă îl treceau, erau angajaţi să lucreze alături de calfe pentru o 
perioadă anume de timp, de obicei de un an, după care puteau fi promo¬ 
vaţi în rîndurile calfelor. Nici calfele, nici ucenicii nu se bucurau de prea 
multă independenţă atîta vreme cît erau în slujba unui meşter. 

Spiritul sistemului breslelor era ierarhic, acestea fiind, strict vorbind, 
constituite doar din meşteri, care erau de obicei persoane cu o situaţie fi¬ 
nanciară solidă. Meşterii mai avuţi aveau pretenţii ce depăşeau condiţia 
profesiunii lor. Cumpărau îndeobşte proprietăţi la ţară, în speranţa do- 
bîndirii unor scutiri acordate rangurilor boiereşti mai joase. Totuşi, un anu¬ 
mit grad de democraţie exista în cadrul breslelor pentru că adunarea generală 
a membrilor îşi alegea starostele şi avea un cuvînt de spus în toate proble¬ 
mele de interes comun. Starostele era ales anual cu majoritate de voturi 
şi era confirmat de domnitor sau de reprezentantul acestuia. Iniţial, în seco¬ 
lul al XVII-lea, starostele exercitase o putere considerabilă, care îl facea 
egalul boierilor, dar în cea de-a doua jumătate a secolului al XVIII-lea pier¬ 
duse mult din autoritate şi prestigiu, ca rezultat al declinului general al 
instituţiilor reprezentative şi al creşterii corespunzătoare a puterii domni¬ 
torului, precum şi al ridicării unei birocraţii centralizate. Starostele îşi păs¬ 
tra autoritatea de a aplica regulile de producţie stabilite şi de angajare în 
toate atelierele şi de a strînge dările datorate de breaslă vistieriei statului. 
El era sprijinit în aceste îndatoriri de un număr de epitropi, aleşi şi ei de 
către adunarea generală. 

Breslele aveau o mare varietate de activităţi. Erau în primul rînd aso¬ 
ciaţii economice menite să asigure membrilor lor un monopol al produc¬ 
ţiei şi adesea al vînzării bunurilor pe piaţa locală, interzicînd celor care nu 
erau membri să-şi practice meseria în oraşul în care se afla breasla. Dar 
breslele reglementau şi activităţile economice ale membrilor lor pentru a 
menţine o egalitate relativă între meşteri. Ele încercau să asigure tuturor 
membrilor lor o aprovizionare corespunzătoare cu materii prime prin apli¬ 
carea dreptului de preempţiune, care, de pildă, permitea săpunarilor şi lu- 
mînărarilor să cumpere cei dintîi grăsime animală. Breslele menţineau 
o diviziune a muncii între asociaţiile potenţial concurente, precum cizma¬ 
rii şi pantofarii, stipulînd ceea ce puteau şi ceea ce nu puteau să facă. Bres¬ 
lele îndeplineau şi un număr de funcţiuni sociale şi religioase. 42 Acestea 
asigurau familiilor ajutor de înmormîntare şi îi organizau pînă şi pe săraci 
prin breslele cerşetorilor. Religia era adesea îndeaproape legată de breaslă, 
fiecare avea un sfint patron şi sărbătorea în mod regulat ziua acestuia, 


42 Ibid., pp. 397-418. 

construind sau îngrijind o biserică cu hramul lui, activităţi menite să con¬ 
solideze sentimentele de solidaritate printre membrii breslei. Mai erau şi 
bresle bazate pe naţionalitate, în special cele ale armenilor şi ale evreilor, 
care găseau în aceste asociaţii un mijloc de promovare a intereselor lor 
economice şi în acelaşi timp de apărare a identităţii lor etnice. 

in ultima jumătate de secol de regim fanariot, reglementarea de către 
stat a activităţii breslelor a devenit din ce în ce mai strictă. Domnitorul 
Alexandru Ipsilanti în Ţara Românească şi Mihai Suţu în Moldova au ini¬ 
ţiat o politică de strînsă supraveghere, acordînd breslelor noi statute, uni¬ 
forme, care reglementau fiecare aspect al activităţii lor economice, inclusiv 

dimensiunea şi calitatea produselor, statutul calfelor şi al ucenicilor şi pro- 

* 

inovarea noilor meşteri. In acelaşi timp, domnitorii şi-au asumat un rol-cheie 
în desfacerea bunurilor prin puterea lor de a stabili preţurile şi de a deter¬ 
mina măsurile şi greutăţile. Ei au acţionat astfel pentru că au recunoscut 
importanţa vitală, atît pentru vistieria statului, cît şi pentru bunăstarea pu¬ 
blică a unei clase sociale, care era principala răspunzătoare pentru produ¬ 
cerea şi desfacerea bunurilor esenţiale de larg consum. 

Sistemul breslelor a fost adesea evocat ca o barieră în calea dezvoltării 
capacităţii productive a Ţărilor Române. Statutele breslelor limitau într-a- 
devăr numărul de calfe şi de ucenici pe care un meşter îl putea angaja şi 
aveau tendinţa să descurajeze concurenţa celor din afară prin impunerea 
unui monopol asupra producţiei şi prin asigurarea accesului privilegiat al 
breslelor la materiile prime. Reglementările statului aveau tendinţa să con¬ 
solideze aceste restricţii. Totuşi, obstacolele în calea dezvoltării n-au fost 
niciodată atît de stricte precum arătau pe hîrtie. Un meşter putea de obi¬ 
cei să angajeze atîtea calfe cîte îi permitea poziţia sa economică dacă nu 
deranja echilibrul general din cadrul breslei. Nici producţia lui nu putea 
fi strict controlată întrucît orele de lucru ale meşterului şi ale ajutoarelor 
nu erau reglementate. Un meşter lucra potrivit comenzilor primite de la 
clienţi. Viabilitatea sistemului breslelor şi forţa „monopolului" său au fost 
puse la încercare la începutul secolului al XlX-lea de către concurenţa 
reprezentată de importurile străine şi de noile forme de producţie — ma¬ 
nufacturile. Cauzele fundamentale ale creşterii lente a capacităţii de pro¬ 
ducţie trebuie căutate în primul rînd în situaţia economică generală a 
Principatelor — lipsa de capital, slăbiciunea vieţii interne şi subordonarea 
economică şi fiscală faţă de puteri străine — şi nu atît în mersul sistemu¬ 
lui breslelor. 

Breslele erau, totuşi, o forţă importantă în viaţa economică şi sociala, 
aşa cum sugerează creşterea numărului lor. Breslele asigurau populaţiei 
grosul produselor de uz curent, iar bunăstarea lor era crucială pentru dez- 

voltarea oraşelor, întrucît creau condiţii economice favorabile care atră¬ 
geau nou-veniţi către centrele urbane în dezvoltare. Pe de o parte, breslele 
erau depozitarele tradiţiei, iar pe de altă parte, membrii lor aveau o men¬ 
talitate care combina într-un mod ciudat imobilismul trecutului cu spiri¬ 
tul întreprinzător ce privea către viitor. 

O altă formă de producţie care s-a născut în ultimul sfert al secolului 
al XVIII-lea a fost manufactura. Aceasta diferea de atelierele meşteşugă¬ 
reşti tradiţionale prin numărul mai mare de lucrători folosiţi şi o mai mare 
diviziune a muncii. Deşi sursele contemporane o numeau ocazional fabri¬ 
că, ea nu era cu adevărat aşa ceva, pentru că depindea de munca manuală 
şi de o forţă de muncă ce îşi dedica încă o mulţime din timpul său agri¬ 
culturii. Erau două feluri de manufacturi — dispersate şi centralizate. Un 
exemplu clasic al celor dintîi era întreprinderea manufacturieră de postav 
de la Pociovalişte, de lîngă Bucureşti. 43 La început, proprietarii acesteia, 
boierii, au apelat la un sistem de lucru la domiciliu utilizînd, în anii ’70 
ai secolului al XVIII-lea, circa 40 de torcători pe diferite moşii. Mai tîrziu, 
lucrul s-a concentrat într-un singur Ioc, iar în 1794, ultimul an al funcţio¬ 
nării acestei întreprinderi, erau angajaţi 243 de muncitori. Manufactura 
tipică strîngea toţi muncitorii sub un singur acoperiş pe o moşie boierească 
sau mănăstirească, unde exista posibilitatea de a obţine materii prime din 
abundenţă şi munca ieftină a şerbilor, sau putea să fie plasată într-un oraş 
mai mare sau într-un tîrg, în special în Bucureşti, laşi, Galaţi, Botoşani 
şi Tîrgovişte, unde beneficia de apropierea pieţelor importante şi de mînă 
de lucru calificată. 

Majoritatea manufacturilor au fost înfiinţate de către boieri şi negustori, 
clasele care posedau capitalul necesar. Ocazional, domnitorul putea să in¬ 
vestească o parte din propriile sale fonduri, dar iniţiativa venea mai cu- 
rînd din partea particularilor decît a statului. Cu toate că unele dintre aceste 
întreprinderi erau doar cu ceva mai mult decît nişte simple experimente, 
iar un număr şi mai mare dintre acestea au avut viaţă scurtă, ele sugerea¬ 
ză totuşi un spirit întreprinzător în înflorire, întrucît capitalul, provenit 
în special din comerţ, era plasat într-o nouă întreprindere cu riscuri destul 
de mari pentru acele vremuri şi locuri. Investitorii puteau să conteze pe 
patronajul domnitorului, care saluta întotdeauna orice prilej de a-şi spori 
veniturile fiscale. Lista concesiilor pe care Ie puteau primi era impresio¬ 
nantă: dreptul exclusiv de a produce articolul respectiv într-o perioadă 

43 C. Şerban, „întreprinderea manufacturieră de postav de la Pociovaliştea şi Bucu- 
reşti“, în Studii: Revistă de istorie , 5/3, 1952, pp. 86-105. Vezi şi Serap Yilmaz, „La 
Manufacture de draps de Chipereşti (Moldavie) (1766)“, în Siidost-Forschungen , 48, 
1989, pp. 107-139. 

dată de timp; scutiri de taxe pe materiile prime şi pe uneltele importate; 
autorizaţia de a aduce muncitori calificaţi din străinătate şi chiar puterea 
de a împărţi dreptatea muncitorilor din manufactură. Dar domnitorul nu 
avea resursele necesare pentru a face subvenţiile directe care să încurajeze 
noi industrii. Nu avea nici cum să decreteze sfîrşitul monopolului comer¬ 
cial otoman şi al zaherelei, care împiedicau dezvoltarea industriei locale. 
Politica tarifară otomană îl punea pe domnitor în imposibilitatea de a pro¬ 
teja întreprinderile de concurenţa străină, întrucît sultanul acordase privi¬ 
legii comerciale extinse negustorilor străini din întreg Imperiul Otoman, 
inclusiv din Principatele Române, iar cererile otomane neîncetate de alimen¬ 
te, cherestea şi alte articole reduceau cantităţile de materii prime disponibile 
pentru a fi prelucrate de către industria locală. Dezvoltarea manufacturi¬ 
lor şi a unor forme mai avansate, cu caracter industrial, a fost împiedicată 
de nivelul tehnic scăzut şi de lipsa persistentă de muncitori calificaţi. Drept 
rezultat, manufacturilor locale le veneau greu să concureze importurile 
străine şi iniţial chiar şi întreprinderile meşteşugăreşti tradiţionale. 

Majoritatea lucrătorilor din manufacturi erau recrutaţi din rîndurile ţără¬ 
nimii. Aceştia erau de regulă clăcaşi sau muncitori agricoli contractuali, 
care îşi îndeplineau cel puţin o parte din obligaţiile faţă de moşier lucrînd 
în „fabrica 44 acestuia. Ţăranii liberi, dornici să-şi suplimenteze veniturile, 
căutau şi ei de lucru acolo. Dar, oricare ar fi fost starea lor socială, ţăra¬ 
nii rămîneau legaţi de agricultură. învoielile lor de muncă arată că îşi păs¬ 
trau loturile de pămînt, care constituiau sursa lor principală de venit, şi că 

11 se acordau două săptămîni din trei pentru agricultură, cu excepţia luni¬ 
lor de iarnă, cînd activitatea agricolă practic înceta. Femeile, copiii între 

12 şi 16 ani, precum şi ocnaşii erau şi ei folosiţi în manufacturi, facînd 
acelaşi gen de operaţii ca şi ceilalţi, dar fiind plătiţi mai puţin. La oraşe, 
majoritatea lucrătorilor erau oameni liberi, care îşi primeau simbrie parte 
în bani, parte în natură. Mulţi dintre ei erau meşteşugari, iar dintre aceştia 
unii păstrau legătura cu satul şi continuau să aibă îndeletniciri agricole. 

Majoritatea manufacturilor erau angajate în fabricarea textilelor sau 
în prelucrarea alimentelor, mai ales pentru piaţa locală. Modesta cantitate 
de capital disponibil curgea uşor către aceste întreprinderi întrucît promi¬ 
teau beneficii rapide cu investiţii relativ mici. Un alt sector care prezenta 
un interes deosebit îl constituiau distileriile. în secolul al XVIII-lea, impor¬ 
tul de holercă din Austria şi din Polonia asigurase domnitorului beneficii 
importante de pe urma taxelor vamale, iar boierilor un venit permanent din 
vînzarea acesteia ţăranilor de pe alte moşii. La începutul secolului urmă¬ 
tor, cîţiva boieri au încercat să dobîndească o parte mai mare din aceasta 
întreprindere lucrativă, înfiinţînd propriile lor distilerii. Pentru a face faţa 

obiecţiilor domnitorului, care se temea de pierderea taxelor vamale, aceşti 
boieri s-au oferit să plătească o taxă pe fiecare vadră (circa 13 litri în Ţara 
Românească şi 15 litri în Moldova) de holercă produsă. Domnitorul a fost 
de acord, iar această ramură s-a dezvoltat rapid, după războiul din 1806-1812, 
cînd grînele ce fuseseră insuficiente pînă atunci au devenit din nou dispo¬ 
nibile pentru producerea alcoolului. 

Cel mai important centru al industriei manufacturiere a fost oraşul 
Bucureşti, unde fabricile de hîrtie şi de postav, înfiinţate de către boierii 
dregători, funcţionau încă din anii ’60 ai secolului al XVIIl-lea. 44 Numă¬ 
rul acestor întreprinderi, în special fabricile de alimente, a crescut în per¬ 
manenţă la începutul secolului următor. Cîteva, ca de pildă o fabrică de 
postav din suburbii, foloseau 150 de muncitori în 1803. Acestea au fost în¬ 
ceputurile modeste a ceea ce urma să devină cel mai mare centru indus¬ 
trial al ţării. 

Mineritul, cu excepţia sării, contribuie doar în mică măsură la econo¬ 
mia celor două Principate. Exploatarea fierului şi a cuprului fusese aban¬ 
donată în prima jumătate a secolului al XVIIl-lea, deoarece aceste metale, 
folosite în primul rînd de către meşteşugari, puteau fi importate din Tran¬ 
silvania în cantităţi mari şi la preţuri avantajoase. Importul era mai puţin 
costisitor decît explorarea unor noi zăcăminte în ţară. Doar în anii ’30 şi 
’40 ai secolului al XlX-lea, ca rezultat al prospecţiunilor sistematice fă¬ 
cute de inginerii de mine români şi străini, s-au descoperit noi rezerve de 
minereuri şi a început exploatarea acestora. Se extrăgea ceva cărbune în 
Ţara Românească, la sfîrşitul secolului al XVIIl-lea, şi mici cantităţi de 
sulf, chihlimbar şi mercur erau consemnate de către călătorii străini, dar 
nici unul dintre acestea nu a contribuit în mod semnificativ la comerţul 
celor două Ţări Române. Dintre metalele preţioase, doar aurul avea o oare¬ 
care importanţă. Se extrăgea, aşa cum se făcea de veacuri, atît din rîurile 
Moldovei (Bistriţa şi Moldova), cît şi din cele ale Ţării Româneşti (Arge¬ 
şul şi Oltul). Această muncă era făcută în special de către ţigani, care, fo¬ 
losind metode şi unelte tradiţionale, trebuiau să producă anual o cantitate 
anume, în schimbul căreia erau scutiţi de bir şi de alte obligaţii în muncă. 

Sarea era principalul produs al industriei miniere. 45 Cele mai impor¬ 
tante saline — precum cele de la Slănic şi Ocnele Mari (în Ţara Româneas¬ 
că) şi Tîrgu Ocna (Moldova) — se aflau pe moşiile boiereşti, mănăstireşti 

44 C. Şerban, „Breslele bucureştene în secolul XVIII“, în Studii: Revistă de istorie, 
12/6, 1959, pp. 55-89. 

45 D.Vitcu, Istoria salinelor Moldovei în epoca modernă. Iaşi, 1987, pp. 34—47: 
llurmuzaki, Documente, XIX/1, pp. 64—69, 553—559. 

sau domneşti. Ele erau în mod invariabil arendate, iar veniturile lor, care 

* 

erau substanţiale, reveneau vistieriei domneşti. In a doua jumătate a seco¬ 
lului al XVUI-lea salinele de la Slănic produceau înjur de 8 000 de tone 
anual, cea mai mare parte fiind transportată cu vaporul la Constantinopol 
şi în porturile de la Marea Neagră ale Asiei Mici. Tîrgu Ocna producea 
anual o cantitate cam de două ori mai mare decît Slănicul, care era expor¬ 
tată în special în Polonia şi în Imperiul Otoman. Metodele de extragere 
erau cele din secolele anterioare, iar mîna de lucru consta din oameni li¬ 
beri, clăcaşi, ţigani şi ocnaşi. 

Schimburile de bunuri s-au intensificat ca rezultat al sporului general 
de populaţie, al dezvoltării oraşelor şi tîrgurilor ca centre meşteşugăreşti 
şi administrative şi al noilor contacte cu alte ţări. Răspîndirea tîrgurilor 
şi creşterea numărului de negustori au constituit semne clare de expansi¬ 
une a comerţului intern. Ţăranii, care furnizau o mare parte din mărfurile 
comercializate, aveau şi ei motive serioase de a pătrunde pe piaţă. De fapt, 
nu fuseseră niciodată absenţi de pe piaţă, deoarece fuseseră nevoiţi întot¬ 
deauna să-şi vîndă o parte din produse pentru a plăti birul şi pentru a com¬ 
pensa obligaţiile în muncă datorate moşierului. Deşi plata dijmei în natură 
şi vînzările obligatorii către negustorii otomani reduceau cantitatea de pro¬ 
duse pe care ţăranii o puteau aduce la piaţă, aceste obligaţii (şi posibilita¬ 
tea de a vinde surplusul) par să fi impulsionat productivitatea. Domnitorii 
îi povăţuiau tară încetare să cultive mai multe grîne, aşa cum a făcut Ale¬ 
xandru Ipsilanti în 1779, cînd le-a reamintit dregătorilor locali că ţăranii 
erau liberi să vîndă cît de mult doreau din produsele lor după ce negus¬ 
torii otomani îşi vor fi primit cota. Ţăranii din vecinătatea oraşelor şi a 
tîrgurilor erau mai uşor atraşi la piaţă de cererea de alimente a unei popu¬ 
laţii urbane în creştere. Ei nu cultivau, conform tradiţiei, doar porumb şi 
grîu, ci şi o varietate de zarzavaturi, menite să fie vîndute orăşenilor. 

Creşterea neîntreruptă a numărului de tîrguri sugerează un comerţ în¬ 
floritor. Unele dintre acestea au apărut în mod spontan, iar altele duceau 
mai departe o tradiţie care-şi găsea începuturile cu secole în urmă. Ori¬ 
cine — boier, mănăstire, orăşean, ţăran liber sau chiar clăcaş — putea 
ţine un tîrg, dar un tîrg mai important trebuia să aibă autorizaţia domni¬ 
torului. 46 în orice caz, era avantajos pentru organizatorul şi chezaşul tîr- 
gului să aibă un consimţămînt oficial, întrucît acesta îi garanta un beneficiu 
maxim la investiţia făcută. Cu toate că vedea tîrgul drept o sursă de veni¬ 
turi şi, ca atare, numai de puţine ori nu-şi dădea aprobarea, domnitorul 

46 G. Penelea, Les Foires de la Valachiependant la periode 1774 1848 , Bucureşti, 
1973, pp. 28-40. 

era adesea obligat să limiteze libertatea de acţiune a chezaşului pentru a 
nu se aduce daune economice terţilor: un tîrg nu putea fi organizat în apro¬ 
pierea altuia mai vechi sau în aceeaşi zi cu alte tîrguri din judeţ; tîrgul 
trebuia să fie necesar şi „dorit de locuitorii 46 acelei aşezări. Domnitorul 
a încercat să interzică ţinerea tîrgurilor în apropiere de graniţa dunăreană, 
pentru a-i descuraja pe negustorii turci să treacă fluviul în număr mare şi 
să monopolizeze cumpărările şi vînzările. 

Boierii erau principalii beneficiari ai tîrgurilor. Rar se întîmpla ca o 
moşie boierească să nu găzduiască un tîrg oarecare în decursul unui an. 
Mănăstirile şi episcopiile beneficiau şi ele de sprijinul domnitorului. In 
oraşele mai mari se ţineau tîrguri periodice. Clăcaşii obţineau ocazional 
permisiunea de a ţine mici tîrguri săteşti. Dorinţa boierilor şi clericilor de 
a organiza tîrguri sugerează că acestea constituiau o afacere bună. Ca orga¬ 
nizatori, ei erau îndrituiţi să strîngă o taxă de la fiecare participant şi li se 
acorda dreptul exclusiv de a vinde vin şi rachiu, iar cîteodată pînă şi pîine 
şi came la tîrg. Taxele asupra vînzărilor (vama) aparţineau domnitorului, 
dar acesta le transfera adesea boierului sau clericului pentru a le cîştiga 
bunăvoinţa. Uneori, domnitorul acorda boierului sau egumenului unei mă¬ 
năstiri un hrisov prin care se interzicea dregătorilor statului să se amestece 
în desfăşurarea tîrgului. 

Existau două tipuri de tîrguri. Tîrgul propriu-zis era de obicei local şi 

atrăgea ţărani şi meşteşugari din părţile învecinate care schimbau canti- 

* 

tăţi modeste de bunuri. In această categorie intrau mai toate aceste tîrguri, 
ţinute pe moşiile boiereşti sau mănăstireşti, chiar dacă erau cunoscute şi 
sub alte nume. Principala lor funcţie era aceea de a le asigura moşierilor 
un loc potrivit în care să-şi vîndă produsele moşiilor lor în condiţii apro¬ 
piate celor de monopol. La bîlciuri (în Moldova — iarmaroace), pe de altă 
parte, faţă de ţărani şi meşteşugari apăreau în plus şi negustori străini şi ro¬ 
mâni, veniţi uneori de la mare depărtare pentru a face vînzări şi cumpă¬ 
rări cu ridicata. La tîrgurile mai mari — Ploieşti, Buzău, Botoşani, Iaşi —, 
care puteau să ţină cîteva săptămîni, erau comercializate mari cantităţi 
de bunuri de la Lipsea, din Transilvania şi din Imperiul Otoman. Negus¬ 
torii foloseau prilejul pentru a face mari stocuri de mărfuri, pe care le 
vindeau mai tîrziu în Imperiul Otoman, cînd condiţiile de piaţă erau fa¬ 
vorabile. Tîrgurile oblăduite de mănăstiri se ţineau adesea în ziua de hram, 
cînd erau aşteptate să participe mulţimi mai mari. Principalele obiecte de 
schimb la tîrgurile din Moldova şi din Ţara Românească erau animalele. 
Acestea constituiau cele mai valoroase bunuri pe care ţăranul le putea 
aduce la piaţă, din vînzarea lor fiind în măsură să-şi plătească dările şi, 
ceea ce nu este mai puţin important pentru economia locală, să devină, 

la rîndul său, clientul altora la tîrguri. Cumpărarea şi vînzarea animalelor 
era o mare afacere. Pînă şi guvernele Prusiei şi ale Saxoniei trimiteau în 
mod regulat negustori la marile tîrguri de la laşi pentru a-şi completa nu¬ 
mărul de cai necesar cavaleriei uşoare. 

* 

Împrejurimile oraşului ofereau un loc preferat pentru ţinerea tîrgurilor 
obişnuite. Acestea erau numite tîrguri de afară, spre deosebire de tîrgurile 
din lăuntru, constituite din prăvălii permanente situate în perimetrul oraşe¬ 
lor. Tîrgurile din suburbii se ţineau cam în aceleaşi condiţii ca şi cele găz¬ 
duite de boieri şi de mănăstiri, însă constituiau în special locuri de schimb 
între orăşeni şi ţăranii din împrejurimi. Cei dintîi se aprovizionau cu ali¬ 
mente, iar ţăranii şi chiar boierii foloseau prilejul pentru a achiziţiona di¬ 
verse bunuri de consum la preţuri avantajoase. Locuitorii mai săraci ai 
oraşelor şi ai suburbiilor frecventau şi ei aceste tîrguri pentru a cumpăra 
articole meşteşugăreşti, produse la sate, care, deşi de calitate mai slabă, 
erau de obicei mai ieftine decît cele făcute în atelierele urbane. 

Tîrgurile se dovedeau astfel indispensabile pentru schimbul de măr¬ 
furi. într-o vreme în care existau puţine oraşe mari, puternic populate, cînd 
transportul şi comunicaţiile erau rudimentare şi cînd lipseau un sistem mo¬ 
netar puternic, facilităţi modeme de credit şi o bursă centrală care să regu¬ 
larizeze preţurile, tîrgurile ofereau un cadru convenabil şi regulat în care 
cumpărătorii şi vînzătorii îşi puteau face afacerile. 

Mare parte din activitatea din tîrguri şi din prăvăliile permanente din 
oraşe şi tîrguri se afla în mîinile negustorilor de meserie. Prezenţa lor în 
această activitate a sporit treptat, cu toate că meşteşugarii şi boierii, dar 
mai ales ţăranii, continuau să-şi vîndă propriile lor bunuri. în absenţa unor 
statistici corespunzătoare, este imposibil să se stabilească exact cît de nu¬ 
meroşi erau negustorii de meserie şi ce pondere aveau în comerţul intern. 

Diviziunile din cadrul profesiei de negustor sînt izbitor de clare. Cea 
mai importantă distincţie se făcea între autohtoni şi străini. Această distinc¬ 
ţie nu era doar etnică, ci reflecta şi dimensiunile operaţiunilor făcute de 
aceştia şi tipurile de bunuri şi de servicii pe care le ofereau. Negustorii au¬ 
tohtoni, cu puţine excepţii, îşi limitau activitatea la negoţul cu amănun¬ 
tul. Afacerea lor se desfăşura pe scară redusă şi avea caracter local, arareori 
depăşind limitele unui judeţ. Comerţul pe scară largă era făcut aproape 
în exclusivitate de către negustorii străini. Aceştia se bucurau de nume¬ 
roase avantaje faţă de concurenţii locali datorită capitulaţiilor pe care Im¬ 
periul Otoman le acordase principalelor ţări europene, din care nu cel mai 
puţin important era intervenţia făcută în favoarea lor, în mod regulat, de 
către consulii străini de la Bucureşti şi Iaşi. Ca sudiţi, aşa cum am văzul. 

erau scutiţi de multe dintre oneroasele taxe şi reglementări impuse negus¬ 
torilor din Moldova şi din Ţara Românească. Sudiţii, pur şi simplu, ignorau 
legile pământului. Deşi li se interzicea să vândă mărfuri în propriile lor 
prăvălii şi să cumpere pământ, mulţi dintre aceştia au devenit importanţi 
negustori cu amănuntul, în special în centrele urbane mai mari şi au ago¬ 
nisit proprietăţi întinse în mediul rural. 

Negustorii străini nu erau o noutate în Ţările Române, dar, în ultimele 
decenii ale secolului al XVIII-lea, volumul şi varietatea operaţiilor lor s-au 
schimbat în mod semnificativ. Tipici pentru vremurile anterioare fuseseră 
negustorii din Braşov, din Transilvania, care îşi desfăşurau afacerea şi îşi 
ţineau familia în oraşul lor de reşedinţă, dar aveau şi prăvălii cu amănun¬ 
tul la Bucureşti sau în oraşe mai mici din Ţara Românească. Volumul co- 
merţului lor era relativ modest. îşi asigurau grosul mărfurilor de la Braşov 
şi doar arareori din oraşe mai mari din Europa Centrală. Spre sfîrşitul se¬ 
colului al XVIII-lea, aceşti negustori au fost îndepărtaţi de mari companii 
comerciale, ai căror fondatori veniseră de la sud de Dunăre (macedo-ro- 
mâni, greci şi bulgari) şi îşi puseseră pe picioare afaceri înfloritoare pe 

A 

întreg cuprinsul monarhiei habsburgice. In Principate, aceştia operau ca 
sudiţi austrieci, importând mărfuri în cantităţi mari de la Viena, Breslau, 
Lipsea şi din alte mari oraşe europene. Au inundat piaţa cu mărfuri la pre¬ 
ţuri scăzute, dar în acelaşi timp satisfăceau cererile din ce în ce mai mari 
ale boierilor pentru mărfuri de lux. Exportau la rândul lor grîne şi animale 
din Ţările Române în Europa Centrală, în ciuda restricţiilor otomane şi, 
mai mult decît oricare alt grup, acestora li s-a datorat realizarea contac¬ 
tului între economia Moldovei şi a Ţării Româneşti cu piaţa internaţională. 
Tipic pentru aceşti întreprinzători erau companiile „greceşti 64 de negus¬ 
tori din Sibiu şi Braşov de dincolo de graniţa Ţării Româneşti. „Grecesc 44 
era mai curînd sinonim cu ortodox şi nu avea o conotaţie etnică, întrucît 
aceste companii includeau români, macedo-români, bulgari, precum şi 
greci. 47 

Un reprezentant de frunte al marilor negustori era Hagi Constantin Pop. 
Timp de trei sferturi de secol (1768-1836), compania sa, cu sediul la Si¬ 
biu, a dominat comerţul Ţării Româneşti în variile sale aspecte — im¬ 
port, export, tranzit şi credit. Pop şi fiul său Zenobie, care şi-a asumat 
conducerea firmei după moartea tatălui său în 1808, au reprezentat noua 

47 O. Cicanci, Companiile greceşti din Transilvania şi comerţul european în anii 
1636-1746 , Bucureşti, 1981, pp. 96-118. E. şi D. Limona, „Negustori bucureşteni la 
sfîrşitul veacului al XVIII-lea: relaţiile lor cu Braşovul şi Sibiul", în Studii: Revistă 
de istorie , 13/4, 1960, pp. 107-140. 

clasă de oameni de afaceri din Ţările Române, care trecuse de la comerţul 
local la comerţul internaţional şi Ia operaţiuni financiare pe scară largă, 
avînd agenţi în toate centrele importante din Europa Centrală şi de Sud-Est. 48 
Afacerea lui Pop era axată pe exportul de materii prime, în special de lînă, 
piei, vopsele şi ceară din Ţara Românească Ia Pesta şi Viena, însă haosul 
monetar din Principate, provocat de circulaţia unei mari diversităţi de mo¬ 
nede şi de absenţa unui sistem bancar modem, i-a dat prilejul să asigure 
şi altfel de servicii, precum schimbul valutar, transferuri de fonduri şi cre¬ 
dite. Executarea de comisioane — ca abonamente la jurnalele din Occident 
şi procurarea unor alimente rare şi a unor articole de lux pentru boieri — 
constituia o parte importantă a afacerilor sale, prin care îşi asigura bună¬ 
voinţa sferelor înalte. Varietatea şi mărimea operaţiunilor în care erau an¬ 
gajaţi Constantin şi Zenobie Pop depăşeau orice dimensiuni cunoscute 
de negustorii moldoveni şi munteni. Acestora le lipseau capitalul şi expe¬ 
rienţa pentru a se lua la întrecere cu cei doi Pop pe principalele pieţe si¬ 
tuate de o parte şi de alta a graniţei şi nu puteau să contracareze privilegiile 
de care se bucurau aceştia ca supuşi străini. Astfel de dezavantaje ne ajută 
să înţelegem de ce clasa negustorilor autohtoni a rămas relativ redusă nu¬ 
meric pînă tîrziu în secolul al XlX-Iea şi de ce clasa de mijloc românească 
s-a constituit în ritm lent. 

Negustorii autohtoni se confruntau, în plus, din partea boierilor cu o 
concurenţă formidabilă. Boierii de un anumit rang (şi mănăstirile) nu tre¬ 
buiau să plătească vamă pe vînzarea de animale, alimente şi băuturi alco¬ 
olice de pe moşiile lor, iar marii boieri, Mitropolia şi marile mănăstiri puteau 
să-şi deschidă prăvălii cu amănuntul la Bucureşti fără să plătească taxa 
obişnuită (fumărit) la care erau în general supuşi negustorii. Boierii puteau, 
de asemenea, să nu ţină seama de regula de mult împămîntenită la tîrguri 
şi la alte pieţe potrivit căreia vama trebuia plătită de către cumpărători. Ca¬ 
tastifele de accize pe anii 1792 şi 1803 arată că atunci cînd un boier (sau 
o mănăstire) cumpăra grîu, cai sau vite pentru nevoile propriei sale moşii, 
vama era plătită de către vînzător. Mulţi boieri, în special cei care deţi¬ 
neau dregătorii înalte şi îşi puteau permite să-şi facă rost oricînd de ca¬ 
pital din teşchereaua publică, îşi extindeau adesea activităţile comerciale 
dincolo de vînzarea de bunuri produse pe propriile moşii. Unii erau ade¬ 
văraţi întreprinzători, achiziţionînd şi comercializînd animale şi unele ali¬ 
mente din întreg judeţul. Mai erau alţi boieri care intrau în tovărăşie cu 
negustorii. 

48 A. Oţetea, Pătrunderea comerţului românesc în circuitul inter naţional , Bucureşti, 
1977, pp. 119-132. 

Privilegiile de care se bucurau boierii şi care le ofereau mai multe pri¬ 
lejuri de cîştig i-au atras deci spre ocupaţiile clasei mijlocii. Drept rezultat, 
a avut loc o tocire a distincţiilor sociale şi o contopire treptată a intere¬ 
selor predominant agrare ale boierilor cu noul etos al lumii afacerilor, pro¬ 
ces ce a contribuit în mod semnificativ la apariţia clasei mijlocii române 
modeme. 

Atît negustorii autohtoni, cît şi cei străini erau organizaţi în societăţi 
sau bresle, al căror număr a crescut constant în secolul al XVIII-lea. în afa¬ 
ră de specializare într-o anumită branşă, apartenenţa la o breaslă se baza 
adesea pe naţionalitate sau pe regiunea în care aceştia erau mai activi. 
Negustorii străini — greci, armeni şi evrei —- tindeau să-şi aibă propriile 
lor frăţii în fiecare dintre oraşele în care-şi desfăşurau activitatea. Bres¬ 
lele negustorilor se asemănau în materie de organizare şi de funcţiuni cu 
cele ale meşterilor. Dar negustorii, de regulă, erau mai bogaţi decît meşterii 
şi lor li s-a datorat în primul rînd acumularea de capital pentru investi¬ 
ţii. Aceştia aveau şi aspiraţii sociale mai înalte şi se aflau în imediata apro¬ 
piere a scaunului domnesc, fapt ce reieşea clar din cumpărarea de către 
aceştia a unor moşii şi a unor titluri nobiliare, ceea ce se întîmpla rar în 
cazul meşterilor. 

Schimbul accelerat de bunuri a pus din greu la încercare o reţea de trans¬ 
porturi şi aşa necorespunzătoare. Drumurile se aflau într-o stare deplora¬ 
bilă şi deveneau impracticabile în anumite momente ale anului. Podurile 
erau şi ele adesea prost întreţinute şi peste multe cursuri de apă lipseau 
cu desăvîrşire. Ca rezultat, mărfurile se mişcau lent şi nesigur, iar pasa¬ 
gerii erau obligaţi adesea să facă o parte a călătoriei pe jos. Singurul sistem 
de transport regulat pe uscat era serviciul poştal domnesc (menzil) desti¬ 
nat transportului dregătorilor, boierilor şi călătorilor străini. Negustorii 
trebuiau să se bizuie pe propriile lor mijloace pentru transportul mărfuri¬ 
lor, de obicei cu ajutorul carelor grele trase de boi sau al căruţelor mai 
uşoare trase de cai, uneori în convoaie de cîte o sută de care sau chiar mai 
mult. Domnitorii, atît în Ţara Românească, cît şi în Moldova, puternic 
sprijiniţi de către consulii austrieci, au încercat să repare vechile drumuri 
şi să construiască altele noi pentru a stimula economia, dar n-au putut 
înfrînge rezistenţa autorităţilor otomane, care considerau drumurile proas¬ 
te o barieră naturală în calea invaziilor din Austria şi din Rusia. 

Dunărea servea ca arteră principală comercială pentru Ţările Române. 
Otomanii depindeau de ea pentru a transporta largi cantităţi de provizii 
la Marea Neagră şi la Constantinopol, iar Austria, aşa cum am văzut, dorea 
nespus de mult să transforme fluviul şi afluenţii săi în propria sa poartă 



138 


ROMÂNII, 1774-1866 


economică spre Răsărit. La sfîrşitul secolului al XVlII-lea şi începutul 
secolului al XlX-lea, alte puteri, mai ales Franţa şi Marea Britanie, au 
încercat să pătrundă în mod regulat pe Dunăre şi au fost serios interesate 
să regularizeze navigaţia pe acest curs de apă. Românii, de asemenea, des- 

A 

luşeau avantaje într-o folosire mai largă a fluviului. In 1793, domnito¬ 
rul Ţării Româneşti, Alexandru Moruzi, evocînd incapacitatea transportării 
produselor agricole şi a bunurilor meşteşugăreşti voluminoase pe uscat 
ca un impediment major în calea dezvoltării economice a ţării, a obţinut 
permisiunea din partea sultanului de a construi vase comerciale pentru na¬ 
vigaţia pe Dunăre. Dar noua flotă comercială munteană a avut o existen¬ 
ţă scurtă. Bandele de jefuitori ale lui Pasvan-Oglu, rebelul paşă turc de 
Vidin, au distrus multe dintre vasele mici, restul dispărînd în timpul răz- 

A 

boiului ruso-turc din 1806-1812. încercările ulterioare ale moldovenilor 
şi ale muntenilor de a reface o flotă comercială au fost lipsite de succes 
pînă după Tratatul de Ia Adrianopol din 1829. 

Comerţul exterior al Principatelor nu a suferit schimbări spectaculoa¬ 
se în această perioadă, nici ca volum, nici ca direcţie. Cu toate acestea, 
activitatea economică a beneficiat de interesul economic european faţă 
de Principate, după cum îl dovedeşte numărul crescînd de negustori străini 
aflaţi la Bucureşti şi la Iaşi, precum şi la tîrgurile mai importante. 

Interesul pentru comerţul dintre Europa şi Principate nu era în nici un 
caz unilateral. Domnitorii Ţării Româneşti şi ai Moldovei au încurajat 
în mod constant negustorii autohtoni şi străini să-şi extindă schimburile 
comerciale ca mijloc de creştere a propriilor lor venituri. Mulţi boieri erau 
dornici să coopereze. Angajaţi deja în vînzarea produselor de pe moşiile 
lor, boierii au devenit buni clienţi ai negustorilor care le puteau furniza 
produse din Europa Occidentală în dorinţa de a-şi rafina stilul de viaţă. 

A 

In ciuda dorinţelor domnitorilor şi boierilor, direcţia şi volumul comer¬ 
ţului exterior erau determinate în special de cerinţele economice şi poli¬ 
tice ale statului otoman, aşa cum s-au manifestat ele în capitulaţii şi în 
tratatele adiţionale dintre sultan şi marile puteri europene. Un prim acord 
comercial de acest fel, încheiat cu Franţa în 1535, le garanta supuşilor fran¬ 
cezi libertatea comerţului, extrateritorialitate şi protecţie consulară pe în¬ 
treg cuprinsul Imperiului Otoman. Reînnoit în cinci rînduri, privilegiile 
acordate prin acest acord au rămas în vigoare pînă la 1923. Tratate simi¬ 
lare au fost încheiate cu Marea Britanie (1580), Olanda (1612), Austria 
(1615), Prusia (1761) şi Rusia (1774), acestea acordînd libertatea de a 
comercializa şi de a exporta toate articolele neinterzise în mod expres, 
în schimbul plăţii unei taxe ad valorem de trei la sută, achitată o singură 
dată, fie la intrarea sau la ieşirea mărfurilor, fie la locul unde acestea erau 

vîndute. Această taxă nu putea fi majorată nici de către autorităţile oto- 

A 

mane, nici de către vameşii locali. Intrucît toate capitulaţiile includeau 
o prevedere referitoare la statutul naţiunii celei mai favorizate, o conce¬ 
sie făcută unei ţări putea în mod automat să fie aplicată tuturor celorlalte. 
In consecinţă, taxele stabilite pentru negustorii străini care făceau afa¬ 
ceri în Principate, inclusiv sudiţii, erau adesea practic reduse la zero. Ne¬ 
gustorii autohtoni beneficiau arareori de aceste avantaje, cu excepţia celor 
care deveneau sudiţi. 

Domnitorii Moldovei şi ai Ţării Româneşti nu aveau un control direct 
prea mare asupra comerţului exterior. Prevederile capitulaţiilor erau apli¬ 
cate automat Ţărilor Române, cu toate că nici ei, nici boierii nu partici¬ 
paseră la redactarea lor. Sultanul le comunica pur şi simplu domnitorilor 
prevederile acestora, poruncindu-le să-i îndeplinească dorinţele. Restric¬ 
ţiile otomane asupra comerţului cu oi, grîne, miere, salpetru, ceară şi che¬ 
restea, care îi favorizau pe negustorii otomani oficiali, au rămas în vigoare 
şi au constituit principalele limitări impuse comerţului între Europa şi Prin¬ 
cipate. Cu toate că Tratatul de la Kuciuk-Kainargi şi hatişeriful din 1802 
au îmblînzit constrîngerile otomane privind comerţul Principatelor, ele 
au avut un efect practic redus. Pentru a-şi asigura un flux neîntrerupt de 
provizii, sultanul a continuat să-i ceară fiecărui nou domnitor să-i garan¬ 
teze — înainte de înscăunare — livrarea acestora la preţuri favorabile. 

Monopolul comercial otoman nu a fost niciodată atît de cuprinzător 
pe cît părea pe hîrtie. Ingeniozitatea negustorilor, avariţia domnitorilor şi 
a subordonaţilor lor, stăruinţa consulilor străini şi complicitatea dregăto¬ 
rilor otomani au permis ca, dincolo de chingile reglementărilor şi interdic- 
ţiilor, să funcţioneze un comerţ înfloritor. In plus, domnitorii au dovedit 
o considerabilă discreţie în îndeplinirea instrucţiunilor venite de la Con- 
stantinopol cu privire la zaherea şi la tarife. Uneori le ignorau complet, 
iar alteori impuneau tarife mai înalte decît cele specificate, însuşindu-şi 
diferenţa. Domnitorii permiteau cu regularitate exportul articolelor pro¬ 
hibite, acordînd în secret autorizaţii negustorilor dornici să plătească acest 
privilegiu, iar adesea opreau exportul unor mărfuri neprohibite, precum 
lîna şi porcii, pe motiv că erau necesare consumului intern, dar cedau apoi 
cînd negustorii plăteau o taxă specială. Denunţarea acestor practici de către 
consulii străini, care cereau abolirea tuturor taxelor ce depăşeau trei la sută 
cui valorem, rareori mîngîia părţile lovite. 

Dintre toate statele care au încercat să extindă comerţul pînă la Marea 
Neagră şi Dunărea de Jos, Rusia a fost cea dintîi care a primit oficial conce¬ 
sii economice otomane. Aşa cum am văzut, Tratatul de la Kuciuk-Kainargi 

permitea vaselor comerciale ruseşti să navigheze neîngrădit pe Marea Nea¬ 
gră şi dădea negustorilor ruşi libertate de mişcare la Dunărea de Jos şi în 
Principate. Tratatele ulterioare cu otomanii i-au adus Rusiei şi alte avan¬ 
taje. Tratatul de la Bucureşti din 1812, în mod special, a mărit posibilită¬ 
ţile comerciale ale Rusiei în Principate, deoarece pentru prima oară graniţele 
politice ale acesteia ajungeau pînă la Dunăre. Rusia a dobîndit braţul Chi¬ 
lia al Dunării, înfiinţînd un viceconsulat în portul Chilia, şi a obţinut drep¬ 
tul de liberă navigaţie pe Dunăre pentru vasele ei comerciale şi de război 
pînă la gurile Prutului. 

In ciuda acestor avantaje substanţiale, comerţul Rusiei cu Ţările Ro¬ 
mâne era modest. 49 Principala cauză era similitudinea economiilor lor — 
în esenţă agricole — mai curînd competitive decît complementare. Prin¬ 
cipalul articol de export al Rusiei în Principate îl constituiau blănurile, 
dar după 1800 chiar şi acest comerţ a intrat în declin din cauza schimbărilor 
de gust înregistrate în rîndul boierilor. Războiul ruso-turc din 1806-1812 
a afectat în mod spectaculos moda în Principate. Ofiţerii ruşi şi familiile 
lor au introdus stilul occidental, care — potrivit numeroşilor observatori 
străini — a luat cu asalt înalta societate din Bucureşti şi Iaşi. Dintre cele¬ 
lalte articole de export ruseşti, postavul (de la Moscova), fierul şi alte pro¬ 
duse din metal (de la Tuia) şi pieile erau cele mai importante. Rusia importa 
din Principate (Moldova era cel mai activ partener de afaceri) în principal 
sare, care era trimisă în Ucraina, şi vin. După anexarea Basarabiei în 1812, 
importul de vin din Moldova a fost foarte mult redus, întrucît autorităţile 
ruseşti doreau să dezvolte o industrie a vinului între Prut şi Nistru şi au 
impus tarife înalte la importuri, cu scopul de a descuraja concurenţa. 

Comerţul Rusiei cu Principatele nu era în nici un caz neglijabil. La 
sfîrşitul secolului, Rusia se situa pe locul al treilea — după Imperiul Oto¬ 
man şi Austria — ca volum total al comerţului cu Principatele, o poziţie 
pe care şi-a menţinut-o pînă la Tratatul de la Adrianopol din 1829. Cu toa¬ 
te acestea, încă din anii ’20 ai secolului al XlX-lea, devenea clar că ne¬ 
goţul românesc îşi datora dinamismul contactelor din ce în ce mai largi 
cu Europa Centrală şi Occidentală. Comerţul cu Rusia a continuat să fie 
modest pînă la sfîrşitul secolului al XlX-lea şi nu a reuşit să ofere o bază 
pentru strînse relaţii politice. 

Comerţul Principatelor cu Austria era mai extins decît cel cu Rusia. 
Faptul se datora, în mare măsură, activităţii sudiţilor. în ultimul deceniu 
al secolului al XVIII-lea, perspectivele expansiunii acestui comerţ păreau 

49 C. C. Giurcscu, Relaţiile economice dintre români şi ruşi pînă la Regulamentul 
Organic, Bucureşti, 1947, pp. 35-40. 

favorabile, întrucît oficialităţile de la Viena, guvernatorul Transilvaniei 
şi consulii austrieci de la Bucureşti şi laşi promovau relaţii comerciale 
mai strînse atît cu Moldova, cît şi cu Ţara Românească. 50 Dar pînă spre 
sfîrşitul anilor ’20 ai secolului al XlX-lea, comerţul va lîncezi, poate din 
cauza războiului şi a dislocărilor economice pe care le-a provocat. Era, 
în acelaşi timp, în mare măsură unilateral. Austria importa vite şi cai, vin, 
rachiu, piei, lînă şi brînză, dar nu găsea decît o piaţă mică pentru produ¬ 
se şi articole de lux austriece, veselă, ochelari, oglinzi, textile fine, zahăr 
şi cafea. Concurenţa din partea altor exportatori europeni, dimensiunile 
modeste ale pieţelor moldovene şi muntene, precum şi lipsa de atenţie dată 
acestora de către oamenii de afaceri şi negustorii austrieci au împiedicat 
dezvoltarea comerţului. Cu toate acestea, Austria era a doua ţară după Im¬ 
periul Otoman pe lista partenerilor de afaceri ai Principatelor. 

A 

In comparaţie cu Imperiul Otoman, Austria şi Rusia, comerţul dintre 
Europa Occidentală şi Principate era de-abia în faşă. Relaţiile comerciale 
cu Marea Britanie erau neglijabile, iar cu Franţa, sporadice şi unilaterale. 
Din Franţa, Principatele importau bunuri manufacturate şi obiecte de lux. 
Printre cele mai căutate articole se număra postavul de Lyon, aflat la pre¬ 
ţuri foarte pipărate în prăvăliile din Bucureşti. Cu toate acestea, produsele 
franţuzeşti nu puteau concura cu cele din Austria, deoarece nu benefi¬ 
ciau de tarifele scăzute şi de alte avantaje de care se bucurau sudiţii aus¬ 
trieci, pe de o parte, şi, pe de altă parte, deoarece nu veneau direct din 
Franţa, ci erau transbordate într-un punct intermediar — Constantinopol 
sau Lipsea —, ceea ce mărea substanţial preţurile de vînzare ale acestora. 
Principatele, în schimb, nu trimiteau nimic în Franţa. în ciuda interesului 
guvernului francez şi al întreprinzătorilor francezi particulari pentru co¬ 
merţul cu Principatele, schimbul de mărfuri a rămas la un nivel modest 
pînă după Tratatul de la Adrianopol, cînd s-a deschis în sfîrşit o rută ma¬ 
ritimă directă între Marsilia, Brăila şi Galaţi. 51 

Comerţul între Moldova şi Ţara Românească nu pare să fi avut cine 
ştie ce amploare, în special din cauza similitudinii economiilor lor. Cele 
două Ţări Române produceau în esenţă aceleaşi lucruri — produse agri¬ 
cole, articole meşteşugăreşti şi sare — şi ca atare trebuiau să se bizuie 
pe alte ţări pentru a-şi satisface nevoile suplimentare. 

50 Ambrus Miskolczy, Rolul de intermediere între est şi vest al burgheziei comerciale 
levantine române din Braşov (1780-1860% Bucureşti, 2000, pp. 29-49; S. Mărieş, 
„Activitatea lui Ignaţiu Ştefan Raicevich, primul consul al Austriei în Ţările Române 
(1782-1786)“, în Cercetări istorice , 6, 1975, pp. 123-139. 

51 G. Lcbel, La France et Ies Principautes Danubiennes , Paris, 1955, pp. 309-343. 

Principatelor le lipsea un sistem bancar modem. In lipsa acestuia ope¬ 
rau cămătarii şi zarafii; date fiind condiţiile fiscale existente, afacerile lor 
erau înfloritoare. 52 La aceste operaţiuni participau o varietate uimitoare 
de grupuri sociale: negustorii străini, boierii mai înstăriţi şi clerul, ca să-i 
menţionăm doar pe cei mai importanţi. Toate categoriile de populaţie îm¬ 
prumutau bani: domnitor, mari boieri şi ţărani. Rata obişnuită a dobînzii 
era de 20 la sută, dar aceasta fluctua foarte mult, în funcţie de schimbă¬ 
rile situaţiei economice şi politice. 

Domnitorii aveau în permanenţă nevoie de bani, în primul rînd pen¬ 
tru a-şi dobîndi scaunul şi apoi pentru a şi-l menţine. O dată înscăunaţi, 
erau adesea obligaţi să contracteze împrumuturi imense pentru a acoperi 

A 

nevoile imediate ale ţării. Intrucît căile obişnuite de strîngere a banilor, 
ca, de pildă, un nou bir, erau prea complicate şi nesigure, domnitorii se 
adresau cămătarilor, care le puteau furniza prompt fondurile necesare. Pînă 
la începutul secolului al XlX-lea, cînd au început să caute împrumuturi 
la Viena, principalii creditori străini erau cămătarii din Constantinopol. 
Domnitorii negociau împrumuturi în capitala otomană, folosindu-se în acest 
scop de reprezentanţii lor oficiali, sau obţineau banii direct de la negus¬ 
torii otomani, veniţi după achiziţii în Principate, şi de la negustorii greci 
şi de alte neamuri, care aveau afaceri în Ţările Române. în schimbul îm¬ 
prumuturilor date, negustorii nu se aşteptau numai la dobînzi, ci şi la fa¬ 
voruri din partea domnitorilor şi a boierilor. Unii doreau scutiri de taxe 
sau dispense la exportul anumitor mărfuri. Cei mai pretenţioşi dintre ei se 
străduiau să intre în rîndurile boierilor, uneori ca recompensă pentru ser¬ 
viciile aduse, dar cel mai adesea prin cumpărarea unor înalte dregătorii. 

Domnitorii se adresau şi marilor boieri pentru fonduri. Cu toate că pu¬ 
ţini boieri aveau capitalul de care dispuneau comercianţii otomani şi alţi 
negustori străini, aceştia dădeau totuşi împrumuturi tuturor segmentelor 
populaţiei. Cîţiva au devenit chiar cămătari în toată regula şi au căpătat 
o predilecţie pentru activităţi speculative, contrar asocierii tradiţionale cu ter¬ 
menul de boier. Domnitorii mai obţineau împrumuturi şi de la biserică. Po¬ 
trivit unui obicei care căpătase aproape forţă de lege în secolul al XVlIl-lea, 
înalţii prelaţi şi mănăstirile erau obligate să acorde împrumuturi domni¬ 
torului, chiar dacă ei înşişi erau nevoiţi să împrumute sumele necesare 
din altă parte. Domnitorul ar fi trebuit să plătească dobîndă la împrumu- 

52 I. Caproşu, „Camăta şi cămătari în Moldova în epoca fanariotă 41 , în Anuarul 
Institutului de Istorie şi Arheologie, 8, 1971, pp. 27-59; Lia Lehr, „Camăta în Ţara 
Românească pînă în secolul al XVIIl-lea“, în Studii: Revistă de istorie, 23/4, 1970, 
pp. 706- 714. 

turile făcute, dar uneori, în cazul scoaterii intempestive din scaun, nu mai 
plătea nimic. 

Ţăranii le ofereau cămătarilor şanse extraordinare de profit. Negusto¬ 
rii otomani, în mod special, profitau de sărăcia micului producător agricol 
pentru a obţine grîne şi animale adesea pe nimic. împrumutau cu multă 
uşurinţă bani tuturor solicitanţilor, cu condiţia ca împrumutul să fie plătit 
în produse la vremea recoltei. Această practică s-a dovedit adesea dezastru¬ 
oasă pentru ţărani, care nu avuseseră nici un fel de experienţă în privinţa 
acestei metode de a-şi finanţa producţia. 

In primele trei sau patru decenii ale secolului al XlX-lea, evreii, mai 
mult în Moldova decît în Ţara Românească, au dobîndit preponderenţă 
în rîndurile cămătarilor şi zarafilor, faptul găsindu-şi explicaţia în interdic¬ 
ţia de a practica alte activităţi economice, pe de o parte, şi în legăturile 
lor internaţionale, pe de altă parte. Dar succesul lor în această activitate 
a contribuit foarte mult la apariţia unor resentimente generale împotriva 
lor, la toate nivelurile societăţii. Nu este deloc o coincidenţă că antisemi¬ 
tismul modem a luat amploare în Moldova, pe măsură ce evreii dobîndeau 
poziţii-cheie în operaţiunile financiare din acest Principat. 

Evreii şi-au dobîndit predominanţa în comerţ şi cămătărie într-o pe¬ 
rioadă relativ scurtă de timp. Imigranţii evrei din Galiţia şi Bucovina nu 
sosiseră în Moldova cu averi. Majoritatea erau săraci. Dar aduseseră cu 
ei idei şi practici care le asigurau un avantaj net faţă de concurenţii lor. 53 
Negustorul moldovean tipic din acea vreme aştepta să vină clientul la el 
şi avea întotdeauna timp de distracţie şi viaţă socială. Negustorul evreu nu 
ţinea seama de astfel de tradiţii; ştia din experienţă cum să concureze în 
afaceri şi căuta în mod activ clienţi, pornind de la premisa că fiecare trecă¬ 
tor era un potenţial cumpărător al mărfurilor sale. De o importanţă deose¬ 
bită pentru dezvoltarea comerţului s-a dovedit disponibilitatea negustorului 
evreu de a vinde marfă pe credit. Această practică era deja folosită, însă 
mai ales de către negustorii mai mari şi doar pentru vînzări importante. 
Negustorul evreu a introdus creditul între micul vînzător cu amănuntul 
şi clientul obişnuit, practică ce a devenit curind larg răspîndită şi a permis 
negustorului şi cămătarului evreu să-şi extindă afacerile şi la sate. Acest 
tip de credit s-a dovedit extrem de popular în rîndurile ţărănimii. 

Cămătarii erau în acelaşi timp şi zarafi. Cea de a doua ocupaţie era in¬ 
dispensabilă pentru comerţ în Ţările Române, dată fiind varietatea aproape 
infinită de monede de circulaţie. Monedele de aur se amestecau cu cele 

53 G. Zâne, Economia de schimb in Principatele Române, Bucureşti, 1930, 
pp. 329-344. 

din argint, valuta forte cu valuta slabă, monedele otomane cu cele austrie¬ 
ce şi ruseşti. 

Nici Moldova, nici Ţara Românească nu aveau un sistem monetar pro¬ 
priu, întrucît guvernul otoman le negase cu consecvenţă acest atribut al 

A _ 

suveranităţii. In consecinţă, Ţările Române au ajuns dependente de poli¬ 
tica monetară otomană şi de fluctuaţiile monedei otomane, situaţie ce a 
generat o continuă insecuritate economică, speculaţii şi fraudă. 54 Poate 
că în nici un alt domeniu al activităţii economice dominaţia otomană nu 
s-a dovedit mai distructivă. Deosebit de dăunătoare au fost încercările au¬ 
torităţilor otomane de a impune în mod artificial rate înalte de schimb 
pentru moneda lor ca mijloc de a înfrîna deprecierea neîncetată a piastru- 
lui între 1783 şi 1820. Aceste măsuri i-au făcut pe străini să renunţe la 
investirea unor mari sume de bani, de teama scăderii continue a ratei de 
schimb, ceea ce ar fi dus inevitabil la diminuarea activelor lor. 

Dezvoltarea industriei şi a comerţului în Principate a avut de depăşit 
obstacole majore: insuficienţa afluxurilor de capital, reţinerea de a investi 
(cu excepţia investiţiilor în pămînt) şi lipsa încrederii publice în instituţi¬ 
ile de credit. Marii boieri aveau cele mai bune posibilităţi de a acumula 
capital pentru investiţii, dar majoritatea acestora erau lipsiţi de spirit în- 

A 

treprinzător. îşi consumau atît veniturile, cît şi capitalul (adică moşiile) 
în goana după lux şi într-un stil de viaţă pe care-1 credeau potrivit statu¬ 
tului lor social. Multe alte persoane avute, boieri şi negustori, preferau 
să-şi păstreze banii în numerar sau să-i plaseze în afaceri rentabile pe ter¬ 
men scurt decît să-i investească în proiecte pe termen lung. Deprinderile 
şi nesiguranţa vremurilor provocate de capriciile suzeranităţii otomane 
şi de invaziile străine explicau această atitudine. Timp de secole, societa¬ 
tea românească considerase banii de metal ca singura certitudine de bo¬ 
găţie şi etalase o rezervă neîncetată faţă de bancnote. Aceste sentimente 
fuseseră consolidate în secolul al XVIII-lea de o cronică instabilitate în 
guvernare, provocată de schimbările frecvente şi arbitrare în domnitori şi 
de ineficienţa legii. în ultimă analiză, încrederea în credit şi în instituţiile 
de credit şi în stabilitatea socială pe care se bazau au constituit premisele 
unei schimbări fundamentale în modul în care aveau să se facă afacerile. 


54 M. N. Popa, „La Circulation monetaire et l’evolution des prix en Valachie, 
1774-1831 “, în Bulletin de / 'Association Internationale d ’Etudes Sud-Est Eumpeennes , 
13-14, 1975-1976, pp. 157-167, 172-198. 

A doua jumătate a secolului al XVIIl-lea şi primele decenii ale secolu¬ 
lui al XlX-lea au fost martorele unei efervescenţe spirituale şi intelectuale 
neobişnuite în principatele Moldova şi Ţara Românească. Pe măsură ce re¬ 
gimul fanariot — forma pe care o luase dominaţia otomană în secolul al 
XVIII-lea — se deteriora încetul cu încetul, pe măsură ce contactele cu Eu¬ 
ropa sporeau, se lărgeau şi orizonturile intelectuale ale românilor cultivaţi. 
Climatul intelectual pe care îl creau era extraordinar de variat întrucît atît 
adepţii tradiţiei, cît şi cei ai inovaţiei îşi încercau teoriile în condiţii econo¬ 
mice şi sociale în schimbare. Totuşi, chiar într-o astfel de diversitate, două 
idei au dat gîndirii lor direcţie şi coeziune — naţiunea şi Europa. 


TRADIŢIE ŞI INOVAŢIE 

Viaţa intelectuală şi culturală din Principate a rămas aproape în tot cursul 
secolului al XVIIl-lea în chingile de mult stabilite. Clasele sociale condu¬ 
cătoare — boierii şi înaltul cler — erau credincioase tradiţiei religioase 
şi didactice a literaturii scrise, în timp ce majoritatea populaţiei — ţără¬ 
nimea — era îndatorată unei literaturi ancestrale, mai ales orale. Românii 
îşi menţineau astfel aproape intactă aderenţa lor la lumea culturală bizan- 
tin-ortodoxă, iar aspiraţiile lor intelectuale şi spirituale se întorceau mai 
curînd către Sud-Est decît către Vest. Ideea de naţiune era încă amorfa, 
iar românii educaţi se considerau mai presus de orice membri ai comuni¬ 
tăţii ortodoxe internaţionale. 

Suzeranitatea otomană a consolidat aceste fundamente venerabile ale 
gîndirii şi expresiei româneşti. în interiorul Principatelor, aceasta a contri¬ 
buit la menţinerea unui sistem economic şi politic care împiedica schimba¬ 
rea instituţională şi întîrzia apariţia unor noi clase. în exterior, ea descuraja 
contactele între români şi europenii occidentali, întîrziind prin aceasta legă¬ 
turile sociale şi intelectuale care vor avea un efect stimulator asupra cul¬ 
turii româneşti după 1830. 

Literatura, în special, a reflectat cu acurateţe continuitatea tradiţiei în 
viaţa intelectuală şi culturală pînă în ultimele decenii ale secolului al 
XVlII-lea. Structura literaturii rămăsese aşa cum fusese în secolele tre¬ 
cute, cu excepţia lucrărilor lui Dimitrie Cantemir de la începutul secolu¬ 
lui. Lipseau lucrările originale de beletristică şi de poezie în sensul modem 
al cuvîntului, în timp ce proza narativă se limita la istorie, lucrări religioa¬ 
se şi pamflet politic. Proza avea un scop utilitar. Cînd avea caracter reli¬ 
gios, era fie apologetică, fie de exegeză, iar dacă aborda subiecte laice, era 
didactică sau moralizatoare. Istoria, de asemenea, respecta formulele tra¬ 
diţionale. Ion Neculce (1672-1745), a cărui lucrare Letopiseţul Ţării Mol¬ 
dovei reprezintă culmea literaturii române vechi, considera că scopul istoriei 
era să înregistreze evenimentele pentru contemporani şi pentru generaţi¬ 
ile viitoare şi să-i înveţe pe oameni cum să se comporte în viaţa publică 
şi în cea particulară. El concepea istoria şi ca un produs al voinţei divine 
şi îl invoca pe Dumnezeu la fiecare pas pentru a explica evenimentele mai 
mari sau mai mici. Beletristica, exceptînd puţinele persoane care-i puteau 
citi pe clasicii antici sau literatura occidentală în original, însemna pen¬ 
tru ceilalţi „cărţile populare". Tipic pentru acest gen erau „romanele" de 
aventuri despre Alexandru cel Mare ( Alexandria ) şi despre războiul troian 
(Istoria surpării Troadei) şi romanţurile orientale Sindipa şi O mie şi una 
de nopţi (Halima). Aveau un public larg în toate straturile populaţiei şi cir¬ 
culau deosebit de mult în traducere românească, mai ales în manuscris. 

Totuşi, mentalităţile şi instituţiile tradiţionale fuseseră încălcate. Noi 
curente şi idei, existente încă de la mijlocul secolului al XVIII-lea, începu¬ 
seră să afecteze modul în care românii se vedeau pe ei înşişi şi în care 

* 

meditau asupra organizării şi ţelurilor societăţii omeneşti. înaltul cler al 
Bisericii Ortodoxe slujea drept instrument efectiv de inovaţie, o vocaţie 
care la prima vedere pare paradoxală. Cu toate acestea, în timp ce-şi men¬ 
ţineau rolul de păstrători ai tradiţiei creştine, înalţii prelaţi vădeau o mare 
receptivitate faţă de ideile şi instituţiile esenţialmente laice. Un stimul si¬ 
milar i-a impulsionat pe intelectualii laici români, care au contribuit sub¬ 
stanţial la creşterea tensiunii dintre vechea orînduire şi noţiunea de progres 
care lua naştere. 

Clerul ortodox din secolul al XVIII-lea a rămas păstrătorul tradiţiei, 
în sensul că se străduia să menţină valorile moralei creştine şi apăra inter¬ 
pretarea religioasă a istoriei omului. Acest ataşament faţă de tradiţie a fosl 
deosebit de puternic în rîndul preoţilor parohi de la sate. Educaţia lor mo¬ 
destă şi izolarea de marile curente literare le-au lăsat universul intelectual 

A 

aproape neatins. înaltul cler, pe de altă parte, arăta o deosebită deschi 
dere faţă de inovaţie. Nerenunţînd în nici un caz la chemarea lor religioasă, 

aceşti înalţi prelaţi nu puteau însă să nu fie influenţaţi de învăţătura euro¬ 
peană. Din aceeaşi clasă ca şi boierii, ei se bucurau de condiţii de educaţie 
similare şi împărtăşeau aceleaşi aspiraţii de reformă luminată, deşi în cadrul 
unui context creştin. Clerul monastic a fost şi el atins de spiritul general de 
reînnoire din cadrul bisericii, dar izvoarele sale erau tradiţiile mistice ale 
Bisericii Ortodoxe Răsăritene; el privea mai curînd spre interior decît spre 
Europa. 

Principalul centru de activitate intelectuală inovatoare în cadrul bise¬ 
ricii din Ţara Românească era Rîmnic, un orăşel de pe malul Oltului. La 
Episcopia Rîmnicului exista un grup aparte de clerici care, fără să rupă 
cu tradiţia ecleziastică, priveau cu alţi ochi relaţia omului cu Dumnezeu 
şi treburile sale pe pămînt. Iubeau învăţătura şi, în limitele impuse de cre¬ 
dinţa lor şi de educaţia religioasă, dovedeau o deschidere remarcabilă faţă 
de noile idei, într-un sens mai modest, meritîndu-şi titlul de Aujklărer.' 

Principalul animator al grupului şi personalitatea sa de frunte era Chesa- 
rie, episcop de Rîmnic de la 1773 pînă la 1780. 1 2 Data naşterii sale este ne¬ 
cunoscută, iar detaliile vieţii sale din tinereţe sînt de-abia schiţate. A învăţat 
la Şcoala domnească de la Bucureşti, unde programa era dominată de teolo¬ 
gie şi de antichitatea clasică şi unde a dobîndit cunoştinţe de greacă, latină, 
slavonă şi franceză. A devenit călugăr în 1761 şi apoi a deţinut diverse funcţii 
administrative la Mitropolia din Bucureşti. Cît a fost acolo, a făcut parte din 
delegaţia care s-a dus la Sankt Petersburg în 1770 pentru a supune atenţiei 
Ecaterinei a Il-a plîngerile naţiunii muntene împotriva stăpînirii otomane. 

Ca episcop, Chesarie a fost preţuit la vremea sa, fiind amintit şi astăzi 
ca traducător şi editor de cărţi bisericeşti şi ca scriitor de introduceri pline 
de miez. A renovat complet vechea tipografie de la Rîmnic, care data din 
1705, cu tiparniţe procurate de la Sibiu printr-un prieten de-al său, negus¬ 
torul Hagi Constantin Pop. A publicat noi ediţii ale lucrărilor liturgice in¬ 
dispensabile — un Octoih (carte bisericească în care sînt cuprinse cîntările 
din fiecare zi a săptămînii, cîntate succesiv pe opt glasuri) în 1776, un 
Triod (carte de cîntări şi rugăciuni pentru postul mare din cele zece săptă- 
mîni dinainte de Paşti), un Ceaslov (carte de rugăciuni şi cîntări pentru 
diferite ceasuri) şi o Psaltire (carte de psalmi) în 1779 —, dar principala 
sa realizare a fost publicarea traducerilor a şase Mineie, carte bisericească 
în care sînt indicate, pe luni şi pe zile, slujbele religioase din octombrie 

1 Despre cercul de la Rîmnic, A. Duţu, Coordonate ale culturii româneşti în secolul 
XVIII, Bucureşti, 1968, pp. 119-170, este o lectură indispensabilă. 

2 M. Manolache, „Viaţa şi activitatea episcopului Chesarie al Rîmnicului 
(1773-1780)“, şi în Biserica Ortodoxă Română, 84/1- 2, 1966, pp. 129-151. 

pînă în martie. Publicarea în limba română a celorlalte Mineie din aprilie 
pînă în septembrie) de către succesorul său, Filaret, însemna că întregul 
serviciu religios putea să se ţină de acum înainte în limba română. într-un 
sens, ei au încheiat procesul de traducere a cărţilor religioase şi de extin¬ 
dere a folosirii limbii române la liturghie, început în secolul al XV-lea. 

Prefeţele scrise de Chesarie la Mineiele sale îl arată drept un om pă¬ 
truns de spiritul propriilor sale vremuri. Ele dezvăluie o largă viziune şi o 
angajare faţă de noua învăţătură împărtăşită de un număr din ce în ce mai 
mare de intelectuali români. Chesarie citea gazete franţuzeşti — Journal 
encyclopedique de libre propagande philosophique şi Mercure historique, 
litteraire et politique — şi achiziţionase un set din Marea Enciclopedie 
Franceză, toate prin Sibiu şi prin intermediul prietenului său Pop. Cu toa¬ 
te acestea, a rămas un om al bisericii. Nu s-a îndoit niciodată de influen¬ 
ţa lui Dumnezeu asupra vieţii oamenilor şi n-a încetat să le predice fraţilor 
săi creştini urmarea fericită a rugăciunilor, intr-o epocă de scepticism cres- 
cînd, învăţăturile tradiţionale despre relaţia reciprocă dintre Dumnezeu şi 
om îşi menţineau pentru el valabilitatea. Cu toate că, în felul acesta, credea 
că timpul este subordonat voinţei Providenţei, nu era mai puţin sigur că 
oamenii îşi puteau controla propriile lor destine pe Pămînt. Concepţia sa 
despre istorie era astfel foarte îndepărtată de pasiv şi de contemplativ. Con¬ 
sidera mai curînd transformarea — sau schimbarea — nu doar inerentă 
naturii, dar şi ca o lege care domina treburile omeneşti, in vederile sale, 
viaţa pe pămînt era orînduită de un plan divin privindu-i pe toţi oamenii, 
dar nu era, aşa cum propovăduiseră predecesorii săi medievali, doar o sim¬ 
plă pregătire pentru viaţa veşnică. Timpul istoric, argumenta el, trebuia fo¬ 
losit pentru a îmbunătăţi soarta omului pe pămînt şi pentru a promova 
bunăstarea generală. 3 Ideea sa despre timp diferea astfel de cea exprimată 
în lucrări populare tradiţionale, ca Pildele filosofeşti, o carte de maxime 
traduse din greacă în română în 1713, în care timpul este asemuit cu o roa¬ 
tă, care, o dată pusă în funcţiune, aduce omul tot mai aproape de moarte. 
Pentru Chesarie, timpul era dăruit omului pentru promovarea binelui public. 
Dar nu este clar în ce măsură credea sau nu în progres, întrucît concepea 
schimbarea în treburile omeneşti ca un ciclu nesfîrşit de ridicări şi căderi. 

Chesarie împărtăşea interesul din ce în ce mai mare al confraţilor săi 
intelectuali, laici sau ecleziastici, pentru naţiune sau, aşa cum o numea 
el, patrie. Cu toate că nu abandona în nici un caz comunitatea ortodoxă 
internaţională şi cu toate că gîndea încă dezvoltarea omenirii în termeni 

3 Prefaţă, Mineiul pe Ianuarie, Rîmnic, 1779, în Bibliografia românească veche, 
1508-1830, II, pp. 234-236. 

creştini largi, frecvenţa cu care termenul de patrie apărea în scrierile sale 
sugerează o subtilă mutaţie de la conştiinţa ortodoxă la conştiinţa naţio¬ 
nală. De pildă, se referea la mitropolitul Ungrovlahiei ca la un mentor spi¬ 
ritual şi fiu al patriei sale şi părea să sugereze că rolul înaltului cler putea 
fi definit în termeni naţionali. 4 Cînd medita asupra obligaţiei oamenilor 
de a folosi timpul pentru binele comun, patria era de obicei termenul său 
obişnuit de referinţă. Gîndurile sale disparate cu privire la această proble¬ 
mă cu greu pot fi descrise ca naţionalism, deşi conţin anumite elemente, 
precum cele ale obîrşiei românilor din vechii daci şi romani, care pînă la 
urmă aveau să formeze miezul ideologiei naţionalismului român modem, 
în Mineiulpe Noemvrie, Chesarie consemna ilustra ascendenţă a români¬ 
lor, iar în cel pe decembrie compara anumite obiceiuri ale romanilor cu 
cele practicate de către români în zilele lui. 5 

Grigorie Rîmniceanu (c. 1763-c. 1828) a fost unul dintre discipolii lui 
Chesarie şi a împărtăşit preocupările sale intelectuale. 6 Acesta folosea şi 
el prefeţele la noile ediţii de cărţi liturgice ca purtătoare ale propriilor sale 
idei, iar prefaţa la Triodul din 1798 este o expresie caracteristică a noii sale 
concepţii despre lume. Ca şi mentorul său, a încercat să reconcilieze învă¬ 
ţăturile religioase tradiţionale cu noile curente de gîndire. Preţuia mintea 
umană considerînd-o un instrument care îi permisese omului să pătrundă 
în cele mai adînci secrete ale cerurilor (se gîndea la astronomie) şi ale pă- 
mîntului, dar n-a întîrziat să adauge că mintea şi inteligenţa erau daruri de 
la Dumnezeu şi cita Biblia în sprijinul spuselor sale. Ca şi fraţii săi, cleri¬ 
cii de la Rîmnic, Rîmniceanu era şi el interesat de istorie şi de patrie. Gîn- 
direa sa a făcut o cotitură hotărît modernă în meditaţiile sale cu privire la 
locul românilor în Europa. In mod specific, se întreba de ce românii nu 
făcuseră aceleaşi minunate „fapte ale minţii 11 ca şi vecinii lor de la Vest, 
care transformaseră Europa în „podoaba 14 lumii. A găsit răspunsul în con¬ 
centrarea românilor asupra „vieţii interioare 11 . Aveau şi ei, într-adevăr, oa¬ 
menii lor învăţaţi „dintre care unii studiaseră în ţâri îndepărtate 11 , dar aceştia 
se dedicaseră mai mult îndeplinirii cuvîntului Domnului decît urmăririi 


4 Prefaţă, Mineiul pe Noemvrie, Rîmnic, 1778, în Bibliografia românească veche, 
1508-1830, II, p. 228. Cu privire la ideea de patrie a lui Chesarie şi a contemporanilor 
sai, vezi Ş. Lemny, Originea şi cristalizarea ideii de patrie în cultura română. Bucureşti, 
1986, pp. 61-92. 

5 Prefaţă, Mineiul pe Noemvrie, pp. 227-228; M. Basarab, „Prefeţele mineielor de 
la Rîmnic, 1776-1780: Problema originei latine a poporului şi a limbii române", în 
Mitropolia Olteniei, 19/9-10, 1967, pp. 763-768. 

6 Duţu, Coordonate, pp. 155 -163. 

„lucrurilor exterioare 44 (probabil ştiinţa şi afacerile). 7 Românii, conchidea 
el, erau în esenţă un popor religios, calitate care, după părerea lui, îi aju¬ 
tase în primul rînd să supravieţuiască: ţara lor fusese adesea cîmp de bă¬ 
tălie şi fuseseră bîntuiţi de alte calamităţi, dar, în cele din urmă, găsiseră 
întotdeauna pacea pentru că îi fuseseră credincioşi lui Dumnezeu şi, în con¬ 
secinţă, El avusese grijă de ei. Românii însă, susţinea Grigorie Rîmniceanu, 
în ciuda căii speciale pe care apucaseră, nu erau mai puţin europeni. 

în Moldova, grupuri de clerici, concentraţi în special la laşi, aveau pre¬ 
ocupări culturale şi intelectuale similare celor din cercul de la Rîmnic. Dar 
moldovenii au produs mai puţine lucrări originale şi păreau mai puţin în¬ 
clinaţi să abordeze problemele complexe ale istoriei care îi atrăseseră pe 
Chesarie şi pe Grigorie Rîmniceanu. Cu toate acestea, aveau interese largi 
şi stimulentul curentelor de gîndire europene nu era mai slab decît cel din 
Ţara Românească. 

Un înalt prelat s-a situat în frunte ca mentor al unei generaţii mai tinere 
de clerici militanţi. Leon Gheucă (c. 1735-1788), episcop la Roman în 
1769 şi apoi mitropolit al Moldovei de la 1786 pînă la moarte, a fost o fi¬ 
gură reprezentativă a vieţii intelectuale moldovene. 8 Era ataşat ideii de 
reformă şi de răspîndire a noilor valori culturale. Din cauza funcţiei sale 
ecleziastice, nu-şi putea exprima direct ideile, dar a încercat să-i influen¬ 
ţeze pe alţii, patronînd traduceri şi alcătuind mici antologii de scrieri ale 
unor autori avînd aceleaşi afinităţi ca şi el. Multe dintre aceste cărţi promo¬ 
vau ideile iluministe ale vremii. Se pare că a tradus el însuşi Despre şti¬ 
inţa stihiilor (1780), o antologie ce cuprindea printre alte scrieri Pensees 
sur differents sujets de Jean Baptiste Massillion (1663-1742), reputatul 
predicator francez; fragmente din lucrarea lui Fenelon Trăite de l ’existen- 
ce et des attributs de Dieu ; citate din Cicero, precum şi un discurs al lui 
Seneca în faţa lui Nero. Caracterul enciclopedic al antologiei corespundea 
gustului şi spiritului vremii. A abordat chestiuni universale — limitele des¬ 
potismului, răspunderea celor mari în faţa istoriei, esenţa naturii şi bună¬ 
starea omului pe Pămînt. 

Menirea iniţiativelor culturale ale lui Gheucă nu a fost doar simpla se¬ 
lectare a intelectualilor. Acestea exprimau propria sa nemulţumire faţă de 
ordinea socială existentă şi certitudinea sa că răspîndirea culturii şi cul¬ 
tivarea raţiunii constituiau cheia unor schimbări în bine. Activitatea sa 
corespundea efervescenţei generale ce cuprinsese societatea boierească. 

7 Prefaţă, Triodul, Bucureşti, 1798, în Bibliografia românească veche, 1508-1830, 
II, pp. 406—408. 

s A. Ciurea, Figuri de ierarhi moldoveni: Leon Gheucă, Chişinău, 1942; Istoria 
filozofiei româneşti, I, ediţia a Il-a revizuită. Bucureşti, 1985, pp. 289-290. 

In rîndurile următoarei generaţii de clerici luminaţi din Moldova, ni¬ 
meni nu a reprezentat mai consecvent aspectul naţional al noului curent 
de idei decît Veniamin Costachi (1768-1846). 9 Membru al unei distinse 
familii boiereşti, a ales rasa călugărească, în ciuda obiecţiilor puternice ale 
părinţilor săi. Episcop la Huşi, hirotonisit în 1792 şi la Roman în 1796, a 
fost ales mitropolit al Moldovei în 1803. Ca şi Leon Gheucă, a fost parti¬ 
zan al ideii conform căreia cunoaşterea este cheia progresului omului pe 
Pămînt. Dar, în timp ce Gheucă şi generaţia lui concepuseră educaţia în 
termeni universali, indiferent de naţionalitate, Veniamin Costachi susţinea 
că pentru a fi benefică, ea trebuia să aibă loc într-un context românesc. 

Una dintre cele mai mari realizări ale lui Veniamin Costachi în orga¬ 
nizarea învăţămîntului a fost înfiinţarea, în 1803, a Seminarului de la So- 
cola, lîngă laşi. Principalul său obiectiv era îmbunătăţirea educaţiei clerului, 
pentru a da membrilor acestuia posibilitatea să-şi îndeplinească mai efi¬ 
cient responsabilităţile spirituale şi didactice. Dorea, de asemenea, să aşeze 
învăţămîntul superior pe baze naţionale şi, prin introducerea românei ca 
limbă de instruire, a încercat să diminueze influenţa limbii greceşti şi a pro¬ 
fesorilor greci la Academia Domnească din laşi. Seminarul reprezenta pen¬ 
tru el doar un aspect al unui plan general de modernizare a învăţămîntului 
moldovenesc, care avea să cuprindă în cele din urmă toate şcolile elemen¬ 
tare şi secundare. 10 Recunoscînd nevoia unor dascăli care să cunoască me¬ 
todele pedagogice modeme şi care să aibă cunoştinţe solide în disciplina 
pe care o predau, Veniamin Costachi a început să trimită în străinătate pe 
propria sa cheltuială studenţi talentaţi. De asemenea, a valorificat din plin 
tipografia. în 1804 a reorganizat tipografia mitropolitană de la Iaşi, iar 
în 1807 a înfiinţat o nouă tipografie la mănăstirea Neamţ, unde plănuise 
să publice lucrări în limba română care „să lumineze mintea şi să deştepte 
spiritul cititorului pentru lucruri bune“. Conţinutul acestor scrieri era mai 
mult religios. 

Cu toate că a fost un inovator şi un individualist pe parcursul îndelunga¬ 
tei sale cariere, Veniamin Costachi s-a păstrat în limitele învăţăturii creştine 
tradiţionale. Spre deosebire de unii dintre confraţii săi, nu a fost admirato¬ 
rul unor astfel de personalităţi ale iluminismului european precum Voltaire. 
Mai curînd, a aderat la avertismentele Patriarhiei de la Constantinopol 


9 M. Păcurariu, Istoria Bisericii Ortodoxe Române, III, ediţia a Il-a, Bucureşti, 1997, 
pp. 7-24. 

10 C. Erbiceanu, Istoria Mitropoliei Moldovei şi Sucevei şi a catedralei mitropo¬ 
litane din Iaşi, Bucureşti, 1888, pp. LXIV-LXVI; N. C. Enescu, „Veniamin Costachi, 
ctitor şi îndrumător al şcolilor naţionale din Moldova 41 , în Mitropolia Moldovei şi a 
Sucevei, 43/1-2, 1967, pp. 32-48. 

ce apreciau că ideile revoluţionare sînt străine Bisericii Creştine. Cu toate 
acestea, a fost un admirator înflăcărat al ideilor lui Eugenios Vulgaris, 
de la Academia Ateniană, şi ale lui Nikiforos Teotokis, de la Academia 
Domnească din Iaşi, cunoscuţi amîndoi pentru vederile lor luminate, şi 
nu a şovăit nici o clipă în credinţa sa în cunoaştere, considerînd-o cheia 
progresului uman. 

Paralel cu răspîndirea noilor curente de gîndire cu privire la educaţie, 
limbă şi patrie, patronate de înalţii prelaţi, o renaştere spirituală tot atît 
de pătrunzătoare a luat avînt în rîndurile clerului monastic. Dacă ideile 
şi programele îmbrăţişate de către mitropoliţi şi episcopi pot fi caracteri¬ 
zate drept deschideri către Occident şi avînd ţeluri esenţialmente sociale, 
mişcarea pentru reînnoirea monastică poate fi considerată o continuare a 
unor tradiţii mai vechi, cu finalitate spirituală. Primii erau întorşi cu pri¬ 
virea către Europa, ceilalţi îi considerau pe români ca parte a lumii or¬ 
todoxe. 

Revigorarea vieţii monastice în Principate, în secolul al XVIII-lea şi 
la începutul secolului al XlX-lea, a fost puternic influenţată de ascetismul 
practicat în unele mănăstiri ruseşti, în conformitate cu regulile stabilite de 
Sf. Dimitrie, mitropolit al Rostovului (1651-1709). Unul dintre discipolii 
săi a fost moldoveanul Pahomie, episcop al Romanului (1707-1713), care 
s-a retras din scaun stabilindu-se la schitul Pocrov, ctitorit de el însuşi lîn- 
gă mănăstirea Neamţ. Un alt mare ascet a fost Vasile (c. 1700-1767), stareţ 
al mănăstirii Poiana Mărului de lîngă Rîmnicu Sărat, în Ţara Românească, 
unde împreună cu cîţiva discipoli şi-a dus viaţa în rugăciuni, studii şi mun¬ 
că manuală. 11 Pahomie şi Vasile au fost figuri izolate, a căror influenţă 
s-a limitat la cercurile apropiate lor. Inspiraţia pentru o redeşteptare mo¬ 
nastică generală a venit de la o personalitate mai charismatică, Paisie Ve- 
licicovschi. 

Cariera lui Paisie Velicicovschi dezvăluie caracterul supranational al or¬ 
todoxiei în preziua mişcărilor naţionale modeme din Europa de Sud-Est. 12 
S-a născut la Poltava, în Ucraina, în 1722, în familia unui preot, şi de la 
o vîrstă fragedă a simţit o atracţie spre ascetism şi meditaţie. A fost tuns 
rasofor în 1741 şi şi-a început căutările pentru o adevărată viaţă a spiritu¬ 
lui, ceea ce l-a dus pentru prima oară în Ţările Române, unde a petrecut 

11 Păcurariu, Istoria, II, ediţia a Il-a, Bucureşti, 1994, pp. 561-562. 

12 Despre viaţa şi cariera lui Paisie Velicicovschi, vezi S. Chetverikov, Starets Paisii 
Velichkovskii, tradusă de V. Lickwar şi A. J. Lisenko după ediţia rasă din 1933, Belmont, 
Massachusetts, 1980 şi A. N. Tachiaos, O Paisios Velitskofski (/ 722-1794) kai e askeli- 
kofilologike schole tou. Salonic, 1964. 

patru ani în mici comunităţi monastice, ca de pildă Poiana Mărului, unde 
l-a cunoscut pe stareţul Vasile, apoi la Muntele Athos (1746-1763) şi, în 
sfîrşit, din nou în Moldova, unde comunităţile sale deveniseră centre ale 
unui monasticism reînsufleţit şi ale unor intense activităţi intelectuale. în 
1763, Mitropolitul Moldovei, Gavriil Callimachi, le oferă lui Paisie şi „fra- 
ţilor“ săi mănăstirea Dragomima, din nordul Moldovei, precum şi veni¬ 
turile numeroaselor ei moşii. Aici, atrăgînd un număr mare de ucenici şi 
de alţi „ffaţi“, care simţeau o chemare spirituală superioară, Paisie a intro¬ 
dus regula monastică pe care o elaborase el însuşi la Muntele Athos. Era 
severă, cerîndu-le tuturor membrilor comunităţii să ducă o viaţă de sără¬ 
cie, supunere, umilinţă şi muncă. Cînd Austria a anexat nordul Moldovei 
(Bucovina) în 1775, Paisie şi majoritatea „fraţilor 11 săi se mută mai la sud, 
la mănăstirea Secu şi, apoi, în 1779, la mănăstirea Neamţ, cel mai strălu¬ 
citor centru al monasticismului din Moldova. De aici, Paisie a exercitat 
o influenţă deosebită asupra vieţii monastice din ambele Ţări Române 13 , 
şi tot aici s-a stins din viaţă în 1794. 

Sub egumenia sa, mănăstirea Neamţ a devenit renumită pentru tradu¬ 
cerile din greacă în slavonă şi în română ale lucrărilor marilor asceţi ai 
Bisericii Ortodoxe de Răsărit şi ale altor lucrări teologice fundamentale. 14 
Aceste traduceri au o importanţă imensă pentru Biserica Română, deoa¬ 
rece au făcut cunoscută în limba română literatura patristică şi postpatris- 

A 

tică ce nu fusese tradusă anterior. îmbinarea unei adînci spiritualităţi cu 
munca intelectuală susţinută a atras la Neamţ călugări şi ucenici de la mă¬ 
năstirile din întreaga Moldovă şi din Ţara Românească şi i-a făcut pe „fra¬ 
ţii 11 comunităţii sale bineveniţi oriunde călugării erau angajaţi în propria 
lor operă de renaştere spirituală. Printre marile feţe bisericeşti care au tre¬ 
cut prin şcoala lui Paisie poate fi citat Veniamin Costachi, iar printre mă¬ 
năstirile care s-au dezvoltat sub tutela spirituală a discipolilor lui Paisie 
se află Căldăruşani şi Cemica din Ţara Românească. Totuşi, Paisie a slujit 
biserica, nu o naţionalitate. El a atras ruşi, ucraineni, beloruşi, precum şi 
români, şi a acordat un loc egal limbilor slavonă, greacă şi română. 

Preocupările intelectuale iluministe ale înaltului cler şi revitalizarea 
ascetismului în rîndurile clerului monastic au stimulat eforturile generale 
de reformă în sînul bisericii. Un exemplu remarcabil îl constituie măsu¬ 
rile luate de către Dositei Filitti, mitropolitul Ungrovlahiei (1793-1810) 

13 A. Eftimie, „Influenţa paisiană în mănăstirile româneşti", în Mitropolia Ardea¬ 
lului , 11/4-6, 1966, pp. 331 -348. 

14 Chetvcrikov, Starets Paisii, pp. 227-238; Tachiaos, O Paisios Velitskofski, 
pp. 72-108. 

pentru îmbunătăţirea instruirii şi nivelului de viaţă ale preoţilor parohi. Se 
pare, totuşi, că viaţa religioasă a marii majorităţi a ţărănimii a continuat 
să fie aşa cum fusese de veacuri, influenţată iniţial foarte puţin, pe ici-pe 
colo, de curentele schimbării ce îşi făcuseră loc în rîndurile clerului. 


LEGĂTURA GREACĂ 

A 

învăţătura greacă a îndeplinit un rol dublu în viaţa intelectuală, similar 
celui avut de înaltul cler ortodox. Influenţa larg răspîndită a culturii gre¬ 
ceşti şi folosirea limbii greceşti în secolul al XVIII-lea şi în primele decenii 
ale secolului al XlX-lea au întărit legăturile tradiţionale dintre Principate 
şi lumea bizantin-ortodoxă. Dar, în acelaşi timp, ele au oferit intelectua¬ 
lilor români o deschidere deosebit de importantă către literatura şi gîndi- 
rea vest-europene. 15 Greaca modernă a fost în Principate una dintre limbile 
de înaltă cultură. A constituit limba principală de instrucţie şi, împreună 
cu greaca clasică, a fost o componentă majoră a programei din academi¬ 
ile domneşti de la Bucureşti şi Iaşi, cele mai înalte instituţii de învăţămînt 
din Principate. 16 Cultivarea intensă a Antichităţii în academii a ridicat în 
mare măsură prestigiul literaturii greceşti modeme, pe care mulţi inte¬ 
lectuali din Ţările Române o considerau ca descendentă în linie dreaptă 
a literaturii clasice greceşti. Printre clasele de sus, greaca se bucura în ace¬ 
eaşi perioadă de un prestigiu asemănător cu al francezei în Occident. Mulţi 
boieri vorbeau şi scriau în limba greacă, aşa cum fiii şi nepoţii lor o vor 
face în limba franceză în anii ’30 şi ’40 ai secolului al XlX-lea. Cunoaşte¬ 
rea limbii greceşti avea şi raţiuni practice. Era, după română, a doua limbă 
oficială, fiind folosită în cancelaria domnească şi în sistemul judecătoresc 
şi servind deopotrivă ca o lingua franca în comerţul internaţional. 

Limba greacă fusese acceptată de bunăvoie de către clasele de sus ro¬ 
mâneşti. Folosirea unei limbi străine nu fusese stigmatizată în nici un fel, 
întrucît cultura, pentru care greaca servea drept vector principal, era tra- 

15 Un ghid important în privinţa acestei probleme este C. Papacostea-Danielopolu, 
Literatura în limba greacă din Principatele Române (1774-1830), Bucureşti, 1982. Vezi 
şi idem , „Formaţia intelectualilor greci din Ţările Române (1750-1830)“, în A. Duţu 
(ed.), Intelectuali din Balcani în România, sec. XVII-XIX, Bucureşti, 1984, pp. 68-113. 

16 A. Camariano-Cioran, Academiile domneşti din Bucureşti şi laşi , Bucureşti, 1971, 
pp. 114-188; G. Cronţ, ,,L’Academie de Saint-Sava de Bucarest au XVI1F siecle: l.e 
Contenu de renseignement“, în Revue des etudes sud-est europeennes , 4/3-4, 1%6, 
pp. 459-468. 

tată ca o proprietate comună a tuturor popoarelor ortodoxe din Europa 
de Sud-Est. La fel ca pe vremea culturii slavone comune, ce a durat pînă 
în secolul al XVI-lea, activitatea intelectuală şi literară nu era încă jude¬ 
cată a fi expresia unică a sufletului naţional. Domnitorii fanarioţi nu au 
încercat în mod deliberat să-i elenizeze pe români sau să înăbuşe manifes¬ 
tările de cultură românească. Mai curînd, mulţi dintre ei şi numeroşi pre¬ 
laţi greci, care ocupau scaune episcopale şi mitropolitane, au promovat 
activ cultura română, înfîinţînd tipografii, publicînd cărţi în limba română 
şi insistînd că preoţimea de parohie trebuie să înveţe să citească în limba 
română, limba credincioşilor lor. 

Cu toate acestea, nemulţumirea clerului autohton faţă de predominarea 
ecleziaştilor greci a dus la tensiuni în sînul bisericii. Urcarea fanarioţilor 
în scaunele Ţărilor Române întărise legăturile dintre bisericile româneşti 
şi Patriarhia greacă de la Constantinopol şi a avut ca rezultat un anumit 
grad de elenizare, în special în cadrul bisericii din Ţara Românească. în¬ 
tre 1716 şi 1821, din 12 mitropoliţi, 6 au fost de origine greacă, iar din 
II episcopi de Buzău, 5 au fost greci. 17 Mulţi prelaţi greci, veniţi în Prin¬ 
cipate, deţineau titluri onorifice de mitropoliţi şi episcopi ai unor scaune 
în zone care se aflau sub control otoman, scaune care fuseseră desfiinţate. 
Ei au fost menţinuţi la Mitropolia din Bucureşti sau au devenit egumeni 
în numeroase mănăstiri. Aceşti clerici erau conştienţi de superioritatea 
culturii greceşti şi au încercat să păstreze unitatea lumii culturale greceşti, 
să folosească avuţia bisericii din Ţara Românească pentru a sluji patriar¬ 
hiile răsăritene. 

Clerul românesc a reacţionat în diverse feluri faţă de predominarea 
grecească, în special contestînd alegerea unor greci în scaunele vacante. 
Disputa cu privire la alegerea unui nou episcop de Buzău, în 1793, este 
un exemplu tipic. Boierii şi clerul român au cerut ca acesta să fie român, 
dar mitropolitul Dositei Filitti voia un grec. Pentru a-şi cîştiga de partea 
lui opozanţii, Dositei Filitti l-a convins pe domnitor să creeze o nouă epis¬ 
copie, la Argeş, care să fie condusă de un român, stratagemă care a reu¬ 
şit. 18 Totuşi, tensiunea dintre clerul român şi clerul grec a continuat să se 
înrăutăţească în deceniile următoare. Cum era de aşteptat, clerul şi mire¬ 
nii români au salutat alegerea unui concetăţean român, Dionisie Lupu, 

17 Cu privire la opoziţia clerului român faţă de predominanţa grecească în biserica 
română, vezi A. Elian, „Legăturile Mitropoliei Ungrovlahiei cu Patriarhia de Constan- 
linopol şi cu celelalte Biserici Ortodoxe 11 , în Biserica Ortodoxă Română, 77/7-10, 1959, 
pp. 931-932; Păcurariu, Istoria, II, pp. 318-320. 

18 Păcurariu, Istoria, II, pp. 436 437. 

ca mitropolit, în 1819, considerînd-o drept o victorie a mişcării lor de au¬ 
tohtonizare a bisericii. Aşa cum vor dovedi evenimentele ulterioare, în¬ 
scăunarea unui român ca şef al bisericii, după trei mitropoliţi greci succesivi, 
a inaugurat o orientare nouă, naţională, în conducerea treburilor bisericii. 

Influenţa greacă în biserica moldovenească n-a atins niciodată nive¬ 
lul din Ţara Românească. Tradiţia de independenţă — avîndu-şi rădăcinile 
în secolul al XV-lea şi fundamentată pe ideea cefaliei — se va consolida 
în secolul al XVllI-lea mulţumită unor puternici mitropoliţi autohtoni. Cle¬ 
ricii din Moldova şi-au strîns rîndurile înjurai acestora pentru a se opune 
penetrării străine în biserica lor. Drept rezultat, doar doi greci au obţinut 
poziţii ecleziastice înalte şi atunci doar din cauza unor puternice presiuni 
politice exercitate de către domnitori. 

Semnificaţia culturii şi limbii greceşti pentru „progresul 14 sau europeni¬ 
zarea societăţii româneşti a fost subiect de controversă încă din secolul 
al XVllI-lea. Ca reacţie la domniile fanariote, mulţi istorici, în mod special 
din secolul al XlX-lea, susţineau că limba şi cultura grecilor, prin păstra¬ 
rea legăturilor din Principate şi lumea ortodoxă de la sud de Dunăre şi din 
Constantinopol, consolidaseră această tradiţie şi întîrziaseră astfel intrarea 
românilor în lumea culturală şi intelectuală „mai avansată" a Europei Oc¬ 
cidentale. Mărturiile sugerează totuşi şi un rol pozitiv al culturii şi limbii 
greceşti. Acestea au servit, în primul rînd, ca intermediar între intelectua¬ 
lii români şi Occident, în special prin academiile domneşti şi prin nume¬ 
roasele traduceri ale unor importante lucrări de literatură şi de comentariu 
politic. 

Principalul corpus de idei răspîndite în felul acesta erau cele ilumi¬ 
niste. Deşi cîţiva boieri români şi membri ai clerului au cunoscut lucrările 
iluminismului în limbile originale, de multe ori contactul direct cu sursa 
a avut loc doar după ce aceste lucrări au circulat în traducere greacă. 
Românii care ştiau greaca erau mai numeroşi decît cei care puteau citi în 
limbile occidentale şi, deşi cîţiva aveau cărţi occidentale în bibliotecile lor, 
acestea au avut probabil o influenţă mai mică decît traducerile greceşti, 
care aveau o circulaţie mai largă şi existau într-un număr mai mare de exem¬ 
plare. Lucrul acesta se verifică, de pildă, în legătură cu lucrările lui Christian 
Wolff, cu Logica lui Heineccius şi cu Logica lui Condillac. în literatură, 
Telemaque al lui Fenelon a fost tradus în limba română în 1772, însă inte¬ 
lectualii români avuseseră acces la această lucrare cu mult timp înainte, 
într-o traducere greacă, publicată în 1742 şi răspîndită în sute de exem- 

19 D. Popovici, La Litterature roumaine â l'epoque des lumieres , Sibiu, 1945, 
pp. 59-74; Papacostea-Danielopolu, Literatura şi limba greacă, pp. 45-65. 



SPIRITUL VREMURILOR, 1774-1829 


157 


A 

plare. In plus, traducătorul român s-a folosit pentru versiunea sa de inter¬ 
mediarul grec şi nu de originalul francez. Unii clasici ai gîndirii secolu¬ 
lui al XVlII-lea au devenit cunoscuţi intelectualilor români mai întîi în 
traducere greacă, de pildă John Locke: An Essay concerning the Human 
Undersianding and Some Thoughts concerning Education\ Fontenelle: 
Entretiens sur la pluralite des mondes, care populariza teoriile lui Coper- 
nic şi ale lui Descartes despre Univers, şi Montesquieu: Considerations 
sur Ies causes de la grandeur des Romains et de leur decadence. Tradu¬ 
cerea unor astfel de lucrări în greacă a continuat pînă tîrziu în anii ’20 
ai secolului al XlX-lea. Un exemplu izbitor îl constituie activitatea lui 
lordache Golescu, mare boier şi fiul lui Radu Golescu, precum şi unul 
dintre principalii promotori ai învăţămîntului în Ţara Românească. 20 îşi 
justifica propriile sale traduceri în greacă susţinînd că erau pentru „binele 
general 11 , cuvinte ce sugerează că astfel de lucrări erau larg citite. 

Nu se poate şti cu certitudine cît de adînc pătrunseseră în societatea ro¬ 
mânească lucrările în limba greacă. Dat fiind însă că Principatele îşi păs¬ 
traseră cel puţin o aparenţă de autonomie politică, manuscrisele şi cărţile 
de cele mai diverse feluri puteau fi importate şi citite fără oprelişti din par¬ 
tea autorităţilor otomane şi a elementelor conservatoare de la Patriarhia grea¬ 
că din Constantinopol. Acest lucru a fost mai ales valabil în a doua parte 
a secolului al XVIll-lea şi la începutul secolului al XlX-lea, cînd se punea 
pe seama cărţilor greceşti rolul conducător pe care îl aveau intelectualii 
greci în frămîntările sociale şi politice din Europa de Sud-Est. Cărţile gre¬ 
ceşti tipărite la Veneţia şi Viena circulau adesea mai liber în Moldova şi 
în Ţara Românească decît în Grecia propriu-zisă sau la Constantinopol. 
Cumpărătorii şi cititorii acestor lucrări erau marii boieri, mici grupuri de 
intelectuali, precum şi membrii segmentului superior al clasei mijlocii. Cir¬ 
culaţia cărţilor greceşti nu se restrîngea doar la Bucureşti şi Iaşi. Bibliote¬ 
cile particulare din oraşele mai mici, ca Huşi, în Moldova, şi Ploieşti, în 
Ţara Românească, deţineau colecţii respectabile. 21 

Receptivitatea crescîndă a românilor educaţi faţă de gîndirea europea¬ 
nă, cunoscută prin traduceri în limba greacă şi, în măsură mai mică, prin 


20 N. Camariano, „Primele traduceri din B. de Saint-Pierre în literatura neogreacă", 
în Revista Fundaţiilor Regale, 9/6, 1942, pp. 644-646. Perpessicius, „lordache Golescu, 
lexicolog, folclorist, scriitor", în Perpessicius, Menţiuni de istoriografie literară şi folclor, 
1948 -1956, Bucureşti, 1957, p. 257. 

21 Vezi, de exemplu, M. Carataşu, „Catalogul bibliotecii unui mare negustor din 
veacul al XVIll-lea: Grigorie Anton Avramie", în Studii şi cercetări de bibliologie, 12, 
1972, pp. 189-206. 

originalele franceze şi germane, sugerează o mutaţie generală în climatul 
intelectual din Principate. O dovadă şi mai evidentă în acest sens se regă¬ 
seşte în gustul literar din cea de a doua jumătate a secolului al XVIII-lea. 


LITERATURA 

Schimbările din conţinutul şi formele de expresie literară au constituit 
semne că literatura încetase să mai fie în primul rînd un mijloc de instrui¬ 
re. Autorii căutau acum să amuze. Au apărut noi genuri, care satisfăceau 

A 

gusturile claselor sociale în devenire. însuşi statutul literaturii era diferit. 
Aceasta dobîndise o oarecare autonomie şi devenea oglinda vieţii naţio¬ 
nale, iar scriitorii începuseră să găsească în literatură o vocaţie permanentă. 

Pînă la mijlocul secolului al XVIII-lea, literatura română avusese un 
preponderent scop utilitar: cronicile se scriau pentru a învăţa generaţiile 
ulterioare cum se făcea politica sau pentru a li se inculca loialitatea faţă 
de domnitor sau faţă de boieri; cărţile bisericeşti erau menite să ofere învă¬ 
ţătură morală şi religioasă (Vieţile Sfinţilor se asemănau, într-adevăr, cu 
literatura de ficţiune, dar nu erau menite să fie citite pentru amuzament); 
romanţurile medievale, ca de pildă legenda lui Alexandru cel Mare, conti¬ 
nuau să fie acceptate de către mulţi cititori drept istorie; alte „cărţi populare" 
erau folosite pentru a explica pasajele obscure din Biblie şi erau receptate 
ca lucrări religioase (Varlaam şi Ioasaf era, la urma urmelor, viaţa unui sfînt 
şi nu o operă de ficţiune). Toate aceste lucrări fuseseră scrise sau traduse 
pentru a atinge un anume scop social comun, nu pentru a-l încînta pe cititor, 
în plus, proza, cu excepţia istoriei, nu reflectă realitatea imediată, iar poe¬ 
zia cultă, spre deosebire de poezia populară, se ferea de temele pur laice. 

Cîndva, între 1750 şi 1780, gustul publicului cititor a dat semne de schim¬ 
bare, nu atît în rîndurile aristocraţiei şi ale ţărănimii, cît mai ales printre tîr- 
goveţi şi boiernaşi. Literatura produsă de către şi pentru aristocraţie rămînca 
convenţională în tematică, imagistică şi compoziţie. Acelaşi lucru poate fi 
spus despre sat, unde folclorul înflorea, inspirîndu-se din obiceiurile şi mi¬ 
turile transmise din generaţie în generaţie. La mijloc se aflau micii funcţio¬ 
nari, învăţătorii şi micii negustori din tîrguri, care îşi manifestau vitalitatea 
literară cultivînd două genuri: cîntecul de lume şi cronica rimată. 

Cîntecele de lume erau creaţii modeste, poeme care din punct de vedere 
stilistic se aflau între folclor şi poezia cultă a intelectualilor. 22 Atacau 


22 O. Papadima, Ipostaze ale iluminismului românesc. Bucureşti, 1975, pp. 114 -120. 

subiecte ca bucuria şi necazurile dragostei, vorbeau despre consolarea în 
vin, iar tonul lor parcurgea întreaga gamă de la bună dispoziţie pînă la sen¬ 
timentalism şi melancolie. Acestea circulau oral (cele mai populare din¬ 
tre ele erau consemnate în scris) şi, adesea, acompaniate de muzică, îşi 
găseau în lăutari cei mai populari interpreţi. Compozitorii cîntecelor de 
lume apelau la folclor, în special la ritmurile sale trohaice, dar s-au apro¬ 
piat, mai strîns decît o făceau poeţii populari, de structurile disciplinate 

ale versului cult. Acest tip de poezie sugerează o schimbare clară în mo- 

* 

dul de simţire al oraşelor. In contrast cu accentele solemne ale iluminismu¬ 
lui la modă printre intelectuali şi cu miturile şi fantezia creaţiilor populare, 
cîntecele de lume exprimau un sentiment de uşurare faţă de formele so¬ 
ciale tradiţionale şi presiunile morale pe care le resimţea în special clasa 
mijlocie. Membrii acesteia vădeau o nouă bucurie de a trăi, dorinţa de a 
gusta din lucrurile plăcute ale vieţii. 

Cronicile rimate se adresau aceluiaşi public ca şi cîntecele de lume, şi 
anume celor care ştiau să citească, dar care nu aveau o educaţie literară 
propriu-zisă. Aceste cronici relatau evenimente istorice recente, precum 
asasinarea domnului Moldovei, Grigore Ghica, în 1777, sau războaiele din¬ 
tre ruşi şi turci din anii ’70 ai secolului al XVIII-lea. 23 Autorii lor anonimi 
par să-şi fi luat modele din literatura greacă a vremii, dar, după cîte se pare, 
necunoscînd literatura cultă sau regulile de versificaţie, au adoptat formele 
folclorului contemporan, preferind aceleaşi asonanţe caracteristice şi ace¬ 
leaşi ritmuri sacadate. Cronicile rimate se aseamănă cu piesele folclorice 
prin portretul exagerat, adesea satiric, al eroului. Ele emană aceeaşi dragos¬ 
te de viaţă ca şi cîntecele de lume. Ambele dezvăluie în mod remarcabil 
o schimbare a climatului mental, aparent neafectat de revigorarea generală 
a vieţii intelectuale ce avea loc datorită influenţelor străine. 

Primele încercări de creaţie poetică autentică au fost făcute de o mînă 
de scriitori în ultimii ani ai secolului al XVIII-lea, deşi o nouă concepţie 
asupra modului în care trebuia să arate literatura întîrzia să apară. Cam pînă 
în jurul anului 1820, valorile didactice şi morale tradiţionale continuau să 
inspire atît poezia, cît şi proza. Cu toate acestea, relaţiile politice şi econo¬ 
mice internaţionale în plină dezvoltare, o integrare treptată în viaţa cultu¬ 
rală europeană şi apariţia unei etici neinspirate doar de religie promiteau 
să elibereze literatura de greul balast al trecutului. 

Stilul caracteristic al literaturii culte din acea vreme poate fi cel mai 
bine definit drept clasicism. Versurile unor poeţi ca Gheorghe Asachi 

23 M. Anghelescu, Preromantismul românesc. Bucureşti, 1971, pp. 61-64; D. Si- 
mionescu (ed.), Cronici şi povestiri româneşti versificate, sec. XVlI-XVIll, Bucureşti, 
1967, pp. 5-32. 

(1788-1869) şi, într-o oarecare măsură, Alecu Văcărescu (1769-1799) şi 
Costache Conachi (1778-1849) arătau un respect mai mare pentru măies¬ 
tria artistică şi modelele stabilite decît pentru impulsul liric şi preferau ra¬ 
ţiunea sentimentului. Dar aceştia nu se simţeau clasicişti, întrucît nu exista 
o adevărată viaţă literară şi anume una care să genereze schimbul de idei 
estetice şi să creeze grupări distincte de scriitori. In consecinţă, clasicis¬ 
mul românesc era lipsit de un program. Mai mult ca sigur, Văcărescu şi 
Conachi recunoşteau nevoia unor reguli şi a unor modele, dar n-au reuşit 
să formuleze o teorie în acest sens. Ei şi-au adus totuşi o contribuţie impor¬ 
tantă la dezvoltarea unei literaturi modeme prin practicarea conştiincioasă 
a meseriei lor. Pentru prima oară, au încercat, în mod sistematic, să trans¬ 
forme limba colocvială în literatură şi au adus o oarecare disciplină masi¬ 
vei infuzii de folclor ce se găsea în genurile vremii. 

Exista o legătură evidentă între clasicism şi iluminism, după cum se ma¬ 
nifesta o influenţă reciprocă între intelectualii vremii. Raţiunea, ordinea şi 
utilitatea erau caracteristice ambelor curente. Fabula, care s-a bucurat de 
o mare popularitate în Principate între 1790-1820, ilustrează perfect co¬ 
relaţia dintre subiect, formă şi scop. 24 Colecţiile de fabule ale lui Esop şi 
ale lui La Fontaine erau la modă pentru că ofereau un mijloc de exprimare 
a ideilor politice şi filozofice ce nu puteau fi formulate direct şi pentru că 
satisfăceau gustul precumpănitor al celor cultivaţi pentru literatură, o lite¬ 
ratură morală şi instructivă. Tratamentul asigurat folclorului de către scri¬ 
itori se potrivea şi el idealurilor iluministe clasice. Văcărescu şi Conachi 
au ignorat calităţile intrinseci ale folclorului, dispreţuindu-i substanţa pe 
care o considerau proprie unor oameni superstiţioşi, neciopliţi şi, ca atare, 
o materie primă ce trebuia prelucrată. 

A 

In cadrul curentului dominant al clasicismului, poeţii de frunte expri¬ 
mau sentimente adesea romantice. Ei vădeau o preocupare permanentă pen¬ 
tru individ în lumea contemporană. Examinînd sensibilitatea şi viaţa lui 
interioară, poeţii erau adesea copleşiţi de intuirea unor adevăruri mai adînci, 
prizonieri ai melancoliei trecerii omului spre moarte şi ai sentimentului 
singurătăţii într-o lume ostilă. 

Această îmbinare de clasicism şi de noi impulsuri romantice este evi¬ 
dentă în poezia lui Alecu Văcărescu şi a lui Ioan Cantacuzino (1757-1828). 
Ambii poeţi erau îndatoraţi unor modele străine şi cunoşteau mult mai bine 
poezia europeană decît orice generaţie anterioară de intelectuali. Influenţa 

24 G. Loghin, „La Fable en prose, oeuvre-temoin dans le processus de revolution 
de la mentalite et de la formation du gout litteraire â la fin du XVIII e et au debut de 
XlX c siecle“, în Revue des etudes sud-est europeennes, 17/3, 1979, pp. 623 -626. 

europeană nu însemna încă prea mult pentru ei în probleme de formă, mai 
ales din cauza absenţei unei limbi literare standard, dar în tematică şi at¬ 
mosferă, poezia românească a realizat cel puţin un anumit grad de inde¬ 
pendenţă faţă de funcţiunile didactice, religioase şi istorice. Poezia lui 
Văcărescu dezvăluie un ton intim, ce sugerează emanciparea artistului in¬ 
dividual. El a trăit emoţiile cu o intensitate şi cu o ambiguitate de necre¬ 
zut pentru un clasicist şi a exprimat clar sentimentele sale de izolare ca 
poet într-o lume lipsită de înţelegere. Cantacuzino a sondat spiritualitatea 
individuală şi virtuţile umane simple în căutarea descoperirii naturii omului 

A 

eliberat de toate constrîngerile externe. In Veacul de aur sau cel scump 
(c. 1796), Cantacuzino prezintă existenţa omului primitiv într-o viziune idi¬ 
lică rousseauistică, cu accente critice la adresa societăţii moderne. Atît el, 
cît şi Văcărescu au insistat asupra caracterului personal al operei lor şi asu¬ 
pra propriei lor plăceri ca principală motivaţie creatoare. Astfel, ei nu au 
mai exprimat ideile şi aspiraţiile colectivităţii, aşa cum o făcuseră, de pildă, 
vechii cronicari. Totuşi, trecerea către noua sensibilitate n-a fost în nici un 
caz bruscă sau completă. Atitudinile clasice şi mijloacele retorice, tonul 
grandilocvent şi invocaţiile solemne mai domină încă, dar tonul direct, sim¬ 
plu, al exprimării şi pasiunea celor doi poeţi aparţin clar unei viziuni di¬ 
ferite despre om şi emoţiile sale. 25 

Costache Conachi este, de asemenea, o figură de tranziţie. Crescut în 
spiritul prozei iluministe şi al poeziei neoclasice, el a rămas un om al seco¬ 
lului al XVIII-lea. 26 Totuşi, în dezacord clar cu restricţiile clasice, a expri¬ 
mat o stare de nelinişte şi şi-a căutat în permanenţă propriul său glas poetic. 
Inspiraţia sa era în primul rînd de natură erotică, iar lucrările sale cele mai 

A 

cunoscute au fost cîntecele de lume. In poeziile sale de dragoste, a evocat 
natura sălbatică şi grandioasă, devenită autohtonă pentru prima oară în poe¬ 
zia românească, autorul descriind ceea ce vede, nu ceea ce recomanda 
tradiţia literară să fie văzut. 

Un poet mai tînăr, Iancu Văcărescu (1792-1863), fiul lui Alecu Văcă¬ 
rescu, a abordat cu o nouă sensibilitate marile întrebări cu privire la na¬ 
tură şi la soarta omului. 27 Scria o poezie de observaţie, descriind ceea ce 
era, nu ceea ce ar fi trebuit să fie, contribuind în felul acesta la subminarea 
modelelor clasice. Arta care slujea amuzamentul frivol nu-1 mai satisfă¬ 
cea, astfel că şi-a concentrat atenţia asupra atitudinilor morale contem¬ 
porane. Versul său era încă rigid, întrucît încerca să mlădieze limba pentru 

25 Anghelescu, Preromantismul românesc , pp. 69-88. 

26 P. Cornea, Originile romantismului românesc , Bucureşti, 1972, pp. 304-320. 

27 Ibid., pp. 343 -364. 



162 


ROMANII, 1774-1866 


a se încadra în tiparele preconcepute, dar a dăruit poeziei româneşti noi 
teme universale, legînd tragedia umană nu de inevitabilitatea morţii, ci 
de existenţa însăşi. 

A 

In absenţa unei bogate literaturi originale, traducerile au avut un rol de¬ 
cisiv în modelarea gustului şi în pregătirea publicului cititor pentru lucră¬ 
rile originale în limba română. 28 Traducerile au răspuns nevoii de a avea 
o cultură mai cuprinzătoare şi mai diversificată, care să reflecte mai mult 
sau mai puţin precis gusturile perioadei respective. Acei care preferau ro¬ 
manescul aveau la dispoziţie noi versiuni ale cărţilor populare. Ceilalţi, 
care căutau o lectură constructivă din punct de vedere moral şi social, erau 
atraşi de romanul mitologic al lui Fenelon Les Aventures de Telemaque 
şi de Belisaire al lui Marmontel. După 1800 s-au bucurat de o audienţă 
din ce în ce mai mare lucrările de factură sentimentală sau preromantică, 
precum La Chaumiere indienne a lui Bemardin de Saint-Pierre şi Manon 
Lescaut a Abatelui Prevost; este surprinzător însă că, la prima vedere, 
Rousseau, Edward Young, Goethe şi alţi preromantici de primă mărime 
erau absenţi. Poate că publicul românesc nu era pregătit din punct de ve¬ 
dere estetic pentru subtilităţile şi rafinamentul acestora, dar, mai curînd, 
se pare că traducătorii se hotărîseră pur şi simplu să promoveze — prin 
lucrări nepretenţioase şi într-un stil direct — virtutea civică şi înălţarea 
morală, gîndind că aceasta era dorinţa cititorilor. 


ILUMINISMUL ROMÂNESC 

O mărturie clară că Principatele se apropiau din ce în ce mai mult de 
Europa Occidentală o constituie influenţa atotpătrunzătoare a iluminismu¬ 
lui european printre intelectuali. 29 Acest curent a contribuit la modificarea 
doctrinelor politice şi a gîndirii tradiţionale despre muncă şi despre rela¬ 
ţia dintre Dumnezeu şi om; a oferit un impuls reformării învăţămîntului 
şi a consolidat înclinaţiile inerente literaturii române către clasicism. Ilumi¬ 
nismul nu trebuie văzut însă doar în termenii occidentalizării şi ai redeştep¬ 
tării. O astfel de concepţie ar presupune că înainte de a doua jumătate a 

28 lbid., pp. 95-114; Anghelescu, Preromantismul românesc, pp. 91-118. 

29 Consideraţii generale valoroase se regăsesc în Popovici, La Litterature roumainc, 
şi P. Teodor (ed.), Enlightenment and Romanian Society, Cluj-Napoca, 1980. Vezi şi 
A . Duţu, „Mişcarea iluministă moldoveană de la sfîrşitul secolului al XVIII-lea“, în 
Studii: Revistă de istorie, 19/5, 1966, pp. 911-928, şi N. lsar, „Aspecte ale mişcării 
iluministe din Moldova la începutul secolului al XlX-lea (pînă la 1821)“, în Studii 
Revistă de istorie, 22/6, 1969, pp. 1127-1144. 

secolului al XVIII-lea viaţa culturală şi intelectuală din Ţările Române ar 
fi lîncezit într-un fel de toropeală orientală, ce ar fi putut fi trezită doar 
de lumina care venea de la Apus. Abordîndu-se problema în acest fel, s-ar 
ignora faptul că viaţa culturală şi intelectuală românească a avut o dina¬ 
mică proprie, care, mai mult decît atît, ne ajută să înţelegem direcţia spe¬ 
cifică luată de iluminismul european în Principate. 

Schimbările din gustul literar şi sensibilitatea creatoare, precum şi re¬ 
ceptivitatea sporită faţă de gîndirea şi cultura europeană, aşa cum am vă¬ 
zut, constituiau aspecte ale unei mişcări generale de idei în Moldova şi 
Ţara Românească, ce poate fi cel mai bine definită drept iluminismul ro¬ 
mânesc. Acesta se asemăna cu mişcarea europeană prin atitudinea sa cri¬ 
tică faţă de instituţiile existente şi prin încrederea sa în raţiune şi educaţie. 
Intelectualii din ambele Principate au suspus unei cercetări asidue ordi¬ 
nea economică şi politica existentă, precum şi premisele ideologice ce 
stăteau la baza ei. Spiritul lor critic îşi găsea izvorul primar în conştiinţa 
că în afara Ţărilor Române existau moduri alternative de viaţă. Faptul că 
au făcut cunoştinţă cu Europa Occidentală le-a creat posibilitatea să-şi dea 
seama de contrastele izbitoare între modul de viaţă al acesteia şi propria 
lor existenţă „înapoiată 11 . Acelaşi lucru s-a întîmplat atunci cînd a fost vor¬ 
ba de Grecia clasică şi Roma. Valorile culturale şi virtuţile civice ale Anti¬ 
chităţii, ce se predau în academiile domneşti de la Bucureşti şi laşi, şi o 
parte din bagajul de cunoştinţe al fiecărui om educat au constituit o sursă 
puternică de relativism social. Progresul cuvîntului tipărit şi creşterea nu¬ 
merică a publicului cititor au lărgit şi mai mult sfera de cuprindere şi in¬ 
fluenţa criticilor. 

Preocuparea faţă de problemele specifice ale societăţii româneşti a con¬ 
stituit o caracteristică a iluminismului din Principate. Pentru boieri şi pen¬ 
tru înaltul cler, ideile erau mai presus de orice un mijloc de a atinge scopuri 
practice. Cultivarea ideilor de dragul ideilor şi a teoriilor abstracte de re¬ 
formă politică şi socială prezenta mai puţină atracţie pentru intelectualii 
români decît pentru confraţii lor occidentali întrucît românii se confruntau 
cu permanenta ameninţare a dominaţiei politice şi culturale străine. Pro¬ 
blema îndepărtării acestei ameninţări a acaparat energiile tuturor acelora 
care se dedicaseră bunăstării generale a patriei. In timp ce filozofii euro¬ 
peni erau înclinaţi să ignore frontierele naţionale şi diferenţele etnice, inte¬ 
lectualii români îşi concentrau atenţia asupra reformei interne şi se gîndeau 
relativ puţin la celelalte naţiuni. 

Iluminismul românesc, spre deosebire de cel european, era în general 
lipsit de anticlericalism. Cu toate că intelectualii laici criticau cu aspri¬ 
me, din cînd în cînd, unele capete ale bisericii, ei nu o făceau din raţiuni 

religioase, ci politice, ca, de pildă, sprijinul acordat de către cler marilor 
boieri. Ideea că biserica trebuia combătută ca o forţă a obscurantismului 
şi un obstacol în calea progresului era în mare măsură absentă. Laicii nu 
s-au ferit să recunoască faptul că mulţi ecleziaşti erau tot atît de recep¬ 
tivi la inovaţie şi tot atît de energici în promovarea reformei învăţămîntu- 
lui şi a bunăstării generale ca şi ei. Rolul primordial al bisericii în viaţa 
publică a contribuit în egală măsură la tocirea criticii la adresa clerului. 
Biserica asigura servicii sociale indispensabile şi era paznicul moralităţii 
publice într-o vreme cînd sistemul etic desprins de învăţăturile religioase 
tradiţionale începuse de abia să prindă contur printre intelectuali, dar lăsa 
neatinsă marea masă a populaţiei. 

O altă trăsătură caracteristică a gîndirii şi a culturii româneşti din acea 
perioadă a fost laicizarea lor treptată, într-o vreme în care, în mod para¬ 
doxal, renaşterea spirituală inspirată de Paisie Velicicovschi ajunsese la 
culme. Problemele teologice şi chiar Dumnezeu treceau pe planul al doi¬ 
lea, întrucît intelectualii laici, în marea lor majoritate, se străduiau să înţe¬ 
leagă mecanismele ce puneau în mişcare societatea umană, să adapteze 
şi să reformeze instituţiile în conformitate cu noile „legi“. 

Membrii clerului au rămas fermi în credinţa lor. Redeşteptarea monas- 
ticismului sub Paisie Velicicovschi, precum şi creşterea numărului de cărţi 
liturgice publicate sugerează că nu a intervenit nici o slăbire a militantis¬ 
mului acestora. Dar nici nu s-a născut o nouă dispută teologică. Rămînînd 
ceea ce a fost, doctrina n-a ajuns să fie pusă sub semnul întrebării în rîndu- 
rile clerului. Discutarea unor probleme fundamentale, precum relaţia din¬ 
tre Dumnezeu şi om sau rolul bisericii în condiţiile sociale în permanentă 
schimbare, a prilejuit doar repetarea unor formule cunoscute. Din cauza 
neputinţei de a ţine pasul cu curiozitatea şi imaginaţia unui strat din ce în 
ce mai mare de intelectuali laici, înaltul cler şi o dată cu el biserica luată 
ca instituţie au cedat încet-încet rolul de conducere intelectuală pe care 
îl avuseseră în cea mai mare parte a secolului al XVIII-lea. 

Religia nu era în nici un caz absentă din scrierile intelectualilor laici. 
Aceştia invocau adesea Dumnezeirea ca o explicaţie a cursului evenimen¬ 
telor umane, dar apelurile lor sunau formal, aproape de rutină. Puţini ar 
fi acceptat afirmaţia plată a lui Naum Rîmniceanu, un reputat cleric al 
acelei perioade, că Dumnezeu este „cauza tuturor lucrurilor“ 30 , că adevă¬ 
rul putea fi cunoscut doar prin credinţă şi că ştiinţa putea lămuri doar par¬ 
ţial problema existenţei. Intelectualii laici au fost atraşi, în schimb, dc 
explicaţiile raţionaliste ale fenomenelor din natură şi din societatea umană. 


30 N. Rîmniceanu, Despre originea Românilor , In C. Erbiceanu, Cronicari greceşti 
carii au scris despre Români in epoca fanariotă. Bucureşti, 1888, p. 235. 

Majoritatea acestora puteau fi consideraţi deişti. [I concepeau pe Dum¬ 
nezeu ca primă cauză, ca pe Cel ce a pus lumea în mişcare şi apoi a lăsat-o 
să meargă înainte în conformitate cu legile imuabile pe care le dăduse. 
Nu erau înclinaţi spre speculaţii în legătură cu natura lui Dumnezeu şi 
cu măsura în care El putea fi cunoscut, dar nu se îndoiau cîtuşi de puţin 
că oamenii puteau să descopere legile Sale şi să aducă instituţiile lor în 
armonie cu acestea. O asemenea certitudine se afla în centrul optimismu¬ 
lui ce străbătea scrierile lor. Aveau o credinţă trainică în puterea raţiunii 
de a îndruma cursul treburilor omeneşti. Defineau această facultate ca fiind 
numai a omului, considerînd că aceasta îi dăruia capacitatea de a se dez¬ 
volta ca fiinţă autonomă şi de a orîndui lumea după căile care i se potri¬ 
veau. Un astfel de antropocentrism neostoit sugerează afinităţi puternice 
cu iluminismul european. 


O EPOCĂ DE ABORDARE CRITICĂ 

Schimbările survenite în modul în care intelectualii români se priveau 
pe ei înşişi şi lumea exterioară reies cu acuitate din atitudinea lor critică. 
Aceştia căutau noi soluţii la problemele fundamentale de organizare socia¬ 
lă şi politică, inspirîndu-se din experienţa istorică a propriilor lor ţări şi din 
cunoaşterea din ce în ce mai bună a Europei. S-au implicat cum nu o fă¬ 
cuseră nici unii dintre predecesorii lor într-un proces de autocunoaştere, 
care le-a dat o mai înaltă conştiinţă naţională şi o nevoie nestăpînită de 
a-şi defini locul în Europa. 

Un mic număr de scriitori români şi de personalităţi publice, boieri şi 
cîţiva membri ai burgheziei şi ai clerului, au început să privească în mod 
critic starea societăţii şi a instituţiilor ei şi le-au găsit o serie de defecte, 
în ciuda judecăţilor aspre, abordarea lor a fost în esenţă constructivă, pen¬ 
tru că au împărtăşit credinţa vremurilor acelora în capacitatea oamenilor 

A 

raţionali de a contribui la binele general. îşi trăgeau puterea dintr-o con¬ 
ştiinţă etnică crescîndă şi din convingerea că erau pe cale de a se alătura 
unei Europe luminate şi progresiste. 

Sistemul de valori pe care se întemeiau societatea şi politica din Ţă¬ 
rile Române nu fusese supus unei astfel de examinări susţinute în nici 
o perioadă anterioară, aşa cum s-a întîmplat în ultimii ani ai secolului 
al XVIII-lea şi în primele decenii ale secolului al XlX-lea. 31 Erau atacaţi 

31 O lectură indispensabilă pentru cunoaşterea gîndirii politice a acestei perioade 
o constituie V. Georgescu, Ideile politice şi iluminismul in Principatele Române, 
1750- IR3I, Bucureşti, 1972. 

înşişi stîlpii societăţii. Boierii, luaţi ca o clasă, în special marii boieri, erau 
învinuiţi pentru lipsa lor de iniţiativă în probleme economice şi pentru in¬ 
capacitatea lor generală de a conduce şi, mai grav decît orice, pentru lipsa 
dorinţei de a împărţi puterea. în acest gen de critică s-au remarcat boierii 
de rangul al doilea şi al treilea, dar pînă şi un reprezentant al marilor bo¬ 
ieri precum Mihai Sturdza, viitor domnitor al Moldovei, şi-a calificat pro¬ 
pria clasă drept parazitară. 32 Nici înaltul cler nu a fost imun la această 
examinare. Texte anonime reproşau mitropoliţilor şi episcopilor coopera¬ 
rea cu fanarioţii şi pretenţiile fiscale neîncetate ale acestora pe seama săra¬ 
cilor. Totuşi, nici unul dintre aceşti critici nu a mers atît de departe încît 

să ceară abolirea rangurilor boiereşti sau înlocuirea bisericii tradiţionale 

* 

cu cine ştie ce religie raţională. In schimb, ei cereau cu insistenţă o refor¬ 
mă a instituţiilor existente. 

Aceşti critici erau neîndurători în atacurile lor împotriva suzeranităţii 
otomane şi a administraţiei fanariote, pentru că vedeau în această dublă 
supunere principala cauză a declinului Principatelor. Cei mai mulţi îi acu¬ 
zau pe „turci şi greci“ pentru nesiguranţa permanentă ce ameninţa viaţa 
oamenilor şi proprietatea individuală, ca şi pentru dezordinea din trebu¬ 
rile publice. 33 Potrivit lor, străinii nu numai că reuşiseră să corupă institu¬ 
ţiile politice şi să întîrzie dezvoltarea economică, dar deformaseră şi sufletul 
marii mase a populaţiei. Deloc surprinzător, reformele promovate de către 
critici dădeau prioritate stabilităţii şi ordinii. 

Ei s-au inspirat dintr-o varietate de surse. Miezul ideilor provenea din 
scrierile predecesorilor lor din secolul al XVII-lea şi din prima jumătate 
a secolului al XVlll-lea. Marii cronicari — Grigore Ureche (1590-1647) 
şi Miron Costin (1633-1691) în Moldova şi Constantin Cantacuzino 
(1640-1716) în Ţara Românească — le-au lăsat moştenire idei politice 
fundamentale şi un cadru istoric de referinţă. Cronica lui Ureche a fost 
folosită de Ion Tăutu (1795-1830), cel mai original teoretician politic al 
anilor ’20, iar cronica lui Miron Costin de către călugărul Naum Rîm- 
niceanu (1764-1838), unul dintre cei mai progresişti gînditori ai vremii, 
pentru a stabili identitatea etnică a românilor şi a reîntări cererile de eli¬ 
berare de sub dominaţia otomană. Cea mai mare influenţă a avut-o Dimi- 
trie Cantemir (1673-1723), un sprijinitor al monarhiei absolute, luminate, 
de genul celei introduse de Petru cel Mare în Rusia. Cu toate că a fost 
doar pentru scurt timp domnitor al Moldovei (1710-1711), pierzîndu-şi 


32 Hurmuzachi, Documente , supliment 1, partea a 5-a, Bucureşti, 1894, p. 30: me¬ 
moriu întocmit de Sturdza despre situaţia ţărănimii, probabil în 1829. 

33 Georgescu, Ideile, pp. 31-32, 147-149. 

scaunul în urma dezastruoasei campanii de la Prut a lui Petru cel Mare, 
şi cu toate că şi-a petrecut restul zilelor în exil în Rusia, ideile sale au fost 
bine cunoscute de gînditorii politici români la sfîrşitul secolului al XVIlI-lea 
şi începutul secolului al XlX-lea. Cererile boierilor de limitare a suzera¬ 
nităţii otomane, teoria capitulaţiilor şi diversele argumente în sprijinul drep¬ 
turilor istorice ale Principatelor datorau mult lui Cantemir. 

A 

In timp ce izvoarele autohtone asigurau continuitatea, gîndirea occi¬ 
dentală oferea intelectualilor români noi căi de organizare a experienţelor 
* 

istorice. In afară de iluminism, Revoluţia franceză şi evenimentele epocii 
napoleoniene au lărgit perspectiva românilor despre ei înşişi şi despre Eu¬ 
ropa. 34 Au constatat că în luptele Marilor Puteri din acea perioadă erau 
simple obiecte de troc, dar au încercat, în acelaşi timp, să profite de riva¬ 
lităţile internaţionale pentru a dobîndi independenţa prin eliberarea de sub 
dominaţia otomană şi chiar să realizeze o reoiganizare politică internă. Re¬ 
voluţia însăşi a avut puţini sprijinitori printre intelectualii români, dar aceş¬ 
tia au adaptat propriilor lor ţeluri diversele idei din literatura revoluţionară 
care a reuşit să pătrundă în Principate. Printre primele lucrări de acest gen 
care au ajuns la Bucureşti şi la Iaşi s-au numărat De la souverainete du 
peuple. Paris, 1790, şi Le Manuel du citoyen. Paris, 1791. Aceste broşuri, 
precum şi altele, erau aduse în Principate de agenţii republicani francezi, 
iar după 1796, de către consulii francezi, care se bucurau de acces liber 
la cele mai înalte niveluri ale societăţii din Moldova şi Ţara Românească, 
în saloanele boierilor şi ale mitropoliţilor. Un număr de greci, care foloseau 
Principatele drept bază pentru propriile lor activităţi antiotomane, şi de 
emigranţi polonezi propagau ideile revoluţionare printre boieri, în timp ce 
librarii, care aveau grijă de gusturile boierilor, considerau profitabil să aibă 
în stoc cărţi despre evenimentele recente din Franţa. 35 

Cu excepţia cîtorva români, mai ales la Bucureşti şi la Iaşi, care au 
fost prinşi de entuziasmul momentului, ideile revoluţionare şi conspira- 

A 

ţiile n-au găsit teren fertil în Principate. In ideile lor despre guvernare şi 
organizare socială, marii boieri şi înaltul cler s-au inspirat în primul rînd 

A 

din experienţa istorică a propriei lor ţări. Intre influenţele străine, cele mai 
puternice au fost acelea ale iluminismului conservator, care insista asupra 
raţiunii, cunoaşterii şi, în special, a ordinii. Mai mult ca sigur, principiul 
suveranităţii naţionale proclamat de revoluţionarii francezi a găsit sprijin 

14 A. Camariano, Spiritul revoluţionar francez şi Voltaire în limba greacă şi română , 
Bucureşti, 1946, pp. 59-63; A. Zub (ed.). La Revolution Franqaise et Ies Roumains, 
laşi, 1989, pp. 17-52, 95-117, 147-162. 

35 Murmuzachi, Documente, 19, partea I, Bucureşti, 1922, pp. 814-816. 

imediat în rîndurile boierilor, însă programele politice şi sociale ale repu¬ 
blicanilor francezi i-au umplut de teamă. Persoanele din Moldova şi din 
Ţara Românească predispuse să salute extinderea egalităţii politice şi a 
echităţii economice au fost puţine la număr şi nu s-au bucurat de popu¬ 
laritate. Burghezia română nu avea nici forţa numerică, nici coeziunea ne¬ 
cesară pentru a formula şi a duce la îndeplinire o politică de interes comun. 
Acelaşi lucru poate fi spus despre elita intelectuală. Existau o sumă de in¬ 
divizi, dar nu un grup organizat, care urmăreau ţeluri comune. 

Gîndirea liberală îşi avea şi ea admiratorii ei în Principate, deşi influ¬ 
enţa globală a acesteia era mai mică decît a celorlalte curente. Principalul 
izvor al acestei gîndiri era Anglia, dar puţini intelectuali români aveau cu¬ 
noştinţe directe despre gîndirea politică şi despre instituţiile engleze. 36 Pri¬ 
ma vizită în Anglia a fost făcută de marele boier Nicolae Rosetti-Rosnovanu 
în 1818. în timpul acestei vizite, se pare că a făcut cunoştinţă cu lucrările 
lui Adam Smith şi David Ricardo, care, după unele indicii, au avut o influ¬ 
enţă durabilă asupra propriei sale gîndiri economice. Dar majoritatea inte¬ 
lectualilor români au intrat în contact cu liberalismul englez prin intermediul 
Franţei, în special al lui Montesquieu, lucrarea sa De VEsprit des lois fiind 
cunoscută aproape de către toţi boierii reformatori. 

Boierii români doreau să întemeieze noile lor instituţii politice pe baze 
teoretice ferme şi ca atare au acordat multă atenţie începuturilor socie¬ 
tăţii civile şi evoluţiei ei ulterioare. Gîndirea lor nu dovedea prea multă 
originalitate, întrucît se mulţumeau să se inspire din ideile în circulaţie 
în Europa la acea vreme. Acceptau, în marea lor majoritate, teoria contrac¬ 
tului la originea societăţii politice, dar formulările lor erau atît de gene¬ 
rale, încît este imposibil să se identifice de unde le-au împrumutat. în orice 
caz, ideea contractului social devenise destul de larg cunoscută pe la în¬ 
ceputul secolului al XlX-lea şi poate fi găsită în hrisoave domneşti şi în 
programele politice de la 1821. Scriitorii români erau de acord că trebuiau 
încheiate contracte, întrucît oamenii erau din fire fiinţe sociale şi realizau 
că această legătură le oferea cele mai favorabile condiţii de dezvoltare. 
Acceptau ideea generală a evoluţiei. 37 

36 E. Vîrtosu, „Les Idees politiques de I. Tăutul, candidat au trone de Moldavie eu 
1829“, în Revue roumaine d'histoire, 4/2, 1965, p. 279; idem. Napoleon Bonaparte si 
proiectul unei „republici aristo-democraticeşti" în Moldova, la 1802, ediţia a Il-a, 
Bucureşti, 1947, p. 34. 

37 Idem, 1821: Date şi fapte noi. Bucureşti, 1932, pp. 183-186: un memorandum 
din 1822. 

După părerea lor, nici instituţiile sociale şi politice, nici natura însăşi 
nu erau imuabile. Se arătau însă puţin înclinaţi să facă speculaţii în legă¬ 
tură cu cauzele schimbării. 

in aplicarea revoluţiei la propria lor istorie, boierii români au întrevă¬ 
zut trei perioade distincte, pe care le-au denumit, în ordine, de aur, de ar¬ 
gint şi de bronz. Considerau, evident, această succesiune ca un declin şi 
erau siguri că lumea contemporană lor nu era nici mai bună, nici mai feri¬ 
cită decît cele care o precedaseră. Părerea lor sumbră îşi avea originea în 
istoria recentă a Principatelor. Nu au ezitat deloc să clasifice regimul fa¬ 
nariot ca o epocă de bronz, de decadenţă, pe care au pus-o în contrast cu 
epoca de aur a celei de a doua jumătăţi a secolului al XVlI-lea, o perioa¬ 
dă de relativă stabilitate politică şi de înflorire culturală. Această noţiune 
a declinului apărea adesea în proiectele de reformă şi în alte scrieri poli¬ 
tice, între anii '70 ai secolului al XVlII-lea şi anii ’30 ai secolului al XlX-lea. 
Totuşi, în ciuda acestei evaluări pesimiste a propriei lor istorii recente, 
boierii şi intelectualii nu priveau în nici un caz către viitor cu resemna¬ 
re. Dimpotrivă, erau făurari şi reformatori. Aveau exemplul Europei Oc¬ 
cidentale şi erau impresionaţi de înaltul nivel de civilizaţie şi de puternicele 
instituţii politice de acolo, convinşi că, o dată ce se vor elibera de domi¬ 
naţia străină, vor fi ei înşişi la înălţimea misiunii de construire a unei so¬ 
cietăţi moderne. 

Cu toate că majoritatea gînditorilor politici români recunoşteau con¬ 
tractul social ca origine a societăţii civile, nu acceptau nicidecum ideea 
că toţi membrii acesteia trebuie să fie egali. Aveau o concepţie ierarhică 
a societăţii. Bazîndu-şi ideile pe structurile existente în ţară, au împărţit 
societatea în două straturi: privilegiaţii şi oamenii de rînd. De obicei, se 
refereau la cei din urmă, numindu-i „popor“ sau „norod“, care-i cuprindea 
pe toţi locuitorii, cu excepţia boierilor şi a clerului. Pentru a se referi la 
boieri, foloseau adesea termenul de stare sau de ordine, ca în sintagmele 
„stările Ţării Româneşti* 4 şi „toate ordinele naţiunii 44 , dar nu era clar în¬ 
totdeauna dacă termenul stare se referea la un strat subţire de privilegiaţi, 
precum boierii, sau era pur şi simplu un termen general mai larg desem- 
nînd o categorie socială. Toţi gînditorii politici ai acestei perioade i-au 
tratat pe boieri ca pe o stare, dar nici unul nu a acordat aceeaşi distincţie 
clerului, preferind să-l includă printre boieri, o practică sugerînd lipsa înţe¬ 
legerii ideii de clasă socială. 38 Punînd întregul cler, fără discriminare, la 

38 Hurmuzachi, Documente, serie nouă, 1, Bucureşti, 1962, pp. 99-100: Boierii mol¬ 
doveni către prinţul Repnin, 27 iulie 1775; ibid., pp. 110-111: Mitropolitul Ungrovlahiei 
către Repnin, august 1775. 

un loc cu boierii, gînditorii politici ignorau puternicele diferenţe econo¬ 
mice şi sociale între înaltul cler şi preoţii de parohie. Mai mult decît atît, 
faptul că nu au reuşit să recunoască clerul ca o stare separată îşi găsea ori¬ 
ginea în evoluţia istorică a Bisericii Ortodoxe, ai cărei conducători, aşa cum 
am văzut, se identificau cu boierii în treburile publice. Din aceste motive, 
boierii şi intelectualii perioadei pe care o studiem au acordat clerului un 
rol pur spiritual în societate, negîndu-i importanţa politică. 

Boierii, în marea lor majoritate, erau convinşi că propria lor clasă era 
de fapt forţa politică conducătoare şi tindeau să-şi identifice interesele cu 
cele ale ţării în întregime. Dar erau divizaţi atunci cînd era vorba de cine 
anume este îndrituit să aibă statutul de boier. Boierii care se considerau 
pămînteni (nu fanarioţi greci) susţineau că puteau fi numiţi boieri numai 
cei a căror genealogie începea în perioada în care se formaseră Ţările Ro¬ 
mâneşti şi care fuseseră răsplătiţi pentru servicii aduse la vremea aceea. 
Dar boierii care erau de origine greacă şi care îşi datorau statutul domni¬ 
lor fanarioţi argumentau că nobleţea îşi avea originile în funcţiile politice 
înalte îndeplinite. Cu toate acestea, amîndouă părţile erau de acord asupra 
specificităţii rangului nobiliar. 39 Acest sentiment a devenit şi mai puternic 
în primele decenii ale secolului al XlX-lea, fără doar şi poate ca rezultat 
al sporirii contactelor dintre boieri şi nobilimea vest-europeană. Folosirea 
blazonului, de pildă, a fost adoptată din practica occidentală şi a reprezen¬ 
tat o încercare a vechilor familii boiereşti de diferenţiere de noii boieri. 
Totuşi, marii boieri, autohtoni şi greci, au strîns rîndurile împotriva boier¬ 
naşilor, a boierilor mijlocii şi a persoanelor ce nu erau de neam nobil, care 
căutau să intre în rîndurile elitei. lordache Rosetti-Rosnovanu şi Mihai 
Sturdza au cerut menţinerea unei aristocraţii, considerînd-o necesară pen¬ 
tru stabilitatea şi continuitatea socială. Boierii de rang mai mic argumentau 
însă că nu exista decît o singură clasă boierească şi se plîngeau că împăr¬ 
ţirea acesteia în categorii separate, pe criteriul slujbelor la stat, era arti¬ 
ficială şi nedreaptă. Ocazional, marii boieri puteau fi autocritici, tocmai 
datorită faptului că erau conştienţi de răspunderile pe care şi le asumaseră 
în calitate de membri ai unei elite. lordache Rosetti-Rosnovanu i-a aver¬ 
tizat pe privilegiaţi ca nu cumva să devină o povară pentru societate, trăind 
pe seama ţării şi nedînd nimic în schimb. In mod special, considera ncra 
ţional sistemul fiscal care-i scutea de taxe pe cei bogaţi şi a cerut legife¬ 
rarea unui singur impozit, plătibil de toţi, indiferent de statut social. 40 

39 Rîmniceanu, Despre originea românilor, pp. 242-245; D. Fotino, Istoria gene 
rală a Daciei, III, Bucureşti, 1859, p. 139. 

40 D. Greceanu, „O închipuire a lui 1. Rosetti-Rosnovanu", în Arhiva, 1 II, I89H, 
pp. 603-605. 

Cei mai mulţi gînditori din rîndurile boierimii care s-au aplecat asupra 
problemelor sociale nu erau în nici un caz indiferenţi faţă de celelalte 
clase. Manifestau o simpatie autentică pentru ţărani şi au aprobat aboli¬ 
rea iobăgiei în 1746 şi în 1749. Apreciind că, în calitate de furnizori de 
hrană, ţăranii erau segmentul cel mai valoros al populaţiei, mulţi dintre 
ei au sugerat chiar că trebuie să se facă mai mult pentru aceştia. Toţi boierii 
înclinau să considere că poverile fiscale excesive şi administraţia coruptă 
se făceau vinovate de persistenţa sărăciei la sate. Nu concepeau încă exis¬ 
tenţa unei probleme ţărăneşti şi nu aveau nici un plan de rezolvare a raci¬ 
lelor economice şi sociale. N-aveau mare lucru de spus despre burghezie 
ca o clasă, întrucît aceasta nu reprezenta o forţă socială semnificativă. Ma¬ 
nifestau însă o oarecare preocupare pentru oraşe şi pentru orăşeni dato¬ 
rită rolului acestora în stimularea activităţii economice. 

Adevărata vocaţie a scriitorilor boieri era gîndirea politică. Aceştia au 
elaborat proiecte de reformă constituţională şi administrativă de mare ori¬ 
ginalitate, dar n-au făcut nici o încercare să-şi ascundă prejudecăţile de 
clasă şi şi-au rezervat exercitarea puterii. Erau convinşi că monarhia este 
cea mai potrivită formă de guvemămînt pentru Principate, acceptînd-o 
ca un produs natural al dezvoltării constituţionale europene din Evul Me¬ 
diu pînă la începutul secolului al XVIII-lea. Nu puteau însă cădea de acord 
asupra tipului exact de monarhie care ar fi fost cel mai avantajos în epoca 
nouă. 

Majoritatea preferau absolutismul luminat, o alegere care se potrivea 
cu admiraţia lor evidentă pentru Ecaterina a II-a. Dar considerau respingă¬ 
tor regimul fanariot. Aveau puţine speranţe că o guvernare luminată ar pu¬ 
tea fi introdusă în Principate atîta vreme cît acestea erau administrate de 
străini, deşi recunoşteau că unii domnitori, precum Alexandru Ipsilanti, 
fuseseră, prin intenţie şi faptă, monarhi luminaţi. 

Mulţi boieri preferau monarhia constituţională, prin care înţelegeau 
pur şi simplu un stat boieresc. Marii boieri, în mod special, preferau aceas¬ 
tă formă întrucît erau siguri că le va da posibilitatea să-şi extindă propria 
putere şi să o limiteze pe cea a domnitorului. Caracteristic în acest sens 
a fost un program de acţiune întocmit la Iaşi în 1782, intitulat Unirea boie¬ 
rilor pămînteni, în care autorii acestuia, la adăpostul anonimatului, şi-au 
declarat intenţia de a rezista tuturor eforturilor dinăuntrul sau din afara 
ţării de a le micşora „onoarea" clasei boiereşti şi „bunăstarea" patriei. Sem¬ 
nificativă în acest document este identificarea propriilor privilegii cu prospe¬ 
ritatea şi ordinea ţării lor în general, o formulă ce s-a repetat în numeroase 
scrieri boiereşti din primele decenii ale secolului al XlX-lea. 

Ideea unei republici îşi avea şi ea sprijinitorii ei, dar majoritatea erau 
mari boieri, care o concepeau, aşa cum făcuseră cu monarhia constituţio¬ 
nală, drept un mijloc de limitare a prerogativelor domnului şi de asigurare 
a predominării propriei lor clase. Se gîndeau într-adevăr la o oligarhie 
aristocratică, o idee pe care au prezentat-o pentru prima oară în memoran¬ 
dumurile moldoveneşti adresate Ecaterinei a Il-a în 1770. Aceştia propu¬ 
neau ca guvernarea Principatului să fie încredinţată unui număr de 12 boieri, 
jumătate cu puteri legislative, jumătate cu funcţiuni judecătoreşti. Scopul 
lor imediat era preîntîmpinarea reîntoarcerii domnitorilor fanarioţi după 
încheierea ostilităţilor între Rusia şi Turcia. Mai cuprinzător prin caracte¬ 
rul său reprezentativ a fost proiectul unei „republici aristo-democraticeşti“, 
redactat probabil de către logofătul Dimitrie I. Sturdza în 1802, reprezen- 
tînd gîndirea boierilor mai liberali. Deşi nu aveau nici o intenţie să-şi di¬ 
minueze rolul în treburile publice, ei preconizau participarea la guvernare 
a unor elemente din întreaga ţară într-un divan de jos, ai cărui membri ur¬ 
mau să împartă anumite funcţii executive şi legislative cu marii boieri, care 
făceau parte din divanul mare. Boierii liberali şi-au exprimat şi preocupa¬ 
rea pentru învăţămînt şi pentru sănătatea populaţiei şi au cerut tratament 
egal atît pentru cei mari, cît şi pentru cei mici în instanţele de judecată şi 
eliminarea abuzurilor în stabilirea şi strîngerea impozitelor. 

Ideile lui Sturdza au reprezentat limita extremă a republicanismului din 
acea perioadă; toţi autorii citaţi s-au opus cu fermitate guvernării de către 
oamenii de rînd. Ion Tăutu vorbea despre „anarhia gloatei" 4 şi era deose¬ 
bit de critic faţă de evenimentele din 1789 din Franţa şi faţă de republica 
instaurată în urma acestora; Mihai Sturdza şi-a exprimat convingerea că 
„domnia celor mulţi"" va duce cu timpul la tulburări sociale; Naum Rîmni- 
ceanu se arăta alarmat de amploarea frămîntărilor populare din Ţara Ro¬ 
mânească, din 1821, pe care le-a definit drept anarhie. 

Cu toate că puteau avea idei diferite cu privire la formele de guvernare, 
marii boieri şi alţii erau întru totul de acord asupra necesităţii îmbunătă¬ 
ţirii structurilor acesteia. Reformele lor vizau în primul rînd o administraţie 
coruptă şi ineficientă şi inegalităţile în impozitare. Erau unanimi în cerin¬ 
ţele lor ca funcţionarii publici să fie numiţi pe termene fixe şi să fie demişi 
doar cînd existau motive suficiente pentru aceasta. Principala cauză a co¬ 
rupţiei le era clară: modul haotic în care erau plătiţi dregătorii. De aceea 
doreau să abolească havaieturile şi să introducă lefuri fixe pentru toate ca¬ 
tegoriile de dregători. Aceste inovaţii erau menite să ducă, gîndeau ei, la 
schimbări fundamentale în rolul dregătorilor; de aci înainte, ei ar fi înec- 

tat să mai fie slujitori ai domnitorului, văzîndu-şi posturile doar ca surse 
de venit, şi ar fi devenit angajaţi ai statului, cu răspunderi faţă de populaţie, 
dînd seamă pentru acţiunile lor. Urmînd acest raţionament, meritele şi edu¬ 
caţia, iar nu bogăţia sau neamul, ar fi fost criteriul de numire într-o slujbă 
publică. Nu vedeau nici o contradicţie între aceste sentimente şi principiul 
conducerii boiereşti, pentru că ei erau cei care monopolizau învăţămîntul 
superior şi experienţa în administraţie şi nu aveau nici un fel de dubii în 
privinţa propriilor lor merite. Opiniile despre fiscalitate erau cît se poate 
de diverse. Unii boieri susţineau că impozitele ar trebui, conform tradiţiei, 
să fie percepute pe persoană, dar un număr din ce în ce mai mare dintre 
aceştia credeau că un singur impozit pe proprietate şi venit, fără scutiri 
bazate pe clase sau pe ranguri, ar fi mai drept şi ar aduce mai multe veni¬ 
turi. Toţi cei ce pledau pentru o reformă fiscală argumentau că principalul 
scop al impozitării trebuia să fie acela de a asigura statului mijloacele ne¬ 
cesare de îndeplinire a funcţiilor sale. 

Un număr de boieri nu priveau reforma politică şi fiscală în sine, ci ca 
un mijloc de asigurare a ordinii şi prosperităţii. Marele boier Dinicu Go- 
lescu era un reprezentant tipic al acestui grup. Criticînd înapoierea în care 
căzuseră Principatele, Dinicu Golescu se inspira pentru a găsi remedii din 
cele văzute în timpul călătoriilor sale în Europa Centrală şi Apuseană, în¬ 
tre 1824 şi 1826. 41 Nota în mod special progresul tehnic şi învăţămîntul 
pe scară largă drept bază a civilizaţiei europene şi nu avea nici o îndoială 
că acestea puteau sluji tot atît de bine ca izvoare ale unei renaşteri în Ţă¬ 
rile Române. Observaţiile sale confirmau credinţa sa că progresul uman 
depindea în ultimă instanţă de raţiune şi de o viguroasă viaţă morală şi spi¬ 
rituală; în felul acesta a dus mai departe tradiţiile iluminismului românesc 
pînă în cel de-al treilea deceniu al noului veac. 

Un semn important de schimbare în mentalităţi a fost preocuparea cres- 
cîndă pentru drepturile individuale. Un astfel de punct de vedere venea în 
contradicţie cu preocuparea aproape exclusivă a legislaţiei româneşti în 
privinţa drepturilor colective, o poziţie evidentă în atitudinea faţă de pro¬ 
prietate. Un indiciu timpuriu al schimbării a fost modul în care a fost de¬ 
finită legea în Sobornicescul Hrisov , din 1785, şi anume, ca un instrument 
de garantare a proprietăţii private. 42 Cuprinzătorul Cod al lui Callimachi 
din 1817 a subliniat această idee cu şi mai multă putere, declarînd că 

41 Despre Golescu, vezi Introducerea lui Mircea Anghclescu la Dinicu Golescu, 
Scrieri , Bucureşti, 1990, pp. V-LXI. 

42 Sobornicescul Hrisov, ediţie critică. Bucureşti, 1958. p. 20. 

dreptul la proprietate este un drept absolut. 43 Intelectualii români de după 
1800 au subscris în general acestei idei. De pildă, în 1822, Ion Tăutu a 
numit deţinerea individuală de proprietate ca un drept imprescriptibil şi 
s-a opus confiscării ei în afara legii, iar Nicolae Rosetti-Rosnovanu a vor¬ 
bit în mod repetat despre „dreptul sacru la proprietatea individuală 14 . Astfel 
de idei reflectau de asemenea poziţia militantă adoptată de boierii pro¬ 
prietari de moşii în privinţa proprietăţii, aceştia fiind angajaţi în înlocuirea 
controlului tradiţional limitat asupra propriilor moşii prin proprietatea par¬ 
ticulară deplină. Aceeaşi idee de proprietate a fost îmbrăţişată cu entuziasm 
de clasa mijlocie în formare. 

In spatele apărării libertăţilor personale a stat o concepţie în schimbare 
asupra legii. In cea mai mare parte a secolului al XVIII-lea, domnitorii şi 
juriştii români au tratat legea ca un instrument al guvernării instituite de 
Dumnezeu, dar după 1800 a căpătat din ce în ce mai multă circulaţie ideea 
că legea era un fenomen natural, şi anume, o instituţie creată de om, rezul- 
tînd din experienţa sa socială. Cei ce se preocupau de probleme sociale ce¬ 
reau garantarea securităţii persoanei şi respectarea libertăţilor fundamentale; 
în numeroase proiecte de constituţie şi de alte reforme întocmite între 1800 
şi 1830 au inclus prevederi asigurînd egalitatea în faţa legii, libertatea cu- 
vîntului şi a presei şi dreptul de a călători nestînjenit în străinătate. 44 

Sprijinitorii drepturilor individuale nu impuneau nici un fel de criterii 
religioase în acordarea şi respectarea acestor drepturi, cu excepţia isla¬ 
mismului, pe care îl asociau cu dominaţia otomană, întrucît considerau 
libertatea religioasă un atribut al omului tot atît de firesc ca şi libertatea 
cuvîntului. Neglijarea datinilor religioase şi creşterea spiritului laic în rîn- 
durile celor instruiţi în secolul al XVIII-lea au promovat acest spirit de to¬ 
leranţă. Opoziţia intelectualilor români faţă de islamism (unanimă) şi faţă 
de catolicism (larg răspîndită) avea puţin de a face cu credinţele religioase. 
Mai curînd, intelectualii români se opuneau acestor religii pe temeiul că 
o creştere a influenţei lor ar duce la extinderea puterii politice şi economice 


43 Codul Callimach, ediţie critică, Bucureşti, 1958, pp. 223, 225 (§§ 461—465). 

44 I. Rosetti-Rosnovanu, „în scurt luare-aminte pentru oareşcari îndreptări... în 
administraţie de acum a Moldovei" (1818), în Documente privind istoria României: 
răscoala din 1821 , 1 , Bucureşti, 1959, pp. 121-124; D. Sturdza, „Plan sau o formă dc 
oblăduire republicească aristo-democraticească" (1802), în Vîrtosu, Napoleon Bona- 
parte, pp. 35-36; D. V Bamoschi, Originile democraţiei române. Cărvunarii: Consti 
tujia Moldovei dela 1822 , Iaşi, 1922, pp. 155-158, 223-225, 232-239; A. D. Xenopol, 
„Primul proiect de constituţiune a Moldovei", în Analele Academiei Române, Memo¬ 
riile Secţiunii Istorice, seria a ll-a, 20, 1897-1898, pp. 136-160. 



SPIRITUL VREMURILOR, 1774-1829 


175 


otomane şi austriece. „Chestiunea evreiască 44 , care a devenit acută în a 
doua jumătate a secolului al XlX-lea, nu avea încă prea mare importanţă 
datorită numărului relativ redus de evrei în fiecare dintre cele două Ţări 
Române. Cu excepţia islamismului, toate celelalte religii se bucurau în mare 
măsură de toleranţă; adepţii acestora aveau dreptul de a-şi construi lăca¬ 
şuri de cult, beneficiau de unele scutiri fiscale şi erau admişi în şcolile 
publice. Codul lui Callimachi a menţionat succint această problemă: „Di¬ 
ferenţele religioase nu afectează drepturile individuale 44 . 45 

O preocupare constantă a scriitorilor români era căutarea unei ideolo¬ 
gii care să lege trecutul cu prezentul şi să reconcilieze drepturile individu¬ 
ale cu răspunderile colective. Ei au fost atraşi din ce în ce mai mult de ideea 
de naţiune. Cu toate că scrierile lor despre acest subiect nu au constituit 
o doctrină coerentă privind ideea de naţiune, separată şi independentă, ca 
să nu mai vorbim de o ideologie naţională, conştiinţa etnică, aflată la te¬ 
melia amîndurora era deja bine definită. Avea două izvoare principale: bi- 
zantin-ortodox şi, eclipsat, treptat de către aceasta, teoria originii romane 
ale românilor şi latinitatea limbii lor. Autorii memorandumurilor către dre¬ 
gătorii ruşi din timpul războiului cu Imperiul Otoman din 1768-1774 îşi 
spuneau colonişti romani, fără îndoială o sugestie că o astfel de descen¬ 
denţă le permitea să se facă auziţi la viitoarele negocieri de pace. Autorul 
anonim al memorandumului din 1807 către Napoleon, cerînd sprijin pen¬ 
tru o Moldovă independentă, descria războaiele dintre daci şi romani, ro¬ 
manizarea Daciei şi continuitatea vieţuirii romanilor pe acele meleaguri 
după retragerea legiunilor romane de către împăratul Aurel ian în a doua 
jumătate a secolului al III-lea. 46 Alţi scriitori — Chesarie de Rîmnic, Naum 
Rîmniceanu şi boierul Dinicu Golescu — evocau originile romane ca un 
motiv puternic de re-europenizare a românilor şi puneau în contrast gloria 
vremurilor romane cu decadenţa inaugurată de suzeranitatea otomană şi 
administraţia fanariotă. Ideea originii romane nu a fost, desigur, o invenţie 
a secolului al XVIII-lea. Cronicarii moldoveni şi munteni din secolul al 
XVII-lea acceptaseră ca evidentă moştenirea străbună. Noutatea adusă de 
perioada pe care o studiem a fost folosirea acestei origini pentru susţine¬ 
rea revendicărilor politice şi stimularea unei renaşteri naţionale. 


45 Codul Callimach , 81 (§§ 45, 47). 

46 V. Georgescu, Memoires et projets de reforme dans Ies Principautes Roumaines, 
1769-1830, Bucureşti, 1970, p. XIX; E. Vîrtosu, „Napoleon Bonaparte şi dorinţele mol¬ 
dovenilor la 1807", în Studii: Revistă de istorie, 18/2, 1965, pp. 411-412. 

O altă noutate era atenţia pe care o dădeau dacilor cîţiva intelectuali 
români. 47 Romanii, recunoşteau ei, îi înnobilaseră pe români, iar dacii, 
ca locuitorii dintîi ai acestui pămînt, le acordaseră prioritate faţă de toate 
celelalte populaţii care se stabiliseră pe teritoriul vechii Dacii. Revendicîn- 
du-i pe daci ca strămoşi alături de romani, scriitorii români puteau să de¬ 
monstreze o prezenţă neîntreruptă de peste 2000 de ani pe ambele versante 
ale Carpaţilor. Acest sentiment dacic era produsul secolului al XVIII-lea. 
Cronicarii secolului al XVII-lea respinseseră fără ezitare ideea că romanii 
sofisticaţi şi dacii barbari s-ar fi putut amesteca între ei. 48 

Conştiinţa etnică crescîndă a fost însoţită de un simţ mai înalt al pa¬ 
triotismului. Pentru majoritatea scriitorilor noştri, termenul însemna dra¬ 
goste de ţară. Dar pentru unii, patriotul era şi acela care se străduia activ 
să promoveze binele public şi fericirea generală. Această obligaţie avea 
cîteodată nuanţe romantice ca, de pildă, în lucrarea lui Naum Rîmniceanu 
Despre originea românilor (c. 1801-1802): „Patrie, dulce nume, ca o ve¬ 
che amintire de familie, o moştenire de la începuturile noastre pe care 
inima noastră o îmbrăţişează, tu întreci orice dorinţă şi eşti veşnic în me¬ 
moria mea.“ 49 

în centrul conştiinţei etnice în plină afirmare a intelectualilor români 
şi al viziunii optimiste a acestora cu privire la viitor se afla certitudinea că 
Principatele erau parte a Europei. Ei îndrăgeau vechea idee că Ţările Ro¬ 
mâne slujiseră de veacuri întregi ca apărători ai Europei împotriva valu¬ 
lui otoman şi considerau regimul fanariot, care le accentuase supunerea 
faţă de otomani, drept o ruptură cumplită în legătura lor naturală cu Europa. 
Acum, în a doua jumătate a secolului al XVIII-lea, se străduiau să resta¬ 
bilească vechile lor legături cu Europa, pe măsură ce slăbea suzeranitatea 
otomană şi Principatele îşi reluau încet-încet relaţiile comerciale şi cul¬ 
turale cu Apusul. Apăruse o imagine a Europei luminate, o lume în care 
ştiinţa şi învăţătura deschiseseră calea către o bunăstare materială neîntîl 
nită şi către înălţarea gîndirii umane. Primul care a scris în termeni elogioşi 
despre Europa ca „izvor de cultură şi lumină“ fusese mitropolitul Moldo¬ 
vei, Gavriil Callimachi în 1733, însă după 1800 astfel de gînduri începu 
seră să devină un lucru comun. 


47 Rîmniceanu, Despre originea românilor , pp. 245-247; I. Văcărescu, prefaţă la 
Observaţii sau băgări dă seamă asupra regalelor şi orînduelelor gramaticii rumincşli, 
Rîmnic, 1787, în Bibliografia românească veche, 1508—1830 , II, p. 319; T. Codrescu, 
Uricariul, II, Iaşi, 1852, pp. 198-199: Anaforaua pentru pronomiile Moldovei, 1827 

48 O. Babu-Buznea, Dacii în conştiinţa romanticilor noştri , Bucureşti, 1979, pp. 5 2*> 

49 Rîmniceanu, Despre originea românilor , pp. 247 248. 



SPIRITUL VREMURILOR, 1774-1829 


177 


Cîţiva scriitori au mers chiar mai departe. Ei au conceput Europa şi 
Răsăritul ca două lumi total diferite din punct de vedere cultural şi politic: 
prima era dinamică şi susţinea inovaţia şi progresul, în timp ce cea de-a 
doua era sinonimă cu rutina şi stagnarea. Ei au plasat Principatele clar de 
partea Europei. Dacă, argumentau ei, Moldova şi Ţara Românească pă¬ 
reau atît de diferite de Franţa şi de Austria, cauza trebuia căutată în înde¬ 
lungata lor izolare de restul continentului şi în instituţiile şi obiceiurile 
nepotrivite firii lor, ce le fuseseră impuse cu de-a sila. Ei au folosit un ast¬ 
fel de raţionament ca să-şi justifice cererile de a se pune capăt dominaţiei 
otomane, subliniind că structurile unei civilizaţii orientale nu puteau să 
garanteze progresul unui popor european. 



4 

ÎNCEPUTURILE UNUI STAT MODERN 


între izbucnirea războiului grec de independenţă în 1821 şi revoluţiile 
de la 1848 au început să se întrevadă contururile României modeme. Mol¬ 
dova şi Ţara Românească s-au apropiat şi mai mult de unire şi indepen¬ 
denţă, prin eforturile unei noi elite din rîndurile boierimii şi ale burgheziei 
şi prin intervenţia Marilor Puteri. Schimbările instituţionale au pus ordine 
în administraţia guvernamentală, au permis experimentul adunărilor repre¬ 
zentative şi au stimulat formarea unor grupări politice distincte atît prin 
ideologie, cît şi prin statut social. Societatea însăşi a devenit mai cosmopo¬ 
lită şi mai complexă pe măsură ce oraşele creşteau ca număr, mărime şi 
diversitate etnică şi pe măsură ce diferenţierea şi mobilitatea socială se ac¬ 
celerau sub impulsul modelelor economice şi culturale în plină schimbare, 
în economie, producţia a crescut atît în industrie, cît şi în agricultură, dar 
structurile continuau să reziste inovaţiei. La baza schimbărilor economice 
şi sociale se aflau contactele în plină dezvoltare cu Occidentul. Nici un 
aspect semnificativ al vieţii publice şi private a elitei şi a celor care aspi¬ 
rau să se încadreze în aceasta nu a scăpat amprentei Europei. 


RĂSCOALA DE LA 1821 

în primăvara anului 1821, Ţara Românească a fost scena unei mişcări 
sociale şi naţionale complexe. O răscoală de mari proporţii, mai ales ţără¬ 
nească, ce a izbucnit în Oltenia, a cuprins cea mai mare parte a Princi¬ 
patului. Cauzele sale se regăseau parţial în condiţiile insuportabile ale 
pămîntului şi parţial în abuzurile fiscale şi administrative ale dregători¬ 
lor locali. La alt nivel, cîţiva boieri se străduiau să pună capăt suzerani¬ 
tăţii otomane, în timp ce alţii se concentrau asupra izgonirii fanarioţilor. 
Acţiunile lor răspundeau direct puternicului sentiment patriotic şi repre¬ 
zentau o manifestare de conştiinţă naţională care-şi găsise deja expresia 

teoretică în proiectele boierilor reformatori. Cerinţele economice şi sociale 
ale ţăranilor şi aspiraţiile politice ale boierilor s-au intersectat în mişcarea 
condusă de Tudor Vladimirescu, una dintre cele mai influente personali¬ 
tăţi din istoria modernă timpurie a românilor. 

Vladimirescu, boierii şi ţăranii au fost stîmiţi să pornească la acţiune 
de revolta generală împotriva dominaţiei otomane din Europa de Sud-Est, 

a 

iniţiată de greci, uniţi într-o organizaţie secretă, Philike hetairia. înfiinţată 
la Odessa în 1814, această societate a crescut numeric neîncetat, iar în pri¬ 
măvara anului 1821 avea ramuri aproape în toate centrele comerciale prin¬ 
cipale din Mediterana Răsăriteană şi din Europa de Sud-Est. La început, 
a fost exclusiv greacă, dar în curînd, pentru a-şi atinge scopurile, condu¬ 
cătorii acesteia au recunoscut nevoia unui sprijin mai larg. De aceea, pen¬ 
tru a asigura victoria Crucii asupra Semilunii, au făcut o chemare la unire 
a tuturor creştinilor din Turcia europeană. Pentru a-i cîştiga de partea lor 
pe conducătorii românilor, sîrbilor şi bulgarilor, eteriştii au făcut cunoscut 
că proiectul lor se bucura de sprijinul deplin al Rusiei, al cărei prestigiu 
printre aceştia era enorm datorită apărării tradiţionale a ortodoxiei şi a vic¬ 
toriilor ei militare asupra turcilor. Conducătorii societăţii au mers atît de 
departe încît l-au înfăţişat pe ţarul Alexandru ca fondator al organizaţiei 
lor. Primele ramuri ale Eteriei din Ţările Române au fost înfiinţate la Galaţi, 

A 

Bucureşti şi Iaşi, dar membrii lor erau în mare majoritate greci. In mod 
semnificativ, li s-au alăturat doar cîţiva boieri români. 1 

Eteria a luat iniţiativa organizării revoltei în Ţările Române în 1821, 
dar, la început, i-a conferit doar un rol secundar, acela al unei acţiuni de 
întîrziere, în timp ce confruntarea decisivă trebuia să aibă loc între greci 
şi turci în Peloponez. Cu toate acestea, pe tot parcursul anului 1820, socie¬ 
tatea s-a pregătit pentru o eventuală acţiune militară, atît în Moldova, cît 
şi în Ţara Românească, iar în toamna aceluiaşi an, conducătorii militari 
angajaţi în cauza Eteriei - Iordache Olimpiotul, comandantul gărzilor 
domnitorului Ţării Româneşti, şi asociaţii săi Ioan Farmache şi Sava Fo- 
chianos (Bimbaşa Sava) — erau gata să pornească la semnalul potrivit. 
Conducătorii Eteriei, care s-au întîlnit la Ismail, la Dunărea de Jos, în oc¬ 
tombrie, pentru a plănui o revoltă generală a popoarelor balcanice în spri¬ 
jinul cauzei greceşti, au hotărît ca eteriştii şi simpatizanţii lor din Principate 
să intre în conflict doar dacă forţele otomane ar fi trecut Dunărea. Pe vre¬ 
mea aceea, o astfel de acţiune părea improbabilă, întrucît ar fi încălcat tra¬ 
tatele existente cu Rusia şi ar fi oferit astfel un pretext pentru o intervenţie 


1 N. Camariano, „Planurile revoluţionare ale eteriştilor din Bucureşti şi colabora¬ 
rea lor cu Tudor Vladimirescu", în Studii: Revistă de istorie , 20/6, 1967, p. 1165. 

rusă. Dar conducătorii eterişti au considerat înţelept să continue mobili¬ 
zarea simpatizanţilor şi strîngerea de provizii la laşi, Bucureşti şi în alte 
puncte strategice. S-au străduit, de asemenea, să cîştige de partea lor pe 
cel puţin unul dintre cei doi domnitori, pentru a garanta un flux neîntre¬ 
rupt de provizii din Rusia către ei înşişi şi către alţi insurgenţi de la sud 
de Dunăre. 


Cea mai importantă hotărîre luată la Ismail a fost aceea de a-1 trimite 
pe Alexandru Ipsilanti în Grecia pentru a iniţia mult aşteptata revoltă. Aces¬ 
ta era fiul lui Constantin Ipsilanti, domnul Ţării Româneşti (1802-1806; 
1806-1807), general maior în armata rusă şi aghiotant al ţarului. Avea le¬ 
gături cu familiile din Fanar şi cu marii boieri din Ţările Române şi consti¬ 
tuia astfel o legătură vitală între Eterie şi sprijinitorii săi din Europa de 
Sud-Est şi, după părerea multora, un garant al sprijinului rusesc. Ipsilanti 
era „gardian 11 al societăţii. Nu-şi asumase rolul de „conducător 44 , întrucît 
eteriştii considerau că, pentru succesul activităţii lor de recrutare, printre 
alte popoare ortodoxe, era esenţial ca ţarul să fie în fruntea acestei socie- 

A 

tăţi. In plus, Ipsilanti se considera el însuşi agent al ţarului. 

în săptămînile care au urmat întîlnirii de la Ismail, Ipsilanti a modifi¬ 
cat drastic planul iniţial de operaţiuni. A hotărît să înceapă războiul grec 
de independenţă în Principate, pentru că rapoartele venite din Grecia ară¬ 
tau clar că pregătirile de revoltă erau departe de a fi încheiate acolo, iar 
forţele greceşti ar fi avut puţine şanse de succes împotriva unei armate 

A 

turceşti mai bine organizate şi mai bine echipate. In plus, folosirea Moldo¬ 
vei şi a Ţării Româneşti ca trambulină a operaţiunilor militare se bucura 
de mai multe atuuri. Ipsilanti era convins că în ambele Principate cauza 
greacă se va bucura de sprijin entuziast. Atît el, cît şi alţii gîndeau că marii 
boieri, prin educaţie şi prin îndelungata lor asociere cu familiile fanariote, 
aparţineau lumii greceşti şi erau siguri că boierii îşi vor folosi puterea po¬ 
litică şi resursele economice pentru promovarea cauzei elenismului. Erau 
astfel încredinţaţi că întregul aparat administrativ al celor două Principate 
va cădea rapid în mîinile lor. Nu erau mai puţin optimişti nici în legătura 

A 

cu contribuţiile militare la care se aşteptau. In afară de boieri, de Iordache 
Olimpiotul şi de aliaţii acestuia, s-au bizuit din ce în ce mai mult pe un 
conducător în afirmare, originar din Oltenia, Tudor Vladimirescu, care 
îşi asigurase adepţi devotaţi în straturile mai umile ale societăţii. Proxi 
mitatea Rusiei faţă de Principate era un argument în plus pentru aceasta 
acţiune, eteriştii legînd succesul lor de sprijinul imediat şi neprecupeţit 
al ţarului. Pentru a-şi coordona propriile lor activităţi cu ţelurile ruseşti în 
această regiune, ei îi iniţiaseră în planurile secrete ale Eteriei pe consulii 

ruşi de la Iaşi şi de la Bucureşti, Andrei Pisani şi Aleksandr Pini. Ambii 
consuli îşi folosiseră deja influenţa lor considerabilă pe lîngă domnito¬ 
rii Moldovei şi Ţării Româneşti pentru a asigura numirea unor simpati¬ 
zanţi eterişti în funcţiile cheie din administraţia centrală şi de la judeţe. 2 
Astfel, boierii care se obişnuiseră cu regimul otoman au fost înlocuiţi cu 
boieri mai tineri şi mai liberali, precum Nicolae Rosetti-Rosnovanu, care 
a devenit vistier la vîrsta de 24 de ani. Poate că persoana cea mai impor¬ 
tantă recrutată în sprijinul cauzei greceşti a fost domnitorul Moldovei, 
Mihai Suţu, care a pus resursele ţării sale şi averea personală la dispozi¬ 
ţia Eteriei. în schimb, spera să ajungă domn al Moldovei şi al Ţării Româ¬ 
neşti îndată ce trupele ruseşti ar fi intrat în Moldova. 

Ipsilanti şi confraţii săi au făcut pregătirile finale pentru răscoală în no¬ 
iembrie 1820. Au plănuit să mobilizeze o forţă mică în Basarabia şi să 
pornească acţiunea armată prin trecerea Prutului şi prin mobilizarea unui 
număr mare de boieri şi de alţi simpatizanţi în sprijinul cauzei lor. Consi¬ 
derau aceste operaţiuni drept un mijloc de a abate forţele otomane din Gre¬ 
cia, care urma totuşi să fie centrul insurecţiei. După intrarea în Moldova, 
Ipsilanti intenţiona să înainteze cît de rapid posibil prin Principate, strîn- 
gînd în drum oameni şi provizii, să treacă Dunărea şi să conducă o revol¬ 
tă generală a creştinilor împotriva dominaţiei turceşti. 

Ipsilanti şi sprijinitorii săi aveau motive întemeiate să creadă că boierii 
moldoveni şi munteni îi vor sprijini, întrucît mulţi dintre aceştia erau dor¬ 
nici să pună capăt dominaţiei politice şi economice otomane. Boierii în¬ 
şişi erau impresionaţi în mod deosebit de relaţiile aparent strinse între greci 
şi oficialităţile ruse din Principate, precum şi de iminenţa unei intervenţii 
militare ruse, întrucît continuau să-şi pună speranţa în armatele ruseşti pen¬ 
tru eliberarea de sub turci. Eteriştii erau conştienţi de aşteptările românilor 
(şi ale celorlalte popoare balcanice) şi exagerau în mod continuu sprijinul 
rusesc pentru cauza lor. 

Aşa cum aveau să arate evenimentele, Eteria supraestimase serios sim¬ 
patia de care se bucura propria cauză în rîndurile claselor de sus româ¬ 
neşti. Cu toate că un număr de boieri de frunte — printre care Grigore 
Ghica, viitorul domn al Ţării Româneşti, şi membri ai familiilor Filipescu, 
Văcărescu şi Sturdza — şi de capi ai bisericii din ambele Ţări Române sa¬ 
lutau insurecţia ca mijloc de a pune capăt dominaţiei otomane o dată pentru 
totdeauna, aceştia intenţionau, de asemenea, să abolească regimul fanariot 

2 M. T. Radu, 1821: Tudor Vladimirescu şi revoluţia din Ţara Românească , Craiova, 
1978, pp. 242-261. 

şi să elimine concurenţa greacă în dobîndirea unor funcţii politice şi a unor 
avantaje economice. Mai erau alţi boieri care gîndeau că o astfel de acţiune 
poate fi preludiul necesar al unei reforme sociale şi politice de mult aştep¬ 
tate. Practic toţi boierii, fie ei conservatori, fie liberali, erau puternic influ¬ 
enţaţi de noul patriotism care respingea dominaţia străină ca de nesuportat, 
în consecinţă, puţini boieri români (şi puţini români în general) au venit 
în sprijinul Eteriei. 

Iniţiativa unei revolte armate a românilor nu a venit din partea preca¬ 
uţilor boieri din Bucureşti şi din Iaşi, ci din partea unui conducător provin¬ 
cial de origine mai modestă, Tudor Vladimirescu. Născut în 1780, într-o 
familie de ţărani liberi din Oltenia, acesta a intrat din copilărie în slujba 
unui boier din Craiova, unde a învăţat să citească în limba maternă şi a 
reuşit să se descurce în greacă. La vîrsta de 18 ani, după obiceiul local, 
a intrat în rîndurile pandurilor. Mai tîrziu, a devenit administratorul a două 
moşii aparţinînd stăpînului său şi, ca atare, avea datoria să ducă animalele 

_ A 

la tîrg în Transilvania. încetul cu încetul, a strîns destui bani ca să facă ace- 

* 

laşi negoţ pe cont propriu. In acelaşi timp, a intrat în slujba statului ca 
vătaf de plai în judeţul Gorj, slujbă pe care a cumpărat-o. Era scutit acum 
de toate podvezile (prestaţii de transport) şi de toate angaralele (obligaţii 
în muncă) pe care dregătorii le puteau cere ţăranilor liberi şi avea şi el drep¬ 
tul la o zi pe an de clacă de la toate capetele de familie din plaiul său. Ca 
vătaf, dobîndise o experienţă militară valoroasă în fruntea unui corp de vo¬ 
luntari în armata rusă în timpul războiului din 1806-1812. După război 
şi-a cumpărat o altă slujbă de vătaf şi, treptat, a acumulat o avere consi¬ 
derabilă din negoţ, mai ales din exportul de animale şi de grîne în Transil¬ 
vania şi Ungaria, precum şi din arendarea altor moşii boiereşti. A început 
să-şi cumpere pămînt, intrînd astfel în rîndurile boiernaşilor. Era hotărît şi 
ambiţios, iar în raporturile cu ceilalţi se manifesta rezervat. Vladimirescu 
a fost atras în plănuirea revoltei greceşti din Principate de către Iordachc 
Olimpiotul, cu care rămăsese în contact strîns de pe vremea războiului din 
1806-1812, şi de către Constantin Samurcaş, mare boier şi caimacam (adi¬ 
că locţiitor al domnului) în Oltenia. Aceştia, împreună cu alţii, care erau 
hotărîţi să răstoarne stăpînirea otomană, l-au considerat pe Vladimirescu 
cel mai capabil şi cel mai nimerit comandant militar să mobilizeze o armata 
destul de numeroasă. 

Vladimirescu a dus negocieri ample atît cu eteriştii, cît şi cu boierii 
din Bucureşti, în perioada noiembrie 1820 — sfîrşitul lunii ianuarie 1821 
A fost iniţiat în planurile de operaţiuni ale Eteriei în Ţările Române şi a 
fost prezentat consulului rus. Pini, care pusese contactele şi prestigiul func* 
ţiei sale la dispoziţia Eteriei. In ciuda cooperării sale strînse cu eteriştii, 

Tudor Vladimirescu nu a devenit membru al acestei societăţi. 3 Nici nu a 
intenţionat să-şi subordoneze propriile sale obiective ţelurilor lor. Vladi¬ 
mirescu vedea revolta, mai întîi de toate, ca un prilej de a pune capăt stă- 
pînirii otomane şi de a reafirma independenţa Ţării Româneşti. Urmărea 
însă în plus să realizeze o schimbare economică şi politică, în special să 
promoveze interesele politice ale boiernaşilor împotriva marilor boieri şi 
să uşureze poverile economice ale ţărănimii. Urmărirea acestor ţeluri naţio¬ 
nale şi sociale l-au pus într-un grav, şi în cele din urmă, tragic conflict 
cu grecii şi cu marii boieri. 

Negocierile lui Vladimirescu cu boierii din Bucureşti au fost compli¬ 
cate. Recunoştea că propriul său succes va depinde de sprijinul celorlalţi, 
în special al boierilor care se angajaseră să elibereze ţara de sub domnia 
fanariotă şi suzeranitatea otomană şi care susţineau reforma. în ceea ce-i 
priveşte, boierii au salutat sprijinul de masă pe care Vladimirescu putea 
să-l asigure promovării obiectivelor lor politice, dar s-au opus oricărei în¬ 
cercări de a schimba de jos structura economică şi politică a ţării. Cele două 
părţi au ajuns în sfîrşit la o înţelegere, la 27 ianuarie 1821. Cei trei mari 
boieri — Grigore Brâncoveanu, Grigore Ghica şi Barbu Văcărescu — 
l-au desemnat pe Vladimirescu drept conducător al pandurilor şi „al ri¬ 
dicării norodului în arme“, acţiune ce urma să coincidă cu înaintarea lui 
Ipsilanti prin Principate către Bucureşti. Sprijinul acestor boieri era crucial, 
întrucît deţineau funcţii importante în Comitetul de Oblăduire, ce preluase, 
la 27 ianuarie, administrarea temporară a Ţării Româneşti de la domnitorul 
Alexandru Suţu, care era grav bolnav şi avea să moară trei zile mai tîrziu. 
Comitetul a rămas în funcţie pînă Ia 7 martie, răstimp în care au fost în¬ 
cheiate pregătirile pentru insurecţie. 

Vladimirescu a plecat în Oltenia sa natală la 30 ianuarie, cu scopul de 
a organiza o oaste şi de a aduna provizii. De la Tismana, la 4 februarie, 
a adresat o proclamaţie generală locuitorilor Ţării Româneşti, promiţînd 
tuturor celor care se vor alătura oastei sale un loc în Adunarea norodului, 
un organ reprezentativ împuternicit să acţioneze pentru binele tuturor. I-a 
denunţat pe toţi asupritorii, dar nu a atacat boierimea, la nivel de clasă. 
Vladimirescu făcea o distincţie clară între boierii „tirani“, ale căror „averi 
rău agonisite" le oferea drept pradă uşoară celor ce îl urmau, pe de o parte, 
şi membrii Eteriei, ceilalţi boieri, care se alăturau mişcării sale, pe de altă 

A 

parte, persoana şi proprietatea acestora trebuind să rămînă neatinse, li 
învinuia pentru poverile excesive şi pentru asuprirea de la ţară pe indivizii 

3 D. Berindei, L’Annee revolutionnaire 1821 dans Ies pays roumains. Bucureşti, 
1973, pp. 106-111; A. Oţetea, „Legămîntul lui Tudor Vladimirescu faţă de Eterie“, în 
Studii: Revistă de istorie , 9/2-3, 1956, pp. 125-133. 

lipsiţi de scrupule care puseseră mîna pe administraţie pentru a-şi atinge 
propriile lor scopuri, dar, în mod semnificativ, îl absolvea pe sultan de 
această responsabilitate. Era conciliant. A expediat un arz sultanului pentru 
a denunţa proasta guvernare a fanarioţilor şi pentru a cere trimiterea unui 
reprezentant imperial (care să nu fie grec) ca să cerceteze starea jalnică 
a lucrurilor. 4 

Nici proclamaţia, nici arzul nu au reflectat adevăratele intenţii ale lui 
Tudor Vladimirescu. Prima a fost o încercare de a ascunde diferendele fun¬ 
damentale între el însuşi, boieri şi eterişti şi fusese, de fapt, întocmită îna¬ 
inte de plecarea sa din Bucureşti. Mesajul către sultan, care fusese redactat 
în acelaşi timp, a fost menit să-i facă pe turci să creadă că revolta sa era 
îndreptată împotriva grecilor şi a boierilor şi, ca atare, nu ameninţa suze¬ 
ranitatea otomană. Acţiunile ulterioare ale lui Tudor Vladimirescu au arătat 
însă că îşi asumase pe deplin obligaţia de a elibera Ţara Românească atît 
de stăpînirea fanariotă, cît şi de cea otomană şi că dorea să coopereze cu 
Alexandru Ipsilanti şi cu Eteria atît timp cît va fi necesar pentru a-i alunga 
pe turci. Era evident, de asemenea, că nu avea nici o intenţie să prelungeas¬ 
că administraţia grecească, întrucît insista ca Ipsilanti şi forţele sale să pă¬ 
răsească Ţările Române cît se poate de repede. Mai puţin clară este măsura 
în care era pregătit să ducă la îndeplinire reformele economice şi sociale. 
Conştient de nevoia unui sprijin boieresc, în proclamaţie nu făcea nici o 
menţiune despre abolirea clăcii sau despre recunoaşterea dreptului de pro- 

A 

prietate al ţăranilor asupra pămîntului pe care îl lucrau. In schimb, promi¬ 
tea o uşurare generală, şi anume să se pună capăt „abuzurilor" dregătorilor, 
„tiraniei" boierilor şi scutirii de biruri a acestora. 

în ciuda caracterului vag al programului social al lui Tudor Vladimi¬ 
rescu, pînă şi o promisiune de reformă era suficientă pentru a-i aduce pe 
ţăranii din toată Oltenia de partea sa. Mulţi credeau chiar că proclamase 
sfîrşitul regimului agrar şi au început să ia problemele în propriile lor mîini. 
Au năvălit peste moşiile boiereşti şi mănăstireşti, distrugînd vii, golind piv¬ 
niţele de vinuri şi tăind copacii, o acţiune directă menită să abolească mo¬ 
nopolurile moşierilor şi să reafirme vechile lor drepturi asupra pădurilor. 
Din Oltenia, violenţele s-au întins întîi în Cîmpia Dunării, unde ţăranii, în 
număr mare, majoritatea clăcaşi, au încetat să mai plătească dijma; apoi au 
cuprins judeţul Buzău, din răsăritul Munteniei, unde ţăranii, mai ales cci 
din satele libere, au refuzat să mai presteze orice fel de obligaţie în muncă. 

A 

In Bucureşti, Comitetul de Oblăduire nu a luat nici o măsură pentru a 
înăbuşi violenţele ce se răspîndeau şi nu a dat în vileag starea de lucruri 


4 Documente privind istoria României: Răscoala din 1821 , l, Bucureşti, 1950, 
pp. 207-210. 

faţă de autorităţile otomane. Manifestînd deplină simpatie cu ţelurile ex¬ 
primate de Eterie, Comitetul de Oblăduire încerca să cîştige timp pînă cînd 
răscoala din Oltenia ar fi ajuns la un punct fără întoarcere şi ar fi sosit 
Ipsilanti şi ruşii. Doar la 14 februarie, cînd a aflat că paşa de Vidin avea 
cunoştinţă de adevărata stare a lucrurilor în Oltenia, Comitetul a trimis un 
raport la Constantinopol, însă, pentru a întîrzia intervenţia militară oto¬ 
mană, a prezentat violenţele drept simple tîlhării. 

Alţi boieri, mai ales membrii Divanului, care nu era controlat de către 
simpatizanţii eterişti, au avut o atitudine diferită faţă de evenimente. Te- 
mîndu-se de tulburări sociale, au hotărît să ceară trimiterea unor trupe 
otomane care să apere proprietatea şi să restabilească ordinea, iar la 16 fe¬ 
bruarie l-au informat pe consulul rus de intenţiile lor. Pini era autorizat 
de către ambasadorul rus de la Constantinopol să le aprobe cererea, dar 
i-a făcut răspunzători pe boieri pentru ce se va putea întîmpla în cazul 
în care trupele turceşti intrau în ţară. Liniştit în felul acesta. Divanul a 
hotărît să amîne acţiunea, trimiţînd, în schimb, un emisar la Tudor Vla- 
dimirescu pentru a-l convinge să-şi împrăştie oastea. Vladimirescu a res¬ 
pins apelul lor fără să stea pe gînduri şi a continuat să-şi mărească efectivele, 
care numărau acum 8 000 de oameni, inclusiv 2 000 de amăuţi. 

Moldova devenise scena unor evenimente hotărîtoare. La 6 martie, 
Ipsilanti, în fruntea unui mic grup de partizani de-ai săi, a trecut Prutul 
şi a intrat în Iaşi. A luat imediat în primire administraţia şi poliţia şi a doua 
zi a emis o proclamaţie către populaţia întregii ţări, anunţînd începutul răz¬ 
boiului de eliberare de sub dominaţia turcească a tuturor popoarelor creş¬ 
tine din Europa de Sud-Est şi garantîndu-le moldovenilor pacea şi 
securitatea. I-a asigurat că nu va fi nici o invazie turcă pentru că „o straş¬ 
nică putere“ (pe care toţi au înţeles-o a fi Rusia) va pedepsi orice încăl¬ 
care a teritoriului Principatului. La 8 martie — împreună cu domnitorul 
Mihai Suţu — au trimis o scrisoare ţarului Alexandru, care se afla la Lai- 
bach, la un congres al Marilor Puteri, reamintindu-i sprijinul tradiţional 
dat de Rusia ortodocşilor şi grecilor şi cerîndu-i să trimită imediat trupe 
ruseşti pentru a-i apăra pe locuitorii Moldovei de răzbunarea turcilor. 5 

Trecerea Prutului de către Ipsilanti şi primirea bună de care s-a bucurat 
iniţial din partea domnitorului şi a unor boieri au luat în considerare spe¬ 
ranţa unei intervenţii militare ruse rapide. Eteria şi sprijinitorii ei români 
au urmărit tot timpul crearea unei asemenea situaţii în Principate care să 
justifice o intervenţie rusă sub pretextul restabilirii ordinii şi menţinerii 
păcii generale în Europa. O astfel de acţiune, calculau ei, ar fi fost în deplin 

s Ihid., pp. 304-305; V. Georgescu, Memoires et projets de reforme dans Iesprinci- 
paules roumaines, 1769-1830 , Bucureşti, 1970, pp. 101-102. 

acord cu obligaţiile internaţionale ale ţarului faţă de partenerii săi din Sfîn- 
ta Alianţă şi din Quintupla Alianţă. Existenţa unui astfel de plan este su¬ 
gerat într-o scrisoare din 29 iulie 1821, trimisă de contele Capodistria 
(Ioannis Antonios Capodistrias), unul dintre principalii consilieri ai ţaru¬ 
lui în probleme de politică externă, fostului mitropolit al Ungrovlahiei, 
Ignatie, în care menţiona că Rusia ar putea interveni în favoarea grecilor 
doar în caz de „imperioasă necesitate 44 , situaţie definită de el ca necontro¬ 
labilă de către turci şi reprezentînd, ca atare, o ameninţare la adresa păcii 
europene. 6 Dar Ipsilanti a socotit că o astfel de situaţie a fost creată în luna 
martie şi că, în consecinţă, trupele ruseşti îl vor urma în curînd peste Prut. 
A comis însă o gravă eroare anunţînd public că aştepta ajutor rusesc. Pro- 
cedînd în felul acesta, potrivit lui Stroganov, care sprijinea cu căldură in¬ 
tervenţia, Ipsilanti stricase „toate socotelile Rusiei 44 şi aceasta a fost deci 
nevoită să rămînă inactivă. 

între timp, la Iaşi, Ipsilanti strîngea cu febrilitate provizii şi înrola re¬ 
cruţi pregătindu-se pentru marşul către sud. Boierii şi înaltul cler şi-au ofe¬ 
rit sprijinul atît timp cît credeau că intervenţia rusă este iminentă. Iordache 
Rosetti-Rosnovanu, cel mai bogat proprietar de pămînt din ţară, a contri¬ 
buit cu 10 000 de ducaţi olandezi şi 300 de cai, iar alţi boieri au dat cai, 
arme şi enorma sumă de 3 000 000 lei. Astfel întărit, la 13 martie Ipsilanti 
a pornit în fruntea unei oşti de 2 000 de oameni către Bucureşti, unde plă¬ 
nuia să facă joncţiunea cu Vladimirescu. 

în ziua plecării sale din Iaşi, sprijinul dat Eteriei în Moldova începuse 
să se năruiască. Domnitorul a aflat că circa 4 000 de militari turci sosiseră 
la Brăila şi că alţi 6 000 erau pe drum. Apoi, domnitorul şi boierii au des¬ 
coperit că ţarul dezavuase acţiunile lui Ipsilanti şi că, probabil, nu se va 
opune intervenţiei turceşti. Comportamentul diplomaţilor ruşi a creat o sta¬ 
re aproape de panică. Stroganov l-a admonestat pe consulul Pisani pentru 
că nu a protestat împotriva trecerii Prutului de către Ipsilanti şi i-a dat in¬ 
strucţiuni să închidă consulatul şi să părăsească Iaşii. Pisani a întrerupt ime¬ 
diat relaţiile cu Suţu şi, din Basarabia, unde se afla în siguranţă, la 28 martie, 
în numele ţarului, le-a cerut tuturor moldovenilor să se supună „autorităţii 
legitime a puterii suzerane 44 . A doua zi, Suţu a abdicat şi a părăsit ţara, ur 
mat de către mitropolitul Veniamin Costachi şi acei boieri care semnasem 
apelul iniţial către ţar prin care îi cerea să trimită trupe. Domic să salve¬ 
ze ţara de o invazie turcă. Divanul a întocmit în grabă o adresă către sultan, 
aruncînd întreaga vină pentru cele întîmplate asupra lui Suţu. încercările 
disperate ale eteriştilor de a prelua guvernarea ţării au eşuat, iar, în anarhia 


6 A. Oţetea, Tudor Vladimirescu şi revoluţia din 1821, Bucureşti, 1971, p. 290. ( u 
privire la implicarea rusă în acţiunile eteriştilor, vezi Radu, 1821, pp. 168-176. 

ce a urmat. Principatul nu a mai putut opune o rezistenţă efectivă armatei 
turceşti de ocupaţie. 

în Oltenia, după ce a primit vestea sosirii lui Ipsilanti la Iaşi, Tudor 
Vladimirescu şi-a mutat oastea spre răsărit, către Slatina, pe Olt, unde a 
ajuns la 18 martie. Intr-o declaraţie publică, a făcut cunoscut în mod des¬ 
chis că obiectivul său era independenţa Ţării Româneşti. Ca şi boierii mol¬ 
doveni, Tudor Vladimirescu considera, bineînţeles, sprijinul rusesc drept 
o condiţie decisivă a succesului mişcării sale. A mers atît de departe încît 
să anunţe că şi-a asumat această misiune la instrucţiunile ţarului, o decla¬ 
raţie care probabil se datora asigurărilor primite în sensul că ţarul cunoştea 
planurile Eteriei şi că le aproba. Vladimirescu continua să afirme că sosirea 
la Bucureşti a marii armate a lui Ipsilanti va fi urmată la scurt timp de tru¬ 
pe ruseşti şi că ruşii împreună cu muntenii îl vor ajuta pe Ipsilanti să treacă 
Dunărea şi vor lua înapoi de la turci raialele Tumu, Giurgiu şi Brăila. Vladi¬ 
mirescu a promis că ruşii se vor retrage apoi peste Prut, lăsîndu-i pe mun¬ 
teni liberi să „guverneze ei înşişi în conformitate cu propriile lor legi“. 7 

Vladimirescu a pornit către Bucureşti la 22 martie, hotărît să-şi impună 
autoritatea pe plan militar şi politic în Principat. A străbătut distanţa într-o 
săptămînă, oastea sa de 8 000 de oameni parcurgînd cîte 25 de kilometri 
pe zi, înaintarea medie pentru o forţă organizată în acea regiune cu drumuri 
proaste. în calea sa nu a întîlnit o opoziţie efectivă. Doi caimacami provi¬ 
zorii, Constantin Negri şi Ştefan Vogoridi, reprezentîndu-1 pe domnitorul 
nou-numit, Scarlat Callimachi, au desfiinţat Comitetul de Oblăduire, dar 
n-au luat nici o măsură împotriva lui Tudor Vladimirescu pentru că simpa¬ 
tizau cu ţelurile Eteriei şi cunoşteau rolul jucat de el. Cînd Vladimirescu 
a ajuns la marginea Bucureştilor, la 28 martie, ei au părăsit oraşul şi s-au 
îndreptat spre Giurgiu. Mulţi le-au urmat exemplul. Dată fiind apropierea 
de Bucureşti a trupelor lui Vladimirescu şi ale lui Ipsilanti, consulul rus 
şi numeroşi boieri, care simţeau că se compromiseseră ţinînd partea fie 
a turcilor, fie a ruşilor, au fugit la Braşov şi la Sibiu, în Transilvania. Doar 
puţini boieri au rămas pe loc, pentru că fie erau devotaţi întru totul lui 
Ipsilanti, fie nu doreau ca fugind să stîmească suspiciunea turcilor. Aceştia 
erau boierii cu care Vladimirescu trebuia să negocieze. 

Dîndu-şi seama de împrejurările primejdioase în care se găseau, cele 
două părţi au încheiat rapid negocierile. Speranţa unei intervenţii ruseşti 
se spulberase. Apelul trimis de Vladimirescu ţarului la Laibach fusese res¬ 
pins pe loc, iar agenţii lui Vladimirescu au putut constata absenţa oricăror 

7 Radu, 1821, pp. 285-294; D. Berindei, Revoluţia română din 1821, Bucureşti, 
1991, pp. 124-125. 



188 


ROMÂNII, 1774-1866 


trupe ruseşti sau a vreunui sprijin de alt fel pentru Ipsilanti. Boierii şi Via- 
dimirescu mai aveau şi alte motive serioase să colaboreze. In ceea ce-1 pri¬ 
veşte, Vladimirescu dorea să devină domnitor, scop pe care era sigur că 
nu îl va putea atinge dacă nu-şi demonstra capacitatea de a păstra ordinea 
şi dacă nu respecta tradiţiile legate de această funcţie. Cu aceste gînduri, 
a fost de acord să modereze cerinţele sociale şi economice ale adepţilor 
săi, şi anume să pună capăt atacurilor lor împotriva proprietăţilor boiereşti 
şi să asigure îndeplinirea de către ţărani a prestaţiilor în muncă şi a altor 
obligaţii faţă de boieri. A renunţat astfel, cel puţin pentru un timp, la promi¬ 
siunile incluse în proclamaţia de la Tismana, care stîmiseră un entuziasm 
atît de larg. In schimb, boierii au acordat mişcării sale o recunoaştere legală 
şi, procedînd astfel, au oferit speranţa unor modeste reforme sociale ce ar 
fl putut avea loc mai tîrziu. Ambele părţi au căzut prompt de acord în pri¬ 
vinţa abolirii regimului fanariot şi a restabilirii domniilor pămîntene. Vladi¬ 
mirescu, însă, era hotărît să păstreze administrarea ţării în propriile sale mîini 
pentru o perioadă nelimitată, folosind boierii ca tehnicieni, în timp ce el în¬ 
suşi urma să supravegheze îndeplinirea reformelor politice şi economice. 8 

Vladimirescu şi-a îndreptat acum atenţia către Ipsilanti, care a ajuns 
la Bucureşti la 6 martie. Relaţiile lor se schimbaseră dramatic în luna ante¬ 
rioară evoluînd de la o cooperare tacită la rivalitate deschisă pentru con¬ 
trolul Principatului. Cauza imediată a fost faptul că Rusia nu a acordat 
sprijin Eteriei. Ipsilanti nu mai era sigur că-şi putea realiza marşul plănuit 
la sud de Dunăre, întrucît armata sa, deşi crescuse la circa 5 000 de oameni, 
nu se putea măsura cu forţele otomane superioare, iar el însuşi era foarte 
dezamăgit din cauza faptului că moldovenii şi muntenii nu s-au raliat cau¬ 
zei lui. Vladimirescu se bizuise şi el pe trupele ruseşti şi, cînd Ipsilanti n-a 
putut garanta sosirea acestora, a refuzat să-şi angajeze propriile forţe în- 
tr-o confruntare inegală cu armata turcă. Vladimirescu cerea, de asemenea, 
ca Ipsilanti şi oamenii săi să părăsească Principatul cît mai curînd posibil, 
pentru a nu provoca o invazie otomană. Dar, pentru moment, pînă cînd 
Ipsilanti îşi putea organiza retragerea, cei doi au hotărît să-şi separe for¬ 
ţele, regiunile de deal revenindu-i lui Ipsilanti, iar cele situate la şes şi dc-a 
lungul Dunării lui Vladimirescu. Ca atare, Ipsilanti s-a dus către nord, la 
Tîrgovişte, în timp ce Vladimirescu a rămas la Bucureşti asumîndu-şi con 
trolul efectiv al guvernării. 

Aşa cum s-a sugerat mai sus, Vladimirescu năzuia să devină domni 
tor, dar intenţiona să se urce pe scaunul domnesc nu ca revoluţionar, ci 

8 Cu privire la relaţiile lui Vladimirescu cu boierii, vezi pe larg în Radu, 1X21, 
pp. 303-336. 

după datină, ales de către boieri şi binecuvîntat de mitropolit. O dată îm¬ 
plinită această dorinţă, era sigur că va fi în stare să ducă la îndeplinire 
promisiunile de dreptate economică pc care le făcuse în mod repetat adep¬ 
ţilor săi. 

Situaţia internă nesigură şi ameninţarea permanentă a unei invazii străi¬ 
ne l-au împiedicat să procedeze la vreo reformă socială semnificativă. Ne 
putem face însă o idee despre ceea ce spera să îndeplinească din Cererile 
norodului român , o combinaţie de program politic şi de constituţie, redac¬ 
tate şi făcute publice la mijlocul lunii aprilie. 9 Acest document conţinea 
o serie nesistematizată şi adeseori vagă de proiecte de reformă, care expri¬ 
mau totuşi aceeaşi nemulţumire faţă de vechiul regim întîlnită în scrierile 
mai elaborate ale boierilor reformatori. Vladimirescu nu avea în vedere însă 
îndepărtarea imediată a fanarioţilor, din moment ce i-a permis noului dom¬ 
nitor să-şi primească numirea ca de obicei din partea sultanului şi să adu¬ 
că patru consilieri greci de la Constantinopol. Dar, înainte ca domnitorul 
să treacă Dunărea, Vladimirescu a insistat ca acesta să jure că va respecta 
o cartă a drepturilor, care să includă reducerea numărului şi volumului de 
dări, încetarea cumpărării dregătorii lor, abolirea havaieturilor şi introduce¬ 
rea unor lefuri fixe pentru toţi dregătorii, îndepărtarea grecilor din toate 
funcţiile ecleziastice, hirotonisirea exclusivă a preoţilor care aveau studi¬ 
ile necesare, desfiinţarea privilegiilor de care se bucurau străinii, renunţa¬ 
rea la accizele pentru mărfurile ce intrau în oraşe şi pentru exporturile din 
Ţara Românească către Imperiul Otoman şi înfiinţarea unei armate perma¬ 
nente de 4 000 de panduri, care să apere fruntariile patriei. Poate că dintre 
toate prevederile cea mai importantă a fost aceea care definea rolul pe care 
Vladimirescu şi-l rezerva pentru el însuşi. Urma să-şi asume funcţia de „co¬ 
mandant suprem şi guvernator 44 al „tuturor românilor 4 *, răspunzînd atît pen¬ 
tru politica internă, cît şi pentru cea externă. A lăsat însă nerezolvată relaţia 
sa cu domnitorul şi modul în care el şi fanariotul urmau să lucreze împre¬ 
ună pentru binele tuturor. 

Problema cea mai stringentă cu care s-a confruntat Vladimirescu ca 
şef de facto al guvernului a fost ameninţarea unei invazii turceşti. 10 Pen¬ 
tru a salva mişcarea şi pe el însuşi, s-a străduit să-l convingă pe sultan 
că nu avusese nimic de-a face cu Eteria şi că, de fapt, îşi îndreptase revolta 

9 Oţetea, Tudor Vladimirescu, pp. 387-391; Berindei, Revoluţia română, 

pp. 221-228. 

10 Despre relaţiile lui Vladimirescu cu guvernul otoman, vezi A. Stan, „Revoluţia 
de la 1821 şi statutul internaţional al Principatelor Române 4 *, în Revista de istorie, 33/5, 
1980, pp. 850-857. 

împotriva regimului fanariot, care, sublinia el, nu adusese decît privaţiuni 
şi oprimări poporului său. In această fază, nu-şi considera încă situaţia dis¬ 
perată şi credea că dacă Rusia şi Imperiul Otoman păstrau pacea, sultanul 
va respecta integritatea teritorială a Ţării Româneşti şi se va mulţumi să 
trimită un emisar care să cerceteze abuzurile comise de către domnii fana¬ 
rioţi şi de către eterişti. Vladimirescu a sesizat astfel interesul comun — 
al său şi al turcilor — de a înăbuşi mişcarea eteristă, un efort care, era si¬ 
gur, l-ar ridica atît în ochii boierilor, cît şi ai adepţilor săi ţărani. Dar, dacă 
turcii ar fi invadat Ţara Românească, îşi făcea el socoteala, o astfel de cra¬ 
să încălcare a tratatelor lor cu Rusia l-ar forţa pe ţar să intervină, iar el în¬ 
suşi ar conduce din nou o răscoală generală a poporului său. 

* 

In cele din urmă, Vladimirescu nu şi-a atins nici unul dintre aceste obiec¬ 
tive. Negocierile cu turcii au eşuat pentru că sultanul era hotărît să-şi redo- 
bîndească drepturile depline de suzeranitate asupra Principatelor. De la 
bun început, otomanii consideraseră invadarea de către eterişti a Moldovei 
şi mişcarea lui Tudor Vladimirescu ca două acţiuni separate, urmărind ţe¬ 
luri diferite. Dar nu s-au îndoit nici o clipă în legătură cu implicarea Rusiei 
în ambele acţiuni şi au respins pe loc protestele lui Stroganov în legătură 
cu bunele intenţii ale guvernului său. Otomanii au respins propunerile fă¬ 
cute dc Vladimirescu şi petiţiile înaintate de către boieri ca pure strata¬ 
geme, „în conformitate cu practica ruşilor", pentru a submina încercările 
de reafirmare a suzeranităţii otomane. 11 Turcii s-au abţinut însă să-şi tri¬ 
mită imediat trupele peste Dunăre, pentru că se temeau de un război cu 
Rusia. In luna mai, au primit totuşi autorizaţia ţarului de a restabili ordinea 
în Principate. Alexandru dorea neapărat să evite orice complicaţii cu Im¬ 
periul Otoman ce ar fi putut duce la prăbuşirea ordinii europene pe care 
o construise cu atîta sîrguinţă şi, oricum, nu avea nici o intenţie să-i ajute 
pe „rebeli", dar insista ca guvernul otoman să garanteze viaţa şi proprieta¬ 
tea supuşilor creştini. 

Armatele otomane au intrat în Ţara Românească şi în Moldova la 
25 mai. Chiar la această oră tîrzie, Vladimirescu a încercat să parlamen¬ 
teze, dar a refuzat invitaţia reprezentanţilor sultanului de a se alătura cam¬ 
paniei împotriva grecilor. A preferat să rămînă neutru, ţinîndu-şi oastea 
intactă pentru a fi folosită mai tîrziu ca monedă de schimb. La 27 mai, 
a părăsit Bucureştii, îndreptîndu-se spre Oltenia sa natală, unde spera să 
folosească mănăstirile şi terenul accidentat pentru a stăvili înaintarea turci¬ 
lor. A doua zi, turcii aveau să ocupe oraşul. 

11 V. Veliman, „Noi documente turceşti privind evenimentele din 1821- 1822“, în 
Revista arhivelor, 43/1, 1981, pp. 67-69. 

Invazia turcă a agravat relaţiile dintre munteni şi greci. Refuzul lui Vla- 
dimirescu de a-i ajuta pe eterişti şi suspiciunile lui Ipsilanti legate de faptul 
că fostul său aliat era pe cale să se alăture turcilor, atacîndu-i forţele în re- 
tragere, l-au făcut să ordone arestarea lui Vladimirescu. In urma unui simu¬ 
lacru de proces, acesta a fost condamnat la moarte şi executat la 8 iunie. 
Aproape imediat, armata sa a început să se dezintegreze. Cu toate că cei 
mai mulţi din cei 4 000 de oşteni au ajuns în Oltenia şi au rezistat în faţa 
forţelor superioare otomane, pînă cînd au rămas fără muniţii, dispariţia con¬ 
ducătorului lor şi lipsa unor ţeluri clare au dus la dizolvarea armatei ca 
forţă de luptă. Oştenii ei nu aveau nici o intenţie să-şi sacrifice viaţa pentru 
cauza eteristă, care le era complet străină. 

Sfîrşitul mişcării lui Ipsilanti era foarte aproape. Acesta a părăsit oraşul 

Tîrgovişte la 9 iunie pentru a nu fi capturat de turci şi s-a îndreptat către 

Oltenia. La 19 iunie, mica lui forţă a fost învinsă de turci la Drăgăşani, 

pe Olt; cîteva zile mai tîrziu trecea graniţa în Transilvania, unde a fost în- 

* 

temniţat. Ceea ce mai rămăsese din propria-i oaste s-a risipit. In Moldova, 
grupuri izolate de eterişti au rezistat pînă în octombrie, cînd ultima lor for¬ 
tăreaţă, mănăstirea Secu, a căzut în mîna forţelor turceşti de ocupaţie. 

Cu toate că mişcarea lui Tudor Vladimirescu n-a avut viaţă lungă, ţelu¬ 
rile pe care a încercat să le realizeze s-au înrădăcinat adînc în experienţa 
istorică recentă a românilor. Proclamarea de către el a dreptului la autode¬ 
terminare întruchipa voinţa generală de eliberare de sub dominaţia turceas¬ 
că şi fanariotă; promisiunile lui de a uşura ţăranul de poverile de nesuportat 
ale obligaţiilor faţă de moşier şi perceptor, precum şi entuziasmul cu care 
au fost primite arată cît de profundă era problema agrară; propunerile sale 
de a uşura restricţiile asupra comerţului şi de a aboli privilegiile negusto- 

A 

rilor străini se adresau aspiraţiilor tinerei clase mijlocii. Infrîngerea lui nu 
a descurajat în nici un caz mişcarea de independenţă şi nu a înăbuşit nici 
curentele de reformă politică şi economică. 


SUZERANITATEA OTOMANĂ 
ŞI PROTECTORATUL RUS 

Armata otomană intrase în Principate în mai 1821, pasămite ca să iz¬ 
gonească resturile eteriştilor şi să restabilească ordinea, dar comandanţii 
ei, după ce au îndeplinit această misiune, în loc să plece, au constituit o 
administraţie militară, cu scopul vădit de a consolida suzeranitatea otoma¬ 
nă. Acest regim, care a durat pînă în toamna anului 1822, reprezenta o 

mare povară economică în cîrca populaţiei, aceasta fiind nevoită să su¬ 
porte în întregime costurile prezenţei forţelor de ocupaţie — 11 000 de 
militari turci în Moldova şi 9 000 în Ţara Românească. Cu toate că ac¬ 
tele de violenţă împotriva populaţiei locale erau rare, întrucît comandanţii 
turci s-au străduit să impună disciplina în rîndurile trupelor lor, adminis¬ 
traţia militară era, totuşi, atotcuprinzătoare şi arbitrară. 12 Nu exista nici o 
activitate publică semnificativă în care să nu fie implicată. Vechile insti¬ 
tuţii administrative, precum Divanul, continuau să funcţioneze, dar nici 
o decizie importantă nu putea fi luată fără aprobarea guvernatorului mi¬ 
litar. Acesta răspundea şi de numirea ispravnicilor şi a altor dregători din 
judeţe. Venalitatea era în floare, întrucît dregătoriile le cîştigau cei care ofe¬ 
reau mai mult. Era o afacere profitabilă. Un ispravnic, de pildă, care în 
mod obişnuit avea un venit de 5 000 de piaştri pe an, putea agonisi pînă 
la 80 000 de piaştri din vînzarea funcţiilor subordonaţilor săi şi din alte 
tipuri de extorcare de bani de la populaţie. Ca asigurare, el împărţea grati- 
ficaţiile cu oficialităţile otomane, care, în schimb, îi dădeau mînă liberă 
faţă de populaţia locală. 

Alte elemente ale societăţii beneficiau şi ele de ocupaţie, mai ales boie¬ 
rii care rămăseseră în ţară sau se întorseseră în grabă din exilul lor autoim- 
pus. Aceştia cooperau cu administraţia militară, ca unică autoritate politică 
stabilă în ţară, bizuindu-se pe aceasta că va menţine ordinea şi va preîn- 
tîmpina noi violenţe din partea ţăranilor. Ei înşişi constituiau acea admi¬ 
nistraţie civilă chemată să îndeplinească unele îndatoriri obişnuite, precum 
cele din domeniul fiscal. Turcii, la rîndul lor, erau interesaţi să se înţeleagă 
cu boierii. Doreau să aibă o bază de sprijin în ţară pentru a-şi consolida 
controlul politic şi pentru a asigura un flux neîntrerupt de provizii către 
Constantinopol. De aceea, administraţia militară a luat toate măsurile nece¬ 
sare pentru a proteja proprietatea şi privilegiile boierilor şi pentru a sili ţă- 

A 

rănii să-şi îndeplinească obligaţiile în muncă şi să-şi plătească dijmele. In 
reciprocitate, boierii s-au abţinut să se opună deschis administraţiei militare. 

Un număr semnificativ de boieri, totuşi, a privit altfel situaţia. Preocu¬ 
parea pentru dobîndirea independenţei politice nu şi-a pierdut nimic din 
înflăcărare după înfrîngerea din 1821. Din locurile în care se refugiasera. 
în Austria şi Rusia, au spus lucrurilor pe nume, denunţînd ocupaţia militam 
şi suzeranitatea otomană în general. De la Chişinău, în Basarabia, în iulie 
1821 Nicolae Rosetti-Rosnovanu a prezentat succint sentimentele aces 
tora printr-un memorandum adresat ambasadorului rus la Constantinopol, 
în care a apărat cu vigoare principiul autonomiei Moldovei şi a condnm 


12 Oţetea, Tudor Vladimirescu, pp. 450—467. 

nat încă o dată domnitorii fanarioţi pentru complicitatea lor în distrugerea 
acestui principiu. El şi-a dat toată osteneala să arate că Moldova a intrat 
de bunăvoie în relaţii de vasalitate cu Imperiul Otoman (a datat evenimen¬ 
tul în 1512) pentru a cîştiga protecţia unei Mari Puteri şi a menţine integri¬ 
tatea teritorială a ţării. Pentru aceste servicii, Moldova a fost de acord să 
plătească anual o sumă de bani, dar, argumenta el, acest act nu-i dădea drep¬ 
tul sultanului de a se amesteca în treburile ei interne. 13 Alţi boieri au for¬ 
mulat aceleaşi argumente istorice şi legale şi au cerut o restaurare completă 
a autonomiei Moldovei şi Ţării Româneşti, sub cîrmuirea unor domni pă- 
mînteni, nu fanarioţi. Boierii reformatori aspirau şi la autonomie economi¬ 
că: o reducere a tributului pînă la nivelul stipulat în tratatele iniţiale dintre 
Principate şi sultan; relaţii comerciale neîngrădite cu alte ţări şi o politică 
tarifară proprie care să protejeze industria şi agricultura autohtone; con¬ 
trol asupra veniturilor unor instituţii, ca de pildă mănăstirile închinate. 

Pentru a-şi atinge scopurile, boierii nu şi-au propus să se bizuie doar 
pe dreptul istoric şi pe argumente raţionale. Dar nici nu intenţionau să-şi 
încredinţeze soarta bunăvoinţei unei singure mari puteri (Rusia). Experien¬ 
ţele nefericite de o jumătate de veac, în care cele două Principate fuseseră 
obiectul războiului şi tîrguielilor dintre Rusia şi Imperiul Otoman, le-au 
arătat absurditatea unei astfel de politici, pentru că rezultatul ei nu fusese 
o autonomie mai mare, ci doar o dominaţie rusă şi mai puternică. Scopul 
lor principal era, astfel, să internaţionalizeze statutul Principatelor. Pentru 
a-şi atinge ţelurile intenţionau să submineze şi mai mult suzeranitatea oto¬ 
mană şi să limiteze protectoratul rus, convingînd Marile Puteri să fie, lao¬ 
laltă, garanţi ai autonomiei Moldovei şi Ţării Româneşti. 

Boierii legau restaurarea autonomiei de înlocuirea fanarioţilor cu domni 
pămînteni. Acest obiectiv a fost realizat rapid, în parte din cauza furiei oto¬ 
mane împotriva „perfidiei" grecilor, dar şi datorită faptului că, într-ade- 
văr, soarta Principatelor devenise o chestiune internaţională. Răscoala lui 
Tudor Vladimirescu alături de greci a obligat Austria, Franţa şi Marea Bri- 
tanie, pe lîngă Rusia şi Imperiul Otoman, să aibă un rol mai activ în rezol¬ 
varea treburilor interne ale Moldovei şi Ţării Româneşti, care, constatau 
acum Marile Puteri, nu puteau fi ignorate cînd se căutau soluţii pentru 
Chestiunea Orientală. 

Ocupaţia turcă din Principate a precipitat o nouă criză în relaţiile 
ruso-otomane. Ţarul considera viitorul Principatelor o chestiune exclu¬ 
siv rusească şi, în iulie 1821, a cerut ca sultanul să respecte tratatele exis¬ 
tente şi să-şi retragă trupele. Dat fiind că nu se întrevedea un răspuns 

13 Gcorgescu, Memoires et projets , pp. 103-106. 

satisfăcător, ţarul a rupt relaţiile în iulie şi a condiţionat restabilirea lor 
de evacuarea Principatelor. Rezultatul unor negocieri ulterioare depindea 
mai ales de rezolvarea chestiunilor militare şi de numirea unor domni¬ 
tori pămînteni. 

Turcii erau hotărîţi să obţină o înţelegere care să le consolideze po¬ 
ziţia în Principate şi să-i reducă Rusiei capacitatea de intervenţie. Ară- 
tîndu-se prea puţin înclinaţi să accepte un compromis, turcii au respins 
încercarea de mediere a lui Mettemich. Dornic să împiedice Rusia să folo¬ 
sească tulburările continue din Imperiul Otoman ca pretext pentru ocupa¬ 
rea Principatelor sau pentru o altă acţiune care ar fi provocat complicaţii 
cu Marile Puteri europene, cancelarul austriac a propus, în ianuarie 1822, 
evacuarea imediată a Principatelor şi convocarea unei conferinţe a comi¬ 
sarilor turc şi rus în vederea discutării viitoarei forme de guvemămînt a 
Ţărilor Române. Sultanul a refuzat, întrucît succesele militare repurtate în 
Grecia, unde continua lupta eteriştilor pentru independenţă, precum şi riva¬ 
lităţile Marilor Puteri l-au convins că orice fel de concesii erau inutile. 
A crezut chiar că Marile Puteri, pentru a-şi apăra interesele vitale în regiune, 
vor împiedica Rusia să pornească un atac. 

Îndeplinirea a două condiţii era, după părerea dregătorilor otomani, de 
o importanţă capitală: în primul rînd, să nu li se mai permită grecilor să 
ocupe scaunul Moldovei şi al Ţării Româneşti, dat fiind că ura musulma¬ 
nilor fusese aţîţată atît de mult de revolta greacă încît numirea unor fana¬ 
rioţi ar fi dus aproape cu siguranţă la noi tulburări la Constantinopol; în 
al doilea rînd, Rusia trebuia cu orice preţ să fie împiedicată să mai ocupe 
Principatele. Ca o soluţie la ambele probleme, sultanul şi consilierii săi au 
preferat o prelungire nelimitată a administraţiei militare, dar au ajuns în 
cele din urmă la concluzia că înrăutăţirea relaţiilor cu Rusia, nerăbdarea 
crescîndă a Marii Britanii şi a Austriei şi neliniştea permanentă din Princi¬ 
pate făceau puţin probabil un astfel de rezultat. 

în cazul acesta, ţelurile guvernului otoman şi ale boierilor români au 
coincis. Un memoriu al lui Nicolae Golescu, vornicul Ţării Româneşti, 
către marele vizir cu privire la mazilirea grecilor şi numirea în locul lor 
a unor domnitori pămînteni a fost primit favorabil şi a dus la invitarea ad¬ 
ministraţiilor civile din ambele Principate să trimită delegaţii de boieri la 
Constantinopol în aprilie 1822. Din aceste negocieri a rezultat un soi de 
condominiu turco-român, care excludea Rusia, ceea ce corespundea inte¬ 
reselor ambelor părţi. 14 Turcii erau mulţumiţi cu acest aranjament, întru- 

14 M. A. Mehmet, „Acţiuni diplomatice la Poartă în legătură cu mişcarea revoluţio 
nară din 1821“, în Studii: Revistă de istorie , 24/1, 1971, pp. 63-76. 

cît le permitea să-şi menţină influenţa în Principate prin întărirea rolului 

a 

dregătorilor otomani, mai ales a unui divan-effendi. In ceea ce îi priveşte, 
boierii se puteau simţi liniştiţi că de aici înainte domnitorii vor fi numiţi 
din rîndurile lor, chiar dacă negociatorii otomani refuzau să recunoască 
oficial întîietatea boierilor în viaţa politică. 

Restaurarea politică a început în 1822. Noii domnitori — Grigore Ghi- 
ca în Ţara Românească (1822-1828) şi Ioan Sandu Sturdza în Moldova 
(1822-1828) — au fost numiţi la 1 iulie, iar forţele otomane de ocupaţie 
au părăsit cele două ţări ceva mai tîrziu, în acelaşi an. Vechile structuri 
politice au fost revitalizate, dar nici domnitorii, nici boierii nu erau satis¬ 
făcuţi. Cea mai arzătoare problemă internă a devenit reforma constituţio¬ 
nală. Boierii de toate rangurile şi-au intensificat cererile de adoptare a unor 
legi fundamentale care să limiteze prerogativele domneşti şi să le garan¬ 
teze propria lor predominanţă în viaţa politică. Domnitorii înşişi nu se ară¬ 
tau în nici un caz potrivnici acestei reforme, dar principala lor preocupare 
era să-şi păstreze şi, dacă era posibil, să-şi lărgească prerogativele. Lupta 
ce a rezultat între domnitori şi boieri în această privinţă va domina poli¬ 
tica internă pînă la sfîrşitul deceniului al treilea. 

Domnitorul Ţării Româneşti, Grigore Ghica, aparţinea uneia dintre cele 

A 

mai distinse familii din ţară. In timpul răscoalei din 1821 a fost membru 
al Comitetului de Oblăduire şi a colaborat cu Tudor Vladimirescu în vede¬ 
rea izgonirii fanarioţilor. Dar ţelurile sociale ale adepţilor lui Vladimirescu 
asociate cu dezavuarea mişcării sale de către ţar l-au făcut pe Ghica să fugă 
în Transilvania în martie 1821. S-a reîntors în noiembrie şi a fost salutat 
de turci, care erau dornici să se folosească de acest mare boier pentru a-şi 
consolida poziţia. 

Ghica a încercat să domnească precum un despot luminat al secolului 
al XVIII-lea. Era receptiv la inovaţie, în special în chestiuni economice şi 
culturale, şi, în 1827, a înfiinţat un comitet care să se ocupe de reforma 
administrativă. In acelaşi timp însă a domnit într-un stil absolutist şi nici 
nu voia să audă de vreo limitare a prerogativelor sale. Rezultatul a fost în¬ 
străinarea sa crescîndă de boieri şi un impas politic. 15 

Fierberea politică era mai pronunţată în Moldova decît în Ţara Româ¬ 
nească. Domnitorul Ioan Sandu Sturdza, provenit dintr-o ilustră familie 
boierească, s-a confruntat cu probleme politice interne similare cu acelea 
ale lui Grigore Ghica, dar în Moldova boierimea era adînc divizată. Rezul¬ 
tatul a fost o luptă continuă între marii boieri, care dominau viaţa politică 


15 A. lordache. Principii Ghica: O familie domnitoare din istoria României, Bucu¬ 
reşti, 1991, pp. III 136. 

a ţării, şi boierii de rangul al doilea şi al treilea, care îşi revendicau un loc 
în guvernarea ţării şi, ca urmare, partea lor din beneficiile materiale ce în¬ 
soţeau exercitarea puterii politice. Sturdza a făcut greşeala de a fi părtini¬ 
tor. l-a sprijinit pe boierii mai mici cu scopul de a-i ţine-n frîu pe cei mari, 
pe care îi considera principala primejdie pentru propria poziţie. 16 

Marii boieri îşi arogau pur şi simplu rolul hotărîtor în cîrmuirea trebu¬ 
rilor Principatului. Memoriile pe care le-au întocmit în 1821 şi 1822 pri¬ 
vind reorganizarea politică şi economică nu lăsau nici un dubiu asupra 
intenţiilor lor. Mihai Sturdza (nu are legătură cu domnitorul) a fost purtăto¬ 
rul lor de cuvînt cel mai elocvent. A cerut înfiinţarea unei forme monarhice 
de guvemămînt, dar cu limitarea prerogativelor domnului şi recunoaşterea 
marilor boieri ca forţă conducătoare în ţară. Mihai Sturdza a obiectat ve¬ 
hement împotriva numirii unor persoane din „straturile de jos“ în func¬ 
ţii influente şi a cerut garanţii constituţionale pentru privilegiile politice 
şi economice ale boierilor. 17 

Boierii mai mici aveau propriile lor pretenţii, pe care, în 1822, le-au 
consemnat într-unul dintre cele mai radicale documente politice ale vremii. 
Constituţia Cărvunarilor, nume dat autorilor acestuia de către marii boieri, 

A 

care cu dispreţ îi comparau cu revoluţionarii carbonari italieni. In acest 
document, cărvunarii cereau legiferarea drepturilor cetăţeneşti fundamen¬ 
tale, precum libertatea presei, a cuvîntului şi de adunare, şi egalitatea în 
faţa legii. Recomandau de asemenea limitarea strictă a prerogativelor dom¬ 
neşti şi căutau să transfere unui sfat obştesc reprezentativ autoritatea deci¬ 
sivă. Ca şi marii boieri, nu aveau intenţia de a împărţi puterea cu alte clase 
şi au restrîns drepturile şi privilegiile la propria lor clasă. Difereau de marii 
boieri mai ales prin accentul pe care îl puneau pe caracterul colegial. Do 
reau ca deciziile să fie luate la toate nivelurile guvernării prin votul majo¬ 
rităţii tuturor boierilor, indiferent de rang, un procedeu de care erau convinşi 
că le va asigura propria lor superioritate. 18 

Controversa dintre marii şi micii boieri a pălit în comparaţie cu rup 
tura ireconciliabilă dintre domn şi marii boieri. Cei din urmă se opuneau 
hotărît cererilor fiscale crescînde ale lui Sturdza şi erau îngrijoraţi din cauza 

16 I. C. Filitti, Frămîntările politice şi sociale în Principatele Române de la 1821 
la 1828, Bucureşti, 1932, pp. 150-170. 

17 M. Sturdza, „Considerations sur la Moldavie et la Valachie au commencemcnl 
de 1825“, în Hurmuzachi, Documente , supliment I, partea a 4-a, Bucureşti, 1891, 
pp. 65-69. 

18 V. Sotropa, Proiectele de constituţie, programele de reformă şi petiţiile de drepturi 
din ţările române , Bucureşti, 1976, pp. 65-79. 

numărului din ce în ce mai mare de noi boieri făcuţi de către acesta din 

A 

rîndul negustorilor. In nemulţumirea lor s-au adresat, în mod repetat, sulta¬ 
nului, peste capul domnitorului, un act de neloialitate pe care Sturdza l-a 
sancţionat cu arestări, amenzi şi surghiunirea din capitală. 

în politica externă, domnitorii nu dădeau sultanului vreun motiv evident 
să le pună sub semnul întrebării loialitatea, dar continuau să caute căi de 
reducere a dependenţei de Constantinopol prin curtea pe care o făceau Aus¬ 
triei şi Rusiei. Ambii domnitori trebuiau să fie circumspecţi în relaţiile cu 
alte ţări, pentru că se aflau sub permanenta supraveghere a unui divan-ef- 
fendi şi a comandantului turc al gărzilor personale ale domnitorului. To¬ 
tuşi, faptul că au putut să menţină relaţii cu numeroase state dă o măsură 
a declinului autorităţii otomane, Ghica mergînd atît de departe încît să-şi 
numească în 1823 propriul său ministru de Externe. Cea mai mare influ¬ 
enţă politică o exercitau cele trei puteri conservatoare — Rusia, Austria 
şi Prusia —, în timp ce relaţiile cu Franţa şi Marea Britanie erau de mică 
importanţă. 

Ambii domnitori duceau în esenţă aceeaşi politică externă, însă Ghica 
era mai activ. La început, şi-a îndreptat privirea către Austria, pentru a 
primi sprijin în eforturile sale de slăbire a legăturilor cu Constantinopo- 
lul. Domnitorul i-a urmat sfatul lui Mettemich, transmis cu regularitate 
de către Friedrich von Gentz, secretarul de nădejde al lui Mettemich, cu 
care a purtat corespondenţă pînă la părăsirea tronului în 1828. 19 Metter- 
nich şi alte oficialităţi austriece îşi concentrau atenţia în primul rînd asu¬ 
pra problemelor mai generale ale Chestiunii Orientale. Ştiind că una dintre 
îndatoririle domnitorului era să strîngă informaţii din capitalele Europei 
şi să le transmită la Constantinopol, aceste oficialităţi au folosit legătura 

_ A 

dintre Gentz şi Ghica pentm a influenţa politica otomană. In ceea ce-1 pri¬ 
veşte, Ghica îl consulta adesea pe consulul austriac la Bucureşti cu privire 
la probleme de politică externă şi era reprezentat la Viena de către propriul 
său agent. Dar, în ciuda acestor relaţii personale strînse. Austria se bucura 
de puţină popularitate printre boieri, care îi criticau politica, considerînd 
că servea propriilor ei interese. 

Boierii de frunte continuau să aştepte din partea Rusiei sprijin în efortul 
lor de dobîndire a autonomiei, mai ales pentru că fiecare limitare semni¬ 
ficativă a suzeranităţii otomane asupra Principatelor, începînd cu 1774, surve- 
nise ca urmare a intervenţiei mse. Nutrind sentimente profund antiotomane, 

V. Georgescu (ed.), Din corespondenţa diplomatică a Ţării Româneşti (1823-1828), 
Itucurcşti, 1962. 

sperau să izbucnească un război care să aducă trupele ruseşti din nou peste 
Prut. Aceasta se va întîmpla mai curînd decît îşi închipuiau. 

Nici termenii înţelegerii, nici modul în care a fost încheiată după eve¬ 
nimentele din 1821 din Principate nu au găsit aprobarea Rusiei, întrucît 
nu existau garanţii că interesele ruseşti vor fi protejate, în timp ce suzera¬ 
nitatea otomană, cel puţin pe hîrtie, fusese total restabilită. Cele mai supă¬ 
rătoare fuseseră însă negocierile directe dintre boieri şi dregătorii otomani 
cu privire la autonomie, care s-au desfăşurat fără participarea ruşilor. Au 
mai fost şi alte probleme care agravaseră relaţiile ruso-turce, cum ar tl 
disputele teritoriale din Caucaz, luptele prelungite din Grecia şi pretinsele 
încălcări de către turci ale angajamentelor din vechile tratate. Războiul nu 
a izbucnit însă, mai ales datorită reţinerii continue a ţarului Alexandru, care 
încerca să plaseze ambiţiile imediate ale Rusiei din Orientul Apropiat în- 
tr-un cadru mai larg de cooperare internaţională. Dar fratele său Nicolae, 
care i-a urmat la tron în 1825, a avut o altă atitudine. Hotărît să urmăreas¬ 
că energic interesele Rusiei în zonă, cu sau fără cooperarea puterilor occiden¬ 
tale, Nicolae nu a amînat prea mult o confruntare cu turcii. La 17 martie 
1826, guvernul rus va trimite un ultimatum la Constantinopol, cerînd ca 
prevederile Tratatului de la Bucureşti din 1812 să fie complet îndeplini 
te şi ca guvernul otoman să-şi trimită plenipotenţiarii imediat într-un loc 
de la graniţa rusă pentru a negocia o rezolvare definitivă a diferendelor 
existente. Neconformarea cu aceste cerinţe în decurs de şase săptămîni, 
avertiza nota, va duce la deschiderea ostilităţilor. Sultanul Mahmud al II-lca 
(1808-1839) a cedat şi în luna mai a trimis o delegaţie în micul pori 
Akkerman din estuarul Nistrului. 

Rezultatul acestor negocieri a fost Convenţia de la Akkerman (7 oc 
tombrie 1826), care a reafirmat prerogativele Rusiei, în calitate de „putere 
protectoare 11 în Moldova şi în Ţara Românească. Convenţia recomanda ale 
gerea domnitorului de către boieri şi stipula durata domniei la şapte am, 
reitera obligaţia plăţii haraciului către puterea suzerană de către ambele 
Ţări Române în conformitate cu hatişeriful din 1802 şi declara libertatea 
comerţului practicat de Principate, sub rezerva asigurării aprovizionam 
Porţii. în toate problemele referitoare la privilegiile Principatelor, Con 
venţia cerea domnitorului, boierilor şi guvernului otoman să ţină scama 
de observaţiile ambasadorului rus la Constantinopol şi ale consulilor ruşi 
din Principate, mecanism care asigurase în trecut respectarea intereseloi 
ruseşti şi, aşa cum vor dovedi evenimentele, va avea acelaşi efect pimi 
în 1848. 

Guvernul rus, în mod evident, considera Convenţia doar un simplu pas 
dintr-un proces care să scoată în cele din urmă complet Principatele de sub 
suzeranitatea otomană, pentru că a cerut domnitorului şi Divanelor să pro¬ 
cedeze imediat la redactarea unui statut general, în scopul reorganizării 
vieţii politice şi economice interne. Pentru a se asigura că această acţiune 
se desfăşoară conform planului, Ministerul rus de Externe a redeschis con¬ 
sulatul de la Bucureşti. Noul consul general. Matei Liovevici Minciaki, 
se bucura de o influenţă enormă, dat fiind că boierii reveniseră la o atitu¬ 
dine prorusă, dar popularitatea sa iniţială avea să se risipească în curînd 
din cauza intervenţiilor sale frecvente şi energice în treburile Ţării Româ¬ 
neşti, în încercarea de a promova interesele Rusiei. 

Relaţiile ruso-turce s-au deteriorat în permanenţă după încheierea Con¬ 
venţiei de la Akkerman. Mahmud a îndeplinit, deşi cu reticenţe, prevede¬ 
rile acesteia şi a respins ofertele Rusiei şi ale altor ţări de rezolvare pe calea 

A 

negocierilor a Războiului grec de Independenţă. Infrîngerea dezastruoasă 
a flotei turco-egiptene la Navarino, la 20 octombrie 1827, a întărit rezisten¬ 
ţa faţă de o mediere a Marilor Puteri. La 30 noiembrie, Mahmud al 11-lea 
a repudiat Convenţia de la Akkerman şi, la scurt timp după aceea, ţarul şi 
comandanţii săi militari au decis să pornească războiul. Au considerat în¬ 
deplinirea termenilor Convenţiei mai importantă în acel moment decît re¬ 
zolvarea internaţională a chestiunii greceşti. 

Rusia a declarat război Turciei la 26 aprilie 1828. Armatele ei au trecut 
Prutul la 7 mai şi au înaintat rapid către sud, neîntîlnind nici un fel de re¬ 
zistenţă semnificativă pînă la Dunăre. Au ocupat Bucureştii la 12 mai şi 
au asediat Brăila la 15 mai. Căderea Brăilei la 6 iunie a deschis drumul 


către sud, spre ceea ce părea a fi o victorie rapidă, însă apărarea turcă a 
rezistat, iar operaţiunile militare au fost oprite pînă în primăvara următoare. 

în timp ce luptele continuau la sud de Dunăre, Principatele au fost puse 
sub administraţie civilă provizorie condusă de contele Feodor Petrovici 
Pahlen, consilier privat al ţarului. Întrucît cei doi domnitori nu arătaseră 
cine ştie ce zel în îndeplinirea dorinţelor Rusiei, autorităţile ruseşti îi vor 
izgoni în mai, iar Pahlen îşi va asuma puteri aproape dictatoriale. Ambele 
ţări vor fi curînd năpădite de dregători ruşi de toate felurile. Sarcina ime¬ 
diată a acestei birocraţii numeroase şi greoaie era să asigure alimente ar¬ 
matei şi să întreţină liniile de aprovizionare. Ţarul i-a dat instrucţiuni lui 
Pahlen şi comandanţilor militari să nu aibă alt gînd decît victoria pe cîmpul 
de bătălie. Astfel, au fost rechiziţionate provizii, s-au fixat preţuri, au fost 


reduse exporturile şi chiar şi vistieriile celor două Principate au fost puse la 
dispoziţia armatei ruse. Nici boierii, nici altcineva nu au avut un cuvînt de 


spus în aceste chestiuni. Iama anului 1828/1829, coincizînd cu întreruperea 

operaţiunilor la sud de Dunăre şi încartiruirea în Ţara Românească a unui 
număr mare de trupe ruseşti, a fost deosebit de grea pentru populaţia lo¬ 
cală, iar nemulţumirea faţă de ocupaţia rusească a crescut în rîndurile tu¬ 
turor claselor sociale. Boierii aveau motive speciale de nemulţumire. 
Pahlen începuse să reorganizeze de capul său administraţia ţării. A intro¬ 
dus principii şi regulamente ce intrau în conflict cu modul indolent de gu¬ 
vernare practicat de către majoritatea boierilor şi nu s-a gîndit aproape deloc 
la sensibilităţile lor politice şi la bunăstarea lor economică. 20 

A 

In ciuda activităţii sale susţinute, Pahlen era văzut la Sankt Petersburg 
ca lipsit de fermitate, poate din cauza problemelor permanente de aprovi¬ 
zionare şi a opoziţiei îndîrjite manifestate de boieri faţă de administraţia 
provizorie. Pahlen a demisionat la 25 ianuarie 1829 şi a fost înlocuit cu 
generalul Piotr Jeltuhin, fostul guvernator militar al Kievului. Jeltuhin era 
un administrator energic, care a îndeplinit riguros instrucţiunile primite în 

legătură cu impulsionarea redactării unor noi regulamente administrative 

* 

pentru Principate. Ii lipsea însă talentul diplomatic al predecesorului său 
şi, foarte curînd, bruscheţea sa a făcut ca boierii şi înaltul cler să se înde¬ 
părteze de el. Neputinţa sa de a stabili o colaborare cu elementele de frunte 
ale societăţii româneşti, de care depindea realizarea ţelurilor ruseşti în Prin¬ 
cipate, a dus la demisia sa la 14 septembrie. 

Armatele ruse şi-au reluat înaintarea în iunie 1829. în iulie au realizat 
o operaţiune de rupere a apărării otomane din Munţii Balcani şi au ajuns 
în cîmpiile din Tracia răsăriteană. Oraşul Adrianopol a căzut la 20 august, 
iar Constantinopolul se afla la o depărtare de doar două-trei zile de marş. 
Turcii au cerut pace şi, renunţînd la obişnuita lor tactică de tergiversări, 
s-au grăbit să semneze tratatul final de pace, la 14 septembrie. 

Tratatul de la Adrianopol, care reglementa o mulţime de probleme afla¬ 
te de mai mult timp în dispută între Rusia şi Imperiul Otoman, s-a dove¬ 
dit o piatră de hotar în dezvoltarea politică şi economică a Principatelor. 21 
Sultanul a fost de acord, o dată în plus, să respecte prevederile tratatelor 
anterioare cu Rusia privitoare la Ţările Române, mai ales Tratatul de la 
Bucureşti şi Convenţia de la Akkerman. A recunoscut autonomia admi¬ 
nistrativă a Moldovei şi a Ţării Româneşti, a acceptat numirea pe viaţă a 
domnitorilor şi a afirmat că va restitui Ţării Româneşti fortăreţele turceşti 
de pe malul stîng al Dunării (vechile raiale Tumu, Giurgiu şi Brăila), pre¬ 
cum şi insulele de lîngă ele. Prevederile economice ale Tratatului au con 

20 I. C. Filitti, Principatele române de la 1828 la 1834, Bucureşti, 1934, pp. 25-26. 

21 Cu privire la negocierile finale pentru încheierea tratatului, vezi V. 1. Şercincl, 
Turtiia i Adrianopolskii mir 1829 g., Moscova, 1975, pp. 129-156. 

dus în timp la schimbări spectaculoase în producţia agricolă şi în comerţul 
exterior, întrucît turcii au renunţat la toate pretenţiile lor de aprovizionare 
a Constantinopolului de către Principate şi au recunoscut dreptul locuito¬ 
rilor Ţărilor Române de a comercializa liber toate mărfurile lor agricole 
şi industriale. Au fost, de asemenea, de acord să confirme noile statute ad¬ 
ministrative ale Principatelor, redactate sub supraveghere rusă. Ca o condi¬ 
ţie a retragerii trupelor lor din Principate, ruşii au obligat Turcia să plătească 
o compensaţie considerabilă. Se pare că se aşteptau la o staţionare îndelun¬ 
gată, întrucît au cerut o sumă cu adevărat imensă, pe care turcii nu ar fi 
putut-o plăti pe loc. Astfel, în felurite moduri. Tratatul a consolidat autori¬ 
tatea rusă asupra Principatelor, dar, în acelaşi timp, a venit în întîmpinarea 
aspiraţiilor boierilor reformatori de a scăpa de dominaţia otomană. Singu¬ 
rele vestigii ale suzeranităţii otomane au fost haraciul anual şi dreptul sul¬ 
tanului de a confirma alegerea domnitorilor. 


GUVERNARE RAŢIONALĂ 

Ocupaţia rusă a adus schimbări majore în viaţa publică din Principate. 
De o importanţă crucială a fost introducerea unei noi legi fundamentale 
pentru fiecare dintre ele, Regulamentul Organic, care a oferit cadrul unei 
guvernări riguroase şi eficiente. Dar raţiunile dregătorilor ruşi erau departe 
de a fi altruiste. Ei au promovat ordinea şi eficienţa, ce trebuiau asigurate 
de către clasele avute, drept calea cea mai sigură de realizare a obiectivelor 
lor pe termen lung în Principate. 

Ţarul Nicolae l-a însărcinat pe contele Pavel Kiseleff, ofiţer energic 
şi administrator luminat, care se distinsese în războaiele napoleoniene şi 
în conflictul de curînd încheiat, ca reprezentant al său în Principate, cu res¬ 
ponsabilitatea de a aplica prevederile Tratatului de la Adrianopol. Kiseleff 
n-a pregetat nici o clipă şi s-a apucat de treabă. In ziua sosirii sale la Bucu¬ 
reşti, la 24 noiembrie 1829, s-a întîlnit cu Divanul. Recunoscînd faţă de 
boierii adunaţi în Divan că multe dintre plîngerile lor împotriva fostei ad¬ 
ministraţii militare fuseseră justificate, i-a asigurat că va acţiona diferit de 
predecesorii săi. Această declaraţie era de natură să-i liniştească pe boieri. 
Cu toate că titlul oficial al lui Kiseleff era de preşedinte plenipotenţiar al 
Divanului, era, de fapt, deşi nu cu numele, domn al fiecăruia dintre cele 
două Principate. 

A 

In timpul mandatului său, care a durat pînă în 1834, Kiseleff a folo¬ 
sit puterile sale aproape nelimitate pentru a reorganiza viaţa politică şi 

economică în conformitate cu principiile acceptate ale vremii. Cu toate 
că multe dintre actele sale păreau la vremea aceea revoluţionare, nu a avut 
nici o intenţie să răstoarne ordinea socială stabilită. 22 A încercat, de fapt, 
să o perpetueze definind precis drepturile şi obligaţiile tuturor claselor 
şi asigurînd aparatul administrativ şi legal necesar aplicării lor. Spre de¬ 
osebire de predecesorul său, a vrut cu tot dinadinsul să înţeleagă ţările 
ale căror instituţii fusese chemat să le revizuiască. Astfel a adunat o co¬ 
lecţie vastă de documente, datînd din secolul al XVI-lea pînă la zi, şi a 
solicitat participarea activă a boierilor de frunte, mai tineri, la munca sa. 
S-a orientat bine. Mihai Sturdza, Barbu Ştirbei, Gheorghe Bibescu, toţi 
viitori domni, precum şi Ion Cîmpineanu, un reformator de frunte, s-au 
aflat printre sfetnicii săi cei mai apropiaţi. 

Kiseleff nu-şi putea permite luxul de a aştepta intrarea în vigoare a 
noilor legi şi instituţii. La sosire a găsit Principatele într-o situaţie aproape 
disperată în urma ocupaţiei militare: bolile bîntuiau necontrolat; domnea 
foametea; aparatul administrativ şi finanţele erau total dezorganizate, iar 
inventarul viu de animale de povară, de care depindeau ţăranii pentru arat 
şi transport, fusese primejdios sărăcit. A luat, de aceea, măsuri imediate 
pentru stăvilirea ciumei ce izbucnise în 1828. A numit comisii sanitare la 
Bucureşti şi la laşi, pentru a coordona eforturile din fiecare Principat, a 
înfiinţat spitale şi a trimis medici în zonele cele mai afectate de molimă, 
a impus o carantină strictă de-a lungul Dunării. 23 Aceste măsuri au dat 
rezultate şi, în primăvara anului 1830, nu s-au mai raportat cazuri noi dc 
îmbolnăvire. Pentru a rezolva lipsa critică de alimente, Kiseleflf a adus grî- 
ne de la Odessa şi, ca o măsură pe termen lung, începînd cu 1830, a or¬ 
donat ca o parte din fiecare recoltă să fie depozitată ca rezervă. A iniţiat 

o reformă fiscală, abolind statutul de scutelnic şi de posluşnic, o măsură 

* 

care a adăugat circa 40 000 de familii pe rolurile fiscale. In pregătirea unei 
reorganizări cuprinzătoare a finanţelor şi a sistemului administrativ şi ju¬ 
decătoresc, a întreprins un recensămînt general al populaţiei în 1831. Pro¬ 
blemele agriculturii însă s-au dovedit de nerezolvat şi Kiseleff s-a văzut 
nevoit să mărturisească faptul că nu putea face aproape nimic pentru solu¬ 
ţionarea acestor chestiuni complexe înainte de adoptarea unei legislaţii 
cuprinzătoare cu privire la agricultură. 

Realizarea cea mai importantă a lui Kiseleff a fost elaborarea unei legi 
fundamentale, de fapt cîte o constituţie, pentru fiecare Principat. Aceste 

22 V. I. Grosul, Reformî v dunaiskih kniajeţvah i Rossiia (20-30 godî XIX veka\ 
Moscova, 1966, pp. 200-237. 

23 D. Panzac, La Peste dans L'Empire Ottoman, 1700-1850 , Louvain, 1985, 
pp. 459-460. 

Regulamente Organice au fost produsul unei cooperări strînse între auto¬ 
rităţile ruse şi boierii români. 

A 

In iama anului 1828/1829, în timp ce războiul se afla în plină desfă¬ 
şurare, la Sankt Petersburg se discutau în amănunţime directivele pentru 

elaborarea Regulamentelor. Printre românii care au participat la discuţii s-a 

* 

aflat Mihai Sturdza, care îi reprezenta pe marii boieri. In mai 1829, ţarul 
a aprobat liniile directoare, iar în iulie o comisie compusă din patru bo¬ 
ieri din Ţara Românească şi patru din Moldova, jumătate din ei fiind aleşi 
de Divane şi cealaltă jumătate de către preşedinţii plenipotenţiari ai aces¬ 
tora (Kiseleff), au început să-şi îndeplinească misiunea de redactare a Re¬ 
gulamentelor. Aveau două îndatoriri principale: să reformeze instituţiile 
fără să dea peste cap structurile fundamentale şi să elimine, în măsura po¬ 
sibilului, diferenţele instituţionale dintre cele două Principate. Definitivate 
în martie 1830, proiectele au fost trimise la Sankt Petersburg, unde altă 
comisie, constituită din trei ruşi şi doi români (Mihai Sturdza pentru Mol¬ 
dova şi Alexandru Vilara, mare boier, pentru Ţara Românească), le-a exami¬ 
nat şi a operat schimbări minore. Au fost supuse apoi discuţiei Obşteştilor 
Adunări Extraordinare de la Bucureşti şi de la Iaşi, în a căror componenţă 
se aflau mari boieri. Adunarea din Ţara Românească a aprobat textul Re¬ 
gulamentului în mai 1831, iar acesta a intrat în vigoare la 1 iulie acelaşi 
an, în timp ce Obşteasca Adunare din Moldova a adoptat textul în octom¬ 
brie, Regulamentul intrînd în vigoare la 1 ianuarie 1832. Kiseleff, care cu¬ 
noştea bine tactica otomană a tergiversărilor, nu s-a mai deranjat să aştepte 
aprobarea Regulamentelor de către sultan, aşa cum cerea Tratatul de la 
Adrianopol, şi a procedat la aplicarea lor imediată. 

Regulamentele Organice (numite astfel, în parte, pentru a evita terme¬ 
nul de „constituţie 41 , ce avea conotaţii revoluţionare la Sankt Petersburg) 
aveau ca obiectiv general consolidarea ordinii sociale existente şi menţine¬ 
rea privilegiilor boierilor. 24 Acestea au perpetuat predominanţa boierilor 
în viaţa politică, recunoscîndu-le dreptul exclusiv de a fi reprezentaţi în 
noul legislativ, acordîndu-le funcţii conducătoare în administraţia centrală, 
scutindu-i de dări şi confirmîndu-le drepturile de proprietate asupra moşi¬ 
ilor lor. Dar autorii Regulamentelor s-au simţit constrînşi, de asemenea, 
să accepte cel puţin o participare limitată a clasei mijlocii în conducerea 
treburilor ţării şi au considerat înţelept să creeze un climat mai favorabil 

24 Pentru o analiză detaliată a Regulamentelor Organice, vezi Filitti, Principatele 
Române de la 1828 la 1834, pp. 101-222. O ediţie critică a Regulamentelor a fost pre¬ 
gătită de P. Negulcscu şi G. Alexianu, Regulamentele Organice ale Valahiei şi Moldovei, 
Bucureşti, 1044. 

pentru dezvoltarea activităţilor economice ale acesteia. O astfel de indul¬ 
genţă nu s-a extins, totuşi, şi la ţărănime, a cărei stare economică şi socială 
a rămas tot atît de precară ca şi înainte. Regulamentele au introdus şi schim¬ 
bări drastice în fiecare ramură a administraţiei din Principate. Vechile prac¬ 
tici şi instituţii au fost modificate sau abolite, dat fiind că funcţiile politice, 
juridice şi fiscale ale guvernului au devenit mai ordonate şi mai bine orga- 

A 

nizate. In felul acesta, aspiraţiile mult aşteptate ale boierilor reformatori au 
fost îndeplinite cel puţin în parte, iar tranziţia de la formele esenţial me¬ 
dievale la cele modeme a devenit o trăsătură caracteristică a vieţii publice 
în anii ’30 şi ’40 ai secolului al XlX-lea. 

Regulamentele au introdus inovaţii cruciale în administraţia publică. 
Unul dintre principiile călăuzitoare a fost separarea puterilor. Obişnuita Ob¬ 
ştească Adunare a fost învestită cu autoritatea legislativă, aprobarea pre¬ 
alabilă a acesteia fiind necesară înainte ca un proiect să fie legiferat. Chiar 
dacă Adunarea nu avea puterea să iniţieze legi, ea putea să prezinte obser¬ 
vaţiile sale domnitorului, cel puţin în ultimă instanţă, şi să aducă plînge- 
rile ţării în atenţia suzeranului şi a puterii protectoare (Imperiul Otoman 
şi, respectiv, Rusia). Nu era în nici un caz un organ reprezentativ, ci, mai 
curînd, instrumentul unei elite restrînse, hotărîtă să-şi menţină privilegiile. 
Aleasă pe o perioadă de cinci ani, aceasta era constituită în Ţara Româ¬ 
nească din Mitropolitul Bisericii Ortodoxe, ca preşedinte; episcopii de Rîm- 
nic, Buzău şi Argeş; 20 de boieri de rangul întîi; 18 boieri, aleşi la nivel 
de judeţe, însumînd 42 de deputaţi. Drepturile de vot erau extrem de limi¬ 
tate: 70 de mari boieri alegeau 20 de deputaţi, iar 3 000 de boieri de rangul 
al doilea şi al treilea alegeau 18 deputaţi. Cele patru înalte feţe bisericeşti 
intrau de drept în compunerea Adunării. Obşteasca Adunare a Moldovei 
era organizată în acelaşi fel. Compoziţia şi funcţiile celor două Adu¬ 
nări erau mai precis definite decît în cazul predecesoarelor lor din seco¬ 
lul al XVIII-lea şi, într-un fel, reprezentau o tranziţie între Divanul domnesc 
al vechiului regim şi Parlamentul de la sfirşitul secolului al XlX-lea. 

Regulamentele menţineau tradiţia unui executiv puternic. Domnitorul 
îşi păstra astfel prerogative considerabile, în ciuda încălcărilor de către le¬ 
gislativ şi rămînea o figură-cheie în sistemul politic. Ca şef al ramurii exe¬ 
cutive a administraţiei, el numea şi revoca miniştri şi alţi dregători, care 
erau astfel răspunzători faţă de el şi nu faţă de Obşteasca Adunare. Cu toa¬ 
te că era obligat să împartă puterea legislativă cu Adunarea, era singurul 
îndrituit să introducă proiecte de legi şi era necesar acordul său ca proiec¬ 
tul să treacă prin legislativ pentru a deveni lege. Continua să fie reprezen¬ 
tantul claselor de sus, pentru că era ales pc viaţă dintre marii boieri de către 

Obşteasca Adunare Extraordinară, constituită în cea mai mare parte din 
boieri. Reprezentată de către delegaţii breslelor de meşteşugari şi negus¬ 
tori, clasa de mijloc participa la decizii, dar se bucura de o mică influenţă. 

Sistemul judecătoresc a fost supus unei reorganizări profunde de la 
nivel sătesc pînă la Divanul domnesc. Cu toate că era separat de execu¬ 
tiv — pe temeiul că justiţia la nivelul individului putea fi astfel mai bine 
administrată —Judecătorii continuau să fie răspunzători faţă de domni¬ 
tor; acesta îi numea pe termene de trei ani, reînnoibile, şi putea să-i desti¬ 
tuie după cum îi dictau interesele. Totuşi, Regulamentul Organic declara 
că inamovibilitatea judecătorilor este de dorit în cel mai înalt grad, prevă- 
zînd introducerea acestui principiu în decurs de zece ani. La nivel local, 
sătesc, au fost instituite judecătoriile de împăciuire, compuse din preot 
şi trei juraţi, aleşi de către săteni pentru a rezolva cazurile minore. Tribuna¬ 
lele provinciale, unul pentru fiecare judeţ, au devenit curţi de primă instan- 

* 

ţă. In Ţara Românească, apelurile puteau fi făcute la Divanul judecătoresc 
din Bucureşti, iar în Moldova, la Divanul de apelaţie din Iaşi. Forul suprem 
de apel era înaltul Divan domnesc, ale cărui decizii erau socotite definitive. 
Această stipulaţie a pus capăt litigiului uneori interminabil pe care l-a per¬ 
mis obiceiul pămîntului potrivit căruia un reclamant care a pierdut un pro¬ 
ces sub un domnitor putea să-l redeschidă sub următorul. Noul procedeu 
era o binefacere pentru activitatea economică întrucît stabiliza relaţiile 
de proprietate şi asigura valabilitatea contractelor comerciale şi financiare. 

Administraţia guvernamentală s-a extins şi a devenit mai precis struc¬ 
turată. Trăsătura cea mai izbitoare a fost tendinţa de centralizare, care era 
evidentă peste tot. Pentru a-1 ajuta pe domnitor, s-a creat Sfatul Adminis¬ 
trativ Extraordinar, de fapt un consiliu de miniştri, compus din şase înalţi 
funcţionari ai Executivului (Internele, Finanţele, Afacerile Străine, Jus¬ 
tiţia, Cultele şi Armata). Competenţa lor se extindea la nivelul întregii ţări 
şi, astfel, încetaseră să existe acele înalte posturi administrative din trecut 
ca Ban al Craiovei în Tara Românească sau de Mare Vornic de Tara de 
Sus sau Ţara de Jos în Moldova, care fuseseră numiţi în secolul al XVl-lea 
şi îşi exercitaseră autoritatea (în special judecătorească) doar asupra unor 
porţiuni din Principat. La nivel local, judeţele şi plăşile (ocoale în Mol¬ 
dova) au rămas în mare parte intacte şi erau administrate de ocîrmuitori 
şi, respectiv, subocîrmuitori, în Ţara Românească (ispravnici şi privighetori 
în Moldova), toţi fiind aleşi dintre boieri. Aceste oficialităţi nu mai erau 
înlocuite în fiecare an şi nu mai exercitau puteri judecătoreşti, aşa cum 
tăcuseră în secolul al XVIIl-lea şi la începutul secolului al XlX-lea. Ele 
însă slujeau după bunul plac al domnitorului, care le numea pe un termen 
de trei ani şi putea să le demită orieînd. 



206 


ROMÂNII, 1774-1866 


Autorităţile centrale supravegheau şi treburile săteşti prin reprezentanţi, 
numiţi pîrcălab de sat în Ţara Românească şi vomicel în Moldova. Cu toate 
că responsabilităţile lor erau în primul rînd fiscale — să asigure că diver¬ 
sele dări locale erau strînse la timp şi plătite după cuviinţă —, ca reprezen¬ 
tanţi ai domnitorului aveau o influenţă mai largă. La sate, sfaturile bătrinilor 
alese ca şi în trecut de capii de familie se ocupau de cazurile minore, coti¬ 
diene. Dar aceste activităţi nu reprezentau autoguvernare, deoarece comuna 
rurală ca persoană juridică nu apăruse încă. Cîrmuirea satului rămăsese sub 
tutela ocîrmuitorilor judeţelor şi a moşierilor locali, întrucît aceştia aveau 
puterea de a confirma alegerea bătrinilor. 

La oraşe, autonomia completă a continuat să ocolească clasa de mijloc, 
dat fiind că administraţia centrală continua să ţină sub strictă supraveghere 
administraţia urbană: Adunarea Obştească a Principatului alegea preşedin¬ 
tele sfatului orăşenesc, iar domnitorul numea un ispravnic „care să apere 
interesele statului 41 . Totuşi, negustorii şi meşteşugarii de frunte cîştigau 
teren. Prin corporaţiile breslelor lor, care îi alegeau pe cei cinci membri ai 
sfatului orăşenesc, îşi asumau responsabilitatea administrării treburilor co¬ 
tidiene ale oraşului lor. 

Regulamentele Organice au conferit o nouă eficienţă sistemului fiscal 
şi au dat posibilitatea fiecărui Principat să-şi formuleze, chiar dacă nu să 
aplice deplin, propria sa politică fiscală. 25 Structura fiscală a fost simpli¬ 
ficată prin înlocuirea numeroaselor dări indirecte — rusumaturi şi huzme- 
turi — şi a taxelor percepute de vătafi — havaieturi — printr-o singură 
capitaţie pe familie. S-au desfiinţat liuzii ca şi răspunderea colectivă pen¬ 
tru plata dărilor, dat fiind că acum povara birurilor rămînea pe umerii con¬ 
tribuabililor individuali. Totuşi, anumite categorii ale populaţiei, mai ales 

A 

boierii şi clerul, erau scutite de impozitarea obişnuită. In afară de capita¬ 
ţie, vistieria statului continua să-şi obţină veniturile din minerit, din tarife 
pe comerţul exterior, dintr-o parte a veniturilor mănăstireşti şi din patenta 
impusă negustorilor şi meşteşugarilor. Prin desfiinţarea vistieriei personale 
a domnului, ale cărui fonduri se amestecau adesea cu cele ale statului, şi 
prin introducerea unor metode modeme de contabilitate, noua vistierie a 
procedat la asigurarea unei administrări sistematice a finanţelor în ambele 
Principate. (Ca o compensaţie pentru pierderea acestor venituri. Adunarea 
i-a acordat domnului o listă civilă.) Poate că cea mai importantă inovaţie 
în materie de fiscalitate a fost adoptarea unor proceduri modeme de for¬ 
mare a bugetului. S-a introdus bugetul anual bazat pe estimarea veniturilor 

25 Filitti, Principatele Române de la 1828 la 1834, pp. 139-157. 

şi cheltuielilor, elaborat de către Executiv şi aprobat de Obşteasca Adu¬ 
nare. Regulamentele Organice au iniţiat încercări modeste de a folosi poli¬ 
tica fiscală pentru stimularea economiei, dat fiind că au fost abolite multe 
tarife interne şi s-a prevăzut înfiinţarea unei bănci naţionale. în schimb, 
nu s-a înregistrat cine ştie ce progres în stabilizarea monedei naţionale, din 
cauza opoziţiei permanente a otomanilor faţă de crearea unui sistem mo¬ 
netar naţional. 

Regulamentele Organice au accelerat subordonarea Bisericii Ortodoxe 
faţă de stat. Cu toate că Regulamentele Organice au sporit ordinea şi efi¬ 
cienţa cu care se rezolvau treburile bisericii, acestea ofereau domnitorului 
şi dregătorilor săi şi mai multe prilejuri de a se amesteca în chestiuni ecle¬ 
ziastice, prin extinderea şi oficializarea puterilor lor de control. Regula¬ 
mentele Organice reglementau alegerea mitropoliţilor şi a episcopilor (pe 
lîngă înaltul cler luau parte şi boierii de rangul întîi, iar domnitorul confir¬ 
ma alegerea făcută) şi prescriau normele de selectare a preoţilor şi a egu¬ 
menilor (domnitorul avea ultimul cuvînt). S-a adîncit separaţia bisericii de 
stat (sau, mai curînd, cea dintre factorul religios şi cel laic). Cu toate că 
mitropoliţii şi episcopii au rămas stăpîni în eparhiile lor în probleme spi¬ 
rituale, participarea lor la treburile obşteşti s-a redus drastic. O dată cu des¬ 
fiinţarea Divanului domnesc, aceştia şi-au pierdut puterile judecătoreşti 
şi administrative, păstrîndu-şi doar locul în Obşteasca Adunare. Au pierdut 
şi puterea de a dispune după bunul plac de proprietăţile şi veniturile epar¬ 
hiei lor. Sub vechiul regim, domnitorul intervenea în astfel de chestiuni 
doar atunci cînd era în căutarea unei contribuţii extraordinare, dar acum, 
potrivit Regulamentelor, pămînturile bisericeşti puteau fi arendate doar 
în urma unei licitaţii în cadrul Adunării legislative, iar un comitet format 
din clerici şi mireni a fost împuternicit să decidă cît trebuie să contribuie 
eparhiile la acţiunile de caritate. Răspunderea directă pentru supravegherea 
tuturor acestor probleme şi pentru coordonarea politicii de stat faţă de bi¬ 
serică îi revenea unui logofăt al credinţei, care era omul domnitorului. Aces¬ 
ta trebuia să se asigure că întreg clerul se conforma noii legislaţii şi că se 
abţinea să intervină în administraţia publică, intruziune interzisă în mod 
specific de Regulamente. A sporit dependenţa financiară a bisericii faţă de 
stat. Preoţii primeau un fel de salariu din partea statului, în valoare de două 
parale pentru fiecare leu plătit de către enoriaşii lor (100 parale = 1 leu), 
dar ei au continuat să primească grosul venitului lor din partea moşierilor, 
care erau obligaţi să le asigure pămînt, şi din partea sătenilor, care le asigurau 
forţa de muncă şi plăteau taxe în schimbul efectuării ceremoniilor reli¬ 
gioase necesare. 

Una peste alta, Regulamentele Organice au deschis calea spre o pro¬ 
fundă schimbare în Principate. Acestea au sporit spiritul de previziune al 
administraţiei, în special în problemele fiscale, şi astfel s-au asigurat garan¬ 
ţii mai ferme decît înainte pentru investiţii şi contracte, condiţii esenţiale 
ale progresului economic. Ele au grăbit, de asemenea, unirea Moldovei cu 
Ţara Românească, înzestrîndu-le cu instituţii aproape identice şi acordînd 
locuitorilor lor cetăţenie comună. Totuşi, în ciuda acestor inovaţii, Regu¬ 
lamentele Organice nu au constituit o ruptură bruscă cu trecutul. Mai cu- 
rînd, în multe domenii ale vieţii publice, ele au amplificat idei şi proiecte — 
precum o administrare raţională a finanţelor — avansate de boierii refor¬ 
matori în deceniile precedente. Concentrarea puterii în mîinile domnitorului 
şi extinderea birocraţiei centrale pe seama administraţiei locale şi regionale 
corespundeau unor tendinţe în curs de desfăşurare. 

Ruşii au continuat să ocupe Principatele şi după adoptarea Regulamen¬ 
telor Organice sub pretextul că guvernul otoman nu plătise despăgubirea 
prevăzută în Tratatul de la Adrianopol. în realitate, ţarul şi consilierii săi 
doreau să-l păstreze pe Kiseleff şi personalul său la faţa locului pentru 
a supraveghea aplicarea Regulamentelor. Ei au sprijinit aceste constituţii 
mai ales pentru a dobîndi simpatia boierilor şi, prin aceasta, pentru a conso¬ 
lida poziţia predominantă a Rusiei în Ţările Române. Tratamentul acordat 
Moldovei şi Ţării Româneşti corespundea cu noua politică faţă de Impe¬ 
riul Otoman, care punea accentul pe dominaţia paşnică şi nu pe conflict, 
drept calea cea mai eficientă de a menţine stabilitatea în regiune şi de a 
evita complicaţiile internaţionale. Ţarul a respins ca atare propunerile dc 
a anexa Principatele. El a preferat să menţină un protectorat asupra lor, fo¬ 
losind domnitorii pentru a păstra ordinea, iar pe consuli pentru a se asi¬ 
gura că interesele Rusiei vor fi bine servite. 

Un simplu protectorat, totuşi, nu coincidea cu obiectivele lui Kiseleff. 
Acesta a încercat să convingă Ministerul de Externe de la Sankt Peters- 
burg şi pe prietenul său Aleksei Orlov, care a fost numit ambasador la 
Constantinopol în 1833, că interesele Rusiei cereau încorporarea Princi¬ 
patelor şi extinderea frontierelor Rusiei pînă la Dunăre. 26 Doar în felul 
acesta, argumenta el, Rusia putea fi sigură că-şi va menţine influenţa asu¬ 
pra creştinilor din Răsărit, care priveau tradiţional spre ea pentru a do¬ 
bîndi protecţie împotriva turcilor. Kiseleff era sigur că, dacă Rusia şi-ar 
putea prelungi ocupaţia în Principate, pentru cel puţin zece ani, Marile 
Puteri s-ar obişnui cu această situaţie, iar anexarea ar fi în consecinţă o 

26 A. P. Zablotskii-Desiatovskii, GrafP. D. Kiselev i evo vremia , Sankt Petcrsbui'n, 
1882, I, p. 415, şi IV, pp. 90-98. 

simplă formalitate. Cererea lui imperioasă s-a bucurat de puţină atenţie la 
Sankt-Petersburg, Curtea menţinîndu-se la planul său de a exercita un pro¬ 
tectorat şi a cultivat relaţii prieteneşti cu Austria, principalul său rival în 
Principate. 

Ocupaţia în Ţările Române a luat sfîrşit ca urmare a îmbunătăţirii rela¬ 
ţiilor dintre Rusia şi Imperiul Otoman. Politica de conciliere a ţarului la 
care s-a adăugat ameninţarea militară la adresa sultanului exercitată de că¬ 
tre puternicul conducător al Egiptului, Mohamed Aii, au condus la un nou 
tip de relaţii, oficializat prin Tratatul de la Unkiar-Skelessi (8 iulie 1833). 
Prin stabilirea a ceea ce a fost în realitate un protectorat rusesc asupra Im¬ 
periului Otoman, tratatul a garantat în mod satisfăcător interesele ruseşti 
în Principate, ceea ce a făcut ca anexarea acestora să nu mai fie necesară. 
Tratatul a fost urmat de Convenţia de la Sankt Petersburg (29 ianuarie 
1834), prin care sultanul a aprobat Regulamentele Organice, iar ţarul a pro¬ 
mis să evacueze Principatele în termen de două luni de la publicarea hati¬ 
şerifului prin care se puneau în aplicare prevederile Convenţiei. Kiseleff 
s-a întors în Rusia în aprilie, iar sub succesorul său, generalul Feodor Mir- 
kovici, administraţia rusească a luat sfîrşit, iar guvernarea Principatelor 
a fost încredinţată unor noi domnitori — Alexandru Ghica în Ţara Româ¬ 
nească şi Mihai Sturdza în Moldova. La începutul lui septembrie 1834, 
Mirkovici şi trupele ruseşti rămase, cu excepţia unei mici garnizoane de 
la Silistra, pe Dunăre, au părăsit Ţările Române. 


PRACTICA POLITICĂ 


A 

Intre sfxrşitul ocupaţiei ruse şi izbucnirea revoluţiei de la 1848, socie¬ 
tatea românească a fost într-o stare de flux. A fost o perioadă de ciudate 
juxtapuneri. Rămăşiţe ale suzeranităţii otomane au supravieţuit alături de 
tendinţa către independenţă; guvernarea reprezentativă a cîştigat teren, 
chiar dacă amestecul rus s-a intensificat; tradiţia răsăriteană a continuat 
să se confrunte cu inovaţia apuseană. Contraste izbitoare se manifestau 
pretutindeni — în îmbrăcăminte, în limbă şi în obiceiuri. 

Viaţa politică a perioadei stă mărturie unei speranţe şi unei nelinişti ge- 


A _ _ 

nerale. In Ţara Românească, domnitorul Alexandru Ghica (1834—1842) s-a 
aflat în permanenţă în conflict cu diplomaţii ruşi, pe de o parte, şi cu bo¬ 
ierii din Obşteasca Adunare, pe de altă parte. Situaţia sa a devenit cu atît 
mai delicată cu cît fusese numit domn, aşa cum ceruse Rusia, şi nu ales, 
aşa cum prevedeau Regulamentele Organice. Fusese înscăunat la vîrsta 

de 38 de ani, recomandat de merite deosebite. In timpul domniei fratelui 
său, Grigore Ghica, a dobîndit o experienţă administrativă valoroasă într-un 
număr de posturi înalte, iar mai tîrziu a devenit un colaborator apropiat 
al lui Kiseleff. Totuşi, ca domnitor, s-a simţit frustrat de incapacitatea de 
a conduce ţara aşa cum gîndea că o cere tradiţia. Mîndru de familia sa, care 
dăduse ţării nu mai puţin de şapte domnitori, s-a simţit iritat de tutela Ru¬ 
siei, întrucît nu putea lua nici o măsură serioasă fără aprobarea consulu¬ 
lui rezident. Dorea să fie un domnitor pămîntean, care să se ridice deasupra 
partidelor, dar ideea sa de conducător puternic, realizînd o cooperare cu 
boierii liberali şi patrioţi din Obşteasca Adunare, s-a dovedit imposibilă. 

Necazurile lui Ghica cu boierii au venit atît de la stînga, cît şi de la 
dreapta şi îşi găsesc originea, parţial, în suspiciunea marilor boieri că dom¬ 
nitorul ar fi fost mai curînd interesat în sporirea propriilor sale puteri decît 
în apărarea privilegiilor clasei sale, o acuzaţie nu lipsită de temei. Dar dispu¬ 
tele lor s-au iscat şi din natura Regulamentelor, care plasaseră cei doi mîndri 
rivali faţă în faţă — un domn suveran şi o Adunare suverană — fără o 
definire adecvată a puterilor pe care le deţineau. 

Caracteristică relaţiilor dintre Ghica şi boieri a fost disputa asupra aşa-nu- 
mitului „articol adiţional 41 al Regulamentului. 27 De-a lungul negocierilor 
cu turcii din 1833 privind confirmarea Regulamentelor, reprezentanţii Ru¬ 
siei adăugaseră o clauză care, într-adevăr, împiedica domnitorii şi Aduna¬ 
rea să modifice Regulamentele fără aprobarea expresă a guvernului rus 
şi a guvernului otoman. Astfel, libertatea Adunării şi a domnitorului de a 
legifera a fost grav subminată, iar puterea Rusiei de a interveni în toate do¬ 
meniile vieţii publice a fost spectaculos sporită. Cînd articolul adiţional 
a fost adus în faţa Adunării pentru ratificare, majoritatea boierilor l-a res¬ 
pins, după o furtunoasă dezbatere desfăşurată în lunile iunie-iulie 1837. 
Doar presiunile extreme din partea Rusiei şi a Turciei, sub forma unui fir¬ 
man, emis de către sultan, dar redactat la Sankt Petersburg, ordonînd Adu¬ 
nării să aprobe imediat respectivul articol, a pus capăt opoziţiei boierilor. 
La 21 mai 1838, Adunarea s-a conformat în silă. Rusia triumfase, dar cu 
preţul îndepărtării boierilor liberali, care aveau să formeze nucleul gene¬ 
raţiei antiruse de la 1848. 

Opoziţia din Adunare a luat o întorsătură radicală la sfîrşitul anilor ’30 
ai secolului al XlX-lea. Conduşi de Ion Cîmpineanu (1798-1863), un cam¬ 
pion plin de entuziasm al independenţei atît faţă de Rusia, cît şi faţă de 
Imperiul Otoman, boierii liberali, care formaseră o partidă naţională în 

27 1. C. Filitti, Domniile române sub Regulamentul Organic, 1834-1848, Bucureşti, 
1915, pp. 38-58. 

Adunare, au redactat o declaraţie afirmînd deschis hotărîrea de a apăra 
suveranitatea română împotriva încălcărilor din exterior şi de a face din 
nou din Ţara Românească o ţară liberă şi independentă. 28 Ei au negat le¬ 
gitimitatea unui domnitor (Ghica) care fusese „impus“ ţării printr-un fir¬ 
man otoman şi au respins valabilitatea legii fundamentale (Regulamentele 
Organice), care fusese elaborată în timpul ocupaţiei străine şi ratificată de 
către o Adunare naţională aleasă într-un mod arbitrar. Ei au denunţat, de 
asemenea, continua vasalitate faţă de Imperiul Otoman şi au cerut alege¬ 
rea liberă a unui domnitor ereditar, al cărui prim act trebuia să fie asigu¬ 
rarea independenţei ţârii şi recunoaşterea suveranităţii sale de către Marile 
Puteri. Cîmpineanu, care era alesul lor ca domnitor, şi Felix Colson, un 
fost ataşat pe lîngă Consulatul francez de la Bucureşti, au purces la redac¬ 
tarea unei constituţii liberale pentru noul şi independentul stat, care pre¬ 
vedea votul universal şi emanciparea clăcaşilor. Conştient că nu se putea 
realiza decît prea puţin fără un sprijin internaţional, Cîmpineanu s-a dus 
în 1839 la Constantinopol, Paris şi Londra, pentru a pleda cauza boierilor 
liberali, în sensul unei schimbări a statutului Principatelor. 29 Totul a fost 
în zadar. S-a compromis în ochii Rusiei şi Turciei şi, la reîntoarcerea acasă, 
a fost surghiunit la o mănăstire pînă în 1841. 

Soluţii chiar mai radicale pentru problemele politice şi sociale ale Prin¬ 
cipatelor au venit din partea unui grup secret, mic, condus de către Dimi- 
trie Filipescu (1808-1843), un mare boier, care obţinuse licenţa în drept 
la Paris. 30 Poziţia lor în problema independenţei era asemănătoare cu aceea 
a Partidei Naţionale, dar în problemele reformei politice şi sociale ei mer¬ 
geau mult mai departe: emanciparea clăcaşilor, prin împroprietărire şi acor¬ 
darea doar a unei despăgubiri simbolice pentru moşier; desfiinţarea tuturor 
rangurilor şi privilegiilor şi egalitatea tuturor cetăţenilor în faţa legii; înlo¬ 
cuirea statului boieresc printr-o republică democratică. Filipescu, la fel ca 
şi Cîmpineanu, a recunoscut imposibilitatea atingerii oricăruia dintre obiec¬ 
tivele sale atîta vreme cît Imperiul Otoman şi Rusia îşi exercitau stăpîni- 
rea. Punîndu-şi speranţele în izbucnirea unei noi crize internaţionale în 
Orientul Apropiat, care să tulbure statu-quoul, el a salutat războiul tur- 
co-egiptean din 1840, considerîndu-1 providenţial. Părea să se deschidă 
calea pentru o implicare britanică şi franceză activă în problemele otomane 
şi chiar să se realizeze o împărţire teritorială a Imperiului, ceea ce, după 

28 C. Bodea, Lupta românilor pentru unitatea naţională, 1834-1849, Bucureşti, 
1967, pp. 17-18, 216-224. 

29 C. Vlăduţ, Ion Cîmpineanu, Bucureşti, 1973, pp. 163-175. 

10 G. Zâne, Le mouvement revolutionnaire de 1840, Bucureşti, 1964, pp. 55-94. 

părerea lui Filipescu, ar fi adus libertatea, în cele din urmă, popoarelor 
subjugate. Dar întreaga sa activitate a fost brusc întreruptă de arestarea 
şi încarcerarea sa în 1840. Descoperirea unor asemenea conspiraţii şi înăs¬ 
prirea relaţiilor dintre Ghica şi boierii din Adunare, care a condus la de¬ 
nunţuri repetate împotriva sa la Sankt Petersburg şi Constantinopol, au 
convins în cele din urmă guvernele rus şi otoman că domnitorul era inca¬ 
pabil să menţină ordinea şi să le promoveze interesele. Astfel, l-au înlă¬ 
turat de la domnie în octombrie 1842. 

Gheorghe Bibescu, succesorul lui Ghica, era unul dintre cei mai înstă¬ 
riţi boieri din ţară şi fusese ales de Obşteasca Adunare Extraordinară, aşa 
cum se stipula de către Regulamentul Organic. Dar relaţiile sale cu un le¬ 
gislativ dominat de către boieri nu erau mai plăcute decît acelea pe care 
le avusese predecesorul său şi acest lucru avea în esenţă aceleaşi motive. 
Întrucît lupta nu dădea nici un semn că s-ar domoli, mulţi boieri, atît con¬ 
servatori, cît şi liberali, au început să-şi pună problema dacă sistemul inau¬ 
gurat de Regulamentul Organic era potrivit societăţii din Ţara Românească. 
Pentru a contracara opoziţia, Bibescu şi-a întors privirile din ce în ce mai 
mult către Rusia. Cu aprobarea Sankt Petersburgului şi înarmat cu un fir¬ 
man din partea sultanului, ce confirma drastica sa acţiune, Bibescu a pro¬ 
rogat sine die Adunarea şi a domnit prin decrete din martie 1844 pînă în 
decembrie 1846. Şi-a asigurat sprijinul Rusiei, lucrînd în strînsă legătură 
cu consulul acesteia la Bucureşti. 

Anii de domnie personală a lui Bibescu au fost productivi şi sugestivi 
în privinţa a ceea ce a intenţionat să facă pentru a duce ţara sa mai aproape 
de standardele europene de civilizaţie. Acceptînd ideea că prosperitatea 
unei naţiuni depinde de comerţ, a luat măsuri viguroase pentru a îmbună¬ 
tăţi drumurile, ce se aflau într-o stare dezastruoasă, s-a străduit să elimine 
tarifele vamale ce mai existau între Ţara Românească şi Moldova, acţiune 
care, în consecinţă, ar fi condus la o uniune vamală şi la o inevitabilă apro¬ 
piere politică între cele două ţări. 31 Bibescu a încercat să protejeze inte¬ 
resele economice ale ţării, inclusiv cele ale meşteşugarilor şi ale tinerelor 
manufacturi, cerînd cu insistenţă guvernului otoman acordul pentru o creş¬ 
tere a taxelor de la 3 la 5 la sută la bunurile manufacturate de import. Cu 
toate că a fost puternic preocupat de educaţie, soluţia sa de rezolvare a îna¬ 
poierii culturale, aşa cum o numea el, s-a deosebit substanţial de planu¬ 
rile generaţiei mai tinere de boieri liberali. în loc să sporească rolul limbii 
române, pe care o considera nepotrivită pentru o cultură modernă, a pro- 

31 A. Macovei, Moldova şi Ţara Românească de la unificarea economică la unirea 
politică din 1859 , Iaşi, 1989, pp. 46-55. 

pus introducerea limbii franceze ca limbă de predare în învăţămîntul se¬ 
cundar şi liceal şi transformarea Academiei de la Sf. Sava din Bucureşti 
într-un colegiu francez. 

A 

In ciuda tuturor bunelor intenţii ale lui Bibescu, opoziţia faţă de el nu 
s-a potolit, numai că acum cea mai mare parte a elementelor liberale era 
concentrată în afara ţării, în special la Paris, alcătuită fiind din numărul 
crescut de fii de boieri plecaţi acolo să studieze dreptul şi istoria. Cînd, în 
noiembrie 1846, s-au ţinut alegeri pentru o nouă Adunare, Bibescu s-a fo¬ 
losit de toate mijloacele posibile pentru a zdrobi opoziţia, asigurîndu-şi ast¬ 
fel un organism supus, constituit aproape în întregime din sprijinitorii săi. 
Adunarea l-a servit cu credinţă şi, fără îndoială, şi-ar fi exercitat autorita¬ 
tea pe parcursul mandatului normal de cinci ani, pînă în 1851, dacă re¬ 
voluţia nu ar fi izbucnit în 1848. 

A 

In Moldova, domnitorul Mihai Sturdza s-a confruntat cu o opoziţie si¬ 
milară celei exprimate faţă de domnitorii din Ţara Românească, însă a avut 
mai mult succes în înfrîngerea acesteia. Născut în 1795, într-una din cele 
mai ilustre familii ale Moldovei, şi fiind mare moşier, Mihai Sturdza i-a 
convins cu uşurinţă pe marii boieri că era un apărător al privilegiilor de 
clasă. 

A 

In ciuda sentimentelor de solidaritate cu marii boieri, Sturdza nu avea 
nici o intenţie să devină dependent de bunăvoinţa lor. Avea o părere total 
diferită despre ceea ce însemna un domnitor, părere ce trimitea la abso¬ 
lutismul luminat al secolului al XVlII-lea. Educaţia sa clasică şi înclina¬ 
ţiile aristocratice, care se regăseau în numeroasele sale memorandumuri, 
elaborate în anii ’20 ai secolului al XlX-lea, în privinţa guvernării şi a so¬ 
cietăţii, l-au îndepărtat de instituţiile reprezentative, chiar şi de cele limi¬ 
tate, precum Obşteasca Adunare a Moldovei, întrucît considera că erau 
incompatibile cu o guvernare eficientă şi benefică. Totuşi, idealul său de 
domnitor nu a fost niciodată acela de despot, întrucît s-a simţit obligat să 
domnească în conformitate cu legile pămîntului. Nu s-a opus constituţi¬ 
ilor — era, la urma urmelor, unul dintre autorii Regulamentelor Organice 
şi susţinea o astfel de lege fundamentală, dat fiind că oferea un cadru stabil 
în limitele căruia funcţionarii publici puteau lucra pentru progresul gene¬ 
ral al ţării —, dar insista ca aceste constituţii să nu încalce puterea abso¬ 
lută a domnitorului de a-şi duce la îndeplinire obligaţiile. 32 

A 

In timpul lungii sale domnii (1834-1849), Sturdza a urmărit cu fermi¬ 
tate două obiective: extinderea propriilor sale puteri şi menţinerea unor 

32 Pentru o privire generală asupra domniei lui Sturdza, vezi D. Ciurea, Moldova 
suh domnia lui M. Sturdza, laşi, 1947, pp. 52-99. 

relaţii bune cu Rusia. Ambele l-au pus inevitabil în conflict cu boierii. 
Condamnînd ca intolerabile pretenţiile politice ale aristocraţiei boiereşti, 
Mihai Sturdza a căutat să dobîndească autoritatea de a numi şi demite toţi 
dregătorii şi de a dizolva Adunarea ori de cîte ori aceasta dovedea „ten¬ 
dinţe de răzvrătire". A pledat şi pentru separaţia totală a ramurilor legisla¬ 
tivă şi executivă ale administraţiei, dar nu a avut nici o intenţie de a împărţi 
cu cineva puterea. A căutat, mai curînd, să împiedice Adunarea să se ames¬ 
tece în prerogativele domneşti. Totuşi, aceasta nu a manifestat niciodată 
vreo opoziţie serioasă faţă de el şi, ca atare, domnitorul nu a fost nici¬ 
odată nevoit să recurgă la măsurile extraordinare luate de Bibescu în Ţara 
Românească. Sturdza putea conta, de obicei, că oficialităţile ruse de la 
Petersburg şi consulii de la Iaşi i se vor alătura în lupta împotriva orică¬ 
rei manifestări de liberalism, pentru că împărtăşeau ideea că domnitorul 
avea datoria să descurajeze toate activităţile ce ar fi putut submina ordi¬ 
nea politică şi socială existentă. Totuşi, sprijinul rusesc dat lui Sturdza nu 
a fost necondiţionat. Consulii interveneau în chestiunile politice ori de cîte 
ori considerau necesar, dar nu întotdeauna de partea domnitorului. 33 Se 
pricepeau de minune să-i opună pe boieri domnitorului pentru a spori in¬ 
fluenţa rusă, dar în cele din urmă această practică s-a dovedit contrapro- 
ductivă pentru că îi înstrăina atît pe boieri, cît şi pe domnitor. 

Ca despot luminat al acelor zile, Sturdza era dornic să înfnngă practicile 
neraţionale şi demodate şi să dea societăţii haotice tradiţionale a ţării sale 
o măsură de ordine occidentală. Aceste preocupări au stat la baza hotărîrii 
sale, adoptată în 1844, privind emanciparea robilor ţigani, care aparţineau 
statului şi mănăstirilor, a subordonării în continuare a bisericii suprave¬ 
gherii statului, a preocupării sale constante pentru sănătate şi sanitaţie şi 
a eforturilor sale de sporire a posibilităţilor de educaţie, în special pentru 
cei avuţi, prin înfiinţarea la laşi, în 1835, a unei instituţii de învăţămînt 
superior. Academia Mihăileană. Astfel, în timpul domniei lui Sturdza, pen¬ 
tru întîia oară, populaţia din Moldova a simţit partea bună a administra¬ 
ţiei, neavînd de suportat doar poverile care i se impuneau în mod obişnuit. 

A 

In ciuda bunelor sale intenţii şi a puterilor considerabile pe care le avea. 
procedînd la manipularea alegerilor şi la o cenzură strictă, Sturdza nu a 
reuşit să stăvilească neliniştea crescîndă din rîndurile elitei. Cîndva refor¬ 
mator el însuşi, Sturdza nu a reuşit să ţină pasul cu schimbările fundamen 
tale ce aveau loc în societatea moldovenească. în consecinţă, lipsa de 


înţelegere dintre el şi tinerii fii de boieri, în majoritatea lor avînd studi 


ile făcute în Occident, s-a transformat într-un conflict deschis. Aceştia 


33 Filitti, Domniile române , pp. 462-466, 501-505. 

din urmă vedeau în Sturdza doar un apărător al vechiului regim, al siste¬ 
mului politic imperfect al Regulamentelor Organice şi al respectului umi¬ 
litor arătat unei puteri străine. 


SOCIETATE ŞI ECONOMIE 

între mişcarea lui Tudor Vladimirescu şi restaurarea domnilor pămîn- 
teni în 1821 şi 1822 şi Revoluţia de la 1848, societatea moldoveană şi 
cea munteană s-au îndepărtat şi mai mult de normele economice şi sociale 
ale secolului al XVIII-lea îndreptîndu-se spre cele ce vor caracteriza statul 
naţional unitar al slîrşitului de secol XIX. Schimbarea a fost treptată şi inegală, 
dar a fost marcată de două evenimente ce vor avea consecinţe profunde 
pentru dezvoltarea României modeme: creşterea accelerată a populaţiei 
şi extinderea legăturilor economice cu Europa Occidentală. Totuşi, în ciu¬ 
da presiunilor ce au rezultat asupra capacităţii productive a ţării, structura 
agriculturii, care determina sănătatea economică a Principatelor, a rămas 
în esenţă neschimbată. Consecinţele cumplite ale imobilismului din această 
zonă vitală aveau să fie suportate de toate segmentele societăţii. 

Cea mai izbitoare evoluţie socială a perioadei a fost sporirea populaţiei. 
Acest fenomen, ce a avut loc în toată Europa, a început în Principate mai 
tîrziu decît în Apus. A fost caracterizat de o creştere mai mult decît dublă 
a populaţiei urbane în prima jumătate a secolului al XlX-lea. Mişcarea popu¬ 
laţiei de la sat la oraş şi imigrarea sporită din alte ţări, care viza în primul 
rînd centrele urbane, au fost neîntrerupte. 

Aceste schimbări demografice au subminat echilibrul social existent în 
secolul al XVIII-lea. Ele au deschis în acelaşi timp calea spre restructu¬ 
rarea economiei, prin stimularea dezvoltării capacităţilor de producţie şi 
a resurselor materiale ale ţării. Presiunea demografică a fost resimţită cel 
mai puternic în agricultură. La începutul secolului, pămîntul disponibil 
pentru agricultură fusese îndestulător pentru a hrăni populaţia existentă, 
chiar în condiţiile metodelor tradiţionale de cultivare, întrucît, aşa cum am 
văzut, suprafaţa de pămînt arabil părea inepuizabilă. Dar, pe la mijlocul 
secolului, dat fiind că pădurile şi alte rezerve se diminuaseră, devenise evi¬ 
dent că fără nişte schimbări fundamentale în organizare şi în metodele sale, 
agricultura n-ar mai putea satisface necesităţile unei populaţii în creştere 
sau răspunde cerinţelor din ce în ce mai mari ale pieţelor internaţionale, 
de care economiile celor două ţări deveneau din ce în ce mai dependente. 

Schimbarea demografică era evidentă pretutindeni. 34 Populaţia Mol¬ 
dovei a sporit de la 1 115 325 de locuitori în 1826 la 1 463 927 în 1859, 
iar aceea a Ţării Româneşti de la 1 920 590 în 1831 la 2 400 000 în 1860. 
Densitatea populaţiei a crescut semnificativ: în 1803, în Moldova erau doar 
11,8 persoane pe km 2 , iar în 1859, cifra era de 36,1. Numărul zonelor lo¬ 
cuite, în special al satelor, a sporit de asemenea: în 1831, în Oltenia erau 
1 189 de sate, iar în 1848, numărul acestora ajunsese la 1 350. in Moldova 
tendinţa a fost similară, astfel că numărul satelor a crescut de la 1 647 în 
1826 la 2 135 în 1859, iar al oraşelor de la 35 la 81. 

Cauzele exacte ale acestor schimbări izbitoare rămîn obscure, şi de data 
aceasta din cauza datelor insuficiente. Fără îndoială, principala cauză a 
creşterii populaţiei a fost scăderea ratei mortalităţii, care, cu toate acestea, 
a rămas înaltă în comparaţie cu alte ţări europene. Sfîrşitul războaielor străi¬ 
ne duse pe teritoriul românesc şi al împovărătoarelor ocupaţii militare de 
după 1812 (ocupaţia rusească din anii 1828-1834 trebuie să fie conside¬ 
rată benefică) a înlăturat o cauză majoră a mortalităţii din epocile ante¬ 
rioare. Bolile care bîntuiau periodic în Europa de Sud-Est continuau să 
secere numeroase vieţi în Principate, în special în oraşe, dar măsurile în 
privinţa sănătăţii şi în domeniul sanitar adoptate după 1821, în special cre¬ 
area unei carantine stricte de-a lungul Dunării, au început să aibă un oare¬ 
care efect. Ciuma a fost eradicată, iar epidemiile de holeră (în 1831 şi 1848) 
n-au mai fost aşa de virulente ca în trecut. Vaccinările au făcut şi ele pro¬ 
grese: de pildă, în Moldova, între 1834 şi 1844, 197 000 de copii au fost 
imunizaţi împotriva variolei. 

Activitatea economică accelerată şi mai marea stabilitate fiscală au in¬ 
fluenţat, de asemenea, fără nici o îndoială, creşterea populaţiei. Abolirea 
restricţiilor comerciale otomane şi sporirea interesului economic al Aus¬ 
triei, Marii Britanii şi Franţei pentru Ţările Române, după 1829, au con¬ 
tribuit la un nou dinamism în agricultură. Deşi prosperitatea care a rezultat 
s-a răsffînt direct doar asupra unei părţi a populaţiei, se pare că aceasta a 
oferit multe alte noi speranţe pentru viitor şi, ca atare, s-ar fi putut să li 
încurajat familiile mai numeroase. Restrîngerea numărului impunerilor 
fiscale grele şi ocazionale din partea statului, în special după înscăunarea 
domnitorilor pămînteni în 1822, şi introducerea Regulamentelor Organice, 
zece ani mai tîrziu, au redus emigrarea ţăranilor spre Transilvania şi spre 
regiunea de la sud de Dunăre. Consolidarea ordinii administrative a mării 


34 în legătură cu schimbarea demografică în mediul rural, între 1821 şi 1848, vc/i 
E. Negruţi, Satul moldovenesc în prima jumătate a secolului al XlX-lea; contribuţii 
demografice , Iaşi, 1984. 

stabilitatea socială şi a contribuit chiar la atragerea unor imigranţi. Deose¬ 
bit de importante au fost aşezarea slavilor de la sud de Dunăre în Ţara Ro¬ 
mânească şi aşezarea evreilor din Galiţia în Moldova. Afluxul populaţiei 
în Principate a fost substanţial şi, pe la mijlocul secolului al XlX-lea, în 
Moldova, de exemplu, străinii constituiau în mare 19 la sută din populaţie. 

Schimbări semnificative au apărut în privinţa numărului şi caracterului 
centrelor urbane. In Ţara Românească, noile oraşe ce s-au dezvoltat de-a 
lungul Dunării sau în apropierea sa — Alexandria, în 1834, şi Tumu Se- 
verin şi Tumu Măgurele, în 1836 —, mai ales ca urmare a desfiinţării raia¬ 
lelor turceşti şi a sporirii securităţii, au stimulat activitatea economică în 
această zonă bogată de la natură. Oraşele mai vechi, aflate de-a lungul flu¬ 
viului, au cunoscut o perioadă de renaştere. Cel mai bun exemplu îl repre¬ 
zintă Brăila, care a fost reconstruită, pe locul unei fortăreţe turceşti demolate, 

A 

potrivit noilor idei de sistematizare urbană. In Moldova, numeroase cen¬ 
tre semiurbane, tîrguri sau tîrguşoare, au apărut acolo unde anterior fuse¬ 
seră doar nişte tîrguri temporare. 35 Ele îşi datoraseră existenţa caracterului 
agricol al economiei moldoveneşti şi schimbărilor intervenite pe piaţa in¬ 
ternă, care reduseseră nevoia unor tîrguri periodice mari. Nici tîrgurile 
ocazionale, nici centrele urbane mai mari, care erau situate departe de ma¬ 
joritatea satelor, nu puteau satisface nevoile de consum ale unei populaţii 
în creştere. Tîrgurile şi tîrguşoarele, pe de altă parte, au concentrat într-un 
singur loc schimbul de mărfuri dintr-o zonă rurală dată şi au oferit meşte- 

A 

şugarilor un centru stabil şi convenabil unde să-şi servească clientela. In 
prima jumătate a secolului al XlX-lea s-au constituit cam 60 de tîrguri 
şi tîrguşoare, cea mai dinamică perioadă a creşterii înregistrîndu-se între 
1831 şi 1838. Tîrgurile şi tîrguşoarele nu s-au dezvoltat la aceeaşi scară 
în Ţara Românească. Aici, piaţa internă şi-a menţinut caracterul tradiţional 
timp mai îndelungat decît în Moldova, întrucît populaţia neagricolă a sporit 
mai încet decît în Principatul vecin, din cauza unei imigrări mai puţin in¬ 
tense şi din cauză că accesul în centrele urbane existente al celor din me¬ 
diul rural era în general mai uşor decît în Moldova, unde predominau 
zonele deluroase. 

Cifrele privind populaţia certifică în mod elocvent dezvoltarea cen- 
trelor urbane. In Ţara Românească, între 1835 şi 1853, populaţia Bucu¬ 
reştilor a crescut de la 50 370 locuitori la 64 860, a Buzăului de la 2 860 
la 6 805, a Giurgiului de la 2 105 la 7 140. Aceleaşi tendinţe sînt evidente 
în Moldova: între 1832 şi 1859, totalul populaţiei oraşelor, al tîrgurilor 

15 V. Tufescu, „Tîrguşoarele din Moldova şi importanta lor economică 41 , în Buletinul 
Societăţii Regale Române de Geografie, 60, 1942, pp. 92-131. 

şi tîrguşoarelor a crescut cu 122 la sută, adică de la 129 413 locuitori la 
288 161 faţă de aproximativ 50 000 de locuitori la începutul secolului, iar 
între 1832 şi 1845, populaţia laşilor a crescut de la 48 314 la 68 655 lo¬ 
cuitori, a Botoşanilor de la 13 796 la 28 290, a Galaţilor de la 8 606 la 
22 635. Din totalul populaţiei Moldovei, în 1803, 8,8 la sută locuia în ora¬ 
şe, tîrguri şi tîrguşoare; în 1832, procentul era de 10,2 la sută, iar în 1859 
de 23 la sută. 

Cauzele acestei creşteri urbane fără precedent erau diverse. Sporul na¬ 
tural, cu toate acestea, nu se regăseşte printre ele întrucît într-un număr 
de localităţi, în special în laşi şi Galaţi, mortalitatea depăşea rata natali¬ 
tăţii. Populaţia urbană a crescut în primul rînd datorită fluxului constant 
de populaţie din mediul rural. Astfel că, în perioada 1774—1821, satele au 
reprezentat marele rezervor pentru populaţia oraşelor. Tipurile de migraţie 
între anii ’20 şi ’50 fuseseră stabilite încă în ultimele decenii ale secolu¬ 
lui al XVIll-lea, iar cauzele rămîneau în esenţă aceleaşi: diminuarea supra¬ 
feţelor agricole şi a păşunilor de care puteau dispune ţăranii în multe regiuni 
şi sporirea obligaţiilor în muncă şi a impozitelor, determinate de o comer¬ 
cializare a agriculturii, înceată dar neîntreruptă. Imigraţia străină a rămas 
şi ea o sursă constantă de sporire a populaţiei urbane. 

Pe măsură ce populaţia urbană sporea, compoziţia sa socială se schim¬ 
ba substanţial 36 . La începutul secolului, negustorii şi meşteşugarii se aflau 
în minoritate, iar persoanele angajate în ocupaţii agricole sau mixte — agri¬ 
cole şi comerciale, sau agricole şi meşteşugăreşti — formau clar majori¬ 
tatea. Chiar şi în 1831, cei ce se ocupau de agricultură formau aproximativ 
48 la sută din populaţia oraşelor şi tîrgurilor din Moldova şi Ţara Româ¬ 
nească (negustorii şi meşteşugarii reprezentau 24 la sută, slugile 15,1 la 

A 

sută, robii ţigani 6,4 la sută, boierii 3,6 la sută, iar clerul 2,3 la sută). In 
1845, însă, în cele cinci oraşe principale ale Moldovei, familiile de negus¬ 
tori şi meşteşugari reprezentau 64 la sută din totalul familiilor. 

Prin anii ’40, clasa mijlocie devenise cea mai dinamică forţă ce se afla 
în spatele dezvoltării oraşelor, tîrgurilor şi tîrguşoarelor. Profesiunile libe¬ 
rale au contribuit semnificativ la această creştere. Numărul învăţătorilor 
şi profesorilor a crescut constant drept rezultat al impulsului dat învăţămîn- 
tului de către Regulamentele Organice; inginerii, în special cei cadastrali, 

36 E. Negruţi-Munteanu, „Date noi privind structura demografică a tîrgurilor şi 
oraşelor moldoveneşti, în 1832“, în Populaţie şi societate, I, Cluj, 1972, pp. 239-257; 
E. Negruţi, „Factorul demografic urban şi dezvoltarea social-economică a Moldo¬ 
vei în prima jumătate a secolului al XIX-lea“, în Revista de istorie, 28/8, 1975, 
pp. 1183-1196. 

se bucurau de mare căutare din partea moşierilor, dornici să-şi delimite¬ 
ze proprietăţile, pentru a profita de creşterea preţurilor pămîntului începînd 
cu ultimele decenii ale secolului al XVII 1-lea; medicii, farmaciştii şi avo¬ 
caţii au devenit componente indispensabile ale societăţii urbane. Mai erau 
şi cămătarii, zarafii şi cîţiva bancheri de tip modem, dar meşteşugarii şi 
negustorii erau elementul dominant al burgheziei în formare. Relaţia nu¬ 
merică dintre negustori şi meşteşugari şi compoziţia lor etnică oferă crite- 

A 

rii utile pentru evaluarea cursului general al dezvoltării urbane. In Moldova, 
în 1832, numărul lor era aproape egal — 5 602 negustori şi 5 080 meş¬ 
teşugari, dar, în 1845, meşteşugarii au ajuns să depăşească negustorii ca 
număr, raportul fiind de 8 139 la 5 952, pentru ca în 1859, să fie de 16 455 
la 4 015. Aceste cifre sugerează că procesul de prelucrare, mai curînd decît 
schimbul de mărfuri, devenise dominanta economiei oraşelor, tîrgurilor 
şi tîrguşoarelor. Cifrele privind Iaşii dau substanţă acestei generalizări. 
In 1831, erau 2313 negustori şi 2 164 meşteşugari, dar în 1845 meşteşu¬ 
garii i-au depăşit ca număr pe negustori, raportul fiind de 3 381 la 2 765. 
In privinţa relaţiilor etnice, străinii, în special evreii, constituiau majori- 

A 

tatea negustorilor din Moldova. In 1845, 3 901 negustori pămînteni erau 
implicaţi în 24 de branşe comerciale, faţă de 6 049 evrei în 41 de branşe 
şi alţi 1 066 străini, cea mai mare parte sudiţi, activi în 40 de branşe. Si¬ 
tuaţia în rîndul meşteşugarilor era aproximativ aceeaşi: 4 620 pămînteni — 
majoritatea acestora aparţinînd stării a treia (potrivit mărimii patentei plă¬ 
tite de ei) — erau angajaţi în 61 de meserii diferite, 5 153 evrei erau ac¬ 
tivi în 85 de meserii, iar 1 091 supuşi străini în 101 meserii. 

Negustorii şi meşteşugarii, atît autohtoni, cît şi străini, n-au constituit, 
cu toate acestea, o burghezie în sensul clasic al cuvîntului. 37 Majoritatea 
acestora aparţineau stării a treia. Aveau afaceri mărunte şi, cu puţine ex¬ 
cepţii, nu aveau o legătură directă cu industria şi dispuneau de capital pu¬ 
ţin. Burghezia mare şi burghezia mijlocie (prima şi a doua stare) erau mai 

A 

puţin numeroase şi mai puţin unite. In Moldova, în special, acestea erau 
lipsite de omogenitate. Erau despărţite de apartenenţa etnică şi credinţele 
religioase, de rivalităţile economice şi sociale între negustori şi meşteşu¬ 
gari, cărora le era imposibil să acţioneze împreună în importante probleme 

A 

economice şi sociale. In Ţara Românească, pe de altă parte, împărţirile pe 
criterii etnice şi confesionale erau mai puţin pronunţate şi astfel burghezia 


37 C. C. Giurescu, Contribuţiuni la studiul originilor şi dezvoltării burgheziei române 
plnă la 1848 , Bucureşti, 1972, pp. 156-202. In legătură cu geneza clasei mijlocii, vezi, 
de asemenea, Ş. Zeletin, Butghezia română; originea şi rolul ei istoric, Bucureşti, 1925, 
pp. 33-81. 

a fost capabilă să exercite o mai mare influenţă în treburile publice, aşa 
cum avea să se dovedească în primăvara anului 1848. Totuşi, în ambele 
Principate, statutul de boier continua să fie idealul la care aspirau negus¬ 
torii şi alţi membri ai clasei de mijloc. Mulţi continuau să-şi cumpere ran¬ 
guri boiereşti şi pămînt ca mijloace de dobîndire a unui statut social mai 
înalt (pămîntul era în plus o investiţie profitabilă, întrucît cererea cres- 
cîndă de cereale a făcut să sporească în mod semnificativ valoarea sa). 
Consolidarea unei adevărate burghezii, caracterizată de o conştiinţă de 
clasă mai înaltă, avea să se întîmple de abia în a doua jumătate a secolu¬ 
lui al XlX-lea. 

Aveau să apară şi alte schimbări în compoziţia populaţiei urbane. Slu¬ 
gile şi, în special, funcţionarii, care fuseseră aproape complet absenţi îna¬ 
inte de 1800, aveau să devină mai numeroşi decît alte clase, pe măsură ce 
alte clase depindeau de ei în îndeplinirea a nenumărate treburi noi. Ne¬ 
gustorii şi meşteşugarii, de exemplu, aveau nevoie de personal pentru pro¬ 
priile prăvălii, pe măsură ce afacerile se lărgeau, iar boierii, care începuseră 
să trăiască majoritatea anului la oraş, aveau nevoie de slugi de casă de toa¬ 
te felurile. Nici unul dintre aceştia nu întîmpina probleme cu angajarea ce¬ 
lor de care aveau nevoie întrucît exista o forţă de muncă disponibilă mai 
mare decît cea pe care oraşele o puteau absorbi. Mai mult decît atît, me¬ 
seria de servitor era de obicei prima ocupaţie pentru persoanele nou sosite 
de la sate, care nu aveau o calificare. în 1832, servitorii împreună cu robii 
ţigani alcătuiau aproape 20 la sută din populaţia urbană a celor două Ţări 
Române. 

Un alt rezultat al creşterii rapide şi anarhice a oraşelor a fost apariţia 
unei populaţii flotante numeroase, fără ocupaţie şi fără domiciliu perma- 

A 

nent. In Iaşi, în 1845, de pildă, erau cel puţin 1 000 de asemenea persoa¬ 
ne. Populaţia crescuse atît de rapid încît vechile structuri urbane nu puteau 
găzdui pe toţi cei care soseau. Consecinţele nefericite au fost cerşetoria, 
prostituţia şi copiii abandonaţi, într-o măsură care nu mai fusese văzută 
înainte în oraşele Moldovei şi Ţării Româneşti. 

Satul a cunoscut şi el schimbări importante în structura socială. Ţă¬ 
ranii dependenţi, în special clăcaşii, reprezentau marea majoritate a popu¬ 
laţiei în ambele Principate — 75 la sută în Ţara Românească şi 70 la sută 
în Moldova —, iar numărul ţăranilor liberi continua să se diminueze, pe 

A 

măsură ce boierii îşi consolidau controlul asupra pămîntului. In cadrul 
fiecăreia dintre aceste largi categorii de ţărani, deosebirile provocate de 
schimbarea economică şi de actele oficiale deveniseră mai pronunţate. Di¬ 
ferenţa dintre o pătură îngustă de ţărani înstăriţi şi restul sătenilor devenea 
mai mare dat fiind că cei mai nevoiaşi dintre ei cădeau la nivelul prole- 

tariatului rural. Pe de altă parte, era în ascensiune o clasă mijlocie rurală 
puţin numeroasă. 38 în afară de cler, aceasta includea învăţători — care 
dobîndiseră o proeminenţă în treburile satului pe măsură ce se extindea în- 
văţămîntul —, neamurile şi mazilii. Deşi această clasă era compusă din 
elemente eterogene, toţi membrii ei aveau în comun nivelul de instruire 
şi de proprietate şi, în special, aspiraţia de a-şi îmbunătăţi statutul social 
şi de a juca un rol în viaţa politică. 

Au avut loc schimbări semnificative în compoziţia socială a clasei boie¬ 
reşti. 39 Mai mult ca sigur. Regulamentele Organice consolidaseră puterea 

politică a marii boierimi, dar forţele sociale şi economice, pe care acestea 

* 

nu le puteau controla, subminau predominanţa ei. In primul rînd, întreaga 
clasă boierească îşi pierdea caracterul exclusivist, întrucît numărul de bo¬ 
ieri creştea în permanenţă (în Moldova, de pildă, de la 902, în 1828, la 
3 325, în 1853), mai ales prin cumpărarea de dregătorii. Majoritatea noilor 
boieri provenea din păturile sociale în ascensiune, precum negustorii şi 
fiii acestora, slujbaşii statului şi indivizii care dobîndiseră avere adminis- 
trînd moşiile boiereşti. Diferenţele de concepţii între noii şi vechii boieri 
erau adesea izbitoare. Cei dintîi priveau către viitor şi menţineau în cel mai 
bun caz o legătură nesemnificativă cu valorile vechiului regim, în timp ce 
majoritatea marii boierimi continua să preamărească virtuţile stilului aris- 

A 

tocratic de viaţă. In rîndurile cercului limitat al marii boierimi a apărut 
o prăpastie de netrecut între generaţii. Mulţi dintre fiii boierilor care se re- 
întorseseră acasă după studiile şi călătoriile în Europa Occidentală nu mai 
puteau accepta fără reproş stilul de viaţă tihnit al părinţilor lor. 

Procesul de îmburghezire, evident încă înainte de 1821, s-a accentuat 
în anii ’30 şi ’40 ai secolului al XlX-lea. Boierii de rang inferior, care îşi 
administrau singuri proprietăţile, erau dornici să dezvolte comerţul şi să 
îmbunătăţească agricultura. Mulţi dintre ei au investit în mici întreprinderi 
industriale. Aceste interese nu le erau străine nici marilor boieri. Dar bo¬ 
iernaşii au fost cei care s-au aflat mai aproape de valorile şi aspiraţiile 
clasei mijlocii şi care au contribuit la crearea burgheziei liberale. Aceasta 
din urmă a înfruntat cu succes ascendenţa marii boierimi în a doua jumă¬ 
tate a secolului. 

38 Giurescu, Contribuţiuni, pp. 217-228. 

39 G. Platon, „Consideraţii privind situaţia numerică şi structura boierimii din 
Moldova în preajma revoluţiei de la 1848“, în Populaţie şi societate, 11, Cluj-Napoca, 
1977, pp. 351 442; P. Barbu, „Oltenia în perioada premergătoare revoluţiei de la 1848“, 
în Revista de istorie , 32/1, 1979, pp. 144-146. 

Afluxul constant de străini i-a făcut pe domnitori şi pe boieri să elabo¬ 
reze o legislaţie care să răspundă complexelor probleme economice şi so- 

* 

ciale implicate de imigraţie. Intr-o perioadă de înflorire a sentimentului 
naţional, multe grupuri sociale exprimau cererea de a se reglementa acti- 
vităţile şi de a se limita drepturile noilor veniţi. In 1847, în Ţara Româ¬ 
nească, a fost adoptată legea care stabilea procedurile ce trebuiau să fie 
urmate de acei care căutau să obţină naturalizarea. Aşa-numita mica îm- 
pămîntenire, care fusese inclusă în Regulamentele Organice şi care acor¬ 
da negustorilor şi meşteşugarilor străini drepturile obişnuite ale cetăţenilor 
pămînteni, a rămas neschimbată. Dar pentru a obţine marea împămînteni- 
re, care fusese stipulată şi ea în Regulamentele Organice şi care îi acorda 
solicitantului ce reuşea să o obţină toate drepturile politice de cetăţenie, 
străinul trebuia să parcurgă o procedură lungă şi complicată, care în ulti¬ 
mă instanţă prevedea şi acordul domnitorului, şi un vot al legislativului 
în fiecare caz în parte. 40 

Autorităţile din Moldova s-au confruntat cu o problemă deosebit de 
acută, ridicată de imigraţia evreiască. Domnitorul Alexandru Ghica a luat 
primele măsuri serioase pentru descurajarea imigraţiei evreieşti, în 1834, 
cînd a poruncit dregătorilor locali să ţină evidenţa tuturor evreilor din ţară, 
să-i expulzeze pe toţi cei care nu puteau dovedi că au mijloacele necesare 
de întreţinere şi, în viitor, să le permită intrarea în ţară doar celor ce aveau 
răvaşe de drum şi, în cazul acesta, doar pentru o lună. Ca răspuns la plînge- 
rile din ce în ce mai numeroase ale negustorilor autohtoni privind „concu- 
renţa“ evreiască neloială şi la „preocupările morale“ ale altor cetăţeni, în 
1844 s-au propus mai multe legi ce restrîngeau activitatea economică a 
evreilor. A fost adoptată o singură măsură, care le interzicea evreilor să 
ia în arendă cîrciumile din sat şi să vîndă acolo băuturi alcoolice pe credit, 
dar se pare că nu a fost pusă în aplicare. O altă lege, care i-ar fi împiedi¬ 
cat pe evrei să ţină cîrciumi în tîrguri, a fost respinsă de Adunare, în primul 
rînd pentru că ar fi micşorat profiturile organizatorilor acestora. 41 

A 

In anii ’30 şi ’40 ai secolului al XlX-lea au avut loc schimbări econo¬ 
mice modeste în ambele Ţări Române. Volumul producţiei agricole a cres¬ 
cut continuu, iar industria se zbătea să satisfacă cerinţele unei populaţii 
de consumatori în creştere. Dar structura agriculturii cît şi cea a industriei 
au rămas, în esenţă, neschimbate. Agricultura mai depindea încă de ţăran, 
în ceea ce priveşte mîna de lucru, animalele şi uneltele, iar spiritul între¬ 
prinzător nu se regăsea încă în comportamentul majorităţii moşierilor şi 
arendaşilor. La oraş, acumularea de capital a rămas slabă, iar investiţiile. 


40 Filitti, Domniile române , pp. 356-358. 

41 Ibid., pp. 495-497, 533-535. 

cu excepţia pămîntului, erau puţine, în timp ce producţia de bunuri se mai 
afla încă în mare măsură în mîna meşteşugarilor. 

Regulamentele Organice au afectat agricultura în cîteva moduri deci¬ 
sive. Autorii lor încercaseră să plaseze relaţiile dintre boieri şi ţărani pe baze 
raţionale de drepturi şi obligaţii reciproce. Dar nu au avut nici o intenţie 
să creeze un echilibru între cele două părţi. în fiecare problemă impor¬ 
tantă, aceştia luaseră partea moşierilor împotriva ţăranilor, care, bineînţe¬ 
les, nu fuseseră consultaţi la redactarea Regulamentelor. 

Pornind de la prevederile hrisovului lui Alexandru Moruzi din 1805, 
Regulamentele au recunoscut drepturile depline şi absolute de proprietate 
ale moşierului pe o treime din domeniul său. Astfel, Regulamentele au 
confirmat din punct de vedere legal transformarea unei părţi semnificative 
a domeniului feudal — asupra căruia ţăranii locuind pe domeniul respec¬ 
tiv avuseseră timp de secole drept de uzufruct — într-o proprietate parti¬ 
culară, un scop pe care, aşa cum am văzut, boierii îl urmăriseră din a doua 
jumătate a secolului al XVIII-lea. Regulamentele nu mai vorbeau de stă- 
pîni de moşie, ci de proprietari. Aceste schimbări au avut consecinţe teri¬ 
bile pentru clăcaşi. Drepturile lor tradiţionale, ereditare, de posesie asupra 
pămîntului pe care îl lucrau (redus acum la două treimi din domeniu, care 
nu erau recunoscute drept proprietatea particulară a moşierului), au fost 
înlocuite prin obligaţiile de a-1 lua în arendă. Suprafaţa de pămînt pe care 
o primeau nu mai depindea de necesităţile lor, ca înainte, ci de numărul 
de animale aflate în posesia familiei sau, cu alte cuvinte, de cantitatea de 
forţă de muncă şi de alte beneficii pe care moşierul ar fi putut să le obţină 
de la aceştia. în mod corespunzător, clăcaşii erau împărţiţi în trei catego¬ 
rii: fruntaşi — care aveau patru animale de povară şi o vacă; mijlocaşi — 
care aveau două animale de povară şi o vacă; codaşi — care nu aveau ani¬ 
male şi care nu se puteau oferi decît pe sine. Fiecare categorie a primit o 
suprafaţă de teren arabil, fîneaţă şi păşune, în funcţie de capacitatea de a 
le munci: fruntaşii — aproximativ 4,5 ha; mijlocaşii — ceva mai puţin; iar 
codaşii — nici fîneaţă, nici păşune. Una peste alta, clăcaşii aveau o treime 
pînă la o jumătate din suprafaţa de pămînt pe care o lucraseră înainte de 
introducerea Regulamentelor. Nu numai că Regulamentele au procedat 
astfel la o extensivă expropriere a ţărănimii, dar au permis de asemenea 
moşierului să decidă el însuşi care anume pămînt urma să fie dat ţăranilor, 
un drept care i-ar fi permis nu doar să-şi rezerve pentru propria folosinţă 
cel mai bun pămînt, dar chiar să ofere ţăranilor mai puţin decît prevedeau 
Regulamentele. 42 

42 Mitiţă Constantinescu, L ’Evolution de la pmpriete rurale et la reforme agraire 
en Roumanie, Bucureşti, 1925, pp. 83-91. 

Toate aceste prevederi au sporit dependenţa ţăranilor de moşieri. Ace¬ 
lora care aveau mai multe animale decît numărul stipulat sau care aveau 
prea puţin pămînt le era permis să obţină o suprafaţă de pămînt în plus 
(prisoase) prin intermediul unor învoieli cu moşierii. Aceştia din urmă erau 
liberi să impună orice condiţii ar fi vrut, singura limitare cu adevărat se¬ 
rioasă fiind nevoia lor de a-şi asigura forţa de muncă necesară. Totuşi, auto¬ 
rii Regulamentelor le-au dat asigurări moşierilor împotriva fugii ţăranilor, 
prin limitarea severă a mişcării de pe o moşie pe alta. Aceştia şi-au dat sea¬ 
ma că ţăranii aveau motive puternice să se mute de pe o moşie pe alta, din 
moment ce obligaţiile lor de muncă, potrivit prevederilor Regulamentelor, 
erau mai oneroase decît cele prevăzute de Legiuirea lui Caragea din 1818. 
Cu toate că numărul zilelor de muncă a rămas stabilit la 12, ele erau mă¬ 
surate acum potrivit anumitor norme, care dublau sau triplau efectiv zi¬ 
lele de clacă. 

Producţia agricolă a crescut puternic ca răspuns la amplificarea rela¬ 
ţiilor comerciale între Principate şi Europa Apuseană după Tratatul de la 
Adrianopol. Moşierii, arendaşii şi ţăranii erau încurajaţi să cultive mai mult 
din ceea ce se cerea pe piaţa internaţională. Cerealele, în special griul, adu¬ 
ceau cele mai multe profituri, iar negustorii şi statul cereau boierilor şi mă¬ 
năstirilor să cultive din ce în ce mai mult pămînt. Ţăranii, de asemenea, 
au sporit suprafaţa de pămînt cultivată cu cereale, pe care o lucrau pentru 
ei înşişi în speranţa să aibă şi ei parte de prosperitate. 

Griul reprezenta principala cultură cerealieră şi era destinat în primul 
rînd pentru export, aşa cum fusese înainte de 1821. 43 Dar în loc să fie fo¬ 
losită pentru a satisface cererile otomane de aprovizionare, recolta de griu 
a luat calea spre piaţa internaţională liberă şi astfel a trebuit să se supună 

A 

la tot felul de fluctuaţii economice. In Ţara Românească, în 1829, supra¬ 
faţa de pămînt însămînţată cu porumb a fost de şapte ori mai mare decît 
cea însămînţată cu griu, dar în 1840, suprafaţa rezervată griului a egalat-o 
pe aceea destinată porumbului şi a continuat să sporească de-a lungul dc- 
ceniului următor. In Moldova, pe de altă parte, porumbul s-a dovedit com¬ 
petitiv. Deşi suprafeţele plantate cu grîu aproape s-au triplat între 1832 şi 
1848, cele plantate cu porumb s-au dublat. 

A 

In ciuda presiunii exercitate de piaţă, nici o schimbare semnificativă 
nu a apărut în organizarea agriculturii sau în metodele folosite de aceasta. 
Grosul cerealelor continua să fie produs de mica ţărănime, care decidea 
în privinţa însămînţării şi recoltării, la fel ca şi în trecut. Aceasta a mărit 

43 I. Corfus, L’Agriculture en Valachie durant la premiere moitie du XIX 1 ' sicrie. 
Bucureşti, 1969, pp. 61-62, 172-174. 

suprafeţele cultivate cu grîu nu pe seama loturilor plantate cu porumb, ci 
prin defrişarea a noi terenuri sau, mai frecvent, prin arendarea prisoase- 
lor de la moşieri. Aceştia din urmă şi cei care arendaseră pămînturile lor 
erau mulţumiţi, în genere, să lase producţia pe seama ţăranului, care pose¬ 
da aproape toate animalele de povară şi uneltele necesare. în acelaşi timp, 
moşierii şi-au intensificat eforturile pentru a-şi extinde drepturile de pro¬ 
prietate şi peste cele două treimi pe care Regulamentele Organice le rezer¬ 
vaseră ţăranilor. Moşierii erau dornici să profite de pe urma creşterii preţului 
terenurilor arendîndu-şi moşiile celui care oferea mai mult şi care nu era 
stînjenit de obligaţii sociale şi economice faţă de ţărănime. Unii dintre mo¬ 
şieri erau minaţi şi de dorinţa de a îmbunătăţi producţia moşiilor lor, dar 
pentru a reuşi acest lucru trebuiau să smulgă controlul pămîntului din mîna 
ţăranilor. Mărturii ale încercărilor lor în acest sens se pot găsi ici şi colo 
în extinderea rezervei şi într-o creştere modestă a producţiei de grîu pe aces¬ 
te terenuri în anii ’40. 

Cîţiva moşieri şi oameni de afaceri au recunoscut beneficiile pe termen 
lung ce se puteau obţine din reconsiderarea de fond a practicilor agricole, 
încă din 1830, un antreprenor, pe care îl chema Krateros, solicitase spri¬ 
jin financiar din partea guvernului Ţării Româneşti pentru a importa noi 
unelte agricole şi a demonstra utilitatea acestora în îmbunătăţirea produc¬ 
ţiei. Guvernul, la rîndul său, a dat instrucţiuni ispravnicilor să-i convingă 
pe moşieri să contribuie la acest proiect, dar aceştia din urmă nu au mani¬ 
festat nici un interes şi chestiunea a fost lăsată baltă. în 1834, în Ţara Ro¬ 
mânească a fost înfiinţată o societate agricolă pentru introducerea celor mai 
noi tehnici din Europa Occidentală. Acesteia i se datorează aducerea în ţară, 
în 1835, a primelor maşini agricole, a căror folosire a fost însă sporadică 

A 

pînă după anul 1850. In anii ’40 s-au făcut încercări ocazionale de creştere 
a producţiei de grîu şi de porumb prin introducerea unor noi soiuri de se¬ 
minţe şi de îmbunătăţire a calităţii vitelor şi oilor prin importul de animale 
de reproducere, dar rezultatele iniţiale au fost dezamăgitoare. 

Rezerva, acea parte a moşiei pe care proprietarul o reţinea pentru pro¬ 
pria sa folosinţă, s-a dezvoltat încet ca întreprindere agricolă comercială. 

A 

In anii ’30 ai secolului al XlX-lea, prevederile Regulamentelor Organice 
privind separarea loturilor ţărăneşti de acea treime aparţinînd moşierului 
păreau să fi fost aplicate doar în puţine locuri. Moşierii şi arendaşii pre¬ 
ferau să le permită ţăranilor să cultive atîta pămînt cît puteau şi acolo unde 
doreau. Ei preferau, de asemenea, să adune dijma şi să primească plăţile în 
bani în locul clăcii. Erau influenţaţi în parte de dorinţele ţăranilor înşişi, 
care insistau pentru convertirea obligaţiilor lor în plăţi băneşti — din cauza 
neregulilor pe scară largă în calcularea muncilor prestate — şi care opuneau 

o rezistenţă puternică faţă de restricţiile impuse în folosirea pămîntului. 
Mulţi moşieri se temeau să acţioneze în alt mod întrucît stricta conformare 
la prevederile Regulamentelor în privinţa propriilor lor moşii ar fi provo¬ 
cat probabil o masivă fugă a ţăranilor în căutarea de condiţii mai bune. Dar 
majoritatea moşierilor erau, de asemenea, dornici să lase tradiţia să guver¬ 
neze relaţiile agrare, întrucît atît ei, cît şi arendaşii lor nu erau interesaţi în 
investiţiile substanţiale necesare care să dea valoare rezervei. Gîndeau că 
e mai înţelept să obţină un venit regulat şi garantat sub forma dijmei şi a 
plăţii în bani în locul prestărilor în muncă şi erau reticenţi în mod justifi¬ 
cat în privinţa investiţiei în rezervă, o întreprindere prejudiciată încă de la 
început de uneltele şi tehnicile primitive şi constanta ostilitate a ţăranilor. 

Doar în anii ’40 s-a făcut un efort mai evident pe linia extinderii pro¬ 
ducţiei de grîne pe suprafaţa rezervei, o măsură aparent legată de cei trei 
ani de secetă consecutivi — 1839, 1840 şi 1841 — care au provocat o lip¬ 
să de cereale pentru piaţă şi o creştere puternică a preţurilor. Indicii ale 
schimbării de atitudine din partea unui mic număr de moşieri se găsesc 
în învoielile de arendare ale mănăstirilor neînchinate din Ţara Româneas¬ 
că, în 1841, care specifică obligaţia ţăranilor de a presta cel puţin o jumă¬ 
tate din zilele de clacă pe care le datorau, acestea neputînd fi acoperite în 


bani. Asemenea limitări ale conversiunii clăcii în bani coincideau cu ce¬ 


reri sporite de cereale româneşti în Europa Occidentală, dar acestea nu au 
schimbat în mod semnificativ caracterul rezervei. 

în condiţiile intensificării producţiei agricole şi ale unei revizuiri gene¬ 
rale a instituţiilor economice şi politice, ţăranii se aflau în defensivă nu 
doar în probleme legate de posesia pămîntului şi de obligaţiile în muncă, 
ci şi în aproape fiecare aspect al modului tradiţional de viaţă la sate. Deo¬ 
sebit de izbitoare au fost schimbările în configuraţia satelor introduse de 
Regulamentele Organice. înaintea acestora, simplitatea gospodăriilor şi re¬ 
lativa uşurinţă cu care proprietarii lor se mutau reprezentau o caracteristică 
a vieţii ţărăneşti, în special la cîmpie. Atît la deal, cît şi la cîmpie, prin¬ 
tre ţăranii liberi şi dependenţi, locuinţele individuale tindeau să fie risipite 
şi izolate una de alta şi departe de orice centru sătesc posibil. Regulamen¬ 
tele au introdus organizarea satelor pe coordonate modeme. Acestea ce¬ 
reau moşierilor să grupeze toate suprafeţele pe care le distribuiau ţăranilor 
într-o anumită parte a moşiei, iar guvernul însuşi s-a angajat să promoveze 
o dispunere raţională a satelor sub supravegherea nou-creatului departa¬ 
ment al Treburilor din Lăuntru. Scopul acestei legislaţii a fost acela de a 
le permite moşierilor să poată urmări mai uşor pe ţăranii lor dependenţi 
şi astfel să descurajeze tentativele acestora de a scăpa de dijmă şi de obli¬ 
gaţiile în muncă. S-ar fi produs, de asemenea, o mai sistematică alocare a 

loturilor ţărăneşti şi, lucru nu mai puţin important, măsura ar fi facilitat 
strîngerea birurilor statului. Cu toate acestea, ţăranii n-au văzut nici un 
avantaj pentru ei înşişi în această drastică reconsiderare a modului lor de 
viaţă şi s-au opus cu îndîrjire mutării lor fie de către moşier, fie de către 
guvernamentali, neavînd motive să se încreadă în nici unul dintre ei. Fără 
putinţa de a face uz de forţă, care era interzisă de către lege, programul 
de sistematizare a satelor nu putea fi realizat în concordanţă cu grandio¬ 
sul plan iniţial. Mai curînd, aceasta s-a produs ici şi colo după cum o per¬ 
miteau condiţiile locale şi fără nici o coordonare din partea guvernului. 44 

Industria şi-a păstrat modestele ei dimensiuni în anii ’30 şi ’40 ai seco¬ 
lului al XlX-lea. Deşi a crescut volumul producţiei şi s-au introdus îm¬ 
bunătăţiri tehnologice, organizarea producţiei a rămas în mare măsură ceea 
ce fusese în deceniile anterioare. Acumularea de capital era mică şi era fo¬ 
losită în principal pentru a finanţa operaţiunile comerciale şi a acorda îm¬ 
prumuturi individuale pentru persoanele care aveau nevoie de fonduri, în 
special pentru a cumpăra pămînt. Să investeşti în „fabrici 41 era considerat 
încă o afacere riscantă. O astfel de precauţie era, de fapt, justificată întru- 
cît persistenţa „regimului capitulaţiilor “ — sistemul tratatelor comerciale 
otomane cu ţările europene — împiedica guvernele Principatelor să ofere 
noilor întreprinderi protecţie faţă de concurenţa străină, în timp ce slaba 
putere de cumpărare a populaţiei continua să lipsească industria autohtonă 
de o puternică piaţă internă pentru produsele sale. 

Păstrarea sistemului breslelor a descurajat inovaţia. Cu toate că Regu¬ 
lamentele Organice proclamaseră principiul libertăţii economice, sistemul 
breslelor, cu reglementările sale nenumărate, devenise mai puternic decît 
înainte. 45 Regulamentele, de fapt, încurajau monopolul în aproape fie¬ 
care ramură de producţie, stipulînd că meşterii trebuiau să aparţină unei 
bresle. Altfel, li se interzicea să practice o meserie sau să cumpere materii 
prime şi să vîndă produsul finit. Asemenea restricţii drastice în privinţa 
întreprinderii economice erau justificate pe temeiul că nu era corect să se 
bucure cineva de avantajele unei bresle fără să împartă responsabilităţile 
acesteia. Deşi aceste prevederi intenţionau să protejeze şi să revigoreze 
breslele, în realitate ele au deschis calea distrugerii lor în ultimele decenii 
ale secolului, întrucît au încurajat pe membrii acestora să reziste schimbării 
şi prin aceasta au slăbit capacitatea lor de a comunica cu alte forme ale 
industriei autohtone şi cu importurile străine. 

44 Ibid., pp. 180-189. 

45 V. Diculcscu, Bresle, negustori şi meseriaşi în Ţara Românească, 1830-1848, 
Bucureşti, 1973, pp. 65-70. 

Manufacturile au sporit ca număr, iar cîteva au dobîndit un înalt nivel 
de eficienţă tehnică — ceramică la Tîrgu Jiu, textile la Ploieşti, tutun la 
Craiova, construcţii navale la Galaţi şi Giurgiu. întreprinderile de pre¬ 
lucrare a produselor alimentare rămîneau cele mai numeroase, întrucît pu¬ 
teau utiliza materiile prime agricole ieftine şi abundente, dispuneau de o 
piaţă pentru mărfurile lor — paste făinoase, ulei, zahăr şi came — şi pu¬ 
teau, ca atare, să ofere investitorilor un profit sigur şi rapid. Negustori¬ 
lor şi arendaşilor moşiilor le aparţin majoritatea manufacturilor, o situaţie 
care sugerează de unde provenea grosul capitalului pentru investiţii. Mun¬ 
citorii acestor întreprinderi continuau să provină mai ales din mediul rural, 
dar ei erau acum liberi, mînă de lucru salariată, nu mai erau ţărani depen¬ 
denţi. Numeroşi muncitori continuau să fie angajaţi în agricultură, întrucît 
un număr de manufacturi, în special acelea care realizau produse alimen¬ 
tare, lucrau doar o parte a anului. Puţine manufacturi, în ciuda condiţiilor 
favorabile, au supravieţuit mai mult timp şi aceasta, după cîte se pare, par¬ 
ţial din cauza lipsei de capital şi de credite pentru extindere şi îmbunătă¬ 
ţiri tehnologice şi parţial din cauza concurenţei străine. 

Fabricile folosind maşini, în locul muncii manuale, au început să apară 
în anii ’40 ai secolului al XlX-lea. Fondatorii lor fuseseră impresionaţi 
de succesul unor manufacturi şi tindeau, ca atare, să-şi limiteze întreprin¬ 
derile la prelucrarea materiilor prime uşor disponibile şi să satisfacă nevoile 
imediate ale consumatorilor. Demnă de remarcat este fabrica de hîrtie des¬ 
chisă de către Gheorghe Asachi la Petrodava, în Moldova, în 1841, care 
a primit sprijin din partea guvernului sub forma monopolului asupra pro¬ 
ducţiei de hîrtie timp de doisprezece ani; fabrica înfiinţată în 1841 la Iaşi 
pentru a produce maşini agricole; abatorul de la Tighina în apropiere de 
Galaţi (1844), care folosea maşini acţionate cu abur din Marea Britanie 
şi exporta conserve de came în Marea Britanie şi mai tîrziu în Franţa şi 
Austria; moara înfiinţată la Păcurari, lîngă laşi, în 1846, cu echipament adus 
de la Paris, o întreprindere care a marcat începutul investiţiilor regulate dc 
capital francez în Moldova. 47 

Număml manufacturilor, şi „fabricilor" a sporit constant între 1830 şi 
1850, de-a lungul acestei perioade înfiinţîndu-se 4 025 de asemenea în- 

46 S. Vianu, „Cu privire la problema descompunerii feudalismului în Ţările Româ¬ 
ne", în Studii şi referate privind istoria României , I, Bucureşti, 1954, pp. 829-833; 
L. Boicu, „Despre stadiul manufacturier al industriei în Moldova", în Studii şi cercetări 
ştiinţifice (laşi). Seria Istorie, 11/1, 1960, pp. 127-137. 

47 G. Platon, Geneza revoluţiei române de la 1848, Iaşi, 1980, pp. 222-224; A. Ma- 
covei, „Prima întreprindere din Moldova pentru fabricarea uneltelor şi maşinilor agri 
cole. Iaşi, 1841", în Cercetări istorice, 4, 1973, pp. 207 -222. 

treprinderi. Morile (2 443) şi distileriile (458) au fost cele mai numeroase. 
Dar industrializarea, în adevăratul înţeles al cuvîntului, se afla încă în sta¬ 
diul copilăriei ei, întrucît cea mai mare parte a întreprinderilor erau mici, 
adesea funcţionînd doar cu unu sau doi oameni, iar multe dintre ele n-au 

A 

supravieţuit. In 1850, toate acestea foloseau la un loc doar 8 432 de munci¬ 
tori; dacă erau incluşi şi funcţionarii şi alţi salariaţi, personalul ajungea 
la aproape 11 000. Existau şi excepţii notabile — abatorul de la Tighina, 
de exemplu, folosea 150 de muncitori —, dar sistemul de fabrică moder¬ 
nă, ca bază a producţiei industriale, avea să apară doar peste cîteva decenii. 

Dezvoltarea generală a economiei a stimulat industria minieră. Prelu¬ 
crarea şi exportul produselor alimentare cereau cantităţi mai mari de sare; 
nevoia de petrol în industrie şi în transporturi a condus la explorarea unor 
noi surse şi Ia creşterea producţiei; construcţia de drumuri şi poduri şi o 
nouă preocupare pentru sistematizarea oraşelor au sporit numărul cariere¬ 
lor de piatră. Minele de sare au fost cele mai importante dintre aceste între- 

A 

prinderi. In Moldova, de pildă, numărul muncitorilor s-a dublat, ajungînd 
de la 511 în 1810 la 1 006 în 1852, iar producţia a crescut de la aproxi¬ 
mativ 18 milioane ocale (1 oca = circa 1,3 kg) în 1810 la 20 de milioane 
la mijlocul secolului, din care două treimi erau exportate. Vistieria statu¬ 
lui obţinea venituri substanţiale din exploatarea salinelor şi îşi menţinea 
controlul exclusiv asupra tuturor zăcămintelor din ţară. Ţiţeiul se plasa pe 
plan secundar ca importanţă, iar exploatarea se limita la zăcămintele aproa¬ 
pe de suprafaţă, aşa cum se întîmpla în regiunea din jurul Buzăului în Ţara 
Românească, din cauza tehnologiei inadecvate. Cu toate acestea, producţia 
a crescut de la 2 841 hectolitri în 1832 la 14 762 în 1848. Spre deosebire 
de sare, ţiţeiul nu era monopol de stat şi, în consecinţă, moşierii erau liberi 
să-şi exploateze zăcămintele aşa cum doreau. 48 

Schimbul de bunuri s-a intensificat, dar s-au produs puţine modificări 
în organizarea comerţului. Tîrgurile şi-au păstrat importanţa atît pe plan 
local, cît şi la nivel internaţional, iar în oraşe şi în orăşele negustorii conti¬ 
nuau în mare măsură să procedeze la fel ca înainte. Era însă în curs o pro¬ 
fesionalizare semnificativă a clasei negustorilor, reglementarea de către 
stat a activităţii lor devenind mai sistematică. Regulamentele Organice pre¬ 
vedeau ca, în scopul unei organizări mai uniforme a negustorilor, aceştia 
să fie grupaţi în corporaţii şi să li se pretindă să plătească o taxă (patentă) 
bazată pe volumul afacerilor lor. Negustorii, în marea lor majoritate, plă¬ 
teau o patentă la nivelul stării a treia; erau aproape toţi autohtoni şi se 

4K C. M. Boncu, Contribuţii la istoria petrolului românesc, Bucureşti, 1971, pp. 70-75, 
III 356. 

ocupau cu comerţul cu amănuntul. Comerţul pe scară largă, cu grîne şi ani¬ 
male, continua să rămînă în principal în mîinile negustorilor străini, care 
beneficiau enorm datorită legăturilor lor cu marile case internaţionale de 
comerţ. Numeroase din vechile impedimente pentru comerţul intern nu fu¬ 
seseră încă depăşite. Slaba putere de cumpărare a marii mase a populaţiei, 
comunicaţiile şi transporturile inadecvate şi facilităţile bancare şi de credit 
primitive stînjeneau creşterea pieţei interne. 

Relaţiile comerciale dintre Moldova şi Ţara Românească s-au dezvol¬ 
tat, stimulînd economiile lor şi aducîndu-le mai aproape de unificarea po¬ 
litică. înţelegerea economică din 8 iulie 1835 proteja principalele produse 
ale uneia din ţări de concurenţa produselor celeilalte, în mod special ce¬ 
realele şi vitele. Şi mai importantă a fost convenţia din 1846, care a făcut 
din Moldova şi Ţara Românească, în esenţă, o singură piaţă, protejată de 
bariera unui tarif vamal unic. S-au anulat taxele vamale între ele şi, modi- 
ficînd înţelegerea din 1835, s-a permis ca toate produsele, cu excepţia să¬ 
rii, să fie transportate liber dincolo de frontiere şi s-a stipulat ca pentru 
mărfurile străine să se plătească taxe vamale o singură dată, la frontiera 
ţării în care intrau. 49 

Cea mai spectaculoasă dezvoltare economică din Principate a înregis¬ 
trat-o în acea vreme, fără doar şi poate, comerţul extern. Marea Britanie 
şi Franţa au intrat acum în competiţie pentru materiile prime şi pieţele 
româneşti, alături de Imperiul Otoman şi Austria, care pînă atunci domina¬ 
seră comerţul Principatelor. 50 Exporturile româneşti spre Apus se constitu¬ 
iau din produse agricole, în special cereale şi animale. Importurile constau 
în special din bunuri de consum destinate celor avuţi, precum textile, sti¬ 
clărie şi blănuri, dar puţine articole contribuiau la dezvoltarea industriei 
sau la consolidarea bazei economice a Principatelor. Valoarea comerţului 
exterior a urcat constant — în Ţara Românească de la 21 514 000 lei în 
1835 la 64 448 000 lei în 1847, iar în Moldova de la 26 000 000 lei în 
1843 la 52 000 000 lei în 1847. Volumul a crescut, la rîndul său, aşa cum 
o arată şi numărul de vapoare străine ce acostau la Brăila: 480 în 1832, 
685 în 1839 şi 1 002 în 1846. Portul Galaţi a cunoscut o creştere similară: 
1 383 vase sosite în 1847,418 dintre acestea fiind britanice. Controlul oto- 

49 A. Macovei, „Unificarea vamală între Moldova şi Ţara Românească (1)“, în 
Anuarul Institutului de Istorie şi Arheologie, 7, 1971, pp. 201-244. 

50 R Cemovodeanu, Relaţiile comerciale mmăno-engleze in contextul politicii orien¬ 
tale a Marii Britanii (1803-1878), Cluj-Napoca, 1986, pp. 51-132; T. Ionescu, „L’Echange 
maritime de marchandises entre Ies Pricipautes Danubiennes et la France durant la 
periode 1829-1848“, în Revue roumaine d’histoire, 13/2, 1974, pp. 269-284. 

man asupra acestui comerţ a slăbit treptat. Cu toate că tratatele comerciale 
dintre Imperiul Otoman şi alte ţări mai guvernau încă relaţiile comerciale 
ale Principatelor, după 1843 taxele de import-export erau strînse de români 
mai curînd decît de funcţionarii vamali otomani. 


DE LA ILUMINISM LA ROMANTISM 

Două generaţii de intelectuali — aceia care au aderat la tradiţiile ilumi¬ 
nismului şi clasicismului din secolul anterior şi romanticii şi revoluţio¬ 
narii, care şi-au îndreptat privirile către viitor — şi-au pus amprenta asupra 
vieţii culturale şi a gîndirii politice în perioada scurtă dintre Tratatul de 
la Adrianopol din 1829 şi izbucnirea Revoluţiei de la 1848. Graniţele din¬ 
tre ele erau neclare. Ambele erau energice şi pregătite să se confrunte cu 
orice sfidare, oricît de înfricoşătoare. Entuziasmul lor, adesea naiv, şi pu¬ 
ternicul simţ patriotic, proiectele lor grandioase şi ambiţiile lor enciclope¬ 
dice erau ancorate în spiritul epocii, la care se face cel mai bine referire 
cu termenul de „paşoptism 14 . Erau inspiraţi de un singur scop atotcuprinză¬ 
tor — să scoată naţiunea română din starea sa de „înapoiere 11 şi să o apro¬ 
pie mai mult de Europa Apuseană. 

Diferenţele dintre cele două generaţii se manifestau în mijloacele prin 
care acestea căutau să atingă scopul lor comun. Generaţia mai veche îşi 
dobîndise maturitatea în anii de sfîrşit ai regimului fanariot. Convinsă de 
decadenţa acestuia, ea a căutat să elimine toate reminiscenţele acestuia, ca 
o condiţie pentru progresul social şi cultural. Dar, în acelaşi timp, ea s-a 
străduit să păstreze valorile tradiţionale, întrucît societatea lor ideală nu 
se deosebea de comunitatea rurală patriarhală, patronată de o clasă boie¬ 
rească binevoitoare şi patriotică. Ambiţia sa era de a transforma ideile ilu¬ 
minismului în instituţii; ca atare, metodele sale erau clasice, iar gîndirea 
sa aristocratică. Membrii acestei generaţii erau ataşaţi ideii că învăţămîntul 
şi reforma raţională, care ar fi transformat individul, erau cheile progresu¬ 
lui social. Deloc surprinzător, răscoala lui Tudor Vladimirescu i-a lăsat in¬ 
diferenţi, căci nu doreau să aibă nimic de-a face cu revoluţia. Soarta grea 
a ţărănimii le-a stîmit sentimente umanitare, dar nu s-au putut hotărî să in¬ 
cludă în programul lor abolirea clăcii şi a dijmei zdrobitoare. Nici nu au 
considerat privilegiile boierilor patrioţi drept excesive. 

Mai tinerii lor contemporani n-au renunţat în nici un chip la ţelurile 
culturale ale iluminismului, dar metodele lor erau, prin comparaţie, revo¬ 
luţionare, atitudinea lor era democratică, iar gusturile lor, romantice. Această 

generaţie ajunsese la maturitate în perioada de schimbare socială şi eco- 

A 

nomică ce a urmat evenimentelor din anii ’20 ai secolului al XlX-lea. In 
tinereţea lor, ideile de naţionalitate, libertate individuală şi justiţie socială 
fuseseră larg răspîndite, graţie în mare măsură vechii generaţii de boieri 
reformatori. Pentru ei, Tudor Vladimirescu se ridica deasupra tuturor con¬ 
temporanilor săi, era un campion al oamenilor de rînd şi un apărător al 
demnităţii naţionale. Educaţia, realizată la început cu tutori şi apoi în noile 
şcoli naţionale, precum Academia Sf. Sava de la Bucureşti şi Academia 
Mihăileană de la Iaşi, le-a consolidat simţul responsabilităţii civice şi mi¬ 
litantismul patriotic. Dar noi elemente s-au dovedit decisive în formarea 
lor intelectuală. Au fost prima generaţie care a studiat în străinătate şi care, 
ca atare, s-a confruntat cu teorii şi modele sociale de dezvoltare incitante 

A 

şi tulburătoare. In politică erau puternic atraşi spre liberalism şi au dedi¬ 
cat romantismului crezul lor estetic şi sentimental. Prin modul lor de gîndire, 
erau remarcabil de bine integraţi în Europa şi vorbeau şi scriau cu uşu¬ 
rinţă în limba franceză. N-au manifestat nici rezervele prudente ale vechii 
clase boiereşti ortodoxe şi nici admiraţia naivă necritică faţă de Apus a 
unor boieri luminaţi precum Dinicu Golescu. Pe scurt, nu mai gîndeau de¬ 
spre ei înşişi ca fiind în afara Europei. Au întîmpinat civilizaţia apuseană 
cu înţelegere şi spirit critic. 

Literatura a reflectat cu fidelitate diferenţele şi evoluţia stării de spirit 
individuale şi aspiraţiile sociale şi politice colective ale celor două gene¬ 
raţii. Cei mai reprezentativi scriitori ai ambelor categorii proveneau din 
clasele de sus, dar nu dintre fanarioţi sau dintre românii grecizaţi, aşa cum 
s-a întîmplat în secolul al XVIII-lea. Mai curînd, în frunte s-au aflat bo¬ 
ierii mijlocii şi chiar mici, care se ridicaseră pe scara socială în primele 
decenii ale noului secol prin serviciile în slujba statului sau prin comerţ. 
Aceştia fuseseră educaţi în Apus sau cel puţin în spiritul Apusului, cărţile 

A 

lor şi ideile lor constituind o legătură intelectuală comună. In lecturile 
lor din literatura apuseană a vremii, în special cea franceză, au manifestat 
o preferinţă aparte pentru operele romanticilor. Deşi, în propriile lor scrieri, 
mulţi dintre ei se conformau încă simbolurilor clasicismului şi mai aveau 
încă să trăiască universul interior al romanticilor, sincronizarea între cultu¬ 
ra română şi Europa s-a realizat pentru prima oară prin intermediul roman¬ 
tismului. 

Reacţia exterioară a intelectualilor români faţă de romantism a fost 
în mare măsură condiţionată de ideile lor privind rolul pe care ei înşişi 
ar fi trebuit să-l aibă în societate. Au simţit în mod evident că erau pio¬ 
nieri şi că trebuiau să reconstruiască instituţiile de la temelie. Conştienţi 

de nevoia acută de reformă şi aproape copleşiţi de responsabilitatea pen¬ 
tru binele comun pe care şi-o asumaseră, şi-au rezervat prea puţin timp 
pentru introspecţie. Ca atare, lucrările lor literare aveau de obicei un ca¬ 
racter practic, care lăsa propriul lor eu neexplorat. Erau conducători po¬ 
litici şi oameni de acţiune, fiind preocupaţi de prezent şi de nevoile sale, 
chiar dacă aduceau un omagiu trecutului şi sperau într-un viitor mai bun. 

Poezia şi proza din anii ’30 şi în special din anii ’40 au constituit o 
literatură cu mesaj. Creativitatea, în ansamblul ei, era subordonată idea¬ 
lurilor unităţii şi independenţei naţionale, simpatiei pentru clasele de jos, 
în special pentru ţărănime, şi eforturilor de a autohtoniza inspiraţia, direc- 
ţionînd-o spre istorie, folclor şi peisajul local. Multe din scrierile acestei 
perioade au fost de asemenea inspirate de credinţa moştenită de la ilumi¬ 
nism, potrivit căreia literatura avea o valoare didactică inerentă şi ca atare 
autorii puneau accentul pe util în raport cu esteticul şi se gîndeau în primul 
rînd la binele general mai curînd decît la satisfacţia personală. Asemenea 
principii erau ingrediente esenţiale ale paşoptismului. 

Astfel de preocupări au determinat alegerea autorilor din literatura fran¬ 
ceză şi din alte literaturi europene, care aveau să influenţeze atît de de¬ 
cisiv doctrina literară paşoptistă. Intelectualii români erau atraşi în mod 
deosebit de acei autori care îi puteau ajuta să-şi înţeleagă timpul şi să le 
arate direcţia potrivită pentru a aduce Principatele în Europa. N-au căutat 
metafizica, ci un mesaj clar aplicabil propriei lor condiţii. Ca atare, cato¬ 
licismul conservator, socialismul utopic sau romantismul delirant al unui 

A 

Nerval n-au avut decît un ecou redus. Ii preferau pe Lamartine, Hugo, Mi- 
chelet şi Lamennais, scriitori care se adresau popoarelor subjugate din Eu¬ 
ropa pe un ton umanist şi sentimental şi care acordau preţuire identităţii 
etnice. Cea mai importantă influenţă literară asupra scriitorilor români a 
exercitat-o romantismul 51 . Tipic însă pentru viaţa intelectuală în general 
era faptul că nu predomina un singur curent, chiar dacă era vorba de opera 
unui singur autor. Ideile literare se aflau într-o stare de flux, în special din 
cauza absenţei unor şcoli bine definite, care ar fi putut asigura o oarecare 
uniformitate de gîndire şi care ar fi stîmit reacţii creatoare faţă de tendin¬ 
ţele opuse. Nici clasicismul, nici romantismul din Principate nu au fost 
guvernate de doctrine rigide, întrucît aderenţii acestora erau mai mult in¬ 
divizi decît grupuri. Scriitorii individuali, fiecare pe cont propriu, au se¬ 
lectat ceea ce era plăcut şi folositor la un moment dat şi nu au vădit o 

51 în legătură cu influenţele romantismului european asupra românilor, vezi 
E. Tacciu, Romantismul românesc; un studiu al arhetipurilor, I, Bucureşti, 1982, 
pp. 217-512. 

înclinaţie prea mare pentru respectarea principiilor abstracte fără legătu¬ 
ră cu condiţiile sociale şi politice. Drept rezultat, ei erau receptivi la orice 
şi cele mai diverse curente — clasicism, preromantism şi romantism — 
au coexistat ori s-au interferat, producînd uneori combinaţiile cele mai 

bizare. 52 

* 

In ciuda unor asemenea preocupări practice din partea autorilor, lite¬ 
ratura trăia o schimbare fundamentală. Ea a încetat să fie pur şi simplu un 
apendice emoţional al iluminismului. Acum, autorii, a căror principală in¬ 
tenţie putea fl încă didactică, produceau lucrări care explorau laturile per¬ 
sonale şi ascunse ale vieţii spirituale sau erau pur şi simplu menite să 
delecteze. Cu toate că literatura nu dobîndise încă un statut autonom, scri¬ 
itorii erau preocupaţi să respecte distincţia dintre beletristică şi alte ge¬ 
nuri de proză. Scriitorii profesionişti şi semiprofesionişti care îşi făcuseră 
apariţia în jurul anilor ’30 au jucat un rol important în acest proces. 53 Pu¬ 
ţini dintre ei puteau trăi doar din scris, dar aceia care îl practicau ca o me¬ 
serie trebuiau să se preocupe de ceea ce era specific literaturii şi ca atare 
trebuiau să o diferenţieze de alte feluri de scrieri. 

Un element nou a apărut pe scena literară după 1830: publicul cititor. 
Era încă puţin numeros, dar devenea din ce în ce mai democratic sub ra¬ 
portul compoziţiei sale. Procentul boierimii mari şi mijlocii era în scădere, 
în timp ce numărul negustorilor, meşteşugarilor, funcţionarilor de stat şi 
de intelectuali ai satelor (preoţi, învăţători, notari) creştea rapid. Cititorii 
ziarelor, de pildă, se recrutau în principal din clasa mijlocie. în 1834, erau 
două sute de abonaţi la Curierul românesc, care fusese fondat la Bucureşti 
în 1829, de către Ion Heliade Rădulescu (1802-1872), personalitate lite¬ 
rară de frunte a acestei perioade. Deşi numărul lor era modest, după stan¬ 
dardele de mai tîrziu, aceştia constituiau o prezenţă de care trebuia să se 
ţină seamă. Chiar un om ca Heliade Rădulescu, a cărui motivaţie nu era 
în primul rînd de ordin comercial, trebuia, cu toate acestea, să ţină cont 
de gustul cititorilor, care era adesea nesofisticat, pentru a-şi putea păstra 
gazetele şi tipografiile pentm o muncă reală de educaţie şi luminare. Dis¬ 
tanţa între ceea ce „întreprinzătorii 14 sau „îndrumătorii 44 de cultură, ase¬ 
menea lui Heliade, considerau a fi dezirabil pentru societate şi ceea ce 
publicul cititor dorea pentru sine era adesea enormă. Heliade, de exemplu, 
nutrea planul ambiţios de a traduce în limba română cele mai importante 
lucrări ale literaturii universale, întrucît le considera indispensabile pentru 

52 P. Comea, Originile romantismului românesc. Bucureşti, 1972, pp. 512-574. 

53 L. Volovici, Apariţia scriitorului in cultura românească, Iaşi, 1976, pp. 11-18, 
87-122. 

creşterea nivelului intelectual şi spiritual al concetăţenilor săi. Dar publi¬ 
cul cititor larg avea gusturi mai simple. Căuta o literatură de evadare sau 
compensatorie: poveştile sentimentale cu sfîrşit fericit şi poveşti de senza¬ 
ţie. Cititorii erau mai interesaţi de ceea ce se spunea decît cum se spunea. 
Asemenea gusturi reprezintă motivul principal pentru care grandioasa „Bi¬ 
bliotecă universală 44 a lui Heliade a eşuat. 

Apariţia literaturii române modeme a coincis cu înflorirea romantis¬ 
mului în ambele Ţări Române. Deşi exemplul romantismului francez era 
atrăgător, scriitorii români n-au experimentat direct ambivalenţele interioare 
ale acestuia. 54 Pentru aceştia, romantismul era în primul rînd o influenţă 
externă. Ei nu trecuseră printr-o criză demoniacă sau egoistă ca epigonii 
lui Byron şi Chateaubriand în alte ţări. Totuşi, în Ţara Românească, de 
exemplu, poeţii anilor ’30 şi ’40 au introdus treptat o noutate izbitoare în 
lucrările lor — descoperirea eului. De aci înainte, ei au făcut din eu un fac¬ 
tor determinant al creativităţii lor. Acordînd prioritate subiectului în raport 
cu obiectul, care era fundamental esteticii clasicismului, ei au deschis o 
nouă perspectivă poeziei româneşti. Din ce în ce mai mult, ei au căutat ade¬ 
vărul în interiorul conştiinţei şi emoţiilor proprii şi nu în fapte exterioare. 
Totuşi, nu s-au putut elibera niciodată de simţul de responsabilitate faţă de 
binele general. Pe de o parte, se lăsau în voia melancoliei solitudinii, dar, 
pe de altă parte, îmbrăţişau cauza independenţei naţionale; puteau să se ri¬ 
dice împotriva absurdului vieţii într-o clipă, pentru ca în următoarea să com¬ 
pună versuri patriotice care implicau ideea că viaţa avea la urma urmei un 
ţel. Contextul istoric a dat astfel romantismului din Ţara Românească (şi 
Moldova) trăsătura sa specifică. 

Patru poeţi au întruchipat în mod special trăsătura sa esenţială. în frun¬ 
tea lor s-a aflat Ion Heliade Rădulescu. Ca publicist, ziarist şi protector 
al noilor talente, acesta, mai mult decît oricare dintre contemporanii săi, 
a dat o orientare literaturii. Ca întreprinzător literar, a avut drept principal 
scop aducerea cît mai curînd posibil a literaturii şi culturii române în lumea 
modernă. Era el însuşi prea plin de proiecte şi chema cu entuziasm şi pe 
alţii să acţioneze pe toate fronturile. 55 Europa a fost întotdeauna modelul 
său; a fost stimulentul său şi măsura împlinirilor sale. Ghidat în tot ceea 
ce a întreprins de didacticismul şi optimismul iluminismului — omul era 
perfectibil, progresul era una din legile istoriei, iar literatura, teatrul pu¬ 
teau contribui la amîndouă — , Heliade era totodată omul timpului său, 

54 N. I. Apostolescu, L’lnfluence des romantiques franqais sur lapoesie roumaine. 
Paris, 1909, pp. 14-130. 

55 M. Anghelescu, Ion Heliade Rădulescu, Bucureşti, 1986, pp. 38-71. 

întrucît în persoana sa puternicul sentiment naţional lua locul umanismului 
cosmopolit al secolului al XVIll-lea. Ca poet a dovedit talent şi multilate¬ 
ralitate. Capodopera sa este Sburătorul (1844), o baladă tipic romantică, 
de iubire tragică. Sonetele publicate în volumul Visul (1836), avînd un ca¬ 
racter autobiografic, sînt remarcabile pentru timpul său, datorită analizelor 
consacrate subconştientului. Hei iade a fost un romantic prin temperament. 
Vizionar, a aspirat să fie deopotrivă bard şi profet, asemenea lui Hugo şi 
Lamartine, şi să-şi asume misiunea sacră de a propovădui cele două cre¬ 
zuri, cel al patriotismului şi cel al iubirii de oameni. 

Vasile Cârlova (1809-1831), primul poet care s-a bucurat de patronajul 
lui Heliade, a dovedit o remarcabilă ştiinţă — dată fiind starea limbajului 
poetic românesc — de a-şi comunica sentimentele în versuri deopotrivă 
clare şi curgătoare. 56 Poeziile sale nu mai erau simulări sau predici morale 
asemenea acelora ale clasiciştilor din secolul al XVIII-lea, sau declamaţii 
în maniera multor romantici, ci monologuri tot atît de fireşti în apelul lor 
la Dumnezeu, ca şi în exprimarea grelelor poveri ale sufletului omenesc. 

A 

Inserare (1830) îl arată pe Cârlova ca un adevărat poet romantic. Este o eloc¬ 
ventă mărturie a influenţei lui Lamartine şi a asimilării elegiei romantice, 
care a subminat popularitatea cîntecelor de lume ale lui Conachi şi ale Vă- 
căreştilor. Rumurile Tîrgoviştii (1828) este cea mai cunoscută poezie. Dar 
contemplarea ruinelor nu devine o sursă de melancolie şi de meditaţii filo¬ 
zofice pesimiste, aşa cum s-a întîmplat în cazul romanticilor francezi. Mai 
curînd, gloriile trecutului redeşteptau sentimentele de patriotism şi impli¬ 
cau o atitudine critică faţă de inerţia publică a prezentului. 

Grigore Alexandrescu (1810-1885) şi Cezar Bolliac (1813-1881) ilus¬ 
trează alte faţete ale romantismului muntean. 57 Chinuit de ideea că Dum¬ 
nezeu este absent şi că omul e singur, Alexandrescu era obsedat de im¬ 
perfecţiunile existenţei umane. Ezitările sale între scepticism şi resemnare 

A 

dau impresia de modernitate. In timp ce căuta un punct de echilibru în 
lume şi părea să-l fi găsit în analiza realistă şi lucidă pe care o face natu¬ 
rii umane în Fabule (1832 şi 1838), pe drept cuvînt renumite, contem¬ 
poranul său Bolliac manifesta un soi de satanism byronian. în Meditaţii 
(1835) acesta exprima dispreţul faţă de soluţia creştină a dilemei umane 
şi lua în derîdere consolările oferite de raţiune ce nu erau în nici un fel 
acte solitare. 


56 V. Muşat, Vasile Cârlova, Bucureşti, 1981, pp. 35-95. 

57 E. Lovinescu, Grigore Alexandrescu: Viaţa şi opera lui, Bucureşti, 1928, 
pp. 91-151; O. Papadima, Cezar Bolliac, Bucureşti, 1966, pp. 95-147. 

Scriitorii din Moldova au urmărit obiective similare acelora promo¬ 
vate de confraţii lor din Ţara Românească, dar au îmbrăţişat cu mai multă 
reţinere literatura apuseană, iar elanul lor romantic a fost mai estompat. 
Această reticenţă a reflectat natura societăţii moldoveneşti, care, mai puţin 
avansată economic decît cea din Ţara Românească, era mai conservatoare 
în gusturi şi moravuri. Mai mult decît atît, nu a existat nici o personali¬ 
tate cu un caracter atît de puternic ca Heliade pentru a promova noile idei. 
Personalitate literară de frunte, Gheorghe Asachi, care a ocupat un loc si¬ 
milar cu acela al lui Heliade, era un clasicist şi un conservator, dovedind 
neputinţa de a stimula tinerele talente. Cel mai proeminent autor romantic 
a fost Costache Negruzzi (1808-1868). Măiestria poetică şi sensibilitatea 
lui Negruzzi erau modeste, dar Aprodul Purice (1837) a introdus un nou 
gen — poemul istoric — care a ridicat eroii la proporţii de legendă şi a 
transformat bătăliile în întîlniri epice, toate proiectate pe un fundal local 
viu. Totuşi, nuvela este aceea care i-a asigurat lui Negruzzi locul său în li¬ 
teratura română. 58 Capodopera sa, Alexandru Lăpuşneanu (1840), poves¬ 
tea plină de dramatism şi patimă a domnitorului moldovean din secolul 
al XVI-lea, era romantică, dar dovedea o reţinere emoţională şi stilistică 
conformă cu filozofia sa uşor sceptică şi epicuriană. 

Trăsătura caracteristică a romantismului, atît în Moldova, cît şi în Ţara 
Românească, precum şi a vieţii culturale şi intelectuale în general consta 
în preocuparea deosebită pentru naţiune, ldeea însăşi de naţiune a cunoscut 
o transformare semnificativă de la ceea ce fusese în secolul al XVlII-lea. 
Cărturarii generaţiei anterioare vorbiseră cu mîndrie despre originea roma¬ 
nă şi, uneori, chiar despre originea dacă a românilor şi utilizaseră această 
asociere ca măsură a propriului lor caracter şi propriei lor nobilităţi. în lu¬ 
crările scriitorilor de după 1800, ideea de naţiune începea însă să-şi asume 
contururi modeme. Pentru Naum Rîmniceanu, calitatea de membru al na¬ 
ţiunii române era determinată de consanguinitate şi de religie (ortodoxă) 
şi ca atare aceasta transcendea graniţele politice, pe care le-a respins ca tem¬ 
porare, pentru a-i include pe românii de pretutindeni. 59 în memoriile pe 
care micii boieri le-au redactat după 1821 pentru a convinge marii boieri 
să împartă puterea politică cu ei, aceştia subliniau că ei toţi aparţineau ace¬ 
leiaşi naţiuni. Pretenţia lor, formulată simplu, era aceea că drepturile poli¬ 
tice egale derivau în mod firesc dintr-o istorie comună şi din calitatea de 

5K L. Leonte, Constantin Negruzzi , Bucureşti, 1980, pp. 119-153. 

59 Asupra ideii de naţiune la Naum Rîmniceanu, vezi Ş. Bezdechi, „Protosinghe- 
lul Naum Rîmniceanu despre originea neamului şi limbii noastre“, în Transilvania, 
74/3 4, 1943, pp. 231-237. 

membri ai aceleiaşi comunităţi etnice. Prin anii ’40, asemenea gînduri îşi 
pierduseră caracterul de noutate. Vechea concepţie juridică despre naţiune, 
bazată pe privilegii, care aşeza o clasă socială deasupra tuturor celorlalte 
şi astfel asigura ascendenţa politică şi socială a boierilor, făcuse loc unei 
concepţii etnice care îmbrăţişa toate clasele sociale, chiar şi pe clăcaşi. Tî- 
năra generaţie de intelectuali, în mod special, nu mai facea uz de ranguri 
şi stare socială drept criterii ale calităţii de membru al naţiunii. Pentru ei, 
comunităţile etnice deveniseră celule primare ale umanităţii. Semnificativ 
pentru preocuparea sporită faţă de naţiunea etnică a fost schimbarea inter¬ 
venită în atitudinea intelectualilor faţă de folclor. 60 Descoperirea folclo¬ 
rului s-a produs în Principate relativ tîrziu — în jurul anului 1840 — în 
comparaţie cu Europa Apuseană. Principala raţiune pentru o asemenea în- 
tîrziere pare să fi fost lipsa de dorinţă a intelectualilor de a trata producţiile 
imaginaţiilor mai modeste altfel decît expresii ale ignoranţei şi superstiţi¬ 
ilor. Erau conştienţi de datoria lor de a răspîndi informaţii utile şi de a pro¬ 
mova deprinderi bune în masa populaţiei şi considerau folclorul şi tradiţiile 
săteşti drept o simplă perpetuare a înapoierii. Erau siguri că doar o elită 
(ei înşişi, adică) ar putea îmbunătăţi societatea şi că, în consecinţă, nu aveau 
nimic de învăţat de la oamenii de rînd. Treptat, sub influenţa romantismu¬ 
lui şi a ideii modeme de naţiune, s-a născut o nouă apreciere asupra crea¬ 
tivităţii populare. O atmosferă de simpatie şi înţelegere faţă de modul de 
viaţă de la ţară şi faţă de producţiile sale culturale a înlocuit dispreţul ante¬ 
rior. Folclorul a încetat să fie judecat potrivit criteriilor iluminismului — 
adevăr şi raţiune — şi a fost în cele din urmă acceptat ca o altă concepţie 
valabilă despre lume şi ca o manifestare a unui mod de viaţă distinct, nu 
neapărat inferior. 

Scrierile din domeniul istoriei din anii ’30 şi ’40 au fost de asemenea 
influenţate de romantism şi de noua idee despre naţiune. Istoricii au conti¬ 
nuat să studieze originea naţională în scopul de a adăuga noi elemente 
dovezilor privind descendenţa romană, cu toate că, încă de pe atunci, teo¬ 
ria era universal acceptată în rîndurile celor educaţi. Dar o atracţie tot atît 
de puternică pentru istorie au reprezentat-o misterele începuturilor şi emo¬ 
ţia descoperirii trecutului prin intermediul minelor şi al inscripţiilor cc 
supravieţuiseră aproape ca un miracol. Istoricii au fost, de asemenea, atraşi 
de vremurile de glorie. Concentrarea atenţiei asupra domnitorului Mihai 
Viteazul, care unise pentru scurt timp Moldova, Ţara Românească şi Tran- 


60 în legătură cu preocuparea pentru folclor a lui Ion Heliade Rădulescu şi a lui 
Mihail Kogălniceanu, vezi A. Bistriţianu, Teorie şi inspiraţie folclorică la predecesorii 
lui V. Alecsandri , Bucureşti, 1977, pp. 154—243. 

silvania sub sceptrul său, în 1600, nu era în nici un fel întîmplătoare, ci 
reflecta perfect preocuparea sporită pentru unitate naţională şi indepen- 
denţă. In mîinile celor mai buni profesionişti ai ei, istoria devenea nu doar 
povestea conducătorilor şi eroilor, ci povestea întregului popor. Un exem¬ 
plu ieşit din comun de istorie nouă l-a reprezentat Histoire de la Valachie, 
de la Moldavie et des Valaques Transdanubiens (Berlin, 1837) de Mihail 
Kogălniceanu (1817-1891), un tînăr moldovean care studiase istoria la Uni¬ 
versitatea din Berlin şi care avea să ocupe un loc central în viaţa publică 
românească în următoarele patru decenii. Ideea de naţiune a făcut o impre¬ 
sie copleşitoare asupra sa. El a conceput istoria ca actul de creaţie al unui 
întreg popor, nu numai al conducătorilor săi şi, deci, argumenta că este 
esenţial să se procedeze la o investigare multilaterală a trecutului pentru 
a scoate pe deplin în evidenţă activitatea popoarelor şi, în mod special, spi¬ 
ritul lor. Pentru el, societatea nu era o simplă juxtapunere de indivizi sau 
de clase, ci un tot organic, interdependent, care, pe nenumărate căi, făurea 
unitatea comunităţii etnice. 61 Pentru intelectualii vremii, istoria, aşadar, nu 
putea fi un exerciţiu detaşat şi savant. Dimpotrivă, istoria era o armă pe 
care au folosit-o pentru a consolida conştiinţa naţională şi pentru a mobi¬ 
liza sprijin în vederea realizării unităţii şi independenţei naţionale. Istoria 
servea asemenea scopuri nu doar prin lucrări de erudiţie, ci şi prin intro¬ 
ducerea în literatură a unor idealuri patriotice. Prin poezii, nuvele şi piese 
de teatru, conştiinţa istorică naţională a devenit a doua natură a publicu¬ 
lui cult din ce în ce mai numeros. 

Intelectualii români considerau, de asemenea, limba din noua lor per¬ 
spectivă asupra ideii de naţiune. Prăbuşirea regimului fanariot şi declinul 
limbii greceşti, ca limbă administrativă şi culturală, precum şi creşterea ra¬ 
pidă a importanţei limbii române au stimulat interesul teoretic pentru lim¬ 
ba naţională. în anii ’20, intelectualii (precum şi domnitorii şi aristocraţii) 
exprimaseră păreri puternic divergente în privinţa posibilităţii limbii ro¬ 
mâne de a servi ca vehicul al unei culturi rafinate, dar, după 1830, vigoa¬ 
rea sentimentului naţional i-a redus la tăcere pe cei ce se îndoiau de acest 
lucru. Vechea reticenţă a lăsat rapid locul unei mîndrii pentru acele cali¬ 
tăţi care erau percepute ca fiind valorile superioare ale limbii. Principala 
preocupare a unor personalităţi culturale precum Ion Heliade Rădulescu 
şi Costache Negruzzi a fost nu să cerceteze originea — latinitatea româ¬ 
nei nu era disputată —, ci să descopere spiritul acestei limbi. Scriitori şi 
cărturari deopotrivă îi căutau caracterul specific şi trăsăturile particulare, 
pentru a şti cum poate fi modernizată mai bine sintaxa şi pentru a-i lărgi 

61 A. Zub, Mihail Kogălniceanu, istoric, laşi, 1974, pp. 393-439. 

vocabularul. 62 La baza tuturor acestor eforturi se afla ideea — chiar dacă 
nu încă explicit afirmată -— că limba nu este o simplă convenţie, ci expri¬ 
mă trăsăturile esenţiale ale spiritului naţional. 

Misiunea împletirii curentelor de gîndire disparate cu privire la istorie, 
limbă şi literatură într-o doctrină culturală coerentă, care s-ar putea numi 
„paşoptism literar", a fost asumată de scriitorii strînşi în jurul Daciei lite¬ 
rare, revistă înfiinţată la Iaşi, în 1840, de către Mihail Kogălniceanu. Titlul 
acesteia era simbolic pentru ţelurile lui Kogălniceanu şi ale confraţilor săi: 
promovarea unui simţ al unităţii şi a unui ţel printre toţi românii ce trăiau 
în interiorul graniţelor istorice ale vechii Dacii, prin cultivarea unei lite¬ 
raturi cu adevărat naţionale. Pentru a fi naţională, susţinea Kogălniceanu, 
literatura trebuie să reflecte trăsăturile distinctive ale poporului român, aşa 
cum sînt relevate în istorie şi în folclor, şi trebuie să aibă drept principală 
sursă de inspiraţie experienţele istorice şi aspiraţiile contemporane ale pro¬ 
priului popor. 

Aceste preocupări i-au confruntat pe editorii Daciei literare cu două 
pericole larg percepute la adresa unei literaturi naţionale viguroase. Unul 
a fost extern: „franţuzomania", care ameninţa „să înece spiritul românesc" 
într-un val de traduceri şi imitaţii. Kogălniceanu a negat orice intenţie de 
interzicere a lucrărilor străine sau de promovare a xenofobiei. Şi-a reafir¬ 
mat convingerea că legăturile normale cu alte culturi erau benefice pentru 
dezvoltarea unei literaturi naţionale sănătoase. Dar a subliniat faptul că 
principalul criteriu pentru selectarea unor lucrări franţuzeşti sau a altor lu¬ 
crări străine ca modele trebuie să fie compatibilitatea cu spiritul autohton 
şi cu nivelul general de cultură al ţării. Un alt pericol identificat de el 
era intern: subordonarea creativităţii artistice scopurilor sociale şi politice 
imediate. El respingea ideea că o lucrare era bună pur şi simplu datorită 
conţinutului naţional sau mesajului ei. Cerînd cu insistenţă un mai mare 
discemămînt estetic, Kogălniceanu declara că s-a sfîrşit epoca lui „scrieţi, 
scrieţi, băieţi, numai scrieţi", care dura de treizeci de ani. Cu toate acestea, 
el (şi confraţii săi) a rămas angajat faţă de o literatură conştientă din punct 
de vedere social, iar idealul creator pe care el însuşi a încercat să-l întru¬ 
chipeze a fost cel de autor-cetăţean. 63 Dacia literară a fost interzisă după 
doar trei numere de la apariţie, din ordinul domnitorului Mihai Sturdza. 

62 1. Gheţie şi M. Seche, „Discuţii despre limba română literară între anii 1830-1860“, 
în Studii de istorie a limbii române literare: Secolul XIX , I, Bucureşti, 1969, pp. 261 290; 
I. Heliade Rădulescu, Opere , ediţia D. Popovici, II, Bucureşti, 1943, pp. 185-403. 

63 M. Platon, Dacia literară. Iaşi, 1974, pp. 36-55. 

Pretextul pare să fi fost un articol al lui Kogălniceanu ce critica clasele de 
sus pentru dispreţul lor faţă de lucrările literare în limba română şi ati¬ 
tudinea lor servilă faţă de culturile străine. Sturdza, care promova la acea 
vreme educaţia în limba franceză, a interpretat articolul ca un atac la per¬ 
soană. 

Kogălniceanu a fost de neînduplecat. Cu o energie înzecită, a continuat 
programul Daciei literare în alte publicaţii şi de la catedra sa de la Acade¬ 
mia Mihăileană. Istoria rămînea pentru el primul stimul al conştiinţei na¬ 
ţionale. In anii 1840-1845, a editat Arhiva românească , prima revistă 
românească ce a publicat studii istorice şi izvoare originale. In introduce¬ 
rea la primul volum, a pus în mod succint problema istoriei: dacă cineva 
dorea să cunoască cine au fost românii, de unde au venit şi încotro se în¬ 
dreptau trebuia să privească doar la istoria acestora, care a fost „întreaga 

* 

noastră ftinţă“. In 1844, a fondat Propăşirea, care avea însă să apară ca 
Foaie ştiinţifică şi literară, întrucît cenzorul respinsese titlul iniţial con- 
siderîndu-1 subversiv. 64 Scopul declarat al lui Kogălniceanu a fost să stîr- 
nească în rîndul cititorilor un simţ al patriotismului; el însuşi a publicat 
un număr de articole dedicate unor evenimente majore ale istoriei Româ¬ 
niei. A deschis paginile sale unor poeţi şi prozatori de frunte, cu scopul 
de a încuraja dezvoltarea unei literaturi naţionale originale. Dar preocupa¬ 
rea sa pentru problemele politice şi sociale contemporane a făcut ca auto¬ 
rităţile să interzică în 1844 şi această publicaţie. 

Programul Daciei literare avea numeroşi aderenţi în Ţara Româneas¬ 
că. Unul dintre cei mai entuziaşti a fost Nicolae Bălcescu (1819-1852), 
care fusese implicat în conspiraţia lui Filipescu din 1840 şi fusese, de ase¬ 
menea, colaborator la Propăşirea. La fel ca şi Kogălniceanu, Bălcescu 
era un înfocat cercetător al istoriei, care credea fără limite în capacitatea 
acesteia de a educa naţiunea şi de a mobiliza resursele sale în scopul împli¬ 
nirii ţelurilor sociale şi politice. Asociind cele mai bune calităţi ale eruditu¬ 
lui cu acelea ale militantului politic, a manifestat dorinţa să ridice cercetarea 
istorică românească la un nivel egal cu acela al naţiunilor avansate din Apus. 65 
Subiectele care i-au atras în mod special atenţia au fost istoria şi proble¬ 
mele sociale contemporane, mai ales problema agrară. împreună cu un 
confrate din Transilvania, August Treboniu Laurian, a fondat Magazin 

64 în legătură cu cenzura periodicelor în timpul domniei lui Sturdza, vezi R. Rosetti, 
„Despre censură în Moldova", în Analele Academiei Române, Memoriile Secţiunii 
Istorice, seria a ll-a, 29 (1906-1907), pp. 351-361. 

h5 G. Zâne, N. Bălcescu: opera, omul, epoca. Bucureşti, 1975, pp. 23-62. 

istoric pentru Dacia (1845-1848), prin intermediul căruia intenţiona să 
ducă mai departe programul Daciei literare. Publicaţia a luat forma unei 
reviste ştiinţifice, întrucît cenzorul n-ar fi acceptat editarea unei publi¬ 
caţii politice. Dar titlul sugera obiectivele politice pe care le aveau în ve¬ 
dere fondatorii ei. în asemenea lucrări de pionierat în materie de istorie 
socială, precum Despre starea socială a muncitorilor plugari îp Principa¬ 
tele Române în deosebite timpuri (1846), Bălcescu nu a ezitat să atace 
ordinea existentă de lucruri, care le permitea cîtorva indivizi să înrobească 
o întreagă naţiune. 

Instituţionalizarea culturii a fost o altă caracteristică a timpului. Au ră¬ 
sărit societăţi şi asociaţii de toate felurile ce au reunit oameni cu acelaşi mod 

A 

de gîndire pentru a promova o mare varietate de cauze. In anii ’30 şi ’40, 
teatrul a devenit o parte obişnuită a vieţii sociale şi literare; s-au pus bazele 
unui sistem de învăţămînt modem, de la şcoala primară sătească până la 
universitate; ziarele şi-au început misiunea de modelator al opiniei publice. 

Teatrul ca instituţie şi-a datorat originea în anii ’30 spiritului ilumi¬ 
nismului. Principalii săi promotori, Gheorghe Asachi în Moldova şi Ion 
Heliade Rădulescu în Ţara Românească, îl apreciau ca un factor civiliza¬ 
tor, ca un mijloc puternic de educaţie morală şi estetică, deosebit de potri¬ 
vit pentru o naţiune care tocmai păşea în lumea culturii modeme. Heliade 
gîndea de asemenea că noul teatru ar putea servi chiar scopuri sociale mai 
ample, devenind un forum în care cele mai diverse grupuri din societatea 
urbană s-ar fi putut reuni pentru a cugeta la cele mai arzătoare probleme 
ale zilei. în ciuda eforturilor unor sprijinitori entuziaşti, teatrele din Bucu¬ 
reşti şi Iaşi n-au prosperat de-a lungul primului lor deceniu de existenţă. 66 
Trebuiau să concureze deopotrivă cu companiile străine aflate în turneu, 
care se bucurau de un mai mare prestigiu decît înjghebările locale, şi cu 
trupele locale itinerante, care se mulţumeau să satisfacă gusturile simple 
ale marelui public. Situaţia financiară a teatrului nu a încetat să fie precară, 

întrucît publicul era puţin numeros, iar guvernul nu îi acorda nici un spri- 
* 

jin. In Moldova s-a adăugat problema vigilenţei cenzurii. Conservatorul 
Filodramatic al lui Asachi, înfiinţat la Iaşi în 1836, a trecut prin toate aceste 
greutăţi şi, în ciuda montării unor producţii atît de ambiţioase ca Norma 
de Bellini, a fost nevoit să-şi închidă porţile în scurt timp. Succesul teatru¬ 
lui românesc avea să depindă până la urmă de alcătuirea unui repertoriu 
naţional, inspirat din experienţa autohtonă şi avînd personaje uşor de rceu 


66 Massoff, Teatrul românesc: Privire istorică, I, Bucureşti, 1961, pp. 145 2.14. 

noscut. Acest lucru se va întîmpla în anii ’40, o dată cu apariţia pieselor 
primului mare poet român modem, Vasile Alecsandri. 

Caracteristică pentru organizaţiile create de către intelectuali şi de că¬ 
tre boierii liberali în această perioadă a fost Societatea Filarmonică din 
Bucureşti. înfiinţată în 1833 de Ion Cîmpineanu şi Heliade Rădulescu, ea 
avea drept scop declarat promovarea limbii, literaturii şi muzicii româ¬ 
neşti. Societatea a căutat, în mod special, să dea teatrului o bază institu¬ 
ţională prin înfiinţarea unei şcoli de „muzică, declamaţie şi literatură 41 în 
1834. în anul următor, Heliade a început să predea cursuri de literatură 
dramatică şi de actorie, iar studenţii săi vor interpreta în curînd piese pre¬ 
cum Mahomet sau fanatismul de Voltaire şi Saul de Alfieri. Alţi membri 
ai societăţii aveau însă şi un program politic, care includea idei radicale 
precum unirea principatelor, egalitatea în faţa legii şi o împărţire echita¬ 
bilă a poverii fiscale. Societatea şi-a încheiat activitatea în 1838, probabil 
din cauza divergenţelor legate de politica culturală apărute între membrii 
acestei organizaţii cu caracter eteroclit, ce cuprindea mari boieri, intelec¬ 
tuali liberali şi reprezentanţi ai clasei mijlocii. 

Printre numeroase alte asociaţii se pot cita cele dedicate propăşirii eco¬ 
nomice şi sănătăţii publice. Cîmpineanu şi Petrache Poenaru (1799-1875), 
directorul şcolilor naţionale din Ţara Românească, au înfiinţat Societatea 
de Agricultură la Bucureşti, în 1835, şi o şcoală de agronomie în apropie- 

A 

re de Bucureşti, în comuna Pantelimon. In Moldova, care sub domnia lui 
Mihai Sturdza s-a dovedit neprimitoare pentru societăţi, întrucît acestea 
erau suspectate de liberalism şi, ca atare, potenţial subversive, Gheorghe 
Asachi a înfiinţat la Iaşi, în 1833, împreună cu cîţiva prieteni. Societatea 
de Medicină şi Istorie Naturală. Toate aceste organizaţii şi tendinţa gene¬ 
rală de asociere au reprezentat primele mlădiţe ale spiritului de iniţiativă 
privată ce urmărea reformarea societăţii şi scoaterea naţiunii din înapoie¬ 
rea sa recunoscută. După 1840, caracterul unui mare număr dintre aceste 
organizaţii s-a schimbat. Ele au devenit deschis politice pe măsură ce ti¬ 
nerii radicali luau locul moderaţilor mai în vîrstă. Ţelurile lor erau naţio¬ 
nale şi democratice, dat fiind că romantismul absorbea iluminismul. 

După 1830, învăţămîntul a devenit o preocupare curentă a statului, care 
i-a asigurat cadrul administrativ şi o finanţare modestă. Dar reuşita pri¬ 
melor iniţiative a depins mai ales de activitatea unor oameni devotaţi, ca 
Asachi în Moldova şi Poenaru în Ţara Românească, şefii comitetelor şco¬ 
lare din ţările respective. Receptivi la inovaţie la toate nivelurile, aceştia 
au plănuit să deschidă în capitalele de judeţ şcoli de tip lancasterian, care, 
iuvuţîndu-i pe elevii din clasele mai mari să-i ajute pe cei din clasele mai 

mici, ar fi dat posibilitatea folosirii la maximum a numărului redus de pro¬ 
fesori disponibili, şi au înfiinţat şcoli normale la Bucureşti (1831) şi la laşi 
(1832) pentru formarea învăţătorilor. 67 A fost făcut un efort general pen¬ 
tru îmbunătăţirea învăţămîntului superior. La laşi, vechea Academie Dom¬ 
nească a fost reorganizată în 1835, devenind Academia Mihăileană, cu 
secţii de filozofie, teologie şi drept. Mai tîrziu, s-au adăugat cursurile de 
agronomie şi de istorie română. La Bucureşti, programa analitică a Aca¬ 
demiei Sf. Sava (devenită Colegiu) s-a extins în 1840, pentru a cuprinde 
şase cursuri de ştiinţe umaniste în loc de patru. Promotorii reformei s-au 
străduit să creeze un sistem de învăţămînt superior care să slujească ne¬ 
voile unui popor ce aspira să dobîndească independenţa naţională şi să cre¬ 
eze o cultură naţională. Dar progresul lor a fost împiedicat de unii boieri 
influenţi, care au respins ideea posibilităţilor egale pentru toţi şi au încer¬ 
cat să impună franceza ca limbă de instruire. Boierii şi-au atins ţinta şi, în 
1847, Adunările din cele două Principate au votat transformarea şcolilor 
superioare din Bucureşti şi Iaşi în colegii franceze, însă planurile lor au 
fost răsturnate de izbucnirea Revoluţiei de la 1848. 

Ziarele şi-au făcut apariţia sub o formă modernă în 1829, în Ţara Ro¬ 
mânească, prin Curierul Românesc al lui Heliade Rădulescu şi în Mol¬ 
dova prin Albina Românească (1829-1849) a lui Asachi. Autorităţile ruse 
de ocupaţie au permis publicarea amîndurora, ca mijloc de cultivare a spri¬ 
jinului pentru regimul lor în rîndurile populaţiei cultivate, dar le-au atras 
atenţia ambilor editori să respecte statul, să venereze religia şi să susţină 
„moravurile şi decenţa“. în limitele impuse de cenzură, aplicată riguros 
în Moldova şi mai blînd în Ţara Românească, editorii au adus la cunoştin¬ 
ţa cititorilor chestiuni importante şi actuale de interes public, informîndu-i 
despre cursul general al evenimentelor europene şi despre ultimele desco¬ 
periri ştiinţifice şi prezentîndu-le noi opere ale autorilor români. Asachi 
era un conservator în problemele de natură socială, care sprijinea stabilita¬ 
tea şi reforma realizată de sus în jos. Principiile sale au rămas cele ale ilu¬ 
minismului — raţiunea şi răspîndirea cunoştinţelor. Heliade era mai strîns 
legat de idealurile tinerei generaţii şi a deschis paginile ziarului său tutu¬ 
ror celor care sprijineau schimbarea benefică şi erau dornici să „dezbată 
[diverse] opinii şi să găsească adevărul 11 . Cele două gazete au dat posi¬ 
bilitatea opiniei publice să se formeze şi să se exprime şi au deschis dru¬ 
mul presei viguroase şi diversificate a deceniilor ulterioare. 

67 N. C. Enescu, Gheorghe Asachi, organizatorul şcolilor naţionale din Moldova, 
Bucureşti, 1962, pp. 47-174; G. Potra, Petrache Poenaru, ctitor al învăţămîntului in 
ţara noastră, Bucureşti, 1963, pp. 77-163. 

Paşoptismul a reprezentat mai presus de orice o nouă viziune, cuprin¬ 
zătoare, asupra naţiunii. Teoreticienii paşoptismului nu numai că au reunit 
curentele disparate de gîndire cu privire la autonomie şi reformă politică, 
ce circulaseră încă din ultimele decenii ale secolului al XVIII-lea, dar au 
dat şi atenţie maximă dimensiunilor sociale şi culturale ale făuririi naţiunii. 
Prin tot felul de mijloace, dintre care asociaţiile literare, şcolile şi ziarele 
nu erau cele mai puţin importante, teoreticienii paşoptismului s-au stră¬ 
duit să impună ideea lor despre naţiune dincolo de limitele cercurilor lor 
restrînse. Procedînd în acest mod, ei s-au apropiat mai mult de popor decît 
orice altă generaţie anterioară şi au dat conceptului de naţiune un conţinut 
vădit modem. Prima mare încercare la care a fost supusă noua lor viziune 
a avut loc în timpul primăverii popoarelor din 1848. 

Numeroşi români trăiau în afara Principatelor Moldovei şi Ţării Ro¬ 
mâneşti, în Transilvania şi Bucovina, ambele posesiuni ale Casei de Habs- 
burg. Întrucît erau în covîrşitoare majoritate ţărani, aceşti români nu au jucat 
un rol semnificativ în structurile politice aristocratice ale timpului, chiar 
atunci când au constituit majoritatea populaţiei în ambele teritorii. Dintre 
românii din Transilvania, o mică elită intelectuală şi-a asumat îndrumarea 
vieţii culturale şi politice şi a manifestat preocupări similare cu acelea ale 
boierilor reformatori şi ale generaţiei paşoptiste din Moldova şi Ţara Ro¬ 
mânească. Energiile lor au fost, de asemenea, absorbite de ideea de naţiune 
şi, în condiţiile unei stăpîniri străine, ei au luptat pentru a dobîndi autono¬ 
mie politică şi culturală. Asemenea omologilor lor din Principate, au fost 
atraşi în curentele de idei majore din Europa timpului lor — iluminism, 
romantism, liberalism — şi s-au străduit să le adapteze condiţiilor lor spe¬ 
cifice. Preocuparea lor privind naţiunea şi folosirea de către ei a limbii şi 
a istoriei pentru a trezi conştiinţa naţională în rîndurile unui segment mai 
larg al populaţiei corespundeau perfect spiritului timpului. Situaţia româ¬ 
nilor din Bucovina, cuprinzînd judeţele din nordul Moldovei, anexată de 
Austria în 1775, a fost diferită. Aceştia au fost brutal despărţiţi de izvoarele 
tradiţiilor lor politice şi culturale şi istoria lor de-a lungul acestei perioade 
este o istorie a integrării în structurile monarhiei habsburgice multinaţio¬ 
nale. Văzută într-o largă perspectivă, sosirea Habsburgilor atît în Transil¬ 
vania, cît şi în Bucovina a reprezentat un amestec al Apusului în lumea 

^ _ 

satului patriarhal românesc. In Transilvania, aceasta a constituit un stimu¬ 
lent pentru conştiinţa naţională, dar în Bucovina a subminat comunitatea 
etnică compactă. 


RELIGIE ŞI NAŢIUNE 

Poziţia pe care au ocupat-o românii în viaţa politică şi socială a Tran¬ 
silvaniei, între deceniile de sfîrşit ale secolului al XVIII-lea şi anii ’40 ai 

secolului al XlX-lea, a fost determinată în mare măsură de însăşi struc¬ 
tura societăţii româneşti 1 . Diverse statistici arată că ei reprezentau în aceas¬ 
tă perioadă peste 50 la sută din populaţie, iar în 1850-1851, potrivit unei 
estimări, din totalul de 2 062 000 de locuitori, românii numărau 1 227 000 
de persoane (59 la sută). 2 Peste 90 la sută dintre români erau ţărani, iar 
dintre aceştia trei pătrimi erau dependenţi de moşier sau erau muncitori cu 
ziua, restul fiind liberi. Doar puţini ştiau să citească sau să scrie. Modul 
lor de viaţă — dominat încă de un curios amestec de tradiţii populare 
şi religioase şi în mare măsură încă impermeabil la influenţele culturale 
şi intelectuale din afară — se schimbase prea puţin de la începutul seco¬ 
lului al XVllI-lea. De abia dacă exista o clasă mijlocie comercială şi in¬ 
dustrială în rîndurile românilor. Dintre toate oraşele Transilvaniei, doar 


Braşovul avea o majoritate relativă de populaţie românească. în alte părţi, 
negustorii şi meşteşugarii români erau puţini la număr şi slabi din punct 
de vedere economic şi, ca atare, puteau juca doar un rol modest în treburile 
locale. Nobilimea românească posesoare de pămînturi, clasa care asigura 
conducerea într-o societate agrară, ierarhică, precum aceea a Transilvaniei, 
dispăruse practic vorbind, fiind asimilată de nobilimea maghiară înainte 
de secolul al XV-lea. Rămăşiţe ale clasei nobiliare româneşti mai puteau 
fi găsite în unele zone, în special în sudul Transilvaniei, în rîndurile micii 
nobilimi de ţară. Aceşti nobili de ţară (cunoscuţi ca boieri) dispuneau de 
o putere neînsemnată în treburile săteşti şi duceau un mod de viaţă care 

nu diferea cine ştie ce de acela al ţărănimii libere. 

* 

In secolul al XVIIl-lea şi la începutul secolului al XlX-lea, înaltul cler 
al Bisericii Ortodoxe Române şi al Bisericii Unite (sau Greco-Catolice) 
a jucat un rol mult mai important în viaţa politică a românilor transilvă¬ 
neni decît acela împlinit de clerul ortodox din Moldova şi Ţara Româ¬ 
nească. Acesta şi-a asumat conducerea aproape prin absenţă, întrucît nici 
un alt grup şi nici o altă clasă nu posedau un prestigiu şi o coeziune com¬ 
parabile, iar cele două biserici, în absenţa instituţiilor politice româneşti, 
ofereau românilor singurul cadru de viaţă comunitară. înaltul cler, în spe¬ 
cial cel al Bisericii Unite, a fost purtătorul iniţial al conştiinţei naţionale 
şi cel ce a formulat o nouă idee despre naţiune, bazată mai curînd pe etni- 
citate decît pe lege sau regulile de castă. 


1 Vezi analiza exhaustivă în L. Gyemânt, Mişcarea naţională a românilor din Tran¬ 
silvania între anii 1790 şi 1848 , Bucureşti, 1986, pp. 336—431. 

2 Ii. A. Bielz, Handbuch der Landeskunde Siebenbiirgens, Braşov, 1857, pp. 159-161. 
Vezi şi Erdelv tortenete, III, Budapesta, 1986, pp. 1195-1197, şi 1.1. Adam şi I. Puşcaş 
(ed.). Izvoare de demografie istorică, II, Bucureşti, 1987, pp. 53-57, 77-78, 106-116. 

De-a lungul domniei Măriei Tereza (1740-1780) şi a lui losif al Il-lea 
(1780-1790; a domnit împreună cu mama sa în anii 1765-1780), românii 
erau excluşi din viaţa politică a Transilvaniei, o situaţie care dăinuia cel 
puţin din secolul al XV-lea. In 1437, conducătorii aşa-numitelor Trei Na¬ 
ţiuni — nobilii (în cea mai mare parte maghiari), secuii, o populaţie înru¬ 
dită cu maghiarii, care vorbeau maghiara şi care se aşezaseră în răsăritul 
Transilvaniei, şi saşii, nume prin care erau cunoscuţi colonii germani, care 
sosiseră pentru prima dată în Transilvania în secolul al XI 1-lea — au for¬ 
mat o uniune pentru a-şi proteja drepturile împotriva unei răscoale ma¬ 
sive a ţăranilor. Legislaţia ce a urmat în secolele XVI-XVII a consolidat 

A 

dominaţia lor. In acea vreme, calitatea de membru al unei naţiuni nu era 
determinată de etnicitate. Ideea de naţiune (naţio) a implicat mai curînd 
calitatea decît cantitatea; ea nu cuprindea pe oricine avea aceeaşi origine 
etnică, ci doar acele persoane care aveau drepturi şi imunităţi speciale. Ca 
atare, ţăranii maghiari, secui şi saşi nu aparţineau respectivelor lor naţio¬ 
nalităţi. O naţiune română nu exista deloc, întrucît românii erau în prin¬ 
cipal ţărani şi, ca atare, avînd un statut social inferior şi fiind lipsiţi de 
privilegii, au fost trecuţi sub tăcere în legislaţia care stabilea sistemul na¬ 
ţiunilor. 3 

Românii fuseseră excluşi din viaţa politică şi din cauza religiei lor. Re¬ 
forma protestantă, care îi făcuse pe mulţi să se convertească la luteranism, 
la calvinism sau să treacă la Biserica Unită — saşii la luteranism, maghia¬ 
rii şi secuii la calvinism şi greco-catolicism — a impus o redefinire a pri- 
vilegiilor religioase. In cea de-a doua jumătate a secolului al XVI-lea Dieta 
Transilvaniei a recunoscut deplina egalitate a bisericilor protestante cu Bi¬ 
serica Romano-Catolică: membrilor fiecăreia dintre acestea le era garan¬ 
tată libertatea de credinţă; fiecărei biserici i se acorda o egală reprezentare 
(cel puţin în teorie) în toate ramurile administraţiei centrale şi i se permi¬ 
tea să-şi conducă treburile doar cu un minim de intervenţie din partea sta¬ 
tului; clericii celor patru biserici „receptate" sau constituţionale se bucurau 
de aceleaşi drepturi şi privilegii ca şi nobilii. Nu se făcea nici o menţiune 
despre români. Biserica Ortodoxă, căreia aceştia îi aparţineau, şi clerul or- 
todox nu aveau parte de nici unul dintre aceste avantaje. Incorporarea Tran¬ 
silvaniei — un Principat autonom aflat sub o slabă suzeranitate otomană 
începînd din secolul al XVI-lea — în monarhia habsburgică a adus sem¬ 
nificative schimbări în viaţa culturală şi intelectuală a românilor. Curtea 
de la Viena a considerat dobîndirea Transilvaniei drept o moştenire a Co- 

3 D. Prodan, Supplex Libellus Valachorum: Din istoria formării naţiunii române, 
edi(ie revizuită. Bucureşti, 1984, pp. 94-101. 

roanei ungare. Şi-a dat cu toate acestea osteneala să legitimeze dominaţia 
sa prin negocierea unui fel de contract cu cele trei naţiuni. Aşa-numita Di¬ 
plomă Leopoldină din 1691, care avea să servească drept bază dreptului 
public în Transilvania pînă la Revoluţia de la 1848, a recunoscut autono¬ 
mia politică a Principatului şi a confirmat drepturile şi privilegiile celor trei 
naţiuni şi ale bisericilor lor. Totuşi, în ciuda acestor asigurări solemne, ofi¬ 
cialităţile habsburgice au purces imediat la integrarea noii achiziţii în sis¬ 
temul economic şi politic imperial. Planificarea şi luarea deciziilor au fost 
treptat transferate de la nivelul legislativului şi administraţiei provinciale 
la nivelul organismelor centrale de la Viena, precum noua Cancelarie a 
Transilvaniei, in acţiunea sa de centralizare, Curtea de la Viena s-a bizuit 
pe birocraţia în creştere, pe armată, pe Biserica Romano-Catolică, folosite 
ca instrumente principale. 4 

Românii au căpătat o nouă importanţă o dată cu venirea Habsburgilor. 
Curtea de la Viena privea Biserica Ortodoxă Română ca o potenţială con¬ 
trapondere la nobilimea maghiară calvinistă, care constituia coloana ver¬ 
tebrală a opoziţiei faţă de centralizare. Urmărirea obiectivelor politice a 
coincis cu dorinţa ierarhiei romano-catolice a Ungariei de a accentua în 
continuare Contrareforma în teritoriile de est ale monarhiei. 

Negocierile purtate între episcopul Bisericii Ortodoxe Române, Atana- 

sie, pe de o parte, şi iezuiţi — care au servit drept intermediari ai Curţii — 

şi Leopold, cardinalul Kollonich, primat al Ungariei, pe de altă parte, au 

condus, în 1700, la acceptarea de către episcopul Atanasie şi o parte a ele- 

* 

rului său a unirii cu Biserica de la Roma. In schimbul recunoaşterii Papei 
de la Roma drept cap necontestat al Bisericii creştine şi al acceptării cîtor- 
va modeste schimbări în doctrină, împăratul Leopold 1 (1657-1705) a dat 
două diplome, în 1699 şi 1701, acordînd tuturor preoţilor ortodocşi, care 
acceptaseră unirea, aceleaşi drepturi şi aceleaşi privilegii de care se bucura 
clerul romano-catolic, inclusiv scutirea de obligaţiile în muncă şi de dijmă 
faţă de moşier. 5 Noua Biserică Unită a luat fiinţă atunci cînd episcopul 
Atanasie a întrerupt în mod oficial legăturile sale cu Mitropolia Ungro- 
vlahiei de la Bucureşti şi cînd, la 25 martie 1701, a fost uns episcop al noii 
biserici. Curtea de la Viena şi cardinalul Kollonich au presupus că Biserica 

4 Z. Trocsânyi, Habsburg-politika es Habsburg-Kormânyzat Erdelvben, 1690-1740, 
Budapesta, 1988, pp. 218-271, 315-356, 398—413. 

5 N. Nilles, Symbolae ad illustrandam historiam Ecclesiae Orientalis in Terris 
Coronae S. Stephani, I, lnnsbruck , 1885, pp. 224-227, 292-301. Pentru o analiză a ce¬ 
lei de-a doua diplome vezi Z.I. Toth, Az erdelyi roman nacionalizmus elso szăzada, 
1697-1792, Budapesta, 1946, pp. 34 44. 

Ortodoxă din Transilvania înceta astfel să existe. Dar, în realitate, ea şi-a 
continuat activitatea la nivelul satelor, în întreaga Transilvanie, timp de 
aproape 60 de ani, pînă la numirea unui nou episcop în 1759. 

Unirea Bisericii a adus puţine schimbări substanţiale în viaţa religioasă 
a românilor. In materie de doctrină şi de practică religioasă, cele două bi¬ 
serici româneşti au rămas răsăritene. Dar unirea a avut un efect profund 
asupra evoluţiei politice a românilor. Diplomele imperiale din 1699 şi 1701 
asigurau clerului român baza legală pentru a înfrunta monopolul puterii 
exercitat de către cele trei naţiuni. Unirea a dat de asemenea o nouă direc¬ 
ţie vieţii intelectuale româneşti. Prin deschiderea pentru români a porţilor 
unor instituţii de învăţămînt romano-catolic în Transilvania şi în alte părţi 
ale monarhiei, unirea a contribuit direct la crearea unei elite intelectuale, 
care, în anii ’30 ai secolului al XVIII-lea, a dobîndit un rol dominant în 
Biserică, precum şi în viaţa socială şi culturală a românilor. în ultimă in¬ 
stanţă, unirea a reprezentat pătrunderea Apusului în societatea românească 
tradiţională şi, drept consecinţă, clerul unit devenea mediator între cele două 
lumi culturale distincte. 


Episcopul Ion Inochentie Klein 6 (1700-1768; episcop: 1729-1751) a 
fost primul lider unit care a desfăşurat o campanie sistematică pentru a ob¬ 
ţine drepturile ce fuseseră promise clerului unit prin cele două diplome im¬ 
periale. La început a pus accentul pe drepturile clericale, întrucît acestea 
fuseseră formulate clar în diplome şi îi ofereau, ca atare, o bază constitu¬ 
ţională solidă pentru a-şi susţine cauza. Dar el nu considera clerul separat 
de popor. Distincţia pe care o făcea era pur juridică şi avea raţiuni tactice, 
fiind o reacţie faţă de modul de gîndire aristocratic existent. 

Concepţia lui Inochentie Micu despre unire pare, la prima vedere, pa¬ 
radoxală. Pe de o parte, într-un şir neîntrerupt de petiţii adresate Curţii, 
el a afirmat în mod deschis totala devoţiune faţă de unirea cu Roma şi a 
contribuit destul de mult la consolidarea ei administrativă. Dar, pe de altă 
parte, nu a făcut nici un efort de a face prozeliţi în rîndurile populaţiei ru¬ 
rale, netulburînd viaţa religioasă a satului şi a rezistat tuturor încercărilor 
de atragere a Bisericii Unite într-o comuniune mai strînsă cu Roma. Expli¬ 
caţia se regăseşte în ideile sale despre naţiune. Acestea fuseseră modelate 
de simţul său profund al apartenenţei la o comunitate bazată pe credinţele 


şi obiceiurile ortodoxiei, care formaseră temelia trainică a vieţii sociale la 


sate. Astfel, pentru el, unirea era întotdeauna subordonată comunităţii. 


6 Cînd a primit titlul nobiliar din partea împăratului, în 1729, el a urmat practicii 
zilei, şi anume de a-şi germaniza numele de familie, care era Micu. 

Inochentie Micu nu a ajuns la nici un rezultat cu petiţiile sale adresate 
gubemiului Transilvaniei (consiliu executiv al Principatului, condus de 
un guvernator) şi Dietei, care erau dominate de cele trei naţiuni. De aceea, 
şi-a concentrat eforturile asupra Curţii de la Viena, unde, spera el, interesele 
imperiale de anvergură vor învinge provincialismul stărilor transilvănene. 
Cu toate că la început Curtea a manifestat înţelegere pentru campania sa, 
întrucît îl considera drept un promotor loial al unirii, în cele din urmă i-a 
respins toate stăruinţele fierbinţi de a-i ridica pe români la rangul de a patra 
naţiune, dat fiind că nu avea nici o intenţie să submineze structura socială 
a Principatului şi să rişte o revoltă deschisă a stărilor, atît catolică, cît şi 

A 

protestantă. In 1774, Curtea ajunsese să-l considere pe Inochentie Micu 
un duşman al unirii şi l-a silit să plece în exil la Roma. 7 

Suspiciunile Curţii în privinţa lui Inochentie Micu erau doar parţial 
justificate. Concepţia sa cu privire la naţiune era indiscutabil de natură et¬ 
nică şi nu religioasă. 8 Petiţiile sale în numele drepturilor românilor demon¬ 
strează cu prisosinţă că îi considera pe toţi românii din Transilvania drept 
o entitate naţională distinctă, indiferent de afilierea lor religioasă. Faptul 
că a identificat românii cu unirea a fost, astfel, în primul rînd, un mijloc 
de înfăptuire a ţelurilor politice şi sociale, mai curînd decît o profesiune 

A 

de credinţă. In urmărirea acestor ţeluri, angajarea sa faţă de unire a avut 
momente de şovăială şi s-a apropiat mai mult de ortodoxism, dar de un 
ortodoxism care să reprezinte spiritul comunităţii şi nu o serie de princi¬ 
pii religioase. Cu toate acestea, n-a pierdut niciodată din vedere realitatea 
situaţiei sale: ortodoxismul nu putea sluji cauza drepturilor politice româ¬ 
neşti pentru că era lipsit de un statut legal şi nu avea un loc al său în cadrul 
sistemului stărilor. Era convins că doar printr-o alianţă cu catolicismul pu¬ 
tea spera să-şi atingă ţelurile. 

A 

In primul an de exil al lui Inochentie Micu, o mare răscoală a popu¬ 
laţiei rurale ortodoxe, condusă de călugărul Visarion Sarai, a zguduit din 
temelii unirea şi a inaugurat o perioadă de cincisprezece ani de nelinişte 
aproape neîntreruptă la sate. Frămîntarea a culminat cu o răscoală şi mai 
amplă, condusă de alt călugăr, Sofronie din Cioara, care a durat din toamna 
anului 1759 pînă în primăvara anului 1761. Obiectivele lui Visarion şi 
Sofronie şi ale adepţilor lor erau religioase — libertatea credinţei şi dreptul 

7 F. Pali, Ein Siebenburgischer Bischofim Romischen Exil: Inochentie Micu-Klein, 
1745-176H , Koln, 1991, pp. 21 -42. 

8 Toth, Az erdelyi român nacionalizmus , pp. 121 122; Hurmuzaki, Documente , VI, 
Bucureşti, 1878, pp. 575-576. 

de a-şi alege propriii preoţi şi de a avea un episcop al lor. 9 Ei au manifes¬ 
tat o ostilitate intransigentă faţă de unirea cu Roma şi se simţeau mai în¬ 
rudiţi cu sîrbii ortodocşi decît cu românii uniţi. Mişcarea lor s-a încheiat 
relativ paşnic, deşi, ca o consecinţă a ei, comandantul militar austriac a dis¬ 
trus sistematic micile mănăstiri din sudul Transilvaniei, ce serviseră drept 
centre ale răscoalei. Ortodocşii au repurtat o victorie notabilă: recunoaşte¬ 
rea de către Curtea de la Viena a existenţei legale a bisericii lor şi numirea 
unui episcop, în persoana lui Dionisie Novacovici (Novakovic), episcopul 
sîrb de la Buda. 

Mişcările conduse de Visarion şi Sofronie permit o pătrundere în esenţa 
noţiunilor populare de comunitate. Climatul existent la sate, aşa cum l-a 
dovedit rezistenţa ortodoxă faţă de unire, are un vădit caracter anistoric, 
nenaţional şi, într-o anumită măsură, milenarist. Cei care i-au urmat pe 
Visarion şi Sofronie aveau un simţ redus al istoriei. Mai mult ca sigur, ştiau 
că sînt români şi prin tradiţie s-ar putea să fi auzit că se trăgeau din romani, 
dar nu se plasau într-un context istoric. îşi vedeau încă propriile vieţi în 
termenii dramei biblice a pierzaniei şi mîntuirii omului. Trecutul creştin 
era astfel prezentul lor, adus mereu la realitate prin ceremoniile religioase, 
lntr-un anumit sens, trăiau într-un prezent continuu, în care vechile credin¬ 
ţe şi practici constituiau modele pentru viaţa de zi cu zi. Religia le deter¬ 
mina cadrul pămîntesc de referinţă, întrucît ori de cîte ori se gîndeau la 
apartenenţa la o comunitate mai mare, ce depăşea limitele familiei sau ale 
satului, se considerau ca parte a lumii ortodoxe. Exista clar o conştiinţă 
etnică — erau instinctiv conştienţi de diferenţa dintre ei înşişi şi sîrbi, de 
pildă, şi se agăţau de „religia lor valahă“ —, dar ideea de naţiune ca un 
cadru firesc în care trebuiau să trăiască le era străină. Forma pe care a 
luat-o rezistenţa lor faţă de unire sugerează şi anumite afinităţi cu mile- 
narismul. Numeroasele lor petiţii adresate Curţii de la Viena şi apelurile 
către autorităţile transilvănene constituiau un protest împotriva unei lumi 
păcătoase şi un strigăt de mîntuire. Totuşi, ca şi milenariştii de aiurea, nu 
aveau o idee precisă asupra felului în care va arăta viitorul şi nici o stra¬ 
tegie efectivă pentru atingerea scopurilor lor. Mai curînd, sperau într-o 
schimbare bruscă, miraculoasă, ca aceea ce se regăsea în vieţile sfinţilor 
sau în faptele eroilor populari, şi sperau că vreun om sfînt, ca Visarion 
sau Sofronie, le va arăta calea. 

9 1. Lupaş, Două anchete oficiale în satele din scaunul Sibiului, 1744 şi 1745 , Sibiu. 
1938, pp. 15-19; S. Dragomir, Istoria desrobirei religioase a românilor din Ardeal in 
secolul XVIII, I, Sibiu, 1920, Anexă, pp. 222-224. 

Aceasta nu era calea de dezvoltare pe care naţiunea română avea să 
păşească. In timp ce intelectualii uniţi împărtăşeau numeroase credinţe re¬ 
ligioase ale populaţiei rurale, oameni ca episcopul Inochentie Micu aveau 
un acut simţ al istoriei şi al propriului lor loc în evoluţia societăţii umane. 
Aceştia recunoşteau capacitatea şi responsabilitatea oamenilor de a exer¬ 
cita un control asupra propriului lor destin şi respingeau ideea de a fi o ju¬ 
cărie în mîinile unor forţe nevăzute. Intelectualii uniţi gîndeau din ce în 
ce mai mult în termenii „naţiunii 41 , adică ai unei instituţii care dădea sens 

A 

şi orizont existenţei omului pe Pământ. In deceniile de mijloc ale secolu¬ 
lui al XVIII-lea, ei le-au oferit românilor din Transilvania o nouă cale 
de dezvoltare. 

Unirea cu Roma a supravieţuit loviturilor puternice date de Visarion 
şi Sofronie, în parte, întrucît Curtea de la Viena a refuzat să renunţe la tru¬ 
da de o jumătate de secol în numele catolicismului de la Roma. Dar mai 
importantă, pe termen îndelungat, a fost perseverenţa unui cler devotat, 
care a ajuns să privească legătura cu Roma dintr-o perspectivă ce a depă¬ 
şit religia, pentru a îmbrăţişa o nouă idee despre naţiune. 

Unirea bisericească le-a oferit justificarea teoretică pentru credinţa lor 
în progres şi a dat substanţă ideii de naţiune română. A dat o explicaţie is¬ 
toriei românilor de la cucerirea Daciei de către romani — creşterii şi des- 

A 

creşterii lor — şi a prevestit o nouă epocă de glorie. îngemănarea acestor 
idei într-o doctrină coerentă nu a însemnat nici mai mult, nici mai puţin 
decît o reconciliere între Răsărit şi Apus, care, în plus, oferă cheia înţe- 

A 

legerii tuturor teoriilor modeme ale naţionalismului românesc. In încerca¬ 
rea de a armoniza tradiţia ortodoxă patriarhală a unei lumi esenţialmente 
rurale cu spiritul dinamic al Europei urbane, intelectualii uniţi au adus o 
contribuţie indispensabilă la crearea unei noi entităţi distincte: entitatea 
română. 

Ideile lor au dobîndit pentru întîia oară o formă clară în Despre schis- 
maticia grecilor , scrisă în 1746, de Gerontie Cotorea, mai tîrziu vicar ge¬ 
neral al Bisericii Unite. 10 Cotorea afirma descendenţa directă a românilor 
din cuceritorii romani ai Daciei. Această idee era obişnuită printre inte¬ 
lectualii români ai epocii. Noutatea argumentării lui Cotorea rezida în iden¬ 
tificarea vechilor romani cu Biserica de la Roma şi în legătura declinului 
naţiunii române în Evul Mediu cu abandonarea de către aceasta a Biseri¬ 
cii Apusene în favoarea ortodoxiei răsăritene. El identifica o analogie izbi¬ 
toare între „decadenţa 44 românilor de-a lungul Evului Mediu şi explicaţia 

10 Z. 1. Toth, „Cotorea Gcrontius es az crdclyi roman nemzeti ontudat ebredese", 
ilitel, 9/2, 1944, pp. 89 -91. 



254 


ROMÂNII, 1774-1866 


larg acceptată a căderii Constantinopolului în mîinile turcilor otomani. Cau¬ 
za ambelor tragedii, argumenta el, fusese separarea românilor şi grecilor 
de Roma. Era prea tîrziu pentru o reînviere a Bizanţului. Dar Cotorea era 
sigur că românii s-ar afla în pragul unei renaşteri, dacă s-ar întoarce la Bise¬ 
rica Mamă. El vedea unirea ca o reafirmare a latinităţii inerente a românilor. 
Dar el nu avea nici o intenţie să abandoneze cultura spirituală a ortodoxiei 
răsăritene, întrucît el (şi confraţii săi) o recunoştea drept un factor hotă- 
rîtor al caracterului naţional cel puţin egal cu romanitatea. Sarcina pe care 
şi-a asumat-o Cotorea era aceea de a lega Roma lui Traian cu Roma lui 
Petru şi Pavel şi de a le redeştepta concetăţenilor săi români conştiinţa ori¬ 
ginilor apusene, fără ca, în acelaşi timp, să le ceară acestora să-şi sacrifice 
moştenirea răsăriteană. 

Cotorea şi confraţii său au conceput astfel biserica lor ca o entitate di- 

A 

ferită de aceea a episcopului Inochentie Micu. In timp ce el o tratase ca 
pe ceva impus din afară şi ca un mijloc de împlinire a unor ţeluri sociale 
şi politice, ei au slăvit-o ca pe o instituţie specific românească. O aseme¬ 
nea interpretare este sugerată de folosirea termenului „romano-valah“ înce- 
pînd cu anul 1740, pentru a-i descrie pe românii care se uniseră cu Roma. 
Ei acceptau clar o identificare cu ortodoxia răsăriteană, care se regăseşte 
în cuvîntul valah, întrucît acesta îi diferenţia pe români de alţi locuitori 
ai Transilvaniei — saşii luterani şi maghiarii calvini sau romano-catolici. 
Dar în minţile lor, legătura cu Roma (romano), stabilită prin unire, dife¬ 
renţia şi mai mult pe români de slavii ortodocşi care îi înconjurau — de 
sîrbi în mod special. Astfel, prin scoaterea românilor transilvăneni din co¬ 
munitatea ortodoxă internaţională, Cotorea şi ceilalţi au plasat interesele 
etnice, reprezentate de Biserica Unită, înaintea religiei. 

O astfel de poziţie este de asemenea evidentă în opoziţia lor faţă de 
orice încercare de latinizare a bisericii lor. Pe de o parte, se mîndreau deo¬ 
sebit de mult cu unirea, ca o reîntoarcere la moştenirea lor romană, dar, 
pe de altă parte, ei refuzau să facă mai romană biserica lor. Raţionamentul 
lor sugerează o concepţie etnică şi culturală despre naţiune în deplin acord 
cu spiritul modem. 


ILUMINISM ŞI NAŢIUNE 

Domnia lui Iosif al 11-lea a exercitat o influenţă izbitoare asupra inie- 

A 

lectualilor români şi a afectat decisiv soarta naţiunii lor. In cursul reorgani¬ 
zării şi centralizării administraţiei imensului său domeniu, el a zdruncinai 
din temelii vechea ordine din Transilvania. Tratarea de sus a celor trei na- 

ţiuni de către acesta i-a convins pe intelectualii români că era loc pentru 
ei, pentru poporul lor, într-un sistem care rezistase cu încăpăţînare schim¬ 
bării. Reformele sale au atins fiecare aspect semnificativ al vieţii sociale 
şi economice româneşti — agricultura, învăţămîntul, drepturile civile şi 
religia — şi admiraţia pentru absolutismul său luminat s-a perpetuat prin¬ 
tre intelectualii români mult timp după moartea sa. 

în cursul unei călătorii în Principat, în 1783 u , Iosif al ll-lea a iniţiat 
o reformă importantă a relaţiilor agrare din Transilvania, care rămăseseră 
în mare măsură neschimbate de la începutul stăpînirii habsburgice. La 16 
august, el a dat un decret preliminar cu privire la emanciparea iobagilor, 
care modifica regimul aspru pe care erau obligaţi să-l îndure ţăranii români 
(şi alţii). Le interzicea moşierilor să ia de la ţărani loturile de pămînt pe 
care le lucrau sau să strămute ţărani dintr-un sat într-altul, cu excepţia ca¬ 
zurilor unui proces în regulă. Le-a dat, de asemenea, ţăranilor o oarecare 
libertate personală prin acordarea dreptului de a se căsători şi de a prac¬ 
tica orice meserie, la alegere, fără consimţămîntul moşierilor. Oricît de 
benefice ar fi fost aceste măsuri, ele nu aveau în vedere cauzele funda¬ 


mentale ale sărăciei şi nemulţumirii din rîndul ţăranilor: distribuirea unor 
suprafeţe insuficiente de pămînt, micşorate de o creştere a populaţiei ru¬ 
rale, de încălcarea pămînturilor obşteşti şi a proprietăţilor individuale de 
către moşieri şi obligaţiile economice zdrobitoare faţă de moşieri şi faţă 
de stat sub forma dijmei, prestării de muncă şi dărilor. 

Ţăranii şi-au exprimat nemulţumirea printr-o mare răscoală în toamna 
anului 1784, răscoala condusă de Horea, ţăran el însuşi, care le reprezen¬ 
tase cauza la Viena cu cîteva prilejuri. Violenţa s-a îndreptat în primul rînd 
împotriva nobililor proprietari de pămînt, iar obiectivele ţăranilor au fost 
mai ales economice, cu toate că izbucnirile ţăranilor români împotriva no¬ 
bililor maghiari sugerează o tentă naţională. 12 în ianuarie 1785 răscoala 
fusese reprimată, iar în februarie Horea şi unul dintre locotenenţii săi au 
fost executaţi în prezenţa a 2 500 de ţărani care fuseseră aduşi din peste 
400 de sate să fie martori ai consecinţelor nesupunerii. 

Iosif al II-lea nu s-a mulţumit doar cu înăbuşirea răscoalei. El s-a gîndit 
că este necesar să descopere cauzele acesteia şi să ia măsuri pentru a pre- 
întîmpina noi violenţe în viitor. O comisie de anchetă, constituită în 1785, 
a identificat cauzele răscoalei în asprimea şi nedreptatea cu care moşierii 


" în legătură cu reformele agrare ale lui Iosif al Il-lea în Transilvania, vezi D. Pro- 
dan, Problema iobăgiei în Transilvania, 179(1-1848 , Bucureşti, 1989, pp. 147-199. 

12 I). Prodan, Răscoala lui Horea, II, ediţia a Il-a revizuită. Bucureşti, 1984, 
pp. 709 721. 

îşi trataseră ţăranii, în incapacitatea autorităţilor provinciale şi locale de 
a pune în aplicare reglementările existente ce guvernau relaţiile ţărani-mo- 
şieri şi în absenţa aproape totală a unei „educaţii morale şi religioase" prin¬ 
tre români. Se recomanda imediata introducere a unui pachet cuprinzător 
de legi ( urbarium ) reglementînd condiţiile de proprietate asupra pămîntu- 
lui, şi stipulînd stricta lor aplicare, stabilirea unui sistem de şcoli finanţate 
de stat pentru români şi construirea unui seminar pentru îmbunătăţirea in¬ 
struirii preoţilor ortodocşi. 

Iosif al 11-lea a acţionat pentru aplicarea imediată a acestor recoman¬ 
dări. La 22 august 1785, el a dat un al doilea şi ultim decret de emancipare 
a iobagilor. I se acorda ţăranului libertatea individuală, permiţîndu-i-se stră¬ 
mutarea dintr-un sat într-altul dacă îşi achita în întregime obligaţiile faţă 
de moşier. Putea acum dobîndi pămînt şi proprietate personală şi putea 

A 

dispune de ea dacă dorea. In ciuda acestor măsuri, emanciparea rămînea 

* 

incompletă, întrucît Iosif al 11-lea nu asigurase pe ţăran cu pămînt. In con¬ 
secinţă, acesta era încă obligat să presteze muncă pentru moşier ca plată 
pentru pămîntul pe care îl lucra, un sistem care va servi pe deplin moşie¬ 
rilor ca mijloc de coerciţie. 

Recomandările comisiei de revizuire generală a învăţămîntului româ¬ 
nesc au coincis cu un program de construcţii şcolare şi de publicare de 
manuale aflat în curs de desfăşurare. Ratio Educationis, un plan ce viza 
dezvoltarea învăţămîntului elementar în rîndurile populaţiei negermane 
a monarhiei, plan incluzînd Ungaria, dar nu Transilvania, fusese promul¬ 
gat în 1777. Acesta prevedea o conducere centralizată şi o programă uni¬ 
formă, dar permitea folosirea limbilor materne respective în procesul de 
învăţămînt. Cu toate acestea, germana avea să fie obiect special de studiu, 
datorită preeminenţei sale în viaţa culturală şi folosirii ei ca limbă oficială 
de stat, şi, în acest scop, urmau să fie introduse în şcoli cît de curînd posi¬ 
bil manuale bilingve. Iosif al 11-lea a extins prevederile planului Ratio 
Educationis la Transilvania în 1781. A luat măsuri de organizare a unui 
sistem de şcoli elementare pentru românii uniţi şi, în decurs de un dece¬ 
niu, numărul şcolilor a ajuns de ordinul sutelor. Iosif al 11-lea a aprobat, 
în 1786, şi planurile referitoare la o reţea de şcoli ortodoxe, dar în cazul 


acesta progresul a fost mai lent, din cauza lipsei de resurse financiare dis¬ 
ponibile pentru Biserica Ortodoxă şi a absenţei unor spaţii potrivite pen- 

A 

tru instruirea învăţătorilor. înainte de domnia lui Iosif al II-lea, nici Curtea 


de la Viena, nici gubemiul Transilvaniei nu manifestaseră vreun interes 


pentru educarea „schismaticilor" şi, în consecinţă, respinseseră toate cere¬ 


rile ortodocşilor de ajutor pentru construirea de şcoli şi pentru plata sala¬ 
riilor învăţătorilor. 

Dacă educarea românilor reprezenta o ameninţare incertă pe termen lung 
pentru dominaţia celor trei naţiuni, desconsiderarea evidentă manifestată 
de către Iosif al II-lea faţă de tradiţiile politice din Transilvania a lovit în¬ 
seşi fundamentele vechiului regim. Saşii au fost primii care au avut de su¬ 
ferit din cauza restrîngerii privilegiilor lor. Potrivit Patentei lui Iosif al Il-lea, 
din 4 iulie 1781, Concivilităt , toţi locuitorii aşa-numitului Fundus regius 
(regiunea din sudul Transilvaniei dintre Sibiu şi Braşov, unde saşii se bucu¬ 
rau de autonomie şi de drepturi aproape exclusive de cetăţenie) urmau de 
aici înainte să se bucure de drepturi civile egale. Aceasta a deschis româ¬ 
nilor calea participării depline la viaţa politică, întrucît acum li se permi¬ 
tea să dobîndească pămînt în proprietate şi să intre în breslele din oraşele 
şi tîrgurile săseşti. Iosif al Il-lea a dat o lovitură şi mai uluitoare structu¬ 
rii Principatului, la 3 iulie 1784, cînd a decretat abolirea vechiului sistem 
de împărţire administrativă în comitate nobiliare şi le-a înlocuit cu unspre¬ 
zece noi comitate, în care cuvîntul prefectului — Obergespann — numit 
de către gubemiul central şi răspunzător faţă de el era lege. Graniţele noi¬ 
lor comitate nu ţineau prea mult seama de împărţirile pe criterii etnice şi 
tradiţiile istorice. De aici înainte, toate naţionalităţile urmau să aibă ace¬ 
laşi tratament în faţa legii, iar criteriul principal de ocupare a unei funcţii 
publice erau meritele şi nu poziţia socială sau legăturile de familie. In in¬ 
teresul eficienţei, germana urma să fie introdusă cît mai repede posibil ca 
limbă în administraţie. Efectele imediate ale acestor schimbări răsunătoa¬ 
re asupra românilor s-au dovedit slabe, dat fiind că stările privilegiate s-au 
opus cu putere aplicării lor. 

Iosif al II-lea a mai sfidat puterea celor trei naţiuni şi prin proclama¬ 
rea principiului toleranţei religioase. Patenta de toleranţă, emisă la 13 octom¬ 
brie 1781, acorda necatolicilor libertatea practicării credinţei lor la ei acasă 
şi dreptul de a construi biserici şi de a deschide şcoli în acele locuri unde 

A 

numărul lor se ridica la cel puţin o sută de familii. In ceea ce îi priveşte 
pe ortodocşi, patenta stipula că credinţa lor nu îi va mai exclude de la posi¬ 
bilitatea ocupării unor funcţii publice şi nici de la tratamentul egal în faţa 
legii. Totuşi, Patenta de toleranţă nu a deschis o eră de libertate religioasă 
deplină, pentru că a avut rezultate pe care Iosif al II-lea nu le anticipase. 
In anumite zone, uniţii au început să se întoarcă, în număr mare, la Bise¬ 
rica Ortodoxă. Cu toate că nu era deloc un fiu credincios al Bisericii Ro- 
mano-Catolice, Iosif al II-lea nu avea totuşi nici un chef să pericliteze 
unitatea pe care aceasta o reprezenta. La 20 august 1782, a emis un decret 
ameninţînd cu pedepsirea aspră a tuturor celor care încercau să-i convingă 
pc alţii să părăsească Biserica Romano-Catolică sau Biserica Unită pentru 
a trece la Biserica Ortodoxă, impunînd obligativitatea unui curs de şase 

săptămîni de instruire în catolicism înainte ca orice romano-catolic sau unit 
să poată fi primit de Biserica Ortodoxă, 13 

Cu toate că losif al II-lea a continuat astfel politica mamei sale de îm¬ 
piedicare a dezvoltării Bisericii Ortodoxe, el a încercat, de asemenea, să 
introducă ordinea şi stabilitatea în treburile acesteia. Şi-a propus să facă 
acest lucru prin învestirea unui episcop permanent care să înlocuiască epis¬ 
copii administrativi temporari numiţi de Maria Thereza începînd cu 1759. 
Scopul său nu a fost acela de a da bisericii mai mare autonomie, ci de a 
folosi reţeaua sa de parohii pentru a influenţa opinia publică şi pentru a 
păstra masele de ţărani sub control. In 1783, l-a numit episcop pe Ghedeon 
Nichitici (Nikitic), un călugăr sîrb, iar prin decretele din 30 septembrie 
şi 9 octombrie, acelaşi an, l-a făcut pe episcopul Transilvaniei dependent 
de mitropolitul sîrb de Karlowitz, în probleme de dogmă şi ritual. Nu a 
făcut nici un secret din faptul că biserica rămînea subordonată statului în 
toate celelalte probleme şi, în esenţă, i-a exclus pe români de la privi¬ 
legiile politice acordate sîrbilor de către Leopold 1, la sfîrşitul secolului 
al XVlI-lea. 

A 

In fiecare parte a imperiului său, desconsiderarea tradiţiei locale de că¬ 
tre losif al 11-lea a generat opoziţia privilegiaţilor faţă de reformele sale. 
în Transilvania, în 1790, nobilii maghiari şi orăşenii saşi începuseră să 
organizeze adunări publice de protest şi refuzau să aprovizioneze armata 
atîta timp cît revendicările lor nu aveau să fie satisfăcute. O criză financia¬ 
ră declanşată de un război prelungit împotriva imperiului Otoman, îm¬ 
preună cu incertitudinile din relaţiile internaţionale cauzate de Revoluţia 
franceză l-au obligat pe losif al 11-lea să purceadă la o reconciliere cu stă¬ 
rile privilegiate. Pe cale de consecinţă, cu puţin timp înaintea morţii sale, 
losif al 11-lea a semnat, fără tragere de inimă, un decret revocând toate 
reformele sale, cu excepţia acelora privind iobăgia şi toleranţa religioasă. 

a 

In Transilvania, acest act a semnificat restaurarea sistemului celor trei 
naţiuni. Totuşi, efectele reformei lui losif al Il-lea au persistat în fiecare 
domeniu al vieţii publice şi private. Pentru români, beneficiile imediale 
şi cele mai palpabile ale domniei au fost impulsul dat de losif al 11-lea 
învăţămîntului şi recunoaşterea oficială acordată Bisericii Ortodoxe, care 
putea acum să reprezinte comunitatea românească într-un mod mai efici 
ent. Dar, probabil, cele mai mari beneficii nu erau palpabile. Prin zdruncina 
rea structurii politice şi sociale a Principatului, el a încurajat (neintenţional) 
intelectualii români să-şi înzecească eforturile pentru a dobîndi un statut 

13 T. V. Păcăţian, „Contribuţiuni la istoria românilor ardeleni în sec. XVIII", in 
Anuarul Institutului de Istorie Naţională, 3, 1924- 1925, pp. 174-178. 

constituţional pentru naţiunea lor. El a făcut astfel de neconceput o reve¬ 
nire la o epocă anterioară. 

losif al 11-lea şi-a cîştigat loialitatea unei noi generaţii de intelectuali 
români. Adesea invocată ca „Şcoala Ardeleană 14 , datorită similitudinii de 
idei privind progresul social şi naţiunea, majoritatea acestei generaţii de 
intelectuali era produsul şcolilor secundare ale uniţilor, care înfloriseră la 
Blaj, reşedinţă diocezană, în cea de-a doua jumătate a secolului al XVllI-lea 
şi al instituţiilor romano-catolice de învăţămînt superior de la Viena şi Roma. 
Aceştia erau receptivi la ideile iluminismului, în special în expresia lor 
austriacă. Punînd un mare accent pe învăţămînt şi raţiune în rezolvarea 
problemelor umane, ei erau deosebit de optimişti în legătură cu viitorul. 
Convinşi de propriul lor rol conducător în societate, erau siguri că schim¬ 
barea benefică trebuia să vină de sus, de la cei „luminaţi 44 , termen prin care 
se aveau în vedere pe ei înşişi. Caracteristic de asemenea pentru această 
generaţie a fost simţul său practic. Membrii acesteia erau prea puţin încli¬ 
naţi spre speculaţii abstracte, astfel îneît atenţia lor a fost absorbită de 
problemele imediate ale societăţii româneşti — emanciparea politică şi 
învăţămîntul. Producţia lor uriaşă de cărţi de toate tipurile — istorii, gra¬ 
matici, tratate teologice şi morale, precum şi manuale şcolare — era me¬ 
nită să promoveze bunăstarea generală. Asemenea preocupări sugerează 
o altă tendinţă semnificativă a societăţii româneşti — laicizarea clasei inte¬ 
lectuale, un proces în plină desfăşurare, în ciuda faptului că majoritatea 

* 

membrilor ei erau preoţi. In cele din urmă, un singur element dădea acti¬ 
vităţii lor diverse şi intereselor lor enciclopedice coeziune şi direcţie, şi anu¬ 
me ideea de naţiune, pe care ei înşişi au înzestrat-o cu o bază modernă, 
istorică şi lingvistică. Mai curînd etnică decît religioasă, noua lor concep¬ 
ţie despre naţiune şi-a găsit cea mai pură expresie în teoria continuităţii 
daco-romane. 

Samuil Micu (1745-1806), istoric, lingvist şi preot unit, a fost primul 
care a dezvoltat această teorie într-o serie de lucrări istorice, culminînd 
cu opera sa monumentală în patru volume Istoria şi lucrurile şi întîmplă- 
rile românilor , pe care a terminat-o în ultimii săi ani de viaţă. El a căutat 
să dovedească faptul că românii secolului al XVIII-lea erau descendenţii 
direcţi ai romanilor care colonizaseră Dacia în secolul al 11-lea şi a pus sem¬ 
nul egalităţii între începuturile istoriei românilor şi fondarea Romei de că¬ 
tre Romulus şi Remus. A insistat, de asemenea, asupra faptului că românii 
erau descendenţii puri ai romanilor, din moment ce războiul împotriva da¬ 
cilor fusese, în viziunea sa, unul de exterminare. El a arătat că şi creşti¬ 
nismul provenea tot de la Roma întrucît coloniştii romani au ocupat o Dacie 
lipsită de alţi locuitori. Cînd împăratul Aurelian a retras administraţia şi 

armata romană din Dacia, în 271, susţinea Micu, grosul populaţiei a rămas 

a 

pe loc. In secolele următoare, argumenta el, cînd Dacia a fost invadată 
de populaţiile barbare, una după alta, locuitorii ei romani au supravieţuit 
adăpostindu-se în munţi; pe descendenţii acestora i-au găsit maghiarii 
atunci când au pătruns în Transilvania în secolul al X-lea. Aceşti români, 
aşa cum îi numeşte acum Micu, organizaţi într-un ducat sub conducerea 
lui Gelu, au încheiat o alianţă cu maghiarii şi au ales drept voievod al lor 
pe conducătorul acestora, Tuhutum. Micu a subliniat că acest acord nu 
i-a subordonat pe români maghiarilor, ci, dimpotrivă, a stabilit un con- 
dominiu al egalilor. Totuşi, recunoştea el cu amărăciune, referindu-se la 
uniunea celor trei naţiuni din secolul al XV-lea, statutul legal şi social al 
românilor a intrat în mod inexorabil în declin. El a identificat o schim¬ 
bare a sorţii lor doar la sfîrşitul secolului al XVII-lea, o dată cu sosirea 
Casei de Habsburg, şi nu avea decît cuvinte de laudă pentru Leopold 1 
şi succesorii acestuia. 14 

A 

In elaborarea lucrării sale cu privire la începuturile glorioase şi declinul 
ulterior al românilor, Micu s-a inspirat dintr-o mare varietate de manuscrise 
şi izvoare publicate, atît străine, în special ungare, cît şi române, mai ales 
din marii cronicari moldoveni şi munteni ai secolului al XVII-lea. Lucră¬ 
rile sale dau dovadă de multe dintre calităţile istoriografiei modeme, dar 
atitudinea sa critică, pe care a încercat să şi-o menţină faţă de surse, pălea 
ori de cîte ori se punea problema nobleţei descendenţei românilor sau a 
drepturilor lor istorice. Insistenţa sa privind puritatea descendenţei româ¬ 
nilor din romani este un exemplu tipic în acest sens. El a permis altor po¬ 
poare cucerite de romani, ca de pildă galii, să supravieţuiască, dar le-a negat 
acest avantaj dacilor. A susţinut că toţi coloniştii care au repopulat Dacia 
veneau doar de la Roma sau din Peninsula Italică. Istoriografia modernă 
arată exact contrariul, si anume că dacii au continuat să locuiască în număr 
mare în Dacia şi în teritoriile de la periferia acesteia după cucerirea provin¬ 
ciei de către Traian şi că populaţia civilă şi militară romană a acesteia prove¬ 
nea din toate părţile Imperiului. Afirmaţia lui Micu că o populaţie romanizată 
a rămas în Dacia după evacuarea ei de către Aurel ian constituie un subiect 
de dispută pînă în zilele noastre, dar acumularea din ce în ce mai mare de 
mărturii, în special arheologice, vine în sprijinul tezei lui Micu. 

Deficienţele din opera lui Micu pot fi atribuite în parte nivelului cerce¬ 
tării istorice de la acea dată, dar atitudinea sa generală faţă de ceea ce i\\- 

14 S. Micu, Istoria şi lucrurile şi întîmplările românilor , l, pp. 49, 64-65 şi IV. 
pp. 18-19, Biblioteca Academiei Române, Cluj, Mss rom. pp. 436 439; idem , Scurta 
cunoştinţa a istorii românilor , Bucureşti, 1963, pp. 9-10, 18-23, 36. 

cea a fost mult influenţată de condiţiile sociale şi politice. Ca pe vremea 
episcopului Inochentie Micu, nobleţea sau calitatea şi nu forţa numerică 
constituiau criteriul principal pentru a avea drepturi politice. în consecinţă, 
Micu s-a străduit să dovedească latinitatea, pentru a da o bază solidă pre¬ 
tenţiilor românilor ca a patra naţiune. 

Ideile susţinute de Micu au fost împărtăşite de către contemporanii săi. 
Gheorghe Şincai (1754-1816), director de şcoală unită sub domnia lui Io- 
sif al 11-lea, preot, istoric şi lingvist, a desfăşurat o armată impresionantă 
de izvoare de primă mînă în cele trei volume ale lucrării sale Hronica ro¬ 
mânilor, pe care le-a scris între 1805 şi 1812, pentru a dovedi valabilitatea 
teoriei continuităţii daco-romane. 15 De departe cea mai influentă lucrare 
istorică românească a perioadei a fost însă Istoria pentru începutul româ¬ 
nilor în Dachia, publicată în 1812 de către Petru Maior (1756-1821), pro¬ 
topop unit, istoric şi lingvist. Lucrarea sa a diferit substanţial de opera lui 
Micu şi a lui Şincai. Ea constituia o sinteză într-un volum, din care s-au 
eliminat toate detaliile nerelevante pentru tema principală. Aceasta nu con¬ 
stituia o istorie generală a românilor, ci, aşa cum îi arată titlul, o cercetare 
asupra originii şi supravieţuirii lor în Dacia pînă la invazia maghiară din 
secolul al X-lea. Ea n-a constituit nici opera de o viaţă, cu toate că erudiţia 
lui Maior nu era nicicum inferioară celei a lui Micu sau Şincai; era, mai 
curînd, o polemică sau o replică, aşa cum a numit-o Maior însuşi, răspun- 
zînd calomniilor pe care istoricii străini le aruncaseră cu grămada asupra 
românilor. 16 

Micu şi confraţii săi au considerat limba un criteriu indispensabil al na¬ 
ţiunii. Pionieri în studiul limbii române, ei au alcătuit primele gramatici 
ştiinţifice şi primul dicţionar etimologic. Erau motivaţi, cel puţin în parte, 
de dorinţa de a rafina şi împrospăta limba, pentru a o face capabilă să slu¬ 
jească drept vehicul eficient de exprimare a noilor idei şi de instruire pen¬ 
tru noile generaţii. Dar, în acelaşi timp, ei au recunoscut valoarea politică 
şi socială a limbii şi au folosit mărturia pe care o putea asigura pentru a 
da un plus de forţă argumentelor istorice în privinţa nobleţei românilor. 

Micu şi Şincai au pus bazele teoretice ale studiului limbii române în 
lucrarea lor Elementa linguae daco-romanae sive valachicae, Viena, 1780. 
Micu a alcătuit prima variantă; Şincai a redactat-o şi i-a scris prefaţa. Ambii 

15 G. Şincai, Hronica românilor , I, Bucureşti, 1967, pp. 13, 48-50, 65-67, 136-137, 
263-266, 337-338. 

16 D. Popovici, La Litterature roumainc â l'epoque des lumieres. Sibiu, 1945, 
pp. 241 -243. Textele polemicilor stîrnite tic opera lui Maior se găsesc în P. Maior, 
Scrieri, II, Bucureşti, 1976, pp. 198-246. 

erau dornici să dovedească latinitatea românilor şi, prin extensiune, ori- 

* 

ginile romane ale românilor. Intrucît considerau româna ca derivînd din 
latina clasică, ei au crezut că este necesară o reîntoarcere, cît mai aproape 
posibil, la „forma originară 44 . Ca atare, nu este cu nimic surprinzător că 
ei au înlocuit alfabetul chirilic, folosit în mod tradiţional de limba română, 
cu alfabetul latin şi au folosit un sistem de transcriere latină care voia să 
demonstreze, dincolo de orice îndoială, relaţia între română şi ilustrul ei 
înaintaş. Ortografia pe care au ales-o era mai curînd etimologică decît fo¬ 
netică şi fusese inventată de Micu în 1779 pentru mica sa lucrare Carte 
de rogacioni. 17 O a doua ediţie revizuită a gramaticii, care a apărut în 1805, 
avea înscris pe copertă doar numele lui Şincai. în această a doua ediţie, 
Şincai se dovedea a fi mai puţin riguros în materie de latinizare, dar nu 
a cedat deloc insistenţelor lui Micu, susţinînd că româna este pur şi simplu 
o formă alterată a latinei clasice. 

Afirmarea de cea mai mare autoritate a crezului lingvistic latinist a ie- 

A 

şit din pana lui Petru Maior. In prefaţa la lucrarea Lexicon valachico-la- 
tino-hungarico-germanicum, primul dicţionar etimologic al limbii române, 
care a fost publicat la Buda în 1825, el explica originile şi natura limbii 
române sub forma unei conversaţii între unchi şi nepot. Nepotul declară 
că acceptă tezele promovate în Istoria pentru începutul românilor în Da- 
chia, potrivit cărora românii sînt descendenţii direcţi ai vechilor romani, 
dar admite că originile limbii române îl nedumereau încă. Unchiul îi răs¬ 
punde că, într-adevăr, erau două limbi latine, una clasică sau literară şi o 
alta vulgară, utilizată de oamenii de rînd. Aceasta din urmă, insista el, era 
cea vorbită de coloniştii aduşi de către Traian în Dacia şi ea a constituit 
baza limbii române modeme. 18 


Ideea de naţiune susţinută de Micu, Şincai, Maior şi generaţia lor dife¬ 
rea semnificativ de aceea exprimată în activitatea şi scrierile episcopului 
Inochentie Micu şi ale lui Gerontie Cotorea în prima jumătate a secolului 
al XVIII-lea. Divergenţele cele mai evidente apar în felul în care aceştia 
tratează istoria şi limba. Klein s-a preocupat de originile românilor doar 
în trecere, cu toate că era pe deplin conştient de caracterul etnic unic şi 
de evoluţia lor istorică distinctă în Transilvania. Cotorea a dispus de un 
fond de informaţii similar, dar a conceput dezvoltarea istorică a români 


lor în special în termenii religiei. Cît priveşte limba, nici Micu-Klein, nici 


17 loan Bianu şi Nerva Hodoş, Bibliografie românească veche, 1508-1830, 4 vo 
lume, Bucureşti, 1910-1944. 

18 P. Maior, „Dialog pentru începutul limbei române între nepot şi unchiu“, în Lc\i 
con valachico-latino-hungarico-germanicum , Buda, 1825, p. 63. 

Cotorea nu au acordat o atenţie specială românei. Ei nu au speculat în pri¬ 
vinţa originii acesteia şi nici nu au compus gramatici. Pentru scrieri se¬ 
rioase au preferat latina, care le era mai familiară decît limba lor maternă. 
Micu şi colegii săi, pe de altă parte, făceau din istorie şi limbă, aşa cum 
am văzut, trăsăturile care distingeau o naţiune de alta şi au stabilit origi¬ 
nile acestora. 

Cele două generaţii aveau de asemenea puncte de vedere divergente 
privind relaţia între religie şi naţiune. Mai mult ca sigur, Micu, Şincai şi 
Maior rămîneau creştini şi îşi serveau biserica lor cu devoţiune în diverse 
moduri, dar erau în acelaşi timp oameni ai iluminismului. Ei făceau o dis¬ 
tincţie clară între preocupările spirituale ale bisericii şi aspiraţiile imedia¬ 
te, practice, ale fiinţelor umane. De o deosebită importanţă printre acestea 
din urmă era reînvierea naţiunii etnice, iar ei considerau asimilarea noilor 
idei, răspîndirea cunoştinţelor utile şi aplicarea raţiunii la problemele socia¬ 
le ca indispensabile progresului naţiunii etnice. Din punctul lor de vedere, 
deci, biserica, văzută ca o instituţie, nu mai putea asigura conducerea, iar 
religia nu mai putea servi în continuare ca ideologie a progresului într-o lu¬ 
me modernă, luminată. Toate scrierile lor afirmau clar că ideea de naţiune 
depăşise limitele confesionalismului şi ale privilegiilor teocratice ce fu¬ 
seseră predominante în prima jumătate a secolului. 

Ideea de naţiune susţinută de Micu şi confraţii săi nu era încă modernă. 
Atitudinea lor faţă de masa oamenilor de rînd sugera un punct de vedere 
elitist, potrivit simbolurilor existente ale iluminismului. Ei au manifestat 
o profundă compasiune pentru ţărănime, şi au acţionat în propriul lor fel 
pentru a-i îmbunătăţi soarta. Au fost mai direct implicaţi în activităţile so¬ 
ciale decît generaţiile anterioare şi au manifestat, chiar dacă încă modest, 
un mai mare interes pentru obiceiuri şi pentru viaţa cotidiană a satului. 
Samuil Micu, de pildă, cunoştea greutăţile lumii rurale din observaţii di¬ 
recte şi cerea imperios moşierilor să-şi trateze ţăranii în spiritul milei creş¬ 
tine. El identifica, de asemenea, în obiceiurile ţăranului dovada originii 
romane a românilor şi notele luate de către acesta pe teren pot fi consi¬ 
derate drept prima lucrare privind folclorul românesc. Contribuţiile lui 
Şincai la educaţia rurală şi predicile lui Petru Maior, toate la un loc, su¬ 
gerează o preocupare neostenită pentru binele general. 

In ciuda compasiunii lor, atitudinea intelectualilor faţă de masa popu¬ 
laţiei a rămas ambivalenţă. Pe de o parte, ei au folosit termenul „naţiune 11 
în sensul etnic şi au gîndit poporul ca un întreg, dar, pe de altă parte, ei 
nu îşi puteau imagina ţăranii ca o componentă a naţiunii politice. Aseme¬ 
nea predecesorilor lor, îi considerau pe aceştia drept ignoranţi şi supersti¬ 
ţioşi şi apreciau că le era necesară o lungă perioadă de tutelă, înainte de 

a putea participa pe deplin şi în mod raţional la treburile publice. Epoca 
suveranităţii populare, în mod clar, nu sosise încă. 

Reacţia intelectualilor faţă de răscoalele ţărăneşti sugerează cît de pu¬ 
ţină consideraţie aveau pentru oamenii de rînd ca stăpîni ai propriilor lor 
destine şi cît de mult apreciau raţiunea şi cunoaşterea ca pîrghii potrivite 
pentru treburile umane. Micu a exprimat perfect aceste simţăminte atunci 
când a notat contrastul puternic dintre adepţii lui Sofronie din Cioara şi 
clerul unit. L-a calificat pe Sofronie ca pe un ignorant, aparţinînd gloatei, 
care nu se preocupa de binele general al naţiunii. Dar i-a preţuit pe preo¬ 
ţii uniţi ca instruiţi, cultivaţi şi nezdruncinaţi în credinţa lor. 19 

Marea răscoală ţărănească, de sub conducerea lui Horea, izbucnită în 
toamna anului 1784, a provocat o criză de conştiinţă în rîndurile multor 
intelectuali. Ei au recunoscut dreptatea cererilor ţăranilor, dar nu se puteau 
hotărî să-i ierte pentru marile pierderi omeneşti şi pentru distrugerile de 
proprietăţi. Spre deosebire de mişcările conduse de Visarion Sarai şi So¬ 
fronie din Cioara, răscoala lui Horea a avut ca principale obiective uşu¬ 
rarea de poverile iobăgiei, o mai echitabilă stabilire a impozitelor statului 
pentru toate clasele şi o împărţire a domeniilor nobiliare ţăranilor. Cu toate 
că existau aspecte religioase şi naţionale, cum ar fi rebotezarea nobililor 
calvini maghiari în credinţa ortodoxă, precum şi cereri ocazionale, ca Tran¬ 
silvania să fie un pămînt românesc, asemenea acte nu aveau legătură cu 
programul intelectualilor. Ele erau mai curînd expresii spontane ale con¬ 
ştiinţei populare. Condamnarea de către Samuil Micu a revoltei în general 
şi a lui Horea, în mod special, drept un om blestemat, şi pledoaria sa pen¬ 
tru o reformă treptată, sistematică, înfăptuită de „iluminişti 44 , lasă prea pu¬ 
ţine dubii privind neconcordanţa ce continua să existe între simţămintele 
populare şi raţiunea celor cultivaţi. 

Ca atare, intelectualii s-au plasat în fruntea mişcării pentru cîştigarca 
de către români a unor drepturi egale cu acelea de care se bucurau cele¬ 
lalte naţiuni (în sensul etnic al termenului) din Transilvania. Eforturile 
lor erau doar un aspect al intensei activităţi politice iniţiate de către cele 
trei naţiuni după moartea lui losif al Il-Iea, în scopul de a-şi redobîndi 
privilegiile. Românii şi-au formulat programul într-o petiţie impresionantă, 
adresată împăratului Leopold al II-lea (1790-1792) — Supplex Libellus 
Valachorum — cel mai important document politic elaborat de către ro¬ 
mâni în secolul al XVIlI-lea. 20 întocmită în iama anului 1790/91, petiţia 

19 Micu, Istoria, IV, pp. 661, 663. 

_ _ A. 

20 In privinţa naturii petiţiei, vezi Prodan, Supplex Libellus Valachorum , pp. 412 4.14, 

a fost opera mai multor cărturari, incluzîndu-i pe Micu, Şincai şi Maior, 
care au redactat forma iniţială. Prima din cele două părţi ale sale dezvol¬ 
tă teoria continuităţii daco-romane şi constituie o explicaţie a modului în 
care românii fuseseră pe nedrept excluşi din sistemul privilegiat al celor 
trei naţiuni şi al celor patru biserici. Cea de-a doua parte a formulat o serie 
de cereri, care scoteau în evidenţă triumful etnicităţii în definirea naţiunii, 
întrucît petiţionarii nu făceau nici o distincţie între elită şi oamenii de rînd 
sau între uniţi şi ortodocşi. Ei cereau cu putere să se redea naţiunii române 
toate drepturile şi privilegiile de care aceasta se bucurase înaintea unirii 
celor trei naţiuni în 1437; să se acorde nobililor, ţăranilor şi clerului ambe¬ 
lor biserici, Unită şi Ortodoxă, români de origine, aceleaşi drepturi şi imuni¬ 
tăţi de care se bucurau respectivele categorii sociale aparţinînd celorlalte 
naţiuni; să se asigure o reprezentare proporţională a românilor în adminis¬ 
traţia comitatelor, a districtelor şi a comunelor şi în Dietă; să se asigure 
o repartizare echitabilă a dărilor şi a celorlalte poveri publice la nivelul tu¬ 
turor locuitorilor Principatului, potrivit situaţiei lor economice şi sociale, 
fără să se ţină seama de naţionalitate sau religie; să se organizeze un con¬ 
gres naţional alcătuit din nobili şi clerici, sub preşedinţia episcopului unit 
şi a celui ortodox, în care să poată fi discutate cele mai bune mijloace de 
satisfacere a cererilor. 


Nici Curtea de la Viena, nici Dieta Transilvaniei nu erau dispuse să sa¬ 
tisfacă cererile românilor într-o vreme de tulburări la nivel general euro¬ 
pean. Preocuparea lor era aceea de a menţine statu-quoul prin calmarea 
stărilor privilegiate tradiţionale. Singurul succes românesc palpabil a fost 
promulgarea unei legi de către Dieta Transilvaniei, în august 1791, care 
a garantat libertatea practicării credinţei ortodoxe. 

Activitatea politică românească importantă avea să ia practic sfîrşit pen¬ 
tru aproape patru decenii. O dată cu venirea la tron a conservatorului Fran- 
cisc al II-lea (1792—1835), era iluminismului josefinian s-a stins. Criza gravă 
prin care a trecut Monarhia habsburgică în timpul mişcărilor revoluţionare 
şi al războaielor napoleoniene şi reacţia conservatoare de după 1815 au 
făcut imposibil tipul de efervescenţă politică pe care îl produsese Supplex 
Libellus Valachorum. 


GENERAŢIA DE LA 1848 

în ultimul deceniu al domniei lui Francisc, în rîndurile elitei româneşti 
s-au produs importante schimbări. Intelectualii laici, în mod special învă¬ 
ţătorii şi avocaţii, înfruntau acum clerul unit şi ortodox pentru conducerea 

naţiunii. Dornici să pună poporul lor pe o cale nouă de dezvoltare, esen- 
ţialmente europeană, ei erau hotărîţi să nu accepte nimic altceva decît de¬ 
plina emanicipare economică şi politică, obiective pe care — gîndeau ei — 
clerul era incapabil să le împlinească. Sarcinile pe care şi le-au asumat erau 
extraordinare. Cu toate că schimbarea plutea în aer, viaţa politică a Transil¬ 
vaniei purta încă pecetea secolului precedent. Dieta şi gubemiul ţării con¬ 
tinuau să fie controlate de către nobilimea posesoare de pămînt sau de către 
mica nobilime de ţară, care era maghiară, şi de către burghezia urbană, care 
era săsească, şi, într-o mai mică măsură, maghiară. La fel ca şi înainte, po¬ 
litica era făcută de către administraţia centrală de la Viena. Candidaţii la 
funcţii erau încă obligaţi să facă faţă nu doar unui criteriu social, ci şi unuia 
religios, întrucît apartenenţa la una sau alta din bisericile privilegiate — 
Romano-Catolică, Calvină, Luterană sau Unită — era obligatorie pentru 
cei care îşi doreau avansarea. 

Economia Transilvaniei de-a lungul acestei perioade era, de asemenea, 
în mare măsură înrădăcinată în trecut. Marea majoritate a populaţiei conti¬ 
nua să depindă, într-un fel sau altul, de agricultură pentru satisfacerea ne¬ 
voilor de zi cu zi. Dar pămîntul producea puţin în raport cu potenţialul său, 
întrucît metodele de lucru folosite rămăseseră netulburate de orice inovaţie. 
Doar ici şi colo pe moşiile mai mari se introduseseră noi tehnici sau forme 
capitaliste de organizare. Gospodăriile ţărăneşti erau în majoritate mici, fî- 
şiile de teren erau risipite şi uneltele primitive; din cauza nenumăratelor 
dări şi a altor poveri, nu exista un stimulent prea mare pentru creşterea 
producţiei. 

Din toate punctele de vedere — politic, religios şi economic — românii 
au rămas pe ultima treaptă a scării sociale. Ei nu erau reprezentaţi în Dietă 
ca o naţiune. într-adevăr, într-un organism dominat de maghiari şi, în mai 
mică măsură, de saşi, exista doar un singur deputat român — episcopul 
unit —, care îşi datora scaunul nu naţionalităţii sale, ci statutului său dc 
mare proprietar de pămînt. Puţini români erau membri ai consiliilor, comi¬ 
tatelor sau ai consiliilor orăşeneşti şi doar o mînă de oameni deţineau func¬ 
ţii în administraţia provincială. Credinţa lor unită sau ortodoxă a continuat 
să fie un dezavantaj tot atît de serios ca şi originea lor socială „plebee". 
Una peste alta, românii erau trataţi ca Bauernvolk şi, ca atare, în conformi¬ 
tate cu tradiţia, erau excluşi de la treburile publice. 

Cu toate acestea. Transilvania anilor ’30 şi ’40 ai secolului al XlX-lea 
nu era aproape deloc imobilă. în viaţa economică, numărul întreprinde¬ 
rilor manufacturiere capitaliste (companii pe acţiuni) creştea lent; s-au 
introdus treptat maşinile cu abur în minerit şi agricultură şi s-au deschis 



ROMÂNII DIN MONARHIA HABSBURGICĂ 


267 


cîteva ateliere mecanice. Populaţia urbană creştea constant, chiar dacă nu 
spectaculos. Toată această activitate era încă modestă şi înainte de 1848 
nu a afectat caracterul general al Transilvaniei de ţinut agricol. Dar refor¬ 
ma devenise o problemă publică, întrucît o pătură a nobilimii mijlocii ma¬ 
ghiare, ai cărei membri activau ca profesori, judecători, medici ş.a. sau se 
apucaseră de politică, conducea o mişcare din ce în ce mai zgomotoasă 
şi eficientă pentru a pune capăt rămăşiţelor feudale din viaţa economică 
şi politică a Transilvaniei. Inspirată de ideile liberale ale lui Istvân Sze- 
chenyi şi ale altor figuri reprezentative ale perioadei Reformei din Unga¬ 
ria, aceştia cereau abolirea atît a iobăgiei, cît şi a puterilor restrictive ale 
breslelor meşteşugăreşti. Ei s-au străduit de asemenea să determine o mai 
mare receptivitate din partea instituţiilor politice faţă de voinţa ţării în an- 

A 

samblul ei şi să acorde drepturi egale de cetăţenie tuturor locuitorilor. In 
zelul lor de a rivaliza cu reformatorii din Ungaria propriu-zisă, ei nu au 
dat o atenţie prea mare graniţelor politice dintre cele două ţări. Pentru ei, 
nu putea fi decît o singură problemă maghiară, iar pe măsura înaintării de¬ 
ceniului al cincilea cereau cu tot mai mare vehemenţă unirea Transilvaniei 
cu Ungaria şi introducerea maghiarei ca limbă în administraţie şi învăţă- 
mînt. 21 Această mişcare de liberalism politic şi economic şi de autodeter¬ 
minare naţională îi va afecta pe intelectualii români în varii şi contradictorii 
moduri. 

Acei intelectuali, puţini la număr, care îşi asumaseră conducerea ro¬ 
mânilor erau urmaşii spirituali ai Şcolii Ardelene, dar aveau o concepţie 
despre societate şi schimbarea socială izbitor de diferită de aceea a înain¬ 
taşilor lor. Generaţia care a ajuns la maturitate între 1830 şi 1848 s-a stră¬ 
duit să-i aducă pe români în marile curente ale vieţii economice şi culturale 
europene. Membrii acesteia au oferit bazele teoretice ale mişcării naţionale 
modeme româneşti, iar în primăvara revoluţionară a anului 1848 au for¬ 
mulat primul program naţional modem cuprinzător. 

Aceşti intelectuali au adus gîndirea românească într-o comuniune mai 
strînsă cu Europa Occidentală decît oricînd înainte. Propriile lor idei trădau 
un spirit distinct, occidental şi modem. Totuşi, ei nu erau occidentalizaţi. 
Universul lor specific de idei datora mult unei tradiţii autohtone, care era 
ea însăşi un amalgam unic de tradiţii, uneori contradictorii: vest-europeană, 
în mod special iluminismul în forma sa austro-germană, romantismul şi li¬ 
beralismul; ortodoxă, care combinase resursele primare ale lumii tradiţio¬ 
nale rurale cu formele religioase şi spiritualitatea Bizanţului; şi, în sfîrşit. 


21 F.rdely lorlenete, III, pp. 1267-1306. 

tradiţia transilvăneană, un complex de forme politice, sociale şi culturale, 
la care contribuiseră toate neamurile Principatului începînd din Evul Mediu. 
Nu pot fi ignorate nici contactele cu Moldova şi Ţara Românească. în spe¬ 
cial religioase, înainte de secolul al XlX-lea, ele au contribuit în mod sem¬ 
nificativ la întărirea sentimentului naţional de ambele părţi ale Carpaţilor 
începînd cu anii ’30. 

A 

In ciuda originilor lor intelectuale diverse, membrii generaţiei de la 
1848, aşa cum sînt cunoscuţi în mod obişnuit, nu au avut nici o ezitare să 
se proclame parte integrantă a Europei. Aceştia şi-au văzut propriile stră¬ 
danii ca un simplu aspect al unei mişcări general-europene de stimulare 
a progresului politic şi social şi au încercat să se apropie de modelele pe 
care le descoperiseră în gîndirea franceză, germană şi engleză. în acelaşi 
timp, totuşi, ei păstrau un simţ al echilibrului. Cu toate că erau dureros de 
conştienţi de contrastul dintre înapoierea propriei lor lumi şi raţionalismul 
şi iluminismul existente în Occident, în dorinţa lor de a-1 ajunge din urmă 
au evitat anarhia imitaţiei fără discemămînt, preferind să modeleze îm¬ 
prumuturile şi să adapteze aspiraţiile la realităţile transilvănene. 

Această generaţie aparţinea, în general, straturilor mai umile ale socie¬ 
tăţii. Doar cu cîteva excepţii, membrii ei proveneau din păturile educate 
ale satului şi au rămas sentimental ataşaţi de lumea rurală mult după ce şi-au 
început carierele urbane. Toţi au primit o educaţie şcolară, un lucru excep¬ 
ţional pentru românii din acea perioadă, cu toate că, de regulă, nu au depă¬ 
şit nivelul gimnaziului. Cîţiva s-au specializat, studiind teologia, filozofia 

A 

şi dreptul. Intr-un anume sens, erau autodidacţi. Lectura de mare diversi¬ 
tate le-a dat o largă cultură generală, după cum o dovedeşte problematica 
variată — politică, economică, socială şi filozofică — pe care s-au anga¬ 
jat cu îndrăzneală să o rezolve. 22 

Ei îşi cîştigau traiul din profesiuni liberale — profesori de şcoală se¬ 
cundară, avocatură, ziaristică. Grăitor pentru starea de spirit a acestei ge¬ 
neraţii este faptul că, în general, membrii ei nu erau atraşi de preoţie. Cu 
toate că toţi fuseseră în contact, într-o mai mică sau mai mare măsură, 
cu teologia şi unii dintre ei deveniseră preoţi, doar unul dintre aceştia şi-a 

A 

făcut din slujirea bisericii o carieră. In felul acesta se aflau într-un con¬ 
trast izbitor cu înaintaşii lor intelectuali din secolul al XVllI-lea, care fu- 

22 G. Bariţiu, Părţi alese din istoria Transilvaniei , II, Sibiu, 1890, pp. 70—71; G. I 
Marica, Studii de istoria şi sociologia culturii române ardelene din secolul al XlX-lca , 
I, Cluj-Napoca, 1977, pp. 19-54; S. Dragomir, Studii şi documente privitoare la revoluţia 
românilor din Transilvania in anii 1848-1849, II, Sibiu, 1944, pp. 144-160. 

seserâ în majoritatea lor preoţi. Această nouă atitudine faţă de religia prac¬ 
ticată în mod organizat în anii ’30 şi ’40 reflecta procesele economice şi 
sociale în curs de desfăşurare în Transilvania şi în întreaga Monarhie habs- 
burgică după începutul secolului. Românii, deşi mai puţin favorizaţi din 
punct de vedere economic decît celelalte naţionalităţi din Principate, cu¬ 
noşteau o prăbuşire similară a modelelor tradiţionale de comportament 
şi aceeaşi laicizare a vieţii sociale. 

Interesele intelectuale ale generaţiei române de la 1848 erau larg cu¬ 
prinzătoare. Membrii ei erau receptivi la noile idei, indiferent de prove¬ 
nienţa lor şi aproape că nu era vreun domeniu — istorie, filologie, filozofie, 
literatură, folclor, educaţie, ştiinţe naturale — care să scape atenţiei lor. Nu 
se mulţumeau doar să cocheteze cu ideile, pentru că îşi asumaseră obliga¬ 
ţia de a rezolva problemele politice şi economice urgente. Simţeau, într-a- 
devăr, o obligaţie morală să se confrunte cu realităţile de zi cu zi şi, în 
consecinţă, scrierile lor poartă, în general, amprenta unei gîndiri practice. 

Nu au creat opere de mare originalitate şi nici nu au încercat — cu rare 
excepţii — să devină experţi într-un anume domeniu al gîndirii. Mai cu- 
rînd, se preocupau de răspîndirea ideilor generale şi a informaţiilor utile. 

A 

In concepţia lor, acestea erau sarcinile ce se potriveau mai bine nevoilor 
societăţii româneşti decît elaborarea unor tratate abstracte de filozofie sau 
a unor lucrări erudite de istorie. Fără doar şi poate, menţinerea tradiţiilor 
iluminismului şi propriilor lor înclinaţii didactice se datora în mare măsură 
preţuirii deosebite de către aceştia a raţiunii şi cunoaşterii practice. Aceste 
preocupări explică şi susţinuta lor activitate jurnalistică. Presa a devenit 
în mîinile lor un puternic instrument de mobilizare a sprijinului pentru o 
schimbare politică şi socială. 

Gîndirea românească din perioada premergătoare Revoluţiei de la 1848 
nu se pretează uşor la o clasificare. Concepţia despre lume a intelectuali¬ 
lor era un amalgam de influenţe apusene şi de realităţi autohtone ce putea 
fi despărţit doar cu greutate în componentele sale. Cu toate acestea, se pot 
desluşi cîteva tendinţe care sugerează un ataşament faţă de curentele ma¬ 
jore ale gîndirii occidentale din ultima parte a secolului al XVIII-lea şi 
primele decenii ale secolului al XlX-lea. Moştenirea iluminismului îşi fă¬ 
cea încă simţită prezenţa, dar, în acelaşi timp, intelectualii vădeau o sim¬ 
patie pentru sentimentalismul şi avîntul romantismului şi s-au angajat cu 
entuziasm în promovarea liberalismului economic şi politic. 

O încercare de clasificare a generaţiei de la 1848 ca iluministă, roman¬ 
tică sau liberală ar putea începe, în mod profitabil, cu examinarea modu¬ 
lui ei de receptare a filozofici occidentale. Membrii acestei generaţii căutau 

în filozofie temelia trainică pe care să fondeze o nouă ordine socială şi po¬ 
litică în Transilvania şi să asigure progresul naţiunii române. Ca grup, ei 
nu au construit sisteme originale. Mai curînd, scrierile lor au luat forma 
traducerilor, a adaptărilor şi comentariilor, menite, mai întîi, să servească 
drept materiale didactice. Mai mult ca sigur, au scris numeroase eseuri con- 
ţinînd gînduri originale despre probleme umane fundamentale, precum 
viaţa şi moartea, moralitatea, adevărul, dar aceste lucrări nu erau excursuri 
abstracte în universul ideilor; ele erau menite să servească la elucidarea 
unor probleme sociale presante şi să fie o chemare la acţiune. Lipsa de dis¬ 
curs filozofic abstract poate fi explicată în parte prin misiunea eminamente 
practică pe care o atribuiseră ideilor — reforma socială şi deşteptarea na¬ 
ţiunii române la simţul propriei ei demnităţi şi misiuni istorice — şi, în 
parte, prin absenţa unei tradiţii filozofice autohtone. Pentru românii seco¬ 
lului al XVlII-lea, speculaţia filozofică se redusese la teologie. Pe vremea 
aceea, de asemenea, intelectualii români proveneau aproape exclusiv din 
rîndurile clerului, iar scrierile lor reflectau învăţăturile creştine tradiţionale 
despre întrebările fundamentale ale existenţei omului. Pînă şi Samuil Micu, 
Gheorghe Şincai şi Petru Maior, ale căror interese depăşeau cu mult limi¬ 
tele teologiei, nu s-au arătat prea înclinaţi să urmeze tiparele occidentale 
ale cercetării metafizice, l-a revenit generaţiei de la 1848 ca — într-o so¬ 
cietate care putea să ofere un stimulent prea mic sau nu era decît în mică 
măsură capabilă să critice nişte pure aventuri în domeniul ideilor— misi¬ 
unea de a crea o tradiţie filozofică separată de teologie. 

Gîndirea filozofică a intelectualilor dovedeşte măsura îndatorării lor 
faţă de Occident. Cea mai mare influenţă a avut-o fără îndoială Kant, nu 
atît direct, cît mai ales prin interpretările date sistemului său de către suc¬ 
cesorul lui la catedra de filozofie de la Konigsberg, Wilhelm Traugott 
Krug. 23 O dovadă a popularităţii lui Krug (şi a lui Kant) printre români 
sînt cele patru traduceri ale lucrărilor acestuia în anii ’30 şi ’40. Krug îşi 
datora popularitatea atitudinii sale critice şi antidogmatice pe care a ab¬ 
sorbit-o de la Kant. O astfel de poziţie i-a încurajat pe intelectualii români 
să persevereze în opoziţia lor atît faţă de statu-quoul politic din Transil¬ 
vania în general, cît şi faţă de dominarea culturii de către cler în cadrul 
propriei lor naţiuni în special. Ei au fost atraşi de Krug datorită accentu- 

23 A. Andea, „Cultura românească şi filozofia kantiană în prima jumătate a secolului 
al XIX-lea“, în Anuarul Institutului de Istorie şi Arheologie Cluj-Napoca , 22, 197'), 
pp. 157-178; I. Petrescu, „Un discipol paşoptist al lui W.T. Krug: Aron Pumnul", iu 
Studia Universitatis Babeş-Bolyai, seria Filologic, fascicula 1, 1968, pp. 89-97. 

lui pus de acesta pe conţinutul etic al gîndirii, pentru că, precum majo¬ 
ritatea românilor de pe vremea aceea, socoteau deşteptarea naţională o 
cauză fundamental morală. 

Românii îl preferau pe Krug maestrului său probabil pentru că era mai 
puţin abstract, mai puţin speculativ şi mai preocupat de aplicarea ideilor 
la soluţionarea problemelor sociale. Simţul practic era o calitate mult ad¬ 
mirată de intelectualii români, pentru că îşi înţelegeau în termeni con¬ 
creţi propria lor funcţie în societate — promovarea dezvoltării politice, 
economice şi culturale. Ca şi Krug, ei considerau că filozofia oferea prin¬ 
cipiile supreme pe baza cărora indivizii puteau să emită propriile lor jude¬ 
căţi cu privire la ce era bun, adevărat şi etern. Aceştia susţineau că scopul 
filozofiei era de a organiza datele experienţei şi de a oferi criteriile adevă¬ 
rului. Pentru generaţia de la 1848, deci, filozofia oferea un ghid de acţiu¬ 
ne, un mijloc de evaluare a obiceiurilor şi instituţiilor vremurilor lor. 

Raţionalismul şi empirismul lui Kant, în interpretarea lui Krug, şi-au 
regăsit expresia cea mai elocventă printre românii din Transilvania în scrie¬ 
rile lui Simion Bămuţiu (1808-1864), care preda filozofia la şcolile secun¬ 
dare din Blaj şi avea să devină principalul teoretician al conceptului de 
naţiune în timpul Revoluţiei de la 1848. A fost singurul din generaţia sa 
care s-a angajat în speculaţii filozofice originale. 24 Totuşi şi el a manifes¬ 
tat aceeaşi înclinaţie practică ce şi-a pus pecetea pe intelectualitatea româ¬ 
nă a timpului. II interesa mai puţin să rezolve probleme filozofice, dorind 
mai curînd să folosească perspectiva indispensabilă pe care aceasta o ofe¬ 
rea pentru analiza şi soluţionarea problemelor politice şi sociale. Asemenea 
altor membri ai generaţiei sale, a văzut în filozofie un instrument care, fo¬ 
losit corespunzător, putea aduce schimbări benefice în societate. Ca atare, 
pentru el, sarcinile filozofiei erau cultivarea raţiunii şi investigarea naturii 
umane pentru a arăta omului ceea ce a fost şi ceea ce trebuie să devină o 
fiinţă raţională, liberă, înzestrată cu drepturi inalienabile. Din această per¬ 
spectivă, afirma că filozofia, prin însăşi natura sa, trebuie să se preocu¬ 
pe de aspiraţiile omului contemporan şi, ca atare, trebuie să aibă libertatea 
nelimitată de a examina toate aspectele comportamentului individual şi 
social. Era foarte preocupat să separe filozofia de teologie, pe care o consi¬ 
dera sterilă şi nepotrivită realităţilor vieţii modeme. Din acest motiv, era 
convins că teologia nu-i putea servi omului modem ca bază a sistemului 

A 

său etic. In schimb, a pus pe picior de egalitate răspunderea morală a indi¬ 
vidului cu promovarea binelui public. 

24 D. Ghişe şi P. Teodor, „Contribuţii la cunoaşterea activităţii filozofice a lui Simion 
Bămuţiu 14 , în Revista de filozofie , 11/3, 1964, pp. 357-369. 

Măsura în care intelectualii români din Transilvania participau la miş¬ 
carea romantică este mai discutabilă decît ataşamentul lor faţă de idealu¬ 
rile iluminismului. Ei nu s-au implicat în revolta împotriva raţionalismului 
şi materialismului iluminist, care a avut loc în Europa de Apus şi în unele 
părţi ale Europei Răsăritene după 1790. 25 Iraţionalul nu i-a atras, cu excep¬ 
ţia doar poate a măsurii în care erau interesaţi de folclor. Mai curînd, aşa 
cum am văzut, preţuiau raţiunea ca prim instrument de realizare a progre¬ 
sului social şi cultural şi acceptau ideea că lumea este în esenţă raţională. 
Pentru ei, structura acestei lumi raţionale fusese pur şi simplu ascunsă de 
secole de tradiţie şi ignoranţă. Sarcina lor, deci, aşa cum o vedeau, nu era 
aceea de a crea o ordine socială cu totul nouă, ci aceea de a dezvălui prin¬ 
cipiile generoase pe care lumea veche fusese orînduită. 

O importantă trăsătură a romanticilor în general a fost cultul trecutu¬ 
lui şi al exoticului. Vremuri şi locuri îndepărtate ofereau romanticilor un 
refugiu din realitate sau un izvor de inspiraţie creatoare. Romanticul era 
adesea atras să repete sau să încerce să reînvie trecutul la o nouă viaţă. 
Intelectualii români, mai mult ca sigur, au împărtăşit această atracţie faţă 
de trecut, care, după părerea lor, dădea individualitatea etnică şi oferea ar¬ 
gumente în favoarea drepturilor naţionale. Erau mîndri de descendenţa lor 
din romani şi de moştenirea lor lingvistică latină, dar angajarea lor faţă 
de trecut nu era necritică. Erau prea conştienţi de declinul pe care îl sufe¬ 
rise naţiunea lor în veacurile trecute ca să nu caute să reînvie trecutul. In 
plus, subscriau cu toată inima ideii de progres şi astfel s-au întors cu încre¬ 
dere spre viitor, aşteptînd ca acesta să le împlinească toate aspiraţiile. 

Egoismul de tipul celui cultivat de romanticii din Europa Apuseană, 
care considerau că individualismul puternic este un mod de a fi şi că repre¬ 
zintă un scop în sine, nu se bucura de rezonanţă printre români. Preocupa¬ 
rea pentru colectivitate, pentru naţiune ca întreg şi sentimentul răspunderii 
faţă de promovarea bunăstării generale au triumfat asupra oricărei înclina¬ 
ţii spre îngăduinţă faţă de slăbiciuni personale. Introspecţia nu era în nici 
un fel absentă, dar a fost intermitentă şi a avut un loc secundar în preocu¬ 
pările lor privind societatea în totalitatea ei. 

Cercetătorii au atribuit fuga de prezent a romanticilor apuseni — în 
special a celor germani — cel puţin în parte sentimentului acestora că erau 
oameni inutili, fără nici o contribuţie folositoare la făurirea societăţii exis¬ 
tente. Aceştia citează ca primă cauză a simţămîntului lor de inadecvarc 

25 D. Popovici, Romantismul românesc , Bucureşti, 1969, pp. 326-338. O. Papadima, 
Ipostaze ale iluminismului românesc , Bucureşti, 1975, pp. 324-360, contestă existenta 
unui curent romantic printre românii din Transilvania. 

virtuala excludere din viaţa politică a statelor germane. Intelectualii români 
aveau o viziune complet diferită în privinţa locului lor în societate. Impli¬ 
carea în renaşterea naţională a făcut ca energiile lor să se concentreze asu¬ 
pra unor scopuri concrete şi i-a salvat de efectele istovitoare ale inactivităţii 
şi ale unei prelungite îndoieli de sine. Merită, de asemenea, să reamintim 
că rolul intelectualului român în Transilvania a fost în sine diferit de acela 
al omologului german din Prusia sau din majoritatea altor state germane. 
Cu toate că oameni asemenea lui Bămuţiu au fost efectiv excluşi din viaţa 
politică şi, în consecinţă, au avut o mică influenţă — dacă au avut vre¬ 
una -— asupra conturării politice publice, ei s-au bucurat de o poziţie înal¬ 
tă în rîndul comunităţii româneşti. Ca gînditori şi scriitori, într-o societate 
în mare măsură analfabetă, ei erau numiţi intelectuali şi li se acordau pos¬ 
turi de onoare şi de conducere. 

Nu se poate spune că spiritul romantic nu a avut influenţă printre inte¬ 
lectualii români. Entuziasmul şi idealismul ce străbăteau simţul misiunii 
lor sociale ar rămîne altfel inexplicabil. Erau în mod clar prinşi de spiri¬ 


tul vremurilor. In persoana lui Avram Iancu (1824-1872), un tînăr avocat, 
mai tîrziu principalul erou militar român al Revoluţiei de la 1848, elanul 
romantic al renaşterii naţionale a dobîndit, probabil, expresia sa cea mai 
puternică. El a împărtăşit pe deplin aspiraţiile Junei Europe, care se mani¬ 
festau de-a lungul şi de-a latul Continentului în deceniul de dinainte de re¬ 
voluţie. Asemenea contemporanilor săi din Irlanda sau din Polonia, Avram 
Iancu a acceptat necondiţionat puterea creatoare a ideilor, în special a ace¬ 
lora exprimate în chemarea mobilizatoare „Libertate, Egalitate, Fraternitate" 
şi nu s-a îndoit nici măcar o clipă de capacitatea acestora de a transforma 
realităţile europene. Mai mult decît atît, el avea o credinţă trainică în bu 
nul-simţ al ţăranilor şi în bunătatea lor funciară, o idee rar întîlnită prin¬ 
tre intelectualii români înainte de apariţia romantismului. Spre deosebire 
de generaţia iluministă care vedea în ţărănime o forţă opusă raţiunii şi pro¬ 
gresului şi care nu avea nimic de oferit celor educaţi, Iancu şi confraţii 
săi preţuiau simplitatea lumii rurale. 

Astfel, romantismul a avut o mare putere de atracţie, dar a fost un cu¬ 
rent prea difuz printre românii din Transilvania pentru a ne face să putem 

A 

vorbi de o mişcare. Cu toate acestea, cîteva generalizări sînt posibile. In¬ 
tr-un sens social, romanticii români aparţin taberei liberale. Romantismul 
lor a fost cel îmbrăţişat în Franţa de către Victor Hugo, adică un roman¬ 
tism care avea drept ţel crearea unui simţ al responsabilităţii faţă de toate 
clasele şi reformarea generală a societăţii, fundamentată pe idealuri etice 
puternice. A fost de asemenea romantismul social al lui Felicite Robert 
de Lamennais, al acelui Lamennais din Pamles d'im crovant (1834), cu 

a sa preocupare copleşitoare pentru umanitate, compasiune pentru sufe¬ 
rinţele săracilor şi pledoarie pentru o religie practică, religie care să aducă 
bunătatea şi progresul pe lume. 26 Această varietate de romantism, nu senti¬ 
mentalismul, exotismul sau egoismul, i-a atras pe români, un romantism 
care i-a adus mai aproape pe cei educaţi de cei mulţi, în spiritul încrede¬ 
rii şi înţelegerii reciproce. 

Liberalismul a fost cea de a treia mişcare majoră europeană de idei care 
avea să-i influenţeze pe intelectualii români din Transilvania. Preocuparea 
pentru ţelurile naţionale dădea esenţa liberalismului lor, ce avea un carac¬ 
ter colectivist. Asemenea liberalilor din alte părţi ale Europei, se pronunţau 
pentru libertate individuală, dar lupta îndelungată pentru eliberarea naţiu¬ 
nii lor de sub stăpînirea străinilor i-a obligat să pună interesele comunită¬ 
ţii deasupra drepturilor individuale. Această poziţie se află la baza reacţiei 
lor faţă de liberalismul ungar din 1848. 

Ideile perioadei de reformă din Ungaria anilor ’30 şi ’40 ai secolului 
al XlX-lea au avut un puternic efect stimulator asupra gîndirii liberale ro¬ 
mâneşti. Străduinţele lui Istvân Szechenyi de a modifica relaţiile econo¬ 
mice şi sociale în Ungaria (şi în Transilvania) — prin limitarea obligaţiilor 
în bani şi muncă ale ţărănimii, prin obligarea nobilimii de a suporta o par¬ 
te din povara impozitelor şi a serviciului militar şi în fine prin stimularea 
dezvoltării economice — au trezit entuziasm printre intelectualii români. 
Aceştia puteau avea în vedere doar o îmbunătăţire a stării propriului po¬ 
por, printr-o revizuire profundă a statu-quo- ului. Mai mult decît atît, mo¬ 
deraţia lui Szechenyi şi accentul pus de către acesta pe mijloacele legale, 
constituţionale, corespundeau aspiraţiilor lor de schimbare nonviolentă. 27 

Un alt curent al liberalismului maghiar — acela reprezentat de Lajos 
Kossuth şi mai radicalii reformatori ai anilor ’40 — s-a bucurat doar de 
un sprijin modest printre intelectualii români. Spre deosebire de Szechenyi, 
care era un moderat în problema naţională, Kossuth şi adepţii săi erau alar 
maţi de redeşteptarea naţională a românilor şi a slavilor, văzînd în aceasta 
o ameninţare la adresa integrităţii teritoriale a Ungariei şi chiar a existenţei 
naţiunii ungare. Pentru a combate pretinsele lor tendinţe centrifuge, Kos 
suth a cerut insistent asimilarea nemaghiarilor cît mai repede posibil, prin 
introducerea maghiarei ca limbă a administraţiei publice şi ca limbă de 
predare şi ca obiect de studiu obligatoriu în şcoli. în Transilvania, propo¬ 
văduitorii asimilării, care se manifestau în cadrul Dietei, au adoptat în 

26 I. Breazu, „Lamennais la românii din Transilvania în 1848“, în Studii literare, 
4, 1948, pp. 176-197. 

27 Foaie pentru minte, inimă şi literatură , 4/40, 1841, pp. 313-315. 



ROMÂNII DIN MONARHIA HABSBURGICÂ 


275 


1842 o lege privind limba, care le dădea dreptul să folosească limba ma¬ 
ghiară în administraţie şi injustiţie, la orice nivel, şi chiar în administra¬ 
ţia şi şcolile Bisericii Unite şi ale celei Ortodoxe. 

Intelectualii români au fost cvasiunanimi în condamnarea legii. De- 
clarînd că limba este cea mai preţioasă avere a omului, Bămuţiu a scris 
că naţionalitatea şi caracterul unui popor se bazează pe limbă şi că, dacă 
este lipsit de aceasta, le poate pierde pe amîndouă. 28 Alţii au denunţat le¬ 
gea ca o încercare de a distruge fibra morală şi spirituală a naţiunii româ¬ 
ne. Cu toate că legea nu a intrat niciodată în vigoare, animozitatea pe care 
a trezit-o între români şi maghiari a scos în evidenţă o incompatibilitate 
fundamentală între liberalism şi năzuinţele naţionale. Totuşi, angajarea ro¬ 
mânilor faţă de idealurile liberale a rămas nezdruncinată; constituind o bază 
de cooperare cu maghiarii care gîndeau la fel ca ei, această angajare a su¬ 
pravieţuit controversei privind limba. 

in general vorbind, intelectualii români erau liberali în privinţa econo¬ 
miei. Pledau pentru cît mai puţine restricţii în activitatea economică, pro- 
nunţîndu-se pentru concurenţă între producători, pentru desfiinţarea bres¬ 
lelor meşteşugăreşti, pentru eliminarea tarifelor vamale interne şi externe 
şi pentru abolirea iobăgiei. în mod concret, ei se manifestau în favoarea 
unei rapide dezvoltări a formelor de producţie modeme, capitaliste, în toa¬ 
te ramurile economiei, în special în industrie. 29 George Bariţiu (1812-1893), 
fondatorul, în 1838, al Gazetei de Transilvania şi al suplimentului literar 
al acesteia, Foaie pentru minte, inimă şi literatură (principalele organe 
ale intelectualilor români), şi editorul lor pînă în 1850, era convins că viaţa 
economică va fi dominată în viitor de mari întreprinderi manufacturiere 
— în sistemul de fabrică — care vor fi în măsură să producă o mai mare 
cantitate de mărfuri într-un mod mult mai eficient şi mai ieftin decît oricare 
alt sistem anterior. El a înţeles importanţa unui comerţ înfloritor, de care 
depindeau în ultimă instanţă atît industria cît şi agricultura sub raportul 
pieţelor de desfacere şi al materiilor prime. Deloc surprinzător, el şi majo¬ 
ritatea confraţilor săi şi-au exprimat admiraţia fără rezerve faţă de burghe¬ 
zia Europei Occidentale ca fiind cea mai creatoare şi mai modernă dintre 
toate clasele sociale. 


28 S. Bămuţiu, „Un document pentru limba română din an 1842“, în Foaie pentru 
minte, inimă şi literatură , 16/38, 1853. pp. 285-288, şi 16/39, pp. 295-298. Din cauza 
(.enzurii, articolul nu a putut fi tipărit în 1842, anul în care Bămuţiu l-a înaintat spre 
publicare. 

29 G. E. Marica şi alţii. Ideologia generaţiei române de la 1848 din Transilvania, 
Bucureşti, 1968, pp. 237-250. 

Teoria laissez-faire care domina gîndirea lor economică reiese şi din 
modul de abordare a problemei sărăciei. Ei au denunţat-o drept un rău şi 
au arătat cea mai mişcătoare compasiune faţă de cei care erau afectaţi de 
aceasta. S-au pronunţat, de asemenea, împotriva privilegiilor aristocraţilor 
şi moşierilor, pe care îi făceau răspunzători de mizeria larg răspîndită în 
mediul rural. Dar au manifestat o prea mică înclinaţie pentru reglementa¬ 
rea activităţii economice individuale în interesul societăţii în general. Dim¬ 
potrivă, Bariţiu, de pildă, a acceptat principiul de bază al industrialismului 
modem: să produci atîtea mărfuri cît este eficient posibil. Acesta a cerut 
un nou dinamism, un ritm mai intens în viaţa economică şi inculcarea în 
rîndurile muncitorilor şi ale întreprinzătorilor deopotrivă a ideii de cîştig 
şi de acumulare. Astfel, el şi confraţii săi au descoperit în inteligenţă, indi¬ 
vidualism şi entuziasm soluţia pentru lichidarea subdezvoltării economice. 

Ideile economice ale intelectualilor români datorează neîndoielnic mult 


principiilor generale ale liberalismului pe care aceştia le-au absorbit din 
surse străine. Dar, într-o mai mare măsură, gîndirea lor s-a format datorită 
condiţiilor existente în Transilvania şi prin propriile lor eforturi de a reali¬ 
za o regenerare naţională. Erau convinşi că orice schimbare în organizarea 
economică a Transilvaniei nu putea fi decît binefăcătoare pentru români. 
Atitudinea lor faţă de sistemul breslelor este un exemplu elocvent. Au cerut 
cu putere desfiinţarea breslelor, mai întîi pentru că reprezentau anacronis¬ 
me incapabile să vină în întîmpinarea necesităţilor productive ale societăţii 
modeme şi, mai apoi, din cauză că reprezentau mijloacele prin care maghia¬ 


rii şi saşii continuau să-i excludă pe români din comerţ şi meserii şi, prin 


aceasta, să-şi menţină monopolul asupra vieţii economice. Sperau, de ase¬ 


menea, că desfiinţarea breslelor va grăbi crearea unei clase româneşti mij¬ 


locii prospere; absenţa acesteia, în viziunea lor, lipsise naţiunea română de 
acea conducere modernă de care se bucurase Europa Apuseană. Nu aveau 


nici o îndoială că Transilvania va urma aceeaşi cale de dezvoltare ca Europa 


Apuseană, iar ideea că românii ar putea să progreseze rămînînd o societate 
agrară le era cu totul străină. 


BISERICA ŞI NAŢIUNEA 

Atitudinea intelectualilor faţă de Biserica Ortodoxă şi Biserica Unita 
şi faţă de religie în general dezvăluie o întrepătrundere a gîndirii raţiona¬ 
liste şi liberale cu urmărirea aspiraţiilor naţionale. Religia încetase să mai 
fie forţa spirituală şi morală dominantă în vieţile lor. Pe baza raţionalismu¬ 
lui pe care îl absorbiseră de la iluminism şi de la Krug, ca şi de la alţi filozofi 
apuseni, şi inspiraţi de asemenea de romantismul social al lui Lamennais, 

ei ajunseseră la un nou cod moral înrudit cu creştinismul tradiţional, dar 
deosebit de acesta. Codul avea un caracter general uman şi se baza pe atri¬ 
butele fireşti ale omului — raţiune şi bun-simţ —, pe încrederea în bună¬ 
tatea lui înnăscută şi pe perfectibilitatea sa nelimitată. Printre virtuţile pe 
care le preţuia erau toleranţa, simţul dreptăţii şi angajarea în schimbarea 
socială. Deşi intelectualii au menţionat arareori doctrina religioasă, atitu¬ 
dinea lor faţă de biserică şi învăţăturile ei nu a fost determinată de teoria 
umanistă şi raţionalistă. Realităţile sociale par să fi fost decisive. 

Cu toate că cea mai mare parte a generaţiei de la 1848 găsea că învă¬ 
ţăturile bisericii erau în mare măsură irelevante pentru viaţa politică şi eco¬ 
nomică a vremii, membrii acesteia n-au încercat să pună capăt sistemului 
religios. Nu au îmbrăţişat nici ateismul. Au continuat, totuşi, să se ducă la 
biserică şi să respecte datinile religioase tradiţionale. Atitudinea lor nu poa¬ 
te fi descrisă nici ca anticlericală, întrucît nu doreau să excludă clerul din 
mişcarea de regenerare naţională sau din societatea prosperă şi luminată 
pe care intenţionau să o făurească. Considerau însă biserica, în primul rînd, 
ca o instituţie socială. Recunoscînd imensele servicii pe care aceasta le adu¬ 
sese în trecut naţiunii, ca păstrătoare a limbii şi obiceiurilor, doreau să-i 
valorifice resursele în interesul cauzei naţionale. în lumea modernă, ar¬ 
gumentau ei, rolul bisericii nu se mai putea limita pur şi simplu la cel de 
depozitar al comorilor trecutului; ea trebuia să se angajeze în soluţionarea 
problemelor vremii şi să devină o instituţie cu adevărat naţională, tot atît 
de receptivă la nevoile materiale, cît şi la bunăstarea spirituală a credincio¬ 
şilor săi. 

Pentru a transforma biserica într-un instrument al schimbării sociale, in¬ 
telectualii s-au străduit să dobîndească un cuvînt mai greu de spus în trebu¬ 
rile acesteia. Ei au devenit sprijinitorii ideii „unei conduceri reprezentative 1 * 
a bisericii, ca şi ai reformelor ce ar fi acordat laicilor un rol decisiv în toa¬ 
te problemele, cu excepţia doctrinei şi a ritualului. Uniţii, conduşi de Băr- 
nuţiu şi Bariţiu, au cerut reînfiinţarea sinodului diocezan, compus atît din 
mireni, cît şi din clerici, ca un organism suprem de administrare a bisericii. 
lntr-un articol de ziar, publicat în 1843, Bămuţiu a cerut să se pună capăt 
conducerii de către un singur om, în persoana episcopului, şi recunoaşterea 
principiului conducerii şi administrării reprezentative de către majoritate. 30 
Laicii ortodocşi au formulat cereri similare în timpul alegerii noului episcop, 
în anul 1847. Ei au obiectat faţă de dominarea acestui eveniment naţional 
de către înaltul cler ca fiind contrară atît legilor canonice, cît şi spiritului 
vremurilor. 


30 S. Bămuţiu, „Săborul cel mare al episcopiei Făgăraşului", Foaie pentru minte, 
inimă şi literatură , 6/4, 1843, pp. 26-29; 6/5, pp. 33-37. 

Pentru a face ca biserica să devină un instrument mai eficient în opera 
de renaştere naţională, intelectualii s-au străduit să „elibereze 11 Biserica 
Unită şi Biserica Ortodoxă de „dominaţia “ romano-catolică ungurească 
şi, respectiv, ortodox-sîrbească. Aşa cum am văzut, de la crearea bisericii 
lor, în 1700, uniţii români au rezistat cu încăpăţînare tuturor încercărilor 
Curţii de la Viena şi ale ierarhiei romano-catolice ungare de a-i aduce în- 
tr-o mai strînsă comuniune cu ritul latin. Acum, în deceniul de dinaintea 
Revoluţiei de la 1848, intelectualii uniţi au constatat cu îngrijorare folo¬ 
sirea crescîndă a limbii maghiare în administraţia bisericilor şi în şcoli, 
considerînd-o drept o manifestare evidentă a planurilor neîntrerupte ale ca¬ 
tolicismului maghiar cu privire la autonomia bisericii lor. Istoria Bisericii 
Ortodoxe Române a fost chiar mai puţin încurajatoare pentru intelectuali, 
căci, cu toate că Iosif al 11-lea şi succesorii săi au permis funcţionarea unei 
organizări bisericeşti normale, episcopii au avut o libertate de acţiune limi¬ 
tată. Statul supraveghea îndeaproape treburile acesteia, şi atît în materie 
de doctrină, cît şi în materie de administrare, dioceza Transilvaniei rămî- 
nea subordonată Mitropoliei Sîrbe de la Karlowitz. O asemenea situaţie 
era intolerabilă pentru intelectuali. Ei au cerut să se pună capăt subordo¬ 
nării faţă de străini, în aşa fel încît bisericile româneşti să poată fi în sfîrşit 

în măsură să-şi îndeplinească adevărata lor misiune socială. 

* 

In gîndirea şi aspiraţiile generaţiei de români de la 1848, devenea astfel 
dominantă o nouă viziune asupra naţiunii. Aceasta era definită nu prin re¬ 
ligie, ci prin limbă şi istorie şi îi cuprindea pe toţi românii, indiferent de 
clasă socială sau credinţă religioasă. Cu toate că naţiunea le absorbea ener¬ 
giile, intelectualii români nu au simţit în nici un fel că n-ar face parte din 
Europa. Influenţaţi de moştenirea iluminismului, de curentul romantic şi 
de cel liberal din vremurile lor, ei nu au văzut nici o contradicţie între an¬ 
gajarea în numele idealurilor naţionale şi solidaritatea cu toate popoarele 
europene. Continuau să gîndească progresul nu în termenii comunităţilor 
etnice separate, ci ai evoluţiei generale a umanităţii. Un asemenea idealism 
avea să fie serios pus la încercare de revoluţie. 


BUCOVINA 

1774-1848 

Cursul dezvoltării luat de românii din Bucovina s-a deosebit semnifi- 

_ A 

cativ de cel al românilor din Transilvania. In Bucovina nu a apărut o miş¬ 
care naţională puternică. Biserica Ortodoxă, ca instituţie, nu a oferit o baza 

solidă pentru autonomia politică sau culturală, iar intelectualii laici erau 
puţini la număr şi lipsiţi de unitate. Principala cauză a acestor condiţii era 
natura administraţiei austriece a teritoriului. Aceasta a tăiat legăturile poli¬ 
tice, economice şi culturale cu Moldova, un act care i-a lăsat pe românii 
din Bucovina fără instituţii naţionale proprii şi fără sprijinul necesar creării 
şi propăşirii de noi instituţii. 31 Lovitura psihologică dată românilor a fost 
la fel de gravă. Anexarea de către Austria a întrerupt continuitatea dezvol¬ 
tării lor istorice, lăsîndu-i fără stat şi facînd din ei doar unul dintre cele cî- 
teva grupuri etnice care luptau pentru supravieţuire politică şi economică. 

Provincia Bucovinei fusese constituită pe cei 10 000 km 2 desprinşi din 
trupul nordului Moldovei, în 1774, cînd trupele austriece au ocupat regiu¬ 
nea. Pretextul l-a reprezentat necesitatea apărării graniţelor imperiale de 
ciumă şi de o invazie a vagabonzilor şi de a deschide căi de comunicaţie 
între Transilvania şi nou dobîndita Galiţie. Austria dorea, de asemenea, să 
obţină o compensaţie pentru influenţa rusească crescîndă în Ţările Române 
după războiul victorios al Rusiei cu Imperiul Otoman. Sultanul a recunos¬ 
cut stăpînirea austriacă asupra acestui teritoriu în Convenţia din 7 mai 1775. 

Curtea de la Viena a păstrat Bucovina sub administraţie militară pînă 
în 1786, cu scopul de a facilita tranziţia de la o administraţie moldovenească 
la una austriacă. Aceasta intenţiona să integreze cît mai mult posibil noua 
provincie în Imperiu şi ca atare n-a manifestat cine ştie ce interes pentru 
păstrarea instituţiilor moldoveneşti. La început, autorităţile austriece au cău¬ 
tat să atragă cît mai mulţi boieri posibil în administraţia provincială, dar 
puţini dintre aceştia au dovedit aptitudini sau aveau starea socială necesară 
cerută de o funcţie înaltă. Ici şi colo, boierii s-au opus deschis noului regim. 
Ei obiectau în mod special împotriva amestecului autorităţilor în relaţiile 
lor cu ţăranii şi doreau cu înfocare o reînviere a acelei administraţii mol¬ 
doveneşti de pe vremea cînd erau stăpînii necontestaţi ai zonelor rurale. 
Cu toate că majoritatea lor s-au acomodat cu noua ordine de lucruri, după 
cum se poate observa din componenţa corpurilor de voluntari pe care le-au 
organizat de-a lungul campaniilor împotriva turcilor, în anii 1788-1789, 
şi împotriva francezilor, în 1809 şi 1813, ei au continuat să aibă nemul¬ 
ţumiri împotriva administraţiei „străine 14 . 32 Probabil, nici o altă măsură 
nu a provocat o opoziţie atît de susţinută ca subordonarea administrativă 
a Bucovinei, în 1786, faţă de Galiţia, un aranjament care avea să dure¬ 
ze pînă în 1849, cînd Bucovina a fost recunoscută în cele din urmă drept 


31 Pentru o relatare amplă a politicii austriece, vezi M. Iacobescu, Din istoria Bu¬ 
covinei, 1, 1774-1872 , Bucureşti, 1993, pp. 93-304. 

32 E. Prokopowitsch, Die rumănische Nationalbewegung in der Bukowina und der 
Dako-romanismus, Graz, 1965, pp. 35-37. 

un teritoriu autonom al Coroanei. Boierii şi-au exprimat insatisfacţia în 
diverse feluri, în special prin refuzul de a lua parte la sesiunile stărilor 
galiţiene. Această tactică s-a dovedit, în cele din urmă, contraproductivă, 
întrucît i-a lipsit pe aceştia chiar şi de o modestă voce în treburile provin- 

A 

ciei lor. In orice caz, ei nu aveau puterea de a menţine caracterul moldo¬ 
venesc al acestei provincii. Legătura administrativă cu Galiţia deschisese 
Bucovina unei diversităţi etnice fără precedent, în special imigrării evrei¬ 
lor şi rutenilor şi, pentru un timp, unor puternice influenţe poloneze şi 
romano-catolice în învăţămînt. 

Populaţia Bucovinei a sporit constant în primul rînd ca urmare a imigră¬ 
rii, încurajate de autorităţile austriece cu scopul de a dezvolta economia. 33 
în 1774, populaţia estimată era de 75 000 de locuitori; în 1810, de 198 000, 
iar în 1848, de 378 000. Schimbările în compoziţia etnică a provinciei au 
fost spectaculoase. în 1774, românii constituiau o majoritate covîrşitoare, 
aproximativ 64 000 de români faţă de 8 000 de ruteni şi 3 000 de locuitori 

A 

de altă origine. In 1810, procentul românilor a scăzut de la 85 la sută la 
75 la sută (150 000 de români faţă de 48 000 de neromâni), iar în 1848, 
erau înregistraţi 209 000 români (55 la sută), 109 000 ruteni (29 la sută) 
şi 60 000 de altă naţionalitate (16 la sută). Populaţia evreiască a sporit de 
la 526 locuitori în 1774 la 11 600 în 1848. Cîţiva lideri români au deplîns 
public slăbirea caracterului românesc al Bucovinei, dar aceştia erau lip¬ 
siţi de puterea de a opri valul imigrărilor. 34 

Structura societăţii româneşti din Bucovina în primele decenii de admi¬ 
nistraţie austriacă era similară cu aceea a Moldovei. Dar în timp ce Mol¬ 
dova a cunoscut schimbări sociale şi economice semnificative în anii ’30 
şi ’40, românii din Bucovina au înregistrat doar un progres modest. Marca 
majoritate erau ţărani. Optzeci la sută dintre ei erau dependenţi de moşieri 
sau mănăstiri, iar restul erau răzeşi. Puţini români practicau meseriile ca 
profesie. în mediul rural, familiile ţărăneşti îşi confecţionau propriile lor 
haine, bunurile casnice şi uneltele agricole; dar în oraşe şi tîrguri, neromâ¬ 
nii începeau să monopolizeze meseriile, în timp ce comerţul devenea tere¬ 
nul exclusiv al evreilor şi al altor neromâni. Ca o consecinţă, clasa mijlocie 
românească era practic inexistentă. 

33 R. F. Kaindl, Ansiedlungswesen in der Bukowina seit der Besitzergreifung durt h 
Osterreich. Innsbruck, 1902, pp. 1-71. Vezi şi raportul guvernatorului militar din 1786 
despre populaţia, societatea şi economia Bucovinei, în Hurmuzaki, Documente , VII. 
Bucureşti, 1876, pp. 452-573. 

34 I. Nistor, Der naţionale Kampf in der Bukowina, Bucureşti, 1919, pp. 90 106, 
127-144. 

Nici o altă instituţie nu a suferit mai acut sub regimul austriac decît Bise¬ 
rica Ortodoxă. A simţit din plin lovitura dată de zelul lui Iosif al II-lea pen¬ 
tru ordine şi eficienţă, deoarece acesta era hotărît să pună clerul şi resursele 
acestuia la dispoziţia statului, la fel ca şi în Transilvania. Primul pas a fost 

a 

acela de a-i întrerupe legăturile cu biserica moldovenească. In 1781, oficia¬ 
lităţile austriece l-au convins pe mitropolitul Moldovei să renunţe la ju¬ 
risdicţia sa asupra ortodocşilor din Bucovina şi, ca urmare, episcopul de 
Rădăuţi şi-a asumat titlul de episcop exceptat al Bucovinei şi şi-a mutat 

A 

reşedinţa la Cernăuţi, noul centru politic. Intrucît legea canonică a Bise¬ 
ricii Ortodoxe cerea episcopiilor să fie ataşate unei mitropolii, Iosif al II-lea, 
prin decretele din 1783 şi 1786, a plasat noua dioceză sub jurisdicţia mitro¬ 
politului sîrb de Karlowitz, o legătură care nu existase niciodată pînă atunci. 

A 

In acelaşi timp, administraţia Bucovinei şi-a asumat controlul finanţelor 

A 

bisericii. In 1782, această administraţie a ordonat închiderea unui număr 
de 14 mănăstiri şi confiscarea proprietăţilor lor, care au fost folosite pentru 
a crea Fondul Religios Ortodox, o fundaţie menită să sprijine diferite acti¬ 
vităţi administrative şi filantropice. Doar trei mănăstiri — Putna, Suce- 
viţa şi Dragomima — au scăpat, dar administrarea lor era îndeaproape 
urmărită de către stat. Un alt venit s-a adăugat acestui fond din vînzarea 
averilor bisericeşti din Moldova şi din cedarea de pămînturi aparţinînd ve¬ 
chii episcopii a Rădăuţilor. Cu toate că fondul a intrat sub controlul nero¬ 
mânilor şi neortodocşilor, el a fost eficient administrat şi a asigurat cele 
necesare pentru a face din clerul bucovinean unul dintre cele mai educate, 
iar din biserica însăşi una dintre cele mai înzestrate din lumea ortodoxă. 
Tuturor acestor măsuri li s-a pus capac printr-un cuprinzător „Geistlicher 
Regierungsplan“ aprobat de către Iosif al II-lea la 29 aprilie 1786, plan 
care a guvernat treburile bisericeşti doar cu schimbări minore până în 1918. 35 
Acesta a dat statului un cuvînt decisiv la toate nivelurile administraţiei bi¬ 
sericii, micşorînd efectiv rolul său de instituţie naţională. De aici înainte, 
preoţii parohi şi protopopii districtuali erau numiţi de către guvernator la 
recomandarea episcopului, iar episcopul însuşi era numit de către împărat. 

Legătura cu biserica mitropolitană sîrbă şi valul constant de imigranţi 
ruteni au avut serioase consecinţe pentru caracterul naţional al bisericii. 
In timpul episcopatului lui Daniel Vlahovici (Vlahovic) (1789-1822), un 
sîrb din Karlowitz, ruteana a fost introdusă în slujba bisericească, în zo¬ 
nele locuite de ruteni, în special între Prut şi Nistru, iar pentru noile pa¬ 
rohii au fost recrutaţi preoţii ruteni. Pentru Vlahovici, problema esenţială 
era bunăstarea ortodoxiei; limba folosită pentru a propaga învăţăturile sale 


Idem. Istoria Bisericii din Bucovina , Bucureşti, 1916, pp. 9-12. 

şi naţionalitatea preoţilor săi erau considerate secundare. Nici succesorii 
săi români, precum Eugen Hacman (1835-1873), nu-şi puteau permite să 
subordoneze biserica intereselor naţionale române de frica de a nu-i înstrăi¬ 
na pe ruteni şi, prin aceasta, de a nu slăbi ortodoxia în luptele sale cu miş¬ 
carea uniţilor provenind din Galiţia. 

Acelaşi lucru care s-a întîmplat cu biserica s-a întîmplat şi cu şcolile. 
^ _ 

In sprijinul dat educaţiei, autorităţile austriece de la Viena şi Cernăuţi au 
fost în primul rînd preocupate de nevoile administrative şi economice ale 
provinciei şi au neglijat interesele specifice ale românilor şi ortodoxiei ma¬ 
joritare. La puţin timp după anexare, în 1777, a fost creat un fond şcolar 
provincial, dar resursele sale au fost folosite pentru a înfiinţa şi a întreţine 
şcoli în limba germană şi, mai tîrziu, în limba latină, un program care, în 
esenţă, a rămas neschimbat până în anii ’40 ai secolului al XIX-lea. 36 Pri¬ 
mele şcoli de acest fel au fost două Hauptschule, la Cernăuţi şi Suceava, 
în care limba de predare era germana, cu toate că se predau şi cursuri în 
limba română. Hauptschule de la Cernăuţi avea în plus şi responsabilita¬ 
tea de a pregăti învăţători, dar puţini români o urmau. Atît clerul ortodox, 
cît şi populaţia în general arătau o neîncredere profundă faţă de inovaţii, 
în special atunci când erau opera străinilor. în 1785, din 68 de copii care 
urmau cursurile acestei Hauptschule din Cernăuţi doar cinci erau români. 
Totuşi, românii au înregistrat un oarecare progres. Numărul lor, în gimna¬ 
ziul german din Cernăuţi, care şi-a deschis porţile în 1808, era mare (10 
din 24 de elevi din clasa I), chiar dacă limba de predare era germana (fă¬ 
ceau excepţie orele de religie ortodoxă care se predau în limba română). 
Absolvirea studiilor gimnaziale le permitea românilor să urmeze instituţii 
de învăţămînt superior din întregul imperiu, o posibilitate de care nu se 
bucuraseră înainte. 

Subordonarea administrativă a Bucovinei faţă de Galiţia, în 1786, s-a 
dovedit a fi în detrimentul învăţămîntului românesc. în 1793, consiliul ad¬ 
ministrativ de la Lemberg a absolvit comunele din Bucovina de responsa¬ 
bilitatea construirii şi întreţinerii şcolilor. Rezultatul imediat a fost un declin 
în numărul şcolilor săteşti româneşti, întrucît majoritatea contribuabililor 
nu manifestau nici o înclinaţie de a sprijini de bunăvoie învăţămîntul. După 
cum se pare, autorităţile Bisericii Romano-Catolice din Galiţia, care supra¬ 
vegheau învăţămîntul în Bucovina, au avut principala răspundere pentru 
această schimbare bruscă în politica din domeniul învăţămîntului. S-ar pu¬ 
tea să fi căutat în acest fel să promoveze şcolile romano-catolice poloneze 
sau unite rutene, în detrimentul celor ortodoxe, pentru care, în mod evident. 


36 Idem , Istoria Fondului bisericesc din Bucovina , Cernăuţi, 1921, pp. 20-41. 

nu aveau nici un interes. Influenţa romano-catolică asupra sistemului de 
învăţămînt a continuat să crească o dată cu intrarea în noul secol.. Două 
decrete imperiale, din 1815, au dat o lovitură puternică şcolilor româneşti 
şi altor şcoli ortodoxe, plasînd toate chestiunile de ordin didactic şi admi¬ 
nistrativ în mîinile consistoriului romano-catolic de la Lemberg, care fă¬ 
cea obligatorie numirea unui cadru didactic romano-catolic ori de cîte ori 
se ivea un loc vacant în vreo şcoală. Dat fiind că puţinele şcoli săteşti ro¬ 
mâneşti duceau permanent lipsă de învăţători, noua politică însemna că per¬ 
soanele care nu ştiau limba română, de obicei polonezi din Galiţia, urmau 
să aibă responsabilitatea învăţării copiilor de români. Una dintre conse¬ 
cinţe a fost declinul înregistrat în frecventarea acestor şcoli. 

Catolicizarea şi germanizarea învăţămîntului au continuat în mare mă¬ 
sură nestînjenite pînă la numirea lui Eugen Hacman ca episcop în 1835. 
In 1837, el a supus împăratului Ferdinand (1835-1848) un lung memoriu 
în care a expus neajunsurile învăţămîntului român ortodox. 37 II supăra în 
mod deosebit marele număr de candidaţi la preoţie ce intrau în Academia 
Teologică Ortodoxă de la Cernăuţi, înfiinţată în 1726, şi care erau desti¬ 
naţi parohiilor româneşti, dar care nu ştiau să citească româneşte, întrucît 
studiaseră doar germana sau poloneza în şcolile elementare şi secundare. 
Atribuind această situaţie nefericită neglijării intereselor româneşti de către 
administraţia provincială, el a propus ca fondul şcolar, ce fusese creat cu 
contribuţii din partea clerului român, să fie folosit pentru a înfiinţa o reţea 
şcolară la nivelul întregii provincii, în care profesorii să fie ortodocşi care 
cunoşteau limba română. Pentru a asigura succesul, el a recomandat ca 
episcopului ortodox să i se acorde jurisdicţie asupra noilor şcoli. Birocraţia 
de la Viena nu a luat nici o măsură în legătură cu acest proiect pînă în 1844, 
cînd împăratul a aprobat în principiu punctele esenţiale pe care le ridicase 
Hacman. Dar a fost nevoie de tulburările de la 1848 pentru ca să se materia¬ 
lizeze propunerile episcopului. Biserica Ortodoxă a cîştigat în sfîrşit dreptul 
de a-şi administra propriul său fond religios şi de a supraveghea şcolile ele¬ 
mentare şi secundare pe care le finanţa. Româna a devenit limbă de predare 
în toate şcolile elementare rurale, cu excepţia acelora dintre Prut şi Nistru, 
unde trebuia folosită ruteana. Efectul general asupra învăţămîntului româ¬ 
nesc a fost benefic, dar progresul a fost dureros de lent de-a lungul celei 
de-a doua jumătăţi a secolului. 

Viaţa intelectuală românească din Bucovina oferea un contrast izbitor 
în raport cu aceea din Transilvania. Activitatea literară şi ştiinţifică era mo¬ 
destă ca volum şi lipsită de originalitate. Beletristica se limita la copierea 

37 1. V. Goraş, Invăldmînlul românesc în ţinutul Sucevei, 1775-1918 , Bucureşti, 1975, 
pp. 58 61. 

manuscriselor diverselor cărţi populare, precum Alexandria şi Războiul 
Troian . Existau, de asemenea, manuale şcolare, majoritatea lor tipărite 
la Viena, şi cîteva gramatici practice şi dicţionare bilingve, dar nu exis¬ 
tau istorii ale românilor şi nici lucrări originale de lingvistică. 38 

N-a existat o mişcare naţională românească. Sentimentul naţional s-a 
păstrat viu în rîndurile puţin numeroasei clase boiereşti, prin intermediul 
contactelor de familie şi, ocazional, cu fruntaşii politici din Moldova, aşa 
cum s-a întîmplat în 1821, cînd un mare număr de boieri au fugit în Bu¬ 
covina pentru a scăpa de consecinţele mişcării eteriste. Dar propagarea 
ideilor despre moştenirea comună, etnică şi culturală, a românilor a rămas 
pe seama unei mîini de intelectuali. 39 Exista doar o societate literară şi cul¬ 
turală — Societatea Literară din Eparhia Bucovinei — ce fusese înfiinţată 
în 1846 şi ai cărei membri erau preoţi şi epitropi bisericeşti. N-a realizat 
nimic notabil şi, pe la 1850, s-a destrămat. Nu existau nici ziare româneşti. 
O modestă propunere făcută în 1817 de către Teodor Racoce, un tălmaci 
pentru Consiliul administrativ de la Lemberg, de a publica o gazetă româ¬ 
nească, nu a dus la nimic, mai ales, după cît se pare, din cauza lipsei de in¬ 
teres şi de sprijin financiar din partea concetăţenilor săi bucovineni. 40 

Absenţa unei vieţi intelectuale viguroase şi a unei puternice mişcări na¬ 
ţionale în rîndurile românilor din Bucovina a fost în primul rînd rezultatul 
separării lor de centrele tradiţionale culturale şi religioase din Moldova şi 
al absorbţiei lor de către o lume culturală şi socială străină, în special ger¬ 
mană. Curtea de la Viena şi birocraţia imperială au promovat activ această 
separaţie prin întreruperea vechilor legături ecleziastice dintre Moldova şi 
Bucovina, prin descurajarea importului de publicaţii din Principatele ro¬ 
mâne şi prin promovarea învăţămîntului în limba germană. Singura in¬ 
stituţie naţională de care dispuneau românii — Biserica Ortodoxă — a 
fost dominată de o birocraţie străină şi condusă de ecleziaşti care manifes¬ 
tau puţină înţelegere pentru noua idee de naţiune şi, ca atare, erau incapa¬ 
bili să asigure aceeaşi conducere culturală şi politică precum biserica din 
Transilvania. Erau prea puţini intelectuali şi boieri români cu o conştiin¬ 
ţă publică în stare să compenseze lipsa unei conduceri clericale şi să înfi¬ 
inţeze şi să întreţină alte instituţii care să promoveze interesele naţionale. 
Activitatea politică organizată trebuia să aştepte Revoluţia de la 1848. 


38 C. Loghin, Istoria literaturii române din Bucovina, 1775-1918 , Cernăuţi, 1926, 

pp. 12-22. 

39 T. Bălan, Refugiaţii moldoveni în Bucovina, 1821 şi 1848 , Bucureşti, 1929, 
pp. 12-16; N. Iorga, Histoire des Roumains de Bucovine , Iaşi, 1917, pp. 76-81. 

40 lacobescu, Din istoria Bucovinei , I, pp. 344-348. 

Pentru intelectualii români, 1848 a însemnat triumful ideii de naţiune, 
în ambele Principate şi în Monarhia habsburgică, ei au justificat cererile 
de independenţă sau autonomie politică invocînd drepturile inerente ale 
comunităţii etnice la autodeterminare. In Moldova şi Ţara Românească ei 
au căutat să scape de protectoratul rusesc şi să restabilească echilibrul is¬ 
toric cu Imperiul Otoman, iar în Transilvania, în zona Banatului învecinată 
cu Ungaria, şi în Bucovina, ei acţionau pentru unirea românilor într-un sin¬ 
gur ducat autonom. S-au gîndit chiar la unirea românilor de pe ambele ver¬ 
sante ale Carpaţilor, întrucît resimţeau puternic legăturile etnice, de limbă 
şi de cultură. Dar asemenea gînduri erau schimbătoare, întrucît realităţile 
politice, în special pragmatismul Rusiei şi Austriei, tulburau constant ipo¬ 
tezele şi visurile. Totuşi, idealismul celor de la 1848 a persistat, dar nu mai 
mult decît în sensul solidarităţii pe care o simţeau cu alte naţiuni mici ale 
Europei, care luptau ele însele pentru a-şi dobîndi libertatea de sub stăpî- 
nirea altora. Acest simţ aparte al comunităţii datorează mult exemplului şi 
gîndirii occidentale şi, astfel, 1848 serveşte şi ca măsură a integrării româ¬ 
nilor în Europa. 


MOLDOVA ŞI ŢARA ROMÂNEASCĂ 

Revoluţia de la 1848 din Ţările Române a fost în primul rînd opera in¬ 
telectualilor liberali, a paşoptiştilor, care ajunseseră la maturitate în anii ’30 
şi ’40. Ei sînt aceia care au iniţiat-o, care i-au definit obiectivele, care i-au 
asigurat conducerea. Această conducere le-a revenit în absenţa celorlalţi. 
Ea nu putea veni din partea clasei mijlocii de comercianţi şi fabricanţi, re¬ 
dusă numericeşte şi lipsită de coeziune. Mai curînd generaţia de la 1848, 
angajată în schimbarea organizării politice şi economice şi animată de o 
viziune optimistă în privinţa viitorului, este aceea care a dat coerenţă teo¬ 
retică aspiraţiilor diverselor clase. 

Paşoptiştii erau un grup deosebit de omogen. Ei aparţineau clasei boie¬ 
reşti, cu toate că, în general, nu rangurilor înalte sau celor mai vechi familii. 

şi beneficiaseră de posibilităţi similare de a studia, ce constituiau prero¬ 
gative ale clasei lor. După încheierea studiilor ar fi putut aspira la o ca¬ 
rieră în armată, o profesiune favorită a clasei lor, sau să intre în rîndurile 
administraţiei centrale, pe posturi de nivel mijlociu, căi urmate de fiii ge¬ 
neraţiei anterioare de boieri. 

Generaţia de la 1848 se distingea de înaintaşii ei prin cunoaşterea direc¬ 
tă a Europei Occidentale. Majoritatea fuseseră în Franţa pentru a-şi desă- 
vîrşi studiile, dar puţini, precum Mihail Kogălniceanu, şi-au luat titlurile 
la universităţi germane. 1 In orice caz, cel de-al doilea cămin spiritual al lor 
a fost Parisul. Aici, în afară de frecventarea cursurilor, ei au întîlnit figuri 
de frunte ale intelectualităţii şi vieţii politice franceze şi reprezentanţi ai 
naţionalităţilor subjugate din Europa Răsăriteană. Aceştia au înfiinţat so¬ 
cietăţi pentru promovarea culturii naţionale şi pentru dezbaterea marilor 
probleme politice şi sociale ale zilei şi au elaborat planuri ambiţioase de 
reformă pentru ţară. 

Paşoptiştii se simţeau ei înşişi o parte din Europa. Au recunoscut Apu¬ 
sul drept un model politic şi cultural pentru partea lor de Europă şi nu aveau 
cine ştie ce îndoieli că modelul de dezvoltare al acesteia era aplicabil şi Ţă¬ 
rilor Române. Ideile lor privind structurile politice şi progresul economic 
erau, ca atare, în mare măsură influenţate de doctrinele liberală şi de lais- 
sez-faire la ordinea zilei. Nu este în nici un fel întîmplător că şi-au îndrep¬ 
tat privirea spre soluţiile liberale şi nu spre cele conservatoare în problemele 
care frămîntau cele două ţări. Orice tip de conducere autoritară, chiar dacă 
luminată, prezenta doar o mică atracţie pentru oameni hotărîţi să-şi elibe¬ 
reze poporul de Rusia „autocrată" şi de Turcia „despotică" şi dornici să 
lărgească participarea cetăţenilor la treburile publice. 

In ciuda admiraţiei lor faţă de Apus, paşoptiştii nu erau nişte gînditori 
abstracţi care încercau să impună poporului român instituţii fără legătură 
cu experienţa istorică. Dimpotrivă, deosebit de conştienţi de situaţia din 
ţară, ei au fost foarte selectivi în aplicarea teoriei şi practicii occidentale. 
Dar contrastele între Principate şi Apus, care deveneau mai izbitoare pe 
măsură ce cunoaşterea de către ei a Europei se aprofunda, i-au făcut nerăb¬ 
dători să înceapă acţiunea de reformare şi să recupereze timpul pierdut. 

Paşoptiştii, asemenea boierilor reformatori de dinaintea lor, se distin¬ 
geau printr-o atitudine critică faţă de instituţiile şi obiceiurile existente. 
Atacurile împotriva orînduirii nu erau, aşa cum am văzut, întîmplătoarc. 
Boieri de toate rangurile încurajaseră cu pasiune şi entuziasm această prac¬ 
tică; ei însă puneau doar arareori în discuţie ordinea socială existentă şi 

1 D. Berindei, Cultura naţională română modernă. Bucureşti, 1986, pp. 432-443. 

se fereau de adevărata înnoire, preferind în schimb să revină la o perioadă 
anterioară, cînd drepturile şi privilegiile lor fuseseră inviolabile. Paşoptiş¬ 
tii, dimpotrivă, intenţionau să îndrepte relele. Pentru aceştia nici o institu¬ 
ţie nu era sacrosanctă. 

în raport cu confraţii lor moldoveni, cei din Ţara Românească erau 
mai agresivi şi mai puţin dispuşi la compromis în cererile lor de reformă. 
Cauza pare să fie legată de mai marea diferenţiere socială din Ţara Româ¬ 
nească, unde boierii de rang inferior şi membrii clasei mijlocii în curs de 
formare erau mai numeroşi, mai uniţi şi deveniseră mai activi din punct 
de vedere politic. Pe de altă parte, în Moldova, aristocraţia conservatoare, 
posesoare de pămînturi, continua să domine viaţa politică şi socială. 

Caracteristică pentru gîndirea radicală a intelectualilor din Ţara Româ¬ 
nească din deceniul anterior izbucnirii revoluţiei a fost critica societăţii 
munteneşti făcută de Alexandru C. Golescu (1815-1873). Fiu al marelui 
boier Dinicu Golescu, Alexandru studiase la College de France, la Paris, 
între 1835 şi 1838. La reîntoarcerea acasă a fost şocat de diferenţa de nivel 
economic şi de spirit întreprinzător dintre propria sa ţară şi Europa Oc- 

A 

cidentală. L-a emoţionat profund mizeria ţăranului român. Intr-o scrisoare 
către fraţii săi, trimisă de la Paris în 1835, el sublinia că ţăranul nu era li¬ 
ber, aşa cum credeau ei, pentru că nu putea să părăsească moşia boieru¬ 
lui fără permisiunea acestuia, o favoare care nu i-a fost acordată niciodată, 
din cauza lipsei de mînă de lucru. La celălalt capăt al scării sociale, se afla 
clasa boierească, aşa cum o cunoscuse el la Bucureşti, nemeritîndu-şi pri¬ 
vilegiile. Considera că este intolerabil ca 90 la sută din populaţie să fie 
nevoită să îndure o extremă sărăcie pentru a asigura luxul unora care se 
dedaseră la „senzualism, viciu şi egoism". Pentru el, adevăratul model de 
boier era tatăl său, totdeauna gata să-şi rişte avutul pentru binele public. 
El a cerut o reorganizare profundă a sistemului social şi economic existent, 
dar a recunoscut că împlinirea unor asemenea reforme, precum atribui¬ 
rea de pămînt în deplină proprietate ţăranilor, ar cere enorme sume de bani, 
pe care aceştia pur şi simplu nu aveau de unde să le ia. Chiar şi boierii pa¬ 
trioţi, se plîngea el, erau plini de datorii, pentru că, deşi posedau mari moşii, 
nu le puteau cultiva, întrucît mîna de lucru era insuficientă 2 . 

Paşoptiştii se mai deosebeau de generaţiile precedente prin devotamen¬ 
tul lor aparte faţă de ţelurile naţionale. Erau conduşi de o nouă concepţie 
despre naţiune, aşa cum a fost definită de cercul din jurul Daciei literare , 
ce cuprindea pe toţi muntenii şi moldovenii, indiferent de clasa socială, 

2 G. Fotino, Din vremea renaşterii naţionale a Ţării Româneşti; Boierii Goleşti, 
II, Bucureşti, 1939, pp. 14-20. 

care urmau să beneficieze de aici înainte de toate binefacerile împreună şi 
să poarte tot împreună poverile comunităţii. Gîndirea lor era cu totul străi¬ 
nă intereselor înguste de clasă. Deşi reformele pentru care pledau ar fi fost 
profitabile pentru clasa mijlocie în devenire şi pentru boierii liberali, paşop¬ 
tiştii nu au plasat în mod conştient interesele unei anume clase înaintea 
acelora ale altei clase. Susţinuţi de un idealism romantic şi — în primă¬ 
vara anului 1848 — prinşi în curentul de entuziasm al unei noi lumi, ce 
părea că este pe punctul de a se naşte, paşoptiştii şi-au îndreptat atenţia spre 
o împlinire rapidă a unor mari obiective naţionale şi sociale. 

Au înţeles mai clar decît predecesorii lor nevoia unei organizări efec¬ 
tive. Din moment ce erau confruntaţi din partea domnitorilor pămînteni 
cu aceleaşi suspiciuni de care avuseseră parte boierii reformatori în timpul 
fanarioţilor, paşoptiştii au fost nevoiţi să-şi urmărească scopurile politice 
în secret sau sub acoperirea societăţilor literare. Arestarea lui Ion Cîmpi- 
ncanu şi a lui Dimitrie Filipescu, în 1840, le-a arătat limitele acţiunii poli¬ 
tice, dar acest eveniment descurajator nu i-a împiedicat de la acţiunea de 
pregătire şi de organizare. 

Cea mai importantă dintre noile societăţi a fost Frăţia, înfiinţată în Bucu¬ 
reşti, în 1843, de Nicolae Bălcescu — care fusese membru al grupului con¬ 
spirativ al lui Filipescu —, de Ion Ghica, profesor de geologie şi geografie 
la Academia Mihăileană din Iaşi, şi de Christian Teii, maior în armata Ţării 
Româneşti. Scopul acestei societăţi era de a păstra coeziunea între propo¬ 
văduitorii reformei politice şi sociale şi de a-i menţine oricînd gata să reali¬ 
zeze o schimbare a sistemului. Pentru a evita soarta societăţilor precedente, 
membrii Frăţiei respectau cu stricteţe secretul, folosind drept model orga¬ 
nizarea lojelor masonice. Fondatorii societăţii erau dornici să lărgească nu¬ 
mărul de membri ai acesteia în ambele Principate, Ghica fiind unul dintre 
cci mai stăruitori membri în promovarea unor contacte regulate între frun¬ 
taşii liberali munteni şi moldoveni. Dar Frăţia nu s-a dezvoltat. Numărul 
mic de membri şi vigilenţa autorităţilor în ambele Principate au făcut im¬ 
posibilă o activitate politică semnificativă. 

Membrii Frăţiei, printre care Bălcescu şi Ghica, au înfiinţat o nouă so- 
cictate — Asociaţia pentru înaintarea Literaturii Româneşti — la Bucu¬ 
reşti, în 1845. 3 Scopul său mărturisit era acela de a-i ajuta pe scriitori să-şi 
dezvolte talentul ca mijloc de promovare a bunăstării publice. Asociaţia îşi 
propunea să-i plătească pentru lucrări în toate domeniile care ar contribui 
la educarea tineretului şi ar deschide gustul pentru lectură, în special în 


1 C\ Bodca, Luptele românilor pentru unitatea naţională, 1834-1849 , Bucureşti, 
1967, pp. 54-59; Anul 1848 în Principatele Române , I, Bucureşti, 1902, pp. 44 61. 

rîndurile marii mase a populaţiei. Membrii Asociaţiei au avut şi obiective 
revoluţionare, şi anume unirea politică a tuturor românilor, dar au avut gri¬ 
jă să nu atragă atenţia autorităţilor. Principala ei realizare a fost publica¬ 
rea revistei de cultură Magazin istoric pentru Dacia , menţionată mai sus. 
Asociaţia şi-a încheiat practic activitatea după ce o parte dintre membrii 
ei fondatori au plecat la Paris în 1846. 

Intelectualii români în general găsiseră la Paris un loc mai plăcut de- 
cît Bucureştii sau Iaşii pentru activităţile lor. Prima lor organizaţie fusese 

A 

Societatea pentru Învăţătura Poporului Român, pe care au înfiinţat-o în 

1839. 4 Sarcina ei imediată a fost răspîndirea unor informaţii utile, atît în 
Moldova cît şi în Ţara Românească, fiind astfel prima societate culturală 
care şi-a extins activitatea peste graniţele unui singur Principat. Prima ac¬ 
tivitate întreprinsă de membrii ei a fost expedierea ziarelor şi a altor pu¬ 
blicaţii franţuzeşti la Bucureşti şi asigurarea unei săli de lectură pentru 
populaţie. Ziarele pe care le selectau erau în general liberale şi erau menite 
să informeze cititorii români asupra schimbărilor sociale şi politice sem¬ 
nificative ce aveau loc în Apus şi să-i mobilizeze în felul acesta la acţiune 
în ţară. Membrii acestei societăţi s-au angajat şi în lupta pentru autonomia 
Principatelor şi în cele din urmă pentru unirea lor, dar s-au gîndit că era 
mai bine să nu facă publice pentru moment aceste ţeluri. 

Cea mai importantă dintre toate societăţile de la Paris a fost, fără doar 
şi poate, Societatea Studenţilor Români de la Paris, fondată în decembrie 

1845. 5 Membrii săi erau atît munteni — fraţii Dumitru şi Ion C. Brătianu 
şi C.A. Rosetti, fii de boieri, şi Alexandru C. Golescu —, cît şi moldo¬ 
veni — Mihail Kogălniceanu şi Ion Ionescu de la Brad, agronom şi econo¬ 
mist. Bălcescu li s-a alăturat în iulie 1846 şi, curînd, a devenit conducătorul 
lor. El era cel mai radical dintre ei şi cel mai puţin tolerant faţă de statu-quo. 
In vederea soluţionării problemelor societăţii româneşti, Bălcescu a cerut 
operarea unor schimbări fundamentale în structurile sociale şi economice, 
nu doar o înlocuire a domnitorilor. Simţea că întreaga societate avea nevoie 
de o regenerare. Era sigur că succesul revoluţiei, pe care o socotea inevi¬ 
tabilă, va depinde de mărimea sprijinului pe care îl va putea obţine în toa¬ 
te straturile societăţii şi, pentru a le mobiliza, a făcut apel la un efort masiv 
de propagandă, sub lozinca „Patria, Frăţia şi Libertatea". In materie de po¬ 
litică externă, membrii acestei societăţi erau mai moderaţi. Susţineau co¬ 
operarea cu Turcia pentru a contracara influenţa Rusiei, care, după părerea 
lor, era principalul obstacol în calea independenţei şi a unirii. Au hotărît 

4 C. Bodea, Luptele românilor, pp. 22-27. 

5 Ihid., pp. 78- 94; Anul 1848, 1, pp. 16-23, 61-88. 

să facă uz de talentele diplomatice ale lui Ion Ghica şi de relaţiile perso¬ 
nale pe care acesta le avea cu Reşid paşa, noul Mare Vizir otoman, pentru 
a convinge guvernul turc să sprijine reforma socială şi politică în Princi¬ 
pate ca o armă împotriva Rusiei. Deşi nu a făcut această călătorie la Con- 
stantinopol. Ion Ghica a devenit corespondentul permanent al oficiosului 
Journal de Constantinople , fumizînd despre Ţara Românească informaţii 
menite să cîştige simpatia oficialităţilor otomane. 

Membrii societăţii s-au inspirat din varii medii intelectuale cu care erau 
în contact la Paris. 6 Ei au frecventat cursurile lui Jules Michelet, la College 
de France, despre revoluţie şi despre dreptul naţiunilor de a se dezvolta aşa 
cum credeau de cuviinţă şi ale poetului polonez Adam Mickiewicz despre 
misiunea Poloniei de a conduce lupta slavilor pentru libertate. Erau vre¬ 
muri năvalnice. Românii împărtăşeau şi vederile altor reprezentanţi ai po¬ 
poarelor est-europene şi ale sprijinitorilor lor francezi cu privire la o nouă 

Europă, constituită din popoare libere ce colaborau şi erau animate de ere- 

* _ 

dinţa în ideea de naţiune. In toate domeniile, Franţa constituia modelul lor 
şi, cu toate că admirau constituţia engleză, considerau că Anglia, concen- 
trîndu-se asupra industriei şi comerţului, dovedea lipsă de suflet. Idealis¬ 
mul lor era deci romantic, nu economic. 

A 

In ambele Principate, nemulţumirea faţă de ordinea politică existentă 
era răspîndită. Marii boieri, care mai reprezentau încă o forţă de care trebuia 

A 

să se ţină seama, aveau nemulţumiri foarte vechi. In Moldova, aşa cum 
am văzut, intraseră într-un conflict puternic cu domnitorul Mihai Sturdza. 
Aveau obiecţii faţă de autoritarismul său şi faţă de faptul că nu se consul¬ 
ta cu ei, iar unii chiar rîvneau Ia scaunul domnesc. L-au denunţat la Peters- 
burg şi la Constantinopol şi au organizat mici comploturi în Adunarea 
Obştească, dar, dat fiind că erau divizaţi şi nu se bucurau de popularitate 
în rîndurile populaţiei, Sturdza nu a fost deranjat de izbucnirile lor ocazio¬ 
nale. Aceste hărţuieli erau, de fapt, o continuare a luptei neîntrerupte dintre 
domnitor, reprezentantul tendinţelor politice centralizatoare, şi marea aris¬ 
tocraţie posesoare de pămînturi, care căuta o reîntoarcere la era ascenden¬ 
ţei boiereşti. în Ţara Românească, numeroşi mari boieri îmbrăţişau aceleaşi 
ţeluri. Dar un număr dintre cele mai aristocrate familii — precum Goleştii 
şi Ghiculeştii — sprijineau reformele moderate. Au încercat, de pildă, să-l 

6 J. Breazu, Edgar Quinet et Ies Roumains, Paris, 1928, pp. 98-112; I. Brea/.u, 
Michelet şi românii, Cluj, 1935, pp. 50-52, 72-74, 101-108; O. Boitoş, Raporturile 
românilor cu Ledru-Rollin şi radicalii francezi în epoca revoluţiei de la 1848, Bucureşti. 
1940; G. Zâne şi E. G. Zâne, ;V. Bălcescu la Biblioteca Poloneză din Paris, Bucureşti, 
1973, pp. 5-54. 

convingă pe domnitorul Gheorghe Bibescu să se aşeze în fruntea mişcă¬ 
rii de reînnoire, pentru a preîntîmpina o izbucnire violentă a claselor orăşe¬ 
neşti de jos şi a ţăranilor neliniştiţi. Preferau să introducă reforme de sus 
în jos, precum abolirea servituţilor ţărăneşti şi instalarea unei administra¬ 
ţii publice eficiente pentru a păstra structura socială existentă şi propriile 
locuri în cadrul ei. Au făcut chiar apel la Pavel Kiseleff, care continua să-i 
sfătuiască de departe pe succesorii săi domneşti, cerîndu-i ajutorul, însă 
Gheorghe Bibescu a rămas impenetrabil la sfaturile şi rugăminţile lor stă¬ 
ruitoare. 

Clasa mijlocie şi ţărănimea erau şi ele nemulţumite. Erau necăjiţi de 
birurile mari faţă de stat, iar ţăranii doreau cu disperare să li se reducă obli¬ 
gaţiile faţă de moşieri. Nivelul de trai al ţărănimii se deteriorase în anii ’40, 
din cauza condiţiilor economice instabile din Europa şi a unei serii de ca¬ 
lamităţi naturale locale, în special o secetă gravă şi o epizootie, care au redus 

A 

puternic producţia agricolă. Intre anii 1846-1848, opoziţia faţă de regimu¬ 
rile lui Sturdza şi Bibescu s-a intensificat. Segmente ale populaţiei, care 

A 

niciodată nu sfidaseră pînă atunci autoritatea, începeau să se mişte. In Mol¬ 
dova, asociaţiile comerciale şi industriale din Iaşi au protestat în 1846 îm¬ 
potriva planului lui Sturdza de a mări din nou impozitele; în cîteva zone 
rurale, proprietarii de pămînt mici şi mijlocii au obiectat şi ei faţă de plata 
unor impozite suplimentare; în cîteva judeţe, alegerile pentru Obşteasca 
Adunare, din vara anului 1847, au fost contestate aprig de către boierii 
liberali. Pe teritoriul ambelor Principate ţăranii refuzau să presteze obliga¬ 
ţiile în muncă; în toamna anului 1847 şi în primăvara celui următor, a spo¬ 
rit numărul incidentelor violente şi al celor ce fugeau peste graniţă. 7 

Dornici de schimbare, intelectualii moldoveni şi munteni au fost stîr- 
niţi să pornească la acţiune de evenimentele ce au avut loc în Europa Apu¬ 
seană în primăvara anului 1848. Prima reacţie deschisă la revoluţia din 
februarie de la Paris a venit din partea studenţilor români prezenţi acolo. 8 
Ei au salutat cu entuziasm răsturnarea lui Ludovic Filip şi au trimis o dele¬ 
gaţie pentru a felicita noul guvern republican. Au petrecut multe ore dez- 
bâtînd modul în care evenimentele la care fuseseră martori ar putea afecta 
propriile lor ţări şi discutînd ce acţiuni ar trebui ei înşişi să întreprindă. Iz¬ 
bucnirea violenţelor la Viena şi Pesta, la mijlocul lunii martie, au adus re¬ 
voluţia mai aproape de Principate şi au dat un caracter de urgenţă discuţiilor 

A 

7 In legătură cu tulburările de la sate, vezi G. Platon, Moldova şi începuturile revo¬ 
luţiei de la 1848, Chişinău, 1993, pp. 265-303. 

8 Anul 1848 , I, pp. 140-141. 

lor. In locuinţa lui Bălcescu, ei au alcătuit, la 20 martie, o listă a reforme¬ 
lor ce trebuiau introduse concomitent în ambele Principate. Cu excepţia 
articolului privind proprietatea, această listă prezenta o remarcabilă simi¬ 
litudine cu programul lui Filipescu din 1840 şi a constituit substanţa pro¬ 
clamaţiei publice de reformă din iunie. 

Bălcescu şi confraţii săi au hotărît să se întoarcă imediat acasă în vede¬ 
rea organizării luptei pentru reformă. Muntenii s-au îndreptat spre Bucu¬ 
reşti. Bălcescu şi Alexandru G. Golescu, un văr al lui Alexandru C. Golescu, 
au călătorit împreună prin Germania, unde au discutat cu prinţul Adam 
Czartoryski, conducătorul emigraţiei poloneze, posibilităţile unei acţiuni 
comune cu polonezii şi revoluţionarii din alte ţări est-europene. Czartoryski 
a fost de acord să trimită ofiţeri polonezi pentru a ajuta la organizarea ar¬ 
matei din Ţara Românească şi i-a scris lui Lamartine, ministrul de Exter¬ 
ne în guvernul provizoriu francez, cerîndu-i imperios să trimită douăzeci 
de mii de puşti în Ţara Românească. Bălcescu şi prietenii săi au ajuns la 
Bucureşti la începutul lunii aprilie. Moldovenii au ajuns la Iaşi doar după 
izbucnirea violenţelor. 

La Iaşi, cîţiva mari boieri, care se opuneau lui Sturdza, un număr de 
boieri liberali mai tineri şi de reprezentanţi ai clasei de mijloc şi ai altor 
categorii orăşeneşti, probabil o mie de persoane în total, s-au întîlnit la 
8 aprilie la Hotel Petersburg, pentru a decide cursul acţiunii. Această în¬ 
trunire a fost punctul culminant al cîtorva săptămîni de mici adunări pri¬ 
vate şi al cîtorva declaraţii publice denunţînd despotismul, toate prilejuite 
de noutăţile privind evenimentele de la Paris, Viena şi Berlin. Moderaţii 
au avut cîştig de cauză şi au convins adunarea să sprijine o petiţie adre¬ 
sată domnitorului, în care formulau toate nemulţumirile lor şi în care pro¬ 
puneau reforme corespunzătoare. Aceştia au fost de acord, de asemenea, 
ca de îndată ce petiţia lor va fi înaintată, adunarea şi toate celelalte aso¬ 
ciaţii să fie dizolvate. Principala raţiune pentru o astfel de precauţie pare 
să fi fost teama ca nu cumva mişcarea lor de protest să fie împinsă spre 
extreme de către categoriile orăşeneşti de jos şi de către ţărănime. 

Un comitet, prezidat de către poetul Vasile Alecsandri, a redactat Pc- 
tiţia-proclamaţie adresată deopotrivă masei mari a populaţiei şi domni¬ 
torului. Obiectivul general era acela de a instala un regim politic liberal 
moderat şi de a stimula dezvoltarea economică. 9 Membrii comitetului au 
formulat ca principiu de bază al guvernării stricta respectare a legii de 

9 Ibid., pp. 176-179; V. Şotropa, Proiectele de constituţie, programele de reforme 
şi petiţiile pentru drepturi din Ţările Române în secolul al XVlll-lea şi prima jumătate 
a secolului al XlX-lea, Bucureşti, 1976, pp. 158 161. 

către oficialităţi, ca şi de către cetăţeni, deci o trimitere evidentă la regi¬ 
mul autoritar, de corupţie şi arbitrariu, al lui Sturdza. Apoi au schiţat regu¬ 
lile pentru alegerea unei noi Adunări, mai reprezentative, cu puteri sporite, 
incluzînd dreptul de a înainta propuneri domnitorului în toate chestiunile 
privind binele general şi de a examina toate ordonanţele guvernului pri¬ 
vind administrarea treburilor publice şi justiţia, înainte ca acestea să intre 
în vigoare. Cît priveşte economia, ei au cerut insistent crearea unei bănci 
naţionale „pentru a facilita comerţul 14 şi desfiinţarea tuturor tarifelor „îm- 

A 

povărătoare pentru agricultură şi comerţ 4 '. In privinţa ţăranilor, au formu¬ 
lat o cerere cu caracter general de îmbunătăţire a relaţiilor lor cu moşierii 
şi statul. Erau angajaţi evident în reforme şi credeau în eficienţa unor in¬ 
stituţii bune, dar nu se gîndeau la răsturnarea structurilor politice şi sociale 
existente în ţară, adică să acţioneze ca revoluţionari. 

Sturdza a primit Petiţia-proclamaţie la 9 aprilie şi a fost de acord cu 
33 din cele 35 de puncte, respingîndu-le doar pe acelea privind dizolvarea 
Adunării Obşteşti şi formarea unei gărzi naţionale. Se pare că ar fi obiec¬ 
tat, de asemenea, faţă de desfiinţarea cenzurii. Spre surpriza lui Sturdza, 
conducătorii mişcării de protest au rămas fermi pe poziţie. Ei au cerut ac¬ 
ceptarea întregii petiţii. Sturdza s-a retras în cazărmile armatei şi în cursul 
serii a luat măsuri pentru zdrobirea opoziţiei. Cîteva persoane au fost ucise 
în încleştările de scurtă durată şi aproximativ 300 au fost arestate. Printre 
cei care au fugit, fie în Transilvania, fie în Bucovina, s-au aflat Alecsandri 
şi un tînăr ofiţer, Alexandru I. Cuza, viitorul domnitor al Principatelor 
Unite. Sturdza era hotărît acum să înăbuşe orice opoziţie. Oricine, fie chiar 
şi numai suspectat de opoziţie, era susceptibil să fie arestat; a fost impu¬ 
să o cenzură strictă; studenţii care se întorceau din Franţa erau opriţi la 
frontieră şi interogaţi înainte de a li se permite să-şi continue drumul. 

Liberalii moldoveni s-au regrupat la Cernăuţi, unde au format Comite¬ 
tul Revoluţionar Moldovean, şi l-au însărcinat pe Mihail Kogălniceanu 
să redacteze o nouă declaraţie de principii, Dorinţele Partidei Naţionale 
din Moldova, care a fost publicată în august. Mai liberală decît petiţia din 
9 aprilie, declaraţia atribuia unei adunări alese puteri extinse, inclusiv drep¬ 
tul de iniţiativă legislativă, şi lărgea dreptul judeţelor, oraşelor şi comu¬ 
nelor de a-şi administra propriile treburi, fără nici un amestec din partea 
administraţiei centrale. 

Kogălniceanu a elaborat şi un proiect de constituţie pentru noua Mol¬ 
dovă liberală — Proiectul de Constituţie — care stabilea că legislativul 
este ramura dominantă a guvernării, avînd puterea de a vota impozite, 
de a elabora bugetul de stat anual, de a stimula agricultura, industria şi 

comerţul, de a revizui legile pămîntului, de a alege pe domnitor şi chiar 
de a-i alege pe mitropolit şi pe episcopii Bisericii Ortodoxe. Kogălniceanu 
a propus ca toate stările sociale să fie reprezentate în acest organism atot¬ 
puternic, dar el nu a pledat pentru votul universal. S-a pronunţat, în schimb, 
pentru crearea colegiilor electorale, ce ar fi asigurat o preponderenţă cla¬ 
selor de sus. Asemenea majorităţii confraţilor săi, el s-a simţit obligat să 
ia în considerare realităţile politice şi sociale ale timpului şi, astfel, a re¬ 
cunoscut rolul conducător pe care boierii I-au jucat neîntrerupt şi a limitat 
participarea maselor de ţărani la guvernare din cauza lipsei lor de instruire 
şi experienţă. 10 

In luna martie, a intervenit o accelerare a activităţii politice şi în Ţara 
Românească. La fel ca şi în Moldova, circulau foi volante cerînd un nou 
sistem politic şi reforme fundamentale cu caracter economic şi social. Cea 
mai importantă a fost „Ce sînt meseriaşii? 44 . Inspirîndu-se din lucrarea lui 
Abbe Sieyes Ce este a treia stare?, publicată în 1789, autorul anonim îi 
considera meseriaşi pe toţi cei care nu aparţineau clasei boiereşti şi care 
erau angajaţi într-o formă oarecare de producţie sau de comerţ, inclusiv 

A 

pe ţărani. Intrucît, din punctul său de vedere, meseriaşii reprezentau prac¬ 
tic întreaga naţiune, autorul cerea ca aceştia să aibă un rol politic prepon¬ 
derent în conformitate cu contribuţia economică şi socială adusă naţiunii. 
El propunea de fapt ca aceştia să devină, în locul boierilor — pe care îi 
acuza că sînt neproductivi şi că se sustrăgeau responsabilităţilor lor — 
clasa conducătoare a societăţii. 11 

Boierii liberali fuseseră şi ei stîmiţi la acţiune. Caracteristică pentru gîn- 
direa lor a fost o petiţie, redactată la sfîrşitul lunii martie, în care îşi expri¬ 
mau deziluzia faţă de modul în care fusese guvernată ţara în deceniul 
precedent. Reformele pe care le cereau acopereau, chiar dacă nu sistema¬ 
tic, aproape toate domeniile administraţiei publice: schimbarea tuturor mi¬ 
niştrilor aflaţi în funcţie; desfiinţarea cenzurii şi recunoaşterea dreptului 
fundamental al libertăţii de exprimare; reforma procedurii judiciare; des¬ 
fiinţarea tributului plătit sultanului, ca nedemn de o naţiune liberă. Boier¬ 
naşii (de rangul al patrulea) au adăugat propriile lor plîngeri, care erau de 
departe mai radicale decît acelea ale confraţilor lor liberali din clasele dc 

10 V. Şotropa, „Proiectul de constituţie al lui Mihail Kogălniceanu din 1848, in 
contextul ideologiei revoluţionarilor din ţările române", în Anuarul Institutului de Istoric 

A 

şi Arheologie, 10, 1973, pp. 229-245. In legătură cu concepţiile politice ale lui Kogăl 
niceanu şi activitatea sa în general, vezi A. Zub, „Din activitatea politică a Iui M. Ko 
gălniceanu Ia 1848“, în Revista de istorie , 29/7, 1976, pp. 999-1012. 

11 Anul 1848; 1, pp. 460-467. 

sus, incluzînd abolirea rangului social de boier şi o echitabilă repartizare 

a impozitelor la nivelul tuturor straturilor populaţiei. Cei care şi-au asumat 

conducerea organizării acţiunii directe împotriva vechiului regim erau inte- 

^ _ 

lectualii liberali, instruiţi în Apus, majoritatea boieri. In martie, C. A. Ro- 
setti, unul dintre fondatorii Frăţiei şi proprietar de tipografie, împreună 
cu Ion Ghica, printre alţii, a format un comitet revoluţionar la Bucureşti. 
La începutul lui aprilie, acestora li s-au alăturat Bălcescu şi Alexandru 
G. Golescu, care tocmai sosise de Ia Paris. Acesta din urmă îl întîlnise la 
Giurgiu pe Christian Teii, un alt membru fondator al Frăţiei şi maior în 
armata Ţării Româneşti, şi deciseseră împreună să înceapă revoluţia fără 
întîrziere. Căzuseră de acord ca o revoltă armată să aibă Ioc simultan în 
două locuri — Bucureşti şi Oltenia - cu scopul de a împărţi „forţele de 
represiune 11 şi de a face ca revoluţia să cuprindă rapid toate părţile ţării. 
Teii şi forţele sale şi-au asumat răspunderea de a menţine drept bază pen¬ 
tru operaţiile viitoare cele cinci judeţe de la vest de rîul Olt — punctul 
de plecare al mişcării lui Tudor Vladimirescu. Cu toţii recunoşteau că suc¬ 
cesul acţiunii lor depindea de sprijinul maselor de ţărani. Nu sperau însă 
să izbucnească o atare revoltă spontană, în numele cauzei lor, din cauza 
înstrăinării pe care o identificaseră în rindurile populaţiei rurale. Au hotă- 
rît, de aceea, să lanseze o campanie de propagandă susţinută la ţară, pentru 
a pune capăt deceniilor de tratament neomenos şi neglijare pe care le su¬ 
feriseră ţăranii şi prin aceasta să le înlăture sentimentul de suspiciune ma¬ 
nifestat faţă de orice om din afară, mai ales faţă de orăşeni. 

La 20 aprilie, Bălcescu şi Golescu au discutat planurile lor cu comite¬ 
tul. Bălcescu dorea ca revoluţia să înceapă imediat, la 23 aprilie, în prima 
zi de Paşti, considerînd că elementul surpriză va face ca balanţa să încline 
în favoarea lor. Dar majoritatea, evocînd lipsa de pregătire, a hotărît să 
amîne acţiunea. A doua zi, li s-au alăturat Ion şi Dumitru Brătianu, sosiţi 
şi ei de curînd de Ia Paris, care aduceau promisiunea de sprijin din partea 
lui Lamartine. Discuţiile au continuat pînă în luna mai. Comitetul revo¬ 
luţionar a fost lărgit pentru a include pe unii moderaţi, ca de pildă Ion 
Hei iade Rădulescu, şi a fost alcătuită o comisie executivă, condusă de Băl¬ 
cescu şi Ghica, cu sarcina de a redacta un plan de insurecţie şi de a-şi asu¬ 
ma răspunderea aplicării lui. Rosetti I-a înlocuit pe Ghica. Acesta din urmă 
a fost trimis Ia Constantinopol, în calitate de agent confidenţial, pentru a 
încerca să obţină neutralitatea binevoitoare a guvernului otoman. Comi¬ 
sia, folosind drept ghid discuţiile de Ia Giurgiu dintre Golescu şi Teii, din 
aprilie, a hotărît ca revolta să izbucnească simultan în diverse locuri şi a 
ales ca dată a acesteia ziua de 21 iunie. 

între timp, guvernul rus urmărea cu o nelinişte din ce în ce mai mare 
evenimentele desfăşurate în Principate. La sfîrşitul lui martie, acesta îi in¬ 
formase pe Sturdza şi pe Bibescu că armatele sale vor fi trimise din nou 
peste Prut, în cazul oricărei tentative de schimbare a sistemului politic in¬ 
stituit de Regulamentele Organice. O astfel de ameninţare l-a îmbărbătat 
pe Sturdza să reziste cererilor formulate de către liberali şi l-a redus pe 
moderatul Bibescu la inacţiune. în aprilie, după împrăştierea petiţionari¬ 
lor, la laşi, ţarul Nicolae a trimis în Principate un adjutant, pe generalul 
Aleksandr Duhamel, pentru a cerceta situaţia. La Iaşi, acesta i-a cerut lui 
Sturdza să facă unele concesii modeste pentru a dezamorsa situaţia; dom¬ 
nitorul însă nu voia să aibă nimic de-a face cu „liberalismul 14 . Duhamel 
s-a dus la Bucureşti, unde a sosit la 12 mai, găsind situaţia de acolo şi mai 

A 

primejdioasă decît aceea de Ia Iaşi. In consecinţă, a recomandat trimiterea 
imediată a 20 000 de militari ruşi pentru a asigura ordinea publică, dar 
Bibescu i-a respins oferta. 12 

Guvernul otoman la rîndul său a considerat alarmantă situaţia din Ţara 
Românească. L-a trimis în luna mai Ia Bucureşti pe Taalat Effendi, în cali¬ 
tate de comisar special, cu misiunea de a-i cere Iui Bibescu să-i reprime 
pe revoluţionari. Domnitorul nu a întreprins însă nimic şi astfel iniţiativa 
a rămas în mîinile comitetului revoluţionar. 

Comitetul a pus în aplicare planul său pentru o insurecţie generală la 
începutul lunii iunie. Membrii săi au plecat din Bucureşti în toate direcţi¬ 
ile pentru a-şi alerta simpatizanţii din judeţe în legătură cu planurile lor 
şi pentru a coordona revoltele locale. Centrul activităţii lor a fost Islazul, 
o localitate de la Dunăre, la vest de rîul Olt, unde Christian Teii adunase 
o mică armată. Aici, în faţa unei mari şi entuziaste adunări, la 21 iunie, 
Ion Heliade Rădulescu, din partea Comitetului revoluţionar, a dat citire 
unei proclamaţii, prezentînd programul revoluţiei. 13 Ea reprezenta momen¬ 
tul culminant a două idei ce cîştigaseră o largă circulaţie printre cei culti¬ 
vaţi, încă din ultima jumătate a secolului al XVIII-lea — una, o concepţie 
despre naţiune bazată pe alte criterii decît rangul social, şi alta, autono¬ 
mia politică pentru Principate, bazată pe tratatele iniţiale cu Imperiul Oto¬ 
man. Preambulul facea din etnicitate criteriul de apartenenţă Ia o naţiune. 
Declara pe fiecare român — ţăran, meşteşugar, negustor, preot, boier şi 
domnitor — drept un fiu al patriei comune, cu dreptul de a participa la 

12 B. Jeiavich, „The Russian Intervention in Wallachia and Transylvania, Sept. 1848 
to March I849 4 \ în Rumanian Studies , IV, Leiden, 1979, p. 20; G. Bezviconi, Călători 
ruşi în Moldova şi Muntenia , Bucureşti, 1947, pp. 385-389. 

13 Anul 1848 , I, pp. 490-501; Şotropa, Proiectele , pp. 175-195. 

guvernare. Referindu-se la tratatele încheiate între primii domnitori ai Ţării 
Româneşti şi sultani pe de o parte, şi la înţelegerile ulterioare intervenite 
între Rusia şi Imperiul Otoman, ce garantau respectul pentru drepturile 
politice tradiţionale ale Principatelor, pe de altă parte, proclamaţia expri¬ 
ma „voinţa naţiunii române" de a-şi păstra suveranitatea internă şi inde¬ 
pendenţa. Astfel, paşoptiştii nu au exprimat nici o ostilitate faţă de sultan 
şi chiar şi-au declarat intenţia de a respecta toate obligaţiile tratatelor în¬ 
cheiate cu acesta; nu au putut însă să-şi ascundă ostilitatea faţă de Rusia 
şi au cerut să se pună capăt regimului instituit prin Regulamentele Orga¬ 
nice, care, pretindeau ei, încălcaseră autonomia pe care Rusia se jurase, 
prin tratat, să o apere. Paşoptiştii enumerau apoi principiile pe baza cărora 
intenţionau să aşeze Principatul pe o cale nouă, liberală: egalitatea în drep¬ 
turi a tuturor cetăţenilor; o echitabilă repartizare a poverilor publice, pe 
baza unui impozit progresiv pe venit; o largă participare la viaţa publică 
prin lărgirea drepturilor electorale; libertatea presei, a cuvîntului şi a întru¬ 
nirilor; desfiinţarea clăcii cu o despăgubire plătibilă moşierilor; un sistem 
de învăţămînt plătit şi învăţămînt egal şi liber pentru fiecare, în conformi¬ 
tate cu capacitatea sa intelectuală; desfiinţarea tuturor rangurilor şi titlu¬ 
rilor nobiliare; alegerea domnitorului din orice categorie a populaţiei pe 
termen de cinci ani. 

Proclamaţia de la Islaz a fost un program caracteristic pentru intelec¬ 
tualii liberali europeni de la 1848, datorită accentului pus pe libertăţile in¬ 
dividuale, încrederii în bunele instituţii şi prevederilor sale privind un rol 
sporit pentru cetăţean în treburile publice. Dar nu au fost simple împrumu¬ 
turi ale românilor din experienţa europeană apuseană. Principiile pe care 
Comitetul revoluţionar Ie exprima cu atîta forţă îşi pot regăsi sorgintea în 
Memorandumurile boierilor reformatori, în Proclamaţia lui Tudor Vladi- 
mirescu, în Constituţia cărvunarilor, în planurile cercului format în jurul 
Daciei literare , în aspiraţiile boierilor liberali din Adunările legislative ale 
celor două Principate. Proclamaţia de la Islaz avea în vedere probleme 
specifice Ţării Româneşti şi avansa soluţii rezultînd dintr-o tradiţie înde¬ 
lungată a gîndirii sociale şi politice autohtone înrîurită de contactele pa¬ 
şoptiştilor din Ţara Românească cu ceea ce acceptau a fi principii universal 
valabile. 

După citirea declaraţiei de principii a fost proclamat un guvern provi¬ 
zoriu condus de Ion Heliade Rădulescu, Ştefan Golescu, un fruntaş liberal, 

_ ^ 

şi Christian Teii. însoţit de unităţi militare şi de un mare număr de ţărani, 
guvernul s-a îndreptat de îndată spre Craiova, care a fost ocupată, fără 
incidente, la 25 iunie. 

Cu toate acestea. Bucureştii au fost principalul teatru de acţiune de-a 
lungul verii şi la începutul toamnei. Aici, revolta fusese plănuită pentru 
22 iunie, dar încercarea întîrziată a lui Bibescu de a-i aresta pe membrii 
Comitetului revoluţionar a provocat o amînare. Cu toate că Rosetti şi cîţiva 
confraţi ai săi au căzut în mîinile acestuia, Bibescu a recunoscut deşertă¬ 
ciunea succesului său, întrucît era clar că nu avea practic sprijin la nivelul 
întregii ţări. Vizitele sale în cazărmile armatei au determinat doar expresii 
de simpatie faţă de revoluţionari şi nu o reînnoire a loialităţii la care se 
aşteptase, în timp ce corporaţia negustorilor, pe care el spera să o organi¬ 
zeze într-o gardă cetăţenească pentru a apăra capitala de revoluţie, aştep¬ 
ta doar un semnal din partea Comitetului revoluţionar pentru a se alătura 
insurecţiei. 

Revoluţia de la Bucureşti a început la 23 iunie cu trasul clopotelor de 
la biserici. Străzile s-au umplut cu oameni şi în rîndul acestora s-au dis¬ 
tribuit copii ale Proclamaţiei de la Islaz. Garda domnească nu a făcut nici 
o încercare de a interveni şi a permis unei delegaţii conduse de Ion Bră- 
tianu şi Nicolae Golescu, membri ai Comitetului revoluţionar, să intre în 
Palat şi să-şi prezinte cererile domnitorului în persoană. Bibescu a accep¬ 
tat pe loc să semneze noua „Constituţie" aşa cum numeau ei Proclamaţia. 
A acceptat, de asemenea, formarea unui nou guvern, care îi includea pe 
Bălcescu, ca ministru de Externe, pe Rosetti, ca şef al Poliţiei, şi pe He- 
liade Rădulescu, însărcinat cu problemele religioase. La 25 iunie, pe ne¬ 
aşteptate, Bibescu a abdicat şi a fugit Ia Braşov. S-ar putea să-şi fi dat seama 
cît de lipsită de speranţă devenise situaţia sa. Nu avea nici un fel de sim¬ 
patie pentru reformele pe care le aprobase şi apoi, la o zi după ce fusese 
de acord, de fapt, să devină monarh constituţional, el a pierdut sprijinul 
Rusiei. Consulul rus l-a informat fără înconjur, la 24 iunie, că guvernul său 
considera că această Constituţie contravenea Regulamentelor Organice şi 
că îi dăduse instrucţiuni să părăsească Bucureştii. 

La 26 iunie, a intrat în funcţie un nou guvern provizoriu, compus din 
cei numiţi la Islaz Ia 21 iunie şi din membrii cabinetului acceptat de Bi¬ 
bescu la 23 iunie. Unul dintre primele acte ale acestuia a fost abolirea ori¬ 
cărui fel de cenzură. Prin acordarea pentru fiecare cetăţean a dreptului de 
a-şi exprima liber punctele de vedere asupra tuturor problemelor, guver¬ 
nul urmărea să creeze o atmosferă politică nouă, ce putea să ducă la ale¬ 
gerea unei Adunări Obşteşti cu adevărat reprezentative. Un rezultat imediat 
a fost înflorirea presei. 14 La 24 iunie, Rosetti începuse deja să publice Prun¬ 
cul român , care a fost campionul unei reforme economice şi sociale ra- 

14 N. Iorga, Istoria presei româneşti. Bucureşti, 1922, pp. 81-91. 

dicale de-a lungul scurtei sale existenţe (şi-a încetat apariţia la 23 septem¬ 
brie). în primul său număr, a chemat populaţia să formeze o gardă naţio¬ 
nală pentru a apăra drepturile care tocmai fuseseră cucerite şi a făcut apel 
la moldoveni („fraţii noştri 44 ) să se unească cu muntenii pentru a se opune 
„oricărui duşman al libertăţii noastre 44 . 15 Dornic să obţină un sprijin de 
masă pentru reforme radicale, Bălcescu a publicat învăţătorul satului , care 
căuta nu doar să-i informeze pe ţărani asupra problemelor curente, ci să 
facă din ei sprijinitori activi ai noului regim. Alte ziare purtau titluri suges¬ 
tive, precum Reforma , Constituţionalul , Naţionalul. 

Guvernul provizoriu s-a grăbit să-şi supună programul aprobării popu¬ 
lare. La o adunare festivă, desfăşurată în afara Bucureştilor, pe Cîmpia 
Libertăţii, la 27 iunie, o mulţime entuziastă a aprobat zgomotos Consti- 
tuţia. In acelaşi timp, recunoscînd importanţa propagandei ca mijloc de sti¬ 
mulare şi menţinere a sprijinului de masă, guvernul a numit un comisar 
special în fiecare judeţ, cu misiunea de a explica populaţiei politica guver¬ 
nului şi programul legislativ. 

Guvernul nu a întîrziat să îndrepte ceea ce atît conservatorii, cît şi libe¬ 
ralii condamnaseră de multă vreme ca un rău moral. La 8 iulie, guvernul 
a proclamat eliberarea tuturor robilor ţigani începînd cu 22 iulie. Mulţi pro¬ 
prietari şi-au eliberat spontan robii. Alţii au apărut în faţa comisiei, spe¬ 
cial constituită în acest scop, pentru a cere compensaţii. 

O preocupare imediată a revoluţionarilor a fost aceea de a pune pe pi¬ 
cioare o forţă militară capabilă să apere noul guvern. Ei au recunoscut im¬ 
posibilitatea de a se opune intervenţiei străine prin mijloace obişnuite şi, 
de aceea, au deplasat accentul de la o armată permanentă şi numeroasă la 
forţe nepermanente, formate din: o gardă naţională, dorobanţi şi volun¬ 
tari. Şi-au bazat noul sistem militar pe ideea rezervei naţionale, care să 
poată fi mobilizată rapid în caz de pericol şi să aibă ca nucleu unităţile găr¬ 
zii naţionale organizate în acest scop în toate oraşele şi tîrgurile şi în im¬ 
portante centre rurale. 16 Gheorghe Magheru, care servise în armata rusă 
în anii 1828-1829 şi care avea ca atare o experienţă militară, a fost nu¬ 
mit comandant al noii armate naţionale. 

Cea mai presantă problemă internă ce confrunta guvernul revoluţionar 
era probabil ce să facă cu ţărănimea nemulţumită. încă de la începuturile 

15 C. Bodea (ed.), 1848 la români: O istorie în date şi mărturii, I, Bucureşti, 1982, 
pp. 547-549. 

16 A. Stan, „încercări de organizare a unei rezistenţe armate în timpul revoluţiei 
muntene de la 1848“, în Studii: Revistă de istorie, 16/3, 1963, pp. 621-642; idem, 
„Gărzile naţionale în revoluţia din 1848 în Ţara Românească", în Studii: Revistă de 
istorie, 18/4, 1965, pp. 879 -894. 

mişcării lor, în martie, paşoptiştii recunoscusem nevoia unei reforme ime¬ 
diate. Radicalii îşi exprimaseră clar poziţia în Ce sînt meseriaşii ? Doreau 
abolirea clăcii, libertate personală deplină pentru ţărani, acordarea de lo¬ 
turi de pămînt corespunzătoare, cu titlu permanent, compensaţii acordate 
moşierilor de către stat, nu plătibile de către ţărani, pe baza preţurilor cu¬ 
rente ale pămîntului. Ei şi-au justificat aceste măsuri ca un simplu act 
de justiţie socială faţă de lucrătorii pămîntului. Alte foi volante şi un me¬ 
morandum prezentate lui Taalat Effendi în luna mai conţinuseră cereri 
similare. Documentul care a determinat cea mai amplă reacţie în mediul 
rural a fost Proclamaţia de la Islaz. Articolul 13, care declara că se pune 
capăt clăcii, a avut un efect electrizant. Ştirile s-au răspîndit rapid, ţăranii 
încetînd imediat să mai presteze obligaţiile în muncă faţă de moşieri şi de 
arendaşi. Dar o asemenea acţiune ameninţa ţara cu o catastrofa economi¬ 
că. La 25 iunie, guvernul i-a instruit pe prefecţii tuturor judeţelor să-i facă 
pe ţărani să înţeleagă că trebuie să continue să-şi îndeplinească obliga¬ 
ţiile pînă cînd o nouă adunare reprezentativă avea să adopte legislaţia ne¬ 
cesară. Articolul 13 a rămas ca atare pentru moment doar o promisiune. 

Amînarea hotărîrii în privinţa clăcii a fost un semn al serioaselor diver¬ 
genţe existente în sînul guvernului. 17 Heliade Rădulescu, influenţat de bo¬ 
ierii proprietari de pămînt, a dat expresie opiniei majoritare ce susţinea că 
o emancipare imediată a ţăranilor şi o împărţire totală a pămîntului ar fi 
dăunătoare atît pentru revoluţie, cît şi pentru agricultură. El a gîndit că o 
asemenea acţiune drastică ar conduce la tulburări pe scară largă, oferind 
prin aceasta pretextul pentru o intervenţie militară străină, că ar reduce cu 
siguranţă mărimea recoltei şi, probabil, ar aduce ţara în pragul haosului 
financiar şi social. De cealaltă parte, se situa un mic grup condus de Băl- 
cescu, care cerea materializarea imediată, prin decret, a scopurilor procla¬ 
mate de guvern în domeniul agricol. 

Aceste divergenţe, care erau legate de probleme mai largi şi au persis¬ 
tat de-a lungul scurtei existenţe a guvernului provizoriu, au făcut imposi¬ 
bilă o politică agrară consecventă. Măsurile guvernului au fost, ca atare, 
adesea contradictorii. La 28 iunie, guvernul a dat o proclamaţie către ţă¬ 
rani, declarînd că abolise claca şi că, în termen de trei luni, toţi ţăranii vor 
fi proprietari de pămînt, dar, în acelaşi timp, le cerea să strîngă recolta de 
toamnă a actualilor moşieri şi arendaşi. Totuşi, nici promisiunile, nici aver¬ 
tismentele nu au avut nici un efect, întrucît ţăranii nu erau dispuşi să ac¬ 
cepte amînarea emancipării lor. Reacţia guvernului, în mod neaşteptat, 

17 Idem , Le Probleme agraire pendant la revolution de 1848 en Valachie , Bucureşti, 
1971, pp. 39-46. 



1848 


301 


a fost aceea de a-i ameninţa. Copleşit de îngrijorarea provocată de fra¬ 
gila autoritate de care se bucura în interiorul ţării şi de iminenţa unei in¬ 
tervenţii străine, guvernul a cedat în faţa presiunii moderaţilor care cereau 
o poziţie fermă în problema agrară. La 18 iulie, i-a avertizat pe ţărani că 
nu Ie va îmbunătăţi statutul pe seama moşierilor şi că Ie va cere să plăteas¬ 
că pentru orice pagube determinate de neîndeplinirea obligaţiilor de muncă 
stipulate. Această declaraţie nu a avut un efect mai mare decît avertismen¬ 
tele anterioare cu excepţia, poate, că a sporit starea de confuzie şi de ne¬ 
mulţumire a ţăranilor. 

Guvernul a încercat să cîştige sprijin pentru abordarea treptată a proble¬ 
mei prin trimiterea de comisari speciali în mediul rural, pentru a explica 
politica sa, pentru a obţine jurăminte de credinţă faţă de Proclamaţia de Ia 
Islaz şi pentru a înscrie voluntari în Garda Naţională. Dar, şi în cazul aces¬ 
ta, divergenţele din interiorul guvernului au dus la consecinţe neaştep¬ 
tate. Bălcescu şi sprijinitorii săi, care contau pe ţărani ca principali apărători 
ai revoluţiei, atît împotriva reacţiunii conservatoare în interior, cît şi îm¬ 
potriva unui atac venit din exterior, doreau să-i folosească pe comisari pen¬ 
tru a stîmi entuziasmul revoluţionar la sate. Şi aşa s-a şi întîmplat. Fie că 
au intenţionat sau nu, comisarii au făcut să sporească aşteptările ţăranilor, 
dar nu au reuşit absolut deloc să-i convingă să presteze obligaţiile în mun¬ 
că pentru moşierii lor. 18 

Nemulţumirea crescîndă din zonele rurale a convins toate grupările din 
guvern că o soluţie în privinţa clăcii şi a chestiunilor conexe nu mai putea 
fi mult timp amînată. La 21 iulie, acesta a stabilit o comisie a proprietăţii, 
compusă dintr-un boier şi un ţăran pentru fiecare judeţ, a cărei sarcină era 
aceea de a elabora o lege agrară în spiritul articolului 13 al Proclamaţiei 
de la Islaz, pentru a fi supusă viitoarei Adunări constituante. Comisia şi-a 
început lucrările Ia 21 august, dar liberalii şi conservatorii erau atît de di¬ 
vizaţi încît n-au putut ajunge la un consens în nici una dintre problemele 
importante. In cele din urmă, evenimentele politice au depăşit comisia. Ea 
nu şi-a împlinit niciodată sarcina, iar problema agrară a rămas nerezolvată. 

Guvernul provizoriu dorea cu toate acestea să ducă la îndeplinire cît 
mai rapid posibil promisiunile pe care Ie făcuse ţăranilor la Islaz, pe Cîm- 
pia Libertăţii. A considerat că primul pas trebuie să fie elaborarea unei legi 
fundamentale şi, în consecinţă, la 28 iunie, la doar două zile după venirea 
la putere, a elaborat regulile pentru alegerea unei Adunări constituante. 

18 Anul 1848, II, Bucureşti, 1902, pp. 201-203; Documente privind revoluţia de la 
1848 în Ţările Române: B. Ţara Românească, 12 martie 1848-21 aprilie 1850, Bucu¬ 
reşti, 1983, pp. XI-XII, 94, 161. 

Prima sarcină a unei Adunări constituante ar fi fost să elaboreze o consti¬ 
tuţie care să întrupeze principiile revoluţiei. Urmau să fie reprezentate, dar 
nu în mod egal, trei categorii de „interese 4 *: proprietarii, adică boierii; co¬ 
mercianţii, industriaşii şi intelectualii, sau clasa mijlocie şi paşoptiştii înşişi; 
locuitorii satelor, ţăranii. Circa 7 000 de moşieri urmau să aibă 100 de lo¬ 
curi în Adunare; 50 000 de negustori, meseriaşi şi intelectuali alte 100 de 
locuri, iar majoritatea covîrşitoare a populaţiei, de aproximativ 1 850 000 
de ţărani, de asemenea 100 de locuri. Guvernul justifica limitarea repre¬ 
zentării ţăranilor invocînd lipsa lor de experienţă politică, o preocupare 
ce a primit expresie în instituirea unui sistem de vot indirect în zonele 
rurale. Alegerile au fost programate pentru ultimele două săptămîni ale 
lunii august, iar Adunarea constituantă trebuia să se deschidă la Bucu¬ 
reşti, la 6 septembrie. Dar spectaculoasele şi neaşteptatele schimbări 
politice, ce au pus capăt existenţei guvernului provizoriu, au lăsat în sus¬ 
pensie întregul proces la 16 august. 

La începutul lui iulie, o intervenţie militară rusă în Ţara Românească 
părea iminentă. La 7 iulie, trupele ruseşti au intrat în Moldova, cu scopul 
de a preîntîmpina instalarea unui guvern revoluţionar la Iaşi, asemănător 
celui de la Bucureşti. La 10 iulie, convins că va avea loc o invazie ruseas¬ 
că, guvernul din Ţara Românească a fugit în munţi. Dar trupele ruseşti au 
rămas pe loc, iar guvernul s-a reîntors la Bucureşti două zile mai tîrziu. 
Ţarul părea să nu aibă nici o intenţie de a înlătura guvernul provizoriu, 
cel puţin nu pentru moment, întrucît îi lipsea sprijinul din partea altor pu¬ 
teri pentru o asemenea acţiune drastică. A propus, în schimb, pentru a ţine 
situaţia în mîini, să se acţioneze prin intermediul guvernului otoman, dar 
era hotărît să afirme cu tărie toate drepturile Rusiei în Principate ce deri¬ 
vau din tratate. 19 

Divergenţele dintre ţar şi guvernul provizoriu erau fundamentale şi, pînă 
Ia urmă, s-au dovedit ireconciliabile. Menţinerea protectoratului Rusiei 
era contrară scopului declarat al guvernului de a reduce dependenţa de pu¬ 
terile străine. Bălcescu exprimase clar acest lucru, la 25 iunie, cînd, în ca¬ 
litate de ministru de Externe, a reamintit consulilor străini din Ţara Ro¬ 
mânească „dreptul Ia o administrare internă independentă 44 . Pentru a întări 
ceea ce spusese, guvernul s-a dispensat de dreptul sultanului de învestitură 
a noului Executiv şi, pe baza propriei sale autorităţi, a adoptat drapelul 
naţional, simbolul suveranităţii. Radicalii căutau să obţină independenţa 
deplină, dar, atît ei, cît şi conservatorii doreau să evite o intervenţie străină. 


19 D. A. Sturdza şi alţii, Acte şi documente relative la istoria renaşterei României. 
II, Bucureşti, 1889, pp. 4—8: ministrul de Externe Nesseirode către misiunile diploma 
tice ruse, 31 iulie 1848. 

De-a lungul verii, guvernul a întreţinut relaţii cu diferite ţări ca un stat 
independent. Dorea cu ardoare să rămînă în contact cu puterile apusene, 
chiar dacă nu îi acordaseră recunoaşterea, în scopul de a obţine ajutorul 
acestora pentru a-i înfrîna atît pe ruşi, cît şi pe otomani. Pentru a-şi prezen¬ 
ta cazul direct conducătorilor occidentali, guvernul a trimis emisari spe¬ 
ciali în Franţa, Austria şi Ia Parlamentul de la Frankfurt. La Paris, unde a 
ajuns în iulie, Alexandru G. Golescu a fost un apărător neobosit al revo¬ 
luţiei. 20 El i-a informat pe oficiali, ca şi opinia publică, despre evenimen¬ 
tele din Ţara Românească şi a negociat cumpărarea de arme şi trimiterea 
de instructori militari francezi. Dumitru Brătianu a îndeplinit misiuni simi¬ 
lare la Viena şi Pesta. Ioan Maiorescu, care a fost trimisul special al guver¬ 
nului provizoriu Ia Parlamentul de Ia Frankfurt, a aşteptat în zadar să se 
nască un viguros guvern german central şi să se formeze o singură puter¬ 
nică armată germană care să vină în ajutorul românilor şi al altor mici na¬ 
ţiuni din Europa de Răsărit. Guvernul de la Bucureşti n-a trimis nici un 
reprezentant la Londra, dar i-a adus Ia cunoştinţă lui Palmerston, minis¬ 
trul de Externe, scopurile sale, prin intermediul depeşelor diplomatice. 21 

Guvernul provizoriu a cîştigat prea puţin din iniţiativele sale diploma¬ 
tice. A privit mai întîi spre Franţa, dar guvernul republican, care nu mai 
era condus de Lamartine şi era asaltat de problemele interne, a manifestat 
doar o simpatie de ochii lumii şi a făcut promisiuni că va furniza arme şi 

A 

alt sprijin, promisiuni pe care nu şi le putea ţine. In aparenţă, Anglia era 
de asemenea favorabilă. Politica lui Palmerston era aceea de a împiedica 
o intervenţie armată în Principate, fie a Rusiei, fie a otomanilor, ca parte 
integrantă a strategiei sale de lungă durată de a opri cursa Rusiei vizînd 
ascendenţa în Europa de Sud-Est. Nici guvernul austriac, hărţuit din toate 
părţile de revoluţie, nici guvernul ungar, născut din revoluţia de la Pesta 
din martie şi hotărît să creeze un puternic stat naţional ungar, nu s-au arătat 
înclinate să sară în ajutorul guvernului provizoriu din Ţara Românească. 

Pe tot parcursul evenimentelor din primăvară şi începutul verii, guver- 

A 

nul provizoriu avusese grijă să evite înstrăinarea sultanului. Intrucît nu 
avusese decît speranţe modeste de a obţine un sprijin substanţial din Apus 
împotriva intervenţiei ruse, guvernul şi-a întors privirea spre otomani, ca 

20 T. Ionescu, „Misiunea lui Al. Gh. Golescu la Paris în 1848“, în Revista de istorie , 
27/12, 1974, pp. 1 727-1 746. 

21 Documente privind revoluţia de la 1848 in Ţările Române , pp. 163-165. Cu 
privire la interesul Marii Britanii faţă de Principate în 1848, vezi B. Marinescu, Ro- 
manian-British Political Reiat ions, 1848-1877 , Bucureşti, 1983, pp. 13-43. 

singura putere receptivă la un efort comun de a limita influenţa Rusiei în 
regiune. Prin intermediul lui Ion Ghica, reprezentantul său la Constanti- 
nopol, a încercat să cîştige recunoaşterea otomană, promiţînd că va res¬ 
pecta toate obligaţiile Ţării Româneşti faţă de sultan. Ideea de a dejuca 
planurile Rusiei în Principate a atins o coardă sensibilă Ia Constantinopol, 
dar guvernul otoman se afla în acelaşi timp sub puternica presiune a Rusiei, 
care îi cerea să ia sub control problema Ţării Româneşti. 

De la primele izbucniri din martie, politica Rusiei faţă de revoluţiile 
din Europa Centrală fusese una de precauţie, dar ţarul s-a exprimat clar 
că nu va tolera schimbări politice drastice în Principate. Acesta se alarma¬ 
se de tonul deschis antirusesc al reformatorilor, atît la Iaşi, cît şi la Bucu¬ 
reşti. I-a informat în consecinţă pe ambii domnitori că Rusia era hotărîtă 
să-şi menţină protectoratul şi i-a avertizat împotriva oricărei modificări a 
Regulamentelor Organice. Trimiterea trupelor dincolo de Prut, la 7 iulie, 
nu a lăsat nici o îndoială în legătură cu intenţiile sale. Cu toate că Nicolae 
n-a avut în vedere să ia măsuri similare în Ţara Românească, o scrisoare 
circulară din 31 iulie, din partea ministrului de Externe Nesselrode, a re¬ 
afirmat hotărîrea guvernului de a-şi îndeplini obligaţiile asumate prin tra- 

A 

tate. In acel moment erau în plină desfăşurare consultările cu guvernul 
otoman în vederea coordonării oricărei acţiuni ce ar fi putut deveni nece¬ 
sară pentru prevenirea „exceselor revoluţionarilor 44 . 

La început, otomanii au părut dispuşi să negocieze cu guvernul provi¬ 
zoriu, dar în nici un caz de pe poziţii de egalitate. Sultanul a trimis un re¬ 
prezentant special, pe Suleiman paşa, la Dunăre, sprijinit de o armată cu 
un efectiv de 20 000 de oameni. La 31 iulie, acesta a trecut fluviul la Giur¬ 
giu, cu o parte a acelei forţe, şi numai după aceea a început discuţiile cu 
delegaţia munteană, compusă din boieri şi „notabilităţi 44 , un eufemism oto¬ 
man pentru revoluţionari, deşi ar fi preferat să discute doar cu boierii, pc 
care îi considera adevăraţii reprezentanţi ai ţării. Suleiman paşa era un om 
relativ moderat printre oamenii de stat otomani, dar i-a avertizat fără în¬ 
conjur pe munteni că, dacă starea de lucruri existentă continua, va face uz 
de armata sa pentru a pune capăt acestei „false poziţii 44 în care revoluţio¬ 
narii aduseseră ţara. 

Negocierile n-au avut un curs pozitiv pentru munteni, întrucît Sulci- 
man paşa acţiona de pe o poziţie de forţă căreia nu-i puteau face faţă. 
La 4 august, ei au propus să înlocuiască guvernul provizoriu printr-o loco- 
tenenţă domnească, un consiliu alcătuit din şase miniştri, care urmau să 
fie aleşi dintre ei înşişi; Suleiman a respins ideea pe temeiul că era pur şi 
simplu acelaşi guvern revoluţionar ascuns sub un nou nume. In cele din 

urmă, el a aprobat o Iocotenenţă domnească, fără radicali, compusă doar 
din liberali moderaţi, precum Nicolae Golescu, ministru de Interne, Heliade 
Rădulescu, ministrul Instrucţiunii Publice, şi Christian Teii, ministru de 
Război, dar a stipulat că orice schimbare în legile şi practicile existente im- 

A 

pune aprobarea prealabilă din partea sultanului. In ciuda opoziţiei din par¬ 
tea Iui Bălcescu, a lui Rosetti şi a altor radicali, care considerau o atare 
concesie drept o abandonare a autonomiei, moderaţii au fost de acord cu 
condiţiile lui Suleiman, care, într-adevăr, reafirmau puterile suzerane ale 
sultanului în treburile de politică internă ale Ţării Româneşti. în numele 
sultanului, Suleiman a recunoscut de astă dată noul guvern, iar la 14 au¬ 
gust a invitat consulii străini să reia contactele cu acesta. Pentru moment, 
părea că noul regim, adus la putere de revoluţie, depăşise cel puţin într-o 
formă modificată cea mai puternică criză a sa. 22 

Autorităţile otomane nu considerau nicicum problemele rezolvate. Su¬ 
leiman a cerut locotenenţei domneşti să trimită o delegaţie la Constantino- 
pol pentru a supune programul de reforme adoptat la Islaz aprobării formale 
a sultanului. Suleiman a dat de înţeles delegaţiei că deplasarea acesteia era 
mai mult o formalitate şi că Proclamaţia de la Islaz va fi sancţionată doar 
cu schimbări nesemnificative. Dar delegaţia, care a sosit la Constantinopol 
la 22 august, a avut parte de o primire neaşteptat de rece. Se pare că boie¬ 
rii conservatori, folosindu-se de contactele lor tradiţionale în rîndurile dre¬ 
gătorilor otomani, reuşiseră să discrediteze atît guvernul revoluţionar, cît 
şi pe Suleiman; puternica reprezentare diplomatică rusă la Constantinopol, 
care a exprimat în termeni clari nemulţumirea ţarului faţă de evenimentele 
din Ţara Românească, a fost, însă, probabil decisivă. în orice caz, oficia¬ 
lităţile otomane nu au recunoscut caracterul legal al delegaţiei şi l-au re¬ 
chemat pe Suleiman, informînd delegaţia că nici una dintre asigurările 
acestuia nu poate fi considerată obligatorie. 23 Delegaţia nu avea de ales şi 
s-a întors acasă la 16 septembrie. Sultanul l-a numit pe Fuad paşa — se¬ 
cretar şef al Consiliului Imperial şi un oponent al reformelor — în locul 
lui Suleiman paşa în calitate de comisar pentru Ţara Românească şi i-a 
dat instrucţiuni să coopereze cu autorităţile ruseşti pentru restabilirea ve¬ 
chiului regim din această ţară. 

22 în legătură cu negocierile cu Suleiman paşa, vezi rapoartele consulului britanic 
de Ia Bucureşti, Robert Colquhoun, adresate lui Palmerston: Documente privind revoluţia 
de la 1848 în Ţările Române , pp. 98-100, 105-107, 122-125, 137-139. 

23 Ibid., pp. 167-170. 



306 


ROMANII, 1774 1866 


Cooperarea dintre ruşi şi otomani însemna sfîrşitul speranţelor de su¬ 
pravieţuire nutrite de paşoptişti prin asmuţirea unei puteri împotriva ce¬ 
leilalte. în disperare de cauză, ei şi-au întors din nou privirea către Apus. 
La 3 septembrie, noul ministru de Externe, Ion Voinescu, a telegrafiat o 
notă urgentă lui Palmerston, explicîndu-i de ce nici Rusia, nici Imperiul 
Otoman nu aveau dreptul legal de a ocupa Principatul. Apelînd la tradiţia 
istorică, el a subliniat că, inaugurînd relaţii politice între Ţara Româneas¬ 
că şi Imperiul Otoman la sfîrşitul secolului al XlV-lea, „capitulaţiile“ au 
specificat că, în schimbul unui tribut anual. Ţara Românească îşi va păstra 
dreptul de a se administra pe plan intern fără nici un amestec din afară. El 
a insistat asupra faptului că, în mod regulat, capitulaţiile fuseseră reînnoite 
şi că erau încă în vigoare. Observînd, cu abilitate, că protectoratul Rusiei 
fusese creat în secolul al XVIII-lea cu unicul scop de a apăra autonomia 
Principatului, Ion Voinescu afirma în concluzie că intervenţia de acum era 
o flagrantă încălcare a obligaţiilor asumate prin tratate, atît faţă de Impe¬ 
riul Otoman, cît şi faţă de Ţara Românească. El a sperat să se bucure de 
o receptare binevoitoare la Londra, întrucît, de-a lungul crizei, guvernul 
britanic căutase să preîntîmpine o intervenţie militară, indiferent din par¬ 
tea cui, şi, în acest scop, Robert Colquhoun, consulul britanic la Bucureşti, 
servise drept mediator în negocierile purtate între guvernul provizoriu şi 
Suleiman paşa la Giurgiu. Palmerston n-a făcut nici un pas în sprijinul lo- 
cotenenţei domneşti asediate. 

Fuad paşa a sosit la Galaţi cu o armată numeroasă la 8 septembrie. Cî- 
teva zile mai tîrziu, a plecat la Giurgiu pentru a se alătura celorlalte trupe 
turceşti, iar la 25 septembrie a intrat în Bucureşti în fruntea unei forţe de 
circa 20 000 de ostaşi. Turcii au întîlnit o rezistenţă înverşunată, condusă 
de brigada de pompieri a oraşului şi un batalion de infanterie, dar superio¬ 
ritatea numerică a forţelor otomane şi-a spus cuvîntul. încetarea rezisten¬ 
ţei organizate a fost urmată de jafuri şi furturi din partea armatei de ocupaţie. 
Cînd calmul a fost restabilit într-o oarecare măsură, Fuad i-a adunat pe 
boierii de frunte şi le-a citit un firman din partea sultanului, prin care lo- 
cotenenţa domnească era dizolvată şi prin care Constantin Cantacuzino, 
un boier care servise în guvernul domnitorului Alexandru Ghica, era numii 
caimacam sau administrator temporar. 

Cu toate că ruşii aprobaseră ocuparea Bucureştilor şi demiterea locote- 
nenţei domneşti, ei erau nemulţumiţi de lipsa de vigoare de care dădeau 
dovadă autorităţile otomane în urmărirea revoluţionarilor. Ţarul era ho 
tărît acum să combată revoluţia oriunde în Europa Centrală, iar Ţara Ro¬ 
mânească dobîndise o importanţă strategică deosebită datorită uimitorului 
progres înregistrat de revoluţia ungară la nord. Ţarul şi consilierii săi au 

decis ca atare să ocupe Ţara Românească şi au notificat acest lucru lui Fuad 
paşa. La 27 septembrie, o armată rusă, sub comanda generalului Aleksandr 
Liiders, a trecut rîul Milcov, care separă Ţara Românească de Moldova, 
şi a doua zi a intrat în Bucureşti. 

Din acest moment, ruşii vor controla Ţara Românească, iar Fuad şi alte 
oficialităţi otomane au fost reduse la statutul de observatori. Conducătorii 
revoluţiei s-au răspîndit, mulţi alegînd exilul, unii la Constantinopol şi 
Brusa, alţii în Apus, majoritatea facînd din Paris baza lor. Pe parcursul în¬ 
tregii perioade ce a urmat pînă la sfîrşitul anului, autorităţile de ocupaţie 
ruse au fost preocupate cu epurarea aparatului administrativ de „revolu- 
ţionari“ şi de simpatizanţii acestora. Ele au încercat, de asemenea, să izo¬ 
leze Ţara Românească de Transilvania, unde revoluţia română lua avînt 
în toamna anului 1848. 24 Administraţia militară însă a durat pînă la sem¬ 
narea la 1 mai 1849 a Convenţiei de la Balta Liman cu guvernul otoman. 


MONARHIA HABSBURGICA 

Intelectualii români din Monarhia habsburgică au reacţionat rapid şi 
cu entuziasm la evenimentele din primăvara anului 1848 din Europa Apu¬ 
seană şi Europa Centrală. Dat fiind că vechea ordine se prăbuşea, speranţa 
de a-şi vedea împlinite îndelung nutritele aspiraţii naţionale i-a impulsio¬ 
nat să pornească la acţiune. Erau liberali, dar vedeau în libertăţile civile 
şi în instituţiile reprezentative mai întîi de toate garanţii ale autonomiei 
politice naţionale. Cursul pe care revoluţia l-a luat în regiunile Monarhiei 
locuite de aceştia a fost determinat de tradiţia istorică şi de împrejurările 
sociale şi politice existente. Cea mai importantă mişcare pentru autodeter¬ 
minare a izbucnit în Transilvania, unde populaţia românească era cea mai 
numeroasă şi unde, aşa cum am văzut, intelectualii români şi clerul do- 

A _ 

bîndiseră un înalt nivel de conştiinţă naţională. In Transilvania, ciocnirile 
dintre naţionalităţi au fost cele mai aprige, întrucît maghiarii şi românii 

A 

se întreceau pentru a obţine dominaţia. In Banat şi în Crişana, antagonis¬ 
mul dintre maghiari şi români era mai puţin acut, dar opoziţia faţă de con- 
trolul sîrbesc asupra administraţiei bisericii şi a şcolilor era de neclintit. In 
Bucovina, fruntaşii români erau hotărîţi să păstreze caracterul etnic româ¬ 
nesc al provinciei, dar nu puteau mobiliza nici ierarhia Bisericii Ortodoxe, 
nici marea masă a populaţiei pentru a le sprijini scopurile lor politice. 


24 A. Stan, Revoluţia română de la 1848 , Bucureşti, 1987, pp. 250 262. 

Revoluţia română de Ia 1848 din Transilvania a fost, ca şi în Principate, 
o revoluţie a intelectualilor. Ei sînt aceia care i-au formulat scopurile şi au 
gîndit o strategie pentru împlinirea lor. Obiectivele pe care le-au urmărit 
erau împlîntate în lumea de idei specifică evoluţiei societăţii româneşti din 
Transilvania şi, în felul acesta, au dat prioritate emancipării naţionale. Dar 
erau idealişti în acelaşi timp. Credeau din toată inima în progresul uman, 
în capacitatea nelimitată a omului de a-şi îmbunătăţi condiţia prin reforma 
instituţiilor. Ca şi omologii lor din alte ţări europene, aveau o credinţă ne¬ 
limitată în transformarea rapidă şi triumfală a societăţii. Din păcate, aşa 
cum aveau să dovedească evenimentele, ei au estimat greşit ritmul schim¬ 
bărilor din istorie şi au prevăzut prăbuşirea vechiului regim înainte de a 
avea orice motive să o aştepte. 

Mişcarea românească a fost afectată în diverse moduri de evenimentele 
de la Viena şi Buda-Pesta 25 , în special prin manifestări de liberalism. Pro¬ 
clamarea unui guvern democratic la Pesta, la 15 martie, de către un grup 
de tineri radicali şi idealişti, condus de poetul Sândor Petofi, a avut efectul 
cel mai puternic asupra intelectualilor români. Prin democratic, liberalii 
unguri înţelegeau un ministeriat răspunzător faţă de electorat, vot univer¬ 
sal, tratament egal în faţa legii, libertatea de asociere şi de expresie, o fis¬ 
calitate bazată pe capacitatea reală de plată; aceştia au înfiinţat şi un Comitet 
al Ordinii Publice, care să transforme principiul abstract în realitate. Cu 
toate că acest comitet a fost curînd înlocuit de către un guvern mai mode¬ 
rat, avîndu-1 ca prim-ministru pe contele Lâjos Batthyâny, programul său 
nu şi-a pierdut nimic din forţa de atracţie. Guvernul Batthyâny s-a anga¬ 
jat solemn să se facă ecoul „voinţei naţionale 14 şi să protejeze drepturile 
constituţionale ale tuturor cetăţenilor din Ungaria, indiferent de naţionali¬ 
tate sau religie. 

Totuşi, ideile politice liberale reprezentau doar o faţetă a aspiraţiilor 
ungare. Mai puternice decît acestea, datorită atracţiei lor emoţionale irc- 
zistibile, erau revendicările privitoare la naţionalitate. încă din ultimele de¬ 
cenii ale secolului al XVIII-lea, intelectualii unguri au fost atraşi din ce în 
ce mai mult de ideea naţiunii şi, după aproape o jumătate de secol, credin¬ 
ţa că ar fi moştenitorii unei mari tradiţii istorice şi culturale a ajuns la apo¬ 
geu. Ca şi omologii lor din alte părţi ale Europei, în primăvara anului 1848 
şi-au căutat împlinirea în făurirea unui stat naţional. Atunci cînd Comite¬ 
tul Ordinii Publice a proclamat deplina autonomie constituţională a Unga¬ 
riei faţă de Austria germană, acesta îşi îndeplinea un mandat nescris, dar 


25 Buda şi Pesta erau două oraşe separate pînă la unificarea lor în anul 1873. 

nu mai puţin imperativ. Guvernul Batthyâny a mers şi mai departe. Şi-a 
declarat intenţia de a restaura graniţele Ungariei istorice prin încorpora¬ 
rea Transilvaniei, Croaţiei şi a altor teritorii pe care le pretindea a fi terito¬ 
rii dependente ale Coroanei Sfîntului Ştefan, un act care ar fi transformat 
regatul medieval într-un stat naţional maghiar. Exponentul principal al aces¬ 
tei politici a fost Lâjos Kossuth, ministrul de Finanţe, care cîştigase o mare 
popularitate datorită opiniilor sale politice liberale şi opoziţiei faţă de stăpî- 
nirea habsburgică. încercările sale de a îndeplini ţelurile naţionale maghiare 
veneau în contradicţie cu aspiraţiile altor popoare din Ungaria de a-şi îm¬ 
plini propriile ambiţii naţionale şi au dus la ceea ce s-a numit, pe bună drep¬ 
tate, tragedia centrală a anului 1848. 26 

Intelectualii români au fost stimulaţi să intre în acţiune şi de iminenţa 
unei schimbări politice şi sociale de mare anvergură. în întreaga Transil¬ 
vanie ei au participat cu entuziasm la adunări populare şi au formulat însu¬ 
fleţite declaraţii de principiu. Programul enunţat de liberalii ungari de la 
Pesta a prezentat o atracţie deosebită pentru ei. Cu toate că erau hotărîţi 
să-şi apere propria naţionalitate, sperau să făurească o nouă Transilvanie, 

A 

în conformitate cu principiile luminate ale zilei. Intrucît împărtăşeau as¬ 
piraţiile liberale ale multora dintre conducătorii politici şi intelectuali un¬ 
gari, exista o bază solidă de cooperare între cele două naţionalităţi. 

In a doua jumătate a lunii martie şi la începutul lunii aprilie, condu¬ 
cătorii români, în marea lor majoritate, erau siguri că se deschisese o eră 
nouă în relaţiile dintre populaţiile din Transilvania. în acest moment nu 
erau preocupaţi prea mult de unirea Transilvaniei cu Ungaria. Timotei Ci- 
pariu (1805-1887), un reputat filolog şi editor al ziarului Organul Lumi¬ 
nării, a prezis că făurirea noii Ungarii, datorită evenimentelor din martie 
de la Pesta, se va baza pe principii total diferite de cele ce caracterizaseră 
viaţa publică în trecut. El era convins că noua constituţie va garanta tuturor 
cetăţenilor — fără deosebire de clasă, religie sau naţionalitate — egali¬ 
tate în faţa legii şi dreptul neîngrădit de a-şi dezvolta talentele individuale. 

A 

In privinţa delicatei probleme a drepturilor de folosire a limbii, Cipariu era 
chiar dornic să permită o excepţie: în interesul eficienţei şi datorită predo¬ 
minanţei politice şi culturale de care se bucurau maghiarii, limba maghiară 
trebuia să fie acceptată ca limbă principală în administraţia publică. 27 

Cipariu n-a văzut aproape nici o raţiune ca românii şi cetăţenii de alte 
naţionalităţi decît cea maghiară să se teamă de unirea Transilvaniei cu 

26 R.W. Seton-Watson, „The Era of Reform in Hungary“, în Slavonie and Easî 
European Review , 21/2, 1943, p. 166. 

27 Organul Luminării , 1/65, 1848, p. 368. 




310 


ROMÂNII, 1774-1866 


Ungaria. El a avut o încredere deplină în ataşamentul liberalilor maghiari 
faţă de idealurile libertăţii, egalităţii şi fraternităţii şi a prezis că noua Dietă 
va fi aleasă în conformitate cu aceste principii luminate şi că va garanta, 
ca atare, dreptul tuturor popoarelor de a se dezvolta liber, ca entităţi naţio¬ 
nale distincte. Era de neconceput pentru el ca nişte oameni care se procla¬ 
maseră liberali să poată acţiona altfel. Mai mult decît atît, el a văzut în 
această unire o sursă de beneficii pentru români. în primul rînd, unirea ar 
fi accelerat progresul economic şi social, prin abolirea structurilor demo¬ 
date ce ţineau masa populaţiei într-o stare de subjugare. Unirea ar fi întă¬ 
rit, de asemenea, naţiunea română prin alăturarea celor 1 300 000 de români 
din Ungaria de atunci la cei 1 500 000 din Transilvania, înăbuşind astfel 
orice încercare de a-i lipsi de naţionalitatea lor. Pe de altă parte, avertiza 
el, dacă românii respingeau unirea şi Transilvania rămînea independentă 
sub autoritatea constituţiei ei arhaice, aceştia nu ar mai fi putut spera să-şi 
dobîndească egalitatea încă multe decenii în viitor. 

George Bariţiu, editorul Gazetei de Transilvania, a recunoscut că a fost 
copleşit de emoţie la primirea rapoartelor despre evenimentele de la Pa¬ 
ris şi Viena. Cheia dezvoltării viitoare a Transilvaniei se afla — în opinia 
sa — în unirea acestui Principat cu Ungaria, considerînd-o „reforma re- 
formelor“. Totuşi, el nu accepta unirea necondiţionat. Cu toate că era dis¬ 
pus să accepte maghiara ca limbă generală în administraţia noii Ungarii, 
George Bariţiu insista ca celorlalte naţionalităţi să le fie garantată folosi¬ 
rea deplină a propriilor limbi în învăţămînt, în biserică şi în administraţia 
locală. După părerea sa, principala sarcină ce se afla în faţa intelectuali¬ 
lor români era aceea de a-şi consolida naţionalitatea prin înfiinţarea de şcoli, 
de organizaţii culturale şi prin cultivarea conştiinţei naţionale în rîndurile 
poporului apelînd la lucrări de istorie şi de literatură. Dacă vor avea suc¬ 
ces, argumenta el, naţionalitatea lor se va situa pe baze solide şi nu va tre¬ 
bui să se teamă de schimbări politice prezente sau viitoare. Le reamintea 
compatrioţilor săi că nu erau singuri, pentru că toţi românii, inclusiv cei 
din Moldova şi Ţara Românească, erau uniţi prin „relaţii de sînge, lite¬ 
rare şi religioase 41 . 28 

Principalul motiv al optimismului lui Bariţiu era simpatia cu care pri 
vea programul liberalilor unguri şi credinţa sa că libertăţile civile şi egali 
tatea de drepturi pentru toţi cetăţenii constituiau o condiţie şi o garanţie 
a progresului social. Pentru el, libertatea cuvîntului şi libertatea de aduna 
re erau tot atît de fireşti ca şi pîinea şi apa. Preconiza crearea rapidă a unor 
instituţii politice liberale, în mod special a unui parlament ales anual de 

28 Foaie pentru minte, inimă şi literatură , 11/16, 1848, p. 121. 

către toţi cetăţenii de sex masculin. Adăugind la aceasta ideea unui cabi¬ 
net responsabil şi a libertăţii presei, Bariţiu era sigur că se vor curma orice 
tendinţe de guvernare arbitrară şi că românii vor avea aceleaşi posibilităţi 
de apărare a intereselor naţionale ca şi vecina lor. 

Prima manifestare publică importantă de îngrijorare în privinţa con¬ 
secinţelor unirii Transilvaniei cu Ungaria a fost proclamaţia elaborată de 
Simion Bămuţiu la 24 martie. El se afla Ia Academia Săsească de Drept 
din Sibiu în momentul izbucnirii crizei şi a urmărit cu o îngrijorare din 
ce în ce mai mare nehotărîrea compatrioţilor săi cu privire la chestiunea 
unirii. Suspiciunile sale în legătură cu ţelurile finale ale conducătorilor un¬ 
guri — atît liberali, cît şi conservatori — faţă de români nu se diminuaseră 
în anii ce au urmat disputei cu privire Ia legea din 1842 privind folosirea 
limbii maghiare. Profund alarmat de data aceasta de cursul evenimentelor, 
el a încercat să deştepte conştiinţa intelectualilor români din întreaga Tran¬ 
silvanie faţă de pericolul ce ameninţa naţiunea lor. 

Bămuţiu a făcut din păstrarea naţionalităţii române problema primor¬ 
dială a zilei. Afirma că românilor — „descendenţii romanilor 11 — le era 
negat de prea mult timp locul pe care-I meritau de drept printre celelalte 
naţionalităţi ale Transilvaniei. Acum aveau prilejul să recupereze tot ceea 
ce odată fusese al lor, însă trebuiau să procedeze „cu ochii deschişi 11 , ca 

A 

nu cumva să-şi piardă cel mai preţios bun al lor — naţionalitatea. Ii povă- 
ţuia să respingă unirea pînă li se vor asigura deplin toate drepturile şi pînă 
cînd reprezentanţii lor îşi vor ocupa locul în Dietă. Misiunea imediată a 
tuturor patrioţilor, afirma el, era aceea de a impune voinţa naţiunii şi alcă¬ 
tuirea unui program care să o ducă la îndeplinire, iar în acest scop a cerut 
cu insistenţă convocarea cît mai curind posibil a unui congres naţional. 29 

A 

In lunile ce au urmat lansării apelului lui Bămuţiu, conducătorii români 
s-au adunat în diverse centre pentru un schimb de idei. Din aceste discuţii 
s-a născut schiţa unui program naţional şi s-a luat decizia de a se convoca 
o adunare reprezentativă care să-I dezbată. 

In ciuda opoziţiei guvernatorului Transilvaniei, Jozsef Teleki, organi¬ 
zarea congresului naţional s-a făcut într-un ritm febril. Intelectualii şi cle¬ 
rul din întreaga Transilvanie au fost atraşi la aceste pregătiri şi s-a plănuit 
invitarea românilor originari din Ungaria şi din Transilvania, care trăiau 
în Moldova şi în Ţara Românească. Bămuţiu şi confraţii săi doreau nespus 

29 S. Dragomir, Sludii şi documente privitoare la revoluţia românilor din Transil¬ 
vania in anii 1848-1849, V, Cluj, 1946, pp. 108-110; Revoluţia de la 1848-1849 din 
Transilvania, 1. Bucureşti, 1977, pp. 90-92. 

sâ-i atragă şi pe ţărani în mişcarea lor şi au trimis în consecinţă emisari în 
toate direcţiile pentru a-i chema să participe la congres. 

La un congres preliminar, la care au participat intelectuali şi aproximativ 
6 000 de ţărani, Ia Blaj, pe data de 30 aprilie, Bămuţiu — care a rostit dis¬ 
cursul principal — a declarat că sosise timpul, în sfîrşit, ca naţiunea ro¬ 
mână să-şi recapete drepturile strămoşeşti şi ca iobăgia, care-i oprima de 
secole, să fie abolită. Participanţii au răspuns cu entuziasm, dar ceea ce a 
spus în continuare i-a mai temperat, l-a povăţuit să nu se poarte ca nişte 
revoluţionari care încearcă să-şi ajungă scopurile prin violenţă şi prin aceas¬ 
ta să arate că nu merită libertatea, ci să respecte legea şi să le dea moşie¬ 
rilor ceea ce li se cuvine, pînă în momentul în care lucrurile vor fi îndreptate 
prin mijloace constituţionale. Atitudinea Iui Bămuţiu a fost împărtăşită de 

A 

majoritatea paşoptiştilor. In ciuda unei încrederi romantice în inevitabili¬ 
tatea progresului şi a unei acceptări solemne a responsabilităţilor lor faţă 
de oamenii de rînd, ei şi-au păstrat credinţa în raţiune. Considerîndu-se oa¬ 
menii cei mai raţionali, paşoptiştii gîndeau că a dicta căile de realizare a 
justiţiei sociale şi a egalităţii naţionale reprezintă o prerogativă a lor. Aveau 
o credinţă tot atît de puternică în eficacitatea unor legi drepte şi a unor in¬ 
stituţii bune şi în faptul că, o dată asigurate acestea, nemulţumirile mase¬ 
lor vor putea fi neîndoielnic rapid rezolvate. Din aceste motive, Bămuţiu 
şi confraţii săi au cerut cu insistenţă ţăranilor să fie răbdători şi să nu afec¬ 
teze prin acte de violenţă procesul „normaI“ al schimbării. 30 Ţăranii adu¬ 
naţi la Blaj au ascultat acest sfat şi s-au reîntors paşnic în satele lor. Bămuţiu 
şi ceilalţi intelectuali au considerat această adunare un succes şi au grăbii 
pregătirile pentru marea adunare, programată pentru data de 15 mai. 

La începutul lunii mai, Bămuţiu obţinuse sprijinul tuturor fruntaşilor 
români pentru programul său, cu excepţia lui George Bariţiu şi a Iui Andrei 
Şaguna (1809-1873), episcopul nou ales al Bisericii Ortodoxe. Bariţiu ur¬ 
mărea o serie de obiective cu totul personale. Respingea ideea unirii ca fiind 
de mică importanţă şi credea că este inoportună orice fel de poziţie anti- 
unionistă. Convins că întreaga Monarhie habsburgică se afla în viitoarea 
unei transformări radicale, nu vedea nici o legătură între unire şi dobîndi- 
rea egalităţii şi a libertăţilor civile de către români. Credincios principiilor 
sale liberale, a propus o federalizare a Transilvaniei, ca soluţie a dificilei 
probleme naţionale. Pleda pentru crearea unor cantoane maghiare, săseşti 
şi româneşti, după modelul elveţian, fiecare cu autonomie politică şi cultu- 

30 A. Papiu-Ilarian, Istoria românilor din Dacia Superioară, II, Viena, 1852, 
pp. 145-147. 

raia largă, dar unite în problemele comune tuturor printr-o Dietă federală. 
Acest organism urma să fie reprezentativ, „ca în America de Nord 4 ', şi toa¬ 
te cele trei limbi urmau să fie oficiale. 31 Cu toate că nu era mai puţin devo¬ 
tat decît Bămuţiu ideii de bunăstare naţională, Bariţiu a oferit un program 
lipsit de caracterul emoţional ce străbătea declaraţiile lui Bămuţiu. Strînsa 
lor colaborare nu avea să înceapă pînă în toamna anului 1848, după iz¬ 
bucnirea războiului civil. 

A 

In ceea ce-1 priveşte pe Andrei Şaguna, acesta a fost tratat cu rezerve 
de către Bămuţiu şi ceilalţi intelectuali, pentru că, în ciuda reformelor sale 
bisericeşti energice, aceştia se îndoiau de tăria angajării sale faţă de cauza 
naţională. Şaguna se preocupase într-adevăr aproape exclusiv de treburile 
bisericeşti în primii săi doi ani în Transilvania. Totuşi, învăţase din expe¬ 
rienţă să aprecieze dinamismul sentimentului naţional şi îi recunoştea atît 
potenţialul său distructiv, cît şi cel creator. La Pesta, în anii ’20, fusese mar¬ 
torul destrămării comunităţii greco-macedo-române, iar Ia Karlowitz, în 
anii ’30 şi ’40, se implicase el însuşi în fricţiunile dintre sîrbi şi români. 


In consecinţă, problemele privitoare la naţionalitate în Transilvania nu-i 
erau străine. Manifesta simpatie pentru aspiraţiile intelectualilor români 
privind o formă sau alta de autonomie, ca mijloc de îmbunătăţire a vieţii 
materiale şi culturale a poporului lor. Dar el nu putea deveni niciodată unul 
dintre ei, pentru că nu putea niciodată să se lase dominat, aşa cum făcu¬ 
seră ei, de ideea de naţionalitate. A văzut mişcarea naţională, atît în 1848, 
cît şi mai tîrziu, doar ca unul dintre aspectele unui complex proces de schim¬ 
bare socială. Deşi recunoştea că ideea naţionalităţii este forţa motrice do¬ 
minantă în Europa contemporană, el măsura aspiraţiile şi realizările cu ceea 
ce considera el a fi valori eterne: învăţăturile creştinismului şi ideile laice 
ce-şi dovediseră valabilitatea în cursul îndelungatului drum al istoriei uma¬ 
ne. Era sigur de aceea că orice progres posibil al naţiunii române va de¬ 
pinde de bunăstarea Bisericii Ortodoxe şi de loialitatea faţă de dinastia 
habsburgică. Totuşi, atît el, cît şi Bămuţiu au ajuns curînd la un compromis 
în problemele fundamentale: Bariţiu a acceptat ideea lui Bămuţiu cu pri¬ 
vire la o naţiune română, iar Bămuţiu a fost de acord să adauge un jură- 
mînt de credinţă faţă de casa imperială. 32 

La 14 mai, cu o zi înainte de congresul de la Blaj, conducătorii români 
s-au întîlnit să redacteze textul final al unui program naţional. Iniţiativa i-a 
aparţinut tot lui Bămuţiu. în discursul său plin de forţă, care concentra 


31 G. Bariţ, „Unirea Transilvaniei cu Ungaria 14 , în Foaie pentru minte, inimă şi 
literatură , 11/12, 1848, pp. 95-96. 

32 Dragomir, Studii şi documente , V, p. 185. 

gîndirea multora din generaţia sa, Bămuţiu a avertizat din nou împotriva 
acceptării unirii, caracterizînd-o ca un instrument de menţinere a domina¬ 
ţiei maghiare şi de înăbuşire a dezvoltării naţiunii române. El a cerut cu 
insistenţă confraţilor săi să nu fie induşi în eroare de promisiunile ungu¬ 
rilor cu privire la votul universal, un guvern responsabil şi alte libertăţi, 
pentru că preţul acestora va fi tot naţionalitatea lor; aceste beneficii le erau 
oferite românilor doar ca cetăţeni ai Ungariei Mari, luaţi fiecare în parte, 
nu ca o entitate, o naţiune ce-şi avea de îndeplinit propriul său destin. Astfel, 
conchidea el, libertatea nu avea nici un rost dacă nu era naţională şi doar 
într-o Transilvanie autonomă — unde formau majoritatea populaţiei — 
românii puteau să nutrească speranţa păstrării celui mai preţios avut al 
lor — naţionalitatea. 33 In discuţiile îndelungate ce au urmat, trei probleme 
au fost dominante: autonomia politică, dezacordurile religioase şi statutul 
ţărănimii. In legătură cu cea dintîi, Bămuţiu a fost obligat să-şi modifice 
atitudinea referitoare la primatul naţionalităţii şi a acceptat limitele impuse 
dreptului românilor la autodeterminare. Moderaţii, conduşi de Şaguna şi 
Bariţiu, au convins Adunarea să cupleze proclamarea naţiunii române cu 
un jurămînt de credinţă faţă de casa de Habsburg şi să plaseze protestul 
împotriva unirii Transilvaniei cu Ungaria la sfîrşitul şi nu la începutul pro¬ 
gramului. Şaguna şi asociaţii săi erau impulsionaţi în raţionamentul lor 
de ceea ce considerau a fi realităţile concrete ale situaţiei lor. Pe de o parte, 
considerau naţiunea prea slabă pentru a duce o politică total independentă 
şi, astfel, îşi îndreptau privirile către Curtea de la Viena pentru protecţia 
de care aveau nevoie. Dar, pe de altă parte, ştiau din experienţă că Austria 
s-ar putea înţelege pînă la urmă cu ungurii şi că, drept rezultat, românii 
vor fi lăsaţi în plata Domnului. De aceea, cereau ca între timp să fie aleasă 
o cale de mijloc care ar putea menţine relaţii „corecte 44 atît cu Viena, cît 
şi cu Buda-Pesta. 

Bămuţiu şi intelectualii mai tineri, care erau cei mai fervenţi adepţi ai 
săi, au fost nevoiţi să cedeze moderaţilor şi în chestiunea reunirii Biseri¬ 
cilor Ortodoxă şi Unită. Ei au condamnat concurenţa dintre ele conside- 
rînd-o antinaţională şi au căutat cu ardoare o formulă care să pună capăt 
rivalităţii dintre ortodocşi şi uniţi. Dar era clar că o reconciliere forţată ar 
fi provocat o ruptură şi mai mare şi ar fi subminat grav unitatea naţională 
în acest moment critic. Chestiunea a fost abandonată, iar articolul din pro¬ 
gramul naţional referitor Ia problema religioasă exprima doar dorinţa ge¬ 
nerală de armonie religioasă şi de independenţă a bisericii române. 

33 S. Bămuţiu, Românii şi ungurii; discurs rostit în catedrala Blajului, 2/14 mai 
1848, editor G. Bogdan-Duică, Cluj, 1924, pp. 9, 31. 

S-a dezbătut destul de mult problema ţărănească. S-a ajuns la înţele¬ 
gerea unanimă că iobăgia, în care se afla marea majoritate a ţărănimii, era 
o instituţie inumană şi că trebuia să fie abolită fără întîrziere. Dar nici Băr- 
nuţiu şi sprijinitorii săi, nici Şaguna şi moderaţii nu s-au gîndit că ţăranii 
ar trebui să fie lăsaţi să-şi realizeze propria lor emancipare. în schimb, ei 
au recomandat ca ea să se facă pe calea legilor şi să fie însoţită de posi¬ 
bilităţi mai mari în domeniul învăţămîntului. Majoritatea a pledat împo¬ 
triva acordării de compensaţii moşierilor pentru serviciile pierdute şi toţi 
au fost de acord că ţăranii nu trebuiau să fie puşi să plătească pentru propria 
lor emancipare. Dar nimeni, se pare, nu s-a gîndit prea mult cum va putea 
noul deţinător de pămînt să rămînă independent din punct de vedere eco¬ 
nomic pe o bucată de pămînt insuficientă. 

La congresul naţional din 15-17 mai, circa 40 000 de persoane, care 
se adunaseră pe Cîmpia Libertăţii de lîngă Blaj, au aprobat un program 
în 16 puncte. Era un manifest caracteristic al intelectualilor de la 1848 din 
Europa Centrală şi reprezenta cea mai cuprinzătoare şi mai puternică de¬ 
claraţie a aspiraţiilor românilor făcută pînă atunci. Bămuţiu şi confraţii săi, 
care se ocupaseră în special de forma finală, nu-şi mai justificau cererile 
pe baza dreptului istoric sau a patentei imperiale, aşa cum făcuseră prede¬ 
cesorii lor în secolul al XVIlI-lea, ci se bazau pe principiul pe care-I cre¬ 
deau universal valabil: drepturile naturale ale omului. De data aceasta, au 
extins aceste drepturi, subsumate devizei „Libertate, Egalitate, Fratemi- 
tate“, de la indivizi la naţiuni întregi. Preocuparea lor pentru naţiune nu 
este nicăieri mai vădită decît în cele 16 puncte. 

Au proclamat independenţa naţiunii române şi egalitatea deplină cu ce¬ 
lelalte naţionalităţi din Transilvania şi au declarat intenţia de a-i apăra drep¬ 
turile prin crearea unui nou sistem politic, bazat pe principii liberale. Pentru 
prima oară într-un astfel de document public, au subliniat legătura dintre 
dezvoltarea economică şi progresul naţional şi, ca atare, au cerut atît abo¬ 
lirea iobăgiei, cît şi recunoaşterea posibilităţilor legate de afirmare în co¬ 
merţ şi în meşteşuguri. Au subliniat necesitatea formării unor cetăţeni bine 
informaţi şi cu ştiinţă de carte, pentru a face ca instituţiile politice să pros¬ 
pere. De aceea, au prevăzut crearea unui sistem şcolar modem. Spre deo¬ 
sebire de înaintaşii lor mai cosmopoliţi din perioada iluminismului, care 
promovau învăţătura de dragul învăţăturii, aceştia insistau că educaţia era 
o misiune ce putea să fie îndeplinită cu succes doar în şcoli naţionale şi 
în limba naţională. Religia fost şi ea subordonată naţionalităţii, iar creşti¬ 
nismul ca atare apărea destul de nerelevant. Intelectualii dădeau expresie 
dorinţei larg răspîndite a ortodocşilor şi a uniţilor de a scăpa de amestecul 
Bisericii Ortodoxe sîrbe şi, respectiv, al celei Romano-Catolice ungureşti 

în treburile lor, dar principalul lor obiectiv era mai curînd politic şi cultu¬ 
ral decît canonic, şi anume să dea posibilitatea bisericilor de a sluji mai 
eficient cauza naţională. 

La sesiunea sa finală, din 17 mai, Congresul a ales un comitet perma¬ 
nent, format din 25 de membri — cu Şaguna drept preşedinte şi Bâmuţiu 
drept vicepreşedinte — în scopul de a asigura continuitatea şi conducerea 
mişcării naţionale. Congresul a ales, de asemenea, două delegaţii, una con¬ 
dusă de către Şaguna — însărcinată să aducă programul naţional în faţa 
Curţii de la Viena — şi alta condusă de Ioan Lemeni, episcopul Bisericii 
Unite, pentru a reprezenta Congresul în viitoarea Dietă a Transilvaniei de 
la Cluj. 

Relaţiile între comitetul permanent şi guvernul Transilvaniei s-au de¬ 
teriorat rapid. Guvernatorul Teleki, sprijinit de majoritatea fruntaşilor ma¬ 
ghiari din Transilvania, a refuzat să recunoască existenţa unei naţiuni 
române separate. Datorită opoziţiei comitetului faţă de unirea Transilva¬ 
niei cu Ungaria, Teleki a acuzat comitetul de subversiune şi a ordonat 
dizolvarea acestuia. EI i-a suspectat, de asemenea, pe membrii comite¬ 
tului de iredentism, de promovarea unei mişcări panromâneşti, al cărei 
pretins scop era crearea unui stat daco-roman, ce s-ar fi întins de la Ma¬ 
rea Neagră pînă la graniţele de apus ale Transilvaniei. Exista o prea mică 
bază pentru această schimbare. Intelectualii români de pe ambele versan¬ 
te ale Carpaţilor s-au gîndit cu siguranţă la posibilitatea unei Românii 
unite, dar transilvănenii, în special, manifestau prudenţă. 

Iniţiativa pentru o asemenea acţiune panromânească pare să fi venit 
în primul rînd de la munteni, în special din partea reprezentanţilor guver¬ 
nului provizoriu de la Bucureşti. Atît Alexandru G. Golescu, cît şi Ioan Ma- 
iorescu, care au trecut amîndoi prin Transilvania în misiuni diplomatice 
spre Apus, au sugerat o Românie unită, fie sub auspiciile Austriei, fie sub 
cele ale Rusiei. 34 In termeni mai lirici, Alecu Russo, un exilat al revoluţiei 
nereuşite din Moldova, din aprilie, vorbeşte despre „o naţiune puternică, 
cu mare şi două rîuri ca baricade şi cu sînge roman în venele noastre... 
să nu mai fie Moldova, nici Transilvania, nici Banat ci doar România, cu 
a sa capitală care să se numească Roma 44 . 35 în Transilvania, asemenea idei 

34 Anul 1848 , III, Bucureşti, 1902, p. 731, şi IV, Bucureşti, 1903, pp. 224, 229. Ar¬ 
gumente convingătoare că această unire a fost un scop serios al paşoptiştilor sînt aduse 
de către Cornelia Bodea, Lupta românilor , pp. 131-158. Vezi, de asemenea. Stan, 
Revoluţia română , pp. 110-130. 

35 1. Breazu, „Alecu Russo, în Ardealul revoluţionar la 1848“, în Transilvania , 72/2, 
1941, p. 127. 

au fost exprimate strict confidenţial, întrucît membrii comitetului perma¬ 
nent doreau să evite o pată de neloialitate faţă de Austria, care ar fi putut 
să dăuneze în mod ireparabil propriei lor cauze. Ei au manifestat puţin en¬ 
tuziasm pentru unirea politică, considerată ca un ţel de neatins în viito¬ 
rul previzibil. Mai întîi de toate, ei au recunoscut că cele două Principate 
româneşti erau slabe şi, în al doilea rînd, erau conştienţi de propria lor si¬ 
tuaţie precară şi siguri că vor avea nevoie de ajutor austriac dacă doreau 
să facă faţă provocării naţionalismului ungar. 

Delegaţia aleasă să ducă programul naţional la Viena s-a lovit de prea 
puţină înţelegere la Curtea Imperială. La 23 iunie, Şaguna şi un mic grup 
au prezentat împăratului Ferdinand o versiune revăzută a celor 16 puncte 
ce subliniau dreptul românilor la egalitate cu celelalte naţiuni din Transil¬ 
vania şi au protestat împotriva ideii unirii Transilvaniei cu Ungaria ca fiind 
distructivă pentru naţionalitatea lor. împăratul i-a primit cu amabilitate, dar 
le-a sugerat că problemele majore care îi preocupau fuseseră deja rezolvate 
de Dieta ungară şi le-a recomandat să negocieze direct cu guvernul ungar 
chestiunile de amănunt. 

Iritată de petiţii similare venite din toate părţile, Curtea a aruncat, cu 
o oarecare uşurare, răspunderea pentru soarta românilor în spinarea ma¬ 
ghiarilor. Românii, în mod tradiţional, contaseră prea puţin în calculele ce¬ 
lor care elaborau politica austriacă şi care îi considerau o masă de ţărani, 
incapabili să contribuie cu ceva substanţial Ia guvernarea imperiului. Dar, 
în primăvara anului 1848, ameninţaţi cu prăbuşirea lumii pe care o ştiau, 
aceste oficialităţi au descoperit că puteau obţine foloase şi de pe urma unor 
paria. La începutul Iui iunie, Consiliul de Miniştri a discutat căile de mobi¬ 
lizare a românilor şi slavilor pentru a combate politica „agresivă a maghia¬ 
rilor". Ministrul de Finanţe, KarI von Krauss, se temea că aceştia din urmă 
ar putea deveni — dacă nu erau împiedicaţi — elementul dominant în 
Imperiu. La rîndul său, ministrul de Război, contele Theodor von Latour, 
a ridicat problema posibilităţii unei alianţe între provinciile germane şi acele 
populaţii ale Ungariei care considerau că menţinerea unităţii imperiului era 
în avantajul lor. El a sugerat că românii ar putea foarte bine servi ca nu¬ 
cleu al acestei alianţe, ceea ce, în ultimă instanţă, i-ar da posibilitatea Aus¬ 
triei să-şi extindă influenţa în Principatele dunărene. Mulţi dintre colegii 
lui Latour au aprobat în principiu o asemenea politică, dar, din cauza si¬ 
tuaţiei primejdioase în care se afla Imperiul însuşi, ei au recomandat pre¬ 
cauţie şi au preconizat concesii faţă de maghiari. 36 

36 A. Kârolyi, Az 1848-iki pozsonyi tdrvenycikkek az udvar elott , Budapesta, 1936, 
pp. 344 345. 

Episcopul Lemeni nu a avut nici el un succes mai mare în Dieta de Ia 
Cluj. Entuziasmul pentru unirea Transilvaniei cu Ungaria era copleşitor 
în rîndurile majorităţii maghiare; la 30 mai, aceasta a aprobat-o. Abia Ia 
20 iunie, Dieta a luat în discuţie problemele ridicate în programul româ¬ 
nesc. A decis că revendicările lor fuseseră, în cea mai mare parte, satis¬ 
făcute, din moment ce unirea făcuse din ei cetăţeni deplini ai noii Ungarii, 
şi a recomandat ca românii să supună toate problemele nerezolvate Dietei 
ungare de la Pesta. A constituit, de asemenea, o comisie a unirii, pentru 
a pune Ia punct ultimele detalii ale unirii cu administraţia ungară. 

La sfîrşitul lunii iunie, Şaguna şi cîţiva membri ai delegaţiei sale s-au 
dus de Ia Viena Ia Budapesta pentru a lua parte la lucrările comisiei pen¬ 
tru unire. Abia după o tîrguială dură între membrii comisiei şi plecîndu-se 
în faţa cererilor primului-ministru, Batthyâny, şi ale ministrului de Interne, 
Bertalan Szemere, majoritatea maghiară a aprobat, la 27 septembrie, un pro¬ 
iect de lege acordînd concesii semnificative românilor. Acesta recunoştea 
în mod formal naţionalitatea română şi autonomia Bisericilor Ortodoxă 
şi Unită; acorda dreptul folosirii libere a limbii române în treburile săteşti, 
în biserică şi în şcolile elementare şi secundare; prevedea numirea români¬ 
lor în posturi publice, proporţional cu numărul lor. 37 Dar din cauza dete¬ 
riorării situaţiei din Transilvania şi a relaţiilor din ce în ce mai încordate 
dintre Curte şi guvernul ungar, proiectul nu a fost supus Dietei ungare pînă 
în mai 1849. 

în Transilvania, între timp, liniile bătăliei s-au trasat şi mai adînc. Un 
comisar special al guvernului ungar a ordonat dizolvarea Comitetului Per¬ 
manent Român, pretextînd că obstrucţiona unirea legală a Transilvaniei 
cu Ungaria. Acest act, precum şi încercarea de a-i aresta pe membrii Comi¬ 
tetului i-au făcut şi mai sensibili pe fruntaşii români faţă de ideea unei alian¬ 
ţe cu Curtea de Ia Viena împotriva guvernului ungar. Austriecii, Ia rîndul 
lor, au prins curaj după succesele repurtate în timpul verii împotriva revo¬ 
luţionarilor în Boemia şi în Italia de Nord. Printre populaţiile nemaghiare 
ale Ungariei, care începuseră să vadă că propria lor existenţă era pericli¬ 
tată de aspiraţiile naţionale maghiare, austriecii au găsit aliaţi dispuşi să 

ia parte Ia o contralovitură împotriva ungurilor. 

^ _ 

In Transilvania, comandantul militar austriac, generalul Anton von 
Puchner, şi-a dat binecuvîntarea pentru un al doilea congres naţional ro¬ 
mân la Blaj, la sfîrşitul lunii septembrie. Delegaţii şi-au reafirmat opozi¬ 
ţia faţă de unirea Transilvaniei cu Ungaria, au respins autoritatea guvernului 


37 S. Mârki, „Az erdelyi, unio-bizottsâg“, în Budapesti Szemle , 95, 1898, pp. 332 337; 
J. Beer, Az 1848-49 evi nepkepviseleti Orszâggyuîes , Budapesta, 1954, pp. 583 585. 

ungar în Transilvania şi au făcut din nou jurăminte de loialitate faţă de 
Casa Imperială. Pînă Ia 30 septembrie, Bămuţiu, ca preşedinte al noului 
Comitet Naţional, a elaborat un plan de cooperare cu Puchner, dar acesta 
din urmă a evitat în mod semnificativ orice referire la naţiunea română sau 
orice angajament că ar sprijini aspiraţiile ei politice. Cu toate acestea, cînd 
Puchner a denunţat public guvernul ungar şi şi-a asumat puterile de guver¬ 
nator civil al Principatului, la 18 octombrie, Comitetul Naţional a răspuns 
pe loc cu o chemare la arme. Intelectualii români nu considerau alianţa lor 
cu Puchner ca incompatibilă cu principiile lor. Confruntaţi cu naţionalis¬ 
mul maghiar, sprijinul austriac părea să fie singurul mijloc prin care aceştia 
ar fi putut să-şi atingă ţelurile naţionale. Se agăţau încă de ideea că Monar¬ 
hia habsburgică s-ar putea transforma cumva într-o Monarhie constituţio¬ 
nală federalizată. 

Armata lui Puchner şi aliaţii săi români nu s-au dovedit la înălţimea 
forţelor ungare conduse de generalul Jozsef Bem, care, la mijlocul lunii 
decembrie, ajunseseră să controleze cea mai mare parte a Transilvaniei, 

A 

cu excepţia fortăreţelor Sibiu şi Braşov. In disperare de cauză, Puchner 
a reuşit să impună Comitetului Naţional Român să-l trimită Ia Bucureşti, 
pe Şaguna, care se reîntorsese în ţară în luna octombrie, pentru a obţine 
intervenţia armatei ruse. 

La un congres naţional convocat în grabă, Bămuţiu şi colegii săi au 
fost de acord, fără tragere de inimă, cu cererea lui Puchner, dar au folosit 
ocazia pentru a-şi reafirma, într-un program în 13 puncte, ataşamentul faţă 
de principiile liberale şi de ideea de naţionalitate. Ceea ce deosebea acest 
program de documentele anterioare era supoziţia că un ducat român auto¬ 
nom, deşi fără graniţele stabilite, luase fiinţă deja. Comitetul Naţional in¬ 
tenţiona să obţină recunoaşterea acestui fapt, precum şi recunoaşterea sa 
ca guvern român provizoriu din partea noului împărat Franz Joseph, care 
se suise pe tron la 2 decembrie. Comitetul l-a ales pe Şaguna în fruntea 
unei mici delegaţii care să explice oficialităţilor austriece de Ia Viena noua 
idee despre autonomie. 38 

Şaguna a făcut deplasarea la Viena, trecînd prin Bucureşti şi, apoi, prin 
Cernăuţi, în Bucovina. La 6 ianuarie 1849, s-a întîlnit cu generalul Liiders, 
comandantul armatei ruse de ocupaţie, care a refuzat să se implice în tre¬ 
burile Transilvaniei fără instrucţiuni în acest sens din partea Petersburgu- 
lui. Cîteva zile mai tîrziu, Şaguna şi-a reluat călătoria, ajungînd la Olmiitz, 

38 N. Popea, Memorialul Arhiepiscopului şi Mitropolitului Andreiu baron de Şaguna , 
sau luptele naţionale-politice ale românilor, 1846-1873 ,1, Sibiu, 1889, pp. 230-232; 
Foaie pentru minte, inimă şi literatură , 12/3, 1849, pp. 17-19. 

în Boemia, unde se stabilise Curtea de la Viena după noua izbucnire a miş¬ 
cării revoluţionare Ia Viena, la 4 februarie. Delegaţiei sale i s-au alăturat 
români din Banat şi Bucovina. După consultări îndelungate, s-au lăsat con¬ 
vinşi să depăşească limitele luptei separate pentru drepturi naţionale în fie¬ 
care dintre cele trei provincii şi să colaboreze în vederea primirii aprobării 
Curţii de la Viena pentru unirea politică a tuturor românilor din Monarhie. 

Românii din Banat şi Bucovina reacţionaseră rapid la evenimentele 
revoluţionare de la Viena şi Buda-Pesta. Cursul pe care l-au luat mişcările 
lor a fost în mare măsură determinat de condiţiile sociale şi politice speci¬ 
fice regiunilor lor, dar, ca şi în Transilvania, apărarea drepturilor naţionale 
a lăsat în umbră celelalte probleme. Şi aici, mişcarea a fost condusă de 
către intelectuali şi de către cler, cărora li s-au alăturat cîţiva mari moşieri. 

A 

In Banat, o zonă cu populaţie mixtă, română, sîrbă şi germană — aflat 
în sudul Ungariei de atunci, obiectivul imediat al fruntaşilor români era 
să obţină recunoaşterea unei Biserici Ortodoxe Române separate de Mitro¬ 
polia Sîrbă de la Karlowitz. Ei continuau astfel lupta izbucnită în anii ’30, 
cînd românii au încercat să-şi aleagă pe unul de-al lor ca episcop de Arad. 39 
Se simţeau în defensivă într-o provincie unde conducerea Bisericii Orto¬ 
doxe se afla în principal în mîinile sîrbilor şi unde erau, în consecinţă, sub- 
reprezentaţi, în ciuda faptului că îi depăşeau ca număr pe sîrbii din Banat, 
în proporţie de aproximativ 2/1. (Din 813 000 persoane trăind în Banat 
Ia începutul secolului al XlX-lea, 173 653 erau sîrbi, iar 394 228 erau 

A 

români.) Intrucît nu aveau o altă instituţie de importanţă similară, cu ex¬ 
cepţia bisericii, românii erau convinşi că emanciparea naţională trebuia 
să înceapă în mod firesc aici. Ca răspuns la dramaticele evenimente poli¬ 
tice de pe întregul teritoriu al Monarhiei habsburgice din primăvara anu¬ 
lui 1848, mirenii şi clerul s-au întîlnit pentru prima oară la 16-17 mai la 
Lugoj, pentru a elabora un plan de acţiune. Au refuzat să participe la Con¬ 
gresul Naţional Bisericesc, convocat de mitropolitul Joseph Rajacic la Kar- 

A 

lowitz, la 27 mai. In schimb, au decis să adreseze o petiţie noului guvern 
ungar, solicitînd să li se acorde românilor dreptul de a-şi ţine propriul lor 
congres bisericesc, în cadrul căruia să-şi aleagă un mitropolit, să proce¬ 
deze la organizarea bisericii lor şi să discute alte chestiuni importante pri¬ 
vind naţiunea română. 40 

Hotărîrile luate la acest congres şi la alte mici întruniri similare din 
alte părţi au fost anulate de Congresul Naţional desfăşurat la Lugoj la 

39 G. Ciuhandu, Episcopii Samuil Vulcan şi Gherasim Raţ , Arad, 1935, pp. 355 369. 

40 I. D. Suciu, Revoluţia de la 1848-1849 în Banat , Bucureşti, 1968, pp. 58-61. 

27 iunie. A fost în primul rînd rezultatul mirenilor conduşi de Eftimie Murgu, 
care reprezentau curentul principal al aspiraţiilor româneşti din Banat. Deşi 
acordau importanţa cuvenită bisericii naţionale, aceştia dădeau prioritate 
unei soluţii politice a problemei drepturilor naţionale în Banat şi în Monar¬ 
hia habsburgică în general. Murgu (1805-1870) obţinuse licenţa în filo¬ 
zofie (1827) şi drept (1830) la Universitatea din Pesta şi în afara unei ca¬ 
riere juridice, luase parte la polemicile academice din Banat în privinţa 
originii românilor şi a caracterului limbii lor. 41 In Wiederlegung derAb- 
handung (1830), Murgu a susţinut teza Şcolii Ardelene potrivit căreia ro¬ 
mânii descindeau din coloniştii romani, aşezaţi în Dacia de către Traian, 
că româna era o formă evoluată a limbii latine şi că românii din Banat, Tran¬ 
silvania, Moldova şi Muntenia formau o singură naţiune, fiind cel mai vechi 

A 

popor din regiune. In 1834 a fost angajat de către Gheorghe Asachi să pre¬ 
dea filozofia la Academia Mihăileană din Iaşi; trei ani mai tîrziu, el s-a mu¬ 
tat la Bucureşti pentru a preda filozofia la Academia de la Sf. Sava. Aici 
a întîlnit un număr de tineri radicali, printre aceştia numărîndu-se Nicolae 
Bălcescu şi Dimitrie Filipescu şi a devenit unul dintre organizatorii con¬ 
spiraţiei nereuşite a lui Filipescu din 1840. Murgu a fost expulzat din Ţara 
Românească în 1841, apoi a intrat în conflict cu autorităţile din Banatul 
său natal, fiind închis la Pesta, din 1846 pînă în primăvara anului 1848, 
sub acuzaţia de a fi conspirat împotriva integrităţii teritoriale a Ungariei. 
Eliberat în mai 1848, în atmosfera generală de conciliere a perioadei, Mur¬ 
gu s-a grăbit să se întoarcă în Banat. Cu aprobarea Ministerului de Interne 
al Ungariei, împreună cu cîţiva confraţi, a organizat Congresul Naţional 
de la Lugoj, la 27 iunie, cu scopul de a elabora un program de reforme 
care să fie supus guvernului Batthyâny. 

Murgu s-a confruntat cu dilema comună liberalilor din întreaga Europă 
de Răsărit a anului 1848. Era angajat în lupta pentru emanciparea naţiunii 
sale, dar, în acelaşi timp, recunoştea necesitatea ca toate naţionalităţile să 
se unească împotriva Marilor Puteri conservatoare ale regiunii. Se entu¬ 
ziasmase de legislaţia liberală a guvernului ungar şi era sigur că sosise în 
sfirşit vremea libertăţii pentru toate popoarele. Ca o garanţie împotriva re¬ 
naşterii vechiului regim, el pleda pentru o alianţă între români şi maghiari, 
o idee căreia i-a rămas credincios pînă la înfrîngerea revoluţiei ungare în 
august 1849. A adoptat însă un punct de vedere mai neînduplecat în pri¬ 
vinţa relaţiilor cu sîrbii; în scrisoarea sa de convocare a Congresului de 
la Lugoj, a afirmat că principalul obiectiv era de a da românilor posibilitatea 

41 In privinţa carierei sale din timpul revoluţiei de la 1848, vezi E. Murgu, Scrieri , 
lhicureşti, 1969, pp. 12 59. 

de a decide asupra propriului destin şi de a demonstra public că Banatul 
nu era pămînt sîrbesc. La Lugoj, cele aproximativ 10 000 de persoane 
care au participat la Congres au aprobat un program ce afirma cu putere 
statutul de naţiune separată şi independentă a românilor, dar s-au abţinut 
să critice guvernul ungar. Au cerut crearea unei gărzi naţionale româneşti, 
avîndu-1 drept comandant suprem pe Murgu, recunoaşterea limbii române 
ca limbă oficială în întregul Banat şi crearea unei Biserici Ortodoxe Ro¬ 
mâne independente în Banat. 42 

Cursul evenimentelor din restul anului 1848 a lăsat aspiraţiile români¬ 
lor din Banat neîmplinite. în interiorul mişcării româneşti existau două 
curente principale total diferite. Deşi aderenţii fiecăruia dintre ele cereau 
emanciparea naţională, ei se deosebeau în privinţa mijloacelor de atinge¬ 
rea a scopurilor lor. Murgu şi sprijinitorii săi căutau o alianţă cu maghiarii 
şi au participat la guvernarea noii Ungarii ca deputaţi în Parlamentul un¬ 
gar. Elementele mai conservatoare aşteptau să primească ajutor din par¬ 
tea Vienei în privinţa chestiunii naţionalităţii, întrucît erau la fel de temători 
de liberalii unguri pe cît erau de temători de clerul sîrb ortodox. Condus 
de marii moşieri Petru şi Andrei Mocioni, Comitetul Român de la Timi¬ 
şoara, care fusese constituit în octombrie 1848, a intrat în contact regulat 
cu Comitetul Naţional de la Sibiu, în vederea realizării unirii politice a ro¬ 
mânilor din Monarhia habsburgică şi pentru a se asigura că, în Banat, ro¬ 
mânii nu vor fi plasaţi sub administraţia ecleziastică sau civilă sîrbească. 41 
Au fost împinşi la acţiune de confirmarea de către împăratul Franz Jo- 
seph, la 15 decembrie, a lui Joseph Rajacic ca patriarh al Bisericii Orto¬ 
doxe din Monarhia habsburgică, ca şi de alte acte pe care ei le-au interpretat 
ca o recunoaştere a regiunii Voivodina din sudul Ungariei, inclusiv Bana¬ 
tul, ca un teritoriu sîrb al Coroanei. Aşa stînd lucrurile, reprezentanţii româ¬ 
nilor din Banat au ajuns la Viena, în ianuarie 1849, cu sentimente amestecate, 
de speranţă şi nelinişte. 

în Bucovina, clerul şi intelectualii români au fost şi ei stîmiţi la acţiu¬ 
ne, în primăvara anului 1848, de valul general de tulburări ce străbătca 
Monarhia habsburgică şi, în special, de sosirea refugiaţilor politici din Mol¬ 
dova. Militanţii, puţini la număr, dar devotaţi ideii de realizare a renaşterii 
politice a românilor din această provincie, erau conduşi de cei trei fraţi Hur- 
muzaki. Descendenţi ai unei familii de boieri moldoveni şi licenţiaţi în 
Drept ai Universităţii din Viena, ei au constituit un mic comitet compus 

42 Suciu, Revoluţia, pp. 98-113. 

43 Ibid ., pp. 206-220. 

din ei înşişi, cîţiva boieri moderaţi şi profesori de la Academia Teologică 
Ortodoxă din Cernăuţi, pentru a coordona activitatea politică a românilor. 

Influenţa ideilor liberale şi naţionale ale zilei era evidentă în cele două¬ 
sprezece puncte ale petiţiei adresate împăratului, redactate în iunie de Eudo- 
xiu Hurmuzaki (1812-1874). 44 în numele „naţiunii române“ din Bucovina, 
el cerea înainte de toate recunoaşterea Bucovinei ca o provincie autono¬ 
mă, cu propriul său parlament, un organism ce trebuia să reprezinte în mod 
egal toate stările — clerul, moşierii, intelectualii, burghezia şi ţărănimea — 
indiferent de religie. Hurmuzaki avea clar în minte ideea unui teritoriu fun¬ 
damental românesc al Coroanei, din moment ce intenţia petiţiei era aceea 
de a consolida caracterul românesc al provinciei. Pentru „a păstra naţiona¬ 
litatea", el a cerut stabilirea unei reţele de şcoli elementare româneşti şi 
numirea de profesori de limbă şi literatură română în şcolile secundare 
şi a insistat ca toate instituţiile oficiale să accepte petiţii în limba română. 
Hurmuzaki a atras, de asemenea, atenţia asupra numeroaselor legături so¬ 
ciale şi comerciale între Bucovina şi statele „înrudite" — Moldova şi Ţara 
Românească — şi, implicit, a sugerat ca ele să fie consolidate, adăugînd, 
oarecum fără abilitate, că o asemenea acţiune ar avea un efect benefic asu¬ 
pra economiei întregii monarhii. Hurmuzaki a recunoscut importanţa Bi¬ 
sericii Ortodoxe în viaţa culturală românească şi, asemenea confraţilor săi 
din Transilvania şi Banat, a căutat să îi sporească rolul de instituţie naţio¬ 
nală prin asigurarea dreptului de autoguvernare şi de creştere a rolului mi¬ 
renilor în treburile sale culturale şi economice. Pentru a realiza acest lucru, 
el a cerut alegerea episcopului de către un sinod naţional, reprezentînd toa¬ 
te categoriile sociale, şi a propus ca Fondul Religios Ortodox să fie ad¬ 
ministrat de un comitet naţional. Concepea atît Biserica, cît şi Fondul ca 
instituţii româneşti, ignorînd pur şi simplu numărul în creştere al ruteni¬ 
lor din cadrul acestei biserici. A fost evidentă, de asemenea, angajarea sa 
faţă de liberalismul economic, dat fiind că a recomandat crearea unei in¬ 
stituţii provinciale de credit, reglementarea situaţiei ţăranilor şi desfiin¬ 
ţarea barierelor vamale în interiorul provinciei şi la graniţele ei. 

* 

In ciuda zelului lor naţional şi liberal, fraţii Hurmuzaki şi adepţii lor 
nu dispuneau nici de organizare şi nici de sprijinul maselor pentru a in¬ 
fluenţa cursul evenimentelor din provincie. Nu au făcut nici un efort pen¬ 
tru a mobiliza ţărănimea română în jurul programului naţional (oricum, 
erau prea puţine lucruri în acesta care să le trezească entuziasmul), iar ie¬ 
rarhia Bisericii Ortodoxe rămînea departe de lupta naţională. Episcopul 

44 Bodea, 1848 la români, I, pp. 608-613; lacobcscu, Din istoria Bucovinei, 1, 
pp. 375- 382. 

Eugen Hacman s-a temut totdeauna să implice biserica în politică, iar acum 
era foarte preocupat să împiedice o ruptură ireparabilă între români şi ru¬ 
teni. El nu a salutat nici eforturile fraţilor Hurmuzaki şi ale altor mireni 
liberali de a-şi spori rolul în organele de administrare ale bisericii. 45 

a 

In absenţa unor instituţii politice româneşti specifice, fraţii Hurmuzaki, 
asemenea intelectualilor români din Transilvania din deceniul anterior, au 
fondat o publicaţie pentru a-şi răspîndi ideile şi a mobiliza opinia publică. 
Bucovina a început să fie publicată la 4 octombrie 1848, ca săptămînal, 

A 

avîndu-1 ca editor pe George Hurmuzaki. In afara apărării intereselor naţio¬ 
nale în Bucovina, fondatorii au intenţionat să folosească publicaţia ca o 
„punte' 4 între românii de pretutindeni. 46 Ei au acordat astfel un spaţiu larg 
luptelor din Principate şi din Transilvania întru apărarea drepturilor la naţio¬ 
nalitate şi pentru realizarea reformei economice şi sociale. Erau în mod 
deosebit preocupaţi de soarta Moldovei şi a Ţării Româneşti. Au pus faţă 
în faţă „regimul luminat 44 sub care au trăit românii din Bucovina şi condi¬ 
ţiile create de „îngrozitoarea armată de ocupaţie turco-rusă 44 în Principate 
şi erau convinşi că progresul spre libertate şi fericire depindea de strînsele 
relaţii cu Austria şi Germania. 

Intelectualii şi cîţiva oameni ai bisericii (dar nu episcopul Hacman) şi-au 
demonstrat sentimentele panromâneşti în timpul scurtei opriri a lui Şaguna 
la Cernăuţi, în ianuarie 1849, în drumul acestuia de Ia Bucureşti spre Ol- 
miitz. Ei au îmbrăţişat cu entuziasm ideea unui singur ducat românesc 
în Monarhia habsburgică şi au fost de acord să coopereze cu transilvănenii 
pentru a obţine aprobarea împăratului. 47 

La Olmiitz, românii din Transilvania, Banat şi Bucovina au format o 
singură delegaţie şi au redactat un nou program naţional, al cărui obiec¬ 
tiv principal era autonomia şi unitatea politică românească. Prezentat lui 
Franz Joseph, la 25 februarie 1849, programul stipula convocarea unui 
congres naţional, imediat după încetarea ostilităţilor, pentru înfiinţarea in¬ 
stituţiilor politice şi ecleziastice, alegerea unui fruntaş politic naţional şi 
a unui arhiepiscop, căruia să-i fie subordonaţi toţi episcopii români. Dele¬ 
gaţia cerea, de asemenea, o adunare naţională română anuală, introducerea 

45 I. Nistor, Istoria bisericii din Bucovina , Bucureşti, 1916, pp. 64—71; T. Bălan, 
„Conflictul episcopului Eugen Hacman cu preoţii din Bucovina, în anul 1848“, în 
Revista arhivelor , 4/2, 1941, pp. 314—334. 

46 T. Bălan, Activitatea refugiaţilor moldoveni în Bucovina , 1848 , Sibiu, 1944, 
pp. 27-34, 45-46; Iacobescu, Din istoria Bucovinei , I, pp. 417—424. 

47 Bodea, 1848 la români , II, Bucureşti, 1982, pp. 966-970; C. Burac, „Hur- 
muzăcheştii şi problema unităţii româneşti", în Revista arhivelor , 69/45, 1992, 
pp. 390-399. 

limbii române ca limbă oficială, reprezentare proporţională a naţiunii ro¬ 
mâne în Parlamentul imperial, o comisie specială care să încunoştinţeze 
Curtea şi Consiliul de Miniştri în legătură cu treburile româneşti, precum 
şi asumarea de către împărat a titlului de „mare Duce al românilor". 48 Nici 
un alt document anterior nu a exprimat atît de clar idealul de unitate româ¬ 
nească în Monarhia habsburgică. Aceasta însemna şi acceptarea de către 
români a federalismului, ca unică soluţie posibilă pentru problemele cu care 
se confrunta Monarhia în privinţa naţionalităţilor. 

Calculele românilor au eşuat din cauza promulgării noii constituţii im¬ 
periale, din 4 martie, care restabilea teritoriile istorice ale Coroanei şi care 

nu făcea nici o menţiune despre federalism sau despre crearea a noi enti- 

* 

tăţi politice. încercările delegaţiei române de a face ca propunerile lor să 
fie reconsiderate au fost respinse sec, cu sfatul că cea mai bună cale de ur¬ 
mat pentru români ar fi loialitatea faţă de împărat. 49 Din acest moment, 
mişcarea politică românească şi-a pierdut avîntul, dat fiind că susţinătorii 
germani ai centralismului au dobîndit ascendenţă Ia Curtea de la Viena. 

în Transilvania, lupta s-a intensificat. La începutul lunii martie, arma¬ 
tele ungare au ocupat oraşele Sibiu şi Braşov şi au gonit forţele lui Puchner 
peste graniţă în Ţara Românească. Comitetul Naţional Român s-a refugiat 
la Sibiu, la 11 martie, şi a încetat practic să funcţioneze. Principalul centru 
de rezistenţă s-a mutat în Munţii Apuseni, în vestul Transilvaniei, unde 
Avram Iancu, unul dintre organizatorii Congresului Naţional, din mai 1848, 
şi conducător al miliţiilor ţărăneşti, a rezistat pînă la sfirşitul războiului, 
în august. 

A 

In vara anului 1849, Nicolae Bălcescu a făcut un efort disperat pentru 
a media între guvernul ungar şi Avram Iancu. 50 în mai, el l-a întîlnit pe 
Lâjos Kossuth, care devenise guvernator al Ungariei independente după 
ce Parlamentul ungar a votat detronarea Habsburgilor— Ia 14 aprilie — 
pentru a încerca să-l convingă să se unească cu românii de pe ambele ver¬ 
sante ale Carpaţilor într-o campanie unită, împiedicînd astfel înăbuşirea de 
către armatele habsburgice şi ruseşti a idealurilor revoluţionare din primă¬ 
vara precedentă. Bălcescu şi alţi conducători ai revoluţiei din Ţara Româ¬ 
nească erau mîhniţi că românii din Transilvania se aliaseră cu Habsburgii, 
pe care îi considerau întruparea tiraniei şi a reacţiunii. Dar Bălcescu s-a 
aflat el însuşi într-o situaţie dificilă. Simpatiza cu eforturile acestora de a-şi 

48 Bodea, 1848 la români , II, pp. 960-965. 

49 M. Popescu, Documente inedite privitoare la istoria Transilvaniei între 1848-1859 , 
Bucureşti, 1929, pp. 32 36, 61-62. 

50 S. Dragomir, „N. Bălcescu în Ardeal“, în Anuarul Institutului de Istorie Naţională 
din Cluj , 5, 1928-1930, pp. 1-34. 

păstra naţionalitatea, dar gîndea că pericolul ce confrunta toate micile na¬ 
ţiuni din Europa de Est impunea sprijin pentru unguri, unica naţiune „care 
mai lupta încă împotriva Rusiei şi a aliaţilor ei despotici". Obiectivul său 
imediat în întîlnirea cu Kossuth a fost acela de a obţine ajutor în alunga¬ 
rea armatelor ruseşti din Ţara Românească şi în restaurarea guvernului li¬ 
beral independent din anul precedent. Eftimie Murgu, care a continuat să 
reprezinte Banatul său în Parlamentul ungar şi care votase în favoarea de¬ 
tronării Habsburgilor, a sprijinit călduros iniţiativa prietenului său. 

Speranţele lui Bălcescu într-o apropiere între români şi guvernul un¬ 
gar au sporit dat fiind că valul luptei s-a întors împotriva maghiarilor după 
intervenţia armatelor ruse în mai. Kossuth a devenit mai receptiv faţă de 
idee şi l-a încurajat pe Bălcescu să negocieze cu Iancu. Dar el a continuat 
să refuze să facă orice concesie în privinţa autonomiei administrative sau 
a drepturilor de a folosi limba maternă, care ar fi compromis, mai mult 
ca sigur, integritatea politică a Ungariei. Întîlnirile lui Bălcescu cu Avram 
Iancu, la statul-major al acestuia din Munţii Apuseni, în a doua jumătate 
a lunii iulie, s-au desfăşurat bine, dar evoluţiile de pe cîmpul de luptă l-au 
luat prin surprindere. La 28 iulie, Parlamentul ungar a legiferat proiectul 
propus de Comisia pentru unire în septembrie anterior. Dar era prea tîrziu. 
Pe parcursul a două săptămîni, o serie de înfrîngeri, administrate de forţele 
superioare austriece şi ruseşti, au dus la predarea principalei armate ungare 
de infanterie, la Vilâgos, la 13 august. La sfîrşitul lunii, întreaga rezistenţă 
organizată a încetat. 

Suprimarea Ungariei independente a nimicit speranţele românilor de 
creare a unui ducat autonom unitar. Fragila alianţă de circumstanţă între 
români şi Curtea de Ia Viena — deja tensionată de aspiraţiile la auto¬ 
determinare naţională, pe de o parte, şi restaurarea imperială, pe de altă 
parte — s-a dezintegrat. în Transilvania, o întreagă armată de oficialităţi 
austriece, condusă de noul guvernator militar şi civil, generalul Ludwig 
Wohlgemuth, a năvălit în Principat cu instrucţiuni de a restabili cît mai cu- 
rînd posibil statutul acestuia de provincie imperială. Banatul şi Bucovina 
au cunoscut un proces similar. Pretutindeni noua birocraţie aştepta ca ro¬ 
mânii să-şi reia locul de supuşi loiali şi anonimi ai împăratului. 


CONSECINŢELE PENTRU TRANSILVANIA 

Caracteristica esenţială a procesului de restaurare din Transilvania din 
toamna anului 1849 şi primăvara anului 1850 a reprezentat-o centralismul. 
Scopul principal al oficialităţilor austriece a fost de a lega Principatul cil 

mai strîns posibil de Viena. Ei au retrasat graniţele administrative locale, 
au menţinut legea marţială şi au introdus o nouă legislaţie pentru a des¬ 
curaja toate manifestările de naţionalism şi de liberalism, în special prin¬ 
tre maghiari. 

Deceniul absolutismului, aşa cum este numită în mod corect această 
perioadă, a reprezentat punctul cel mai de jos al şanselor românilor. într-o 
oarecare măsură, noul regim le-a acordat egalitatea cu maghiarii şi cu saşii, 
dar era o egalitate numai în privarea de drepturi. Oficialităţile austriece, 
atît de la Viena, cît şi din Transilvania, continuau să-i trateze pe români 
ca pe un popor de ţărani, incapabili să participe la procesele complexe ale 
guvernării provinciale sau chiar să-şi administreze propriile lor treburi. 
Aceste oficialităţi erau deosebit de precaute faţă de masele ţărăneşti, con- 
siderîndu-le o ameninţare imprevizibilă la adresa ordinii şi nu aveau încre¬ 
dere în preoţii lor din cauza conducerii politice şi spirituale pe care aceştia 
o exercitau la sate. Dar cel mai mult se temeau de intelectuali, ca promo¬ 
tori şi înfăptuitori ai revoluţiei, ca agenţi ai unei mişcări panromâneşti, ce 
urmărea să realizeze unirea politică a românilor de pe ambele versante ale 
Carpaţilor. 51 

Teama autorităţilor faţă de paşoptişti era justificată nu în primul rînd 
de faptul că erau revoluţionari sau panromâni, ci de faptul că experienţele 
trăite în timpul revoluţiei le zdruncinaseră iluziile legate de „alianţele“cu 
Austria. Aceşti români atribuiau nereuşita lor — în privinţa recunoaşterii 
ca naţiune separată, cu un teritoriu şi o administraţie proprii — ingrati¬ 
tudinii austriece faţă de serviciile pe care naţiunea lor le adusese dinastiei 
în ceasurile de cumpănă ale acesteia. Unii dintre români, precum Simion 
Bămuţiu, au ales exilul, în timp ce alţii, ca Avram Iancu, pur şi simplu s-au 
retras din viaţa publică. Dar sentimentul lor naţional a rămas acelaşi, iar 
ideea de naţiune a supravieţuit, ca o călăuză spirituală. Pe tot parcursul ani¬ 
lor ’50 a reieşit clar, din ceea ce au scris şi au exprimat cu glas tare în le¬ 
gătură cu autonomia şi cu guvernarea liberală, că nu se mai puteau mulţumi 
cu un rol pasiv în treburile publice. 

Românii şi celelalte populaţii din Transilvania şi-au reluat activitatea 
politică în anul 1860, întrucît Curtea de la Viena încerca acum noi for¬ 
mule constituţionale pentru a restabili prestigiul internaţional al Monarhiei 
şi a menţine coeziunea sa internă după înfrîngerea suferită în războiul cu 
Franţa şi Sardinia din 1859. Anton von Schmerling şi-a asumat această sar¬ 
cină cutezătoare, în calitate de ministru de stat, în decembrie 1860. Adept 

51 S. Manciulea, „Atestate de purificaţiune“, în Cultura creştină, 18, 1938, 
pp. 473 -483; Popcscu. Documente, pp. 176, 245, 255-259, 275-276. 

al centralismului, acesta avea prea puţină simpatie pentru Diploma din 
20 octombrie 1860, care făcuse concesii, deşi modeste, unui tip de fede¬ 
ralism promovat de aristocraţii din Ungaria şi din Boemia, care căutau 
să restabilească drepturile istorice ale ţărilor lor. Patenta din 26 februa¬ 
rie 1861 era mai mult pe placul său întrucît ea a concentrat conducerea 
treburilor Monarhiei la Viena şi a redus Ungaria şi pămînturile istorice ale 
Coroanei la statutul de provincie. Cu toate acestea, era gata să acorde na¬ 
ţionalităţilor „loiale* 1 o oarecare autonomie în administrarea treburilor pro¬ 
priilor lor provincii. în Transilvania, intrau în această categorie românii 
şi saşii. Curtea a continuat să-i trateze pe maghiari ca o ameninţare la adre¬ 
sa integrităţii Monarhiei şi le-a retras cererile făcute în numele Ungariei 
istorice. Ungurii în majoritatea lor, atît din Ungaria, cît şi din Transilva¬ 
nia, au răspuns Curţii prin boicotarea experimentului constituţional al lui 
Schmerling. 

Pentru a-şi atinge ţelurile, Schmerling a fost astfel obligat să se bizuie 
pe nemaghiarii din Ungaria şi Transilvania. Un timp, el şi românii au des¬ 
coperit avantajele reciproce derivate din sprijinul acordat de fiecare scopu¬ 
rilor celuilalt şi, drept rezultat, românii au realizat în scurt timp egalitatea 
naţională pe care o căutaseră încă din secolul al XVIII-Iea. Dar noua alian¬ 
ţă cu Austria, la fel ca şi în anul 1848, n-a prins rădăcini adînci: Curtea 
era hotărîtă să întărească cu orice preţ Monarhia, în timp ce românii erau 
legaţi de ideea de naţiune. Cooperarea între aceştia era bazată pe un inte¬ 


res reciproc, dar trecător, vizînd îndiguirea naţionalismului maghiar. In- 
tr-un anume sens, maghiarii sînt cei care i-au unit şi, în cele din urmă, tot 
ei au fost aceia care i-au dezbinat. Atunci cînd a realizat că doar un com¬ 
promis cu ungurii ar putea rezolva impasul constituţional în care s-a găsii 
în cele din urmă, Curtea n-a manifestat nici o ezitare în a abandona coche¬ 
tarea cu autodeterminarea românească. 

A 

Intre timp fruntaşii români au ţinut conferinţe naţionale, una în 1861 
şi alta în 1863, în care au procedat la o dezbatere animată privind calea 
pe care trebuiau să o adopte şi au elaborat planuri de acţiune. Făcuseră 
asemenea lucruri şi înainte, în 1848, dar strădaniile lor erau mai impetuoa¬ 
se acum, întrucît parteneriatul lor cu Viena părea mai autentic. Un aseme¬ 
nea optimism a fost întărit de o dezbatere publică cuprinzătoare în probleme 
critice. Presa românească, beneficiind de o cenzură mai îngăduitoare, a re¬ 
devenit un forum de idei. Editorii şi corespondenţii şi-au dat mîna cu en¬ 
tuziasm în ceea ce avea să devină o dezbatere naţională şi au contribuit 
în bună parte la crearea unei opinii publice informate şi militante. 

Pe măsură ce dezbaterea s-a intensificat, au apărut două curente princi¬ 
pale de opinie în legătură cu organizarea constituţională viitoare a Tran- 

silvaniei şi locul românilor în cadrul acesteia. Unul era reprezentat de An¬ 
drei Şaguna, episcopul Bisericii Ortodoxe, care cerea cu tărie ca schim¬ 
bările în structurile politice să ţină seama de spiritul vremurilor, dar, în 

* 

acelaşi timp, să respecte tradiţia şi continuitatea istorică a instituţiilor. In 
cadrul oferit de Verstărkter Reichsrat — o adunare consultativă de per¬ 
sonalităţi publice de marcă din toate părţile Monarhiei — întrunită la Viena 
în martie-septembrie 1860, el a oferit o soluţie care nu era nici centralis¬ 
tă, nici federalistă. Formula sa combina recunoaşterea unităţii Monarhiei 
şi menţinerea prerogativelor împăratului cu respectul pentru obiceiurile 
locale şi principiul egalităţii naţionale. Şaguna intenţiona astfel să păstreze 
şi să întărească autonomia ţinuturilor existente ale Coroanei, asemenea 
Transilvaniei, dar dorea în acelaşi timp cu acestea să aibă noi constituţii, 
elaborate în fiecare dintre ele, încorporînd principii generale, precum ega¬ 
litatea naţională, şi adaptînd codurile de legi imperiale şi practicile ad¬ 
ministrative la situaţiile locale. 52 Totuşi, el voia să menţină legătura cu 
Viena, deoarece experienţa îl învăţase că Austria poate servi drept contra¬ 
pondere maghiarilor în Transilvania şi deoarece credea că o monarhie unită 
avea şanse mai mari să prospere din punct de vedere economic şi cultu¬ 
ral decît provinciile şi teritoriile Coroanei, izolate unele de altele. Proba¬ 
bil că viziunea sa privind viitoarea organizare a Transilvaniei este cel mai 
bine rezumată în pledoaria sa pentru „conştiinţa transilvană", un apel către 
toate populaţiile sale de a îmbrăţişa principiul egalităţii naţionale, urmă¬ 
rind în acelaşi timp individualitatea naţională. 53 

Nu toţi fruntaşii români erau atît de dispuşi precum Şaguna să se înro¬ 
leze într-o monarhie unită. în schimb, ei au proclamat primatul naţiunii 
etnice şi au cerut un rol conducător pentru români în noua Transilvanie. 
Mai mult ca sigur, continuau să privească spre Viena pentru a menţine tal¬ 
gerele balanţei în favoarea lor în raport cu maghiarii şi saşii, dar pentru 
ei drepturile naţiunii erau primordiale. Ei au acţionat ca şi cînd naţiunea 
era o lege în sine şi nu cunoşteau nici un fel de limite în transpunerea ei 
în viaţă. Pentru ei, legătura cu dinastia habsburgică şi cu monarhia nu era 
una organică, aşa cum era pentru Şaguna, ci mai curînd oferea mijloace 
de atingere a unui ţel. Pledoaria lor pentru federalism, de pildă, era menită 
să promoveze ţelurile statului naţional, nu să întărească monarhia. 

Acest curent de opinie reflecta gîndirea paşoptiştilor şi a unei noi gene¬ 
raţii de intelectuali. George Bariţiu, ziarist şi fondator al presei româneşti 

52 Verhandlungen des verstărkten Reichsrats, Viena, 1860, pp. 42—43, p. 431. 

53 Haus-, Hof-, und Staatsarchiv, Viena, Kabinettsarchiv, Nachlass Reichenstein: 
Minute ale Dietei din Sibiu, Discursurile lui Şaguna din 27 iulie şi 16 septembrie 1863. 

de informaţie din Transilvania, i-a reprezentat pe cei dintîi, iar Ioan Ra- 
ţiu (1828-1902), tînăr avocat şi mai tîrziu preşedinte al Partidului Na¬ 
ţional Român, pe cei din urmă. Aceştia şi confraţii lor nu erau doritori să 
lase iniţiativa Vienei. In schimb, erau hotărîţi să creeze propriile lor insti¬ 
tuţii politice şi să facă în aşa fel ca românii să-şi asume răspunderea pen¬ 
tru treburile româneşti. 54 Au obiectat, de asemenea, faţă de accentul pus 
de Şaguna asupra conştiinţei transilvane şi faţă de renunţarea sa tacită la 
ideea unui teritoriu românesc separat. Cu toate că ei înşişi au susţinut prin¬ 
cipiul egalităţii naţionale, au insistat ca românii să joace rolul conducător, 
dacă nu chiar dominant, în treburile Transilvaniei, întrucît era căminul lor 
strămoşesc şi întrucît aceştia formau majoritatea populaţiei. 

La Conferinţa Naţională, la care au participat aproximativ 150 de dele¬ 
gaţi, ţinută la Sibiu, la 13-16 ianuarie 1861, a avut loc o confruntare între 
Şaguna şi intelectuali. Întrucît aceştia au formulau sarcinile nou creatului 
Comitet Naţional, Bariţiu şi Raţiu şi sprijinitorii lor au cerut ca respecti¬ 
vul Comitet Naţional să înfiinţeze un partid politic după modelul vest-eu- 
ropean, pentru a servi ca instrument de bază în mobilizarea opiniei publice 
şi în realizarea obiectivelor naţionale. Dar Şaguna manifesta rezervă în 
privinţa unui curs prea independent faţă de Viena, de teamă ca nu cumva 
românii să-şi înstrăineze ceea ce, în mod sigur, trebuia să fie un element 
decisiv în viitorul lor. Intelectualii au criticat inactivitatea sa, iar în parti¬ 
cular au exprimat dezamăgirea faţă de cît fuseseră de nereceptive oficiali¬ 
tăţile austriece în privinţa planurilor lor. Un timp, chiar au preconizat să 
boicoteze reorganizarea treburilor Transilvaniei de către Curtea de la Vie¬ 
na, abandonînd ideea doar din cauză că părea prematură. Cu toate că pro¬ 
blema a fost lăsată pe planul al doilea în următorii cîţiva ani, sugestiile 
trecătoare privind o rezistenţă pasivă constituiau semnul unei iritări cres- 
cînde faţă de tutela Curţii. 

Divergenţele dintre Şaguna şi sprijinitorii săi, pe de o parte, şi intelec¬ 
tuali, pe de altă parte, au mers dincolo de problemele de tactică şi orga¬ 
nizare. Ele erau simptomatice pentru noianul de schimbări intervenite în 

gîndirea despre comunitate ce se manifesta din ce în ce mai mult în Europa 

* 

Răsăriteană. In cazul lui Bariţiu şi Raţiu şi al confraţilor lor, naţiunea etni¬ 
că le mobilizase energiile şi devenise centrul preocupărilor lor. Conside¬ 
rau toate celelalte instituţii subordonate acesteia. Şaguna, în schimb, a 
continuat să gîndească în termenii unor categorii distincte, precum dinastie, 
biserică, naţiune, şi nu a înţeles natura atotcuprinzătoare a ideii moderne 

54 K. Hitchins şi L. Maior, Corespondenţa lui Ioan Raţiu cu George Bariţiu. 
1861-1892 , Cluj, 1970, pp. 47-48, 53. 

de naţiune. Intr-o epocă de naţionalism, el nu era un naţionalist. Mai curînd, 
el se potrivea tiparului de episcop-lider naţional, pe linia tradiţiei lui loan 
lnochentie Klein. 

Românii păreau să fie pe punctul de a-şi împlini aspiraţiile naţionale 
în Dieta Transilvaniei, convocată la Sibiu, în 1863. Dat fiind că, la vremea 
aceea. Curtea de la Viena se baza pe ideea că dietele provinciale vor de¬ 
veni instrumente ale noii ordini constituţionale, aceasta a făcut concesii 

* _ 

substanţiale tuturor celor care erau dispuşi să o sprijine. In Transilvania, 
pentru a contracara un boicot hotărît al Dietei de către maghiari, care ce¬ 
reau restabilirea drepturilor istorice ale Ungariei şi unirea Transilvaniei cu 
Ungaria, Curtea le-a asigurat românilor şi saşilor o majoritate în Dietă şi 
a recunoscut valabilitatea revendicărilor româneşti privind egalitatea na¬ 
ţională. 55 Astfel, Dieta a aprobat legi ce ridicau naţiunea română şi cele 
două biserici ale sale la statutul celorlalte naţionalităţi din Transilvania 
şi al bisericilor acestora şi recunoşteau româna ca limbă oficială, alături 
de maghiară şi germană. Aprobarea acestor legi de către împărat şi-a urmat 
cursul normal, dar, înainte de a intra în vigoare, ele trebuiau să fie din nou 
supuse Dietei şi aprobării finale a împăratului, o procedură ce părea a fi 
o simplă formalitate. Dieta a intrat în vacanţă în octombrie 1863; frunta¬ 
şii români erau mulţumiţi că puseseră Transilvania pe un nou făgaş. 

Cînd Dieta s-a reîntrunit în mai 1864, cîţiva dintre deputaţii români au 
absentat. Aceştia se alarmaseră din cauza unor semne potrivit cărora Curtea 
era pregătită să abandoneze Transilvania autonomă. Şaguna, în mod spe¬ 
cial, a simţit o schimbare generală în politica austriacă, în sensul unei în¬ 
depărtări de la cooperarea cu românii şi cu slavii şi al unei înţelegeri cu 
maghiarii. Cînd i s-a cerut să se întoarcă în Dietă, Şaguna a refuzat, afir- 
mînd — după cum se spune — că nu dorea să fie părtaş la condamnarea 
la moarte a naţiunii sale. Premoniţia sa privind un dezastru era întemeiată. 
Cu toate că în Dietă s-au supus aprobării, pentru a doua oară, legile cu pri¬ 
vire la acordarea statutului autonom al naţiunii române şi la limba română, 
acestea au rămas neaprobate, iar proiectele de legi referitoare la organiza¬ 
rea administraţiei publice şi a justiţiei s-au împotmolit în Comitet. Dieta 
şi-a întrerupt lucrările Ia 29 octombrie, cu un bilanţ prea puţin important 
în raport cu cele cinci luni de activitate. Cînd s-a întrunit din nou, un an 
mai tîrziu, unica ei misiune a fost să proclame unirea Transilvaniei cu 
Ungaria. 

55 Ibid., pp. 62-63, 69-70; S. Retegan, Dieta românească a Transilvaniei, Cluj- 
Napoca, 1979, pp. 57-79. 

Cu toate că împlinirile politice ale românilor în anii ’60 s-au dovedit 

a 

iluzorii, bazele religioase şi culturale, puse de ei, au dăinuit. In aceste pro¬ 
bleme, Bisericile Ortodoxă şi Unită au rămas bastioanele comunităţii etnice. 
Drept consecinţă a perseverenţei lui Şaguna, în 1864 s-a înfiinţat o Mitro¬ 
polie Ortodoxă a Transilvaniei, care, împreună cu Mitropolia Greco-Ca- 
tolică, creată în 1853, a asigurat cadrul legal şi scutul autonomiei culturale. 
Ambele biserici au făcut să funcţioneze reţele de şcoli elementare şi secun¬ 
dare, care ofereau elevilor români o educaţie în limba maternă. Cu toate 
că fruntaşii laici obiectau faţă de caracterul confesional al acestor şcoli şi 
ar fi preferat şcoli de stat, ei au salutat protecţia acordată de către aceste 
instituţii tinerilor români împotriva şcolilor de stat în care programa anali¬ 
tică şi limba de predare ţinteau către promovarea formării naţiunii maghia¬ 
re. Clerul ambelor biserici a contribuit în mod substanţial la funcţionarea 
unei prese viguroase: Telegraful român, fondat în 1853 pentru ortodocşi. 
Gazeta de Transilvania, înfiinţată în 1838, care reprezenta adesea opinia 

A 

uniţilor. In absenţa partidelor politice, acestea două, împreună cu alte pu¬ 
blicaţii, au asigurat linia în problemele cruciale ale zilei. Clerul şi frunta¬ 
şii laici şi-au unit forţele în 1861 pentru a înfiinţa Asociaţia Transilvană 
pentru Literatură Română şi Cultura Poporului Român, cunoscută în gene¬ 
ral sub numele de ASTRA. Deşi n-a reuşit să fie pe deplin la nivelul aştep¬ 
tărilor fondatorilor ei, aceasta a reprezentat totuşi o încercare semnificativă 
de ştergere a diferenţelor confesionale prin mobilizarea resurselor cultu¬ 
rale naţionale. 

Atît la Viena, cît şi în Transilvania, în primăvara anului 1865, devenise 
clar pentru mulţi că Schmerling, departe de a asigura forţa şi prosperita¬ 
tea imperiului, nu făcea de fapt decît să prezideze prăbuşirea administra¬ 
ţiei guvernamentale şi să provoace un val din ce în ce mai mare de opoziţie 

A 

din partea acelor elemente pe sprijinul cărora contase. In august. Curtea 
hotărîse să ajungă la o înţelegere cu maghiarii, care ar fi presupus, printre 
alte concesii, abandonarea atît a autonomiei Transilvaniei, cît şi a garan¬ 
tării egalităţii naţionale a românilor. Evenimentele s-au desfăşurat cu rapi¬ 
ditate. Dieta din Transilvania s-a reîntrunit la Cluj în noiembrie, de data 
aceasta cu o majoritate maghiară, şi a votat fără întîrziere în favoarea unirii 
Transilvaniei cu Ungaria. împăratul Franz Joseph a răspuns la 25 decem¬ 
brie, acceptînd ideea unirii, condiţionînd-o însă de rezolvarea problemelor 
constituţionale în discuţie între guvernul imperial şi Ungaria şi de adopta¬ 
rea unei legislaţii, garantînd existenţa naţiunilor română şi săsească. Totuşi, 
nu va mai fi nici o cale de întoarcere. La 6 ianuarie 1866, Franz Joseph a 
amînat sine die convocarea Dietei din Transilvania, lntrucît nu o va mai 
convoca niciodată, acest act a marcat sfîrşitul istoriei constituţionale a 

Principatului, care începuse cu Diploma Leopoldină, în 1691; Transilvania 
înceta de fapt să existe ca Principat autonom. 

Căderea lui Schmerling şi apropierea sa de maghiari au dus la dezacor¬ 
duri grave între români. Relaţiile tensionate dintre Şaguna, pe de o parte, 
şi Bariţiu şi Raţiu, pe de altă parte, s-au agravat, ajungînd la un conflict 
deschis cu privire la modul în care trebuiau să abordeze noua ameninţare 
la adresa intereselor naţionale. Şaguna era propovăduitorul principal al 
activismului, cerîndu-le compatrioţilor săi să lucreze în cadrul acestui nou 
sistem, considerîndu-I cea mai eficientă cale de apărare a realizărilor Dietei 
de la Sibiu şi de restaurare a autonomiei Transilvaniei. Bariţiu şi Raţiu însă, 
iritaţi de abandonarea nesăbuită a românilor de către Curte, au respins orice 
colaborare viitoare cu Viena. Ei au adoptat un curs de acţiune ce s-a bucu¬ 
rat de o largă audienţă printre intelectualii români şi s-a făcut cunoscut 
sub termenul de pasivism. Acesta le cerea românilor să se bizuie pe propri¬ 
ile lor resurse şi să evite orice acţiune — precum participarea la alege¬ 
rile pentru Parlamentul ungar — care să semnifice acceptarea noii ordini 
a lucrurilor în Transilvania. în ciuda tuturor eforturilor lor, nici activiştii, 
nici pasiviştii nu au avut puterea de a schimba cursul evenimentelor şi, 
aşa cum s-a întîmplat şi în anul 1849, au fost coborîţi Ia statutul de simpli 
spectatori. 

Compromisul dintre Austria şi Ungaria a înaintat în mod inexorabil. 
La 17 februarie 1867, reintrarea în vigoare a constituţiei ungare a fost pro¬ 
clamată în mod oficial şi, trei zile mai tîrziu, împăratul a numit miniştrii 
unui nou guvern, în frunte cu contele Gyula Andrâssy, care a procedat ime¬ 
diat la realizarea fuziunii administrative a Transilvaniei cu Ungaria. înco¬ 
ronarea lui Franz Joseph ca rege al Ungariei, act formal de ratificare a 
acestui nou parteneriat, a avut loc la Buda la 8 iunie, iar la 20 iunie acesta 
a sancţionat legea fundamentală, ce transforma noua ordine a lucrurilor 
într-o realitate legală. Ca şi cum şi-ar fi adus aminte, împăratul a dizolvat 
Dietele prorogate, de la Sibiu şi de la Cluj, şi a declarat nule şi neavenite 
legile aprobate de acestea, inclusiv cele cu privire la acordarea statutului 
autonom al naţiunii române şi la limba română. 

Inaugurarea aşa-numitului sistem dualist a avut profunde consecinţe 
pentru mişcarea naţională a românilor. Eşecul politicii tradiţionale de bi¬ 
zuire pe Austria reprezentată de Şaguna şi activiştii săi — eşec perceput 
pe scară largă — i-a propulsat pe unii laici, precum Ioan Raţiu şi alţi pro¬ 
povăduitori ai pasivismului, după un secol şi jumătate de conducere a cle¬ 
rului. Erau de neclintit în opoziţia lor faţă de dualism şi au cerut restaurarea 
unei Transilvanii autonome, drept unica structură constituţională capabilă 
să asigure dezvoltarea naţiunii române. Adoptarea legii 44, cunoscută şi 

ca Legea Naţionalităţilor, de către Parlamentul ungar, în 1868, nu a reu¬ 
şit să-i satisfacă. Deşi această lege promitea drepturi civile şi politice de¬ 
pline pentru români, aceştia nu puteau să le exercite decît ca cetăţeni ai 
Ungariei, nu ca membri ai unei comunităţi etnice aparte. Consolidarea unei 
Ungarii unitare a dat o lovitură noii idei de naţiune ca un organism colec¬ 
tiv, avînd dreptul inerent Ia autodeterminare. Pe măsură ce trecea timpul 
şi poziţiile se înăspreau, au devenit de neconceput toate încercările de a 
se ajunge la un compromis între maghiari şi români. 



7 

PRINCIPATELE UNITE 


In perioada dintre Revoluţia de la 1848 şi 1866 s-au precizat conturu¬ 
rile României modeme. Fruntaşii politici, profitînd de interesele contra¬ 
dictorii ale Marilor Puteri, au realizat unirea Principatelor şi au asigurat 
independenţa lor. Ele au atins aceste obiective pe calea preconizată de o 
generaţie anterioară — prin intermediul garanţiilor internaţionale colec¬ 
tive, în locul protectoratului unei singure puteri. Instituţiile politice interne 
au căpătat forme europene, iar gîndirea politică a dobîndit niveluri noi 
de complexitate în confruntările dintre liberali şi conservatori. Divergen¬ 
ţele ideologice s-au centrat din ce în ce mai mult asupra Europei. Pentru 
liberali. Europa reprezenta o sursă de inspiraţie, iar pentru conservatori, 
un motiv de temeri, întrucît ambele părţi s-au înflăcărat în dezbaterea cu 
privire la identitatea naţională şi căile de dezvoltare. Rolul statului în viaţa 
publică şi în cea particulară deopotrivă s-a extins fără încetare, întrucît 
miniştrii şi funcţionărimea şi-au asumat răspunderea principală în dome¬ 
niul învăţămîntului, au preluat funcţiile civile exercitate vreme îndelun¬ 
gată de Biserica Ortodoxă şi au devenit promotori activi ai dezvoltării 
economice. Statul s-a angajat treptat în integrarea majorităţii populaţiei — 
ţăranii — în noua naţiune, ca sprijinitori de nădejde ai coeziunii şi prospe¬ 
rităţii lui. Dar reforma agrară şi democratizarea procesului politic — ele¬ 
mentele de bază ale acestui grandios proiect — s-au dovedit de nerezolvat. 


RESTAURAŢIA 

Convenţia de Ia Balta-Liman, dintre Rusia şi Imperiul Otoman, a pus 
bazele constituţionale ale unei restauraţii a vechii ordini în Principate. Sem¬ 
nată la 1 mai 1849, Convenţia restabilea condominium-ul ruso-turc. Ast¬ 
fel, domnitorii erau trataţi încă o dată drept înalţi dregători otomani şi nu 
mai urmau să fie aleşi pe viaţă, ci numiţi de către sultan pentru o perioadă 

de şapte ani. Autoritatea şi independenţa Camerelor legislative au fost se¬ 
ver reduse. Adunările obşteşti au fost înlocuite cu Divane ad-hoc, alcătuite 
din cei mai importanţi şi de nădejde boieri. Cu toate acestea, revoluţiile 
din anul precedent făcuseră o puternică impresie la Petersburg şi Constan- 
tinopol. Atît Curtea ţaristă, cît şi Poarta otomană au recunoscut că Regu¬ 
lamentele Organice nu puteau fi reactualizate în forma lor iniţială şi au 
hotărît, în consecinţă, să înfiinţeze comisii speciale pentru revizuirea lor, 
potrivit cu necesităţile existente la vremea respectivă în Principate. Dar 
acestea nu aveau nici o intenţie de a face concesii spiritului naţional şi li¬ 
beral al revoluţiei. Pentru a apăra noua ordine, ele au stipulat ca o armată 
comună de ocupaţie, de 25 000 pînă Ia 35 000 de oameni să rămînă în Prin¬ 
cipate pînă la restabilirea calmului în Europa Răsăriteană (războiul din 
Ungaria era în toi). Pentru a se asigura că voinţa lor se va impune, ambele 
puteri au numit comisari extraordinari, cu sarcina de a observa pulsul eve¬ 
nimentelor şi de a „superviza 44 politicile domnitorilor pe parcursul celor 
şapte ani cît convenţia avea să rămînă în vigoare. 

Cele două puteri l-au ales pe Barbu Ştirbei (1799-1869), fratele Iui 
Gheorghe Bibescu, ca domnitor al Ţării Româneşti. După ce, între 1817 
şi 1821, studiase istoria şi ştiinţele politice Ia Paris, acesta ocupase o serie 
de importante funcţii în timpul protectoratului rus, între 1829 şi 1848: se¬ 
cretar al comisiei de redactare a Regulamentelor Organice şi apoi, suc¬ 
cesiv, ministru de Interne, ministru al Treburilor Religioase, ministru de 
Justiţie. Neîndoielnic, el şi-a datorat venirea pe tron disponibilităţii sale 
evidente de a servi regimul instituit de Rusia. Ca domnitor, s-a dovedit un 
administrator prudent şi eficient, dar a rămas un conservator convins în 
concepţiile sale politice şi sociale. 

De-a lungul întregii sale domnii, care a durat pînă în 1856, cu o între¬ 
rupere de un an, la începutul Războiului Crimeii, Barbu Ştirbei a fost con¬ 
fruntat cu o opoziţie constantă atît din partea paşoptiştilor aflaţi peste ho¬ 
tare, care în mare rămăseseră credincioşi programului enunţat la Islaz, cît 
şi din partea conservatorilor din ţară, care căutau să-i limiteze prerogati¬ 
vele. Atitudinea sa faţă de paşoptişti a rămas fermă. 1 El a refuzat cu încă- 
păţînare să acorde „radicalilor 44 permisiunea de a reveni în ţară, refuz pe 
care l-a justificat prin necesitatea de a preveni noi izbucniri ale unor agi¬ 
taţii sociale, care, argumenta el, n-ar face decît să prelungească ocupaţia 
militară străină. Raţionamentul său era neîndoielnic corect, dar ostilitatea 
sa faţă de exilaţi s-a adîncit. Incapabil să-şi ascundă aversiunea faţă de 
spiritul liberal, el avea intenţia de a domni ca un monarh absolut, dar lumi- 


C. I. Scafeş şi V. Zodian, Barbu Ştirbei (1849-1856 ), Bucureşti, 1981, pp. 78 85. 

nat, pe linia tradiţiei predecesorilor săi. Relaţiile sale cu marii boieri con¬ 
servatori n-au fost nici ele mai bune. Convins că aceştia doreau să-l în¬ 
locuiască cu o oligarhie provenită din rîndurile lor, Barbu Ştirbei şi-a ales 
miniştri dintre prietenii săi şi dintre membrii Curţii sale. Spre deosebire 
de predecesorii săi din perioada Regulamentelor Organice, a fost scutit de 
inconvenientul de a fi nevoit să conducă o adunare aleasă şi, doar rareori, 
şi-a consultat propriul Divan, o palidă reînviere a vechiului sfat domnesc, 
care a servit mai mult de organism consultativ şi al cărui preşedinte era 
numit de către el însuşi. 

Ştirbei a avut un puternic simţ al responsabilităţii în privinţa promo¬ 
vării bunăstării generale şi s-a implicat activ în toate aspectele administra¬ 
ţiei. Absenţa unui organism reprezentativ nu i-a permis să evalueze cu 
acurateţe starea de spirit din ţară, dar a reuşit să se informeze el însuşi prin 
călătorii regulate de inspecţie. Nu erau vizite protocolare, ci ocazii de a ob¬ 
ţine informaţii şi de a proceda la o examinare detaliată a modului cum func¬ 
ţiona administraţia locală, pentru a descoperi cît de fidel se aduceau la în¬ 
deplinire instrucţiunile autorităţilor centrale. Multe dintre legile pe care le-a 
promulgat îşi identificau originea în întîlnirile cu dregătorii din judeţe. 

Ştirbei a acordat multă atenţie problemelor economice, în special ce¬ 
lor din mediul rural. Convins că bunăstarea ţării depindea, în primul rînd, 
de o agricultură eficientă şi prosperă, în 1858 el a introdus o nouă lege, 
reglementînd relaţiile dintre moşieri şi ţărani, lege care a rămas în vigoare 
pînă la marea reformă agrară de la 1864. Ştirbei şi boierii doreau cu tot 
dinadinsul să înlăture cauzele nemulţumirilor ţărăneşti, care ameninţaseră 
să se transforme într-o revoltă socială în 1848. Legea asupra căreia au căzut 
de acord în cele din urmă reprezenta un compromis între acei boieri care 
doreau să elibereze deplin proprietatea moşierească de toate obligaţiile ce 
derivau din obiceiul pămîntului faţă de stat şi să transforme pe ţărani în 
arendaşi, pe de o parte, şi cei care preferau să menţină sistemul ce fusese 
introdus de Regulamentele Organice, pe de altă parte. Ştirbei a avut ulti¬ 
mul cuvînt şi legea a reflectat punctul său de vedere, potrivit căruia ţă¬ 
ranului trebuie să i se permită să încheie contracte libere cu moşierul său, 
valabile pe o perioadă de cinci ani sau, dacă dorea, să părăsească domeniul 
după achitarea tuturor obligaţiilor sale faţă de moşier. 2 Astfel, legea a avut 
ca efect general slăbirea dependenţei ţăranului din punct de vedere legal, 
dar nu şi economic, faţă de moşier. Cu toate că aceste dispoziţii au uşurat 

2 G. Penelea, „Date privind legiuirea agrară a Moldovei din 1851“, în Studii: Revistă 
de istorie, 17/5, 1964, pp. 1077-1096; I. Corfus, Agricultura în Ţările Române, 
1848-1864, Bucureşti, 1982, pp. 157-180. 



338 


ROMÂNII, 1774-1866 


oarecum situaţia ţăranilor, ele au consolidat vechile pretenţii ale moşieri¬ 
lor cu privire la proprietatea privată. Atenţia dată de Ştirbei agriculturii 
explică cel puţin în parte faptul că valoarea exporturilor de grîne şi animale 
a crescut de patru ori între 1850 şi 1855. 

Ştirbei s-a dovedit un administrator atent al finanţelor statului. în 1853, 
el refâcuse creditul ţării şi redusese datoria externă a acesteia de la 14 mi- 

A 

lioane la 1 milion de lei. încercările sale de a pune finanţele ţării pe o nouă 
bază instituţională n-au reuşit însă. Atît negocierile sale cu bancherii aus¬ 
trieci, în 1850, în vederea înfiinţării unei bănci naţionale, cît şi căutările 
sale de noi surse permanente de venituri au eşuat. Izbucnirea Războiului 
Crimeii şi poverile datorate mai întîi unei armate de ocupaţie ruse şi apoi 
austriece au năruit aproape toată munca sa în acest sens. 

Ştirbei a înţeles importanţa unor comunicaţii modeme şi a accelerat con¬ 
struirea în 1854, a unei reţele de telegraf, care a asigurat relaţii mai strînse, 
administrative şi economice, între diferitele puncte ale ţării şi a făcut legă¬ 
tura între Ţara Românească şi Moldova. Era dornic, de asemenea, să în¬ 
ceapă construirea de căi ferate, pentru a accelera dezvoltarea economică 
a ţării, dar discuţiile purtate la Munchen, în 1855, cu antreprenorii, au fost 
întrerupte din cauza concesiilor economice cerute de către aceştia, con¬ 
siderate de către domnitor excesive. 

Barbu Ştirbei se considera un monarh luminat şi punea mare preţ pe 
educaţie ca instrument al progresului social. 3 Ca şi Gheorghe Bibescu, 
predecesorul său, era un admirator al sistemului francez de educaţie secun¬ 
dară şi superioară şi recunoştea valoarea înfiinţării unui colegiu francez 
la Bucureşti. Insista însă ca educaţia să nu fie o simplă podoabă a cîtorva 
privilegiaţi şi, de aceea, a cerut să i se întocmească planuri de înfiinţare 
a unei reţele de şcoli primare şi secundare în întreaga ţară, cu româna ca 
limbă de predare şi cu programe şcolare adaptate nevoilor populaţiei în 
general. Progresul a fost lent. în 1853 erau doar 24 de şcoli primare şi un 
gimnaziu, numărul fiind limitat de sumele modeste prevăzute pentru în- 

A 

văţămînt în bugetul de stat. In acelaşi timp. Ştirbei a încurajat învăţămîntul 
specializat; în timpul domniei sale, au apărut primele instituţii de învăţă- 
mînt tehnic regulate — Şcoala de Drumuri şi Poduri (1850) şi Şcoala de 
Arte şi Meserii (1851) — şi de în văţămînt medical, prin înfiinţarea în 1856 
a Şcolii Naţionale de Chirurgie şi Farmacie, precursoarea facultăţii de Me¬ 
dicină a Universităţii din Bucureşti. 

Ca domn al Moldovei (1849-1856) Marile Puteri l-au instalat pe Gri- 
gore Ghica (1807-1857), care aparţinea uneia dintre cele mai de frunte 

3 N. lorga, „Viaţa şi domnia lui Barbu Dimitrie Ştirbei", în Analele Academiei Ro¬ 
mâne, Memoriile Secţiunii Istorice, seria a Il-a, 28, 1905, pp. 7-25. 

familii boiereşti din Principate. El însuşi dobîndise o experienţă adminis¬ 
trativă valoroasă în timpul domniei unchiului său, Mihai Sturdza, ca se¬ 
cretar de stat (de fapt, ministru al Afacerilor Străine) şi ministru de Finanţe. 
A rămas însă apropiat reformatorilor şi în 1848 a rupt relaţiile cu unchiul 
său şi a sprijinit programul liberal al acestora. Şi-a datorat numirea în spe¬ 
cial marelui vizir Reşid paşa, care a fost impresionat de liberalismul mode¬ 
rat al lui Ghica, considerîndu-l de bun augur pentru o administraţie stabilă 
după tulburările din anul precedent. 

Liberalismul lui Ghica a supravieţuit înfrîngerii revoluţiei. Ca domni¬ 
tor, a dovedit mai multă simpatie decît Ştirbei faţă de programul liberal 
şi nu numai că a permis unui număr de paşoptişti să se reîntoarcă în ţară, 
dar i-a adus pe mulţi dintre ei, printre care Mihail Kogălniceanu, Vasile 
Alecsandri şi Ion Ionescu de la Brad, în administraţia sa. Grigore Ghica 
a introdus reforme administrative importante, care au deschis calea unei 
reorganizări de amploare a instituţiilor guvernamentale şi, la fel ca Ştirbei, 
s-a dovedit un promotor luminat al dezvoltării economice şi al educaţiei. 4 
Totuşi, nu a uitat niciodată cine era. A împărtăşit atitudinea marilor boieri 
faţă de problemele agrare şi le-a recunoscut dreptul de a împărţi cu el cîr- 

A 

muirea politică a ţării. In consecinţă, nu a operat schimbări semnificative 
în relaţiile dintre moşieri şi ţărani şi nici nu a lărgit participarea la viaţa 
politică, pentru a include clasa mijlocie şi pe cea de jos. O astfel de poli¬ 
tică l-a costat simpatia paşoptiştilor. 


UNIONIŞTII ŞI MARILE PUTERI 

La începutul anilor ’50, centrele importante de activitate politică româ¬ 
nească se găseau în afara Principatelor. Aflaţi în exil, emigranţii au păs¬ 
trat vii idealurile lor naţionale şi liberale şi au căutat să influenţeze cursul 
evenimentelor din ţară, colaborînd cu alţi paşoptişti din Europa Răsări¬ 
teană şi Centrală şi atrăgînd atenţia europenilor occidentali, care priveau 
cu compasiune soarta grea a Principatelor. 5 Mişcarea lor nu a avut totuşi 
un caracter unitar, pentru că nu fuseseră reconciliate diferendele ideologice 
ce apăruseră între radicali şi moderaţi în 1848. Unul dintre principalele cen¬ 
tre de imigraţie era Constantinopolul, unde Ion Ghica a format un comitet 

4 L. Boicu, Adevărul despre un destin politic. Iaşi, 1973, pp. 98-114. 

5 N. Corivan, Din activitatea emigranţilor români în Apus, 1853-1857, Bucureşti, 
1931, pp. 31-52; A. Iordache, Pe urmele lui Dumitru Brătianu, Bucureşti, 1984, 
pp 135 163. 

care să reprezinte interesele româneşti pe lîngă guvernul otoman şi a în¬ 
cercat, fără succes însă, să unească toţi emigranţii într-o singură organi¬ 
zaţie. Alt centru era Parisul. Aici, în iunie 1849, C. A. Rosetti şi Dumitru 
Brătianu au înfiinţat Comitetul Democratic Român în scopul informării 
guvernelor şi presei străine în legătură cu cauza românească. In decembrie, 
acesta a fost înlocuit de o organizaţie mai mare, Asociaţia Română pentru 
Conducerea Emigraţiei, constituită în special datorită eforturilor lui Nico- 
lae Bălcescu. Cea mai ambiţioasă acţiune a acesteia a fost misiunea lui 
Bălcescu la Londra, în ianuarie 1850, vizînd restabilirea contactelor cu mi¬ 
nistrul de Externe Palmerston. Bălcescu a solicitat ajutor britanic în vede¬ 
rea evacuării trupelor ruseşti şi otomane din Principate şi a convocării unei 
adunări naţionale care să Ie permită românilor înşişi să-şi hotărască dezvol¬ 
tarea politică. Palmerston nu I-a încurajat prea mult, dar i-a promis totuşi 
să vadă dacă se poate face ceva pentru a se pune capăt ocupaţiei militare 
a celor două ţări. 6 

Bălcescu şi colegii săi mai radicali erau convinşi că izbucnirea unei 
noi revoluţii era inevitabilă şi apropiată — preziceau anul 1852 — şi au 
acţionat cu înflăcărare în diverse organizaţii înfiinţate în vederea grăbirii 
evenimentului. în timpul şederii sale Ia Londra, Bălcescu s-a alăturat exi¬ 
laţilor unguri, polonezi, cehi şi ruşi în formarea unui comitet secret, care 
să făurească o „federaţie democratică a Europei de Răsărit 44 . în aprilie 1851, 
românii de la Paris au aderat Ia Comitetul Democratic European Cen¬ 
tral — ce fusese înfiinţat de către revoluţionarul italian Giuseppe Mazzini, 
la Londra, în primăvara precedentă fiind reprezentaţi de Dumitru Bră¬ 
tianu. 7 Ei au negociat, de asemenea, cu exilaţii unguri înfiinţarea unei fe¬ 
deraţii a naţionalităţilor în Europa Centrală, dar proiectul a eşuat în urma 
refuzului lui Kossuth de a accepta orice încălcare a unităţii politice şi a in¬ 
tegrităţii teritoriale a Ungariei istorice. 8 Nici una dintre aceste iniţiative 
ale emigranţilor români nu a influenţat în mod semnificativ cursul eveni¬ 
mentelor din Principate. 

Noua criză internaţională, care a dus Ia izbucnirea războiului dintre Ru¬ 
sia şi Turcia în 1853 şi implicarea Franţei şi Marii Britanii în anul urmă¬ 
tor, a apropiat cele două obiective majore pe care paşoptiştii erau hotărîţi 
acum să Ie realizeze: unirea şi independenţa Principatelor. Manevrele di¬ 
plomatice pentru a pune capăt Războiului Crimeii şi a rezolva „chestiunea 
românească 44 au fost făcute, ca şi în trecut, de Marile Puteri, în confor- 


6 N. Bălcescu, Opere , IV, ediţia a IlI-a, Bucureşti, 1990, pp. 193-200. 

7 A. Cretzianu, Din arhiva lui Dumitru Brătianu , I, Bucureşti, 1933, pp. 265-271 

8 A. Marcu, Conspiratori şi conspiraţii în epoca renaşterii politice a României, 
1848-1877 , Bucureşti, 1930, pp. 27-67. 

mitate cu propriile lor obiective, dar de data aceasta, pentru prima oară, 
românii înşişi au avut un rol crucial în hotărîrea propriului lor viitor. 

Deteriorarea relaţiilor dintre Rusia şi Imperiul Otoman, provocată în 
parte de disputele cu privire la dreptul Rusiei de a interveni în numele su¬ 
puşilor creştini ortodocşi ai sultanului, a făcut ca atenţia Marilor Puteri să 
se concentreze asupra Principatelor. Atunci cînd guvernul otoman, sprijinit 
de Marea Britanie şi de Franţa, a respins un ultimatum rusesc, la 16 iu¬ 
nie 1853, armata rusă, care evacuase Principatele doar cu doi ani în urmă, 
a trecut din nou Prutul, Ia 3 iulie, şi a ocupat Bucureştii pe data de 6 iulie. 
Ştirbei şi Ghica şi-au părăsit capitalele respective, plecînd în Austria, în 
octombrie, şi au fost înlocuiţi de o autoritate militară, în frunte cu genera¬ 
lul Andrei Budberg, comandantul-şef rus, care a ajuns preşedinte al celor 
două Divane, aşa cum procedase şi Pavel KiselefF cu două decenii în urmă. 
Budberg a încredinţat administrarea de zi cu zi unor concilii administrative 
extraordinare, avînd fiecare cîte un vicepreşedinte rus. Budberg deţinea 
adevărata putere şi o exercita în mod arbitrar. 9 Principatele au fost astfel 
nevoite să suporte o nouă ocupaţie rusească, dar au scăpat de ravagiile răz¬ 
boiului, dat fiind că principalele campanii s-au desfăşurat în alte părţi. 

Reacţia Austriei la aceste evenimente a fost de o importanţă crucială. 
Pe tot parcursul crizei, care se înrăutăţea din ce în ce mai mult, ţarul Ni- 
colae contase pe recunoştinţa Austriei, dat fiind sprijinul rus în reprimarea 
revoluţiei ungare din 1849 şi ajutorul neîntrerupt în menţinerea unei domi¬ 
naţii conservatoare în Europa Răsăriteană. Ministrul de Externe austriac, 
Karl von Buol, a oferit Rusiei doar un sprijin modest în disputa diploma¬ 
tică cu otomanii şi a mers atît de departe încît i-a cerut ţarului să scurteze 
la maximum ocupaţia Principatelor. Trecerea Prutului de către ruşi a fost 
considerată Ia Viena drept o ameninţare la adresa intereselor Austriei în 
regiune, în special a comerţului acesteia Ia Dunărea de jos şi pe Marea 
Neagră. 10 Eforturile de mediere ale lui Buol din vara anului 1853 au eşuat. 
In octombrie 1853, după ce Rusia respinsese un ultimatum de a evacua 
Principatele, trupele turceşti au trecut rapid Dunărea, iar în Caucaz au 
izbucnit lupte serioase. Alte eforturi internaţionale de a rezolva conflictul 
au rămas, de asemenea, fără rezultat. Marea Britanie şi Franţa s-au aflat 
de partea Turciei şi au declarat oficial război Rusiei la 28 martie 1854. 

9 I. Nistor, „Principatele Române sub ocupaţia rusească, 1 iulie 1853-17 septembrie 
1854“, Academia Română, în Memoriile Secţiunii Istorice, seria a 111-a, 20, 1938, 
pp. 232-235. 

10 L. Boicu, Austria şi Principatele Române în vremea războiului Crimeii, 
IH53-IH56, Bucureşti, 1972, pp. 73-96. 

Cererea Iui Buol de evacuare a Principatelor, înaintată Rusiei la 3 iu¬ 
nie 1854, dovedeşte importanţa dată de Austria acestor ţări. A depăşit ulti¬ 
mul obstacol aflat în calea propriilor ambiţii în Ţările Române, semnînd 
Convenţia de Ia Boiacikoy cu Turcia, Ia 14 iunie. Aceasta a reprezentat 
un succes diplomatic răsunător, întrucît se putea aproape spune că Austria 
a cîştigat mînă liberă în Principate. Potrivit obligaţiilor asumate prin Con¬ 
venţie, Austria s-a angajat să obţină, prin negocieri şi prin alte mijloace, 
evacuarea Principatelor de către Rusia, considerînd că aceasta reprezintă 
o condiţie esenţială pentru menţinerea integrităţii Imperiului Otoman. Aus¬ 
triei i s-a permis să ocupe Principatele, ca mandatar al suzeranului otoman, 
dar, de fapt, avea să aibă libertate completă de acţiune. Convenţia nu sta¬ 
bilea nici o limită de timp în privinţa ocupaţiei; Austria şi Imperiul Otoman 
urmau să rezolve această problemă mai tîrziu. Ţarul era furios din cauza 
„lipsei de loialitate a Austriei 44 , dar n-avea încotro, aşa că a trebuit să ce¬ 
deze. în iulie şi august, armatele ruseşti au evacuat Ţara Românească, iar 
în septembrie şi-au încheiat retragerea din Moldova. 

Otomanii, nu austriecii, au fost primii care au profitat de plecarea ruşi¬ 
lor. Omer paşa, comandantul forţelor otomane de Ia Dunăre, şi-a închi¬ 
puit că ajungînd la Bucureşti înaintea austriecilor ar putea deveni stăpînul 
Principatelor şi ar putea să preîntîmpine o ocupaţie austriacă, în ciuda înţe¬ 
legerilor anterioare. A trecut Dunărea la 27 iulie şi o avangardă de 2 000 de 
oameni a ajuns la Bucureşti pe data de 7 august. EI însuşi a intrat în oraş 
în ziua de 22 august şi a trecut imediat Ia organizarea unei administraţii 
civile din rîndurile boierilor simpatizanţi. Graba sa şi dimensiunea arma¬ 
tei sale de ocupaţie (80 000 de oameni) dovedesc importanţa excepţională 
pe care guvernul său o dădea Ţării Româneşti ca apărătoare a frontierei 
de nord a imperiului. Omer paşa şi alte oficialităţi otomane nu se îndoiau 
cîtuşi de puţin că Rusia, nu Austria, reprezenta ameninţarea principală la 
adresa integrităţii teritoriale a imperiului. 

Un număr de emigranţi români, printre care Ion Heliade Rădulescu, 
s-au reîntors la Bucureşti cu armata turcă. Heliade s-a bucurat în Capitală 
de o primire entuziastă din partea intelectualilor mai tineri, ca părinte al 
literaturii române modeme şi principal arhitect al Revoluţiei de la 1848 
(primul titlu era binemeritat, însă al doilea nu). Consiliul de Miniştri aus¬ 
triac a luat notă imediat de reîntoarcerea exilaţilor şi a cerut expulzarea 
tuturor membrilor „partidului revoluţionar muntean 44 , însă Omer paşa a re¬ 
fuzat să se conformeze. El îi considera pe emigranţi singurul element din 
cadrul populaţiei autohtone în care se putea încrede, întrucît aceştia nu se 
„compromiseseră 44 în timpul ocupaţiei ruseşti. 

Inten(ia otomană vădită de a ignora prevederile Convenţiei de la Bo¬ 
iacikoy şi spectrul unei noi agitaţii provocate de revoluţionari în Bucureşti 
au grăbit înaintarea austriecilor în Principate. La 30 iunie 1854, contele 
Johann Coronini, comandantul forţelor de intervenţie austriece, a primit 
instrucţiuni de la Viena să înceapă propria sa ocupaţie şi să restabilească 
ordinea legală în Principate, însă el şi-a amînat înaintarea pînă cînd ruşii 
aveau să-şi încheie retragerea. Primele trupe austriece au intrat în Ţara Ro¬ 
mânească la 19 august, o avangardă a unei armate de 40 000 de oameni. 
Coronini a ajuns la Bucureşti la 6 septembrie, iar în ziua de 16 septembrie, 
trupele sale au trecut graniţa în Moldova. 

Intelectualii români, atît din ţară, cît şi din străinătate, au condamnat ocu- 

* 

paţia austriacă. In Bucureşti şi în alte oraşe, aceştia şi-au exprimat deschis 
sfidarea şi în nici una dintre categoriile de populaţie nu s-a constituit vreun 
grup favorabil Austriei. Experienţele ulterioare cunoscute în timpul ocupa¬ 
ţiei, între anii 1854 şi 1857, au consolidat ostilitatea faţă de Austria, care avea 
să devină o forţă în politica românească de pînă Ia Primul Război Mondial. 

Modul în care austriecii au procedat la organizarea administraţiei lor 
sugerează faptul că se pregăteau de o şedere îndelungată. Păreau hotărîţi 
să înlocuiască condominiul ruso-turc cu unul austro-turc, în care ei să de¬ 
vină partenerul principal. 11 Este evident că în interpretarea lor, Convenţia 
de la Boiacikoy le-a transferat controlul principal asupra Principatelor. 
Pentru a-şi întări poziţia, ei au aranjat transferul Iui Omer paşa şi al grosu¬ 
lui armatei sale în Crimeea, care devenise principalul teatru de război în¬ 
tre Rusia, pe de o parte, şi Marea Britanie şi Franţa, pe de altă parte. Cînd 
a părăsit Bucureştii, în 1854, în urma lui a rămas doar o forţă otomană sim¬ 
bolică de 1 500 de oameni. Comandanţii militari austrieci au preluat func¬ 
ţiile administrative de Ia autorităţile civile locale, şi-au asumat controlul 
proiectelor hidrografice de la Porţile de Fier de pe Dunăre şi au pus Gurile 
Dunării sub protecţie austriacă. 

Austriecii se mişcau metodic şi cu prudenţă. Au sprijinit reîntoarcerea 
pe tron a Iui Barbu Ştirbei şi a lui Grigore Ghica, nu pentru că ar fi fost 
austrofili (nici nu erau), ci pentru că erau dornici să restabilească ordinea 
legală prevăzută în Convenţia de Ia Boiacikoy. Principalul obiectiv al aus¬ 
triecilor era evitarea „inovaţiilor 14 , adică reluarea unor activităţi ale paşop¬ 
tiştilor care ar fi putut crea „dezordine 11 şi ar fi putut oferi altor puteri in¬ 
teresate pretext de intervenţie în treburile Principatelor. 12 Barbu Ştirbei 

11 Ibid., pp. 211-227. 

12 I. Nistor, „Ocupaţia austriacă în Principate (1854-1857) după rapoartele lui 
Coronini", Academia Română, în Memoriile Secţiunii Istorice , seria a IlI-a, 20, 1938, 
pp. 150-191. 

s-a reîntors la Bucureşti la 5 octombrie 1854 şi a format un guvern favo¬ 
rabil Austriei. Grigore Ghica, care s-a reîntors la Iaşi la 9 noiembrie, a do- 
vedit mai multa independenţă. In cabinetul său exista un singur austrofil. 
Restauraţia în Principate a fost departe de a fi completă. Austria, într-ade- 
văr, se interpusese între Constantinopol, pe de o parte, şi Bucureşti şi Iaşi, 
pe de altă parte, cerînd domnitorilor să obţină aprobarea prealabilă a lui 
Coronini pentru orice eventual contact cu autorităţile otomane. Austriecii 
au preluat ei înşişi responsabilitatea pentru numeroase aspecte ale relaţi¬ 
ilor româno-otomane: carantinele de-a lungul Dunării, activitatea agenţi¬ 
lor domneşti la Constantinopol, transferarea către Principate a unei părţi 

din venitul mănăstirilor închinate. 

* 

In ciuda intervenţiei viguroase, oficialităţile austriece n-au reuşit să sub¬ 
ordoneze intereselor monarhiei nici aparatul administrativ central al Princi¬ 
patelor, nici pe cel local. Domnitorii înşişi erau departe de a fi docili. Ştirbei 
era mai maleabil, dar atunci cînd a acceptat cererile austriece, ca, de pildă, 
înăsprirea cenzurii, expulzarea celor întorşi din exil, a făcut acest lucru în 
primul rînd pentru că astfel de măsuri corespundeau propriilor sale scopuri. 
Comportarea lui Ghica îi deranja mai mult pe austrieci. La fel ca Ştirbei, 
avea simpatii pentru Franţa, dar, spre deosebire de acesta, n-a făcut nici o 
încercare de a-şi ascunde sentimentele. S-a înconjurat de francofili şi şi-a 
întors privirea către Napoleon al IlI-lea, pentru a primi ajutor în redobîn- 
direa autonomiei ţării sale. In materie de politică internă, el sprijinea unirea 
Principatelor, permitea emigranţilor liberali o mare libertate de acţiune; prin 
uşurarea restricţiilor impuse presei, a dat posibilitatea liberalilor să publice 
în 1855 două gazete unioniste, şi anume România literară şi Steaua Dunării . 

Mulţi oficiali austrieci credeau că ocuparea Principatelor era un simplu 
preludiu la integrarea lor în structura economică şi politică a monarhiei. 
Cea mai elaborată formulare teoretică a unui astfel de plan i-a aparţinut 
lui Karl von Bruck, ministrul Finanţelor, un sprijinitor viguros al ideii de 
Mitteleuropa, o uniune a Austriei şi a statelor germane, care să domine Eu¬ 
ropa Centrală şi de Răsărit. El Ie rezervase Principatelor un Ioc important 
în sistemul său, ca piaţă pentru manufacturile austriece şi ca o sursă aproape 
inepuizabilă de materii prime. 13 Aceste idei îşi aveau sorgintea în secolul 
al XVIII-lea, dar, de data aceasta, Bruck şi aliaţii săi le impuneau cu mai 
multă vigoare. Unul dintre discipolii săi influenţi a fost Coronini, care a 
îndeplinit cu hotărîre dispoziţia lui Bruck de a se dezvolta resursele econo- 

13 L. Boicu, „Les Principautes roumaines dans Ies projets de Karl von Bruck ct 
Lorenz von Stein pour la constitution de la «Mitteleuropa» â l’epoque de la guerre de 
Crimee“, în Revue roumaine d 'histoire , 6/2, 1967, pp. 233-256. 

mice ale Principatelor, văzînd într-o asemenea evoluţie „adevărata cale“ 
de legare a lor cu Austria. Cu toate că multe persoane sus-puse, ca, de pil¬ 
dă, Buol şi Alexander Bach, ministrul de Interne, nu împărtăşeau entuzias¬ 
mul lui Bruck pentru Mitteleuropa, ele au încercat totuşi să consolideze 
poziţia Austriei Ia Dunărea de jos printr-o activitate economică intensă. 
Obiectivele lor comune au dus în 1855-1856 la o încercare sistematică de 
realizare a dominaţiei economice asupra Principatelor prin controlarea băn¬ 
cilor, a căilor ferate, a navigaţiei fluviale şi a liniilor de telegraf. Aceste 
proiecte grandioase au eşuat însă din cauza faptului că Austria nu avea 
resursele financiare necesare pentru realizarea unei strategii de investiţii 
atît de ambiţioase şi n-ar fi putut să-i convingă niciodată pe investitorii par¬ 
ticulari că un regim politic stabil, esenţial pentru o dezvoltare economică 
sigură, ar putea prinde rădăcini în Principate în viitorul apropiat. 

Uzura războiului, provocată de o campanie istovitoare şi nedecisă în 
Crimeea, i-a adus pe beligeranţi la masa tratativelor. Moartea ţarului Ni- 
colae, la 2 martie 1855, şi venirea la tron a lui Alexandru al 11-lea, care 
era mai înclinat decît tatăl său să ajungă la o rezolvare paşnică, au dat spe¬ 
ranţe că războiul ar putea lua curînd sfîrşit. Cu toate că erau neconcludente, 
negocierile de pace de la Viena, desfăşurate în martie-iunie 1855, au oferit 
un prim prilej de schimb deschis de păreri în legătură cu viitorul Principa¬ 
telor. Unirea lor într-un singur stat, în special, a fost luată serios în discuţie. 
Baronul Franţois Bourquenay, ministrul francez în Austria, care ridicase 
problema, a argumentat că unirea ar scoate Moldova şi Ţara Românească 
de sub influenţa exclusivă a unei singure puteri şi ar stabili o barieră natu¬ 
rală în calea oricărei ameninţări la adresa Imperiului Otoman (avea desi¬ 
gur în vedere Rusia). 14 Pentru unioniştii din Moldova şi Ţara Românească, 
pledoaria lui Bourquenay constituia o slabă consolare, întrucît, pe măsură 
ce avansau discuţiile, a reieşit clar că puterile gîndeau unirea în termenii 
propriilor obiective de politică externă şi că erau pregătite, ca şi în trecut, 
să folosească Principatele ca o compensaţie teritorială pentru a încheia în- 

A 

ţelegeri internaţionale cuprinzătoare. In 1854, de pildă, Napoleon al III-lea, 
nerăbdător să se găsească o soluţie pentru „chestiunea italiană 44 , propusese 
ca Austria să cedeze Sardiniei Lombardia şi Veneţia şi să ia în schimb Prin¬ 
cipatele. 15 După izbucnirea Războiului Crimeii, Franţa şi Prusia s-au gîndit 
să pedepsească Rusia prin reconstituirea unei Polonii independente, ca 

14 D. Sturdza şi alţii, Acte şi documente relative la istoria renaşterii României , II, 
Bucureşti, 1889, pp. 638-639, 641-643: Protocol 6, 26 martie 1855 şi anexa; M. A. 
Ubicini, La Question des Principautes devant VEurope, Paris, 1858, pp. 6-10. 

15 T.W. Riker, The Making of Roumania, Londra, 1931, pp. 39 40. 

apoi să-i dea Austriei protectoratul asupra Moldovei şi a Ţării Româneşti, 
ca o compensaţie pentru pierderea Galiţiei. 

La Iaşi şi Ia Bucureşti, domnitorii şi conducătorii diverselor grupări 
conservatoare şi liberale s-au străduit să influenţeze deliberările puterilor 
înainte şi în cursul Conferinţei de la Viena. Grigore Ghica a trimis Ia con¬ 
ferinţă un observator, în persoana lui Costache Negri, un unionist convins, 
paşoptist, iar Barbu Ştirbei a întocmit un memorandum în care se prezen¬ 
tau argumentele în favoarea autonomiei şi împotriva obişnuitelor pretenţii 
otomane că Principatele constituiau o parte integrantă a imperiului. Poli¬ 
ticienii şi intelectualii sprijineau deschis unirea şi independenţa, însă nu 
erau încă destul de bine pregătiţi pentru a organiza o campanie eficientă. 
Conferinţa i-a ignorat atît pe aceştia, cît şi pe domnitori. 

Conferinţa de la Viena s-a încheiat fără a se ajunge la un acord cu pri¬ 
vire la încetarea războiului. Ea n-a acceptat nici unirea ca o soluţie a ches¬ 
tiunii româneşti. A lăsat în schimb Principatele aşa cum erau, dependente 
de Imperiul Otoman ca suzeran al lor. Totuşi, aliaţii au luat hotărîri cuprin¬ 
zătoare cu privire la viitorul lor. Au abolit protectoratul Rusiei, au respins 
pretenţiile otomane Ia suzeranitate şi au reafirmat autonomia Moldovei 
şi a Ţării Româneşti, stipulînd că trebuie să fie elaborată o nouă cartă a 
drepturilor pentru Principate. 16 

Franţa şi Austria au acţionat concertat pentru a depăşi impasul diplo¬ 
matic ce a urmat eşecului Conferinţei de la Viena. La 14 noiembrie 1855, 
Bourquenay şi Buol au semnat un protocol, prezentînd termenii păcii pe 
care Austria urma să-i transmită Petersburgului sub forma unui ultimatum. 
Două probleme erau cruciale: în primul rînd, Rusia trebuia să cadă de acord 
în privinţa neutralizării Mării Negre, ceea ce ar fi însemnat retragerea flo¬ 
tei sale şi dărîmarea fortăreţelor construite de-a lungul litoralului său, iar 

în al doilea rînd, trebuia să-i cedeze Moldovei teritoriul din sudul Basa- 

_ ^ 

rabiei, învecinat cu Delta Dunării. înaintaţi Petersburgului la 28 decembrie, 
aceşti termeni au fost acceptaţi cu neplăcere de către guvernul rus, Ia 16 ia¬ 
nuarie 1856. Conferinţa generală de pace s-a deschis la Paris Ia 25 februarie. 

în problema unirii Principatelor, puterile erau împărţite în două tabere. 
Franţa, Rusia şi, iniţial, Marea Britanie au sprijinit-o; Turcia şi Austria 
s-au opus. Sprijinul dat de Napoleon al III-lea unirii se baza în parte pe 
ataşamentul său faţă de principiul naţionalităţii, ca bază pentru o viitoare 
organizare politică a Europei. Preocuparea sa pentru Principate era în con¬ 
cordanţă cu ideile sale privind Italia şi Polonia. Dar, la fel ca în cazul italie¬ 
nilor şi al polonezilor, sprijinul aspiraţiilor româneşti era menit să slujească 

16 Sturdza şi alţii, Acte şi documente , II, p. 620: Protocol 1,15 martie 1855 şi anexe. 

obiective mai largi de politică externă franceză. EI încerca să sporească in¬ 
fluenţa franceză în Răsărit, sprijinind noile state independente sau auto¬ 
nome din regiune. Astfel, o Românie unită ar fi devenit unul dintre stîlpii 
noii configuraţii politice din Europa Răsăriteană care ar fi privit Franţa, cu 

A 

recunoştinţă, drept conducător. In ceea ce-o priveşte, Rusia nu avea cum 
să promoveze principiul autodeterminării popoarelor şi tindea să considere 
un stat român unitar ca o barieră în calea influenţei ei în Europa de Sud-Est. 
Diplomaţii ruşi însă au perceput, în controversa din ce în ce mai mare cu 
privire la unire, un prilej de a despărţi Franţa de aliaţii acesteia şi, în con¬ 
secinţă, s-au alăturat sprijinitorilor unirii. 17 Reprezentanţii britanici nu s-au 
opus unirii, văzînd în aceasta un bastion de apărare în plus împotriva pă¬ 
trunderii Rusiei în provinciile balcanice ale Imperiului Otoman. După 
Conferinţa de pace au revenit însă la o poziţie antiunionistă, ajungînd la 
concluzia că întărirea Principatelor ar servi intereselor franceze şi nu celor 
britanice din regiune. Oficialii otomani s-au opus, neclintiţi, unirii, consi- 
derînd că Principatele făceau parte integrantă din imperiu, că unirea era 
pur şi simplu un preludiu al independenţei. Austria s-a manifestat cu hotă- 
rire împotriva unirii, întrucît ar fi afectat propriile sale eforturi de a domina 
Principatele. Oficialităţile austriece erau îngrijorate şi din cauza români¬ 
lor din Transilvania, ale căror eforturi pentru obţinerea autonomiei poli¬ 
tice în 1848 făceau ca un Principat român unit peste Carpaţi să prezinte o 
atracţie irezistibilă pentru ei, ceea ce, în timp, ar fi ameninţat integrita¬ 
tea teritorială a Monarhiei. 18 

Contele Walewski, ministrul de Externe francez, a ridicat oficial pro¬ 
blema unirii la 8 martie, cerîndu-le omologilor săi să o rezolve în mod 
pozitiv. Clarendon, ministrul de Externe britanic, şi Aleksei Orlov, şeful 
delegaţiei ruse, au fost de aceeaşi părere. Aii paşa, reprezentantul sultanu¬ 
lui, a respins ideea, motivînd că Principatele fuseseră întotdeauna separa¬ 
te şi a insistat, fără să ofere vreo probă, că populaţiile respective nu aveau 
nici o dorinţă să se unească. Buol a refuzat să discute cazul, evocînd lipsa 
instrucţiunilor de la Viena, dar, preluînd ideea de la Aii paşa, a argumentat 
că importanţa deosebită pe care cei din Moldova şi cei din Ţara Româ¬ 
nească o dădeau autonomiei lor dovedea că doreau să rămînă despărţiţi. Cînd 
Walewski a contraargumentat că dorinţa de unire a românilor îşi avea rădă¬ 
cinile în originea, limba şi religia comune, Buol a replicat că naţionalitatea 

17 V.N. Vinogradov, Rossia i obedinenie rumînskih kniajestv, Moscova, 1961, 
pp. 87-100. 

18 L.Boicu, Diplomaţia europeană şi triumful cauzei române, 1856-1859 , Iaşi, 1978, 
pp. 80- 83; I.Nistor, Corespondenţa lui Coronini din Principate: Acte şi rapoarte din 
iunie 1854 martie 1857 , Cernăuţi, 1938, pp. 905, 1038. 

nu era un motiv suficient pentru schimbarea „configuraţiei politice exis¬ 
tente" a unui stat. Un alt argument preferat al lui Buol a fost întors imediat 
împotriva lui. Cerînd respingerea unirii, acesta a subliniat că populaţiile 
celor două Principate nu fuseseră consultate, la care se spune că Clarendon 
ar fi exclamat: „Foarte bine, să le consultăm". 

Tratatul de la Paris, ce a pus capăt Războiului Crimeii, semnat la 30 mar¬ 
tie 1856, a influenţat în mod decisiv dezvoltarea politică a Moldovei şi 
a Ţării Româneşti. Cu toate că au rămas sub suzeranitatea otomană, Ţă¬ 
rile Române beneficiau, de data aceasta, de protecţia colectivă a Puterilor, 
care interziceau oricăreia dintre ele să intervină de una singură în treburile 
lor politice. Toţi semnatarii, inclusiv Imperiul Otoman, au recunoscut in¬ 
dependenţa administrativă a Principatelor, dreptul fiecăruia de a întreţine 
o armată naţională, de a emite legi şi de a se angaja în mod liber în comer¬ 
ţul cu alte state. Puterile au stabilit de asemenea procedurile de revizuire 
a legii fundamentale (Regulamentele Organice) a fiecărui Principat. Au 
creat o comisie specială de investigaţii şi au dat instrucţiuni ca aceasta să 
se ducă la Bucureşti pentru a culege informaţii şi a formula recomandări 
cu privire la forma viitoare de guvemămînt din Principate. Îndepărtîndu-se 
în mod izbitor de la modul lor obişnuit de a trata Principatele, Puterile au 
prevăzut alegerea unei adunări consultative speciale, o aşa-numită adunare 
ad-hoc, în fiecare Principat, menită să facă cunoscută opinia publică cu pri¬ 
vire la toate problemele importante. Toate informaţiile adunate în felul aces¬ 
ta urmau să fie prezentate unei conferinţe a puterilor, la Paris, unde urma 

să se ia hotărîrile finale, care să Ie fie comunicate Principatelor de către 

* 

sultan sub forma unui hatişerif. In sfîrşit, puterile stipulau ca toate trupele 
străine să fie retrase din Principate, îndată ce Imperiul Otoman şi Austria 
vor putea face aranjamentele necesare. 

Tratatul a lăsat nerezolvate două probleme constituţionale dintre cele 
mai critice pentru fruntaşii politici români, şi anume unirea şi independen¬ 
ţa. Totuşi, a marcat un progres semnificativ în ambele direcţii. Tratatul a 
redefinit relaţia dintre Principate şi Imperiul Otoman prin abordarea pro¬ 
blemelor româneşti ca distincte de alte aspecte ale Chestiunii Orientale, 
ceea ce a subminat pretenţiile că Principatele ar fi părţi integrante ale Im¬ 
periului Otoman. 

Tratatul de la Paris a afectat Principatele şi în alt mod, şi anume prin 
reglementarea navigaţiei pe Dunăre. Puterile au înfiinţat o comisie per¬ 
manentă, constituită din statele riverane, inclusiv reprezentanţii Moldovei, 
Ţării Româneşti şi ai Serbiei, care să elaboreze regulamentele de folosire 
a fluviului şi care să supravegheze punerea lor în aplicare. O „comisie eu- 
ropeană“ provizorie, formată din Franţa, Austria, Marea Britanie, Prusia, 

Rusia, Sardinia şi Imperiul Otoman, urma să funcţioneze timp de doi ani 
şi să se preocupe de problemele pur tehnice, precum dragarea canalului 
dintre Isaccea şi Marea Neagră. Existenţa ei însă avea să fie prelungită din¬ 
colo de anul 1858, întrucît comisia permanentă nu a putut fi formată din 
cauza refuzului Austriei de a recunoaşte jurisdicţia acesteia asupra cursu¬ 
lui superior al fluviului. Principatelor li s-a acordat doar un rol modest în 
toate aceste acţiuni, cu toate că secţiunea lor de Dunăre era cea mai Iun- 

a 

gă, motivîndu-se că acestea nu erau state suverane. In orice caz. Austria, 
hotărîtă să-şi asigure o poziţie privilegiată la Dunărea de jos, s-a opus 
cu hotărîre acordării unui rol mai mare Principatelor. 19 

Hotărîtoare pentru viitorul curs al relaţiilor româno-ruse a fost cedarea 
de către Rusia în favoarea Moldovei a unor părţi din cele trei judeţe sudice 
ale Basarabiei. Suprafaţa astfel pierdută era doar de 5 000 km 2 şi avea o 
importanţă economică modestă. Rusia, însă, nu se mai învecina acum cu 
Dunărea şi, ceea ce era cel mai grav, ţarul a considerat pierderea acestui 
teritoriu drept o umilire personală, fiind hotărît să-l redobîndească. 

Cedarea de către Rusia a sudului Basarabiei în favoarea Moldovei a ac¬ 
centuat tensiunile existente în relaţiile ruso-române. Cu toate că protectora¬ 
tul Rusiei din anii ’30 şi ’40 şi rolul acesteia în reprimarea mişcărilor liberale 
din 1848 au fost cauzele cele mai importante ale ostilităţii din Principate 
faţă de Rusia, nici moldovenii, nici muntenii nu s-au împăcat cu anexarea 
Basarabiei în 1812. Boierii şi intelectualii erau dureros de conştienţi de rusi- 
ficarea neîntreruptă la care regimul autoritar centralizator supusese Biserica 
Ortodoxă, educaţia şi viaţa culturală, dar nu aveau mijloacele necesare de 
a opri integrarea provinciei în Imperiul Rus. După ce Principatele au reali¬ 
zat unirea şi şi-au dobîndit independenţa. Basarabia avea să constituie prin¬ 
cipalul obstacol în calea relaţiilor prieteneşti dintre noua Românie şi Rusia. 

Curînd după semnarea Tratatului de la Paris, puterile aveau să fie con¬ 
fruntate cu rezolvarea a două probleme importante privind Principatele: re- 
numirea domnitorilor şi evacuarea trupelor austriece. Prima chestiune era 
presantă. Domniile pe termen de şapte ani ale domnitorilor care fuseseră 
numiţi în virtutea termenilor Convenţiei de la Balta-Liman, din 1849, erau 
pe cale de a lua sfirşit. Puterile antiunioniste — Austria şi Turcia — au îm¬ 
piedicat renumirea lui Ştirbei şi a Iui Ghica şi i-au înlocuit cu caimacami 

A 

instalaţi de către sultan în iulie 1856. In Moldova, boierul antiunionist Teo¬ 
dor Balş s-a dovedit un instrument credincios al politicii austriece. Omo¬ 
logul său din Ţara Românească, Alexandru Ghica, fostul domnitor, şi-a 
datorat numirea, în parte, influenţei lui Stratford de Redcliffe, ambasadorul 

19 S.G. Focas, The Lower Danuhe River , Boulder, Colorado, 1987, pp. 256-261; 
M. Kogălniceanu, Cestiunea Dunării , ediţie revizuită. Bucureşti, 1882, pp. 15-37. 

britanic Ia Constantinopol, pe care-1 impresionase ostilitatea lui Ghica faţă 
de Rusia şi faţă de independenţa Austriei. 20 

Evacuarea armatei austriece din Principate a dat naştere unor serioase 

a 

complicaţii internaţionale. întreaga problemă a afectat alegerile pentru adu¬ 
nările ad-hoc. Austria dorea să-şi păstreze o prezenţă puternică în Principate 
pînă după alegeri, pentru a putea influenţa rezultatul acestora. Intransigen¬ 
ţa ei a întîrziat lucrările comisiei internaţionale dc anchetă în Principate, 
prevăzută de Tratatul de Ia Paris, fapt folosit de Rusia pentru a face presiuni 
asupra Austriei să cedeze. Austria a replicat, condiţionînd retragerea trupe¬ 
lor sale de delimitarea satisfăcătoare a noii graniţe dintre Rusia şi Moldova 
din sudul Basarabiei. Disputa s-a transformat rapid într-o competiţie gene¬ 
rală între puteri pentru predominanţă în regiune. Franţa a acordat sprijin 
Rusiei pentru a obţine la rîndul ei sprijin pentru propriile obiective, în spe¬ 
cial în efortul de a diminua influenţa britanică în Europa de Sud-Est. Ma¬ 
rea Britanie, pe de altă parte, nu a făcut nici un fel de concesii Rusiei şi a 

A 

cerut austriecilor să-şi prelungească ocupaţia în Principate. înainte ca trebu¬ 
rile să se deterioreze şi mai mult, s-a ajuns la o reglementare, în cadrul în¬ 
trunirii de la Paris, de Ia 6 ianuarie 1857, a tuturor semnatarilor Tratatului 
de pace. Puterile au somat Austria, iar aceasta a acceptat să-şi retragă tru¬ 
pele din Principate pînă la 30 martie. Chestiunea frontierei din Basarabia 
de sud s-a rezolvat în favoarea Austriei şi a Marii Britanii şi, în plus faţă 
de planurile iniţiale, în favoarea Moldovei, prin acordarea oraşului Bolgrad 
acesteia din urmă. Dar puterile au inversat sensul deciziei luate la Confe¬ 
rinţa de pace de la Paris, ce prevedea acordarea Deltei Dunării Moldovei, 
ca mijloc de a separa Rusia şi Turcia, acordînd-o, în schimb. Turciei, ră¬ 
pind prin aceasta Moldovei accesul la mare şi împiedicînd-o atît pe ea, cît 
şi Ţara Românească să devină puteri maritime. 

A 

In Principate, sprijinitorii unirii şi ai independenţei deveneau din ce în 
ce mai cutezători. Ei au primit cu răceală Tratatul de la Paris, socotindu-1 
un instrument menit să amîne cît se poate de mult rezolvarea celor două 
probleme care ar fi putut răsturna calculele puterilor în privinţa Europei 
de Sud-Est. Dar erau hotărîţi să meargă înainte, aşa că în mai şi iunie 1856 
au început să-şi adune forţele în vederea alegerilor pentru adunările ad-hoc. 
în Moldova, unioniştii se puteau bizui pe sprijinul domnitorului Grigore 
Ghica şi, la 11 iunie, au înfiinţat o organizaţie legală, Societatea Uniunii, 
care să coordoneze campania abia lansată. 21 Principalul lor obiectiv era 
unirea imediată a Principatelor sub un domnitor străin, „de preferinţă dc 


20 Boicu, Austria şi Principatele Române, p. 386. 

21 Sturdza, Acte şi documente, III, Bucureşti, 1889, pp. 531-533, şi IX, Bucureşti, 
1901, pp. 449^152. 

gintă latină“, dintre familiile domnitoare ale Europei. Compoziţia Socie¬ 
tăţii era eterogenă, aceasta fiind constituită atît din mari boieri conserva¬ 
tori, cît şi din membri ai clasei mijlocii şi din boieri liberali, toţi fiind însă, 
cel puţin temporar, uniţi prin sprijinul dat unirii. Ei au evitat discutarea vi¬ 
itoarei organizări politice a Principatelor Unite, pentru că neînţelegerile 
dintre ei erau atît de acute, încît se temeau să nu pericliteze reuşita mişcării 
unioniste. Sprijinul oficial <jat unioniştilor a luat sfîrşit brusc în luna iulie, 
cînd domnitorul Grigore Ghica a fost înlocuit cu caimacamul Balş. încu¬ 
rajat de Austria, acesta din urmă a iniţiat o viguroasă campanie antiunio- 
nistă, care a inclus şi demiterea unioniştilor din serviciul public, cîteva 
arestări şi interzicerea presei unioniste. 

în Ţara Românească, unioniştii se organizau şi ei cu febrilitate. în vara 
anului 1856, au format la Bucureşti un comitet central de coordonare a ac¬ 
tivităţii lor cu aceea a sprijinitorilor lor din provincie. Caimacamul Alexan¬ 
dru Ghica a tolerat şi el comitetul, cu toate că era conservator, şi chiar a 
permis dezvoltarea presei unioniste, în special a principalului organ al uni¬ 
oniştilor, Concordia, al cărui prim număr a apărut la 18 februarie 1857, 
avîndu-1 ca director de fado pe C. A. Rosetti. 

Mişcarea unionistă în ambele Principate a luat avînt în primele luni ale 
anului 1857, o dată cu sosirea la Bucureşti a comisiei de investigaţii şi apro¬ 
pierea alegerilor pentru adunările ad-hoc. La laşi, unioniştii au format în 
februarie Comitetul electoral pentru unire, cu scopul de a obţine un sprijin 
mai larg pentru cauza lor şi de a elabora un program politic cuprinzător. 


In ciuda caracterului eterogen al Comitetului în care din nou se aflau ală¬ 
turi atît boieri conservatori, cît şi intelectuali liberali, obiectivele sale au 
fost consecvent liberale. Programul pe care l-a publicat Ia 13 martie repeta 
apelurile anterioare Ia unire sub un domn străin şi la autonomia şi neu¬ 
tralitatea noului stat, care să fie garantate colectiv de către puteri. De data 
aceasta însă unioniştii au mers şi mai departe. Ei au elaborat principiile care 
să guverneze organizarea politică a noii lor ţări. 22 Au sprijinit cu căldură 
alegerea unei adunări generale, care să reprezinte interesele întregii naţiuni, 
să legifereze toate reformele necesare pentru consolidarea românilor ca na¬ 
ţiune şi pentru ridicarea lor la un nivel european de civilizaţie. Au subscris 
principiului egalităţii în faţa legii şi unui sistem imparţial de justiţie, dar 
s-au simţit obligaţi — pentru a-şi păstra încrederea boierilor — să adauge 
„respectarea proprietăţii 44 la lista principiilor formulate. La Bucureşti, la 
15 martie, Partida Naţională, aşa cum şi-au zis sprijinitorii unirii, a căzut 
de acord asupra unui program similar celui elaborat de către moldoveni 
şi, prin intermediul organizaţiei sale — Comitetul central al unirii —, şi-a 


22 Ihid., III, pp. 1107-1108 şi IV, Bucureşti, 1889, pp. 40-45. 

propus sa-şi coordoneze activităţile cu cele ale unioniştilor de la laşi. Unio- 
niştii din ambele Principate s-au simţit îmbărbătaţi de reîntoarcerea, în 1856 
şi 1857, a paşoptiştilor din exil, şi anume a lui C. A. Rosetti şi a fraţilor Bră- 
tianu. Nicolae Bălcescu nu se afla printre aceştia, pentru că murise de tu¬ 
berculoză în Italia, în 1852, la vîrsta de 33 de ani. 

Convocarea adunărilor ad-hoc, în care unioniştii îşi puseseră mari spe¬ 
ranţe, a trebuit să fie amînată, întrucît comisia de investigaţii a sosit la 
Bucureşti abia în martie 1857, adică după rezolvarea disputelor cu privire 
la evacuarea trupelor Austriei din Principate şi asupra noii frontiere ru- 
so-moldovene. Aceste probleme. Ia rîndul lor, complicaseră negocierile 
dintre puteri şi Turcia cu privire la conţinutul unui firman din partea sul¬ 
tanului de convocare a adunărilor ad-hoc şi de schiţare a procedurilor de 
alegere a acestora. Au urmat cinci luni de tîrguială, din septembrie 1856 
pînă în ianuarie 1857, pînă ce textul firmanului să fie aprobat de către toa¬ 
te puterile. 23 Promulgat de către sultan la 26 ianuarie 1857, firmanul preve¬ 
dea reprezentarea tuturor categoriilor sociale în adunări, dar, de fapt, asigura 
predominarea claselor avute, în special a boierilor mari proprietari de pă- 
mînt. Urmau să aibă cîte doi delegaţi din fiecare judeţ, în timp ce boierii 
mai mici, răzeşii şi majoritatea orăşenilor nu aveau decît unul (locuitorii 
Bucureştilor şi ai altor două oraşe din fiecare Principat aveau cîte doi de¬ 
legaţi fiecare). Mitropoliţii şi episcopii erau membri de drept. Dreptul elec¬ 
toral acordat oraşelor era o recunoaştere a importanţei crescînde a clasei 
mijlocii în viaţa economică, dar cea mai importantă îndepărtare de la meto¬ 
dele anterioare de reprezentare era acordarea dreptului de vot clăcaşilor, 
cărora li se permitea să aleagă un delegat din fiecare judeţ şi să aibă astfel 
în jur de o cincime din locurile fiecărei adunări. 

Austria şi Turcia n-au renunţat în nici un chip să se opună unirii. Planul 
lor era ca alegerile pentru adunarea din Moldova să fie ţinute cît de curind 
posibil, întrucît sentimentul unionist părea mai slab acolo decît în Ţara 
Românească, şi să se întocmească listele de votare înainte ca Partida Naţio- 

A 

nală să aibă timp să-şi organizeze sprijinitorii. In timpul campaniei electo¬ 
rale ce a urmat, noul caimacam, Nicolae Vogoride, un grec care îşi obţinuse 
cetăţenia moldovenească în 1846 şi care fusese numit în funcţie la moar¬ 
tea lui Balş, în martie 1857, a folosit toate mijloacele pe care le avea la 
dispoziţie — mită, falsificarea listelor electorale, controlul rigid al presei 
şi înlocuirea totală a unioniştilor din miliţie şi din serviciul civil cu oameni 
care se aflau la porunca sa — pentru a asigura victoria opozanţilor unirii. 

23 A. I. Gonţa, „Firmanul pentru convocarea divanurilor ad-hoc şi problema unirii 
Principatelor Române", în Studii privind Unirea Principatelor , Bucureşti, 1960, 
pp. 281- 296. 

Sperînd că va fi numit el însuşi domnitor cu sprijinul Austriei şi al Turciei, 
Vogoride a respins fără ezitare protestele unioniştilor şi ale comisarilor pu¬ 
terilor prounioniste. Corupţia din procesul electoral era atît de evidentă, 
încît Partida Naţională a hotărît să se abţină şi, drept rezultat, antiunioniş- 
tii au cîştigat alegerile la 19 iulie. 

Succesul lor, cu toate acestea, n-a avut viaţă lungă. Franţa a cerut ca 
sultanul să anuleze alegerile. Cînd acesta a refuzat, sprijinit şi de Austria 
şi de Marea Britanie, a izbucnit o criză majoră, întrucît puterile prounio¬ 
niste — Franţa, Rusia, Prusia şi Sardinia — au rupt relaţiile cu Turcia la 
6 august. Alianţa anglo-franceză, de care depindea aplicarea Tratatului de 
la Paris, părea să fie în pragul prăbuşirii. Dar nici una dintre părţi nu era 
pregătită să accepte consecinţele unei asemenea eventualităţi. Napoleon al 
111-lea ţinea la alianţa cu Marea Britanie, ca un mijloc indispensabil de atin¬ 
gere a obiectivelor sale de politică externă pe continent, şi anume rezolvarea 
chestiunii italiene care era mai importantă pentru el decît unirea Princi¬ 
patelor. Nici Clarendon nu credea că soarta Moldovei, „o mică provincie 
barbară la capătul Europei* 1 , merita riscul unei rupturi cu Franţa. La o în- 
tîlnire dintre Napoleon al IlI-lea şi regina Victoria şi principalii lor con¬ 
silieri, ce a avut loc la Osbome, pe insula Wight, la 6-10 august, s-a ajuns 
la un compromis prin care Franţa renunţa Ia ideea unei uniri complete a 

Principatelor în favoarea unei uniri administrative, care să fie realizată prin 

* 

crearea unor instituţii similare în fiecare Principat. In ceea ce-i priveşte, 
britanicii au căzut de acord să-l sfătuiască pe sultan să anuleze alegerile 
din Moldova şi să organizeze altele noi. Efectul aşa-numitului Pact de la 
Osbome avea să facă inutilă întreaga maşinărie de abordare a unirii creată 
prin Tratatul de la Paris. 24 La Constantinopol, consecinţele crizei electo¬ 
rale, în special ruptura intervenită în relaţiile cu cele patru puteri prounio¬ 
niste, îi aduseseră la putere pe francofilii conduşi de ministrul de Externe 

Aii paşa şi de marele vizir Mustafa paşa, care au acceptat termenii Pac- 

* 

tului de la Osbome. In Moldova, noile alegeri s-au ţinut începînd cu data 
de 10 septembrie, iar în Ţara Românească începînd cu 19 septembrie. Unio- 
niştii au repurtat o victorie în ambele ţări. 

Adunarea ad-hoc din Moldova şi-a început lucrările la data de 4 octom¬ 
brie 1857, iar cea din Ţara Românească la 12 octombrie. Lucrările au fost 
dominate de unionişti — Mihail Kogălniceanu şi Alexandru Ioan Cuza 
la Iaşi; C. A. Rosetti, fraţii Golescu şi Dumitru Brătianu la Bucureşti. Adu¬ 
nările au fost însă departe de a fi omogene din punct de vedere social sau 
politic. In ceea ce priveşte compoziţia socială, marii boieri proprietari de 

24 Riker, The Making of Roumania, pp. 130-140; A. Oţetea, „L’Accord d’Osborne 
(9 aout 1857)“, în Revue roumaine d'histoire , 3/4, 1964, pp. 677 -696. 

pămînt formau o majoritate, consolidată şi de prezenţa reprezentanţilor cle¬ 
rului. Liberalii şi radicalii, care, în general, reprezentau clasa mijlocie şi 
ţăranii, s-au găsit în defensivă. Cu toate acestea, în timp ce deputaţii îşi 
căutau colegi compatibili din punct de vedere ideologic, au început să se 
coalizeze patru grupări politice distincte — conservatorii, conservatorii 
moderaţi, liberalii moderaţi şi liberalii radicali. Cele două grupări liberale 
şi conservatorii moderaţi operau în interiorul Partidei Naţionale. Dar era 
un simulacru de coaliţie, dat fiind că unirea şi autonomia lărgită erau sin¬ 
gurele probleme în care puteau fi de acord. Ambele adunări, cea din 19 oc¬ 
tombrie din Moldova şi cea din 21 octombrie din Ţara Românească, au 
adoptat imediat rezoluţii ce chemau la unire, la autonomie, neutralitate şi 
garantarea colectivă a noii ordini de către puteri. 

Deputaţii doreau, de asemenea, să abordeze fără întîrziere şi alte ches- 

A 

tiuni presante. In Moldova, ei s-au avîntat într-o dezbatere vie în legătură 
cu organizarea politică şi economică viitoare a ţării. Nu a scăpat examinării 
lor nici un aspect: drepturile fundamentale (egalitate în faţa legii, liberta¬ 
tea individuală, inviolabilitatea domiciliului, libertatea credinţei); o slăbire 
şi mai mare a legăturilor cu suzeranul otoman (o reducere a obligaţiilor 
financiare, libertatea comerţului); reforma politică (separarea completă a 
puterii legislative de puterea executivă, un guvern responsabil şi inamovi¬ 
bilitatea judecătorilor). Poziţia liberală moderată a cîştigat surprinzător de 
mari majorităţi în toate aceste probleme, cu excepţia principiului potrivit 
căruia viitorul legislativ să fie larg reprezentativ pentru „toate marile in¬ 
terese ale naţiunii". Votul a consemnat 41 contra, 4 pentru, dar şi 23 dc 
abţineri, mai ales din partea centrului şi a dreptei, care se opuneau oricărei 
extinderi a dreptului de vot ce ar fi cuprins masa populaţiei. 

Dezbaterea cu privire la problema agrară a scos în evidenţă o ruptură 
majoră în rîndurile unioniştilor. Deputaţii ţărani veniseră la adunare cu 
speranţa de a dobîndi drepturi de proprietate deplină asupra pămîntului pc 
care-1 lucrau şi abolirea clăcii. Aceştia au sprijinit cu căldură unirea, dar, 
aşa cum a remarcat Kogălniceanu, ei au înţeles că aceasta însemna mai mult 
decît o simplă alipire a Principatelor. La 21 noiembrie, ei au înaintat adu¬ 
nării o petiţie, relatînd în termeni mişcători greutăţile existenţei la sate, în 
care cereau să se desfiinţeze boierescul (termenul generic folosit la sate 
pentru obligaţiile în muncă) şi să li se aloce în deplina lor proprietate pînă 
la două treimi din domeniul moşierului. Cu toate că erau pregătiţi să re¬ 
nunţe la obligaţiile în muncă, marii moşieri au rămas neclintiţi în opoziţia 
faţă de orice limitări aduse drepturilor lor de proprietate şi vorbeau în ter¬ 
meni ameninţători despre „tendinţele comuniste" ale ţăranilor. Ei au sugerai 
că cea mai bună cale pentru ţărani era de a dobîndi pămînt prin „înţele- 

geri de bunăvoie" cu moşierii. Deputaţii, în marea lor majoritate, erau pu¬ 
ţin înclinaţi să se angajeze în experimente sociale. Cînd s-a ajuns la vo¬ 
tarea propunerii deputaţilor ţărani, aceştia au pierdut, înregistrîndu-se 44 
de voturi contra şi 25 pentru. 25 

în mod curios, acestor chestiuni li s-a pus o surdină în adunarea din Ţara 
Românească. Deputaţii moderaţi şi liberali, care se pronunţau în favoarea 
progresului social şi a unei mai largi participări a cetăţenilor în viaţa po¬ 
litică, au decis să amîne abordarea schimbărilor fundamentale în institu¬ 
ţiile politice pînă la o viitoare adunare, cînd nu vor mai fi în minoritate şi 
vor putea astfel să dea acelor instituţii o formă care să corespundă progra¬ 
mului lor de reformă. Aproape toţi unioniştii, fie ei liberali, fie conservatori, 
doreau să evite orice dezbatere serioasă a problemelor sociale şi economi¬ 
ce, pentru că erau dureros de conştienţi de deosebirile de vederi dintre 
ei în privinţa chestiunii agrare şi a democratizării vieţii politice şi se temeau 
că o dezbinare în rîndurile lor, în această etapă, ar fi împiedicat realizarea 
unirii. Deputaţii ţărani le-au urmat exemplul. Ei au decis să nu-şi prezinte 
în momentul acela revendicările, cerînd însă dreptul de a fi reprezentaţi co¬ 
respunzător atunci cînd o viitoare adunare va aborda problemele agrare. 

Centrul atenţiei s-a mutat la Paris, o dată cu încheierea adunării în Ţara 
Românească, la 22 decembrie 1857, şi a celei din Moldova, la 2 ianuarie 
1858. La data de 7 aprilie 1858, Comisia de investigaţii a puterilor şi-a în¬ 
cheiat raportul său în legătură cu situaţia din Principate şi cu dorinţele ro¬ 
mânilor, aşa cum fuseseră exprimate în adunările ad-hoc, iar cele şapte state 
garante s-au întrunit la Paris, la 22 mai, pentru a discuta constatările aces¬ 
teia. La prima sesiune, Walewski, în calitate de preşedinte, a insistat să se 
aprobe unirea Principatelor. El a fost sprijinit de Pavel Kiseleff, acum am¬ 
basador al Rusiei în Franţa, şi de reprezentanţii Prusiei şi ai Sardiniei. Vor¬ 
bind în numele Turciei, Fuad paşa a expus din nou argumentele cunoscute 
în favoarea menţinerii separării, în timp ce ministrul austriac în Franţa, contele 
Joseph Hiibner, a susţinut că acordarea unirii n-ar face decît să încurajeze 
alte state şi să afecteze integritatea Imperiului Otoman. Contele Cowley, 
ambasadorul britanic în Franţa, Ie-a cerut colegilor săi să se concentreze 
asupra problemelor care ar reconcilia dorinţele românilor cu cele ale suze¬ 
ranului lor. Deliberările ulterioare au dezvăluit disponibilitatea puterilor 
de a ajunge la un compromis, dar Hiibner a continuat să se opună orică¬ 
rei măsuri ce părea unionistă. Acesta a obiectat cu putere faţă de o nouă 
denumire a Moldovei şi a Ţării Româneşti — Principatele Unite — şi 
în privinţa înfiinţării unei comisii centrale care să se ocupe cu proble¬ 
mele comune ambelor ţări. în cele din urmă. Austria s-a mulţumit cu ideea 


25 N. Adăniloaie şi O. Berindci, Reforma agrară din IR64, Bucureşti, 1967, pp. 83-100. 

separării administrative a Principatelor, deşi toţi cei prezenţi recunoşteau 
că, pur şi simplu, amînau inevitabilul. 

Deciziile conferinţei s-au materializat în Convenţia de la Paris, sem¬ 
nată de cele şapte puteri la data de 19 august. Principalul scop al Conven¬ 
ţiei a fost acela de a le da Principatelor o organizare definitivă. Cu toate 
că puterile nu le-au acordat unirea şi le-au lăsat sub suzeranitate otomană, 
ele au fost de acord ca Principatele Unite ale Moldovei şi Ţării Româneşti 
să se administreze de aci înainte liber, „fără amestecul guvernului otoman 44 . 
Acestea trebuiau să plătească în continuare tribut, iar domnitorii trebuiau 
să fie învestiţi tot de către sultan, dar toate părţile înţelegerii ştiau că aceste 
obligaţii erau acum simple formalităţi, întrucît reafirmaseră ele însele ga¬ 
ranţia colectivă a autonomiei Principatelor. Cu toate acestea, Convenţia 
a fost mai mult decît un tratat ce reglementa statutul internaţional al Prin¬ 
cipatelor. Formulînd drepturile fundamentale ale cetăţenilor, calităţile ce 
se cereau şi îndatoririle ce reveneau fruntaşilor politici, Convenţia a avut 
atributele unei constituţii, iar cei care au elaborat-o erau clar în favoarea 
ideilor liberale pe care le întîlniseră la Bucureşti. Astfel, Convenţia preve¬ 
dea: cîte o adunare legislativă în fiecare Principat, aleasă pe un termen de 
şapte ani, avînd o comisie centrală, ce se întrunea periodic la Focşani, la 
graniţa dintre Moldova şi Ţara Românească, pentru a discuta legile de in¬ 
teres comun; un domnitor, fie moldovean, fie muntean, pentru fiecare Princi¬ 
pat, ales de către adunare pe viaţă; cîte un consiliu de miniştri răspunzător 
în faţa adunării; armate naţionale separate, dar cu un singur comandant-şef, 
numit alternativ de către cei doi domnitori; inamovibilitatea judecătorilor 
şi independenţa lor faţă de puterea executivă şi o Curte de Casaţie comună, 
la Focşani. Convenţia abolea, de asemenea, rangurile şi privilegiile boie¬ 
reşti, proclamînd egalitatea în faţa legii şi principiul posibilităţii ocupării 
unei funcţii publice de către oricare cetăţean pe baza meritelor sale. Ea sta¬ 
bilea însă pentru participarea la vot un prag al proprietăţii atît de înalt, în- 
cît numărul electorilor era limitat la cîteva mii de persoane, în special mari 
moşieri şi membri ai clasei mijlocii de sus. Restrîngerea dreptului la voi 
reprezenta o contradicţie majoră. Cu siguranţă, aceasta avea să împiedice 
adoptarea reformelor politice şi economice liberale, în special noua lege 
ce reglementa relaţiile dintre moşieri şi ţărani, pe care însăşi Convenţia o 
recomandase drept urgentă. In sfîrşit, pînă la alegerea domnitorilor puterile 
au plasat guvernarea fiecărui Principat în mîinile unei comisii provizorii, 
formată din trei caimacami. 

Principala funcţie a comisiilor provizorii a fost supravegherea alegerii 
noilor adunări legislative, ce urmau să-i desemneze pe domnitori. în Ţara 
Românească, cei trei caimacami, care au fost instalaţi la 30 octombrie 1858, 



PRINCIPATELE UNITE 


359 


erau conservatori. Aceştia au folosit toate mijloacele ce le-au stat la dispo¬ 
ziţie — interzicerea presei liberale, restricţii cu privire la adunările publi¬ 
ce şi manipularea listelor de alegători — pentru a asigura formarea unei 
adunări conservatoare. în Moldova, cu toate acestea, doi dintre caimacami 
aparţineau Partidei Naţionale. Ei au numit funcţionari publici liberali, au 
ridicat restricţiile împotriva presei impuse de Teodor Balş şi, în general, 
au sprijinit programul unionist liberal. Totuşi, indiferent de preferinţele po¬ 
litice ale caimacamilor, dreptul restrîns la vot a dat avantaj conservatorilor. 

Campania susţinută de alegeri din Moldova, de la sfîrşitul lunii decem¬ 
brie 1858, a avut ca rezultat o adunare favorabilă unirii. Din cei 55 de de¬ 
legaţi, 33 aparţineau Partidei Naţionale. Aceştia au căutat un candidat la 
domnie care să sprijine unirea şi care să le împărtăşească gîndirea politică 
şi socială. Totuşi, cînd s-a deschis adunarea, la 9 ianuarie 1859, majori¬ 
tatea era puternic dezbinată cu privire la alegerea candidatului. La un mo¬ 
ment dat, se aflau în cursă 38 de candidaţi, o competiţie care-i facea pe 
mulţi unionişti să se teamă că situaţia ar putea permite unuia dintre con¬ 
servatori — fostul domnitor Mihai Sturdza sau fiul său Grigore — să iasă 
victorioşi. în cele din urmă, liberalii au căzut însă de acord asupra persoanei 
lui Alexandru loan Cuza, un paşoptist şi un sprijinitor bine cunoscut al uni¬ 
rii, pe care l-au ales domn la data de 17 ianuarie, cu 48 din 55 de voturi. 

Alegerile pentru adunarea din Ţara Românească, ţinute între 20 şi 24 ia¬ 
nuarie, au fost o dezamăgire pentru unioniştii liberali. Cu toate că majorita¬ 
tea alegătorilor din oraşe au sprijinit candidaţii Partidei Naţionale, alegătorii 
din judeţe, unde boierii deţinători de pămînturi erau puternici, au votat cu 
conservatorii. Drept rezultat, cînd adunarea şi-a început lucrările, la data 
de 3 februarie, două treimi din cei 72 de delegaţi erau conservatori. Atît 
ei, cît şi Partida Naţională erau împărţiţi în numeroase facţiuni. Cînd a de¬ 
venit clar că nici una dintre părţi nu-şi putea alege candidatul, Dimitrie Ghi- 
ca, fiul domnitorului Grigore Ghica, a propus ca aceştia să-şi proclame 
sprijinul în favoarea unirii prin alegerea Iui Alexandru loan Cuza, aşa cum 
făcuseră colegii lor din Moldova. Votul pentru Cuza, la 5 februarie, a fost 
unanim. Românii au realizat astfel, prin ei înşişi, unirea de facto, confor- 
mîndu-se Convenţiei de la Paris. 


ALEXANDRU IOAN CUZA 


Noul domn al Principatelor Unite descindea dintr-o familie înstărită de 
dregători. Aceştia deţinuseră funcţii importante în administraţia centrală 

şi judeţeană a Moldovei încă din secolul al XVII-lea, dar nu se numărau 
printre marile familii boiereşti. Alexandru Ioan Cuza s-a născut la 20 mar¬ 
tie 1820 şi, ca mulţi feciori din clasa sa, în perioada anterioară Revoluţiei 
de Ia 1848, a urmat pensionul francez de la Iaşi şi a fost trimis apoi la Pa¬ 
ris. Şi-a luat bacalaureatul în Litere în 1835 şi s-a înscris la Facultatea de 
Drept, dar nu şi-a terminat studiile. 

La întoarcerea acasă, a fost un timp cadet în armată, dar s-a retras în 
1840 şi a devenit membru al Curţii de Justiţie din Covurlui, în sud, fiind 

A 

preşedintele acesteia între 1842 şi 1845. In toată această perioadă, a avut 
legături cu societăţile radicale ce se formau la Bucureşti, iar în 1846 s-a 
alăturat cîtorva prieteni într-o călătorie la Paris. Din cauza rolului pe care 
l-a jucat în tulburările de Ia laşi, în 1848, a fost silit să plece în exil, dar 
s-a reîntors, în iulie următor, cu puţin înainte de sosirea noului domnitor, 
Grigore Ghica, pe care I-a slujit în diverse posturi administrative. A avan¬ 
sat permanent în ierarhia armatei. Sub caimacamul Nicolae Vogoride, în 
1857, a slujit pentru scurt timp ca prefect de Covurlui, Ia Galaţi, dar a de¬ 
misionat în semn de protest faţă de înregistrarea frauduloasă a alegătorilor 

A 

pentru alegerile adunării ad-hoc. In timpul comisiei provizorii a celor trei 
caimacami, în 1858, a devenit locţiitor al comandantului miliţiei moldove¬ 
neşti, funcţie pe care o avea şi în momentul alegerii sale ca domn. Cuza 
îşi datorează, fără îndoială, alegerea îndelungatei sale activităţi patriotice, 
poziţiei sale consecvent unioniste şi ideilor sale politice şi sociale liberale, 
deşi nu radicale. 

Dubla alegere a Iui Cuza a avut parte de ecouri diferite din partea pu¬ 
terilor garante, întrucît a ridicat din nou aceleaşi probleme ce întunecaseră 
procesul de redactare a Convenţiei de la Paris. La Viena, acţiunile adună¬ 
rilor din Moldova şi din Ţara Românească au fost denunţate ca revoluţio¬ 
nare, pentru că oficialităţile austriece continuau să privească orice formă 
de unire ca un obstacol în calea pătrunderii politice şi economice la Du¬ 
nărea de jos şi ca o încurajare a presupuselor tendinţe centrifuge printre 
românii din Transilvania şi Bucovina. Acestea au preconizat chiar o inter¬ 
venţie militară. 26 Franţa, pe de altă parte, a rămas neclintită în sprijinul 
unirii. Scopul lui Napoleon al III-lea era să extindă influenţa franceză în¬ 
tr-o ţară de cultură romanică, influenţă care-i putea servi la împiedicarea 
accesului Rusiei la Mediterană şi la abaterea intereselor Austriei în altă par¬ 
te. Rusia sprijinea unirea ca un mijloc de a slăbi Austria şi Prusia, dar, în 

26 D. Berindei, E. Cojocaru, „La Reconnaissance de la double election d'Alexan- 
dru Ioan Cuza, vue â la lumiere de la correspondance diplomatique autrichienne“. în 
Revue roumaine d'histoire, 8/1, 1969, pp. 15-16, 19. 

special, ca o posibilitate de a stabili relaţii mai strînse cu Franţa. 27 Sardi¬ 
nia şi Prusia erau dispuse să aprobe unirea fie şi numai pentru a-şi promova 
propriile ambiţii în Italia şi, respectiv. Germania. Marea Britanie oscila. 
Pentru un timp, oamenii săi de stat păreau să fi crezut că un stat mic la Du¬ 
nărea de jos nu putea deveni altceva decît un client al Rusiei, dar treptat 
s-au resemnat cu unirea de facto. Toate puterile au convenit pînă la urmă 
să se întîlnească Ia Paris, Ia 7 aprilie, pentru a lua în discuţie reacţia faţă 
de faptul împlinit românesc. 

Cuza s-a decis să nu aştepte cursul evenimentelor şi a iniţiat o viguroasă 
campanie diplomatică pentru a obţine recunoaşterea alegerii sale. A trimis 
delegaţii moldovene şi muntene la Constantinopol, la mijlocul lunii februa¬ 
rie 1859, pentru a obţine învestitura din partea sultanului, cît mai curînd 
posibil, însă oficialităţile turceşti nu erau dispuse să acţioneze pînă cînd 
conferinţa Puterilor nu şi-ar fi dat verdictul. Avînd în vedere această con¬ 
ferinţă, Cuza şi-a trimis emisari speciali în Europa de Vest şi în Rusia. Pri¬ 
ma şi cea mai reuşită misiune a fost aceea a lui Vasile Alecsandri la Paris, 
Londra şi Torino. 28 Napoleon al III-lea şi Walewski l-au primit cu căldură 
şi au promis să trimită o misiune militară în Principate, să reorganizeze mi¬ 
liţia şi să înfiinţeze o industrie manufacturieră producătoare de arme. La 
Londra, Alecsandri a primit asigurări din partea ministrului de Externe, 
Malmesbury, şi din partea altor oameni politici că doreau binele ţării sale, 
dar nimic mai mult. La Torino, el şi cei care-1 însoţeau au fost trataţi ca 
fraţi. Cu toate că nu-şi facea nici un fel de iluzii în legătură cu natura aces¬ 
tor sentimente, s-a simţit încurajat de simpatia şi înţelegerea întîlnite pretu¬ 
tindeni. Dar emisarul lui Cuza la Viena, Ludovic Steege, om de finanţe şi 
prieten vechi de-al său, s-a bucurat de o primire cu totul diferită. Buol a 
fost de acord să-l vadă doar ca pe o veche cunoştinţă şi a refuzat să accep¬ 
te o scrisoare din partea lui Cuza, explicînd natura dublei alegeri. 

Conferinţa de la Paris s-a deschis la 7 aprilie. în prima sesiune, Franţa, 
Marea Britanie, Rusia, Prusia şi Sardinia l-au recunoscut pe Cuza ca dom¬ 
nitor ales al ambelor Principate. S-au plîns că dubla alegere nu era con¬ 
formă cu Convenţia de la Paris, dar pentru a evita incidente şi pentru a 
facilita funcţionarea normală a unei administraţii regulate, acestea au pro¬ 
pus ca sultanul, ca o excepţie, să-i acorde lui Cuza învestitura ca domn atît 
al Moldovei, cît şi al Munteniei. Reprezentanţii otomani şi austrieci au 
obiectat, ca de obicei, dar în faţa frontului unit al celorlalte puteri, au cedat, 

27 E. E. Chcrtan, Rusko-rumînskie otnoşenia v 1859-1863 godah , Chişinău, 1968, 

pp. 68-102. 

28 D. Vitcu, Diplomaţii unirii , Bucureşti, 1979, pp. 60- 68. 

cu toate că au continuat să caute unele mijloace formale de a-şi proteja 
interesele în Principate. 

Conferinţa s-a dovedit incapabilă să ajungă la o hotărîre rapidă, de orice 
fel, pe de o parte din cauza poziţiei Turciei de a tergiversa cît de mult po¬ 
sibil lucrurile şi, pe de altă parte, din cauza deteriorării relaţiilor dintre Aus¬ 
tria şi Sardinia. Delegaţii au fost în cele din urmă nevoiţi să suspende de¬ 
liberările cînd a izbucnit războiul dintre Austria, pe de o parte, şi Sardinia 
şi aliatul acesteia. Franţa, pe de altă parte, la 29 aprilie. Înfrîngerea Aus¬ 
triei pe cîmpul de luptă din nordul Italiei în iunie şi armistiţiul intervenit 
între Napoleon al Ill-lea şi Franz Joseph, urmat de pacea preliminară de 
la Villafranca, din 11 iulie, au permis puterilor să-şi reîntoarcă atenţia asu¬ 
pra Dunării de jos. La cea de a treia şi ultimă sesiune a Conferinţei, din 
7 septembrie, toate puterile garante, inclusiv Austria şi Turcia, au acceptat 
dubla alegere. Recunoaşterea finală a unirii Principatelor necesita şi alte ne¬ 
gocieri între Turcia şi puteri. Dar cursul evenimentelor din Principate a 
făcut ca rezultatul să fie mai mult ca sigur. Avîntul unirii s-a dovedit irever¬ 
sibil, dat fiind că instituţiile şi serviciile publice ale celor două ţări s-au 
unificat. Armatele fuseseră deja unificate sub o singură comandă. Măsuri 
similare au fost luate în domeniile monetar, al liniilor de telegraf şi servi¬ 
ciilor vamale; oficialităţile din cele două capitale se aflau în contact direct, 
fără a fi nevoite să mai treacă prin ministerele de Externe respective; Co¬ 
misia centrală de la Focşani lucra cu febrilitate pentru a unifica legile şi 
procedurile administrative. 

In iunie 1860, Cuza a decis să continue cu hotărîre negocierile cu Tur¬ 
cia şi cu Marile Puteri pentru a obţine unirea deplină şi a pregătit un me¬ 
morandum de modificare a Convenţiei de la Paris în aşa fel încît să ser¬ 
vească ca bază de discuţie în acest sens. 29 După vizita sa la Constantinopol, 
în septembrie, întreprinsă pentru a domoli oficialităţile otomane, vizită ce 
a constituit un mare succes personal, guvernul otoman a acţionat încet, 
dar inexorabil, în direcţia aprobării memorandumului. în sfîrşit. Ia 1 mai 
1861, a trimis o notă circulară puterilor, invitîndu-le Ia o conferinţă care 
să sancţioneze „dorinţele exprese ale poporului român“. Aceasta a acceptat 
în toate privinţele unirea. Cuza privea acum Ţara Românească şi Moldova 
ca formînd o singură Românie. 

Conferinţa de la Constantinopol, care s-a deschis la 25 septembrie 1861, 
a înlăturat şi ultimele obstacole ce mai rămăseseră în calea unirii, ridicate 

29 N. Corivan, Relaţiile diplomatice ale României de Ia 1859-1877 , Bucureşti, 1984, 
pp. 64-102; B. Jelavich, „The Ottoman Empire, the Great Powers and the Legislative 
and Administrative Union of the Principalities“, în Rumanian Studies, II, Leida, 1973, 
pp. 48-83. 

de negociatorii otomani, şi l-a convins pe sultan să emită un firman, la 
4 decembrie, prin care să fie recunoscută unirea. Mai rămînea un ultim 
impediment: o singură administraţie centrală şi un singur legislativ, cu 
sediul Ia Bucureşti, puteau exista doar pe durata domniei Iui Cuza; după 
aceea, guvernarea Principatului trebuia să revină la vechiul sistem de admi¬ 
nistraţii separate şi de adunări legislative separate, procedîndu-se concomi¬ 
tent la reactivarea Comisiei centrale de la Focşani. Doar cîţiva participanţi 
au considerat această prevedere drept ceva mai mult decît un mijloc de 
a permite otomanilor să-şi facă ieşirea elegant din Principate. Cuza a dat 
o interpretare corectă a evenimentelor, atunci cînd, la 23 decembrie, a de¬ 
clarat unirea împlinită sau „naţionalitatea română stabilită". Cuza n-a în- 
tîrziat să desăvîrşească unirea administrativă a Principatelor. A convocat 
prima sesiune reunită a organismelor legislative de Moldova şi Muntenia, 
pentru data de 24 ianuarie 1862, la Bucureşti, care era acum capitala ţării. 
Cu două zile înainte de întrunirea acestora, el l-a numit pe fruntaşul con¬ 
servator Barbu Catargiu prim-ministru, în fruntea primului guvern al Prin¬ 
cipatelor Unite. Actul final al creării unui nou stat unit a fost legea din 
21 februarie 1862, ce a abolit Comisia centrală de la Focşani. Termenul 
„România", care fusese folosit frecvent, chiar dacă nu oficial, în anii ’50, 
cu referire la un stat unificat între Marea Neagră şi Carpaţi, a devenit acum 
numele comun al Principatelor Unite şi, începînd cu 1862, a fost folosit 
în actele oficiale ale ţării. 


LIBERALII ŞI CONSERVATORII 

In timpul perioadei critice de dinainte şi de după unirea administrativă, 
căpăta treptat formă palpabilă un sistem politic modem. S-au creat insti¬ 
tuţiile statului naţional, ce au înlocuit o suprastructură bazată pe monopo¬ 
lul puterii unei singure clase — boierimea. Partidele politice au devenit un 
aparat indispensabil pentru funcţionarea acestor instituţii, iar libera circu¬ 
laţie a ideilor servea ca un puternic catalizator al schimbării. Gîndirea po¬ 
litică, reprimată şi cenzurată anterior, a ieşit la suprafaţa vieţii publice cu 
toată vitalitatea, indivizii şi grupurile exprimîndu-şi deschis preferinţele. 
Confruntarea de idei, la rîndul său, îi încuraja pe cei care gîndeau la fel 
să se unească întru apărarea principiilor înalte şi să-şi atingă ţelurile sociale 
şi economice specifice. Convingerea lor că succesul depindea de consec¬ 
venţă şi coeziune a dus în cele din urmă la formarea partidelor politice 
şi la apariţia sistemului partidist. Grupările formate în anii ’60 constituiau 

o fază intermediară între coteriile boiereşti din perioada fanariotă şi un 
partid modem. Pe de o parte, acestea nu mai erau constituite din aristo¬ 
craţi nemulţumiţi, care căutau puterea pentru a-şi promova interese înguste 
de clasă şi care acţionaseră de obicei într-o manieră conspirativă, bazîn- 
du-se pe sprijinul guvernelor străine sau pe o adunătură întîmplătoare de 
nemulţumiţi din ţară, dar, pe de altă parte, noilor grupări le lipseau uni¬ 
tatea şi disciplina. 

Grupări politice de genul acesta începuseră să ia formă în cadrul adună¬ 
rilor, în timpul Regulamentelor Organice. Cel mai bun exemplu este Partida 
Naţională, condusă de Ion Cîmpineanu. Presiunile Revoluţiei de la 1848, 
în special nevoia de definire a principiilor şi de elaborare a programelor 
de acţiune, au accelerat despărţirea Partidei Naţionale în facţiuni — con¬ 
servatoare, moderată şi radicală — cu toate că nu exista o delimitare clară 
între ele. Răspîndirea paşoptiştilor şi intervenţia străină de după revoluţie 
au întrerupt procesul de fuzionare, dar acesta a fost reluat cu şi mai mare 
avînt decît oricînd înainte în timpul campaniei de alegere a adunărilor 
ad-hoc, în 1857, şi de dobîndire a controlului asupra adunărilor electorale 
în anul următor. Cei care gîndeau la fel şi-au unit forţele pentru a cîştiga 
locuri în acestea şi pentru a promova principiile împărtăşite de ei. Un ziar, 
ce făcea posibilă larga răspîndire a ideilor şi a programelor, servea adesea 

a 

ca un magnet ce aduna oamenii. In timpul luptei disperate pentru unire, di¬ 
versele facţiuni au lăsat deoparte temporar diferendele politice pentru a re¬ 
constitui Partida Naţională ca o coaliţie. Dar îndată după realizarea unirii 
şi începerea acţiunii de înzestrare a noului stat cu instituţii, vechile animo¬ 
zităţi au reapărut mai acut decît înainte. 

Cele două mari curente din vremea domniei lui Cuza au fost, vorbind 
în mare, liberalismul şi conservatorismul. Primul reprezenta o sinteză a 
ideilor aparţinînd boierilor reformatori din perioada Regulamentelor Or¬ 
ganice, a ideologiei de la 1848 şi a aspiraţiilor mai radicale de la sfîrşi- 
tul deceniului al şaselea şi începutul deceniului al şaptelea. Majoritatea 
fruntaşilor liberali fuseseră deosebit de activi la 1848 şi susţineau o schim¬ 
bare politică şi socială neîntreruptă. Conservatorismul, pe de altă parte, era 
moştenitorul tradiţiilor şi privilegiilor din perioada de dinainte de 1848. Re¬ 
prezentanţii săi doreau să păstreze structurile sociale şi economice exis¬ 
tente, să restrîngă dreptul la vot şi să rezerve funcţiile publice claselor 
înstărite. 

Liberalismul românesc îşi are sorgintea în spiritul critic exprimat în 
scrierile unor boieri şi ale unor intelectuali de la sfîrşitul secolului. Aşa 
cum am văzut, unii puneau sub semnul întrebării înseşi structurile pe care 
se baza viaţa politică şi socială din Principate şi recomandau reforma, mai 

ales în ceea ce priveşte instituţiile politice. Unele proiecte de reformă au 
fost inspirate de exemplul Franţei şi al Angliei sau din tradiţia constituţio¬ 
nală românească. Constituţia Cărbunarilor, din Moldova, din 1822, ne re¬ 
ţine atenţia pentru că reflecta multiple faţete ale spiritului liberal: respectul 
pentru proprietatea privată, cu recunoaşterea cuvenită a dreptului de expro¬ 
priere pentru binele public; libertăţi civile individuale; egalitatea în faţa 
legii şi libertatea comerţului. 

Schimbările economice pe care Principatele au început să le cunoască 
în ultimele decenii ale secolului al XVllI-lea şi, apoi, mai rapid, în anii 
’30 şi ’40 ai secolului al XlX-lea au sporit importanţa politică a clasei mij¬ 
locii şi au asigurat o bază socială solidă pentru înflorirea liberalismului. 
Ideile liberale s-au bucurat de sprijinul oamenilor de afaceri şi al unor ele¬ 
mente din rîndul moşierilor, dornici să profite de pe urma negoţului de grî- 
ne în creştere, încercînd să remodeleze instituţiile economice şi politice 
potrivit propriilor lor interese. Boiernaşii şi boierii mijlocii (arareori marii 
boieri, care erau legaţi cu trup şi suflet de tradiţiile trecutului) şi o parte 
din ţărănimea liberă au fost atraşi cu putere de noile posibilităţi deschise 
în calea profitului şi întreprinderii particulare. în zonele rurale, principala 
categorie socială, boiernaşii, care erau constituiţi din diverse categorii fis¬ 
cale, precum neamurile, mazilii şi ruptaşii, sprijineau şi ei ideile liberale, 
ce le serveau propriile interese. Găseau valorile clasei mijlocii atrăgătoare 
şi dispreţuiau, socotindu-le anacronice, privilegiile vechii clase boiereşti, 
care stăteau în calea propăşirii lor economice şi sociale. 

Liberalismul, ca mişcare politică, a dobîndit o coeziune mai mare în pe¬ 
rioada Regulamentelor Organice. Liberalii erau opozanţii cei mai intran¬ 
sigenţi ai sistemului politic existent, la instituirea căruia contribuiseră ei 
înşişi, dar care, de fapt, rezervase puterea domnitorului şi păturii subţiri 
a marilor boieri. In spatele mişcării conspirative conduse de Dimitrie Fili- 
pescu în 1840 se aflau o serie de ipoteze în legătură cu libertatea individu¬ 
ală şi guvernarea constituţională care au împins gîndirea liberală la punctul 
său maxim înainte de Revoluţia de la 1848, întrucît Filipescu şi adepţii săi 
doreau să abolească privilegiile de clasă şi să extindă procesul politic la 
nivelul masei populaţiei. Nu doar ideile, ci şi funcţionarea instituţiilor re¬ 
prezentative au contribuit la propagarea spiritului liberal. Activitatea adu¬ 
nărilor obşteşti între 1834 şi 1848, în ciuda majorităţilor lor conservatoare 
şi a intransigenţei domnitorilor, au dat în sfîrşit deputaţilor — care credeau 
în liberul schimb de idei şi în capacitatea cetăţenilor de a-şi conduce pro¬ 
priile lor treburi — gustul experienţei parlamentare. Revoluţia de Ia 1848 
din Ţara Românească a reprezentat, aşa cum am văzut, punctul culminant 
al unei jumătăţi de secol de teorie liberală radicală şi de practică moderată. 

După unirea administrativă a Principatelor, în 1862, a avut loc o des¬ 
părţire a forţelor în cadrul liberalismului. Acest proces a fost mai profund 
în Ţara Românească decît în Moldova. In Ţara Românească, un grup radi¬ 
cal, poreclit „roşii 44 de către opozanţii lor, s-a despărţit de moderaţi. Aceştia 
fuseseră cei mai revoluţionari dintre paşoptişti şi cei mai angajaţi unio- 
nişti şi erau conduşi de către C.A. Rosetti, Ion C. Brătianu şi cîţiva dintre 
fraţii Goleşti. Erau bine organizaţi. Aveau un „club 44 sau comitet central, 
la Bucureşti, care servea drept sediu central al unei reţele de cluburi simi¬ 
lare din oraşele şi tîrgurile de pe tot cuprinsul Ţării Româneşti şi foloseau 
în mod efectiv ziarul lor Românul pentru a-şi propaga ideile şi a menţine 
coeziunea partidului. Au introdus un număr de inovaţii în politica româ¬ 
nească, prin mobilizarea maselor de la oraşe ca mijloc de a birui avanta¬ 
jele politice ale conservatorilor. Marile adunări publice şi demonstraţiile 
de stradă se numărau printre armele lor preferate, care, în plus, au deve¬ 
nit o trăsătură frecventă a campaniilor electorale. 30 

A A 

In centrul spectrului politic se aflau liberalii moderaţi. In Ţara Româ¬ 
nească, mulţi dintre cei care participaseră la revoluţie doreau să asigure 
progresul social şi economic stabil prin intermediul instituţiilor politice lu¬ 
minate, dar se fereau de soluţii radicale. Nicolae Kretzulescu (1812-1900), 
un paşoptist moderat, susţinea abolirea tuturor privilegiilor şi asigurarea 
egalităţii în faţa legii, pe care le credea indispensabile pentru crearea unei 
societăţi modeme. Şi-a denunţat însă colegii radicali drept „imitatori 11 , care 
încercau să „implanteze 11 instituţiile apusene în societatea românească fără 
să ţină seama de „adevăratele nevoi ale României 11 . Alt moderat a fost Ion 
Ghica. în timpul revoluţiei s-a aflat alături de Nicolae Bălcescu, dar în 
anii exilului s-a înstrăinat de radicali. După unirea Principatelor, a încercat 
să constituie un puternic „partid liberal moderat 11 ca mijloc de combatere 
a soluţiilor „extreme 11 oferite pentru problemele ţării atît de către radicali, 
cît şi de către conservatori, dar va trebui să se mulţumească cu un număr 
modest de aderenţi. Reprezentativ pentru mulţi moderaţi mai tineri a fost 
Vasile Boerescu (1830-1883), care, din dorinţa sa de a „şterge înapoierea 
trecutului 11 , a pledat pentru un ritm mai dinamic al schimbării decît cel sus¬ 
ţinut de confraţii săi mai în vîrstă. Dar, ca şi în cazul Iui Ghica, nu a reu¬ 
şit să formeze un puternic partid centrist. 

Majoritatea liberalilor moldoveni erau moderaţi. După cît se pare, libe¬ 
ralismul în sine era slab, în special din cauza numărului relativ redus de 

30 A. Stan, Grupări şi curente politice în România între unire şi independenţă , 
Bucureşti, 1979, pp. 55-62. 

membri din rîndurile clasei mijlocii care luau parte la activitatea politică 
(comerţul şi sistemul bancar se aflau în mare parte în mîinile străinilor, mai 
ales ale evreilor, care nu aveau cetăţenie română şi, ca atare, nu puteau vota 
sau candida pentru o funcţie publică). în aceste condiţii, ţărănimea repre¬ 
zenta potenţialul fundament social al liberalismului, dar aceasta nu putea 
oferi un sprijin politic puternic, atîta timp cît dreptul la vot era rezervat ce- 

A 

lor bogaţi. In orice caz, liberalii moldoveni, spre deosebire de radicalii mun¬ 
teni, nu puteau concepe folosirea maselor pentru atingerea scopurilor lor. 
Personajul de frunte a fost Mihail Kogălniceanu, ale cărui idei şi a cărui 
personalitate au asigurat coeziunea liberalismului moldovean în timpul pe¬ 
rioadei sale de formare. 

Liderii liberali, atît radicali, cît şi moderaţi îşi datorau, în marea lor ma¬ 
joritate, averea şi poziţia socială în principal agriculturii. Cu cîteva excep¬ 
ţii, precum Ion Ghica, aceştia nu erau mari moşieri. Ion Brătianu era un 
caz tipic în acest sens. Moşier nici prea mare nici prea mic, îşi exploata 
eficient pămînturile, concentrîndu-se pe viticultură, pomicultură şi creşte¬ 
rea vitelor, vînzînd grosul produselor pe piaţa bucureşteană. Fraţii Goleşti 
făceau parte din aceeaşi categorie. Interesele economice ale lui Kogălni¬ 
ceanu reprezentau o sinteză de preocupări agricole şi de afaceri ce avea 
să fie caracteristică pentru liberali mai tîrziu, în secolul al XlX-lea. Ko¬ 
gălniceanu poseda moşii întinse, pe care le exploata intensiv cu maşini 
şi cu mînă de lucru plătită, dar era angajat şi în industrie (avea o fabrică 
de textile la Tîrgu Neamţ) şi în comerţ (barjele sale transportau grîne pe 
Prut spre porturile dunărene). Unul dintre puţinii fruntaşi liberali neanga¬ 
jaţi în agricultură era C.A. Rosetti. Acesta cumpăra şi vindea vinuri străine, 
însă grosul venitului său provenea de la tipografia sa, printre produsele cele 
mai renumite fiind ziarul Românul , de mult timp glasul liberalismului radi¬ 
cal din Ţara Românească. 

Atît moderaţii, cît şi radicalii erau conştienţi de dezechilibrul din struc¬ 
tura socială românească, în mod aparte de absenţa unei burghezii puter¬ 
nice. Cu privirea aţintită către Europa Occidentală, erau convinşi că o 
societate modernă trebuie să se bazeze pe clasele industrială şi comercială, 
nu pe aristocraţia deţinătoare de pămînt, ca pe vremea „regimului feudal 44 , 
fapt care ar fi însemnat o evoluţie ireparabilă. Drept urmare, au acordat unei 
burghezii dinamice şi inovatoare rolul de frunte în dezvoltarea României 
şi s-au străduit să atragă de partea lor negustorii şi meseriaşii, care, gîndeau 
ei, erau dotaţi cu o vocaţie democratică naturală. 31 Mai erau însă mulţi liberali 

31 Ibid ., pp. 44-45; I. C. Brătianu, Acte şi cuvîntări , 1/1, Bucureşti, 1938, p. 269: 
Memoriul lui Brătianu adresat domnitorului Alexandru loan Cuza, februarie 1859. 

care aşteptau să primească sprijin din partea ţărănimii, deşi nu imediat. 
Ion Brătianu exprima părerea predominantă atunci cînd a sugerat că ţăra¬ 
nii puteau deveni cu timpul bastionul libertăţilor şi naţionalităţii române 
după o educaţie atentă, supravegheată de o guvernare liberală. 

A 

încercarea de a forma un partid liberal unit în timpul domniei lui Cuza 
a dat greş din cauza incapacităţii radicalilor munteni şi a moderaţilor mol¬ 
doveni de a-şi domoli diferendele. Radicalii au luat iniţiativa, crezînd că 
era necesar un front liberal larg pentru a învinge predominanţa conserva¬ 
toare tradiţională. C.A. Rosetti concepuse ideea creării unei coaliţii puter¬ 
nice cu moldovenii şi a unirii în jurul lui Cuza pentru a-1 ajuta pe domnitor 
în realizarea programului său de reforme. Cînd a abordat subiectul cu Ko- 
gălniceanu, în decembrie 1861, C.A. Rosetti a refuzat să i se ralieze. A avut 
obiecţii atît faţă de programul de reforme al radicalilor, cît şi faţă de modul 
în care intenţionau să-l pună în aplicare. Credea că „ideile lor înaintate 41 
„compromiteau treburile ţării 11 şi privea cu antipatie eforturile lor de impli- 

A 

care a „gloatei 44 în guvernare. In loc să coopereze cu radicalii, Kogălni- 
ceanu s-a apropiat şi mai mult de Cuza. 

Conservatorismul românesc a perpetuat o concepţie despre societate 
inspirată de secolele anterioare. Mihai Sturdza folosise termenul de „con¬ 
servator 44 întîia oară în 1823, într-un memorandum în care ataca activită¬ 
ţile reformiste ale boierilor liberali. L-a folosit, în sens aprobator, cu privire 
la acei mari boieri care doreau să menţină sistemul social şi politic exis¬ 
tent. 32 Acest tip de conservatorism s-a exprimat cel mai consecvent în ati¬ 
tudinea boierilor faţă de proprietate şi faţă de relaţiile dintre moşieri şi ţărani 
în perioada înscrisă între ultimele decenii ale secolului al XVIII-Iea şi dom¬ 
nia lui Cuza. Acesta se regăseşte şi în ideile lor cu privire la cultură şi in- 

A 

fluenţa străină. In anii ’30 şi ’40 ai secolului al XlX-lea, domnitorul Mihai 
Sturdza şi sprijinitorii săi se alarmaseră din cauza influenţei politice fran¬ 
ceze crescînde din Moldova. Temîndu-se de răspîndirea unor idei ostile or¬ 
dinii stabilite, ei încercaseră să descurajeze trimiterea fiilor de boieri Ia studii 
la Paris, recomandînd, ca alternativă, Austria, Prusia şi chiar Rusia. Aceste 
poveţe nebucurîndu-se de nici un ecou, Sturdza intenţiona să-i lipsească 
pe cei ce studiaseră în Franţa de drepturile lor civile şi politice. Temerea 
faţă de Europa s-a mai exprimat şi în alte feluri. Caracteristică a fost con¬ 
damnarea liberalismului radical de către conservatori ca esenţă a extravagan¬ 
telor teorii apusene cu privire la dezvoltare, considerate total incompatibile 
cu caracterul şi nevoile societăţii româneşti. 


32 Hurmuzaki, Documente , supliment 1, partea a IV-a, Bucureşti, 1891, p. 6. 

Baza socială şi economică a conservatorismului în anii ’50 a fost re¬ 
prezentată în continuare de cîteva sute de familii boiereşti unite prin sînge 
şi prin nevoia de a-şi apăra privilegiile rămase. Majoritatea fruntaşilor con¬ 
servatori aveau moşii întinse pe care, în general, le arendau şi le lucrau după 
metodele tradiţionale. Erau mai puternici din punct de vedere politic în Mol¬ 
dova decît în Ţara Românească, dat fiind că principalul lor oponenent, cla¬ 
sa mijlocie urbană autohtonă, era considerabil mai slab în Moldova. Totuşi, 
conservatorii erau conştienţi de limitele bazei lor de sprijin şi slăbiciunea 
mereu mai accentuată a autorităţii lor la putere pe măsură ce viaţa politică 
se deschidea încet, dar inexorabil, şi pentru alte clase. Au încercat, deşi fără 
tragere de inimă, să atragă de partea lor ţărănimea liberă şi o parte dintre 
comercianţii din clasa de mijloc, care aveau acelaşi interes ca şi marii mo¬ 
şieri de a extinde exportul de grîne, dar au înţeles clar că succesul politic 
al conservatorismului va depinde de alte mijloace decît de sprijinul maselor. 

Conservatorismul era curentul politic predominant după unirea Prin¬ 
cipatelor în 1859, în parte, cel puţin, din cauza limitărilor dreptului la vot 
stipulate în Convenţia de la Paris din 1858. Atît în Moldova, cît şi în Ţara 
Românească, conservatorii controlau adunările şi erau astfel în măsură să 
dirijeze reorganizarea societăţii româneşti în conformitate cu propria lor 
concepţie. Iniţial s-au bucurat de mai multă coeziune decît liberalii, întru- 
cît puteau accepta cu toţii un program simplu şi clar: apărarea marilor pro¬ 
prietăţi funciare; crearea unui sistem politic bazat pe ordine şi stabilitate; 

* 

conducerea de către clasele avute şi nu de către „gloată 44 . Intr-o oarecare 
măsură, coeziunea lor era bazată pe o abordare negativă a problemelor ce 
confruntau noul stat şi cheltuiau mai multă energie combătînd iniţiativele 
liberale decît pentru a-şi alcătui un program propriu dinamic, concret. Avan¬ 
tajele electorale de care se bucurau par să fi descurajat o organizare po¬ 
litică sistematică. Erau convinşi că o astfel de activitate nu era necesară 
la nivel local sau chiar central. 

în ciuda unui acord de principiu, conservatorii nu au reuşit să creeze 
un partid politic unit. Indivizii şi micile grupări se fereau să se supună 

a 

complet unei autorităţi centrale. In astfel de condiţii, disciplina de partid 
depindea mai mult de priceperea şi forţa liderului de partid. La începutul 
domniei lui Cuza, conservatorii îşi găsiseră omul în persoana lui Barbu 
Catargiu (1807-1862), un apărător implacabil al marilor domenii, care ple¬ 
da pentru un sistem politic bazat pe voinţa moşierilor. 33 Concepţia sa cu 

33 A. lordache. Originile conservatorismului politic din România şi rezistenţa sa 
contra procesului de democratizare , IH21-ISH2, Bucureşti, 1987, pp. 236-238, 248- 258. 

privire la guvernare trimitea la ideea de republică aristocratică, pentru care 
pledau unii dintre boierii reformatori ai perioadei fanariote. Ca şi aceştia, 
Barbu Catargiu era împotriva conducerii arbitrare de către domnitor, sau 
a despotismului; ca şi alţi membri ai clasei sale, credea că României i se 
potrivea mai curind evoluţia decît un ritm accelerat al schimbării, întrucît 
după părerea sa ţara tocmai se desprindea de structurile medievale. Orice 
încercare de a depăşi anumite limite fireşti, precum o mai mare participare 
a maselor la guvernare, ar fi dus după opinia Iui, la anarhie. Catargiu nu 
a făcut prea mult pentru organizarea conservatorilor într-un partid, bizuin- 
du-se mai curînd pe propria sa energie şi hotărîre pentru a-i îndruma. Auto¬ 
ritar din fire, el acţiona la reşedinţa sa din Bucureşti, cu ajutorul unui mic 
comitet coordonator format din prieteni. Astfel de metode erau probabil 
eficiente, dar exacerbau rivalităţile personale şi de grup. Cel mai impor¬ 
tant grup disident avea în frunte un conservator moderat, Dimitrie Ghica, 
fiul domnitorului Grigore Ghica, care îl critica pe Catargiu pentru into¬ 
leranţa faţă de diferende, chiar în privinţa unor chestiuni minore, şi pentru 
insistenţa sa ca deciziile conducătorului să prevaleze faţă de opiniile altor 
indivizi sau grupuri. Credea că politica partidului trebuia să fie determinată 
de consensul membrilor de frunte şi că deosebirile de opinii trebuiau să 
fie încurajate. Deşi nu se aştepta la o deplină comuniune de idei, ca să nu 
mai vorbim de supremul adevăr, el (şi colegii săi) nu se îndoia că la baza 
unui guvern constituţional trebuia să se afle dezbaterea deschisă. Dorea, 
de asemenea, să lărgească baza de sprijin a partidului, incluzînd burghezia 
mică şi cea mijlocie de la oraşe, ceea ce le-ar fi scos de sub influenţa ex¬ 
clusivă a radicalilor. Astfel de idei, totuşi, erau contrare direcţiei dominan¬ 
te din gîndirea conservatoare. 

Conservatorii din Moldova aveau o poziţie mai puternică decît semenii 
lor din Ţara Românească. Din cauza slăbiciunii clasei mijlocii autohtone, 
nu aveau rivali serioşi la putere, iar în Adunare îi copleşeau numeric pc 
cei şase deputaţi liberali. Ca şi în Ţara Românească, conservatorii erau 
lipsiţi de unitate organizatorică fiind, în schimb, constituiţi într-un număr 
de mici grupuri conduse de personalităţi puternice. Acestea, la rîndul lor, 
au ajuns la un anumit grad de coeziune prin opoziţia faţă de Cuza, deve¬ 
nită şi mai categorică pe măsură ce acesta se îndrepta din ce în ce mai mult 
către liberali în căutare de sprijin. 

Unirea administrativă a Principatelor, mai ales fuzionarea celor două 
organe legislative, a întărit poziţia conservatorilor. Totuşi, chiar acum, în 
ciuda puterii lor, sau poate tocmai din cauza ei, conservatorii nu s-au re¬ 
unit într-un partid propriu-zis. Le lipsea structura organizatorică, un pro- 

gram oficial care să prezinte obiectivele imediate şi pe termen lung şi chiar 
un ziar. Cînd Catargiu a fost asasinat, în iunie 1862, nu exista nimeni care 
să-i ia locul, iar conservatorii au cunoscut o perioadă de vremelnică dez¬ 
organizare. 

Facţionalismul din cadrul partidelor conservator şi liberal s-a dovedit 
dăunător pentru dezvoltarea instituţiilor politice democrate. Legislativul 
deţinea pe hîrtie o autoritate considerabilă, dar, pentru a-şi asigura statu¬ 
tul de egalitate cu un domnitor ambiţios, avea nevoie de o conducere pu¬ 
ternică din interior. 


TEMELIILE 

Relaţiile dintre Cuza şi Adunare au fost tensionate aproape de la în¬ 
ceputurile noii administraţii naţionale. Cauzele erau complexe, în parte ideo¬ 
logice, implicînd programe diferite de reformă, şi în parte politice, pornind 
de la hotărîrea lui Cuza de a domni şi de a guverna precum şi de voinţa 
lui de a nu tolera opoziţia faţă de proiectele sale. 

Cuza avea multe lucruri în comun cu liberalii. Ca şi aceştia, dorea să 
realizeze schimbări fundamentale în organizarea socială, economică şi po¬ 
litică a ţării. Se apropia mai mult de moderaţi în privinţa reformei politice, 
dar era oarecum mai radical decît ei cînd era vorba de înnoiri sociale. Cu 
toate acestea, prefera să lucreze cu moderaţii şi nu cu radicalii, iar în primii 
ani de domnie a sperat să creeze un partid puternic de centru, care să-i ser¬ 
vească drept instrument de trecere rapidă a programului său prin legislativ. 
Avea suspiciuni în privinţa radicalilor, din cauza activităţii lor revoluţio¬ 
nare secrete din trecut şi a intenţiei lor mărturisite de a democratiza siste- 

A 

mul politic, printre altele prin diminuarea puterilor domnitorului. In mod 
special, Cuza avea obiecţii faţă de eforturile lor de a ridica masele, consi- 
derînd tipul de efervescenţă pe care îl implica acest proces dăunător nou¬ 
lui stat, care suferea o transformare fundamentală şi se afla sub permanenta 
ameninţare a unei intervenţii străine. 

Indiferent de preferinţele sale faţă de unii sau alţii dintre liberali, în 
1862, Cuza s-a confruntat cu o problemă urgentă pe care trebuia să o re¬ 
zolve cu un legislativ dominat de către conservatori, ale căror vederi în 
legătură cu orice problemă importantă erau contrare alor sale. Nu putea 
totuşi acţiona fără cooperarea Adunării, pentru că el însuşi pleda pentru 
participarea instituţiilor reprezentative la făurirea unei societăţi modeme. 
Aşa cum am văzut, a fost obligat să se adreseze lui Barbu Catargiu pentru 
formarea primului guvern de după unirea administrativă. Dar între cei doi 

nu a putut exista o colaborare autentică. Conservatorii se opuneau refor¬ 
melor electorală şi agrară, ce constituiau priorităţi în programul lui Cuza, 
iar domnitorul îşi manifesta în permanenţă dispreţul faţă de conservatori, 
ignorîndu-Ie majoritatea parlamentară. 

Cuza, de fapt, nu a fost în stare să coopereze mult timp cu nici unul 
dintre partidele sau grupările importante existente. Unul dintre motive era, 
fără doar şi poate, propriul lor facţionalism şi concurenţa pentru a dobîndi 
avantaj politic, ceea ce a stînjenit dezvoltarea unei relaţii de lucru stabile 
cu executivul. Desfiinţarea Comisiei centrale de la Focşani poate să fi agra¬ 
vat şi ea situaţia, pentru că acest organ servise drept tampon între dom¬ 
nitor şi legislativ. Totuşi principala cauză a deteriorării relaţiilor lui Cuza 
cu politicienii a fost hotărirea sa de a-şi realiza aşa cum dorea el ambiţio¬ 
sul său program de reforme, fără modificările impuse de o Adunare refrac¬ 
tară. Mai întîi, a stîmit un partid împotriva celuilalt, în speranţa că se vor 
neutraliza reciproc, dar în cele din urmă a fost nevoit să se bizuie pe per¬ 
soanele influente din Adunare pentru a-şi îndeplini programul. 

Opoziţia faţă de Cuza s-a constituit în ceea ce avea să fie cunoscut sub 
numele de „monstruoasa coaliţie 44 . 34 Aceasta era compusă atît din stînga, 
cît şi din dreapta, care, în mod normal nu erau de acord cu privire la nici 
o problemă politică şi socială importantă, dar găseau acum un teren comun 
în ostilitatea lor faţă de domnitor. Fiecare îşi avea propriile motive: con¬ 
servatorii se temeau de reformele electorală şi agrară pe care Cuza dorea 
neapărat să le introducă, iar radicalii erau supăraţi că nu li se dăduse prile¬ 
jul să formeze guvernul. Dar ambele părţi erau unite în apărarea sistemu¬ 
lui constituţional existent, pe care Cuza, dezamăgit de neputinţa sa de a 
conlucra cu Adunarea, îl ignora din ce în ce mai mult. Conflictul dintre el 
şi coaliţie a devenit astfel un conflict ce opunea puterea parlamentară dom¬ 
niei personale. 

Acesta a izbucnit pe faţă în dezbaterile din Adunare din februarie 1863 
cu privire la mesajul către tron. O majoritate, în rîndurile căreia se numă¬ 
rau liberalii radicali C.A. Rosetti şi Ion Brătianu, precum şi moderaţii Di- 
mitrie şi Ion Ghica, l-a acuzat pe Cuza de a fi încălcat Constituţia, prin 
instituirea unei guvernări arbitrare şi prin amestecul în alegerea deputaţi¬ 
lor. Conservatorii au mers şi mai departe, cerînd abdicarea lui Cuza în fa¬ 
voarea unui domn străin. Dar nici aceştia, nici aliaţii lor nu au stăruit asupra 

34 C. G. Giurescu, Viaţa şi opera lui Cuza Vodă , Bucureşti, 1966, pp. 159 171; 
V. Russu, „Monstruoasa coaliţie şi detronarea lui Al. I. Cuza‘\ în Cuza Vodă in me- 
monam , Iaşi, 1973, pp. 503-538. 

acestei probleme, temîndu-se că răsturnarea lui Cuza ar putea periclita 
unirea, pe care Puterile o recunoscuseră doar pe durata domniei lui. In plus, 
aşa cum s-a exprimat Ion Brătianu, un domn străin, în împrejurările res¬ 
pective, ar fi însemnat „fie un principe moscovit sau austriac, fie un paşă 
turc“, iar nici unul dintre aceştia, era sigur el, nu ar fi avut nici un fel de 
simpatie pentru un program de reformă liberal. La 18 februarie 1863, Adu¬ 
narea a aprobat în cele din urmă mesajul către tron care, în fapt, constituia 
un vot de cenzură împotriva domnitorului. Neconcludente pentru moment, 
aceste dispute au reprezentat începutul unui proces care va culmina trei 
ani mai tîrziu cu abdicarea forţată a lui Cuza. 

Cuza însuşi era mai hotărît ca niciodată să-şi asume puteri depline sau, 
aşa cum s-a exprimat el, „diriguirea guvernului' 4 , şi a urgentat planurile 
sale de reorganizare a sistemului politic. Sfetnicii săi au purces la redacta¬ 
rea unei noi Constituţii, care prevedea: limitarea puterilor Adunării (dom¬ 
nitorul are autoritatea să convoace şi să dizolve legislativul, miniştrii nu 
sînt răspunzători în faţa acesteia şi nici nu sînt obligaţi să răspundă la in¬ 
terpelări, decît dacă au instrucţiuni în acest sens din partea domnitorului); 
crearea unui senat care să decidă asupra constituţionalităţii tuturor legilor 
înainte de adoptarea lor, ai cărui membri să fie numiţi de domnitor; stabi¬ 
lirea unui consiliu de stat, constituit din trei senatori şi trei deputaţi, numiţi 
tot de către domnitor, avînd ca sarcină principală redactarea legislaţiei. Mo¬ 
delul adoptat de Cuza era Constituţia franceză din 1852. Domnitorul a su¬ 
pus proiectul său spre comentarii ambasadorului francez la Constantinopol. 

Cuza a găsit în persoana lui Mihail Kogălniceanu un fruntaş liberal, 
care, prin angajarea sa faţă de reformă şi prin capacităţile sale politice, 
era deosebit de potrivit pentru ducerea la îndeplinire a propriului program. 

A 

In ceea ce îl priveşte, descurajat de rivalităţile politice din cadrul Adunării, 
Kogălniceanu ajunsese împotriva voinţei sale la concluzia că pentru a rea¬ 
liza o reorganizare cuprinzătoare a relaţiilor agrare era necesar un regim 
autoritar, această reorganizare fiind, după opinia sa, indispensabilă între¬ 
gului progres economic şi social. La 23 octombrie 1863, a alcătuit guver¬ 
nul şi a acţionat de îndată pentru adaptarea instituţiilor politice şi a relaţiilor 
sociale exigenţelor planului diriguitor al lui Cuza. Perioada mandatului 
său ca prim-ministru, care a durat pînă la 7 februarie 1865, s-a dovedit 
cea mai rodnică din întreaga domnie a lui Cuza. 

Controversa cu privire la cele două probleme fundamentale ale dez¬ 
voltării politice şi economice — reforma electorală şi o nouă lege agrară — 
a atins punctul critic în această perioadă. Reforma electorală constituise 


o problemă arzătoare atît a liberalilor moderaţi, cît şi a celor radicali după 

alegerea lui Cuza în 1859. Aceştia erau convinşi că o integrare naţională 
autentică, integrare care după părerea lor depindea de reprezentarea tu¬ 
turor claselor în procesul politic şi de reforme sociale şi economice sem¬ 
nificative, putea fi înfăptuită doar dacă puterea conservatorilor era atenuată 
prin lărgirea dreptului electoral. Dar toate încercările făcute înainte de in¬ 
stalarea guvernului Kogălniceanu fuseseră zădărnicite din cauza rezisten¬ 
ţei înverşunate faţă de schimbarea majorităţii moşiereşti conservatoare 
din Adunare. Cuza şi Kogălniceanu au decis să-i înfrunte direct pe opo¬ 
zanţii lor. La 15 aprilie 1864, Kogălniceanu a introdus în Adunare un pro¬ 
iect de lege care sporea în mod semnificativ mărimea electoratului prin 
micşorarea cuantumului impozitului anual pentru alegătorii direcţi şi in¬ 
direcţi. Nu a avut nici un dubiu în privinţa reacţiei conservatoare, dar nu 
a putut birui dubiile stăruitoare ale liberalilor moderaţi referitoare la capa¬ 
citatea oamenilor simpli de a participa la guvernare. Aceştia şi-au mani¬ 
festat îngrijorarea prin sprijinirea unor amendamente care limitau dreptul 
de vot direct, ca şi dreptul de a candida Ia o funcţie doar la persoanele cu 
ştiinţă de carte, o cerinţă ce va reduce considerabil reprezentarea ţăranilor 
în Adunări, dat fiind analfabetismul atît de răspîndit Ia sate. Cu toate aces¬ 
tea, pînă şi acest proiect de lege modificat promitea să crească în mod consi¬ 
derabil numărul alegătorilor în comparaţie cu ceea ce permiseseră articolele 
anexate Convenţiei de Ia Paris. Dar tocmai acesta a fost motivul pentru care 
proiectul nu a fost legiferat. Conservatorii din Adunare au refuzat pînă şi 
dezbaterea Iui, ameninţarea ce o reprezenta pentru ordinea politică exis¬ 
tentă fiind mai mult decît evidentă: dacă s-ar fi aprobat, legea n-ar fi pus 
capăt doar dominaţiei lor din Adunare, ci ar fi făcut posibilă aprobarea unei 
legi agrare care, erau siguri, le-ar fi distrus controlul asupra pămînturilor 
şi locuitorilor acestora. 

Kogălniceanu îşi începuse, de fapt, campania de susţinere a reformei 
agrare. La 16 martie 1864, înaintase spre dezbatere Adunării un proiect de 
lege care abolea claca şi alte dări şi obligaţii în muncă ale ţăranilor, îm- 
proprietărindu-i cu „pămîntul pe care îl deţineau sau se presupunea că îl 
deţin în conformitate cu legile existente 44 . Ca o compensaţie pentru pierde¬ 
rea dărilor şi serviciilor clăcaşilor, moşierii urmau să primească o „despă¬ 
gubire potrivită 44 ce urma să fie plătită de către ţărani în decurs de douăzeci 
de ani şi să fie garantată de către stat. Astfel Kogălniceanu şi Cuza recu¬ 
noşteau dreptul clăcaşilor asupra pămîntului pe care îl deţineau cu titlu dc 
uzufruct. Legiuitorii reformei nu acordau, deci, cu adevărat pămînt ţăra¬ 
nilor, ci înlocuiau „controlul feudal 44 asupra pămîntului cu proprietatea 
privată. Despăgubirile pe care le ofereau moşierilor reprezentau valoarea 
capitalizată a dărilor şi serviciilor datorate acestora de către clăcaşi şi iui 

o compensaţie pentru pămînt. Kogălniceanu şi alţi liberali au clarificat aceas¬ 
tă idee cînd au declarat că luarea unei prăjini (180-210 m 2 ) de teren de la 
boier sau de la clăcaş ar constitui o nedreptate crasă. Au reafirmat astfel 
inviolabilitatea proprietăţii private ca temelie socială a naţiunii. Noua lege, 
în plus, oferea ţăranilor care nu erau îndrituiţi să primească pămînt de la 
moşierii lor dreptul de a cumpăra pămînt de Ia stat. 35 

Dezbaterile ce au urmat în Adunare au dezvăluit o schimbare consi¬ 
derabilă de atitudine din partea conservatorilor, după refuzul lui Cuza de 
a le sancţiona propriul proiect în iunie 1862, care oferea un lot insuficient, 
de un hectar şi jumătate, fiecărei familii ţărăneşti. Conservatorii acceptau 
acum principiul emancipării prin împroprietărire, dar căutau să menţină 
integritatea economică a moşiilor lor, cedînd doar terenuri mici, margi¬ 
nale, şi fâcînd răspunzător în primul rînd statul pentru satisfacerea nevoi¬ 
lor ţăranilor prin vînzarea propriilor sale terenuri. Întrucît nici conservatorii, 
nici Kogălniceanu nu acceptau un compromis în chestiunea împroprie¬ 
tăririi ţăranilor, prin acordarea de pămînt de pe moşiile particulare, s-a ajuns 
Ia un impas, care i-a făcut pe cei aflaţi la centrul şi la dreapta eşichierului 
politic să înainteze o moţiune de cenzură împotriva guvernului, care a tre¬ 
cut cu 63 de voturi pentru faţă de 36 împotrivă, la data de 25 aprilie. Drept 
rezultat, guvernul şi-a înaintat demisia, dar Cuza a refuzat să o accepte. 
Convins mai mult ca oricînd că reforma agrară nu putea fi înfăptuită pe 
cale parlamentară, Cuza a decis că poate să se lipsească de Adunare, dar 
I-a reţinut pe Kogălniceanu ca principal colaborator al său. La 27 aprilie, 
a prorogat activitatea Adunării pînă la 14 mai. Cu toate că au intuit ce 
avea să se întîmple, fruntaşii opoziţiei nu au fost în stare să-şi organizeze 
apărarea, în mare măsură din cauza amarnicelor neînţelegeri cu privire la 
chestiunea agrară, care Ie spulberaseră coeziunea realizată în 1863. 

La 14 mai, Adunarea s-a întrunit în sesiune extraordinară, convocată 
fiind de Cuza, pentru a analiza proiectul anterior de reformă electorală. 
Majoritatea a ignorat mesajul său şi şi-a declarat intenţia de a nu se întruni 
în sesiuni publice pînă cînd problemele litigioase dintre Adunare şi dom¬ 
nitor nu-şi vor fi găsit rezolvarea pe cale constituţională. Cînd membrii 
majorităţii erau pe cale de a-şi prezenta propunerea, Kogălniceanu s-a ridi¬ 
cat în picioare şi a dat citire decretului lui Cuza de dizolvare a Adunării. 
Deputaţii opoziţiei protestînd şi refuzînd să părăsească încăperea, Kogăl¬ 
niceanu i-a scos din clădire cu forţa apelînd la armată. 

35 V. 1. lonescu. Opera lui Mihail Kogălniceanu sub raportul faptei şi gîndirii so- 
cial-ecotumiice. Crai ova, 1979, pp. |61 IM. 

In aceeaşi zi, Cuza a adresat o proclamaţie către ţară, explicînd faptul 
că acţiunea drastică pe care tocmai o întreprinsese îi fusese impusă de 
„opoziţia implacabilă" a unei „oligarhii turbulente", care se împotrivise ne¬ 
încetat tuturor eforturilor de îmbunătăţire a situaţiei generale. Cuza a anun¬ 
ţat de asemenea că va supune aprobării poporului o nouă lege electorală 
şi proiectul unei noi constituţii (Statutul dezvoltător al Convenţiei de Ia 
Paris sau „Actul adiţional Ia Convenţiunea din 7/19 august 1858"). Cuza 
şi Kogălniceanu au acţionat cu rapiditate pentru a-şi consolida poziţia. S-a 
organizat de urgenţă un plebiscit între 22 şi 26 mai, care s-a încheiat cu 
aprobarea zdrobitoare a reformelor: 682 621 de voturi pentru, 1 307 voturi 
contra şi 70 220 de abţineri. 

Dat fiind că noua lege electorală şi Statutul erau în contradicţie cu anu¬ 
mite prevederi ale Convenţiei de la Paris, Cuza s-a simţit obligat să obţină 
din partea puterilor garante aprobarea reformelor sale constituţionale. 36 
După ce s-a asigurat de sprijinul Franţei şi al Marii Britanii, Cuza s-a dus 
la Constantinopol, Ia 5 iunie, pentru a se întîlni cu dregătorii otomani. După 
cîteva săptămîni de tîrguieli dificile, în cursul cărora a fost nevoit să rezis¬ 
te puternicelor presiuni otomane şi austriece de a introduce schimbări sub¬ 
stanţiale, atît în legea electorală, cît şi în Statut, toate puterile au semnat, 
la 28 iunie, un acord ce recunoştea nevoia de a opera unele modificări în 
Convenţia de la Paris, ratificînd prin acesta, de fapt, lovitura din 14 mai. 
în schimbul acceptării unor schimbări minore în reformele sale, Cuza a 
cîştigat o recompensă importantă şi anume recunoaşterea de către puteri 
a dreptului Principatelor Unite de a modifica toate legile referitoare la ad¬ 
ministrarea lor internă, fără aprobare străină, cu excepţia problemelor ce 
ar afecta relaţiile lor cu suzeranul otoman. 

Noua lege electorală şi constituţia erau, după părerea lui Cuza, legate 
în mod organic. în ciuda prevederilor liberale din cuprinsul amîndurora, 
ele nu erau cu precădere documente liberale. Legea electorală, cu siguranţă, 
a crescut considerabil numărul alegătorilor, de Ia cîteva mii, în confor¬ 
mitate cu Convenţia de la Paris, la aproximativ 570 000. Sistemul cenzi- 
tar în funcţie de impozit şi de avere împiedica doar un număr relativ mic 
de persoane să-şi exercite dreptul de vot, însă sistemul organizat pe colegii 
electorale şi pe alegerea indirectă a deputaţilor a micşorat semnificativ for¬ 
ţa de vot a majorităţii, ai cărei membri intrau în categoria electorilor pri¬ 
mari sau indirecţi. Cincizeci dintre aceştia alegeau un singur elector (care 


36 A. Lăpedatu,,Austria şi lovitura de stat de la 2/14 mai 1864“, Academia Română, 
Memoriile Secţiunii Istorice , seria a IlI-a, 28, 1946, pp. 68-113; R.V. Bossy, L ’Autrichc 
et Ies Principautes-Unies , Bucureşti, 1938, pp. 367-386. 



PRINCIPATELE UNITE 


377 


trebuia să aibă un venit anual substanţial), iar acesta vota direct în favoa¬ 
rea unui singur candidat. Funcţionarea colegiilor electorale îi dezavantaja 
în special pe ţărani (şi pe alţi locuitori ai satelor), întrucît colegiul lor putea 
trimite în Adunare doar 66 de deputaţi în timp ce colegiul pentru cetăţenii 
urbani trimiteau 94, în ciuda faptului că populaţia rurală era mult mai nu¬ 
meroasă decît cea a oraşelor. Cu toate că aparent drepturile electorale se 
apropiau de nivelul sufragiului universal recunoscut bărbaţilor, noua lege 
nu a constituit o profesiune de credinţă a lui Cuza în procesul democratic. 
Mai curînd era o încercare de a împăca spiritul democratic, reprezentînd 
idealul său, cu puterea executivă autoritară, o concesie făcută de el, cu pă¬ 
rere de rău, cerinţelor politicii concrete. 

Prevederile liberale ale legii electorale au fost viciate şi de Statut, care 
a transformat legislativul într-un simplu birou de înregistrare şi de confir¬ 
mare a deciziilor domnitorului. Experienţele pe care Cuza le avusese cu 
Adunarea în primii ani de domnie par să-i fi distrus încrederea într-un le¬ 
gislativ larg reprezentativ. Statutul a adus astfel o schimbare fundamentală 
în relaţia dintre ramura executivă şi cea legislativă a guvernării. 37 Acesta 
acorda domnitorului prerogative care să-i facă voinţa aproape absolută, 
in privinţa legilor, de pildă, era singurul care avea dreptul la iniţiativa le¬ 
gislativă; se bucura de dreptul de veto absolut împotriva legilor aprobate 
de Adunare; putea să legifereze prin decret, atunci cînd legislativul nu se 
afla în sesiune, deşi la reîntrunirea Adunării nu era obligat să explice mo¬ 
tivele acţiunilor sale. 

Ramura legislativă era astfel subordonată domnitorului şi exercita doar 
puteri limitate. Adunarea aleasă, compusă din 160 de deputaţi, putea dez¬ 
bate proiectele de legi ce îi erau prezentate, dar nu putea decît să le amîne 
pe cele cu care nu era de acord. Avea dreptul să aprobe bugetul de stat, 
dar, dacă nu o făcea la timp, guvernul putea continua să cheltuiască bani 
pornind de la prevederile bugetului anterior. Un Senat, în care majoritatea 
membrilor erau numiţi de către domnitor, trebuia să aprobe toate proiectele 
de legi aprobate de Adunare, înainte ca acestea să devină lege, cu excepţia 
bugetului. Avea deopotrivă dreptul să judece constituţionalitatea legilor. 
Un Consiliu de Stat, constituit din persoanele numite de către domnitor şi 
prezidat de către acesta, avea responsabilitatea de a redacta întreaga legis¬ 
laţie ce urma să fie prezentată Adunării. Membrii acestuia participau — 
în calitate de delegaţi ai domnitorului — şi la dezbaterile Adunării asupra 
legilor supuse aprobării, dar nu aveau dreptul de a le vota. 

17 P. Negulescu şi G. Alexianu, Tratai de drept public, I, Bucureşti, 1942, 
pp. 212-219. 

Influenţa Constituţiei franceze din 1852 era evidentă în întregul Statut, 
mai ales în articolele care limitau puterile organelor reprezentative şi care 
stabileau preponderenţa executivului. Statutul păstra astfel formele parla¬ 
mentare, dar, de acum încolo, domnia personală reprezenta esenţa consti¬ 
tuţionalismului românesc. 

Rapiditatea şi hotărîrea cu care Cuza îşi impusese noua sa ordine po¬ 
litică a zăpăcit opoziţia. Dar confuzia din rîndurile ei va fi doar temporară. 
Lovitura din 14 mai a reînviat monstruoasa coaliţie şi a întărit hotărîrea 
fruntaşilor ei de a-1 înlocui pe Cuza cu un principe străin, obligat să res¬ 
pecte puterile Adunării şi, desigur, ale coaliţiei. Radicalii, conduşi de C. A. 
Rosetti şi Ion Brătianu, au devenit cei mai înverşunaţi oponenţi ai nou¬ 
lui sistem politic. 

Lovitura îi deschisese totuşi calea Iui Cuza pentru a-şi continua ener¬ 
gic reformele economice şi sociale. Cea mai importantă era legea agrară. 
La 14 iulie 1864, Cuza a dat instrucţiuni noului Consiliu de Stat să întoc¬ 
mească un proiect de lege care, pe de o parte, să abolească claca şi alte 
dări şi obligaţii în muncă datorate de ţărani moşierilor lor, iar, pe de altă 
parte să le asigure ţăranilor deţinerea suprafeţei de pămînt la care erau legal 
îndrituiţi, garantînd în acelaşi timp proprietarilor de moşii o despăgubire 
considerabilă. Luînd drept model proiectul anterior al lui Kogălniceanu, 
comitetul de redactare a desăvîrşit textul pînă la 23 august, iar Consiliul, 
adunat în plen, prezidat de Cuza însuşi, l-a aprobat rapid. 

Aşa-numita „Lege rurală" sancţionată de către Cuza la 26 august se 
concentra în mare măsură asupra redistribuirii pămîntului. Recunoştea drep¬ 
turile depline de proprietate ale clăcaşilor asupra pămîntului pe care îl 
deţineau, în conformitate cu legile anterioare, în virtutea cărora fuseseră 
distribuite loturi pe baza numărului de animale de povară, adică în funcţie 
de capacitatea productivă a ţăranului individual. Acei ţărani care nu de¬ 
ţineau suprafaţa de teren specificată, la care erau îndrituiţi, urmau să pri¬ 
mească un lot suplimentar, însă văduvele fără copii, minorii şi cei ale căror 
ocupaţii pe moşie nu erau agricole şi care nu prestaseră clacă primeau 
doar un loc de casă şi o grădină. Legea limita la două treimi din domeniul 
moşierului suprafaţa de pămînt disponibilizată ţăranilor. Pădurile, însă, esen¬ 
ţiale pentru bunăstarea multor gospodării, nu au intrat în aceste calcule. 
Ţăranilor li se permitea să folosească pădurile, potrivit tradiţiei, timp dc 
cincisprezece ani, după care moşierul îşi putea redobîndi dreptul de pro¬ 
prietate asupra lor. Ţăranii care nu se încadrau în prevederile legii, printre 
care şi tinerii căsătoriţi, aveau voie — dacă doreau — să se aşeze pe pă- 
mînturile de la marginea satelor, deţinute de către stat. Ţăranului nou îm¬ 
proprietărit i se interzicea să vîndă sau să-şi ipotecheze pămîntul timp dc 

treizeci de ani; după aceea, dacă dorea să-l vîndă, comunitatea sătească îşi 
putea exercita dreptul de preempţiune. Legea a interzis, de asemenea, pe 
vecie claca, dijma şi alte dări şi obligaţii în muncă pe care ţăranii le dato¬ 
raseră de secole moşierului. Ţăranii trebuiau, însă, să-şi asume plata unei 
mari părţi din compensaţiile datorate moşierului. Fiecare ţăran nou împro¬ 
prietărit avea de plătit o sumă considerabilă — între 51 şi 133 lei anual, 
timp de cincisprezece ani — vărsată într-un fond de despăgubire, care, la 
rîndul său, emitea acţiuni rurale comunale date moşierilor, acţiuni ce erau 
răscumpărate în rate, în decurs de cincisprezece ani. 

Aplicarea legii a început imediat, dar procesul a fost încetinit din lipsa 
unei legislaţii cuprinzătoare referitoare atît la procedurile generale, cît şi 
la cazurile speciale. Kogălniceanu a încercat să remedieze situaţia printr-un 
val de circulare către prefecţi, o procedură care s-a dovedit generatoare 
de confuzii, întrucît instrucţiunile erau în permanenţă modificate pentru 
a face faţă noilor împrejurări. Lipsa de topografî imparţiali care să înde¬ 
plinească delicata misiune de delimitare a noilor gospodării ţărăneşti de 
restul moşiei a fost o cauză de permanente fricţiuni între moşieri şi ţărani, 
care nu aveau încredere în topografii particulari angajaţi de către moşieri. 
S-au iscat dispute şi în legătură cu prevederea legii care cerea contopirea, 
ori de cîte ori era posibil, a păşunilor, fineţelor şi terenurilor arabile risi¬ 
pite. Această prevedere a constituit o tentativă lăudabilă de contracarare 
a permanentei fârîmiţări a gospodăriilor ţărăneşti determinate de moşteni¬ 
rile succesive, dar în practică, moşierii recurgeau cel mai adesea Ia schim¬ 
bul de terenuri pur şi simplu ca mijloc de a scăpa de pămînturile proaste, 

A 

dîndu-Ie pe acestea ţăranilor. In toate disputele ţăranii ieşeau învinşi, iar 
mulţi dintre cei care aveau drept la pămînt nu primeau nimic sau primeau 
prea puţin ca să le acopere nevoile. 38 

Dintre consecinţele imediate ale legii rurale, cea mai evidentă a fost alo¬ 
carea unei suprafeţe totale de 1 810 311 hectare unui număr de 463 554 
de familii ţărăneşti, adică în medie 4 hectare pe familie. Cam 60 000 din¬ 
tre aceste familii au primit doar un teren care să le ajungă pentru casă şi 
grădină. Mai tîrziu, alte 48 342 de familii de tineri căsătoriţi au primit 
228 329 hectare. Cu toate că o suprafaţă considerabilă de pămînt a trecut 
astfel în alte mîini, marea proprietate moşierească nu a dispărut în nici un 
caz. După reformă, moşierii, împreună cu statul, mai deţineau încă 70 la 
sută din pămîntul arabil şi din păşuni, în timp ce proprietatea ţărănească 
(cea aparţinînd foştilor clăcaşi şi răzeşilor) reprezenta doar 30 la sută. Re¬ 
forma agrară nu a dus nici la prosperitatea ţărănimii. Răscumpărările au 


38 Adăniloaic şi Berindei, Reforma agrara din IR64, pp. 245 -300. 



380 


ROMÂNII, 1774-1866 


constituit o povară grea pentru majoritatea familiilor ţărăneşti şi le-au adus 
la sapă de lemn pe cele mai sărace. Producţia agricolă din anul ce a urmat 
reformei a stagnat, iar în unele regiuni a înregistrat chiar un declin, în par¬ 
te din cauza faptului că mulţi moşieri nu făcuseră nimic pentru a suplini 
pierderea clăcii şi, ca atare, le lipseau atît mîna de lucru, cît şi animalele 
de povară cu care să-şi lucreze moşiile. Producţia a suferit şi din cauza fap¬ 
tului că numeroşi ţărani nu ştiau precis ce pămînturi vor fi ale lor şi, în 
consecinţă, se fereau să cultive ceva care ar fi putut aparţine în cele din 
urmă altcuiva. Dar criza a fost depăşită pînă în primăvara anului 1866, cînd 
producţia a început din nou să crească. 

Cuza era dornic să dezvolte şi alte ramuri ale economiei cît mai rapid 
posibil prin crearea unor noi instituţii şi prin reorganizarea celor vechi; ca 
atare n-a ezitat nici un moment să folosească toate prerogativele executi¬ 
vului pentru a-şi atinge ţelurile. I-au lipsit însă resursele financiare nece¬ 
sare. Veniturile obţinute din diverse impozite către stat, majoritatea datînd 
de pc vremea Regulamentelor Organice şi apăsînd în continuare cît se poa¬ 
te de greu pe umerii celor mai puţin în stare să le plătească ţărănimea 
şi clasele de jos ale oraşelor şi tîrgurilor —, s-au dovedit insuficiente pen¬ 
tru nevoile curente, ca să nu mai vorbim de un plan ambiţios de dezvoltare 
economică. Cuza a fost astfel nevoit să se îndrepte către capitalul străin, 
dar s-a lămurit repede că greşise atunci cînd a gîndit că puterile occidentale 
s-ar simţi obligate să acorde sprijin economic şi financiar întrucît plasa¬ 
seră România sub protecţia lor colectivă. 39 Atît guvernele, cît şi investi¬ 
torii străini se fereau să investească mari sume de capital în întreprinderi 
pe care le considerau riscante, într-o ţară pe care o socoteau drept insta¬ 
bilă din punct de vedere politic şi înapoiată din punct de vedere economic. 
Preferau să folosească resursele locale, o strategie evidentă în manevrele 

investitorilor britanici şi francezi vizînd înfiinţarea unei bănci la Bucureşti, 

* 

cu dreptul exclusiv de a emite bancnote. In 1865, Cuza a acordat unui con¬ 
sorţiu anglo-francez concesiunea de a înfiinţa Banca României, fără în¬ 
doială cel mai important act în materie din timpul domniei sale. Cu toate 
că se ferea să subordoneze intereselor străine o parte importantă a econo¬ 
miei româneşti, era convins că noua bancă va aduce sume masive de ca¬ 
pital în ţară şi că o întărire a legăturilor financiare cu Marea Britanie şi 
Franţa va asigura politicii sale externe sprijinul Marii Britanii şi al Franţei. 
A fost dezamăgit, însă, din ambele puncte de vedere. 

In realizarea marelui său proiect de a dota Principatele Unite cu insti¬ 
tuţii modeme, Cuza a dat o atenţie specială sistemului judecătoresc, pc 

39 G. Zâne, Studii, Bucureşti, 1980, pp. 176-203. 

care dorea să-l remodeleze în conformitate cu nevoile unui stat european. 
Printr-o serie de legi, promulgate în 1864 şi 1865, a aşezat administrarea 
justiţiei pe baze esenţialmente vest-europene. Astfel, a anulat venerabile 
coduri, în vigoare încă de la începutul secolului, precum Legiuirea Iui Ca- 
ragea din 1818 şi Codul de procedură penală al lui Suţu din 1820. Noul 
Cod civil, pe care l-a promulgat la 16 decembrie 1864, era alcătuit după 
modelul Codului civil francez din 1804 şi punea individul la baza legii, 
asigurîndu-i libertăţile individuale, garantînd tuturor cetăţenilor egalita¬ 
tea în faţa legii şi apărînd proprietatea privată. Codul de procedură civilă 
(21 septembrie 1865) se baza pe codul cantonului elveţian al Genevei din 
1819, iar Codul penal (30 octombrie 1864) şi Codul de procedură penală 
(14 decembrie 1864) au avut ca modele codurile franceze din 1810 şi, 
respectiv, din 1808. O altă lege (18 decembrie 1864), reglementînd admi¬ 
terea candidaţilor la posturile judecătoreşti, proclama meritul drept crite¬ 
riu principal de selecţie şi promovare. 

Pentru a asigura ţării o administrare bine orînduită a treburilor publice 
şi un corp de cetăţeni capabili şi bine informaţi, Cuza a avut în vedere 
să aducă instrucţiunea publică „la îndemîna tuturor claselor" făcînd în 
aşa fel încît să răspundă nevoilor reale ale societăţii româneşti. Conside- 
rînd-o un punct important al programului său, Cuza a promulgat cuprin- 
zătoarea Lege asupra instrucţiunii, care reglementa învăţămîntul la toate 
nivelurile; formula principiul că învăţămîntul primar va fi obligatoriu şi gra¬ 
tuit şi că fiecare sat va trebui să aibă propria lui şcoală; împuternicea con¬ 
struirea de şcoli secundare în centrele urbane, mai ales a unor şcoli reale, 
care să asigure pregătirea pentru agricultură, comerţ şi industrie; lărgea 
programa celor două universităţi — Iaşi, întemeiată în 1860, şi Bucureşti, 
în 1864 — pentru a include medicina, fizica, ştiinţele naturii, matematica, 
în plus faţă de ştiinţele umaniste şi drept. Cu toate că numărul şcolilor şi 
al elevilor a crescut şi cu toate că universităţile ofereau o instrucţiune su¬ 
perioară, Cuza n-a putut să realizeze decît o mică parte din proiectul său 
ambiţios. Principalul obstacol era lipsa fondurilor pentru asigurarea pro¬ 
fesorilor, a clădirilor şi chiar a cărţilor necesare învăţămîntului primar şi 
secundar. Nu a putut să biruie nici prejudecăţile societăţii, care în general 
prefera studiile clasice şi umaniste în defavoarea agronomiei, comerţului 
şi economiei şi, astfel, nu a apucat să trăiască ziua în care, aşa cum s-a ex¬ 
primat în 1859, un doctor în ştiinţele agricole să se bucure de acelaşi res¬ 
pect şi de aceleaşi avantaje ca un doctor în literatură. 

Din Statut şi din alte legi importante reieşea tendinţa de a spori auto¬ 
ritatea guvernului central faţă de instituţiile autonome. Noile legi privind 

Biserica Ortodoxă sînt un exemplu în acest sens. Chiar de la începutul dom¬ 
niei sale, Cuza s-a arătat a fi un partizan înfocat al statului laic. Era hotărît 
să plaseze Biserica Ortodoxă sub supravegherea statului în toate proble¬ 
mele, în afară de cele strict teologice, un obiectiv pe care I-a realizat în 
mare măsură. în timpul domniei sale nu au avut loc alegeri de mitropoliţi 
sau de episcopi. Ori de cîte ori apărea o vacanţă, conducerea era asigurată 
de către un administrator temporar. Cuza a luat, de asemenea, măsuri dras¬ 
tice pentru a trece sub controlul statului veniturile mănăstireşti. A desfi¬ 
inţat prin decret, în 1860, un număr de mănăstiri mai mari şi mai mici din 
ambele Principate pentru ca resursele şi clădirile lor să fie folosite mai ju¬ 
dicios spre binele public. în acelaşi an, a reorganizat învăţămîntul preoţesc, 
iar seminariile au fost puse sub direcţia Ministerului Cultelor şi Instruc¬ 
ţiunii Publice. 40 

Cea mai importantă — sub raport economic — dintre legile bisericeşti 
promulgate de către Cuza privea secularizarea averilor mănăstireşti. Dorea 
să aducă sub administrarea statului acea pătrime din teritoriul ţării aflată 
sub controlul mănăstirilor pentru a face mai judicioasă gospodărirea su¬ 
prafeţelor respective şi a le creşte productivitatea. Deosebit de delicată era 

A 

chestiunea proprietăţilor aparţinînd mănăstirilor închinate. In august 1863, 
guvernul a propus să plătească o despăgubire considerabilă „Locurilor 
Sfinte" din Imperiul Otoman, dar patriarhul de la Constantinopol a respins 
oferta. Guvernul otoman, care îl sprijinea, a trimis o notă circulară, la 23 
decembrie, puterilor garante, cerîndu-le să intervină în sensul susţinerii 
Convenţiei de la Paris, ce stipula procedurile de rezolvare a problemei. 
Kogălniceanu, în calitate de prim-ministru, a hotărît să procedeze Ia secu¬ 
larizare înainte ca puterile garante să intre în acţiune. Măsura s-a bucurat 
de o popularitate enormă în legislativ — atît printre conservatori, cît şi 
printre liberali — ca şi de sprijinul opiniei publice, care o considera drept 
o nouă afirmare a suveranităţii naţionale. Cînd, Ia 25 decembrie 1863, Ko¬ 
gălniceanu a prezentat în Adunare proiectul de secularizare a averilor mă¬ 
năstireşti, acesta a fost aprobat imediat, cu 93 de voturi pentru şi 3 contra. 
Prin această lege, toate pămînturile şi alte averi ale mănăstirilor treceau 
în proprietatea statului, prevăzîndu-se plata unei despăgubiri către „Locu¬ 
rile Sfinte" pentru pierderea veniturilor provenite de Ia mănăstirile închi¬ 
nate. După o reacţie ostilă a cîtorva puteri, mai ales a Rusiei şi a Austriei, 
în mai 1864 s-a ajuns la un compromis, prin care puterile au recunoscut 
secularizarea, în schimbul unei despăgubiri mai mari pentru „Locurile 

40 Sever-Mircea Catalan, „Politica bisericească a domnitorului Alexandru Ioan Cuza 
(1859-1866) (I)“, Studii şi materiale de istorie modernă , Voi. XV (2002), pp. 91 II0. 

Sfinte". Astfel, vechea dispută în legătură cu mănăstirile închinate, în mare 
măsură un produs al regimului fanariot, a fost lichidată definitiv. 41 Legea 
a pus de asemenea capăt rolului substanţial al tuturor mănăstirilor în viaţa 
economică a ţării, dat fiind că întinsele lor terenuri agricole au intrat acum 
în proprietatea statului. 

Alte legi au redus rolul bisericii în treburile civile şi au desăvîrşit do¬ 
minaţia statului asupra structurii administrative a acesteia. Noul Cod civil 
scotea cazurile de divorţ de sub jurisdicţia instanţelor bisericeşti şi făcea 
obligatorie căsătoria civilă. Legea despre organizarea comunelor, din 31 mar¬ 
tie 1864, a luat din mîinile clerului înregistrarea naşterilor, căsătoriilor şi 
deceselor, toate acestea căzînd în responsabilitatea primarilor comunelor. 
Alte legi reglementau viaţa şi administraţia mănăstirească, instituiau noi 
proceduri pentru numirea mitropoliţilor şi a episcopilor — proceduri ce 
rezervau un rol decisiv domnitorului — şi stabileau o biserică română uni¬ 
ficată, autocefală, cu propriul său sinod, prezidat de către mitropolitul Un- 
grovlahiei, care purta acum titlul de „Primat al României". Toată această 
legislaţie făcea parte dintr-o secularizare generală a societăţii româneşti. 
Acest proces era rezultatul logic al gîndirii liberale cu privire Ia rolul bise¬ 
ricii în societate, aşa cum a fost exprimată în programele generaţiei de la 
1848, şi reprezenta culmea schimbărilor sociale şi economice ce au avut 
Ioc începînd cu ultimele decenii ale secolului al XVIII-lea. 

Cuza nu a întîmpinat vreo opoziţie serioasă din partea politicienilor 
în punerea bazelor instituţionale ale statului modem. Acest lucru i s-a dato¬ 
rat în parte lui Kogălniceanu, dat fiind că a condus cu multă îndemînare 
alegerile din toamna anului 1864. Bizuindu-se la nivel local pe adminis¬ 
tratorii judeţelor — prefecţii şi subprefecţii — care răspundeau faţă de 
guvernul central, Kogălniceanu a asigurat dominarea completă de către 
guvern a Adunării şi a organelor locale alese. Sarcinile cu care se confrunta 
guvernul au fost uşurate şi de prezenţa unei majorităţi de nou-veniţi în 
Adunare; aceştia aveau o experienţă redusă sau nu aveau deloc experienţă 
în viaţa publică şi erau instrumente docile în mîna guvernului. In conse¬ 
cinţă, pînă şi cele mai complicate legi, precum bugetul pentru anul 1865, 
au putut fi trecute în grabă prin Adunare, într-o singură zi. încercările oca¬ 
zionale ale unui număr redus de deputaţi mai curajoşi de a aduce amen¬ 
damente unui proiect au fost anulate la un simplu gest din partea primu- 
Iui-ministru. Totuşi, în ciuda subordonării legislativului, Cuza şi miniştrii 
săi preferau să legifereze prin decret. Procedurile democratice erau pentru 
ei mai puţin importante dccît înfăptuirea reformei instituţionale. 


41 M. Popcscu-Spincni, Procesul mănăstirilor închinate , Bucureşti, 1936, pp. 71 114. 

Principalele obiective de politică externă ale lui Cuza au fost recunoaş¬ 
terea internaţională a Unirii şi consolidarea autonomiei ţării. Era dornic 
să stabilească relaţii diplomatice normale cu celelalte ţări, în special cu 
cele apusene, pentru a elimina încă una din puţinele prerogative ce îi mai 
rămăseseră sultanului şi pentru a promova dezvoltarea economică. Cu toa¬ 
te că erau nereceptive la aranjamentele oficiale, puterile nu au ezitat să 
trateze direct cu Principatele, atunci cînd le servea interesele. în toamna 
anului 1860, Cuza a reuşit să deschidă o agenţie diplomatică la Paris, care 
avea ca misiune prioritară consolidarea unor relaţii apropiate cu sprijini¬ 
torul de bază al Principatelor Unite în Europa de Apus. Cuza a căutat, de 
asemenea, să încheie convenţii economice cu alte state, în special cele de 
natură să permită Principatelor să stabilească tarife şi să ia alte măsuri 
care să stimuleze propria lor dezvoltare economică. Comerţul lor a conti¬ 
nuat însă să fie guvernat de tratate între diverse alte state şi Imperiul Oto¬ 
man. Prima înţelegere internaţională de acest fel între Principate şi un alt 

stat a constituit-o Convenţia telegrafică cu Rusia, din 15 decembrie 1860. 

* 

In afară de Franţa, Cuza a dat o atenţie specială Austriei, date fiind ro- 
lul-cheie al acesteia în afacerile internaţionale şi numeroasa populaţie 
românească din Transilvania, Bucovina şi Banat. Dorea să aibă relaţii prie¬ 
teneşti şi a propus deschiderea unei reprezentanţe diplomatice permanente 
la Viena, însă oficialităţile austriece au rămas indiferente Ia toate iniţiati¬ 
vele sale. Principalul motiv era faptul că le nemulţumeau intenţiile Iui Cuza 
privitoare Ia Transilvania, dovedite după părerea lor atît de relaţiile strînse 
întreţinute de personalităţile politice de vază din Principate cu românii tran¬ 
silvăneni, cît şi de negocierile intermitente duse de Cuza cu emigranţii 
unguri. 42 

A 

In primăvara anului 1859, Cuza a încercat să profite de nemulţumirea 
ungurilor şi românilor din Ungaria şi Transilvania pentru a obţine con¬ 
cesii politice şi economice din partea Austriei şi, în cazul unui război între 
aceasta, Franţa şi Sardinia, să asigure autonomia românilor din Transilva¬ 
nia. Franţa şi Sardinia i-au dat puternice încurajări. La sfîrşitul lunii martie, 
Cuza s-a întîlnit cu generalul Gyorgy Klapka, reprezentînd emigraţia un¬ 
gară. La 28 martie, a fost de acord în principiu să furnizeze ungurilor arme 
din Franţa în vederea unei insurecţii antiaustriece, dar a pus condiţia să 
se evite repetarea conflictelor de ordin etnic din anii 1848-1849. După 
aproape două luni de negocieri, s-a ajuns la o înţelegere care satisfăcea 

42 Stan, Grupări şi curente politice , pp. 147-158; G. Chiriţă, „Periodicul bucureş- 
tean «Naţionalul» (1857-1861) şi problemele Transilvaniei", în Studii: Revistă de istorie , 
25/1, 1972, pp. 81-96. 

exigenţele lui Cuza. Aceasta permitea egalitatea în drepturi a tuturor cetă¬ 
ţenilor Ungariei fără deosebire de naţionalitate sau religie, garanta o largă 
autonomie locală, recunoştea drept oficiale toate limbile folosite şi oferea 
perspectiva ca Transilvania să-şi redobîndească administraţia sa politică 
separată, dacă majoritatea cetăţenilor ei o doreau. 43 Dar războiul care iz¬ 
bucnise între Austria, pe de o parte, şi Franţa şi Sardinia, pe de altă parte, 
în aprilie, s-a încheiat atît de repede încît înţelegerea ungaro-română nu 
a putut fi pusă în aplicare. Cu toate acestea, discuţiile despre o alianţă au 
continuat cu intermitenţe în următorii patru ani. In mai 1863, Cuza şi ge¬ 
neralul Istvân Tiirr, din partea emigraţiei maghiare, au revitalizat ideea 
unei insurecţii ungare sprijinită de România şi coordonată cu un atac al 
Italiei împotriva Austriei. 44 Cuza era dispus să o accepte, dar a cerut măr¬ 
turii cu privire Ia o înţelegere între maghiarii şi românii din Transilvania. 
Negocierile au rămas fără rezultat, în special din cauza faptului că Napo¬ 
leon al III-Iea, de care depindea succesul acţiunii, nu era în acel moment 
dispus să pornească împotriva Austriei. Totuşi, se crease un precedent; pe 
măsură ce trecea timpul, statutul românilor din Transilvania devenea un 
reper de bază al politicii externe româneşti. 

în ciuda succesului repurtat în îndeplinirea ambiţiosului său program 
legislativ, a majorităţii sale zdrobitoare din Adunare şi a controlului său 
strîns asupra birocraţiei, situaţia lui Cuza a început să slăbească treptat, 
în parte a fost şi el vinovat. în februarie 1865, l-a silit pe Kogălniceanu — 
pe care I-a suspectat (pe nedrept) că ar fi rîvnit la domnie să demisio¬ 
neze din funcţia de prim-ministru, lipsindu-se astfel de unul dintre cei mai 

utili aliaţi ai săi. Apoi, a încercat să domolească ostilitatea din Adunare 

* 

faţă de metodele sale autoritare facînd concesii. In decembrie 1865, de 
pildă, a anunţat că deputaţii vor avea din nou dreptul să interpeleze mi¬ 
niştrii, dar atunci cînd noul preşedinte al Adunării şi-a exprimat, în primul 
său discurs, regretul că mulţi dintre aceia care au avut un rol de frunte în 
treburile ţării nu-şi găseau loc în legislativ (trimitere clară la tratamentul 
dur aplicat de domnitor opoziţiei), Cuza s-a simţit jignit şi l-a obligat să 
demisioneze. Acest episod şi altele similare au fost considerate dovezi ale slă¬ 
biciunii lui Cuza şi ale lipsei sale de dorinţă de a proceda la o guvernare 

43 D. Berindei, „Mihail Kogălniceanu, prim-ministru al Moldovei, şi emigraţia 
maghiară (1860-1861)“, în Studii şi materiale de istorie modernă , II, Bucureşti, 1960, 
pp. 223-244; E. Kovâcs, A Kossuth-emigrăcio es az europai szabadsâgmozgalmak , 
Budapesta, 1967, pp. 335-356. 

44 Kovâcs, A Kossuth-emigrăcio , pp. 246 254. 

reprezentativă. In consecinţă, din toate părţile a început să sporească spri¬ 
jinul pentru un sistem parlamentar. 45 

Duşmanii domnitorului, atît de Ia stînga, cît şi de la dreapta, s-au sim- 
ţit încurajaţi să se regrupeze. In vara anului 1865, s-a refăcut monstruoasa 
coaliţie, reunind elemente incompatibile în alte împrejurări, precum con¬ 
servatorii şi liberalii radicali, care temporar au lăsat deoparte diferendele, 
mînaţi fiind de hotărirea de a-1 detrona pe Cuza şi de a-1 înlocui cu un prin¬ 
cipe străin. Conservatorii îl condamnau că ar fi prea liberal şi nu-i puteau 
ierta reformele agrară şi electorală; radicalii l-au abandonat pentru că nu 
era suficient de liberal. Ambele grupări erau iritate de abuzurile sale de pu¬ 
tere, se temeau de o dictatură făţişă şi căutau o reîntoarcere la constituţio¬ 
nalismul anterior Statutului. Cuza a fost astfel serios izolat din punct de 
vedere politic şi, obosit şi bolnav, se gîndea el însuşi să abdice, aşa cum 
a lăsat să se înţeleagă în mesajul său către legislativ la începutul sesiunii 
acestuia în decembrie 1865. Asemenea semne de oboseală i-au încurajat 
pe complotişti să treacă la acţiune. 46 Conduşi de radicali, în frunte cu Ion 
Brătianu şi C. A. Rosetti, aceştia au hotărît să-şi ducă la îndeplinire planul 
cu rapiditate, pentru a evita dezordini publice şi o intervenţie străină care 
le însoţea adesea. Au cîştigat de partea lor elemente-cheie din armată, care 
l-au arestat pe Cuza în noaptea de 23 februarie 1866. Domnitorul nu a opus 
rezistenţă şi a semnat actele de abdicare pe Ioc. Curînd după aceea i s-a 
permis să părăsească ţara şi s-a stabilit în Austria, unde a trăit pînă la sfîr- 
şitul zilelor sale, în 1873. Plecarea sa în exil a simbolizat sfîrşitul unei ere 
şi a marcat începutul alteia în evoluţia României modeme. 

Anul 1866 este o dată potrivită la care să ne oprim puţin pentru a mă¬ 
sura distanţa parcursă de români de Ia ultimele decenii ale secolului al 
XVlII-lea. Unirea Principatelor fusese înfăptuită, iar independenţa Ro¬ 
mâniei, aşa cum îşi numeau acum românii ţara, fusese practic asigurată. 
Se înregistraseră progrese însemnate în punerea guvernării pe baze raţio¬ 
nale. Atît cetăţenii români, cît şi guvernele străine se puteau aştepta la un 
mod previzibil de acţiune din partea guvernului şi la respectarea angaja¬ 
mentelor. Noul stat dobîndise instrumentele necesare pentru îndeplinirea 
responsabilităţilor sale — un executiv puternic, care să asigure cîrmuirea; 

45 T. Drăganu, începuturile şi dezvoltarea regimului parlamentar în România pînă 
la 1916 , Cluj, 1991, pp. 165-183. 

46 P. Henry, L’Abdication du Prince Cuza , Paris, 1930, pp. 1-28; G. Chiriţă, 
„Preludiile şi cauzele detronării lui Cuza Vodă 44 , în Revista de istorie , 29/3, 1976, 
pp. 347-371. 

un parlament care să reprezinte o diversitate de opinii; partide politice care 
să servească drept maşinărie de schimb şi coduri de legi modeme, care să 
încurajeze stabilitatea socială şi progresul economic. Existau şi principii 
generale — liberalismul şi conservatorismul — care să-i îndrume pe po¬ 
liticieni şi pe intelectuali în alcătuirea programului naţional. Dar mai im¬ 
portant decît orice, elita trecuse pragul în Europa, acceptînd să facă parte 
permanent, chiar dacă nu întotdeauna profitabil, din comunitatea naţiunilor. 

Calea generală de dezvoltare pe care România avea să o urmeze pînă 
Ia cel de-al Doilea Război Mondial fusese astfel deschisă. 47 In treburile 
interne, un executiv puternic şi monopolizarea aproape a întregii puteri 
la centru, în Bucureşti, erau semnele distinctive ale guvernării. Un sistem 
bipartit contribuia în mod semnificativ Ia stabilitatea şi democratizarea vieţii 
politice, cu toate că voinţa populară era uneori înfrîntă de mecanismele pri- 
vilegiilor şi de apatia publică. In ceea ce priveşte economia, industrializa¬ 
rea făcea progrese neîntrerupte, însă agricultura a rămas temelia bunăstării 
ţării, iar cei ce căutau o reformă agrară s-au confruntat cu un obstacol for¬ 
midabil — tradiţia. Cea mai spectaculoasă schimbare în structura socială 
a fost continua înaintare a clasei mijlocii. Nici o altă clasă nu-i putea egala 
dinamismul în acţiunea politică şi economică, pentru că marii moşieri au 
dispărut, iar ţărănimea şi muncitorii urbani erau lipsiţi de experienţă şi de 
conducere. 

Relaţiile internaţionale ale României — politice, economice şi cultu¬ 
rale — continuau să fie modelate de procesul integrării în Europa. într-un 
anume sens, integrarea însemna dependenţă, iar toţi membrii elitei recu¬ 
noşteau că securitatea şi prosperitatea ţării puteau fi realizate doar în con¬ 
cordanţă cu Marile Puteri, şi niciodată izolîndu-se de ele. Totuşi, aceştia 
nu puteau cădea de acord cît de rapidă şi cît de completă să fie această inte¬ 
grare şi astfel s-a intensificat controversa cu privire la identitatea naţională 
şi la modelele de dezvoltare. Europeniştii susţineau continua urbanizare 
şi industrializare, în timp ce diverse grupuri de tradiţionalişti căutau bună¬ 
starea la sate şi progresul material în agricultură. Cu toate că divergenţele 
lor nu au putut fi reconciliate nici măcar în pragul unui nou război mon¬ 
dial, în 1939, toate părţile din această mare dezbatere erau de acord asu¬ 
pra unui punct critic: românii se aflau ca întotdeauna la răscrucea dintre 
Răsărit şi Apus. 


47 Am analizat această perioadă în volumul Rumania, 1866-1947, Oxford, 1994; 
apărut în traducere românească sub titlul România, 1866 -1947, Humanitas, Bucureşti, 


1996. 



Eseu bibliografic 


BIBLIOGRAFII 

Principala bibliografie a istoriei României este Bibliografia istorică 
a României, I — 1944-1969\ IV — 1969-1974 ; V — 1974-1979 ; VI - 
1979-1984 ; VII — 1984-1989 , VIII — 1989-1994 , IX — 1994-1999, 
Bucureşti, 1970-2000; volumele II şi III, Bucureşti, 1972-1974, acoperă 
secolul al XlX-Iea. Indispensabilă unui istoric pentru studierea vieţii inte¬ 
lectuale şi culturale este Bibliografia românească veche , 4 volume, Bucu¬ 
reşti, 1910-1944. Această lucrare enumeră cărţile tipărite în Principatele 
române sau în alte părţi ale lumii în limba română, între 1508 şi 1830 şi 
reproduce extrase din prefeţele multora dintre ele. O aducere Ia zi folosi¬ 
toare este Daniela Poenaru, Contribuţii la bibliografia românească veche , 
Tîrgovişte, 1973. Continuarea „bibliografiei vechi 44 este Bibliografia ro¬ 
mânească modernă , 1831-1918 , 4 volume, Bucureşti, 1984-1996. Pu¬ 
blicaţiile periodice româneşti , I — 1820-1906 şi II — 1907-1918 , şi 
suplimentul 1790-1906 , Bucureşti, 1913-1969, conţine o listă adnotată 
exhaustivă a periodicelor şi a ziarelor publicate în România şi în alte ţări 
în limba română. Tot atît de exhaustivă, constituind o sursă unică de infor¬ 
maţii, este Bibliografia analitică a periodicelor româneşti , 1/1-3, 1790-1850 , 
Bucureşti, 1966-1967; II/1-3, 1851-1858 , Bucureşti, 1970-1972, care 
oferă o listă şi adesea rezumate ale articolelor publicate în periodicele de 
limbă română. 


LUCRĂRI GENERALE 

O introducere incitantă în secolele al XVIII-lea şi al XlX-lea o consti- 
tue Nicolae Iorga, Histoire des Roumains et de la românite orientale, 
VIII—IX, Bucureşti, 1944, una din lucrările clasice ale istoriografiei române 
modeme. Constantin C. Giurescu, Istoria românilor , III/1-2, Bucureşti, 
1944-1946, un produs al „noii şcoli 44 de istorie, este organizată sistematic 
şi se bazează pe o lectură atentă a surselor. Sinteza majoră a erei comuniste, 
Istoria României , III—IV, Bucureşti, 1964, analizează, dintr-o perspectivă 
marxistă, originile României modeme. 



ESEU BIBLIOGRAFIC 


389 


Calea dezvoltării României începînd cu secolul al XlX-lea a constituit 
subiectul unei dezbateri aprinse în rîndurile istoricilor şi ale sociologilor. 
Eugen Lovinescu, Istoria civilizaţiei române moderne , 3 volume, Bucu¬ 
reşti, 1924-1925, dezvoltă teoria „sincronismului, potrivit căreia România 
modernă a fost permanent integrată în civilizaţia Europei Occidentale. Si¬ 
tuat pe o poziţie marxistă, Lucreţiu Pătrăşcanu, Un veac de frămîntări so¬ 
ciale, 1821-1907 , Bucureşti, 1945, consideră dezvoltarea economică şi lupta 
de clasă drept forţe motrice ale schimbării, dar, ca şi Lovinescu, acceptă 
necesitatea occidentalizării. llie Bădescu, Sincronism european şi cultura 
critică românească , Bucureşti, 1984, ecou al „naţionalismului comunist^ 
promovat de către regim în anii ’70 şi ’80, insistă asupra originalităţii 
dezvoltării istorice a românilor şi are rezerve faţă de Occident. 


1. MOLDOVA ŞI ŢARA ROMÂNEASCĂ, 1774-1821 

Condiţiile de bază ale relaţiilor otomano-române din secolul al XVlIl-lea 
sînt expuse în Tahsin Gemil, Românii şi otomanii în secolele XIV-XVI, 
Bucureşti, 1991 şi Mihai Maxim, Ţările Române şi înalta Poartă , Bucu¬ 
reşti, 1993. Există şi ample colecţii de documente oficiale otomane cu pri¬ 
vire la Principate: Mustafa A. Mehmet (ed.), Documente turceşti privind 
istoria României , II, 1774-1791 , III, 1791-1812 , Bucureşti, 1983-1986, 
în traducere românească, şi Valeriu Veliman (ed.), Relaţiile româno-oto- 
mane (1711-1821); Documente turceşti , Bucureşti, 1984, în limba turcă, 
însoţit de traducerea în limba română. Mihail Guboglu, Catalogul docu¬ 
mentelor turceşti , 2 volume, Bucureşti, 1960-1965, repertorizează peste 
5 000 de documente turceşti şi publică rezumatul multora dintre acestea. 

In privinţa guvernării şi a sistemului juridic, Istoria dreptului româ¬ 
nesc, II/1, Bucureşti, 1984, oferă o privire generală utilă. Erudite şi deta¬ 
liate sînt Valentin A. Georgescu şi Emanuela Popescu-Mihuţ, Organizarea 
de stat a Ţării Româneşti (1765-1782), Bucureşti, 1989, referitoare Ia 
structura guvernării, şi Valentin A. Georgescu şi Petre Strihan, Judecata 
domnească în Ţara Românească şi Moldova , voi. I, 1611-1831, partea 
I; Organizarea judecătorească , voi. II, 1740-1831 , Bucureşti, 1981, refe¬ 
ritoare la organizarea justiţiei. Vladimir Hanga, Les Institutions du droit 
coutumier roumain , Bucureşti, 1988, reprezintă o introducere solidă în na¬ 
tura dreptului cutumiar şi a declinului său. Rolul decisiv al demnitarului 
în procesul judiciar şi aplicarea alternativă a legii scrise şi a celei cutumiare 
în timpul domniei lui Alexandru Ipsilanti apar într-o colecţie masivă de 
izvoare oficiale. Acte judiciare din jura Românească, 1775-1781 , Bu¬ 
cureşti, 1973. Mircca Păcurarii!, Istoria Bisericii Ortodoxe Române , 



390 


ROMÂNII, 1774-1866 


volumele II şi III, a doua ed., Bucureşti, 1994-1997, constituie o prezen¬ 
tare cuprinzătoare a rolului politic şi social al Bisericii Ortodoxe şi este 
însoţită de o amplă bibliografie. D. Furtună, Preoţimea românească în 
secolul al XVlll-lea , Vălenii de Munte, 1915, examinează condiţiile ma¬ 
teriale şi culturale ale clerului ortodox. 

Statutul internaţional al Principatelor a constituit subiectul multor mo¬ 
nografii. O lectură incitantă în acest sens o reprezintă Leonid Boicu, Ge¬ 
neza „ Chestiunii Române " ca problemă internaţională , laşi, 1975. In 
privinţa relaţiilor Principatelor cu Rusia, Galina S. Grosul, Dunaiskie 
Kniajestva v politike Rossii f 1774-1806 , Chişinău, 1975, analizează pro¬ 
blema din perspectiva rivalităţii ruso-otomane în Europa de Sud-Est, iar 
Irina S. Dostian, Rossiia i balkanskii vopros, Moscova, 1972, plasează 
Principatele în contextul general al ambiţiilor Marilor Puteri faţă de Im¬ 
periul Otoman. Apostol Stan, Protectoratul Rusiei asupra Principatelor 
Române , 1774-1856 , Bucureşti, 1999, extrem de critic în privinţa rolului 
Rusiei. Obiectivele politice ale Austriei sînt descrise cu competenţă de 
Harald Heppner în Osterreich und die Donaufurstentiimer, 1774-1812 , 
Graz, 1984, iar penetrarea ei economică Ia Dunărea de jos este prezentată 
de Gheron Netta în Expansiunea economică a Austriei şi explorările ei 
orientale , Bucureşti, 1931. Prezentarea detaliată de către Germaine Lebel 
a intereselor economice şi politice ale Franţei în Principate, La France 
et Ies principautes danubiennes , Paris, 1955, este neegalată. Tot atît de cu¬ 
prinzătoare, însă despre Marea Britanie, este lucrarea lui Paul Cemovo- 
deanu, Relaţiile comerciale româno-engleze în contextul politicii orientale 
a Marii Britanii , 1803-1878 , Cluj-Napoca, 1986. 

Surse indispensabile pentru înţelegerea politicii Marilor Puteri faţă de 
Principate sînt rapoartele diplomatice şi consulare ale reprezentanţilor lor 
la Constantinopol şi în Principate, publicate în numeroase volume: Eudo- 
xiu Hurmuzaki, Documente privitoare la istoria românilor , 44 volume. 
Bucureşti, 1876-1942 şi f.a.. Documente privind istoria românilor, 4 vo¬ 
lume, Bucureşti, 1962-1974. Referitor la Rusia, vezi f.a., I, Rapoarte con¬ 
sulare ruse (1770-1796), Bucureşti, 1962, şi f.a., IV, Rapoarte diplomatice 
ruse (1797-1806), Bucureşti, 1974; pentru Austria: XIX/1 — Cores¬ 
pondenţă diplomatică şi rapoarte consulare austriace. Bucureşti, 1922; 
XIX/2 — Corespondenţă şi rapoarte consulare austriace (1798-1812), 
Cernăuţi, 1938; şi f.a., II — Rapoarte consulare austriace (1812-1823), 
Bucureşti, 1967; iar pentru Franţa: XVI — Corespondenţă diplomatică 
şi rapoarte consulare franceze (1603-1824), Bucureşti, 1912; supliment I — 
Documente culese din arhivele Ministendui Afacerilor Străine din Paris, 
partea a 11-a — 1781-1814 şi partea a IlI-a — 1709-1812, Bucureşti, 
1885-1889. 

2. SOCIETATEA ŞI ECONOMIA, 1774-1829 


Referitor la populaţie şi structura socială, Pavel G. Dmitriev, Narodo- 
naselenie Moldavii , Chişinău, 1973, analizează tendinţele demografice pe 
baza recensămintelor efectuate între 1772 şi 1803. Satele s-au bucurat de 
mai multă atenţie decît oraşele şi tîrgurile. Ecaterina Negruţi, Satul mol¬ 
dovenesc în prima jumătate a secolului al XIX-1 ea; Contribuţii demogra¬ 
fice , Iaşi, 1984, este o lucrare cuprinzătoare. La graniţa dintre sociologie 
şi istorie se află masiva incursiune a lui Henri H. StahI în structura eco¬ 
nomică şi socială a satelor devălmaşe. Contribuţii la studiul satelor devăl- 
maşe româneşti , 3 volume. Bucureşti, 1958-1965, care are şi o versiune 
prescurtată în limba franceză, Les Anciennes communautes villageoises 
roumaines , Paris, 1969. Alexandru-Florin Platon, Geneza burgheziei în 
Principatele Române , Iaşi, 1997, investighează originile clasei de mijloc 
în ultima jumătate a sec. al XVIII-lea şi prima jumătate a sec. al XlX-lea, 
iar Stela Mărieş, Supuşii străini din Moldova în perioada 1781-1862, Iaşi, 
1985, investighează impactul străinilor privilegiaţi asupra societăţii urbane. 
Boierii sînt subiectul unei analize complexe în Gheorghe Platon şi Ale¬ 
xandru-Florin Platon, Boierimea din Moldova în secolul al XlX-lea. Con¬ 


text european , evoluţie socială şi politică , Bucureşti, 1995. 

Istoricii agriculturii au dat o atenţie deosebită controlului asupra pămîn- 
tului şi relaţiilor dintre moşieri şi ţărani. Studii remarcabile în acest sens 
sînt V. Mihordea, Maîtres du sol et paysans dans les Principautes Rou¬ 
maines au XVIIP siecle , Bucureşti, 1971, şi Florin Constantiniu, Relaţi¬ 
ile agrare din Ţara Românească în secolul al XVIII-lea , Bucureşti, 1972. 
Sergiu Columbeanu, Grandes exploitations domaniales en Valachie au 
XVIIIe siecle , Bucureşti, 1974, constituie o cercetare de pionierat privind 
organizarea marilor moşii, iar Vasile Neamţu, La Technique de la produc- 
tion cerealiere en Valachie et en Moldavie jusqu ’au XVIIP siecle , Bucu¬ 
reşti, 1975, se ocupă de unelte, metode şi culturi. Natura şi efectele arendării 
pămîntului asupra producţiei agricole sînt examinate în Ioana Constanti- 
nescu, Arendăşia în agricultura Ţării Româneşti şi a Moldovei pînă la 
Regulamentul Organic , Bucureşti, 1985. Dintre numeroasele colecţii de 
documente privind agricultura, deosebit de valoroasă în materie de dijmă, 
clacă şi control asupra pămîntului este lucrarea Documente privind rela¬ 
ţiile agrare în veacul al XVIII-lea, I, Ţara Românească , Bucureşti, 1961, 
şi II, Moldova , Bucureşti, 1966. 

Oraşele şi urbanizarea au fost oarecum neglijate. Valoroase pentru stu¬ 


diul vieţii sociale şi economice sînt Dan Berindei, Oraşul Bucureşti: Reşe¬ 


dinţă şi capitală a Ţârii Româneşti. 1459 1862 , Bucureşli, 1963; Istoria 

oraşului Iaşi , I, Iaşi, 1980; Constantin C. Giurescu, Istoricul oraşului Brăila , 
Bucureşti, 1968. Trei selecţii de documente, George Potra (ed.). Docu¬ 
mente privitoare la istoria oraşului Bucureşti (1594-1821), Bucureşti, 1961, 
( 1821-1848 ), Bucureşti, 1975 şi (1634-1800% Bucureşti, 1982, aruncă o 
lumină asupra preocupărilor economice ale bucureştenilor înstăriţi. 

în ceea ce priveşte activitatea economică în afara agriculturii, două 
studii cuprinzătoare dezvăluie complexitatea sistemului breslelor: Eugen 
Pavlescu, Economia breslelor în Moldova , Bucureşti, 1939, analizează or¬ 
ganizarea, precum şi caracterul confesional, moral şi economic al bresle¬ 
lor, iar Ştefan Olteanu şi Constantin Şerban, Meşteşugurile din Ţara 
Românească şi Moldova în Evul Mediu , Bucureşti, 1969, extind aceste pre¬ 
ocupări Ia ambele Principate şi Ia mediul rural. Studiile cu privire Ia co¬ 
merţul românesc se concentrează în special asupra integrării acestuia în 
reţeaua vest-europeană a comerţului internaţional. Nicolae Iorga, Istoria 
comerţului românesc; epoca mai nouă , Bucureşti, 1925, este o încercare 
timpurie de sinteză, ce subliniază efectul transformator al comerţului cres- 
cînd cu Occidentul. Andrei Oţetea, Pătrunderea comerţului românesc în 
circuitul internaţional , Bucureşti, 1977, face acelaşi lucru, abordînd pro¬ 
blema cu un riguros simţ analitic. Cea mai completă prezentare a tîrgurilor 
se regăseşte în Georgeta Penelea, Les Foires de la Valachie pendant la 
periode 1774-1848 , Bucureşti, 1973. Dumitru Z. Furnică, Din istoria co¬ 
merţului la români , Bucureşti, 1908, este o colecţie de documente ce dez¬ 
văluie importanţa comerţului de alimente cu ridicata. Lucrarea lui G. Zâne, 
Economia de schimb în Principatele Române , Bucureşti, 1930, este esen¬ 
ţială pentru înţelegerea mecanismelor împrumuturilor băneşti şi a men¬ 
talităţii privind creditul. 


3. SPIRITUL VREMURILOR, 1774-1829 

O lucrare fundamentală pentru cunoaşterea gîndirii politice şi sociale 
a boierilor este Vlad Georgescu, Ideile politice şi iluminismul în Principa¬ 
tele Române , 1750-1831 , Bucureşti, 1972 (ediţia engleză — Political 
Ideas and the Enlightenment in the Romanian Principalities, 1750-1831 , 
Boulder, Colorado, 1971). Vlad Georgescu a mai publicat şi Memoires 
et projets de reforme dans les Principautes Roumaines, 1769-1830 , Bucu¬ 
reşti, 1970, o selecţie de texte ce dezvăluie obiectivele boierilor în treburile 
interne şi internaţionale. Tot atît de valoroase în privinţa reconstituirii clima¬ 
tului intelectual al epocii sînt interpretările de texte literare ale lui Alexan¬ 
dru Duţu, Coordonate ale culturii româneşti în secolul XVIII (1700-1821), 
Bucureşti, 1968. Un studiu util privitor la cultura şi ideile perioadei este 
cel al lui Nicolae Isar, Principatele Române în epoca luminilor , Bucureşti, 

1999. Numeroşi autori subliniază influenţa de durată a iluminismului. Ovidiu 
Papadima, Ipostaze ale iluminismului românesc , Bucureşti, 1975, cerce¬ 
tează receptarea iluminismului în Ţările Române. D. Popovici, La Litte - 
rature roumaine ă l’epoque des lumieres , Sibiu, 1945, se concentrează 
asupra exprimării ideilor şi spiritului iluminismului într-o varietate de ge¬ 
nuri literare de o parte şi de alta a Carpaţilor. Eseurile din Pompiliu Teodor 
(ed.), Enlightenment and Romanian Society , Cluj-Napoca, 1980, clarifică 
diversitatea ecourilor româneşti Ia iluminism. Alţi cărturari, ca de pildă Mir- 
cea Anghelescu, Preromantismul românesc , Bucureşti, 1971, au identificat 
eforturile de supravieţuire a romantismului în plină domnie a iluminismu¬ 
lui. Rolul limbii şi învăţăturii greceşti de canal de transmitere a iluminis¬ 
mului în Principate este evaluat de Ariadna Camariano-Cioran, Academiile 
domneşti din Bucureşti şi Iaşi , Bucureşti, 1971 (ediţie franceză lărgită — 
Les Academies princieres de Bucarest etJassy et leurs professeurs , Salonic, 
1974, şi de Cornelia Papacostea-Danielopolu, Literatura în limba greacă 
din Principatele Române (1774-1830% Bucureşti, 1982. 

Toţi autorii dc mai sus se preocupă de influenţa Occidentului şi este clar 
că literatura şi gîndirea franceză au deţinut un rol de frunte. Lucrare cla¬ 
sică, Pompiliu Eliade, De l 'influence frangaise sur Vespritpublic en Rou- 
manie , Paris, 1898 (ediţie română — Influenţa franceză asupra spiritului 
public în România , Bucureşti, 1982) nu Iasă aproape nici un dubiu cu pri¬ 
vire la efectul acestora. Studiile din Alexandru Zub (ed.), La Revolution 
frangaise et les Roumains, Iaşi, 1989, arată modul în care ideile Revolu¬ 
ţiei franceze, sub o formă mai diluată, au pătruns în viaţa intelectuală şi 

a 

au stîmit speranţe de emancipare faţă de dominaţia străină. In acelaşi timp, 
mişcările de reînnoire s-au desfăşurat în cadrul societăţii tradiţionale orto¬ 
doxe, aşa cum este descris în mod elocvent în Serghei Cetverikov, Stareţ 
Paisii Velicikovskii , Belmont, Massachusetts, 1980. 


4. ÎNCEPUTURILE UNUI STAT MODERN 


Răscoala condusă de Tudor Vladimirescu a constituit obiectul diverselor 
interpretări. Prezentările clasice ale lui Andrei Oţetea, Tudor Vladimirescu 
şi revoluţia din 182 f Bucureşti, 1971, şi Dan Berindei, L’Annee revolu- 
tionnaire 1821 dans les Pays roumains , Bucureşti, 1973 (ediţie revizuită 
Revoluţia română din 1821 , Bucureşti, 1991) au fost contestate de Mircea 
T. Radu, 1821: Tudor Vladimirescu şi revoluţia din Ţara Românească , 
Craiova, 1978, care repune în discuţie ipoleze larg susţinute. Cea mai amplă 
colecţie de izvoare este Documente privind istoria Romanei: Răscoala din 
1821 , 5 volume. Bucureşti, 1959 1962. In ceea ce priveşte evenimentele 
politice care au urmai reprimării răscoalei, loan C. Eililti, Frămîntările 

politice şi sociale în Principatele Române de la 1821 la 1828 , Bucureşti, 
1932, rămîne lucrarea cea mai completă. 

Două cercetări cuprinzătoare acoperă problemele politice, economice 
şi sociale din anii ’30 şi ’40 ai secolului al XlX-lea: Gheorghe Platon, 
Geneza revoluţiei române de la 1848 , laşi, 1980, şi Gheorghe Platon, Mol¬ 
dova şi începuturile revoluţiei de la 1848 , Chişinău, 1993. Vladimir Di- 
culescu. Bresle , negustori şi meseriaşi în Ţara Românească (1830-1848% 
Bucureşti, 1973, descrie condiţiile economice care au promovat dezvol¬ 
tarea clasei mijlocii. Cu privire la perioada ocupaţiei ruseşti, Ioan C. Filitti, 
Principatele Române de la 1828 la 1834 , Bucureşti, 1934, analizează elabo¬ 
rarea şi conţinutul Regulamentelor Organice, iar Vladislav I. Grosul, Reformî 
v Dunaiskih kniqjestvah i Rossiia , Moscova, 1966, explică obiectivele Ru¬ 
siei şi evaluează activitatea lui Paul Kiseleff. O mină de informaţii cu 
privire la domniile ce au urmat ocupaţiei ruse o constituie Ioan C. Filitti, 
Domniile române sub Regulamentul Organic, 1834-1848 , Bucureşti, 1915. 
D. Ciurea, Moldova sub domnia lui M. Sturza , Iaşi, 1947, este cea mai am¬ 
plă prezentare a domniei lui Mihai Sturdza. G. Zâne, Le Mouvement revo- 
lutionnaire de 1840 , Bucureşti, 1964, investighează originile şi caracterul 
„conspiraţiei" Iui Filipescu şi ale societăţilor secrete în general. Largile cu¬ 
rente de gîndire politică din prima jumătate a secolului al XlX-lea sînt abor¬ 
date în Valeriu Şotropa, Proiectele de constituţie , programele de reforme 
şi petiţiile de drepturi din Ţările Române , Bucureşti, 1976. Următoarele 
volume din colecţia de documente Hurmuzaki, menţionată mai sus, oferă 
informaţii valoroase în legătură cu evenimentele politice din Principate 
şi implicarea rusă: XVII — Corespondenţă diplomatică şi rapoarte consu¬ 
lare franceze , 1825-1846 , Bucureşti, 1913, şi XXI — Corespondenţă di¬ 
plomatică şi rapoarte consulare austriace, 1828-1836 , Bucureşti, 1942. 

Romantismul s-a bucurat de mai multă atenţie decît alte curente inte¬ 
lectuale ale perioadei. Paul Comea, Originile romantismului românesc , 
Bucureşti, 1972, reprezintă o cercetare complexă a începuturilor şi mani¬ 
festărilor timpurii ale spiritului romantic în literatură şi în societate în general. 
D. Popovici, Romantismul românesc , Bucureşti, 1969, examinează curen- 
tele-cheie şi evaluează specialiştii mai mici şi mai mari ai romantismului, 
iar Elena Tacciu, Romantismul românesc; un studiu al arhetipurilor , 1, 
Bucureşti, 1982, prezintă trăsăturile unice ale romantismului românesc 
în cadrul unui context european larg. N. I. Apostolescu, L 'Influence des 
romantiques franqais sur la poesie roumaine , Paris, 1909, este un studiu 
asupra surselor de inspiraţie şi modelelor franceze. Mircea Anghelescu, 
Ion Heliade Rădulescu , Bucureşti, 1986, oferă un portret intelectual plin 
de sensibilitate al marelui animator literar al perioadei, iar D. Popovici, 
Ideologia literară a lui I. Heliade Rădulescu , Bucureşti, 1935, examinează 

teoria şi practica sa estetică. Maria Platon, Dacia literară, Iaşi, 1974, descrie 
bazele paşoptismului literar, iar Alexandru Zub, Mihail Kogălniceanu — 
istoric. Iaşi, 1974, prezintă periplul intelectual al principalului animator 
al curentului. Mihail Kogălniceanu, Opere, I, Bucureşti, 1974, şi II, Bucu¬ 
reşti, 1976, conţin scrierile sale literare şi istorice din perioada respectivă. 


5. ROMÂNII DIN MONARHIA HABSBURGICĂ 

Conştiinţa naţională în creştere a românilor din Transilvania în secolul 
al XVIII-lea formează subiectul a două studii deosebit de pertinente: David 
Prodan, Supplex Libellus Valachorum: Din istoria formării naţiunii române. 
Bucureşti, 1984 (ediţie engleză — Supplex Libellus Valachorum , Bucu¬ 
reşti, 1971), care plasează gîndirea şi aspiraţiile româneşti în context euro¬ 
pean, şi Zoltân I. Toth, Az erdelyi român nacionalizmus elso Szâzada, 
1697-1792, Budapesta, 1946, care însumează rezultatele unor cercetări susţi¬ 
nute în arhivele administrative transilvănene. Ladislau Gyemânt, Mişcarea 
naţională a românilor din Transilvania între anii 1790-1848, Bucureşti, 
1986, este lucrarea clasică cu privire la activitatea politică românească 
după Supplex Libellus Valachorum. Keith Hitchins, A Nation Discovered: 
Romanian Intellectuals in Transylvania and the Idea of Nation. 1700-1848, 
Bucureşti, 1999, constitue o privire cuprinzătoare a dezvoltării conştiinţei 
naţionale. Emanuel Turczynski, Konfession und Nation, Diisseldorf, 1976, 
realizează comparaţii valoroase între aspiraţiile culturale româneşti şi sîrbeşti. 

Iobăgia, principala realitate a majorităţii ţăranilor, este analizată sub toa¬ 
te aspectele sale variate în David Prodan, Problema iobăgiei în Transilvania, 
1700-1848, Bucureşti, 1989, produsul unei vieţi de cercetare fundamen¬ 
tală. O lucrare esenţială este şi Zsolt Trocsânyi, Az erdelyi parasztsăg torte- 
nete, 1790-1849, Budapesta, 1956. David Prodan, Răscoala lui Horea, 
2 volume, ediţie revizuită. Bucureşti, 1984, o cercetare a originilor şi na¬ 
turii marii răscoale ţărăneşti din 1784-1785, este o capodoperă de recon¬ 
stituire şi interpretare istorică. 

Scrierile istorice cu privire la cele două biserici româneşti sînt adesea 
partizane. Fundamentală pentru înţelegerea situaţiei Bisericii Ortodoxe după 
unirea cu Roma, mai ales a mişcărilor de rezistenţă conduse de Visarion 
Sarai şi Soffonie din Cioara, este lucrarea lui Silviu Dragomir, Istoria des- 
robirei religioase a românilor din Ardeal în secolul XVIII, 2 volume, Sibiu, 
1920-1930. loan N. Beju şi Keith Hitchins, Biserica Ortodoxă Română 
în secolul XVIII: Conscripţii. Statistici, Urbana, Illinois, 1991, aduce noi in¬ 
formaţii în legătură cu structura administrativă a Bisericii Ortodoxe şi cu 
situaţia clerului acesteia. în legătură cu Biserica Unită, Augustin Bunea, 
Din istoria românilor: Episcopul loan lnocenţiu Klein (1728-1751), Blaj, 

1900, rămîne singurul studiu complet al vieţii şi carierei episcopului Klein. 
Lectura acestuia poate fi suplimentată cu Francisc Pali, Ein Siebenbur- 
gischer Bischof im Romischen Exil: Inochentie Micu-Klein (1745-1768), 
Koln, 1991 (Ediţia românească: Inochentie Micu-Klein. Exilul la Roma, 
1745-1768 , 3 Voi., Cluj-Napoca, 1997), care arată modul în care Klein 
a continuat să-şi promoveze ideile după plecarea sa în exil. Augustin Bunea, 
Episcopii Petru Paul Avon şi Dionisiu Novacovici, Blaj, 1902, descrie efor¬ 
turile depuse de succesorii lui Klein pentru apărarea şi consolidarea Bi¬ 
sericii Unite. 

Studiile privitoare la istoricii şi filologii de la sfîrşitul secolului al 
XVIII-lea şi începutul secolului al XlX-lea subliniază legăturile lor cu Ilu- 

A 

minismul. In afară de D. Popovici, La Litterature roumaine ă Fepoque 
des lumieres , menţionată mai sus, Dumitru Ghişe şi Pompiliu Teodor, Frag- 
mentarium iluminist , Cluj, 1972, conţine eseuri de mare discemămînt de¬ 
spre Micu, Şincai şi Maior şi se constituie într-o lectură esenţială. Aceiaşi 
autori oferă o analiză a spiritului epocii în introducerea lor la Samuil Micu, 
Scrieri filozofice , Bucureşti, 1966, Pompiliu Teodor scrie şi el un splendid 
eseu privitor la ideile şi scrierile lui Micu în contextul general al Luminilor 
în Sub semnul luminilor: Samuil Micu , Cluj-Napoca, 2000. Principalele bio¬ 
grafii consacrate confraţilor lui Micu sînt Mircea Tomuş, Gheotghe Şincai: 
viaţa şi opera , Bucureşti, 1965, şi Maria Protase, Petru Maior: un ctitor 
de conştiinţe , Bucureşti, 1973. Remus Câmpeanu a investigat temeinic edu¬ 
caţia şi structura socială a elitelor româneşti în Intelectualitatea română 
din Transilvania în veacul al XVIII-lea , Cluj-Napoca, 1999 şi Elitele ro¬ 
mâneşti din Transilvania veacului al XVIII-lea , Cluj-Napoca, 2000. 

Cel mai profund portret social şi intelectual al generaţiei de la 1848 îl 
constituie George E. Marica şi alţii, Ideologia generaţiei române de la 1848 
în Transilvania , Bucureşti, 1968. Marica a mai scris şi o serie de eseuri de¬ 
spre viaţa intelectuală, Studii de istoria şi sociologia culturii române arde¬ 
lene din secolul al XlX-lea , I, Cluj-Napoca, 1977, şi a analizat şi a alcătuit 
o bibliografie a unuia dintre organele de presă de frunte ale acestei gene¬ 
raţii, Foaie pentru minte, inimă şi literatură , Bucureşti, 1969. Din cele 
cîteva biografii consacrate lui George Bariţiu, cea mai completă este Vasile 
Netea, George Bariţiu. Viaţa şi activitatea sa , Bucureşti, 1966. Eseurile 
din George E. Marica, Studii de istoria şi sociologia culturii române arde¬ 
lene din secolul al XlX-lea , II, Cluj-Napoca, 1978, constituie un portret 
intelectual multilateral al lui Bariţiu. O sursă de informaţii indispensabilă 
despre activitatea şi aspiraţiile politice ale intelectualilor români este co¬ 
respondenţa acestora cu Bariţiu între 1836 şi 1893: Ştefan Pascu şi alţii 
(ed.), George Bariţşi contemporanii săi , 9 volume, Bucureşti, 1973-1993. 
Nu există nici o biografie a lui Simion Bămuţiu adusă la zi. G. Bogdan 

Duică, Viaţa şi ideile lui Simion Bărnuţiu, Bucureşti, 1924, conţine o abun¬ 
denţă de informaţii; Petre Pandrea, Filozofia politico-juridică a lui Simion 
Bărnuţiu , analizează izvoarele gîndirii sale despre naţiune şi stat. 

Istoria Bucovinei a fost grav neglijată din cauza situaţiei politice exis¬ 
tente după cel de-al Doilea Război Mondial pînă în 1989. Următoarele lu¬ 
crări oferă o introducere utilă în istoria acestei regiuni sub administraţia 
austriacă, dar sînt marcate de puternice sentimente naţionale. Ion Nistor, 
Istoria Bucovinei , Bucureşti, 1991, încheiată înainte de 1950, abordează 
atît probleme culturale şi economice, cît şi probleme politice. Lucrarea ace¬ 
luiaşi autor, Der Naţionale Kampf in der Bukowina , Bucureşti, 1919, de¬ 
scrie lupta dintre români şi ruteni, iar lucrarea acestuia Istoria bisericii 
din Bucovina , Bucureşti, 1916, se concentrează asupra Bisericii Ortodoxe 
ca o instituţie naţională. Mihai Iacobescu, Din istoria Bucovinei , 1, Bucu¬ 
reşti, 1993, o lucrare detaliată şi bine documentată, stă mărturie interesu¬ 
lui ştiinţific reînnoit pentru istoria regiunii. 


6. 1848 


Revoluţia de la 1848 în toate provinciile locuite de români este tratată 
de mai multe lucrări. Cornelia Bodea, Lupta românilor pentm unitatea na¬ 
ţională; 1834-1849 , Bucureşti, 1967 (ediţie engleză — The Romanians * 
Struggle for Unification, 1834-1849 , Bucureşti, 1970) se preocupă în spe¬ 
cial de organizaţiile generaţiei de la 1848 şi de ţelul lor de a realiza unirea 
politică a tuturor românilor. Apostol Stan, Revoluţia română de la 1848 , 
Bucureşti, 1987, abordează un subiect similar, dar oferă mai multe amănunte 
cu privire la revoluţie. Dintre intelectuali, de cea mai mare atenţie s-a bucu¬ 
rat Nicolae Bălcescu. Punctul de pornire cel mai bun este probabil G. Zâne, 
N. Bălcescu: Opera , omul şi epoca , Bucureşti, 1975, o cercetare cuprinză¬ 
toare a gîndirii lui Bălcescu şi a rolului său în evenimentele din acea perioadă. 
G. Zâne şi Elena G. Zâne au editat lucrările lui Bălcescu: Opere , 4 volume, 
Bucureşti, 1974—1990, care conţin scrierile istorice, politice şi economice 
şi corespondenţa acestuia. George Fotino, Din vremea renaşterii naţionale 
a Ţării Româneşti; boierii Goleşti , MI, Bucureşti, 1939, evaluează contribu¬ 
ţia fraţilor Goleşti la renaşterea naţională, în mare măsură prin coresponden¬ 
ţa lor, iar Anastasie lordache, Goleştii; locul şi rolul lor în istoria României , 

A 

Bucureşti, 1979, oferă acestui subiect o interpretare modernă. In ceea ce-1 
priveşte pe Dumitru Brătianu, Alexandru Cretzianu, Din arhiva lui Dumitru 


Brătianu , I, Bucureşti, 1933, conţine o biografie scurtă, realizată cu compe¬ 
tenţă şi o selecţie dc corespondenţă. Istoricii au considerat că şederea paşop¬ 


tiştilor români la Paris şi contactele lor cu intelectualii francezi au avut o 


influenţă hotărîtoare asupra gîndirii lor. Diverse aspecte ale acestor relaţii 

fructuoase sînt discutate în Jean Breazu, Edgar Quinet et Ies Roumains , 
Paris, 1928; Ion Breazu, Michelet şi românii , Cluj, 1935; Olimpiu Boitoş, 
Raporturile românilor cu Ledru-Rollin şi radicalii francezi în epoca revo¬ 
luţiei de la 1848 , Bucureşti, 1940. Apostol Stan, Le Probleme agraire pe¬ 
dant la revolution de 1848 en Valachie , Bucureşti, 1971, evaluează rolul 
intelectualilor în reforma agrară. 

Există o mulţime de colecţii de documente. Dintre acestea fundamentale 
sînt: Anul 1848 în Principatele Române , 6 volume, Bucureşti, 1902-1910, 
care conţine corespondenţă oficială şi particulară, documente guvernamen¬ 
tale şi extrase de presă; Cornelia Bodea, 1848 la români , 2 volume. Bucu¬ 
reşti, 1982, care oferă o varietate similară şi bine redactată de materiale; 
Documente privind revoluţia de la 1848 în Ţările Române. B. Ţara Româ¬ 
nească (12 martie 1848-21 aprilie 1850% Bucureşti, 1983, care include 
corespondenţa oficială a consulului britanic la Bucureşti, 

In ceea ce priveşte mişcarea românească în cadrul Monarhiei habs- 
burgice, ţelurile şi organizarea intelectualilor din Transilvania sînt descrise 
în două lucrări: Silviu Dragomir, Studii şi documente privitoare la revoluţia 
românilor din Transilvania în anii 1848-1849 , V, Cluj, 1946, care tratează 
evenimentele pînă în toamna anului 1848, şi Victor Cheresteşiu, Aduna¬ 
rea Naţională de la Blaj , Bucureşti, 1966, care descrie mobilizarea româ¬ 
nilor în primăvara anului 1848. O descriere contemporană a perioadei dintre 
primăvara anului 1848 şi vara anului 1849 este realizată în Alexandru Pa- 
piu-Ilarian, Istoria românilor din Dacia Superioară , II, Viena, 1852, şi III, 
Sibiu, 1943. In privinţa fruntaşilor români, în afară de studiile consacrate 
lui Bariţiu şi Bămuţiu menţionate mai sus, Silviu Dragomir, Avram Iancu , 
Bucureşti, 1965, schiţează un portret cuprinzător al unui idealist, principalul 
erou militar român al revoluţiei, iar Nicolae Popea, Memorialul Arhiepis¬ 
copului şi Metropolitului Andreiu baron de Şaguna, sau luptele politico-na- 
ţionale ale românilor, 1846-1873 ,1, Sibiu, 1889, recuige la o bogată varietate 
de surse pentru a explica motivaţiile şi acţiunile conducătorului oficial al 
naţiunii române. Există două colecţii ample de izvoare: Dragomir, Studii 
şi documente , I—III, Sibiu-Cluj, 1944-1946, care include materiale din ar¬ 
hivele din Transilvania şi de la Budapesta, şi Documente privind revoluţia 
de la 1848 în Ţările Române. C. Transilvania , I—VI, Bucureşti, 1977-1998, 
care a ajuns pînă în iunie 1848 şi atunci cînd va fi încheiată va constitui 
cel mai cuprinzător corpus de documente disponibil în legătură cu această 
perioadă. Cea mai bună analiză a subiectului cu privire la Banat este I. D. 
Suciu, Revoluţia de la 1848-1849 în Banat , Bucureşti, 1968. In absenţa 
unei monografii comparabile despre Bucovina, trebuie consultate lucră¬ 
rile generale citate mai sus. 

Aspiraţiile politice şi crearea instituţiilor românilor din Transilvania după 
Revoluţia de la 1848 sînt descrise în Keith Hitchins, Orthodoxv and Na- 



ESEU BIBLIOGRAFIC 


399 


tionality , Cambridge, Massachusetts, 1977 (Ediţie românească: Ortodoxie 
şi naţionalitate . Andrei Şaguna şi românii din Transilvania, 1846-1873 , 
Bucureşti, 1995). Simion Retegan, Dieta românească a Transilvaniei , 
Cluj-Napoca, 1979, analizează participarea românilor la experimentele con¬ 
stituţionale ale anilor ’60. Din puţinele colecţii de surse, Mihail Popescu, 
Documente inedite privitoare la istoria Transilvaniei între 1848 şi 1859 , 
Bucureşti, 1929, este indispensabilă pentru cunoaşterea deceniului de ab¬ 
solutism, iar Teodor V. Păcăţian, Cartea de aur, sau luptele politice-naţio- 
nale ale românilor de sub coroana ungară, II—III, Sibiu, 1904-1905, este 
dedicată activităţii politice a românilor între 1860 şi 1865. 


7. PRINCIPATELE UNITE 


Tema centrală a istoriografiei dedicate anilor ’50 şi ’60 o reprezintă lupta 
elitei româneşti pentru realizarea unirii Principatelor şi dobîndirea indepen¬ 
denţei. Dan Berindei, Epoca Unirii , Bucureşti, 1979, oferă o analiză gene¬ 
rală a perioadei, cu sublinierea evenimentelor politice şi economice. Paul 
Michelson descrie luptele interne pentru unirea principatelor şi consecinţele 
politice imediate ale acestora în Romanian Politics 1859-1871. From Prince 
Cuza to Prince Carol, Iaşi, 1998. Prezentarea clasică a manevrelor diploma¬ 
tice ale Marilor Puteri rămîne T. W. Riker, The Making of Roumania, Londra, 
1931. Această lucrare ar trebui să fie citită împreună cu Leonid Boicu, Diplo¬ 
maţia europeană şi triumful cauzei române, 1856-1859 , Iaşi, 1978, un stu¬ 
diu bine documentat cu privire la întrepătrunderea aspiraţiilor româneşti şi 
rivalităţile dintre Marile Puteri. Interesele politice şi economice ale Austriei 
în Principate şi opoziţia ei faţă de unirea lor sînt explicate în L. Boicu, Austria 
şi Principatele Române în vremea războiului Crimeii, 1853-1856 , Bucu¬ 
reşti, 1972, şi R. V. Bossy, L 'Autriche et Ies Principautes-Unies, Bucureşti, 
1938. Cu privire la rolul Rusiei, atît V. N. Vinogradov, Rossiia i obedinenie 
rumînskih kniajestv , Moscova, 1961, care pune în discuţie politica oficială 
pînă la alegerea lui Cuza ca domn, şi E. E. Certan, Russko-rumînskie otno- 
şeniia v 1859-1863 godah, Chişinău, 1968, care trasează dezvoltarea rela¬ 
ţiilor cu Principatele Unite, se inspiră amplu din surse arhivistice ruseşti. 
Barbara Jelavich, Russia and the Rumanian National Cause, 1858-1859 , 
Hamden, Connecticut, 1974, aduce la lumină noi date din documentele 
consulului general rus la Bucureşti. Prezentarea echilibrată de către autoare 


a relaţiilor ruso-române în Russia and the Formation of the Romanian Na¬ 
tional State, 1821-1878 , Cambridge, 1984, oferă o perspectivă istorică asu¬ 
pra Unirii Principatelor. 


Contribuţia românilor la cauza unirii este evaluată în Dumitru Vitcu, 


Diplomaţii Unirii , Bucureşti, 1979. Activitatea exilaţilor români în Europa 

Occidentală a fost importantă, aşa cum reiese din N. Corivan, Din activita¬ 
tea emigranţilor români în Apus (1853-1857), Bucureşti, 1931, şi din cores¬ 
pondenţa lui Dumitru Brătianu reprodusă în Cretzianu, Din arhiva lui 
Dumitru Brătianu , II, Bucureşti, 1934. Cea mai serioasă biografie a princi¬ 
palului arhitect al Principatelor Unite o constituie Constantin C. Giurescu, 
Viaţa şi opera lui Cuza Vodă , Bucureşti, 1966. Eseurile cuprinse în Cuza 
Vodă in memoriam , Iaşi, 1973, oferă o vedere generală a ţelurilor şi reali¬ 
zărilor domnitorului. Importanţa cooperării economice dintre Principate în 
pregătirea căii către unirea lor administrativă este evaluată de Adrian Maco- 
vei, Moldova şi Ţara Românească de la unificarea economică la unirea 
politică din 1859 , Iaşi, 1989. Două colecţii de izvoare sînt indispensabile: 
Dimitrie A. Sturdza şi alţii, Documente relative la istoria renaşterei Româ¬ 
niei , 11-X, Bucureşti, 1889-1909, colecţie care conţine materiale de tot fe¬ 
lul cu privire la anii ’50, şi Documente privind unirea Principatelor , 1, III, 
Bucureşti, 1961-1963, despre politica internă, şi II, IV, VI-VII, Bucureşti, 
1959-1997, despre relaţiile internaţionale, mai ales rapoartele consulare aus¬ 
triece şi corespondenţa diplomatică franceză şi britanică, 1856-1859. 

în privinţa partidelor politice, Apostol Stan, Grupări şi curente poli¬ 
tice în România între unire şi independenţă ’ 1859-1877 , constituie o intro¬ 
ducere valoroasă în cunoaşterea curentelor liberal şi conservator. Anastasie 
Iordache, Originile conservatorismului politic din România şi rezistenţa 
sa contra procesului de democratizare, 1821-1882 , Bucureşti, 1987, tra¬ 
sează dezvoltarea conservatorismului ca o forţă politică coerentă. Nu există 
nici un studiu de acest fel cu privire la liberalism, însă Marin Bucur, C. A. 
Rosetti: Mesianism şi donquijotism revoluţionar , Bucureşti, 1970, con¬ 
turează trăsăturile variantei sale radicale. Despre începuturile carierei lui Ion 
C. Brătianu Apostol Stan, Ion. C. Brătianu: Un promotor al liberalismului 
în România , Bucureşti, 1995, este un ghid de nădejde. Pentru deceniul 
anterior unirii trebuie cercetate propriile lui scrieri: Ion C. Brătianu, Acte 
şi cuvântări , 1/1, Bucureşti, 1938. O bună introducere în crearea institu¬ 
ţiilor Grigore Chiriţă, Organizarea instituţiilor moderne ale statului român 
(1856-1866), Bucureşti, 1999. 

Lucrările de economie s-au centrat asupra agriculturii. Ilie Corfus, Agri¬ 
cultura în Ţările Române, 1848-1864 , Bucureşti, 1982, acoperă toate aspec¬ 
tele dezvoltării sale, iar N. Adăniloaie şi Dan Berindei, Reforma agrară 
din 1864 , Bucureşti, 1967, descrie legiferarea şi aplicarea reformelor. Cele¬ 
lalte domenii ale economiei s-au bucurat de mai puţină atenţie. Un studiu 
valoros, tratînd industria, comerţul, creditul şi transporturile, precum şi agri¬ 
cultura îl reprezintă Dezvoltarea economiei Moldovei, 1848-1864 , Bucu¬ 
reşti, 1963. Despre categoriile de proprietăţi agricole şi folosirea lor Georgeta 
Crăciun, Moldova în vremea Domnitorului Alex. Ghica, 1849-1856. Struc¬ 
turi economice şi structuri sociale , Iaşi, 1996, aduce multe date noi. 

„Acest important volum din 
seria «Oxford History of 
Modem Europe» este o 
lectură obligatorie pentru 
specialiştii şi studenţii pre¬ 
ocupaţi de istoria Româ¬ 
niei şi a Europei de Est, 
dar şi pentru publicul larg. 
Nici o altă lucrare nu aco¬ 
peră domeniul cu o aseme¬ 
nea competenţă, limpezime 
şi cuprindere intelectuală. 
Orice specialist în istoria 
modernă a României va tre¬ 
bui să pornească de acum 
încolo de la viziunea lui 
Hitchins.“ 

The Historian 

Lipsa cărţilor de istorie adevărată a României, mai exact a cărţilor în care adevărul 
istoric să nu fi fost ocolit sau distorsionat pentru a se conforma ideologiei comuniste, 
a făcut ca substanţialul volum al lui Keith Hitchins despre afirmarea naţiunii române 
modeme să fie foarte bine primit de publicul românesc încă din 1997, cînd a apărut prima 
ediţie în limba română. De atunci, România. 1866-1949 a devenit o lucrare clasică. 
Studiul lui Keith Hitchins le oferă românilor o perspectivă exterioară în sensul bun al 
cuvîntului - adică nepărtinitoare, realistă şi integrativă - asupra istoriei lor naţionale, 
în ochii specialistului american, constituirea României modeme este un proces clasic, 
urmînd îndeaproape etapele de formare ale tuturor celorlalte state naţionale din Europa. 
Hitchins prezintă cronologic acest proces, prin evenimentele sale politice capitale: Inde¬ 
pendenţa, domnia regelui Carol, Primul Război Mondial, România Mare, al Doilea 
Război Mondial. Tendinţele generale în evoluţia economică şi socială, ca şi modifi¬ 
cările percepţiei de sine a românilor sunt analizate în afara strictelor departajări crono¬ 
logice de mai sus. Ultimul capitol al cărţii tratează scurta perioadă august 1944 1947, 
în care, sub puterea comunistă, statul român modern a fost pur şi simplu dezintegrat. 





